
Cuvint înainte 


la ediția În limba română 


Dacă nu din experienţa proprie, cel puțin prin 
empatie, oricine își dă seama de satisfacția unică 
în felul ei pe care un autor o simte cînd vreuna 
din încercările lui vede lumina tiparului. Pentru 
mine însă, publicarea acestei traduceri în Româ- 
nia are o semnificație aparte. 

Loialitatea mea faţă de Statele Unite ale Americii 
— ţara care m-a primit, m-a tratat și m-a sprijinit 
ca și cum aș fi fost un fiu al ei prin naștere — nu 
mă împiedică, din fericire, să mărturisesc că încă 
iubesc adînc neamul în mijlocul căruia m-am 
născut și am trăit prima jumătate din viață și 
că îl voi iubi tot așa pină la ultima mea suflare. 

Dragostea mea față de neamul românesc are 
rădăcini adinci în ceea ce sint și voi fi mereu. 
Ochii minții mi-au fost deschişi în România, întîi 
de părinții mei, apoi de învățătorii din clasele 
primare. Mai tirziu, profesorii din liceu și de la 
universitate m-au învățat treptat, cu dragoste și 
cu devotament, să privesc lucrurile mai de aproa- 
pe și să-mi organizez sistematic ideile despre ele. 
Numai pentru că am fost astfel pregătit să fiu 
student, am putut studia mai departe în centre 
culturale ale lumii întregi și cu specialiști care 
mi-au format orientarea intelectuală care astăzi 
este a mea proprie. 


În prefața ediţiei engleze -— volum dedicat tu- 
turor dascălilor, vii sau morți, tineri sau bătrîni, 
români sau străini, de la care am învățat ceva — 
am înșirat atitea nume de români cîte mi-a 
permis ocazia. Am început cu institutorul Gheorghe 
Rădulescu de la Școala primară nr. 1 din Constanţa, 
care în vara anului 1916 m-a preparat zi de zi, 
în mod absolut gratuit, pentru examenul de admi- 
tere la Liceul Mănăstirea Dealu, unde am reușit 
să intru ultimul admis — al 23-lea din peste 900 
de candidați! Iubitul meu dascăl n-a apucat însă 
să se bucure de reușita mea, nici să primească 
damigeana de vin promisă de mama mea. El a 
căzut printre cei dintii, la Turtucaia, în războiul 
care se declanșase înainte ca mama mea și eu 
să ne întoarcem acasă. Vei înțelege deci „iubite 
cititorule““, ca să întrebuințez formula arhaică 
dar foarte potrivită, cît de indestructibilă este 
legătura mea cu neamul românesc. 

În aceeași prefață, am pomenit și pe decanul 
de vîrstă și de talent al matematicienilor români 
în viață azi — Octav Onicescu. De Octav Oni- 
cescu mă leagă multe lucruri. Dar ceea ce vreau 
să adaug cu această ocazie este că acum vreo 
zece ani am figurat împreună în programul unei 
festivități științifice organizată de Universitatea 
din Roma și de Academia dei Lincei. Acolo am 
fost martor la semnele de respect și admiraţie de 
care Octav Onicescu se bucură în cercurile aca- 
demice internaționale. M-am simțit atunci mîndru 
că mă trag din aceeași tulpină culturală și cred 
că oricine în locul meu s-ar fi simțit la fel. Nu e 
un merit, ci poate o datorie firească să te simți 
mîndru cînd orice om se înalță deasupra altora, 
deasupra ta însuţi, și cu atît mai vîrtos cînd el 
ţi-e frate prin cultură. Progresul marilor națiuni 
se datorește în mare parte faptului că membrii 
lor au reacționat astfel în toate împrejurările. 

În fine, publicarea acestei traduceri mă bucură 
pentru încă un motiv. Cercetătorii români vor 
avea acum la îndemînă o sursă de informație 
directă și complet accesibilă despre ideile mele, 
fără ca să mai fie nevoiți să le caute expuse, în 

parte numai, de cercetătorii români care au reușit 
să pătrundă, nu fără oarecare greutate, în lite- 
ratura anglo-americană. Căci, deși preocupările 
mele s-au extins în multe direcţii, socotesc că 
volumul de față (împreună cu cîteva articole mai 
recente, unele republicate în ultimul meu volum 
Energy and Economic Myths) reprezintă miezul 
gindirii mele, la care am ajuns după o muncă 
de analizare și mai ales de sintetizare de aproape 
douăzeci de ani. 

Firul gîndirii mi-a fost condus aproape în între- 
gime de evenimentele la care am fost martor în 
multe părți ale lumii, însă în special în România, 
unde de multe ori am contemplat cum apele vije- 
lioase ale Oltului cărau cu ele pîinea noastră cea 
de mîine și unde faimoasele zăcăminte de petrol 
de pe Valea Prahovei fuseseră aproape secătuite. 
Rezultatul a fost o sinteză în care procesul eco- 
nomic apare ca o continuare a evoluției biologice, 
de fapt o extindere transcendentală a acestei evo- 
luții. Această sinteză explică nu numai caracterul 
pe veci evolutiv al procesului economic, dar și 
aspectele politico-sociale legate de inegalităţi între 
clase sociale sau între „națiuni“. 

Pentru acest motiv, cu ocazia unei conferinţe 
ținute la Universitatea Yale în 1972 (republicată 
în Energy and Economic Myths) am adoptat 
termenul „bioeconomie“, pe care mi-l sugerase 
filozoful ceh Jiří Zeman, ca fiind cea mai bună 
descriere a interpretării mele. Termenul fusese 
deja întrebuințat de biologul rus T.I. Baranov cu 
aproape cincizeci de ani mai înainte, în 1925, 
iar în România de Grigore Antipa în cîteva studii 
publicate de Academia Română în jurul anului 
1934. Trebuie să adaug însă că Baranov și Antipa 
(probabil și alți biologi) au interpretat economic 
biologia, în timp ce pentru mine procesul econo- 
mic cu toate aspectele lui trebuie interpretat bio- 
logic. Prin această lămurire nu intenționez să 
micşorez cu nimic meritul lucrărilor celor doi 
biologi și nici să plasez lucrarea mea mai sus de 
ale lor, ci numai să înlătur o posibilă greșeală 
de interpretare. 

Străduințele mele de a ajunge la o interpretare 
adecvată a celei mai complexe evoluţii — a aven- 
turii pe care umanitatea ca specie biologică o 
trăiește pe această minusculă planetă care e pă- 
mîntul — m-au obligat să caut rațiunea pentru 
care economia politică „standard“ (adică obiș- 
nuită) nu ne poate servi de călăuză în această 
privință. După experiența pe care o avusesem în 
România înaintea ultimului război mondial, cu 
cunoștințele mele economice „standard“, care erau 
deja destul de vaste, nu mi-a trebuit mult să des- 
copăr cauza pentru care în acea economie politică 
nici nu se poate pomeni de evoluție. Ea a fost 
de la început construită după modelul mecanicii 
newtoniene și a rămas pînă azi o știință soră cu 
cea mecanică. În mecanică lucrurile pot să-și 
schimbe numai locul, nu și calitatea ; pe deasupra, 
orice schimbare se poate face tot așa de bine înapoi 
ca și înainte. Această descoperire mi-a impus o 
nouă sarcină de care cred că m-am achitat printr-o 
interpretare nouă — însă nu cu totul diferită de 
cea hegeliană — a modului dialectic în care mintea 
noastră pătrunde realitatea și să opun acestui 
mod analiza, adică raționamentul aritmomorfic 
(cum l-am numit eu). 

În mod natural a trebuit să fac legătura între 
evoluție în general și procesul economic în parti- 
cular, pe de o parte, și legea entropiei, pe de alta. 
În acest scop a trebuit să dezgrop idei înmormîn- 
tate fără un act valabil de deces. În speţă, aceasta 
a însemnat să reiau firul obiecţiilor pe care gi- 
ganți ai gîndirii matematice și fizice —ca un 
J. Loschmidt, un E. Zermelo, un H. Poincaré și 
chiar un M. Planck — le-au adus interpretării pro- 
babiliste a termodinamicii propusă de Ludwig 
Boltzmann. Și, îi măsura cunoștințelor mele, am 
adăugat noi argumente acelor obiecţii. Mi-am dat 
tot timpul pe deplin seama că, aventurîndu-mă 
astfel într-un alt domeniu decît cel economic sau 
statistic, m-am angajat într-o luptă în care eram 
foarte handicapat. M-am așteptat ca băștinașii 
(adică fizicienii) să opună tezei mele argumentul 
cel mai facil, acela de a invita pe cititorul de rînd 

să aleagă între opinia dogmatică a unui specialist 
calificat și critica unui venetic fără o atare califi- 
care. Așa s-a și întîmplat în două împrejurări. 
În cea mai recentă (1977), Peter L. Auer, profesor 
la Universitatea Cornell și fost consilier al Comisiei 
pentru energia atomică, a crezut că nu are nevoie 
decît să declare că, „mulțumită lui Ludwig Boltz- 
mann, J. Willard Gibbs și David Hibert, noi știm 
că nu există nici un conflict între reversibilitatea 
mecanică și ireversibilitatea termodinamică“. Din 
nefericire, majoritatea fizicienilor de azi nu au 
decit o cunoaștere superficială, dacă o au și 
pe aceasta, a termodinamicii, în timp ce o de- 
plină înțelegere a obiectului controversei cere o 
cunoaștere adincă. Prin intervenţia lui, profesorul 
Auer dovedește că el ignorează vasta literatură 
publicată în trecut asupra acestei probleme. Dar 
el ignorează, de asemenea, contribuţii foarte re- 
cente, și anume că în ultimele lucrări, care i-au 
adus Premiul Nobel, Ilya Prigogine a demonstrat, 
printre altele, soliditatea tezei antiprobabiliste. 
Teoria lui Boltzmann rămîne, fără îndoială, una 
din cele mai admirabile construcţii intelectuale. 
Totuși, așa după cum declară explicit Prigogine, 
ea se bazează pe argumente intuitive numai și, 
în ciuda deselor afirmații contrare, Boltzmann 
n-a reușit în încercarea lui. 

Rezultatele lui Prigogine îmi întăresc și mai 
mult încrederea pe care, ca orice autor, o am și 
eu în ideile mele, în sinteza prin care am explicat 
relația dintre natură și specia umană. În cadrul 
acestei sinteze realitatea întreagă este continuu 
aceeași, ca un adevărat steady state. Însă nici 
o parte a ei, fie ea o galaxie, fie o specie biologică 
de felul amibei sau al umanității terestre, nu se 
poate sustrage evoluției continue. „Lupta dintre 
opusuri este sursa și stăpinul tuturor lucrurilor“, 
a spus Heraclit acum 2500 de ani și absolut nimic 
nu l-a contrazis încă. Tot ce se naște trebuie pînă 
la urmă să moară. Și tocmai pentru că în reali- 
tatea veșnic aceeași indivizii de orice natură se 
nasc și mor, există un sens unic al timpului și 
al evoluţiei tot așa de etern prezente ca și existența 

însăși. Unele consecințe ale tezei mele bioecono- 
mice pot să nu fie admise de școlile de gindire 
de astăzi. De regulă; în materie politico-socială 
adevărul este determinat exclusiv de gindirea 
contemporană, care se vrea totdeauna specifică. 
Într-o bună zi poate se va cădea de acord că 
bioeconomia îmbrățișează orice specific, însă 
numai prin intermediul generalului. 

Nu cred că e nevoie să mai adaug ceva ca să 
justific afirmaţia unor recenzori că lucrarea de 
față nu poate fi înțeleasă printr-o lectură ușoară, 
ca cea din tren sau din avion. Cred că și în România 
se vor găsi destui cititori care s-o citească cu aceeași 
răbdare și rîvnă cu care am scris-o eu. 

Nu pot să închei acest Cuviînt înainte fără să 
exprim  mulțumirile mele d-lui profesor Valter 
Roman care a luat inițiativa publicării acestei 
traduceri într-o colecţie în care autorii și subiec- 
tele sînt selecționați cu multă grijă. Va fi greu 
pentru mine să mă achit de datoria față de colegii 
mei, acad. Gh. Mihoc, dr. A. Iancu și B. Zaharescu, 
membru corespondent al Academiei R. S. România, 
care m-au onorat cu o prefață cuprinzătoare pentru 
lectorii din România. O mărturie de adîncă mul- 
țumire se cuvine d-nei Georgeta Bolomey pentru 
competența ei literară și devotamentul ei nepre- 
cupeţit, cărora li se datorește o traducere de o 
calitate rar întîlnită, aceea de a satisface complet 
pe însuși autorul originalului. D-na Bolomey a 
tradus, dar n-a trădat. 


e. Ak aa fer Lu lo TEM 


Université Louis Pasteur, Strasbourg 


Aprilie, 1978 


Studiu introductiv 


Apariția în traducere românească a cărții lui 
Nicolae Georgescu-Roegen Legea entropiei și pro- 
cesul economic se înscrie în pozitia de principiu 
a Partidului Comunist Român față de prezentarea 
mişcării contemporane de idei și față de schim- 
buvile de informații șhiințifice atit de necesare 
pentru cunoașterea și pentru stimularea creației 
teoretice, în speță față de cele mai bune și mai 
interesante realizări pe plan mondial, rezultate 
dintr-o viziune și cercetare inter şi transdisci- 
Blhinară, care mentă să fie cunoscute cît mai larg 
de publicul nostru cititor, de specialiștii noștri. 
„Mai mult ca oricînd, omenirea are nevoie de 
gîndire creatoare, de oameni care să judece, să 
reflecteze, să-și exprime părerea despre noile 
procese sociale... Numai din confruntarea ideilor 
se poate cristaliza adevărul...“, arăta secretarul 
general al Partidului Comunist Român, președin- 
tele Republicii Socialiste Româmia, tovarășul Nicolae 
Ceaușescu. Apariția în limba română a acestei 
lucrări prilejuteşte cititorului din România un 
contact cu continutul uneia din lucrările de mare 
răsunet în literatura economică contemporană, ela- 
borată de o personalitate științifică mondială de 
prim rang, a cărei formație intelectuală și profe- 
sională își trage o puternică sevă din vieuroasa 
tulpină a școlii românești. 

* 

Nicolae Georgescu-Roegen s-a născut la Constanta 

în anul 1906. Rămas orfan de tată de la virsta de 


8 ani, a fost crescut de mama sa, maistră de lucru 
la liceul de fete din acel oraș. A urmat, ca bursier, 

cursurile Liceului militar Mănăstirea Dealu, în 
fiecare an fiind clasificat primul din clasa sa. 
Ca elev de liceu a fost un harnic corespondent 
al Gazetei matematice. Colaborarea la această 
revistă l-a decis, pentru a înlătura unele posibili- 
tăți de confuzie, să adauge la numele său, Nicolae 
Georgescu, sufixul „Roegen“, care citit invers înseam- 
nă o anagramă a începutului numelui său (N.Geor. ). 
La concursul Gazetei matematice din anul 1923 — 
concurs anual între cei mai buni elevi la mate- 
mahică din țară —, N. Georgescu-Roegen a ieşit 
primul. Președintele comisiei de examinare, savantul 
Gh. Titeica, remarca în Gazeta matematică din 
aprilie 1923 „cunoașterea largă a materiei, stăpi- 
nirea sigură a calculului şi maturitatea de jude- 
cată“ a laureatului, adică unele calități de bază 
ale matematicianului înnăscut. 

A obținut titlul de licențiat în matematici al 
Universității din București în anul 1926. Dintre 
colegii lui de facultate amintim pe Gr. C. Moisil, 
Emanoil Arghmiriade, Alexandru Nicolescu, Ga- 
briela Titeica care au făcut carieră șhințifică, și 
pe Otilia Busuioc, viitoarea sa soție, ulterior pro- 
fesoară de matematici la Liceul „Iulia Haşdeu“ 
din București. A avut șansa unor profesori renu- 
mifi, ca David Emmanuel, Gh. Titeica, D. Pom- 
peiu, Traian Lalescu, A. Davidoglu, N. Coculescu 
precum și Octav Onicescu, care i-a dat primele 
îndrumări în statistică și îi fusese înainte profesor 
la Liceul Mănăstirea Dealu. Pe baza recomandării 
d eat săi, a obtinut o bursă de studii în Franța. 

n anul 1930 a susținut teza de doctorat la 
Institutul de statistică al Universității din Paris, 
în fața unei comisii prezidate de G. Darmois. În 
continuare a urmat cursuri postdoctorale la Uni- 
vevsitatea din Londra, sub conducerea celebrului 
statistician Karl Pearson. Contactul personal cu 
aceste două mari personalități ale statisticii seco- 
lului nostru — K. Pearson și G. Darmois — a fosi 
hotăritor pentru formarea științifică a tînărul 
matematician român. Din această perioadă putem 
cita mai multe lucrări care au prezentat interes 
pentru dezvoltarea ulterioară a statisticii matematice 

Teza sa Le probleme de la recherche des com- 
posantes cycliques d'un phénomène a fost publi- 
cată în întregime în Journal de la Société de 
Statistique de Paris în octombrie 1930. Este prima 
soluție de statistică pură pentru analiza spectrală, 
unul dintre cele mai importante capitole ale sta- 
tisticii matematice de astăzi. 

Metoda lui N. Georgescu-Roegen a fost după 
aceea întrebuințată de multi statisticieni Și eco- 
nomişti, printre care și Joseph A. Schumpeter în 
celebra lui lucrare Business Cycles. 

În cartea Energy and Economic Myths (agă- 
rută în 1976), cap. 10, N. Georgescu-Roegen reia 
o idee din teză. La o împrăștiere de date statistice 
observate în spațiul cu n dimensiuni poate exista 
un Sîmbure probabilistic, cu un număr de dimen- 
Siuni mai mic Sau egal cu n, care să reprezinte 
legea analitică dintre variabilele observate. Autorul 
arată că liniile și hipersuprafețele de regresiune, 
considerate curent în statistică, nu reprezintă aceas- 
tă lege. Pentru a dovedi exactitatea acestei afir- 
mații, el folosește exemple din teoria darwiniană 
a eredității. Considerațiile făcute asupra sîmbu- 
relui probabilistic 1-au permis să găsească o metodă 
pentru descoperirea ciclurilor dintr-un fenomen în 
timp. 

În cunoscuta revistă Biometrika, N. Georgescu- 
Roegen publică în anul 1932 memoriul Further 
Contributions to the Sampling Problem. Prin 
această lucrare, el se înscrie, alături de R.A. Fisher, 
J. Wishart, C.C. Craig, V. Romanovski, printre 
creatorii teoriei momentelor şi semiinvarianților de 
selecție. N. Georgescu- Roegen demonstrează că repar- 
titta normală este singura în care pentru eșanhioane 
numeroase momentul centrat de seleche de ordinul 
al doilea și media de selectie au repartitii indepen- 
dente. Teorema lui a fost extinsă mai târziu de 
R.C. Geary pentru orice eșantioane. Am mentionat 
aceste rezultate pentru a pune în evidență faptul, 
important pentru evoluția statisticii ca știință în 
iara noastră, că N. Georgescu-Roegen a fost primul 
cercetător român care a publicat lucrări originale 
în domeniul statisticii matematice. 

Pe baza studiilor de specialitate făcute în străi- 
nătate, este numit la reîntoarcerea în țară secretar 
al Institutului de statistică generală a statului. În 
același timp devine profesor de statistică teoretică 
la Școala de statistică. Asupra acestei din urmă 
activități, care a durat din 1932 pină în 1946, 
vom insista ceva mai mult. Școala de statistică, 
înființată, din initiativa și sub direcția acad. 
O. Onicescu, în anul 1931, avea drept scop formarea 
de specialişti cu pregătire superioară în domeniul 
statisticii și actuariatului (matematica asigură- 
rilor). 

Cursanhii trebuiau să fie licentiati universitari 
și, după 2 ani de studii, promovarea unor examene 
și Sustinerea unei lucrări finale — erau declarati 
statisticieni diplomaţi sau actuari diplomati. După 
câțiva ani de funcționare, Școala de statistică și-a 
schimbat denumirea, devenind Institutul de sta- 
tistică, actuariat și calcul al Universității din 
Bucureşti. Un mare număr de tineri entuziaşti, 
licențtiați universitari, atraşi de frumusetea şi impor- 
tanja statisticii, au urmat cursurile acestei școli, 
venind în contact cu un corp profesoral la fel de 
entuziast, creînd împreună un mediu prielnic pen- 
tru aparitia actualei şcoli de probabhihtăhi și sta- 
tistică, apreciată pe plan mondial pentru reali- 
zările ei. Profesori ai acestei școli au fost O. Oni- 
cescu, Șerban Gheorghiu, Alexandru Pantazi, 
N. Ciorănescu, Paul Sterian, Roman Moldovan, 
N. Georgescu-Roegen, Gh. Mihoc, Ciril Petrescu și 
alții. N. Georgescu-Roegen afost unul dintre cei mai 
vrednici profesori. Încă după primul an de func- 
Hionare și-a tipărit cursul, Metoda statistică. Ele- 
mente de statistică matematică (Editura Impri- 
meria națională, Bucureşti, 1933, 507 pagini). 

Apariția acestei cărți a constituit un eveniment 
în lumea statistică din tara noastră de acum 4—5 
decenii. Din prefața cărții, scrisă de acad. O. Oni- 
cescu, rezultă conceptia generală care a stat la 
baza întocmirii ei. 

Autorul dă şi el cîteva lămuriri în legătură cu 
cartea lui: „Am căutat să expun, pe cît mi-a permis 
spațiul, cele mai recente procedee ale statisticii 

matematice. Cadrul aphcațiunilor a fost, pe de 
altă parte, astfel ales, încît cititorul să nu rămînă 
cu o impresie trunchiată asupra posibilităților de 
interpretare numerică a fenomenelor colective. În 
ceea ce privește înseși aceste posibilități, ele au 
fost mereu considerate în lumina celor două puncte 
de vedere clasice: cel al școlii engleze — îndrăznet 
și motivat de fertilitatea rezultatelor — și cel al 
școlii franceze și germane (al şcolii «continentale», 
după cum obişnuiesc să o denumească anglo-saxo- 
nii), descriptiv în mare măsură, obsedat de critica 
valabilității ipotezelor introduse, și tocmai din 
această cauză triumfător, în multe puncte îndelung 
dezbătute, asupra celui dintii. Astfel privite lu- 
crurile, cartea poate că nu este nouă numai pentru 
literatura noastră“. 

Într-adevăr, dacă ar fi fost tradusă într-o limbă 
de largă circulație, cartea ar fi prezentat aspecte 
noi şi pentru specialiştii din străinătate. În primul 
rînd, printre calitățile ei menționăm punctul de 
vedere superior din care este privită metoda sta- 
tistică, punctul de vedere al probabilistului, care 
examinează fenomenele prin prisma frecvenţelor 
lor, pornind de la studierea științifică a hazardului, 
fără însă a neglija, nici un moment, utilitatea 
rezultatelor. O atare concepție devine călăuza sit- 
gură a statishcianului. Multi ani, această carte 
a fost singurul manual de statistică teoretică pe 
care pracheiemi din acest domeniu l-au consultat. 
Datorită unor calități didactice exceptionale și unui 
conținut stiintific ridicat, cartea își păstrează actua- 
litatea și astăzi. N. Georgescu-Roegen și-a mărtu- 
risit dorința de a scoate o nouă editie a acestei 
cărți în limba engleză, completată cu observațiile 
și notele rezultate dintr-o muncă rodnică de cinci 
decenii în economie și statistică. Ar fi, desigur, 
una din operele sale cele mai utile. 

Dar el nu s-a ocupat numai de probleme privind 
teoria statistică. A publicat şi lucrări de statistică 
economică. În Enciclopedia României, din al cărui 
comitet de redactie a făcut parte, a publicat între 
anii 1939 și 1943 următoarele studii: Inventarul 
agricol al României, Comerțul exterior al Româ- 

niei, Preţurile în România, Costul vieţii în Ro- 
mânia, Veniturile individuale în România, Avu- 
ţia națională a României. De asemeni, a pregătit 
și publicat Un quantum-index pentru comerțul 
exterior al României. Ele prezintă interes pentru 
cunoaşterea situatiei economice a țării înainte de 
1944. Evident, pentru elaborarea unor astfel de 
lucrări, autorul trebuia să creeze metodologii utile 
și din punct de vedere teoretic. 

N. Georgescu- Roegen a adus contribuții importante 
și în teoria probabilităților. În lucrarea Sur la 
meilleure valeur a posteriori d'une variable aléa- 
toire (Bulletin Mathématique de la Société Rou- 
maine des Sciences, t. 33—34, 1932) își propune 
să determine repartitiile pentru care valoarea pro- 
babilă coincide cu valoarea cea mai probabilă. E 
o problemă clasică de care s-au ocupat matematicieni 
mari, ca J. Bertrand şi H. Poincaré, din cauza 
interesului pe care o prezintă pentru teoria erorilor 
de observație. N. Georgescu- Roegen determină tipu- 
vile de repartitii de probabilitate care îndeplinesc 
conditia cerută. În acelaşi timp cu el, dar folosind 
o altă metodă, cunoscutul matematician american 
G. Polya a ajuns la aceleași soluții. 

N. Georgescu-Roegen a fost tot timpul preocupat 
de definirea probabilității. Încă la începutul carie- 
rei sale a publicat în limba română studiul Proba- 
bilitatea văzută de un statistician. Arätíînd că 
toate definițiile bazate pe date fizice, inclusiv defi- 
niția lui Mises, nu sînt satisfăcătoare, el propune 
o nouă definiție dialectică. Aceste interesante con- 
tribuții se găsesc în cartea Analytical Economics 
(cap. 6) şi în lucrarea de față (cap. 2, subcap. 7 
și anexa F). 

În capitolul 6 din Analytical Economics, care 
reprezintă  republicarea unui articol din 1958, 
N. Georgescu-Roegen analizează diferitele concepte 
ale probabilității după o clasificare generală pro- 
prie. Această clasificare a fost reluată mai tirziu 
de alți probabihșii, ca L. J. Savage și Bruno 
de Finetti (a se vede prefața la Probabilităţi 
și procese aleatoare de O. Onicescu, București, 
Editura științifică și enciclopedică, 1977). 

Orientarea sa către studierea problemelor eco- 
nomice a fost hotărită nu numai de preocupările 
sale din domeniul statisticii, ci îndeosebi de influența 
intelectuală pe care a exercitat-o asupra sa întil- 
nirea și conlucrarea timp de 2 ani (1934—1936 ) 
cu Joseph A. Schumpeter la Universitatea din Har- 
vard, precum şi cu unii din colegii săi din acea 
vreme şi de mai târziu: P. Samuelson, W. Leontief, 
Ed. Chamberlain, Ed. Mason, Paul Sweezy ș.a. 
Deși Schumpeter și Universitatea Harvard au în- 
cercat să-l retină, fiind pretuit pentru cunoștințele 
sale în domeniul economiei matematice, N. Geor- 
gesci- Roegen s-a întors în Româma. La reîntoar- 
cere, el a ocupat funcții de consilier și de director 
în institutit economice de stat, precum și de profesor 
universitar, pînă cînd a fost epurat din serviciu 
de Garda de fier. După război a exercitat în S.U.A. 
cariera de profesor universitar şi de neobosit cer- 
cetător în domeniul aphcării matematicii în eco- 
nomie, abordind probleme fundamentale ale ştiin- 
telor economice, cum sânt teoria productiei, a bund- 
stării, a consumului ș.a. 

Cultura sa multilaterală, spiritul său de fin 
observator și analist de o excepțională profunzime 
i-au facilitat accesul și prezența activă la dezba- 
terea marilor subiecte ale unor ramuri din şṣtiin- 
tele economice în cercurile cele mai înalte ale elitei 
științifice americane. În fiecare domeniu abordat, 
N. Georgescu-Roegen a adus contributii remar- 
cabile. 

Noi considerăm că în mai multe domenii de 
cercetare ale economiei matematice prioritatea îi 
apartine incontestabil lui N. Georgescu- Roegen, deși 
nu întotdeauna i-a fost şi recunoscută. Astfel, 
într-un articol aproape enciclopedic, N. Georgescu- 
Roegen a atacat pentru prima oară (1936) mai 
toate problemele fundamentale din teoria utilității. 
În acel articol, autorul nostru a pus bazele teoriei 
alegerii stocastice care conduce la reprezentarea mai 
realistă a cererii, printr-o penumbră aleatorie în loc 
de o curbă simplă. Prin felul analitic pătrunzător 
în care a analizat structura preferinței consumato- 
rului, N. Georgescu-Roegen a fost condus la enun- 

larea unor postulate noi, absolut necesare pentru 
ca teoria alegerii dezvoltată de celebrul economist 
Vilfredo Pareto să devină un sistem logic complet. 
Cel mai important din aceste postulate stabileşte 
condiția necesară și suficientă pentru existența 
liniilor (hipersupra fetelor) de indiferență, postulat 
care a fost „redescoperit“ mai târziu de alti cerce- 
tători, care însă nu l-au menționat pe primul 
autor. 

Dar cea mai marcantă contributie din acel articol 
a fost rezolvarea paradoxului creat de critica fă- 
cută în 1906 de Vito Volterra unui argument 
important din teoria utilității creată de Pareto. 
Paradoxul privea faptul că o anumită operație 
pentru determinarea hipersuprafetelor de indife- 
vență (prin integrarea unei ecuații diferentiale to- 
tale) se poate face totdeauna pentru o economie 
în care există numai două bunuri, nu însă întol- 
deauna pentru mai mult de două bunuri. N. Geor- 
gescu-Roegen a arătat că paradoxul exista numai 
pentru că nu se lua în considerare existența 
punctelor de saturație. Dacă punctul de saturație 
este la distanță finită, în cazul a două bunuri inte- 
grala ecuației diferentiale poate reprezenta o fami- 
lie de spirale asimptohice acelui punct. Evident, 
pe baza unor astfel de curbe nu se poate construi 
un indice ordinal de utilitate. În concluzie, autorul 
accentuează că, așadar, existența hipersupra fetelor 
integrale nu înseamnă neapărat că ele reprezintă 
suprafețe de indiferență. Pentru ca această echiva- 
lentă să fie valabilă, existența hipersupra fetelor de 
indiferență trebuie să fie postulată de la început, 
ceea ce i-a scăpat din vedere lui Vito Volterra. 
N. Georgescu-Roegen a continuat prin încă două 
articole (Analytical Economics, cap. 4, și Energy 
and Economic Myths, cap. 73) să dea exemple 
din ce în ce mai Simple și, deci, mai convingătoare 
despre această eroare. Dar, după cum el însuși 
ne-a împărtăşit, după ce Paul Samuelson a for- 
mulat axioma preferinței revelate, o activitate sus- 
Hinută s-a desfăşurat în căutarea conditiilor de 
integrabilitate, astfel ienorînd complet ceea ce N. 
Georgescu-Roegen stabilise de mult. De fapt, esența 

exemplului spiralelor asimptotice utilizat de Geor- 
gescu-Roegen în 1936 ca să arate imposibilitatea 
construirii unui indice de utilitate pornind numai 
de la ecuatia diferențială totală a lui Pareto a 
fost redescoperită patrusprezece ami mai tirziu de 
H.S. Houthakker, sub al cărui nume trece astăzi ca 
„axioma tare a preferinței revelate“. 

Preocuparea lui continuă cu privire la problema 
utilității l-a condus pe N. Georgescu-Roegen la 
convingerea că utilitatea, aşa cum este formulată 
de școala neoclasică, este o noțiune ultra abstractă 
în care orice nevoie sau bun concret își pierde com- 
plet individualitatea sa specifică. Această utili- 
tate este astfel un fel de nevoie generală, abstractă 
și structural indiferentă. 

Însă oamenii, cînd se duc la piață, nu cumpără 
atitea umtăți de utilitate, ci diferite bunuri cores- 
Bunzind la diferite nevoi. El a dezvoltat această 
pozitie a unei ierarhii dialectice a dorințelor care 
conduce în mod normal la o reprezentare a prefe- 
rințelor printr-o ordine lexicografică. A fost prima 
oară cînd s-a introdus această ordine în teoria 
consumatorului ca o necesitate a reprezentării ana- 
litice adecvate a comportamentului adevărat. 

Tot aceste preocupări l-au condus pe autorul 
nostru la a recunoaște şi a explica analitic ireversi- 
bilitatea cererii ca rezultat al evolutiei economice 
și chiar al simplei schimbări în condiția economică 
a individului (Analytical Economics, cap. 2). Cu 
acest rezultat se completează tabloul ireversibili- 
tății început de Alfred Marshall pentru oferta 
industriilor cu randament crescător sub influența 
progresului tehnologic. 

Înclinația matematică a lui N. Georgescu-Roe- 
gen, am putea spune dragostea lui pentru mate- 
matică, pe care i-au sădit-o în suflet dascălii din 
tara lui, precum şi stilpii de la Gazeta Matematică, 
a făcut ca el să obțină unele rezultate matematice 
a căror semmficație nu e limitată la economia 
politică. Astfel, într-un articol în care în modul 
cel mai elementar a explicat noțiunea destul de 
complicată a complimentarității dintre bunuri, 
Georgescu-Roegen a prezentat o foarte interesantă 

proprietate topologică a „separabilitătii“, adică a 
funcțiunilor deforma f(x,w, ..., 2) +e(y,w,...,2), 
în care x şi y sînt variabile separate. Pe 
această proprietate, pe care a numit-o „cutia lui 
Georgescu-Roegen“, s-a bazat Samuelson în contri- 
bujia lui la volumul omagial consacrat lui N. 
Georgescu-Roegen. 

Contribuţii prioritare importante cu caracter ma- 
tematic are și în domeniul dezvoltărilor analitice 
ale sistemului input-output al lui Leontief. Ne 
referim la teorema substituhiei și la conditia nece- 
sară și strict suficientă pentru consistenţa unui 
atare sistem. Prima este cunoscută sub numele de 
„teorema substitutiei a lui Samuelson“ deşi demon- 
stratia lui N. Georgescu- Roegen, făcută cu cel putin 
patru luni înaintea lui Samuelson, are forma cea 
mai generală posibilă, iar cea de-a doua teoremă 
trece aproape totdeauna sub numele de „condiția 
Simon- Hawkins“. Conditia stabilită de acești autori 
este însă diferită, și anume este extrem de redun- 
dantă, în raportul 2” față de n. (Analytical 
Economics, cap. 9, Apendice). 

Reluînd argumentația lui Otto Bauer, cunos- 
cutul economist Paul Sweezy a încercat să demon- 
streze matematic că sistemul capitalist trebuie să 
se prăbușească. Ca răspuns la aceasta, N. Geor- 
gescu-Roegen a arătat într-un interesant articol 
matematic că demonstratia este greșită. De fapt, 
după cum a precizat el în concluziile aceluiași 
articol, sistemele sociale suferă schimbări calita- 
tive, adică transformări dialectice imposibil de a 
fi reprezentate printr-un model aritmomor fic. Sweezy 
a evidențiat faptul că aceasta “... este o contribuție 
de o deosebită valoare în mijlocul platitudinilor 
care constituie literatura economică de astăzi” și, 
ca urmare, el a republicat acest articol ca o anexă 
la traducerea în limba italiană a cunoscutei sale 
lucrări The Theory of Capitalist Development. 

Pe N. Georgescu-Roegen nu putea să-l lase 
indiferent nici doctrina neoclasică a echilibrului 
economic după modelul lui Leon Walras. Discu- 
iile care avuseseră loc nu-l puteau satisface mai 
ales atunci cînd încerca să-și lămurească problemele 


22. 


economico-sociale ale României antebelice. Tocmai 
acest fapt l-a îndemnat să facă apel la scrierile 
lui Karl Marx și, totodată, să caute punctele slabe 
ale teoriei neoclasice, care sustine că sistemul eco- 
nomic bazat pe preturi determinate de ecuații wal- 
rasiene poate fi aplicat oriunde, în orice timp şi 
cu cel mai mare profit pentru întreaga societate. 

În două din articolele sale arată originea incon- 
sistenței doctrinei walrasiene și, în mod specific, 
a unei mult lăudate teoreme de existență a lu 
G. Debreu și K. Arrow, care presupune că fiecare 
membru al societății este deja înzestrat cu un venit 
sau cu mijloace de a obține un venit capabil să-l 
țină în viaţă fără să participe la nici o activitate 
de producție sau de schimb. În această lume pur 
imaginară, sistemul de preturi şi de schimb walra- 
stan face ca fiecare individ să se simtă economi- 
cește mai bine, sau cel mult să nu fie păgubit. 
Tocmai constatarea neconcordanței dintre aceste 
presupuneri și realitățile  economico-sociale din 
țările agrare slab dezvoltate, unde sau mai era 
încă prezent sistemul muncii feudale, sau predo- 
mina gospodăria familială, l-a condus pe N. Geor- 
gescu-Roegen să demonstreze că dijma practicată 
în aceste țări permitea ca forța de muncă să fie 
folosită, ca și în gospodăria familială, dincolo de 
punctul unde salariul ar fi egal cu productivitatea 
marginală. 

Însemmnate contribuții aduce Nicolae Georgescu- 
Roegen în studiile sale referitoare la reprezentarea 
analitică a procesului de producție şi de reproducție 
simplă şi lărgită, în care folosește elemente anah- 
tice sau formulează concluzii de mare valoare teo- 
retică și practică, demonstrind că sistemul de 
fabrică este singurul care poate evita ca „agenți 
de productie“ să fie neutilizați; că în Schema re- 
productiei simple trebuie introduse nu numai fluxu- 
rile, ci și fondurile; că în sistemul dinamic neo- 
Clasic, ca și în schemele reproduchiei lărgite care 
explică procesul de dezvoltare trebuie incluse şi 
schimbările calitative. Trebuie precizat că multe 
din ideile aflate în lucrarea Legea entropiei și 
procesul economic au fost prezentate cu multi ani 

înainte fie în capitolul introductiv din cartea Ana- 
lytical Economics (7966), fie în diferite. articole 
publicate în reviste de specialitate chiar înaintea 
acestui din urmă volum. 

Rezultatele remarcabile, obtinute printr-o acti- 
vitate intensă, i-au adus multe onoruri ştiintifice: 
profesor emerit în anul 1971, membru al mai multor 
academii, asociații și comitete stiintifice din S.U.A., 
din țări ale Americii Latine, Asiei şi Europei, 
Doctor Honoris Causa. al Universității Strasbourg 
din Franţa. 

De asemenea, reputația sa de profesor și om de 
știință au determinat cele mai prestigioase univer- 
sități din lume să-l invite ca profesor oaspete pen- 
tru a ține cursuri şi conferințe. 

Ca semn de mare pretuire pentru îndelungata 
activitate ştiinhifică și didactică depusă și pentru 
contribuțiile sale la dezvoltarea științei, în. anul 
1976, cu ocazia ieșirii la pensie a profesorului 
N. Georgescu-Roegen, Universitatea Vanderbilt a 
organizat un colocviu științific la care au prezentat 
comunicări 7 autori, din care 4 laureați ai Pre- 
miului Nobel — P.A. Samuelson, Jan Tinbergen, 
John R. Hicks, Simon Kusnets. Comumnicările pre- 
zentate au fost publicate în volumul omagial Evo- 
lution, Welfare and Time in Economics — Essays 
in Honor of Nicholas Georgescu-Roegen (1976). 

La invitatia Academiei R.S. România, în cadrul 
acțiunilor de lărgire a contactelor ştiintifice și ca 
un semn de prejuire a meritelor sale ştiintifice, 
prof. Nicolae Georgescu-Roegen a vizitat în ultimii 
10 ani de mai multe ori România, prilej cu care a 
ținut conferințe şi prelegeri la diferite institute 
știintifice şi de învățământ. Acestea au fost primite 
Cu viu interes de către publicul auditor. 


* 


Lucrarea acestui eminent economist american de 
origine română, Legea entropiei și procesul eco- 
nomic, þe care o prezentăm acum cititorilor noștri, 

se înscrie printre acele cercetări care deschid ştiinţei 
noi domenii de explorare. 

n rîndurile economiştilor de formahe acade- 
mică din țările occidentale, în care predomină teo- 
viile neoclasice și neokeynesiene, se constată actual- 
mente o profundă nemulțumire datorată neconcor- 
danței tot mai accentuate dintre fenomenele econo- 
mice reale și concluziile teoretice. De aceea, sluji- 
torii ei cei mai lucizi și exigenți, în rîndul cărora 
un loc de frunte îl ocupă profesorul Nicolae Geor- 
gescu-Roegen, adoptă o poziție tot mai critică față 
de starea actuală a științei economice, căutînd noi 
căi de rezolvare a problemelor care se pun cerce- 
tătorilov. 

Este adevărat că în ultima jumătate de veac se 
observă o deplasare foarte rapidă a economiştilor 
de la un subiect la altul, mai ales datorită marii 
mobilități a materiei tratate. Conditiile tehnice, eco- 
nomice şi sociale în continuă Schimbare impun 
descrierea, explicarea şi soluționarea unor noi pro- 
bleme economice. Cu exceptia unor cercetători care 
persistă în dezvoltarea unor subiecte traditionale, 
de tipul teoriei echilibrului general, a mecanismului 
de piață în condițiile concurenței perfecte, a stu- 
diului curbelor de ofelimitate ş.a., mulți economişti 
îşi aleg domenii de studiu și subiecte importante 
izvorîte din cerințele practice ale vieții economice, 
sociale și știintifice contemporane. 

Dar, indiferent de domeniul abordat — așa cum 
observă Nicolae Georgescu-Roegen —,într-o anumită 
Brivinţă, toti s-au mentinut pe unul şi acelaşi 
făgaș. Ei au aderat ferm la epistemologia mecani- 
castă, moştenită de la întemeietorii necontestati ai 
școlii neoclasice. Și, treptat, această școală, cu 
influență asupra altor curente ale economiei, a 
început să fie tot mai mult dominată de gîndirea 
mecanică, unde totul este locomotie. 

Astfel s-a ajuns ca procesul economic să fie 
identificat cu o mișcare circulară care se autointre- 
tine. 

Asemenea interpretare provoacă neajunsuri nu 
numai în reprezentarea fenomenelor economico-so- 
ciale și în soluționarea problemelor lor practice, ci 

și în menținevea stării de ràmînere în urmă a ştiin- 

telor economice în raport cu științele naturii şi, 


în Special, cu fizica, ramura care a început să 
scape de sub influența gîndirii mecaniciste tocmai 
în timpurile cînd în ştiinţele economice neoclasice 
această gîndire începea să pătrundă. Astfel că şi 
din acest punct de vedere știința economică nemar- 
xistă, studiată în umwversitățile din țările capita- 
liste, era pusă în situaha de rudă săracă a altor 
științe. 

Odată cu asimilarea gîndirii mecaniciste, în 
științele economice pătrunde tot mai mult instru- 
mentul matematic. Dacă în sine acesta a constituit 
un factor pozitiv, un puternic stimulent al dezvol- 
ării unor ramuri ale științei economice, totuși, 
așa cum subliniază Nicolae Georgescu-Roegen în 
lucrarea de față, epistemologia mecanicistă a încu- 
rajat folosirea excesivă a acestui instrument într-un 
mod care, în cea mai mare parte, nu are nici o 
legătură cu faptele economice, golind astfel de orice 
conținut real noua teorie economică. S-a mers așa 
de departe cu exagerările în această directie, încît 
adeseori științele economice au începul să fie tra- 
tate ca făcînd parte din clasa științelor logico-male- 
matice, în care teoria apare ca o teză sau un ansamblu 
de teze ce se pot deduce din punct de vedere logic 
din axiome de multe ori arbitrar alese. În aceste 
condiții, o teorie economică nu pare a fi altceva 
decît un corp de teze formulate exact şi deduse 
logic din anumite premise care nu se contrazic 
reciproc. Orice teză sau ansamblu de teze este o 
teorie dacă aceasta se poate formula pe calea de- 
ducției din premise bine formahzate, indi ferent dacă 
ipotezele sau concluziile la care se ajunge pe baza 
ipotezelor alese au un continut real. O asemenea 
teorie poate prezenta interes din punct de vedere 
matematic, contribuind la dezvoltarea acestei stiinte, 
dar este insuficientă în economie, unde criteriul 
adevărului este în primul rînd realitatea practică, 
nu numai inexistența contradicțiulor în rationa- 
mentul logic. Este evident că, în aceste conditii, 
Bot fi pierdute din vedere nu numai realitățile 
vieții economice și sociale, ci și yna din laturile 

esențiale ale acestei realități — calitatea. În felul 
acesta s-a ajuns ca o mare parte a științelor econo- 
mice memarxiste să fie dominate şi Chiar subor- 
donate viziunii aritmomorfice (termen introdus de 
autor) — 0 viziune rigidă, mecanicistă, care nu 
poate epuiza toată bogăția de însușiri calitative 
ale fenomenelor în evoluția lor. 

La toate acestea se mai adaugă un fapt de mare 
importanță. În cercetarea economică tradițională, 
procesele economico-sociale au fost privite doar 
ca fluxuri circulare înăuntrul frontierelor (producție- 
consumatie), fără a descrie și sublinia legăturile 
strînse, reale și sistematice cu procesele aflate 
dincolo de aceste frontiere, și anume legăturile cu 
mediul înconjurător. Odată cu înaintarea omului 
în civilizatia contemporană, cu înstrăinarea sa de 
natură, datorită dezvoltării fără precedent a divi- 
Ziunii sociale a muncii și a progresului tehnic 
Și științific, s-a uitat că, în fapt, între om şi natură 
are loc un Schimb permanent. 

Tocmai din acest motiv, probleme vitale cum 
sînt cele privind resursele naturale, inclusiv cele 
energetice, ca și problema protecției mediului ambiant 
au ieșit din sfera de preocupări a cercetărilor 
economice. În realitate este vorba de un schimb 
sistematic nu numai înăuntrul procesului economic, 
ci și, mai departe, între acest proces şi mediul 
înconjurător. Înduntrul procesului economic, privit 
în întregul său, ave loc folosirea resurselor naturale, 
din consumul cărora rezultă un output de deşeuri 
Și reziduuri. 

Neajunsurile, ce țin îndeosebi de orientarea gene- 
rală a științelor economice neoclasice, sînt analizate 
de N. Georgescu-Roegen cu competența savantului 
cunoscător al economiei, matematicii, filozofiei, 
științelor naturii unită cu un ascuțit spirit critic 
și de fin observator. Economist cu formatie mate- 
matică superioară şi cu o vastă cultură filozofică 
europeană, aşa cum l-a apreciat Paul Samuelson, 
N. Georgescu-Roegen este imunizat împotriva far- 
mecelor economiei matematice. El este capabil să 
păstreze o atitudine obiectivă, realistă în folosirea 
instrumentarului matematic. 

Este adevărat că în domeniul ştiinţelor economice 
neoclasice, în care sînt implicate multe forte ale 
cercetării, formînd o comunitate științifică nume- 
7oasă, realizările ştiinţifice nu sînt încă încheiate; 
ele sînt suficient de deschise pentru a lăsa solutio- 
narea multor tipuri de probleme — firește, în limi- 
tele filozofice și de clasă respective —în sarcina 
grupului de prachicieni ai științei existenți sau 
nou veniji în comunitate. 

Istoria înaintează în continuă Schimbare cali- 
tativă, cercetarea descoperă noi fenomene, iar oamenii 
de ştiinţă elaborează teorii noi. Într-adevăr, atita 
vreme cât instrumentele o ferite de paradigma existentă 
se dovedesc capabile să rezolve problemele actuale, 
știința avansează prin folosirea acestor instrumente. 
„Totuși, în special în această fază, descoperirile 
şi noile teorii încep prin conştientizarea unor mari 
și profunde anomalii, prin recunoaşterea crescîndă 
a faptului că realitatea a înşelat aşteptările induse 
de teoriile care guvernează știința economică neo- 
Clasică sau neokeynesiană. 

Lucrarea Legea entropiei și procesul economic 
relevă marile anomalii existente în conceptele și 
metodele şcolilor economice amintite și ale altor 
ramuri ale științelor contemporane. Astfel, autorul 
a observat că dezvoltarea modelării economico-mate- 
matice fără suficient discernământ şi includerea 
teoriei deciziei în rîndul științelor economice au 
adus treptat ştiinţa economică neoclasică și neopo- 
zitivistă în situația de a neglija studiul aspectelor 
calitative. 

Exprimarea numerică şi analiza cantitativă fără 
o analiză calitativă corespunzătoare sînt extrem de 
sărace în conținul. Numai împreună cu metoda 
dialectică folosită larg în stiinta economică 12vorîtă 
din viața reală poate aritimomorfismul să reprezinte 
metoda potrivită pentru reprezentarea adecvată a 
fenomenelor. N. Georgescu-Roegen atrage atentia 
asupra faptului că economia este o ştiinţă reală, în 
cadrul căreia teoria este descrierea sistematică a 
legăturilor esențiale dintre variabilele care reflectă 
fenomenele economice şi relațiile dintre aceste feno- 
mene. În ştiinţele reale, deci și în economie, spre 

deosebire de știinlele logico-malematice, singurul 
criteriu al adevărului este practica și confruntarea 
cu realitatea: regularitățile comportamentului uman, 
activitățile economice reale ale oamenilor, legăturile 
care se formează între oameni pe baza acestor 
activități, care sînt totuși în neîntreruptă evolutie. 

Bazindu-se pe asemenea observații, el critică 
cu competență exagerările economiei neoclasice, 
neajunsurile metodologice, ca şi unele din conclu- 
zile la care aceasta ajunge, comportamentul uman 
din diferite societăți față de problemele esențiale 
curente şi de perspectivă ale omenirii. Autorul 
previne prin puternice semnale de alarmă, deşi 
uneori cu o notă accentuată de pesimism, pe omul 
politic, pe omul de ştiinţă, precum și pe omul de 
rînd că adeseori actiunile lui fată de mediul natural, 
ca şi față de problemele consumului, demografiei 
ș.a. sînt în mare măsură necontrolate și dăunătoare 
speței umane. Paginile cărții abundă în remarci 
critice necruțătoare la adresa științei economice 
burgheze occidentale, în special la cea de orientare 
neoclasică, la adresa unor extrapolări din biologie, 
a unor concepte din fizică şi matematica "aplicată 
simplificate în mod grotesc, precum şi la adresa 
“umor aspecte ale sistemului capitalist contemporan, 
fără însă a propune noi Soluţii de remediere a 
stărilor de fapt. 

O caracteristică a ştiinţei este aceea a dezvoltării 
sale în anumite perioade nu prin acumulare, ci 
prin reconsiderarea teoriilor şi metodologiilor folo- 
site. O nouă teorie, de regulă, nu este doar un adaos 
la ceea ce este cunoscut. Formularea şi asimilarea 
noii teorii impun reconstrucția și reevaluarea teoriei 
și faptelor anterioare, precum şi transformarea sau 
reconsiderarea întregii rețele teoretice aplicate dome- 
niului studiat și a procedurilor experimentale tra- 
ditionale. Lucrarea de față îndeamnă nu numai la 
reflecții, ci și la acțiuni practice, trasînd unele 
jaloane de bază în această privință. Într-adevăr, 
întreaga construcție a lucrării, care prin problemele 
și mamera de tratare este vastă, gravitează în jurul 
unor cerinţe fundamentale pe care științele economice 
și alte ştiinţe au datoria să le rezolve. 

a) o reprezentare a evoluției omenirii în condițiile 
anumitor tendințe demografice, a dezvoltării științei 
și tehnicii și a situatiei resurselor naturale (inclusiv 
a celor energetice de origine minerală și a celor 
primite prin radiația solară); 

b) necesitatea luării în considerare, atît fizic, cît 
și valoric, a evoluției stării mediului înconjurător 
Și reprezentarea valorică a proceselor economice, 
ținându-se seama şi de starea fenomenelor şi resur- 
selor din natură; 

c) o reprezentare cît mai reală a evoluției și com- 
portamentului economiei, societății şi naturii printr-o 
analiză nu numai cantitativă, ci mai ales calitativă, 
Brin folosirea unui instrumenti de lucru adecvat 
în acest sens. 

Este vorba deci de o argumentare profundă și 
convingătoare a necesității de a lua în considerare 
în procesul cercetării evoluția reală a fenomenelor 
social-economice, schimbările lor cahtative, precum 
și lărgirea orizontului de abordare, incluzind în 
Sistemul economiei factorii naturali ai evoluției 
resurselor, precum şi problema mediului înconju- 
rător. ` 

Părăsind terenul de mult bătătorit în ce priveşte 
modul de analiză şi interpretare a fenomenelor 
economice, N. Georgescu-Roegen recurge la un 
concept termodinamic, la entropie, pe care îl supune 
unei analize critice. Prin natura ei, afirmă el, 
legea entropiei însăşi apare drept cea mai „econo- 
mică“ dintre toate legile naturale. Relatia dintre 
procesul economic şi legea entropiei nu este decît 
un aspect al unui fapt general, anume că această 
lege constituie baza economiei vieții la toate nivelurile. 
Apelul la legea entropiei îi serveşte autorului la 
introducerea în ştiinţă a unei gândiri dialectice 
îmtr-o interpretare proprie, distinctă de aceea a 
lui Hegel sau Marx, aşa cum însuși autorul o 
declară. 

Prin această nouă orientare, el este ferm convins 
că aplicarea legilor naturale, cum este aceea a 
entropiei, la condițiile societății omeneşti este un 
lucru cu totul normal. „Implicarea unei legi naturale 
în orice aspect al comportamentului omenesc — arq- 

tă autorul în introducerea la această lucrare — este 
un fapt atît de obișnuit, încît nu ar trebui să ne 
așteptăm ca studierea influentei legii entropiei 
asupra acțiunilor economice ale omului să prezinte 
vreo complicatie neobișnuită“. Însă, după părerea 
noastră, legea entropiei este în unele privinte supra- 
solicitată de către autor și implicată atit de mult 
în problemele economice și sociale, încît se pierd 
din vedere anumite elemente importante ce țin de 
specificul societății omenești: împărhirea unor for- 
mafii sociale în clase, evoluția sistemului de pro- 
Drietate asupra mijloacelor de producție, existența 
contradicțiilor și rolul lor în dezvoltarea societăților 
în care nu mai există clase sociale antagoniste, 
precum şi elemente ținând de factorul uman, cum 
sînt conştiinţa individuală și socială, capacitatea 
de organizare etc. 

N. Georgescu-Roegen nu clasifică orînduirile so- 
ciale după caracterul relațiilor de producție. El 
identifică societatea capitalistă cu societatea indus- 
trială, conceptie pe care o găsim, dealtfel, şi la 
alți economişti din tările capitaliste. 

Aceasta însă înseamnă a pune semnul egalității 
între două lucruri diferite şi necomparabile, pro- 
ducția ca atare și modul de producție. Societatea 
capitalistă presupune anumite relații de producție, 
specifice numai acesteia. Pe cînd „societăți indus- 
triale“ există și în țări în care relatiile bazate pe 
proprietatea privată asupra mijloacelor de producție 
a fost desființată. 

Neinţelegerea formatiunii social-economice ca ex- 
presia unei anumite structuri de clasă — rezultată și 
ea din gradul de dezvoltare a forțelor de producție 
și relatiile de productie corespunzătoare — îl duce 
pe N. Georgescu-Roegen la sustinerea teoriei elitelor, 
considerînd că societatea este dirijată nu de clasele 
dominante, ci de unele elite. Însă este imposibil 
să nu vedem că în țările capitaliste cei care con- 
duc sînt nu atît „elitele“, cât mai ales posesorii 
capitalului. 

A reduce deci lupta de clasă la o luptă împotriva 
elitelor și a considera că această luptă de clasă nu 
poate dispărea pentru că şi elitele vor exista cît 

va exista societatea omenească vădește o concepție 
mai mult decît discutabilă asupra acestor fenomene 
sociale. 

Aplicarea unei legi naturale la viața economică 
a societății omenești şi folosirea ei la explicarea 
unor fenomene economice şi sociale comportă, fără 
îndoială, multe riscuri, de la care nu se poate 
sustrage mici lucrarea de față. 

N. Georgescu-Roegen este permanent preocupat 
de definirea riguroasă a conceptelor folosite și de 
găsirea trăsăturilor comune ale evoluției fenome- 
nelor fizice, biologice și economice. El însă nu tine 
seama în suficientă măsură de  specificitatea feno- 
menelor economice și a factorilor care determină 
traiectoria dezvoltării economice şi sociale în ansam- 
blu, în diferite țări şi grupe de tări. 

Deși este un enciclopedist de mare erudiție, care 
se mișcă cu multă siguranță în mai multe domenii 
ale științei, el dă dovadă în lucrarea sa de o anumită 
neînțelegere a procesului istoric. Lupta dintre clasele 
sociale antagoniste, prezentată sub termenul de 
„Conflict social“, este considerată de autor ca 
fiind legată de esența omului ca om, deoarece este 
datorată repartitiei inegale a bunurilor. Aceasta 
însă nu explică de ce la începuturile sale socie- 
tatea omenească nu a cunoscut asemenea „conflict 
social“, de ce în tările în care proprietatea privată 
asupra mijloacelor de producție a fost înlocuită 
cu cea Socială se merge spre disparitia acestor 
contradicții antagoniste. În realitate, relațiile de 
repartitie în societate nu sînt independente, ci 
reprezintă o parte organică a relatiilor de productie, 
în care elementul principal este forma de proprietate 
asupra mijloacelor de productie. 

Prezentarea prea schematică de către autor a 
unor fenomene sociale îl duce la concluzia că „pro- 
Drietatea obștească asupra mijloacelor de productie 
este singurul regim compatibil cu orice mod de 
repartitie“, că feudalismul ar fi reprezentat și el 
o formă de proprietate socială. Desigur, proprie- 
tatea feudală nu este proprietate capitalistă, dar 
este tot proprietate privată, ca și forma anterioară 
de proprietate privată — cea sclavagistă. Se pare 


32 \ 


că pentru autor numai proprietatea capitalistă ar 
fi proprietate privată. Nefiind entuziasmat nici de 
această formă de proprietate, este firesc ca şi de 
aici să se degaje o notă de pesimism în ce privește 
viitorul omenirii. 

Aplicarea legilor științelor naturii la explicarea 
societății omenești nu poate fi făcută decit în pro- 
bleme foarte generale şi nu specific sociale. Socie- 
tatea omenească reprezintă o formă superioară de 
Organizare a materiei şi, în consecință, legile sociale 
nu pot fi pur și simplu identificate cu cele ale 
biologiei sau ale fizicii. 

Știința economică studiază numai un anumit 
gen de relatii sociale, acelea care se stabilesc între 
oameni în procesul producției, reparhiției şi schim- 
bului celor necesare existenței. Există apoi raporturi 
cantitative între diferitele ramuri de productie, 
între producție și servicii, între acestea și consum 
etc. Ele trebuie deci să fie studiate și cantitativ. 
Producția este și un schimb de energie şi substante 
cu natura înconjurătoare. Acest schimb trebuie şi 
el studiat în relația sa cu economia societății. Trebuie 
deci avute în vedere probleme cum sînt cele ale 
caracterului cantitativ limitat al resurselor de materii 
prime şi de energie, ale actiunii oamenilor asupra 
mediului înconjurător, care riscă să se degradeze 
și să pună chiar în pericol existenţa vieții pe Pămînt. 
Problemele acestea nu sînt nici ele cu totul indepen- 
dente de forma de organizare socială. Într-un fel 
sînt tratate problemele ecologice într-o societate în 
care scopul activității economice este profitul și în 
alt fel într-o alcătuire socială care-și pune ca tel 
imediat ridicarea bunăstării materiale şi spirituale 
a întregii comunități. Desigur, asemenea probleme 
Bot fi tratate sau explicate după legi naturale, 
pentru că ele reprezintă probleme ale raportului 
dintre societate şi natură. Aici poate interveni și 
conceptul de entropie, preluat din fizică. Ceea ce 
și face lucrarea de față a eminentului economist 
N. Georgescu- Roegen. 

În lucrarea sa, N. Georgescu-Roegen tratează 
valoarea produselor economice ca o mărime de 

ordin Subiectiv, ca utilitate, la fel ca în teoria 
economică neoclasică. 

Ca un argument împotriva teoriei marxiste a 
valorii ca o creație a muncii sociale, N. Georgescu- 
Roegen susține că ea nu tia în consideratie nici 
situația unor factori naturali (inclusiv a pămiîn- 
tului ) şi nici situația timpului liber. În ce priveşte 
acest ultim element, se naşte întrebarea: timpul 
liber al cui? Al muncitorului, care produce bunuri 
materiale, sau al capitalistului, care încasează 
profit? Căci fabricantul nu cumpără timpul liber 
al muncitorului, ci timpul de „corvoadă a muncii“, 
pentru a folosi terminologia din carte. În schimb, 
el își cheltutește venitul realizat din profit în timpul 
său Ziber. 

N. Georgescu- Roegen îi atribuie în cîteva rînduri 
lui. Marx expresia valoarea muncii. În realitate, 
unul din marile merite ale lui Marx este de a fi 
înlăturat confuzia introdusă de către Adam Smith 
și Ricardo în teoria valorii bazate pe muncă prin 
atribuirea unei valori acesteia. Marx a arătat clar 
CĂ munca nu are valoare, ci creează valoare. Capi- 
talistul care angajează muncitori nu cumpără muncii, 
ci forță de muncă. 

Obiecha că teoria marxistă a valorii nu ia în 
considerație factorii naturali se bazează şi ea pe 
o neînțelegere. Acești factori, inclusiv pământul, nu 
intervin în formarea valorii numai în măsura în 
care asupra lor nu s-a cheltuit mici un fel de muncă 
omenească. Pământul virgin nu creează valoare, 
deși de pe el putem culege plante sălbatice. Dar în 
valoarea grîului intră și munca cheltuită anterior 
pentru a face ca pământul să devină roditor pentru 
plante de cultură. Pentru Marx, valoarea reprezintă 
o relație socială, nu o însușire naturală a produsului. 

Nu vom insista aici asupra faptului că munca 
poate fi considerată o corvoadă numai atunci cînd 
muncitorul este asuprit şi exploatat. Într-o organi: 
zare de oameni liberi, ea poate deveni, dimpotrivă, 
după expresia lui Marx, „Prima trebuință a omului“. 
În unele condiții, chiar şi în țările capitaliste, 
munca poate fi nu „o corvoadă“, ci o Sursă de 
imense satisfactii și plăceri. Ne permitem să credem 

că și pentru autorul cărții de fată munca de creatie 
pe care ea a cerut-o a fost o sursă de cel puțin tot 
atit de mari sabisfacții ca şi acelea pe care le 
încearcă cititorii să. 

Tot în legălură cu valoarea, N. (seorgescu-Roegen 
îi atribuie lmi Marx afirmatia „explicită“ că 
„serviciile capitalului propriu-zis nu au mici o 
valoare“. Se face aici o confuzie între noțiunea 
generală şi filozofică de „valoare“ și cea economică. 
Este destul de regretabil, deși inevitabil, că în dife- 
vite domenii ale cunoaşterii se folosesc aceiaşi 
termeni cu înțelesuri foarte diferite. Un mare om 
de știință sau un mare scriitor sînt, fără îndoială, 
„oameni de valoare“. Dar aici nu este vorba de 
valoare economică. În economia politică, serviciile 
reprezintă prestații de muncă omenească în acele 
domenii în care nu se produc bunuri materiale. 
Ele pot sau nu să creeze valoare, în funcție de 
domeniile în care au fost prestate. Dar aşa cum 
munca în sine nu are valoare, ci poate crea valoare, 
așa mici serviciile (care, în fond, sînt tot muncă) 
nu au valoare, dar pot și ele crea valoare. 

Cît privește „serviciile capitalului“, autorul se 
referă, desigur, la cu totul altceva. Posesorilor săi 
capitalul le aduce profit, dar acest profit provine 
tot din muncă, din munca neplătită a muncitorilor 
a căror forţă de muncă a fost încorporată capitalului 
sub formă de capital variabil. Este vorba deci de 
valoarea „serviciului“ pe care îl aduce capitalul, 
adică a profitului. Ce altă valoare s-ar putea atribui 
acestor „servicii ale capitalului “2 

Nu vom insista aici asupra altor pasaje din 
lucrare în care autorul ei se declară în dezacord 
cu unele concluzii teoretice la care a ajuns Marx. 

Cititorul care cunoaște opera luit Marx va putea 
găsi cu ușurință inconsistența unora din argu- 
meniele aduse de N. Georgescu-hoegen. Dealtfel, 
nu Sustinem că opera lui Marx reprezintă un an- 
samblu finit și la care deci nu s-ar putea 
adăuga nimic. Mersul înainte al societății omenești 
a adus şi societatea capitalistă într-un nou stadiu 
de dezvoltare, pe care Marx nu l-a cunoscut și nu 
l-a analizat, stadiul imperialist; cu atit mai putin 

el a putut cunoaște etapa capitalismului mono- 
polist de stat. Trecerea unui mare număr de țări 
de la capitalism la socialism, prevăzută, dar ne- 
trăită de Marx, a adus noi elemente economiei 
mondiale, care se cer analizate. De aceea, unele 
din concluziile lui Marx, valabile pe timpul lui, 
au devenit astăzi perimale. Sînt deci necesare și 
binevenite noile cercetări în toate aceste domenii. 
Lucrarea lui N. Georgescu-Roegen, care atacă pro- 
blema atît de actuală a repercusiunilor economice 
ale relațiilor dintre societatea omenească şi mediul 
înconjurător, este deci binevenită. Dealtfel, cartea 
cuprinde foarte multe idei interesante și valoroase. 

Nicolae Georgescu-Roegen se situează printre 
primii economişti care pun bazele teoretice ale 
economiei mediului înconjurător, descriind şi expli- 
cînd cu ajutorul întregului arsenal șştiinfjific creat 
de omenire de-a lungul secolelor principalele urmări 
de lungă durată ale actiunilor umane asupra feno- 
menelor și proceselor care au loc în lumea biologică 
și mebiologică, precum și consecințele pe care aceste 
mutații le pot avea asupra vieții economice, în 
care omul este direct și în mod vital implicat. Lege 
de mare generalizare, entropia poate fi folosită la 
explicarea fenomenelor din natură, din viaţa biolo- 
gică și chiar din cea economică. Actiunile umane au 
consecințe entropice; N. Georgescu-Roegen demon- 
strează acest lucru și dă un semnal de alarmă asupra 
consecințelor pe termen lung ale unor actiuni umane 
necugetale, fapt ce trebuie considerat ca un merit 
deosebit. 

Cartea lui N. Georgescu-Roegen prezintă pentru 
cititor, chiar dacă acesta este un om de ştiinjă, 
dificultăți rareori întilnite în lucrări similare, axate, 
în general, pe o singură specialitate. Cititorul să 
nu creadă că va întâlni o operă liniştită. Dimpotrivă, 
temperamentul autorului este prezent în fiecare 
rînd. El nu se sfieşte să arate că nu este de acord 
cu unele teze sau idei din domeniul șhinţelor natu- 
vale, chiar dacă acestea apartin unui Poincaré, 
Russell, Planck sau Heisenberg. Datorită acestei 
tratări personale, se pun mereu probleme noi, se 
nasc întrebărt la care sîntem invitați să răspundem, 

fără ca. să supărăm pe autor dacă nu sîntem întot- 
deauna de acord cu părerile lui — cum face şi 
el —, fiindcă nu răspunsurile în cor la problemele 
științei aduc progresul. 

Nu întotdeauna de acord cu Marx, aşa cum am 
arătat, N. Georgescu-Roegen caută un punct de 
vedere propriu asupra interpretării și evoluției unei 
lumi atit de complicate, făcînd însă referiri şi 
reveniri masive la Marx, la metodologia sa, la 
conceptele marxiste, precum și la unele interpretări 
economico-sociale. Spiritul marxist este prezent în 
special prin viziunea istorică pe care o are asupra 
fenomenelor economice și sociale, fiind convins că 
pieirea capitalismului este inevitabilă, deși nu o 
priveşte la fel ca Marx, drept o consecință „în ultimă 
instanță“ a dezvoltării fortelor de productie. Legă- 
tura cu marxismul se simte puternic atunci cînd 
N. Georgescu-Roegen se referă la schimbările cali- 
tative care, în interpretarea acestuia, afectează 
orice evoluție. Atât de frecvente sînt referirile la 
Marx, încît cartea pare un dialog continuu cu 
acesta, iar admirația pe care o nutrește nu numai 
pentru opera, ci și pentru omul de știință Marx 
este elevată adeseori prin expresiile: „Marx avea 
dreptate...“, „Marx ar fi cel mai mare econometrician 
al tuturor timpurilor...“ etc. 

Cartea se încheie cu cîteva anexe, care dezvoltă 
unele chestiuni ce pot fi lăsate la o parte la o primă 
citire a lucrării. Anexa A se referă la structura 
continuumului aritmetic, foarte importantă pentru 
că are implicații în întreaga lucrare. Anexa B` 
poartă titlul: Ienoranță, informatie şi entropie. 
Autorul se referă la termenul „entropie“ ca măsură 
a cantității de ienoranță, care nu este o variabilă 
măsurabilă. El explică faptul că există o infinitate 
de pseudomăsuri, a căror alegere nu este determinată 
în mod unic, întocmai ca la mediile din statistică. 
De exemplu, două pseudomăsuri pot da pe același 
interval indicații diferite în raport cu elementele 
componente. Analiza cantității de in formație făcută 
în această anexă este remarcabilă. Anexele C, D 
și E se ocupă de teoremele lui Boltzmann și Birkhoff, 
importante pentru principiul pe care N. Geor- 

gescu-Roegen îl pune la baza economiei. Anexa F 
se referă la pasionanta temă „probabilitatea și 
dimensiunea timpului“, strîns legată de unele 
consideraţii făcute de lucrare. Anexele contin mai 
multă matematică şi unele teoreme şi demonstratii 
proprii ale autorului. De aceea au şi fost lăsate la 
Sfârșitul cărții, pentru a putea fi urmărite numai 
de cei care sînt în măsură să facă acest lucru. 

Cititorul acestei cărh nu poale să nu rămînă 
impresicnat de eruditia autorului, ale cărui Cunoş- 
tinte depășesc cu mult cadrul specialității de eco- 
nomist. Deseori, pentru demonstrarea tezelor sale 
cu caracter economic, el folosește metodele și concep- 
tele moderne ale matematicii și fizicii cu ușurința 
și competența unui versat cercetător în cîmpul 
științelor fundamentale. Cine îl cunoaște însă pe 
N. Georgescu- Roegen nu se miră de lărgimea 
cercului său de preocupări, Pentru că, prin formaha 
ȘI opera sa, el este nu numai economist, ci în egală 
măsură matematician și statistician, autor al unor 
remarcabile lucrări de specialitate í în aceste domenii. 
Dealiminteri, erudiția şi puterea lui de analiză 
au fost semnalate de mulh dintre cei mai cunos- 
cuți economişti ai epocii noastre. Paul A. Samuelson, 
laureat al Premiului Nobel pentru economie, afirmă: 
„Avem în Georgescu-Roegen un savant printre 
savanți, un economist printre economişti“, sar cu 
ocazia alegerii lui Georgescu-Roegen ca membru 
distins al Societății americane de economie, William 
N. Nicholls a spus că „nici un economist american 
nu a îmbinat în mod mai fericit în formarea şi 
publicatiile sale domeniile economic, matematic 
st statistic“ 

Lucrarea Legea entropiei şi procesul economic, 
considerată de specialişti ca o carte reprezentativă, 
de largă deschidere, ce pune gîndirea economică 
occidentală, îmbicsită de conventionalism, la grea 
încercare prin noutatea, spiritul critic și multi- 
tudinea de probleme conceptuale și metodologice 
abordate, a adus autorului ei o popularitate rar 
întilnită în rîndurile celor mai diferite profesiuni. 

Nu ne îndoim că şi pentru cititorul român ea va 
constitui o satisfactie deosebită. Pentru că meritul 

cel mare al cărții — după părerea noastră — este 
rolul de stimulare a gîndirii științifice pe care-l 
poate avea prin noutatea ideilor pe care le aduce. 
Dealtfel, nu-i obligatoriu să fim de acord cu toate 
tezele autorului. Știința nu progresează decit prin 
discutii libere. Or, lucrarea profesorului N. Geor- 
gescu-Roegen este în cel mai înalt grad un îndemn 
la un dialog rodmic pe cele mai actuale probleme 
ale științei economice. Publicarea acestei cărți — 
cu unele eliminării din textul original — în colectia 
„Idei contemporane“ este o înitiativă meritorie a 
Editurii politice, completindu-se astfel peisajul 
celor mai interesante apariții editoriale din ultimul 
timp, care conțin puncte de vedere şi idei economice, 
sociale foarte diferite ce frământă astăzi omenirea, 
scrise de cei mai prestigioși oameni de știință con- 
temporam. 

Nu putem să nu subliniem aci și ajutorul dat 
de N. Georgescu-Roegen la definitivarea editiei 
române a cărții sale, ceea ce face ca această lucrare 
să poată fi considerată ca o variantă a originalului, 
lucru pentru care cititorul român îi va fi recunos- 
Citor. 


Aurel IANCU, Gheorghe MIHOC, 
Barbu ZAHARESCU 


LEGEA 
ENI ROPIEI 
ȘI PROCESUL 
ECONOMIC 


Prefaţă 


Legea Entropiei continuă să fie înconjurată de 
numeroase dificultăți conceptuale și de tot atitea 
controverse. Dar nu acesta este motivul pentru 
care majoritatea specialiștilor în științele naturii 
sînt de acord că ea ocupă o poziție unică printre 
legile materiei. Sir Arthur Eddington a susținut 
chiar că deține „cea mai înaltă“ poziție. Important 
este faptul că descoperirea Legii Entropiei a dus 
la decăderea dogmei mecaniciste a fizicii clasice 
care spunea că tot ce se întîmplă în orice domeniu 
de fenomene constă exclusiv din locomoțţie şi, 
prin urmare, că în natură nu există schimbare 
irevocabilă. Tocmai pentru că Legea Entropiei 
proclamă existența unei asemenea schimbări, unii 
cercetători au constatat destul de repede legă- 
tura ei intimă cu fenomenele caracteristice struc- 
turilor vii. În prezent nimeni nu mai neagă că 
economia proceselor biologice este guvernată de 
Legea Entropiei, nu de legile mecanicii. 

Ideea că și procesul economic trebuie să fie 
strîns legat de Legea Entropiei se află la originea 
studiului care formează obiectul acestei cărți. 
Cercetarea numeroaselor aspecte ale acestor legă- 
turi m-a dus — și-l va duce pe cititor — în multe 
domenii aflate dincolo de graniţele economiei. 
De aceea am socotit că prezentarea subiectului 

acestei cărți trebuia dată în seama unui capitol 
special. 

Aici pot spune că, tocmai din cauza naturii 
deosebite a temei, scriind această carte mi s-a 
confirmat o veche idee, anume că practic toate 
lucrările pe care le socotim de obicei personale 
reprezintă doar cîțiva stropi de originalitate peste 
un munte de cunoștințe primite de la alții. 
Citind șpalturile mi-am putut da cel mai bine 
seama de imensa datorie pe care o am față de 
profesorii mei și cît de numeroși sînt ei, ceea ce 
m-a determinat să folosesc această ocazie pentru 
a-mi exprima recunoştinţa față de ei dedicîndu-le 
volumul. 

Numele multor profesori nu vor fi dăltuite în 
panteonul marilor învățați chiar dacă nu sînt mai 
puțin venerate. În fruntea acestei categorii (și 
în inima mea) se află părinții mei— tatăl meu 
care m-a învăţat să citesc, să scriu şi să socotesc 
și care a sădit în mine sămînța curiozității intelec- 
tuale, și mama mea, care, prin exemplul ei viu, 
m-a învățat valoarea muncii asidue. Gheorghe 
Rădulescu, învățătorul meu dintr-un orășel din 
vechea Românie, mi-a cultivat cu multă pricepere 
înclinațiile matematice timpurii învățîindu-ne cum 
să rezolvăm probleme „încuietoare“ care, după 
cum am aflat ulterior, se rezolvă de obicei cu 
ajutorul algebrei. Din lunga listă a profesorilor 
plini de dăruire și însuflețire pe care i-am avut 
la liceul Mănăstirea Dealu îi voi menţiona pe 
Grigore Zapan şi Gh. I. Dumitrescu care, cu ne- 
sfîrșită dragoste pentru profesia lor, mi-au îndru- 
mat primii pași în matematicile superioare. Cred 
că și la universitate am avut parte de mai mult 
noroc decît au majoritatea studenţilor. Am învă- 
tat cu erudiți ale căror nume se află astăzi la 
loc de cinste în istoria științei: Traian Lalescu, 
Octav Onicescu și G. Țiţeica (la București), Albert 
Aftalion, Emile Borel, Georges Darmois şi Mau- 
rice Fréchet (la Paris) și E.B. Wilson (în S.U.A.). 
Doi din profesorii mei au avut însă o influență 
hotărîtoare asupra orientării mele științifice: Karl 
Pearson, omul cu vaste cunoștințe care a pus 

singur temeliile științei statistice, și Joseph A. 
Schumpeter, a cărui viziune unică asupra proce- 
sului economic a îmbinat în mod armonios analiza 
evolutivă cantitativă cu cea calitativă. 

Nu este necesar să mai spun că ar trebui să-i 
considerăm profesorii noștri pe toți cei de la 
care am învățat ceva, îndeosebi prin scrierile lor. 
Ca toată lumea, și eu am învățat foarte mult 
de la colegii mei de meserie (și multe lucruri 
chiar de la studenții mei). Nu mă pot reține 
să nu aleg din mulțimea lor pe doi din colegii 
mei economiști (și econometricieni) — Wassily W. 
Leontief și Paul A. Samuelson. 

Cititorul nu are nevoie de nici o indicație pen- 
tru a-și da seama că o carte de felul acesteia nu 
poate fi scrisă sub forma unei teme de cercetare 
cu un plan de lucru bine definit în timp. Ideile 
pe care le conține le-am elaborat în mintea mea 
în decursul a mulți ani (cred că vreo 20) şi în 
condiții diferite — uneori în timp ce tineam un 
curs, alteori pe cînd lucram în grădină. Unele 
din aceste idei au fost deja publicate, îndeosebi 
în eseul introductiv al lucrării mele Analytical 
Economics. 

În toți aceşti ani, Universitatea Vanderbilt 
m-a încurajat și mi-a dat posibilități de lucru, 
multe din ele în cadrul Programului postuniver- 
sitar de dezvoltare economică. Pentru toate aces- 
tea sînt îndatorat în mod special și în grade dife- 
rite colegilor mei George W. Stocking, Rendigs 
Fels, Anthony M. Tang și James S. Worley. 
O bursă de cercetare din partea Fundației națio- 
nale de ştiinţe mi-a permis să-mi dedic jumătate 
din orele de predare timp de un an şi jumătate 
finisării acestei lucrări în forma ei actuală. În 
ultima fază am fost ajutat de domnii Aly Alp 
Ercelawn şi Ibrahim Eriş. 

Sînt de asemenea recunoscător conducătorilor 
editurii Harvard University Press care au socotit 
că eseul introductiv din Analytical Economics 
merita să fie dezvoltat și completat pentru a 
da volumul de față. 

În sfîrșit, mă gîndesc cu recunoștință la soția 
mea, care a fost un cititor atent și răbdător, 
un critic plin de simpatie, dar constructiv și un 
corector neobosit și care mi-a creat acasă o 
atmosferă favorabilă studiului și muncii. 


NICHOLAS GEORGESCU-ROEGEN 


Vanderbilt University 
iulie 1970 


NOTA 


„AE“ din notele de subsol reprezintă lucrarea mea 
Analytical Economics: Issues and Problems, publicată de 
Harvard University Press în 1966. 


Introducere 


Nici o ştiinţă nu a fost criticată atît de deschis 
și de constant de propriii ei slujitori ca economia 
politică. Motivele de nemulțumire sînt numeroase, 
dar cel mai important ține de ficțiunea lui komo 
oeconomicus. Această abstracţie este acuzată că 
golește comportamentul omului de orice încli- 
nație culturală, ceea ce echivalează cu a spune 
că omul acționează mecanic în viața economică. 
Fapt pentru care acest neajuns este de obicei 
înfățișat drept concepția mecanicistă a științei 
economice moderne. Critica este incontestabilă. 
Păcatul mecanicist al științei economice este însă 
mult mai grav decît presupune această critică. 
Căci el persistă chiar dacă privim procesul eco- 
nomic numai din punct de vedere pur fizic. Ade- 
vărul întreg este că, în modul în care este pro- 
fesată astăzi în general, știința economică este 
mecanicistă în același sens strict pe care îl atri- 
buim de obicei numai mecanicii clasice. 


În acest sens mecanica clasică este mecanicistă 
deoarece ea nu poate nici să explice existența 
schimbărilor calitative de durată din natură, nici 
să accepte această existență ca un fapt indepen- 
dent. Mecanica nu cunoaște decît locomoția, iar 
locomoția este şi reversibilă, și străină de orice 
calitate. Același neajuns a fost introdus în eco- 

nomia modernă de către fondatorii ei care, după 
cum mărturisesc Jevons și Walras, nu aveau o 
mai mare aspirație decît să creeze o știință eco- 
nomică după modelul exact al mecanicii. Irving 
Fisher, care s-a străduit să construiască un apa- 
rat foarte complicat numai pentru a demonstra 
natura pur mecanică a comportamentului consu- 
matorului, ne furnizează o dovadă elocventă a 
entuziasmului neclintit pe care-l nutreau pentru 
mecanică primii arhitecți ai economiei politice!. 

Și acești arhitecți au reușit atît de bine în 
mărețul lor. plan, încît de atunci încolo concepția 
procesului economic ca un analog mecanic a 
dominat complet gîndirea economică. În această 
concepție procesul economic nu provoacă nici O 
modificare calitativă și nici nu este influențat 
de modificarea calitativă a mediului în care este 
ancorat. Este un proces anistoric, autonom și 
izolat — un flux circular între producţie și consum, 
fără intrări şi ieșiri, așa cum îl descriu manualele 
elementare. Desigur, întîmplător economiștii vor- 
besc despre resursele naturale. Rămîne însă un 
fapt că, oricît am căuta, în nici unul din nume- 
roasele modele economice existente nu vom găsi 
o variabilă care să reprezinte contribuția perenă 
a naturii. Singura legătură pe care unele din 
aceste modele o au cu mediul natural se limitează 
la sol în sensul lui Ricardo, care este definit în 
mod expres drept un factor imun la orice schim- 
bare calitativă. Am putea foarte bine să-i spunem 
pur și simplu „spațiu“. Dar să nu ne înșelăm 
asupra dimensiunii păcatului mecanicist: sche- 
mele întocmite de Karl Marx pentru producția 
economică nu conțin nici măcar această ultimă 
coordonată de mică semnificație. Așadar, dacă 
folosim o lozincă actuală pentru a descrie situația 
în mod tăios, cele două curente principale ale 
gîndirii economice consideră legătura dintre pro- 
cesul economic și natură ca o tranzacţie în care 


1 Irving Fisher, Mathematical Investigations în the Theory 
of Value and Prices (New Haven, 1925), p. 38 și urm. și 
passim. Lucrarea a fost publicată pentru prima oară în 1892. 

„nici nu laşi garanție, nici nu trebuie să înapoiezi 
sticla“. 

Uimitoarea ușurință cu care economiștii neo- 
clasici au omis resursele naturale din concepţia 
procesului economic ar putea să aibă o legătură 
cu doctrina lui Marx după care natura ne oferă 
totul gratuit. O explicaţie mai plauzibilă a acestei 
ușurințe și mai cu seamă a absenței oricărei încer- 
cări vizibile de a denunța această omisie este 
faptul că sistemul „nici garanție, nici sticlă dusă 
înapoi“ se potrivește cu felul în care omul de 
afaceri priveşte viața economică. Căci dacă cineva 
are în vedere numai banul, nu poate să vadă 
decît că banul trece dintr-o mînă într-alta: excep- 
tînd un accident regretabil, banul nu iese niciodată 
din procesul economic. Poate că lipsa oricărei 
dificultăți în procurarea de materii prime de 
către țările în care economia modernă a crescut 
și a înflorit a constituit un alt motiv pentru care 
economiștii au rămas orbi în. fața acestui factor 
economic de importanță crucială. Nici măcar 
războaiele pe care aceleași națiuni le-au purtat 
pentru a-și asigura controlul asupra resurselor 
naturale ale lumii nu i-au trezit pe economiști 
din dogmatismul lor?. 


În totului tot, atașamentul integral al mai 
tuturor economiştilor din ultima sută de ani față 
de dogma mecanicistă continuă să fie o enigmă 
istorică. Este adevărat că a existat o vreme cînd 
fizicienii, matematicienii și filozofii cîntau într-un 
singur glas apoteoza mecanicii ca cel mai mare 
triumf al rațiunii umane. Dar cînd Jevons şi 
Walras au început să așeze pietrele de temelie 
ale economiei moderne, o revoluție spectaculoasă 


2 Culmea tuturor faptelor ciudate din această istorie este 
că doar cu șase ani înainte de a-și publica lucrarea deschiză- 
toare de drumuri, Lectures, Jevons a scris o foarte interesantă 
analiză a consecinţelor pe care le-ar fi putut avea pentru 
Marea Britanie epuizarea rapidă a rezervelor ei de cărbuni. 
W. Stanley Jevons, The Coal Question, sub îngrijirea lui 
A.W. Flux (ed. 3-a, Londra, 1906), apărută inițial în 1865, 
a fost prima lucrare economică de importanță majoră a lui 
Jevons. 

în fizică provocase deja prăbuşirea dogmei meca- 
niciste atît în științele naturale, cît și în filozofic. 
Curios este faptul că nici unul din arhitecţii 
„mecanicii utilității și interesului propriu“, după 
cum nici unul din constructorii de modele care 
au urmat nu pare să-și fi dat seama de această 
prăbușire. Căci altfel nu am putea înţelege de ce 
s-au cramponat în continuare de cadrul meca- 
nicist cu ardoarea cu care au făcut-o. Pînă și 
un economist cu subtilitatea filozofică a lui Frank 
H. Knight a numit nu de mult mecanica „știința 
soră“ a economiei politice 3. 

Revoluţia de idei este un eveniment destul de 
frecvent în fizică. Revoluţia care interesează aci 
a început atunci cînd fizicienii au recunoscut 
faptul elementar că întotdeauna căldura se depla- 
sează de la sine într-un singur sens, de la corpu- 
rile mai calde spre cele mai reci. În continuare 
s-a ajuns la concluzia că există fenomene care 
nu pot fi reduse la locomoție și, deci, explicate 
cu ajutorul mecanicii. S-a născut atunci o nouă 
ramură a fizicii — termodinamica — și o nouă 
lege — Legea Entropiei — și-a ocupat locul ală- 
turi de legile mecanicii newtoniene, mai bine zis, 
în opoziție cu ele. 


Din punctul de vedere al științei economice 
importanța acestei revoluții depășește însă faptul 
că ea a pus capăt supremaţiei epistemologiei 
mecaniciste în fizică. Semnificativ pentru eco- 
nomiști este faptul că noua știință a termodi- 
namicii a debutat ca o fizică a valorii economice 
Și, în esență, poate fi privită ca atare chiar și 
astăzi. Prin natura ei, Legea Entropiei însăși 
apare drept cea mai economică dintre toate legile 
naturale. În perspectiva acestor schimbări din 
știința elementară a materiei ni se dezvăluie 
integral natura esențialmente nemecanicistă a pro- 
cesului economic. După cum am argumentat în 
eseul introductiv al lucrării mele Analytical Eco- 
nomics, numai analiza relației strînse dintre Legea 


3 Frank H. Knight, The Ethics of Competition (New York, 
1935), p. 85. 

Entropiei şi procesul economic poate pune în 
plină lumină aspectele hotărit calitative ale aces- 
tui proces, aspecte care nu au nici un loc în ana- 
logul mecanic. al economiei moderne. Scopul ace- 
lui eseu, studierea: acestei relații pentru a umple 
o lacună evidentă a disciplinei economice, va fi 
continuat în volumul de față cu mai multe. amă-. 
nunte și în direcții mai variate. 

Faptul că o lege naturală se împletește cu fiecare 
aspect al comportamentului omenesc este atît de 
obișnuit, încît nu ne-am aștepta ca studierea 
influenței Legii Entropiei asupra acțiunilor eco- 
nomice ale omului să prezinte vreo complicație 
neobișnuită. Totuși, căi multiple se deschid în 
fața noastră de îndată ce începem să ne ocupăm 
de această problemă. Mai mult, aceste căi duc nu 
numai dincolo de graniţele. economiei, ci și de 
ale ştiinţelor sociale. Iar dacă încercăm să le 
explorăm, fie chiar și în mod superficial, desco- 
perim că probleme care sînt considerate în gene- 
ral ca fiind caracteristice economiei (sau științe- 
lor sociale) se ivesc pînă și în unele domenii ale 
științelor naturii. Oricărui cercetător îi va veni 
greu să închidă ochii în fața unei perspective 
atît de atrăgătoare și să-și vadă netulburat de 
treburile obișnuite. 

Nu î încape îndoială că un proiect de felul acesta 
cere să te aventurezi în teritorii străine, în domenii 
în care nu ești calificat să te pronunți. Tot ce 
poți face în această situaţie este să clădeşti pe 
scrierile autorităților consacrate în fiecare domeniu 
străin ţie și, în folosul cititorului, să nu excluzi 
nici o referință la nici o sursă (împotriva recoman- 
dărilor literare actuale de a reduce la minimum 
numărul notelor sau chiar de a renunţa la ele). 
Dar chiar și așa riscurile sînt mari. Totuși, proiectul 
merită să fie întreprins. El scoate la lumină faptul 
că relația dintre procesul economic și Legea Entro- 
piei nu este decît un aspect al unui fapt mai gene- 
ral, anume că această lege constituie baza eco- 
nomiei vieţii la toate nivelurile. Aceeaşi analiză 
ne învață și unele lecţii practice de epistemologie, 
care duc toate la aceeași concluzie generală ce ar 

trebui să intereseze pe orice om de știință și orice 
filozof, nu numai pe cercetătorul preocupat de feno- 
menele legate de viaţă (așa cum este economistul). 
Concluzia este că în domeniul real numai loco- 
moția este străină de calitate și anistorică; în 
rest, totul este Schimbare în cel mai deplin sens 
al cuvîntului. 


Termenul „entropie“ poate părea esoteric. Cînd- 
va a şi fost, dar astăzi devine din ce în ce mai 
popular într-un domeniu după altul. Ceea ce 
constituie azi un motiv de îngrijorare în legătură 
cu acest termen este faptul că sensul lui variază 
considerabil, uneori chiar în cadrul aceluiași do- 
meniu de preocupări intelectuale. Numai în 
W ebster's Collegiate Dictionary găsim patru articole 
pentru „entropie“. Această situație reflectă în 
parte cu totul neobișnuita istorie a Legii Entropiei, 
marcată în continuu de controverse celebre, nu 
toate stinse încă. Dată fiind confuzia care s-a 
creat astfel în unele cercuri, un studiu preliminar 
care să compare principalele sensuri ale „entro- 
piei“ poate fi de folos chiar cititorului familia- 
rizat cu unele din ele. 


În primul rînd este sensul originar cu care 
termenul „entropie“ a fost introdus cu peste o 
sută de ani în urmă de către fizicianul german 
Rudolf Clausius. Acest sens se sprijină pe temelia 
trainică a faptelor fizice. Toate celelalte sensuri 
constituie o categorie separată, în opoziție cu 
acesta. Ele se leagă în mod pur formal de o simplă 
formulă algebrică care reprezintă haina sub care 
„entropia,“ devine acum cunoscută unui număr 
crescînd de specialiști în științele sociale. Ter- 
menul — într-un astfel de sens formal— a fost 
recent adus în cîmpul vizual al economistului 
prin invitaţia de a include o „teorie a informației“ 
specială în cutia lui de scule teoretice +. 


4 H. Theila dedicat un volum întreg expunerii acestei idei. 
Vezi lucrarea lui Economics and Information Theory (Chicago, 
1967). 

Noţiunea fizică de entropie este în general 
considerată foarte complicată. După unii specia- 
liști, nici măcar toți fizicienii nu sînt perfect 
lămuriți asupra sensului exact al acestei noţiuni. 
Amănuntele ei tehnice sînt într-adevăr covirși- 
toare. Pînă și o definiție de dicționar reuşeşte să 
descurajeze curiozitatea intelectuală a cititorului: 
„o măsură a energiei nedisponibile dintr-un sistem 
termodinamic închis legată de starea sistemului 
în așa fel încît o modificare a măsurii variază 
cu modificarea raportului dintre creșterea căldurii 
absorbite și temperatura absolută la care este 
absorbită “5. Aceasta nu schimbă faptul că natura 
majorității fenomenelor termodinamice este destul 
de simplă pentru ca și profanul să poată înțelege 
noțiunea de entropie în linii mari fără prea multă 
dificultate. 

Să luăm cazul unei locomotive de tip vechi 
în care căldura degajată de cărbune prin ardere 
se scurge în cazan și, prin intermediul aburului 
evacuat, din cazan în atmosferă. Un rezultat 
evident al acestui proces este un anume lucru 
mecanic: trenul s-a deplasat de la o gară la alta. 
Procesul include însă și alte modificări incontes- 
tabile, cum este transformarea cărbunilor în ce- 
nușă. Un lucru este însă sigur: cantitatea totală 
de materie și energie nu s-a modificat. Așa prevede 
Legea Conservării Materiei și Energiei, care este 
primul principiu al termodinamicii și care — tre- 
buie subliniat — nu este în contradicţie cu nici 
una din legile mecanicii. Concluzia nu poate fi 
decît aceea că modificarea 'suferită de materie 
și energie trebuie să fie o schimbare calitativă. 

Energia chimică a cărbunilor este la început 
liberă, în sensul că este disponibilă pentru noi 
ca să efectuăm un lucru mecanic. cu ea. Dar în 
cursul procesului energia liberă își pierde această 
calitate, puțin cîte puţin. Pînă la urmă se răspîn- 
dește complet în sistemul întreg, devenind energie 
legată, adică energie pe care nu o mai putem folosi 
în același scop. Imaginea completă este desigur 


5 Webster's Seventh New Collegiate Dictionary, 

mai complicată. De fapt, meritul de a fi introdus 
entropia ca o nouă variabilă a stării constă tocmai 
în simplificarea analitică și unificarea realizate 
astfel. Cu toate acestea, noțiunile mai intuitive 
de energie liberă și energie legată nu și-au pierdut 
semnificația lor evidentă. Căci, privită într-o 
perspectivă largă dar fundamentală, entropia este 
un indice al cantității relative de energie legată 
dintr-o structură izolată sau, mai exact, al gra- 
dului de uniformitate cu care energia este repar- 
tizată într-o âstfel de structură. Cu alte cuvinte, 
entropie înaltă înseamnă o structură în care toată 
energia sau majoritatea ei este legată, iar entropie 
Joasă, o structură în care opusul este valabil. 

Legea Entropiei, care este principiul al doilea 
al termodinamicii și care este în contradicţie cu 
principiile mecanicii clasice, reprezintă generali- 
zarea unui fapt comun: căldura se deplasează 
întotdeauna de la sine de la corpul mai cald spre 
cel mai rece și niciodată invers. Enunţul ei complet 
este neașteptat de simplu. Tot ceea ce spune 
este că entropia universului (ori a unei structuri 
izolate) crește permanent și, vreau să adaug, 
irevocabil. Putem de asemenea spune că în univers 
există o degradare calitativă continuă și irevocabilă 
a energiei libere în energie legată. În zilele noastre 
avem însă mai multe șanse să întîlnim interpre- 
tarea modernă a acestei degradări drept transfor- 
marea continuă a ordinii în dezordine. Ideea se 
bazează pe observația că energia liberă este o 
structură oidonată, pe cînd energia legată este 
o repartizare dezordonată, haotică. 

Completînd această imagine, trebuie să notăm 
că, în sensul ei integral, Legea Entropiei nu 
afirmă că degradarea calitativă se produce exclu- 
siv în legătură cu lucrul mecanic efectuat conștient 
de niște ființe inteligente. După cum ne arată 
exemplul energiei solare, degradarea entropică 
se produce de la sine, indiferent dacă energia 
liberă este folosită sau nu pentru a produce lucru 
mecanic. Astfel, energia liberă a unei bucăţi de 
cărbune se va degrada pînă la urmă în energie 
inutilă chiar dacă bucata rămîne în zăcămînt. 

Avem motive bine întemeiate pentru a sublinia 
(aci și.în alte capitole ale acestui volum) carac- 
terul irevocabil al procesului entropic. Unul din 
motive interesează îndeosebi pe economist. Dacă 
procesul entropic nu ar fi irevocabil, respectiv 
dacă energia dintr-o bucată de cărbune sau de 
uraniu ar putea fi folosită iarăși și iarăși, la infinit, 
aproape că nu ar mai exista raritate economică 
în viața omului. Nici măcar creşterea populaţiei, 
pînă la o anumită limită, nu ar crea raritate 
economică: omenirea nu ar trebui decît să acce- 
lereze viteza de folosire a stocurilor existente. Un ` 
alt motiv este de interes mai general. El priveşte 
una din slăbiciunile omului, anume refuzul nostru 
de a recunoaște posibilitățile noastre limitate 
față de spaţiu, timp, materie și energie. Din 
cauza acestei slăbiciuni, chiar dacă nimeni nu 
merge atît de departe încît să susțină că poate 
încălzi cazanul cu cenușă, ideea că putem învinge 
Legea Entropiei făcînd contrabandă de entropie 
joasă cu ajutorul unui aparat ingenios revine 
periodic. Oarecum omul este înclinat să creadă 
că trebuie să existe o formă de energie capabilă 
de autoperpetuaref. 

Trebuie să recunoaștem însă că omul neinițiat 
este amăgit să creadă în contrabanda de entropie 
de către fizicienii care propovăduiesc o nouă 
știință cunoscută sub denumirea de mecanică 
statistică, dar descrisă mai potrivit ca termodina- 
mica statistică. Însăși existența acestei discipline 
reflectă faptul că, în ciuda tuturor dovezilor, 
mintea omului continuă să se agate cu tenaci- 
tatea desperării oarbe de ideea unei realități care 
constă din locomoție și nimic altceva. Un simptom 
al acestei idiosincrasii a fost lupta tragică dusă 
de Ludwig Boltzman pentru a răspîndi o știință 
termodinamică așezată pe o temelie hibridă în 


6 După cum raportează Jevons (Coal Question, p. 106 și 
urm.), pe vremea lui mulți credeau că electricitatea posedă 
această capacitate. Conform propriei mele experiențe, cel 
puțin unii economiști cred astăzi că energia atomică cores- 
punde acestei condiții. 

care rigiditatea legilor mecanice este întrețesută 
cu incertitudinea caracteristică noțiunii de proba- 
bilitate. Amăriît de criticile tot mai numeroase 
aduse ideii lui, pînă la sfîrșit Boltzmann și-a 
curmat singur firul vieții. Dar, după moartea 
lui, aceeași idiosincrasie omenească i-a făcut pe 
mai toți fizicienii să calce în picioare toate erorile 
logice date în vileag de acele critici, astfel ca 
ideea lui Boltzmann să poată deveni o ramură 
recunoscută a fizicii. După această nouă disci- 
plină, o grămadă de cenușă poate foarte bine 
"deveni capabilă să încălzească cazanul. De ase- 
menea, un cadavru poate învia pentru a trăi o 
a doua viață exact în sensul invers celei dintîi. 
Numai că probabilitățile unor asemenea fenomene 
sînt fantastic de mici. Adepții mecanicii statis- 
tice pretind că nu am fost încă martorii unor 
asemenea „minuni“ numai pentru că nu am obser- 
vat încă un număr destul de mare de grămezi 
de cenușă ori de cadavre. 


Spre deosebire de termodinamica clasică, discu- 
tarea oricît de sumară a termodinamicii statistice 


implică numeroase elemente tehnice, unele chiar 
foarte complicate. Premisa principală a lui Boltz- 
mann trebuie însă prezentată chiar de la început. 
Ea spune că, lăsînd la o parte un factor care 
reprezintă o constantă fizică, entropia unui gaz 
izolat cu N molecule este dată de formula: 


(1) Entropia = S = In W, 

unde 

2) TEE El aa 
NINA! ... Na! 


iar termenii N, reprezintă repartiția moleculelor de 
gaz între s stări posibile. Şi, deoarece coeficientul 
combinatoriu W este un element familiar în cal- 
culul probabilităților, ecuația (1) a fost tradusă: 


„entropia este egală cu probabilitatea termodi- 
namică “. 

Punctul de vedere al lui Boltzmann a deschis 
astfel ușa unei serii aproape nesfîrşite de inter- 
pretări ale sensului entropiei și, în același timp, 
unor definiții formale diferite ale termenului. 
Unii adepți ai acestui punct de vedere merg atît 
de departe încît neagă că Legea Entropiei exprimă 
o lege naturală. Ei susțin că această lege reflectă 
doar dificultatea întîmpinată de mintea ome- 
nească în descrierea unei stări care cuprinde un 
număr crescînd de amănunte. Evident, toate 
acestea sînt ape tulburi în care oricine folosește 
termenul „entropie“ trebuie să navigheze cu grijă. 


Dacă considerăm formula (1) ca o definiţie 
formală a entropiei, putem introduce această 
noțiune în orice situație cu care W poate fi asociat 
într-un mod sau altul. Drept exemplu grăitor 
să luăm cinci puncte diferite dintr-un plan. 
Pentru N = 5, N, =2 şi Na =3, W ne dă 
numărul maxim de linii drepte diferite determi- 
nate de aceste puncte. Putem deci vorbi despre 

5! 


3 == —— = 1 
(3) S log 7 31 


drept „entropia unui pentagon“. Aceasta ne arată 
cît de ușor este să născocim pentru „entropie“ 
„sensuri complet goale. 

Apariția ecuației (1) în probleme legate de 
transmisia unui şir de semnale (sau simboluri) 
este însă un fenomen normal care nu trebuie să 
ne surprindă: dacă numărul de semnale distincte 
este s, W este numărul de șiruri distincte de lun- 
gime N în care fiecare simbol ï intră de N, ori. 
Ceea ce trebuie să ne surprindă este că S a 
fost egalat cu cantitatea de informatie conținută 
într-un astfel de şir. Conform acestei ecuații, 
dacă luăm, să zicem, Principia Mathematica a 
lui Newton și-i amestecăm literele și simbolurile, 
rezultatul va reprezenta tot aceeași cantitate de 
informație! Şi mai uluitor este însă un argument 
ulterior prin care informaţia totală este identificată 


cu negentropia (adică valoarea negativă a entropiei 
fizice). 

Noţiunea de entropie a pătruns pînă și în 
domenii în care analiza combinatorie și, în conse- 
cință, W nu-și au locul. Aceasta se datorește 
faptului că cea mai răspîndită definiție a noțiunii 
ca „măsură“ a cantității. de informaţie este dată 
de o transformare specială a ecuaţiei (1). Această 
definiție este 7: 


(4) E = — fi l3 f 
unde f, > 0 pentru fiecare i și ZA = 1. 


Această expresie are cîteva proprietăți intere- 
şante care explică atracția pe care o exercită 
asupra multor minți. Dar cea mai interesantă 
trăsătură este aceea că o putem aplica oricărei 
repartiții procentuale — de pildă, repartiției ex- 
porturilor unei țări pe destinații sau a veniturilor 
personale pe categorii. Printr-o asemenea meta- 
morfoză complicată, de care probabil nu-și dau 
seama toți cei ce folosesc termenul „entropie“, 
am ajuns să vorbim despre cantitatea de in formaţie 
a mai tuturor datelor statistice. Şi continuăm 
pe același drum, fără măcar să observăm că aceas- 
tă încurcătură terminologică ne obligă să spunem, 
de exemplu, că statistica repartiției veniturilor 
conține o cantitate mai mare de informație într-o 
țară în care veniturile sînt repartizate mai egal! 


Codul lui Humpty-Dumpty, care ne permite 
să folosim un cuvînt cu orice sens dorim, este 
invocat prea des drept autoritatea supremă în 
materie de terminologie. Nimeni nu pare să fi 
protestat că de obicei singura consecință a aces- 
tei prerogative este confuzia. Exprimarea valorii 
numerice a unor ecuații de felul lui (1) sau (4) 
prin „cantitate de informație“ poate să se fi 


7? Această transformare presupune că fiecare N, este destul 
de mare pentru a aproxima pe N;! cu ajutorul formulei lui 
Stirling. Formula este reprodusă în anexa G, nota 29, din 
volumul de față. 


8 Această afirmație decurge din faptul că proprietatea 
reflectată cert de E este gradul de uniformitate (indirect, 
gradul de concentrare) al repartiției descrise de termenii fi. 
Cf. Anexa B la prezentul volum. 

născut dintr-o dorință de reclamă. În orice caz, 
introducerea acestui termen este probabil cea 
mai nefericită din istoria ştiinţei. 


Se vede acum de ce este imperios necesar să 
subliniem că atitudinea adoptată în acest studiu 
este că în lumea fizică există o coordonată care 
corespunde noţiunii de entropie în sensul lui 
Clausius și care nu poate fi redusă la locomoție, 
și cu atît mai puțin la probabilitate sau la vreun 
element subiectiv. Același lucru poate fi spus şi 
în alt mod: Legea Entropiei nici nu este o teoremă 
deductibilă din principiile mecanicii clasice, nici 
nu reflectă unele din imperfecțiunile sau iluziile 
omului. Dimpotrivă, este o lege tot atît de inde- 
pendentă, ca, de pildă, legea atracției universale, 
și tot atît de inexorabilă. Fenomenul entropic al 
unei bucăţi de cărbune care arde transformîndu-se 
irevocabil în cenușă nu este nici o trecere a proba- 
bilității de la o valoare mai mică la una mai mare, 
nici o creștere a ignoranței privitorului, nici iluzia 
omului despre succesiunea în timp a evenimentelor. 


După cum ne vom da seama treptat în cursul 
acestui volum, din multe puncte de vedere Legea 
Entropiei ocupă o poziție unică printre toate 
celelalte legi ale naturii. Şi acest fapt explică mul- 
țimea de întrebări și probleme care-l copleșesc pe 
orice cercetător care vrea să evalueze importanța 
Legii Entropiei dincolo de domeniul strict fizic. 

Nimeni nu neagă că entropia, împreună cu 
noțiunile asociate de energie liberă și energie 
legată, este o noțiune mult mai complicată decît 
locomoția. Omul nu poate acționa conştient asupra 
mediului înconjurător decît împingînd sau trăgînd, 
chiar atunci cînd aprinde un foc. Dar această 
limitare nu constituie un motiv să ne agățăm de 
ideea că procesul entropic trebuie să poată fi 
redus la locomoție. Monismul a încetat de mult să 
mai fie cuvîntul de ordine în știință. Chiar și 
argumentul că știința nu trebuie să conțină nici 
o contradicție nu mai este covîrșitor. Fizica însăși 
ne învață azi că nu trebuie să ținem cu orice preţ 

să reprezentăm realitatea printr-un cadru necon- 
ttadictoriu. După cum Principiul Complementa- 
rității formulat de Niels Bohr ne învaţă că trebuie 
să acceptăm faptul că electronul se comportă atît 
ca o undă cît și ca o particulă — noțiuni ireduc- 
tibile între ele —, tot așa trebuie să ne împăcăm 
acum cu existenţa fenomenelor termodinamice 
alături de cele mecanice, chiar dacă ele sînt opuse: 

Din punct de vedere epistemologic, Legea 
Entropiei poate fi considerată cea mai. mare 
transformare suferită vreodată de fizică. Ea mar- 
chează recunoașterea de către această știință— care, 
din toate științele naturii, se. bucură de cea mai 
mare încredere — că în univers există schimbări 
calitative ?. Şi mai important este faptul că, 
proclamînd caracterul irevocabil al schimbării, 
această lege așază pe o bază solidă deosebirea 
făcută de bunul simţ între locomoție și întîmplarea 
adevărată. Conform acestei deosebiri, numai ceea 
ce nu poate fi întors din drum și readus într-o 
stare premergătoare reprezintă o întîmplare ade- 
vărată. Sensul acesta al „întîmplării“ este cel 
mai bine exemplificat de viața unui organism sau 
evoluția unei specii (spre deosebire de modificările 
prin mutații, care sînt reversibile). Această opo- 
ziție dintre întîmplarea adevărată și locomoție 
poate fi criticată pe motiv că este o idee antro- 
pomorfică. De fapt, puriștii pozitiviști au acuzat 
termodinamica însăși că este un amalgam antro- 
pomorfic. Unii autori susțin că pînă și Timpul 
este doar o iluzie a omului și că, în consecinţă, 
nu are rost să vorbim despre reversibilitatea sau 
ireversibilitatea fenomenelor naturale. Pe de altă 
parte nu putem nega că știința termodinamică a 
fost stîrnită tocmai de importanța pe care deose- 
birea dintre energia liberă și energia legată o 
are pentru economia forței motrice. Ar fi însă 
complet greșit să susţinem că numai termodina- 


? Această idee nu mai constituie o raritate în știința mate- 
riei elementare. În prezent cele două teorii opuse din cosmo- 
logie vorbesc chiar despre creație — una susținind că univer- 
sul a fost creat printr-un mare „bang“, iar cealaltă, că mate- 
ria este încontinuu creată și distrusă. 

mica se află în această situație. Noţiunile de loco- 
moție, particulă, undă și ecuaţie, de pildă, nu 
sînt mai puțin antropomorfice decît cele două 
fețe ale entropiei, cele două calități ale energiei. 
Singura diferență este că, din toate științele 
materiei moarte, termodinamica este cea mai 
apropiată de pielea omului — în sens literal, nu 
figurat. 

Ştim că oamenii pot trăi chiar dacă sînt lipsiţi 
de vedere, ori de auz, ori de simțul mirosului sau 
al gustului. Dar nu ştim pe cineva care să poată 
trăi fără simțul curgerii entropiei, adică simțul 
care sub diverse forme reglează activităţile legate 
direct de menţinerea organismului fizic. În cazul 
mamiferelor acest simț include nu numai senzațiile 
de frig și cald, ci și chinul foamei și satisfacția 
dată de mîncare, senzația de oboseală ori de odihnă 
și multe altele de același fel 10. Nu exagerăm deci 
dacă susţinem că senzația entropică, cu mani- 
festările ei conștiente și inconștiente, constituie as- 
pectul fundamental al vieții de la amibă pînă la om. 

n orice caz, fapt este că baza materială a 
vieții este un proces entropic. Așa cum a crista- 
lizat Erwin Schrödinger această idee, orice struc- 
tură vie se menține în stare de cvasiechilibru ab- 
sorbind entropie joasă din mediu și transformînd-o 
în entropie înaltă. Unii autori — îndeosebi filo- 
zoful francez Henri Bergson—au afirmat chiar că 
viața se opune tendinței de degradare calitativă 
la care este supusă materia moartă. Să ne gîn- 
dim la nucleul vreunui tip primitiv de amibă 
care mai există poate pe undeva în forma lui 
originară. Nici o structură moartă cu tot atît 
de multe molecule nu se poate lăuda cu un ase- 
menea tur de forță — să fi rezistat acțiunii distru- 
gătoare a Legii Entropiei timp de două miliarde 
de ani probabil. 

Ideea că viaţa poate fi „caracterizată prin 
capacitatea de a se sustrage acestei legi“ — com- 


10 În baza teoriei de mai sus, ar trebui să ne așteptăm ca 
„simțurile“ gustului și mirosului să nu poată lipsi în același 
timp. 

bătută cîndva de toți ca perfect obscurantistă — 
este adoptată acum de mai toți specialiștii în 
fizicochimie 11. Totuși, exprimată în această formă 
concisă, ea poate fi ușor întoarsă pe dos. O ființă 
vie poate evita numai degradarea entropică a 
propriei ei structuri. Ea nu poate împiedica creș- 
terea entropiei întregului sistem, compus din 
structura ei și mediu. Din contra, după cît știm 
astăzi, entropia unui sistem crește, în general, 
mai repede în prezența vieții decît în absenţa ei. 

Adevărul ultimei afirmații este evident mai 
ales în cazul speciei umane. De fapt, aproape că 
nu mai trebuie adăugat nimic pentru a putea 
constata că și lupta economică se dă numai pentru 
entropie joasă, că și procesul economic privit ca 
un tot este pur entropic. Cu toate acestea, dintre 
marii economiști, numai Alfred Marshall a intuit 
că biologia, nu mecanica, este adevărata Mecă 
a economistului. Şi cu toate că înclinațiile lui 
antimecaniciste s-au reflectat îndeosebi în cele- 
brele lui analogii biologice, lor li se datorește re- 
marcabila descoperire a ireversibilității curbei 
ofertei pe termen lung. Din păcate, învățătura 
lui Marshall nu a lăsat urme durabile, iar faptul 
că ireversibilitatea este o trăsătură generală a 
tuturor legilor economice a rămas neobservat. 


Neavînd intuiţia lui Marshall, economiștii au 
socotit că este inutil să urmărească progresele 
din biologie și în consecință nu au venit în contact 
cu multe idei fertile. Este ceea ce s-a întîmplat 
cu modul extrem de interesant în care Alfred J. 
Lotka, specialist în biologie fizică, a explicat de 
ce procesul economic este continuarea celui bio- 
logic. Lotka a arătat că, în procesul biologic, 
omul, ca orice altă ființă, folosește numai instru- 
mentele endosomatice, adică instrumentele cu care 
fiecare organism este înzestrat din naștere. În 
procesul economic însă, omul folosește și instru- 
mente exosomatice — cuțite, ciocane, bărci, mo- 


1 Citatul de mai sus din Sir James Jeans, The New Back- 
ground of Science (New York, 1934), p. 280, este una din 
numeroasele coroborări în această privință. 

toare etc. — pe care le produce el însuși. Acest 
cadru al lui Lotka ne va ajuta să înţelegem de 
ce numai specia umană este supusă unui conflict 
social ireductibil. 

O trăsătură particulară a capacității determi- 
native a Legii Entropiei face ca relația dintre 
această lege și domeniul fenomenelor biologice 
să fie și mai adîncă decît ne-o sugerează faptele 
amintite mai sus. Geometria (concepută în sensul 
ei etimologic), astronomia și mecanica clasică 
ne-au obișnuit cu capacitatea științei de a stabili 
„exact“ cînd și unde se va produce un anumit 
eveniment. Mai tîrziu, fenomenele cuantice ne-au 
învățat să ne mulțumim cu poziția mai slabă 
în care legile științifice determină doar probabi- 
litatea producerii evenimentului. Legea Entro- 
piei constituie însă un caz aparte. Ea nu stabi- 
lește nici cînd (la ce oră) entropia unui sistem 
închis va atinge un anumit nivel, nici exact ce 
se va întîmpla 12. În ciuda acestui neajuns (și 
contrar celor susținute de unii), Legea Entropiei 
nu este lipsită de putere: ea determină direcția 
generală a procesului entropic în orice sistem 
izolat. 


Neajunsul devine însă extrem de important 
prin faptul că singurul principiu al termodinamicii 
care mai influențează procesul entropic este Le- 
gea Conservării Materiei și Energiei 15. Aceasta 
înseamnă că tot ce putem spune despre un sistem 
este că, odată cu trecerea timpului, energia lui 
totală rămîne constantă iar repartiția energiei 
devine mai uniformă. Principiile termodinamicii 
lasă deci destul de multă libertate căii pe care o 
va urma și timpului în care se va desfăşura un 
proces entropic. În conformitate cu atitudinea 
adoptată în acest studiu față de natura fenome- 


12 Primul punct decurge direct din enunţul legii iar cel 
de-al doilea din faptul că entropia nu este decît un indice 
mediu al repartiției energiei totale în interiorul sistemului. 

13 În afară de cele două principii menționate, nu mai există 
decît un singur alt principiu fundamental al termodinamicii, 
Principiul Nernst, care în esență spune că minimul de entropie 
nu poate fi realizat în fapt. 

nelor termodinamice, această libertate nu tre- 
buie confundată cu incertitudinea aleatoare. O 
putem numi nedeterminare entropică. 

Aceasta este o caracteristică extrem de impor- 
tantă a realității. Căci în absența nedeterminării 
entropice nici o ființă nu și-ar putea menţine 
entropia constantă. Iar omul nu ar putea „inversa“ 
entropia din înaltă în joasă, cum face cînd pro- 
duce oțel (cu o entropie joasă) din minereu de 
fier și cărbune (care au o entropie mai înaltă). 
Mai presus de orice, formele de viață ar fi incapa- 
bile să se aprovizioneze cu entropie joasă din 
mediul înconjurător și să o folosească în moduri 
atît de uimitor de diferite ca cel al unei bacterii, 
al unui homar, al unui fluture, al unui ciuline, 
al unui Homo sapiens, şi așa mai departe pe lista 
practic nesfîrșită. Trebuie să recunoaștem însă 
că nedeterminarea ca aţare nu asigură existența 
infinitelor forme şi funcții prezentate de dome- 
niul organic. De fapt, nu asigură nici măcar 
existența unei singure ființe vii. Existența struc- 
turilor vii este un fapt primordial care trebuie 
acceptat ca un postulat, la fel cu alte componente. 
„misterioase“ ale realității, ca, de pildă, spațiul 
sau materia. 

Dar nici cu ajutorul acestui postulat nu putem 
explica de ce locul lăsat liber de nedeterminarea 
entropică este umplut de nenumărate specii și 
varietăți, în loc să fie ocupat de o singură formă. 
Căci structura materială a oricărei ființe trebuie 
să se supună nu numai legilor termodinamicii, 
ci și tuturor legilor materiei moarte. Iar dacă 
privim dincolo de termodinamică vedem mai întîi 
că mecanica clasică nu lasă nimic nedeterminat 
și apoi că libertatea permisă de mecanica cuan- 
tică se limitează doar la variațiile aleatoare, nu 
la cele permanente. S-ar părea deci că variabili- 
tatea ființelor vii continuă să fie o enigmă. To- 
tuși, enigma are o soluţie, dată de un principiu 
fundamental, deşi trecut cu vederea: aparitia 
noutătii prin combinatie. 

Sensul acestui principiu este pe atît de simplu, 
pe cît este de evident. Majoritatea proprietăților 

apei, de exemplu, nu pot fi deduse cu ajutorul 
unor principii universale din proprietățile elemen- 
tare ale componentelor ei, oxigenul și hidrogenul; 
proprietățile apei sînt deci noi în raport cu cele 
ale oxigenului și hidrogenului. Acest principiu 
acționează peste tot cu un grad de diversitate 
care creşte constant de la fizica atomului în dome- 
niul anorganic la formele sociale în domeniul 
supraorganic. Avînd în vedere toate acestea, afir- 
mația frecventă că „organismele vii sînt expresiile 
mult mărite ale moleculelor pe care le cuprind“14 
este una din cele mai inepte lozinci ale savantis- 
mului agresiv pentru care această jumătate de 
secol va intra în istorie. Dacă afirmația ar fi 
adevărată, atunci o moleculă ar fi și ea numai 
expresia particulelor elementare care o compun, 
lar o societate ar fi expresia organismelor biolo- 
gice ale membrilor ei. Telescopîndu-le pe toate, 
ajungem la concluzia că societățile, organismele, 
moleculele și atomii nu sînt decît expresii ale 
particulelor elementare. În acest caz însă, nu 
ar trebui să studiem nici biomoleculele. Tot ce-ar 
trebui să studiem ar fi particulele elementare! 

Evident, trebuie să studiem moleculele, și nu 
numai pe cele ale organismelor, ci oriunde le 
găsim. Dar în același timp să nu omitem să obser- 
văm că, din cauza noutății create prin combi- 
nație, proprietățile moleculelor ca molecule nu 
ne dau posibilitatea de a şti cum se comportă 
și organismele sau, în general, cum se va com- 
porta o moleculă în raport cu orice altă moleculă. 
Pentru a da unul din numeroasele exemple actua- 
le: ne-a permis oare studiul talidomidei la nivel 


14 Afirmația originală se găsește în George Wald, „Phylo- 
geny and Ontogeny at the Molecular Level“, în Proceedings 
of the Fifth International Congress of Biochemistry, vol. III, 
Evolutionary Biochemistry, sub îngrijirea lui A.I. Oparin 
(New York, 1963), p. 12. Mă grăbesc să adaug că, poate, 
Wald însuși nu o adoptă integral. O dovadă ar fi afirmația 
lui că „Tîrgul pe care întregul organism, în întrecere cu vecinii 
lui, îl încheie cu mediul înconjurător, îi hotărăşte soarta; 
iar moleculele lui, inclusiv ADN-ul genetic, îi împărtășesc 
soarta“. Ibid., p. 13. 

molecular să prevedem fenomenele noi produse 
de această substanță în contact cu fiecare tip 
de moleculă din organismul uman? Nu slujim 
știința dacă nu recunoaștem că proprietățile unui 
electron (sau ale oricăreia din multiplele parti- 
cule elementare) trebuie să includă toate proprie- 
tățile unei structuri materiale, moarte sau vii. 
Baza cunoașterii nu poate fi limitată nici la întreg, 
nici la părți luate fiecare separat 15. Biologul tre- 
buie să studieze și moleculele, și celulele, și orga- 
nismele, după cum economistul trebuie să stu- 
dieze și unitățile economice, și economiile în tota- 
litatea lor. 

Deși cele două principii enunțate mai sus — 
nedeterminarea entropică și noutatea prin com- 
binație — sînt mult mai importante pentru lumea 
fenomenelor biologice decît pentru cea a materiei 
moarte, nu trebuie să uităm că ele își au originea 
în aceasta din urmă. Cu atît mai interesant este 
deci faptul că aceste principii ne invită inevitabil 
să privim altfel unele din problemele socotite în 
general a fi fost create în mod artificial de bio- 
logii și de specialiștii în științele sociale din aşa- 
numita şcoală romantică. 

Mitul după care știința este măsurătoare și 
dincolo de limitele teoriei nu există cunoaștere 
reprezintă una din aceste probleme. „Teoria“ este 
considerată aci în sensul ei clasificator: o clasare 
a tuturor propoziţiilor descriptive dintr-un dome- 
niu în așa fel încît fiecare propoziție să fie deri- 
vată cu ajutorul Logicii (în sensul îngust, aristo- 
telic) din cîteva propoziții care formează baza 
logică a ştiinţei respective. Evident, o asemenea 
împărțire a tuturor propoziţiilor în „postulate“ 
și „teoreme“ cere ca ele să poată fi cernute prin 
Logică. Însă dificultatea constă în faptul că Lo- 
gica nu poate opera decît cu o categorie foarte 
limitată de noţiuni, pe care le voi numi aritmo- 
morfice pentru bunul motiv că fiecare din ele se 
deosebeș:e tot atît de discret de rest ca și un 


15 Afirmația lui Wald citată în nota precedentă ilustrează 
minunat această idee. 

singur număr de infinitatea tuturor celorlalte nu- 
mere. Pe de altă parte, majoritatea gîndurilor 
noastre se referă la forme și calități. Și practic 
fiecare formă (o frunză, de exemplu) şi fiecare 
calitate (a fi rezonabil, de pildă) sînt noţiuni 
dialectice, adică noţiuni astfel ca fiecare din ele 
și opusul ei să se suprapună pe o penumbră fără 
contur definit şi de lărgime variabilă. 

Cartea universului nu este scrisă, așa cum afirma 
Galileo, numai „în limbajul matematicii, iar ca- 
racterele ei sînt triunghiuri, cercuri și alte figuri 
geometrice“16. În însăși cartea fizicii găsim cea 
mai edificatoare noțiune dialectică: probabilitatea. 
Și nici o carte despre fenomenele vieții nu se 
poate lipsi de noțiuni fundamentale și totodată 
dialectice ca specie, nevoi, industrie, competiție 
realizabilă, democraţie ș.a.m.d. Afirm că ar fi 
culmea absurdității să decretăm că o asemenea 
carte nici nu trebuie scrisă sau, dacă va fi scrisă, 
nu va face decît să răspîndească inepții. Pentru 
ca această poziție să nu fie interpretată greșit 
de vreun cititor grăbit, voi repeta că nu susțin 
că aritmetizarea științei este nedorită. Ori de cîte 
Ori aritmetizarea este posibilă, nu există cuvinte 
pentru a-i lăuda meritele. Părerea mea este însă 
că aritmetizarea integrală este imposibilă, că 
există cunoștințe valabile chiar și fără aritme- 
tizare şi că o aritmetizare falsă este chiar peri- 
culoasă dacă este vîndută drept autentică. 

Să observăm de asemenea că aritmetizarea sin- 
gură nu garantează că un edificiu teoretic este 
corect și adecvat. După cum învăţăm de la chi- 
mie — știință ale cărei atribute sînt în majori- 
tatea lor cuantificabile, deci aritmomorfice —, 
noutatea prin combinâție dă o lovitură și mai 
puternică credinței că „nu există știință fără 
teorie“. Un edificiu teoretic al chimiei ar trebui 
să constea dintr-o temelie uriașă care să susțină 
o suprastructură foarte mică. Un astfel de edi- 


16 Galileo Galilei, IZ Saggiatore, în The Controversy on the 
Comets, traducere de S. Drake și C.D. O'Malley (Philadelphia, 
1960), p. 184. 

ficiu ar fi deci perfect inutil. Căci unica rațiune 
de a fi a teoriei este economia de gîndire, iar 
această economie reclamă exact inversul: o supra- 
structură imensă care să se sprijine pe o temelie 
minusculă. 


O altă problemă care se reliefează pe fundalul 
schițat pînă acum este cea a determinismului, 
care ne interesează aci datorită legăturii ei cu 
capacitatea științei de a prevedea și interveni. 

De cîtva timp fizicienii ne spun că un atom 
de radiu explodează cînd vrea el, nu cînd inter- 
vine ceva care-l obligă să explodeze. Ducînd însă 
povestea pînă la capăt, aflăm că frecvența explo- 
ziilor are o stabilitate dza/eciică și că această 
stabilitate ne permite să prevedem măcar com- 
portamentul radiului în masă. Fapt este că cea 
mai serioasă limitare a puterii noastre de previ- 
ziune se datorește nedeterminării entropice și 
îndeosebi apariției noutăţii prin combinație. Aces- 
tea sînt principalele motive pentru care înțele- 
gerea naturii nu se poate limita la cauza eficientă, 
așa cum o cunoaștem de la Aristotel. 

În cazul noutății prin combinaţie (de elemente 
concomitente sau consecutive), se întîmplă pur 
și simplu ceva, fără o causa efficiens sau o causa 
finalis. Mai mult încă, majoritatea cunoștințelor 
noastre fundamentale fac parte din această cate- 
gorie. Realitatea lor poate fi verificată prin obser- 
vații repetate, nu prin raționament și nici prin 
raportarea lor la un scop. Natural, o ființă inte- 
ligentă care nu a asistat niciodată la combinarea 
oxigenului cu hidrogenul într-o substanță cu pro- 
prietățile apei va considera reacția oarecum mis- 
terioasă dacă o va vedea numai o singură dată. 
În același fel, evoluţia ni se pare atît de miste- 
rioasă tocmai pentru că omul nu are posibilitatea 
de a urmări cum se nasc, evoluează și mor alte 
planete. Din cauza acestei imposibilități nici un 
specialist în științele sociale nu poate prevedea 
prin ce forme de organizare socială va trece ome- 
nirea în viitor. Desigur, cunoștințele noastre pro- 
gresează continuu, dar în orice moment nu pot 

cuprinde decît o parte din Întreg. În plus, pro- 
gresul este de așa natură încît din fiecare pro- 
blemă rezolvată se nasc nenumărate și diferite 
întrebări noi. 

În această situaţie nu trebuie să ne încăpă- 
țînăm să întrebăm mereu „de ce“. În cazul unor 
probleme poate să ne lămurim mai bine între- 
bînd „în ce scop“. Chiar și biologii înclinați să 
evite orice ar putea avea un iz de vitalism recu- 
nosc că există unele avantaje în clasificarea unor 
fenomene biologice drept cvasifinaliste. Dar acest 
truc verbal poate fi folosit doar în cazul altor 
specii decît cea umană. Omul știe (și în modul 
cel mai direct) că o causa finalis, nu o causa 
efficiens, îl determină să muncească pentru a 
obține un titlu universitar sau să economisească 
pentru bătrînețe. A nega că, în acțiunile lui deli- 
berate, omul are un scop înseamnă a fugi de 
adevăr. Întîlnim periodic cercetători care anunță 
că scopul lor este de a demonstra că noțiunea de 
scop este o gogoriță. Ei constituie — după cum 
a remarcat Whitehead în mod amuzant — un 
obiect de studiu foarte interesant. 

De fapt, numai o interpretare empatică* a 
tendințelor și stării de spirit a unei societăți 
contemporane poate ușura greaua sarcină a cer- 
cetătorului care o studiază, sarcină care nu poate 
fi transmisă nici unui instrument. Doar o minte 
omenească poate afla ce simt și ce scopuri au 
alți oameni. Aceasta este singura cale prin care 
un cercetător poate stabili măcar direcția aproxi- 
mativă a tendinței sociale iminente. 


Verdictul este inatacabil: nici o știință socială, 
nu poate ajuta arta de a conduce atît de eficient 
cît ajută fizica arta călătoriilor spațiale, de exem- 
plu. Totuși, unii specialiști în științele sociale 
refuză pur și simplu să accepte acest verdict și, 
aduși probabil la desperare, au făcut o propu- 
nere bizară: elaborarea unor mijloace care să 
oblige oamenii să se comporte cum vrem „noi“, 


* Din gr. emphatheia = pătrunderea, cu ajutorul imagina- 
tiei, în conștiința altcuiva; înţelegere (nota irad.). 

pentru ca previziunile „noastre“ să se împli- 
neașcă întotdeauna. Acest proiect, în care recu- 
noaștem strădania continuă de a crea o societate 
„rațională“ î “ începînd cu cea a lui Platon, nu poate 
fi realizat (nici măcar sub constrîngere fizică pen- 
tru un timp mai îndelungat) pur și simplu din 
cauza flagrantei lui petitio principii: prima con- 
diție a oricărui plan este posibilitatea de a pre- 
vedea integral, măcar pentru o perioadă apre- 
ciabilă, comportamentul materialului la care se 
referă. 

Dar savantismul agresiv găsește întotdeauna 
noi planuri pentru „îmbunătățirea omenirii“. 
Deoarece nu mai putem ascunde că e greu să 
facem o societate veche să se comporte cum vrem, 
de ce să nu creăm o societate nouă după planu- 
rile noastre „raționale“? Unii specialiști în bio- 
logia moleculară ne asigură chiâr că în curînd vom 
fi capabili să producem „Einsteini din butași“. 
Dar ei refuză să vadă numeroasele obstacole ele- 
mentare, printre care dimensiunile supracosmice 
ale unor aspecte ale problemei și noutatea prin 
combinație. Cel mai interesant este însă că ei 
nu par măcar să bănuiască că o societate compusă 
numai din genii, sau chiar din oameni capabili 
doar de o ocupaţie intelectuală, nu ar putea trăi 
nici o singură zi. Pe de altă parte, dacă societatea 
creată de om va conține și o clasă „productivă “, 
inevitabilul conflict social dintre cele două clase 
va împiedica societatea respectivă să fie „Taţio- 
nală“ (dacă nu cumva biologii vrăjitori vor reuși 
să refasoneze specia umană după modelul gene- 
tic al insectelor cu viață socială). 


Mulţi economiști s-au referit indirect la prima 
lege a termodinamicii mențioriînd că omul nu 
poate produce nici materie, nici energie. Dar nici 
chiar Irving Fisher, care a fost elevul lui J. Wi- 
lard Gibbs, unul din creatorii termodinamicii 
statistice, nu și-a dat seama că Legea Entropiei 
este mult mai importantă pentru procesul eco- 
nomic. Doar unul din inițiatorii econometriei, 
Harold T. Davis, a căutat să stabilească o asemă- 


TO 


nare formală între ecuaţiile fundamentale ale 
termodinamicii și unele ecuaţii folosite în mode- 
lele economice. El s-a gîndit la ccuațţiile bugc- 
tului din macroanaliză și a sugerat că utilitatea 
banilor reprezintă entropia economică 7. Dar, 
după cum a remarcat ulterior J.H.C. Lisman 
comentîind tentativa lui Davis 18, nici una din 
variabilele folosite în modelele matematice eco- 
nomice nu pare să joace rolul pe care-l joacă 
entropia în termodinamică. În lumina ideilor dez- 
voltate în paginile precedente, concluzia inevi- 
tabilă este că într-un analog mecanic nimic nu 
poate corespunde noțiunii care opune termodi- 
namica mecanicii. 

În loc să căutăm o omologie termodinamică în 
sistemele matematice curente ale economiei, pu- 
tem încerca să reprezentăm procesul economic 
printr-un nou sistem de ecuaţii elaborat după 
cel al termodinamicii. În principiu putem scrie 
ecuațiile unui proces de producţie și de consum 
dat (cel puțin într-o formă globală, dacă nu cu 
toate detaliile tehnice). Apoi putem fie să asam- 
blăm aceste ecuații într-un sistem uriaș, fie să 
le contopim într-unul de proporții mai convena- 
bile. Dar, pentru a scrie o serie de ecuații inițiale, 
trebuie să cunoaștem natura exactă a procesului 
la care se referă. Şi dificultatea este că pe ter- 
men lung, sau chiar mai puţin lung, procesul 
economic (ca și cel biologic dealtfel) este inevi- 
tabil supus unei schimbări calitative care nu 
poate fi cunoscută dinainte. Viața trebuie să se 
bazeze pe mutații noi pentru a-și continua exis- 
tența într-un mediu pe care îl modifică în per- 
manență și în mod irevocabil. Așadar, nici un 
sistem de ecuații nu poate descrie dezvoltarea 
unui proces evolutiv. Dacă nu ar fi așa, biologii 


(care folosesc de mult termodinamica) ar fi ela- 


17 Harold T. Davis, The Theory of Econometrics (Blom- 
ington, 1941), pp. 171—176. 

18 ].H.C. Lisman, „Econometrics and Thermodynamics: 
A Remark on Davis' Theory of Budgets“, Econometrica, 
XVII (1949), pp. 59—62. 

borat deja un vast sistem care să reprezinte 
evoluția procesului biologic pînă la judecata 
de apoi. 

Reprezentarea unui proces de producţie sau 
de consum dat prin sistemul lui termodinamic 
poate fi de folos unui inginer, eventual și unui 
specialist în știința conducerii, pentru a hotărî 
ce proces este mai eficient în termeni entropici. 
Dar recunoașterea naturii entropice a procesului 
economic nu înseamnă că economistul, în cali- 
tatea lui de cercetător al omului, se peate lămuri 
cu ajutorul unui sistem matematic care reduee 
totul la entropie. Să nu uităm că omul se luptă 
pentru entropie, însă nu pentru orice formă de 
entropie. Nici un om nu poate folosi entropia 
joasă a ciupercilor otrăvitoare și nu toți oamenii 
se luptă pentru cea pe care o conţin algele sau 
gîndacii. 

Nici legătura strînsă dintre Legea Entropiei 
și procesul economic nu ne ajută să conducem 
mai bine o economie dată. După părerea mea, 
ea realizează ceva mult mai important. Îmbună- 
tățind și lărgind înţelegerea procesului economic, 
poate învăța pe oricine este doritor să asculte 
ce scopuri sînt mai bune pentru economia ome- 
nirii. 


Simplul fapt că din punct de vedere pur fizic 
procesul economic nu este un analog mecanic ne 
pune o problemă spinoasă de importanţă funda- 
mentală pentru știință în general. Ce este un 
„proces“ și cum îl putem reprezenta analitic? 
Răspunsul dă la iveală unele omisiuni nebănuite 
atît în analiza neoclasică a producţiei, cît şi în 
cea marxistă. El ne permite de asemenea să obți- 
nem o ecuație a valorii (mai bine zis, o „cvasi- 
ecuație“) pe fondul căreia putem proiecta, com- 
para şi evalua toate doctrinele valorii propuse 
pînă acum. Această ecuație rezolvă unele ele- 
mente ale mult controversatei probleme a valorii. 

Dat fiind că din punct de vedere material 
procesul economic constă în transformarea entro- 
piei joase în entropie înaltă, adică în deșeuri, 

și dat fiind că această transformare este irevo- 
cabilă, resursele naturale trebuie neapărat să re- 
prezinte o parte a noțiunii de valoare economică. 
Şi deoarece procesul economic nu este automat, 
ci voit, serviciile tuturor factorilor, umani sau 
materiali, țin de același aspect al acestei noțiuni. 
În privința celuilalt aspect, ar fi perfect absurd 
să credem că procesul economic există doar pen- 
tru a produce deșeuri. Concluzia irefutabilă este 
că adevăratul produs al acestui proces este un 
flux imaterial, plăcerea de a trăi. Acest flux 
constituie al doilea aspect al valorii economice. 
Munca, resimțită ca o corvoadă, tinde doar să 
reducă intensitatea acestui flux, după cum un 
ritm de consum mai ridicat tinde s-o mărească. 

Deşi poate părea paradoxal, Legea Entropiei, 
o lege a materiei elementare, este cea care nu ne 
oferă altă alternativă decît recunoașterea rolului 
tradiției culturale în procesul economic. Risipirea 
energiei se produce automat peste tot, după cum 
afirmă această lege. Tocmai de aceea inversarea 
entropiei, așa cum o vedem în orice producţie, 
poartă amprenta de neșters a activității cu un 
scop precis. lar modul în care această activitate 
este proiectată și executată depinde cu siguranță 
de matricea culturală a societății respective. Nu 
există altă explicaţie a ciudatelor diferenţe dintre 
unele națiuni dezvoltate înzestrate cu un mediu 
sărac și unele națiuni subdezvoltate posedînd 
bogății naturale din abundență. Evoluţia exoso- 
matică se desfășoară pe baza tradiției culturale, 
nu numai a cunoștințelor tehnologice. 


Legea Entropiei nu-l ajută pe economist să 
spună exact ce.se va întîmpla mîine, anul viitor 
sau peste cîțiva ani. La fel cu îmbătrînirea unui 
organism, acțiunea Legii Entropiei prin interme- 
diul procesului economic este relativ lentă, dar 
ea nu încetează niciodată. În consecință, efectul 
ei nu devine vizibil decît prin acumularea pe 
perioade lungi. Oile au păscut mii de ani în ste- 
pele Eurasiei înainte ca epuizarea solului să ducă 
„la migrația cea mare. Legea Entropiei ne permite 

să constatăm că un fenomen de aceeași natură 
și cu urmări mult mai grave se află acum în plină 
desfășurare. Din cauza presiunii populației asupra 
pămîntului arabil, a cărui suprafață nu poate 
fi mărită considerabil, omul nu mai poate împărți 
entropia joasă a solului cu tradiționalii lui tova- 
răși de muncă, animalele de povară. Acesta este 
cel mai important motiv pentru care mecaniza- 
rea agriculturii trebuie să se extindă treptat în 
toate colțurile lumii încă mult timp de acum 
înainte. 

Legea Entropiei aduce, de asemenea, pe primul 
plan unele aspecte fundamentale și totuși tre- 
cute cu vederea ale celor două probleme care-i 
preocupă astăzi pe conduși, pe conducători și 
practic pe orice om de ştiinţă: poluarea și creş- 
terea continuă a populației. 

Este natural ca apariția poluării să fi luat prin 
surprindere o ştiinţă economică căreia i-a plăcut 
să se joace cu tot soiul de modele mecaniciste. 
Curios este însă faptul că nici măcar după această 
apariție economia politică nu dă semne de recu- 
noaștere a rolului pe care-l joacă resursele natu- 
rale în procesul economic. Economiștii parcă tot 
nu-și dau seama că, din moment ce produsul 
material al procesului economic sînt deșeurile, 
ele sînt rezultatul inevitabil al acestui proces și, 
ceteris paribus, cresc în proporție mai mare decît 
intensitatea activității economice. De aceea, Ti- 
betul sau Afganistanul, de exemplu, nu suferă 
în prezent de pe urma poluării. Dacă economia 
ar fi recunoscut natura entropică a procesului 
economic, şi-ar fi putut preveni colaboratorii la 
progresul omenirii — științele tehnice — că ma- 
șinile de spălat, automobilele și avioanele cu 
reacție „mai mari și mai bune“ trebuie să ducă 
la o poluare „mai mare și mai bună“. Cînd oame- 
nii de știință contemporani se adună la simpo- 
zioane pentru a găsi o soluție impasului nu fac 
altceva decît să-și critice predecesorii din alte 
generații pentru erudiția lor prea agresivă și pre- 
viziunea lor prea îngustă. Viitorul fiind atît de 
greu de prezis, ne putem întreba ce vor spune 

oamenii de știință de mîine despre agresivitatea 
și capacitatea de previziune a generaţiei actuale. 

Cele mai severe.păreri ale membrilor cercului 
literar Vanderbilt Fugitives, din care mulți au 
criticat efectele tehnicii moderne asupra vieții 
patriarhale de la țară, sînt palide în comparație 
cu opiniile exprimate în prezent de unii membri 
ai breslei în ascensiune compusă din specialiștii 
în poluare. Alți membri ai aceleiași bresle cred 
că, din contra, omenirea poate scăpa de poluare 
fără nici o cheltuială de entropie joasă cu condiția 
să folosească exclusiv tehnici industriale nepo- 
luante — idee care trădează credința în posibili- 
tatea de a obține entropie prin contrabandă, 
despre care am vorbit mai înainte. Problema po- 
luării este o problemă de foarte lungă durată, 
strîns legată de modul în care omenirea va folosi 
entropia joasă disponibilă. Aceasta din urmă este 
adevărata problemă a populaţiei. 


Să evaluezi mărimea populației care poate trăi 
pe pămînt este astăzi la modă. Unii socotesc că 
ea nu se ridică decît la cinci miliarde, pe cînd 
alții o evaluează la 45 miliarde 19. Dată fiind însă 
natura entropică a procesului economic prin care 
se perpetuează specia umană, nu acesta este 
modul corect de a privi problema populației. 
S-ar putea ca pămîntul să poată hrăni 45 miliarde 
de oameni, dar este cert că nu ar putea-o face 
la infinit. De aceea trebuie să ne întrebăm: 
„cît bmp poate pămîntul să hrănească o popu- 
laţie de 45 miliarde de oameni?“ Iar dacă răspun- 
sul este, să zicem, o mie de ani, va trebui să ne 
întrebăm: „ce se va întîmpla după aceea?“ Toate 
acestea ne arată că pînă și noțiunea de populație 
optimă concepută ca o coordonată determinată 
ecologic nu are decît o valoare artificială. 


19 După cite știu, 45 de miliarde reprezintă cea mai mare 
cifră menționată vreodată drept numărul posibil al popu- 
lației mondiale. Ea a fost propusă de Colin Clark. Vezi arti- 
colul lui „Agricultural Productivity in Relation to Popula- 
tion“, în Man and His Future, sub îngrijirea lui G. Wolsten- 
holme (Boston, 1963), p. 35. 

Limitarea problemei demografice la mărimea 
populației care ar putea trăi în anul 2000 sau în 
orice alt moment implică chiar unele pericole 
pentru specia umană. Problema populaţiei se 
extinde dincolo de anul 2000. Mai mult, existența 
unei populații maxime în permanență nu este 
în interesul speciei noastre. Golită de orice consi- 
derații de valoare, problema populației nu pri- 
vește maximul la un moment dat, ci cantitatea 
maximă de viață care poate trăi din zestrea natu- 
rală a omului pînă la completa epuizare a aces- 
teia. Deocamdată, cantitatea de viață poate fi 
definită drept suma anilor trăiţi de 7zo/; oamenii, 
prezenţi şi viitori 2. După cum știm cu toții, 
zestrea naturală a omului constă din două ele- 
mente complet deosebite: (1) fondul de entropie 
joasă de pe glob sau din interiorul lui și (2) fluxul 
de energie solară a cărui intensitate scade încet 
dar constant odată cu degradarea entropică a 
soarelui. Elementul crucial pentru problema popu- 
lației ca şi pentru orice speculații rezonabile 
asupra evoluției exosomatice viitoare a omenirii 
il constituie importanța relativă a acestor două 
elemente. Căci, oricît ar părea de surprinzător, 
întregul fond de resurse naturale nu valoarează 
mai mult decît cîteva zile de lumină solară! 

Dacă facem abstracție de alte cauze care ar 
putea face să sune ceasul speciei umane, este 
limpede că resursele naturale reprezintă factorul 
care limitează durata vieţii acestei specii. În pre- 
zent existența omului este irevocabil legată de 
utilizarea uneltelor exosomatice și, prin urmare, 
de folosirea resurselor naturale, după cum este 
legată de folosirea plămînilor .și aerului la respi- 
rat, de exemplu. Nu avem nevoie de argumente 
complicate pentru a ne da seama că maximul 
de cantitate de viaţă reclamă un ritm minim de 


20 Este poate indicat să observăm că acest total este inde- 
pendent de momentul în care trăiește fiecare om și, în al 
doilea rind, de faptul dacă același număr de ani este trăit 
de unul sau mai mulți oameni. Care este media de viață optimă 
pentru fiecare om constituie una din numeroasele probleme 


secundare. i 

epuizare a resurselor naturale. Folosind aceste 
resurse prea repede, omul irosește acea parte din 
energia solară care va continua să ajungă pe 
pămînt mult timp după ce el nu va mai fi., Şi 
din tot comportamentul omului în decursul util- 
milor două sute de ani rezultă că el este o nemai- 
pomenită mînă spartă. Nu încape îndoială că 
orice folosire a resurselor naturale pentru satis- 
facerea unor nevoi nevitale înseamnă o cantitate 
de viață mai mică în viitor ?!. Dacă înțelegem 
bine problema, cea mai indicată utilizare a resur- 
selor de fier constă în producerea plugurilor și 
grapelor, care sînt necesare, nu în fabricarea 
Rolls Royce-urilor şi nici măcar a tractoarelor 
agricole. 


Conştiința acestor adevăruri nu îl va determina 
pe om să devină mai puțin nerăbdător și mai 
puțin înclinat spre cerințe deșarte. Numai nevoia 
cea mai cumplită îl poate obliga să se comporte 
altfel. Dar adevărul ne ajută să prevedem și să | 
înțelegem posibilitatea ca omenirea să se afle din 
nou în situația în care va constata că este avan- 
tajos să folosească animale de povară deoarece 
acestea funcționează cu energie solară, nu cu 
resurse terestre. Același adevăr dă la iveală zădăr- 
nicia miîndriei umane care i-a copleșit pe unii 
oameni de știință cînd au aflat că în anul 2000 
vom fi capabili să hrănim oamenii cu proteine 
obținute din țiței și să rezolvăm astfel integral 
și definitiv problema populaţiei. Deşi această 
transformare este foarte probabilă, putem fi si- 
guri că la un moment dat, poate mai curînd decît 
credem, omul va fi nevoit să reorienteze tehnica 
în sensul opus — să obțină benzină din cereale, 
dacă va mai fi pe aceste meleaguri și va folosi 
motoare cu ardere internă. Într-alt mod decît 
în trecut, omul va trebui să revină la ideea că 
viața lui este un dar al soarelui. 


21Mă grăbesc să constat bucuros că deosebirea dintre 
nevoile vitale și cele nevitale este dialectică, deși aratul unui 
lan de porumb este cu siguranță o nevoie vitală, pe cînd 
condusul unui Rolls Royce nu este. 

Capitolul I 


ȘTIINȚA: SCURTĂ ANALIZĂ 
A EVOLUȚIEI EI 


1. Geneza științei. Putem privi știința din mai 
multe puncte de vedere, deoarece ea este „mul- 
tiple lucruri splendide “. Totuși, știința nu a fost 
peste tot şi în toate timpurile ceea ce este astăzi. 
Nici în forma ei modernă nu a apărut ca anu- 
mite precepte revelate în aceeași clipă tutu- 
ror oamenilor din toate colţurile globului. Știin- 
ţa are o geneză și o evoluție în sensul în care 
acești termeni sînt folosiți în biologie. Cu cît 
cugetăm mai mult la transformarea radicală a 
științei în decursul ultimelor trei sau patru secole, 
cu atît mai limpede vedem că ea este un organism 
viu. Nu trebuie deci să ne surprindă că orice 
încercare de a o defini printr-o singură trăsătură 
a eșuat. 

Pentru a proceda sistematic, voi căuta mai întîi 
motivul care a dus la apariția științei, respectiv 
causa efficiens a ei (în sensul aristotelic). Din 
ceea ce putem deduce, această cauză a fost instinc- 
tul de explorare a mediului care este comun omu- 
lui și tuturor celorlalte animale. Ici și colo unele 
triburi și-au dat seama mai întîi de faptul că 
cunoștințele dau puterea de a stăpîni mediul 
(din păcate, și pe oameni) și în consecință ușu- 
rează viața celui care le posedă; și în al doilea 
rînd, că este mult mai ușor să înveți ceea ce alții 

știu deja decît să ajungi la aceste cunoștințe prin 
experiență proprie. Atunci a început omul să 
aprecieze ansamblul cunoștințelor tuturor indi- 
vizilor din comunitate și să simtă nevoia de-a 
aduna și păstra aceste cunoștințe de la o gene- 
rație la alta. Astfel s-a născut știința în prima 
ei formă. 

Este deci limpede că știința are drept causa 
materialis (tot în sens aristotelic) cunoștințele 
acumulate în comunitate, adică totalitatea pro- 
pozițiilor descriptive accesibile oricărui membru 
al comunității și socotite a fi adevărate în confor- 
mitate cu criteriile de valabilitate existente în 
perioada avută în vedere. Ar fi cu totul nepotrivit 
să socotim această ecuaţie ca o definiție a științei. 
Pe de altă parte, trebuie să înțelegem că ecuația 
este valabilă pentru toate timpurile și locurile, 
de la comunitățile primitive pînă la cele de astăzi. 
În plus, acest punct de vedere elimină părerea 
că știința este opusul descrierii. Din contra, știința 
nu poate exista fără descriere 1. 

Mai mult, ecuația expusă în paragraful pre- 
cedent se aplică nu numai științelor care se ocupă 
de fapte, cum sînt fizica și știința politică, de 
exemplu, ci și științelor care se ocupă de esenţă, 
respectiv matematicii și logicii 2. Căci „dacă p 
implică q și q implică 7 atunci p implică r“ este 
o propoziție descriptivă la fel cu „un acid și o 
bază dau o sare“. Ambele propoziții reprezintă 
cunoștințe câștigate; așadar, sensul lor se poate 
modifica pe măsură ce aceste cunoștințe se ampli- 
` fică. Știm astăzi că și științele esenței au privile- 
giul de a descoperi că nu toate lebedele sînt albe. 


1 Cf. P.W. Bridgman, The Logic of Modern Physics (New 
York, 1928), p. 175. 

2 Că atit faptele cît și esența constituic obicctul descrierii, 
deci al științei, reprezintă punctul de vedere al lui Edmund 
Husserl, Ideas: General Introduction to Pure Phenomenology 
(New York, 1931), p. 61 şi urm. Diferența constă în aceea că, 
în loc de a descrie fapte, științele esenței descriu modurile în 
care mintea omenească percepe, clasifică și relatează faptele. 
Sau, dacă preferăm, matematica studiază obiectele golite 
de toate calitățile specifice, iar Logica studiază propozițiile 
golite de tot conținutul faptic. 

Bernhard Bolzano a avut dreptate cînd ne-a 
avertizat, cu peste o sută de ani în urmă, că încă 
mai erau de făcut multe descoperiri noi în logică 3. 


Numai cunoștințele pe care le achiziționează fie- 
care om în mod inevitabil — ca, de exemplu, „eu 
nu sînt tu“ —nu se modifică cu timpul. Astfel 
de propoziții nici nu constituie causa materialis 
a vreunei științe. 

2. Evoluha prin mutații. După cum am lăsat 
deja să se înțeleagă, numai instinctul de învă- 
țare caracteristic animalelor nu a putut ajuta 
o comunitate să dezvolte ști'nța: comunitatea 
a trebuit să-și dezvolte consideralul și instinctul 
utilitar pentru a deveni conștientă de utilitatea 
păstrării laolaltă a tuturor. cunoștințelor colec- 
tive. Avem exemplele unor triburi care au supra- 
viețuit pînă în timpurile moderne și care nu au 
putut dezvolta știința tocmai din cauza instinc- 
tului lor utilitar prea slab. Aceleiași deficiențe i 
se datoresc și alte aspecte culturale comune aces- 
tor comunități și care ni se par tot atît de enig- 
matice. Trebuie de asemenea să remarcăm că 
supraviețuirea pînă în epoca noastră a unor comu- 
nități complet lipsite de ştiinţă se datorește exclu- 
siv izolării lor accidentale. Căci, dacă nu ar fi 
fost așa, selecția naturală ar fi avut grijă să le 
curme istoria prin măcelărirea de către alte tri- 
buri capabile să pună știința în slujba războiului — 
după cum ne poate învăţa orice darwinist. Istoria 
ne arată că pînă și diferențele dintre nivelul cu- 
noștințelor faptice joacă un rol imens, dacă nu 
chiar hotărîtor, în lupta dintre societățile umane. 
Nu încape aproape nici o îndoială că, dacă na- 
țiunile europene nu ar fi acumulat o cantitate 
de cunoștințe faptice cu mult superioară restului 
lumii, colonialismul european nu ar fi existat. 
După toate probabilitățile, China sau India ar 
fi colonizat lumea, inclusiv Europa, dacă civili- 


3 Bernhard Bolzano, Paradoxes of the In finite (New Haven, 
1950), p. 42. Vezi şi P.W. Bridgman, The Intelligent Individua} 
and Society (New York, 1938), p. 98. 

zațiile asiatice ar fi realizat. această superiori- 
tate mai întîi. 

Deși cauzele care explică apariția ştiinţei par 
să fie aceleași peste tot, evoluţia științei nu a 
urmat peste tot aceeași cale. Împreună cu Veblen 
putem atribui dezvoltarea și transformarea ulte- 
rioară a științei primitive instinctului de curzo- 
zitate dezinteresată. În acest caz trebuie însă să 
admitem că acest instinct nu este înnăscut, așa 
cum este instinctul de învățare. Recunoașterea 
acestui fapt pare inevitabilă dată fiind evoluţia 
complet diferită a științei în diversele părți ale 
lumii. ÎInstinctul de curiozitate dezinteresată re- 
prezintă fără îndoială o mutație accidentală pro- 
dusă ulterior, care, ca orice mutație reușită, s-a 
răspîndit treptat în grupuri din ce în ce mai mari. 

3. Memoria: primul depozit de cunoștințe. Pro- 
blema înmagazinării și păstrării cunoștințelor a 
dus curînd la apariția profesiei de învăţat și a 
instituției învățămîntului. Atît timp cît lista pro- 
pozițiilor descriptive a rămas relativ scurtă, memo- 
rizarea ei a constituit cel mai simplu mod de înma- 
gazinare. Acest mod era și perfect în sensul că 
asigura accesul aproape instantaneu la orice fă- 
rimă de cunoștință existentă. În consecință, o 
memorie bună era singura calitate necesară unui 
învățat; ea a ajuns astfel să fie considerată una 
din cele mai prețioase virtuţi ale unui popor. 

Pînă la urmă s-a ajuns la un punct în care 
pînă și memoria celui mai capabil om nu a mai 
putut servi drept fișier pentru cantitatea cres- 
cîndă de cunoștințe. Pentru a nu lăsa cunoștin- 
tele să se piardă, a trebuit să se inventeze fișiere 
neomenești. Din fericire impasul a fost rezolvat 
prin inventarea scrisului și papirusurilor. Dar, 
deoarece cunoștințele continuau să se înmul- 
țească, a apărut o nouă și foarte încurcată pro- 
blemă: cum să aranjezi în fișier nenumărate pro- 


4 Platon, Phaidros, 274—275, relatează că un celebru rege 
egiptean a depliîns inventarea scrisului pe motiv că acesta îi 
va face pe oameni să acorde mai puțină atenție antrenării 
memoriei. 

poziţii în așa fel încît să găseşti pe cea care îți tre- 
buie îndată fără să cercetezi tot fișierul. Deși 
problema nu este expusă nicăieri în termeni atît 
de preciși, putem înțelege că minţile învățaților 
trebuie să fi fost în permanență frămîntate de 
această nevoie. La început le-a venit ideea cla- 
sării taxonomice, după cum se vede în primele 
coduri de conduită morală și legală. Dar o bună 
clasare taxonomică necesită un criteriu ușor de 
aplicat, cum este ordinea cronologică în înșiru- 
irea evenimentelor istorice. Cel puțin una — pro- 
babil singura — din culturile cunoscute, respectiv 
cea a Greciei antice, a ajuns astfel să vorbească 
despre clasificare și să discute aprins delicatele 
ei probleme. Platon, de exemplu, a susținut că 
dihotomia este principiul rațional al clasificării. 
Aristotel a fost în dezacord cu el, subliniind pe 
drept cuvînt că în majoritatea. cazurilor dihoto- 
mia este „fie imposibilă, fie superficială “5. 
Clasificarea ca sistem de păstrare a supraviețuit 
pînă în zilele noastre pentru bunulmotiv că sîn- 
tem în continuare nevoiți să clasăm taxonomic 
o mare parte din cunoștințele noastre faptice. 
Acest lucru este valabil nu numai în biologie, dar 
și în cel mai înalt domeniu al fizicii: fizicienii 
sînt preocupați acum de clasificarea numărului 
crescînd de diferite particule intraatomice 6. Se 
pare că preceptul formulat de Georges Cuvier, 
„nommer, classer, décrire“, are o valoare nepieri- 
toare chiar dacă cele trei porunci nu pot fi întot- 
deauna executate separat sau în succesiunea expusă. 
Din păcate, problemele fundamentale ale cla- 
sificării au rămas și ele nerezolvate și continuă să 
frămînte lumea învățaților de la taxonomist la 
logician. Căci majoritatea paradoxurilor logice — 
de la „cretanul care spune că toți cretanii sînt 


5 Platon, Sofistul, 2 19, 253, Omul politic, passim ; Aristotel, 
Despre părţile animalelor, 1.2—4. 

è Cf. Louis de Broglie, New Perspectives în Physics (New 
York, 1962), p. 35; David Bohm, Causality and Chance in 
Modern Physics (Londra, 1957), p. 122 și urm. 

mincinoși““ la „clasa tuturor claselor“ a lui Ber- 
trand Russell — se nasc din clasificare 7. 

4. De la clasarea taxonomică la cea logică. În 
căutarea unui principiu universal de clasificare 
filozofii greci au ajuns să cetceteze natura noţiu- 
nilor și raporturile dintre ele. Din aceste eforturi 
intelectuale s-a născut Logica. Apariția ei a mar- 
cat sfîrșitul unui proces lung și difuz. Demonstraţii 
logice ale propozițiilor geometrice au fost folosite 
încă de la începutul secolului VI î.e.n. Cu toate 
acestea, nici măcar Platon, maestrul lui Aris- 
totel, nu avea idee de silogism. El a vorbit despre 
propoziţiile ştiinţifice care decurg dintr-unele ade- 
văruri fundamentale, dar o imagine clară a edifi- 
ciului logic al cunoștințelor nu apare decît odată 
cu Aristetel 8. Important este faptul că pînă şi 
Aristotel s-a inspirat dintr-unele Elemente de geo- 
melrie care existau pe vremea lui și care ne-au 
parvenit în forma cizelată de Euclid ?. În repetate 
rînduri, nașterea unui lucru—în acest caz prima 
știință teoretică — a precedat descrierea lui ca 
noțiune. 

Se înțelege de la sine că edificiul teoretic al 
geometriei — în sensul ei etimologic — nu a fost 
construit într-o singură zi. Și dat fiind că nimeni 
nu avea o idee exactă despre rezultatul final, 
constructorii lui au fost călăuziți probabil de alte 
scopuri. Gînditorii abstracţi, în tradiția caracte- 
ristică a gîndirii grecești, căutau un Principiu 
Primar. Pe de altă parte, este plauzibil să presu- 
punem că arpenodapții, topografii din Egiptul 
antic, trebuie să fi observat mai curînd sau mai 
tîrziu că, odată ce-și puteau aminti, de exemplu, că 


A. Suma unghiurilor unui triunghi este egală 
cu două unghiuri drepte, 


nu mai trebuiau să memorizeze și propoziția 


? Acest fapt este admirabil evidențiat de Henri Poincaré, 
Mathematics and Science: Last Essays (New York, 1963), 
pp. 45—55. 


8 Platon, Statul, VII, 533; Aristotel, Analitica secundă 
I. 1—6. 


9 Cf. W.D. Ross, Aristotel, (ed. 3-a, Londra, 1937), p. 44. 

B. Suma unghiurilor unui patrulater convex este 
egală cu patru unghiuri drepte. 


Arpenodapții au ajuns astfel să folosească, chiar 
dacă au făcut-o fără să-și dea seama, algoritmul 
logic mult înainte ca primele Elemente de geome- 
trie să fi fost scrise, pur și simplu pentru că acest 
algoritm le economisea un efort de memorizare. 
În lipsa acestui aspect economic, algoritmul logic 
ar fi rămas foarte probabil o noțiune tot atît de 
esoterică cum este Cauza Primară, de exemplu. 

Astăzi raportul dintre algoritmul logic și știința 
teoretică pare simplu. Prin sortare logică, toate 
propoziţiile,. P}, P,,..., Pa, stabilite deja într-un 
anumit domeniu al cunoașterii, pot fi împărțite 
în două categorii («) și (6), în așa fel încît 


(1) orice propozitie B decurge logic dintr-o pro- 
pozitie a 
Și 
(2) nici o propozitie a nu decurge dintr-o altă 
propozitie a L. 


Această clasificare logică reprezintă mecanismul 
intim prin care se construiește și se menține o 
teorie științifică. Ştiinţa teoretică este deci un 
catalog care enumeră toate propozițiile cunoscute 
în ordine logică — spre deosebire de ordinea taxo- 
nomică sau lexicografică. Cu alte cuvinte, avem 
o primă ecuație 
„Ştiinţa teoretică“ = „Descriere ordonată lo- 
gic“. | 

De fapt, economia logică nu se oprește tot- 
deauna aici. Deseori sînt „elaborate“ și adăugate 
la (a) unele propoziții speculative pentru a trans- 
fera în (B) tot atîtea propoziții a. Astfel, (a) este 
înlocuită prin (œ), care are aceleași proprietăți 


10 Pentru ca (B) să nu fie o serie goală de conținut, propo- 
Ziţiile P}, P2, ..., Pn nu trebuie să fie perfect circulare. De 
exemplu, cunoștințele noastre faptice nu trebuie să constea 
doar din: fulgerul este lumină; lumina este electricitate; 
electricitatea este fulger. Această necesitate poate explica 
aversiunea tradițională pe care o manifestă oamenii de ştiinţă 
pentru argumentele circulare. 

și aceeași relaţie față de noua (f) pe care le avea 
(a). Singura diferență este că (w) conţine unele 
propoziții care nu pot fi observate, adică unele 
principii primare. Dar aceasta nu afectează vala- 
bilitatea ecuației de mai sus 1. 

5. Știința teoretică și economia de gîndire. Cla- 
sînd logic cunoștințele nu le amplificăm, ci folo- 
sim doar la maximum avantajul economic al 
algoritmului logic. Este limpede că propoziţiile 
dintr-o știință oarecare conțin, în mod explicit 
sau implicit, toate cunoştinţele existente într-un 
anumit domeniu. Așadar, la drept vorbind, pen- 
tru a înmagazina tot ce se știe într-un domeniu 
nu trebuie decît să memorizăm propozițiile («w), 
adică ceea ce numim în mod curent baza logică 
a științei respective. Evident, un învățat memo- 
rizează de obicei şi unele propoziții ß, dar numai 
pentru că găseşte că este convenabil să aibă acces 
imediat la propozițiile de care are nevoie cel mai 
des în practica profesiunii lui. Fenomenul extrem 
de important este că, deși volumul informațiilor 
faptice a crescut continuu, ponderea lui contează 
din zi în zi mai puțin tocmai datorită numărului 
crescînd de domenii — oricît de fragmentare ar 
fi ele — care au fost supuse înțelegerii teoretice. 
Aşa cum bine a spus P.B. Medawar, „în toate 
științele sîntem uşurați treptat, treptat de po- 
vara cazurilor singulare, de tirania particula- 
rului. Nu mai sîntem nevoiți să înregistrăm cum 
cade fiecare măr 12“. 

Filozofii greci par să fi fost preocupați de ches- 
tiuni atît de abstracte încît erau eterice și de 
probleme inutile din punct de vedere pragmatic. 
Dar în străfundurile luptei lor intelectuale zăcea 
nevoia de clasificare a cunoștințelor într-o:formă 
care să poată fi cuprinsă în mintea unui singur 
om. Poate că eroii luptei nu și-au dat seama 


11 Dat fiind că în uzul curent „știință teoretică“ și în special 
„teorie“ au sensuri foarte elastice, pentru a-l scuti pe cititor 
de dificultățile pe care le-ar putea întilni ulterior, vreau să 
subliniez că peste tot în acest volum „ştiinţă teoretică“ este 
folosită în sensul definit de acea ecuaţie. 

12 Citat în The Listener, 18 mai 1967, p. 647. 

de implicaţiile economice ale acestei nevoi și 
uneori nici de nevoie însăși, după cum nimeni 
nu pare să fi acordat atenţie uriașei economii 
realizate atunci cînd s-a produs trecerea de la 
scrierea ideografică la acea alfabetică, și cu atît 
mai puţin înaintea ei. În general, nevoile născute 
din evoluţie ne mînă parcă pe tăcute; nu ne dăm 
seama de influența lor asupra activității noastre 
complexe (sau chiar de existența lor) decît rareori 
sau poate niciodată. Abia după foarte mult timp 
realizăm de ce am muncit din greu și ce am căutat. 
Abia după eveniment putem spune, împreună cu 
Oswald Spengler, că „o sarcină stabilită de nece- 
sitatea istorică va fi realizată fie cu ajutorul 
omului, fie împotriva lui 15“. 

Nu trebuie deci să ne surprindă că aspectul 
economic al științei teoretice a trecut complet 
neobservat pînă în 1872, cînd Ernst Mach a sus- 
ținut pentru prima oară că știința „este experiență 
organizată în mod economic 11“. 

Pentru a vorbi de economia de gîndire realizată 
cu ajutorul științei teoretice, trebuie să arătăm 
mai întîi că memorizarea implică un efort intelec- 
tual mai mare decît raționamentul. Desigur, 
imensa majoritate a oamenilor nu recunosc aceas- 
tă diferență: pînă și un număr considerabil de 


13 Oswald Spengler, The Decline of the West (2 vol., New 
York, 1928), II, 507. În paranteză, dar în legătură cu aceasta, 
putem presupune că într-un viitor îndepărtat actualele pro- 
grame spațiale s-ar putea dovedi a fi corespuns nevoii de a 
avea grijă de o populaţie care se înmulțește exploziv. 


14 Ernst Mach, Popular Scientific Lectures (Chicago, 
1895), p. 197 și passim. Vezi şi The Science of Mechanics (La 
Salle, Ill., 1942), pp. 578—596, de același autor. Aceeași idee 
a fost dezvoltată cu mai mult discernămiînt de Karl Pearson, 
The Grammar of Science (Everyman's Library, Londra, 1937), 
pp. 21, 32 şi passim. 

Mach a dedus însă puţin sau mai nimic din ordinea logică. 
Ela subliniat mai ales faptul că tabelele numerice și simbolurile 
matematice despovărează memoria. Dar efemeridele au exis- 
tat cu mult înainte ca mecanica să devină o știință teoretică, 
iar tabla înmulţirii a fost întotdeauna doar un instrument 
mnemonic. Economia de gindire prin tabele și simboluri 
trebuie atribuită mai curînd invenției scrisului decit vreunui 
alt factor. 

studenți preferă cursurile descriptive în care. cu- 
noștințele fiind prezentate taxonomic trebuie să 
fie memorizate mai degrabă decît sortate logic. 
În plus, memoria și raționamentul sînt aptitudini 
care pot fi îmbunătățite prin antrenament; pe 
de altă parte, antrenamentul poate pune accentul 
pe una din ele în funcție de tradiția culturală. 
Ani de-a rîndul memoria elevilor chinezi și japo- 
nezi a fost supusă unui antrenament continuu 
fără echivalent în Occident; și lucrurile vor con- 
tinua în felul acesta atît timp cît elevii vor avea 
de învățat pe dinafară mii de caractere ideogra- 
fice. Totuși, pînă la urmă, nici învățații chinezi 
și japonezi nu au mai putut rezista presiunii 
asupra memoriei. Oricît de îngust ar fi domeniul 
pe care și l-a ales, nimănui nu-i mai trece astăzi 
prin gînd să memorizeze imensa cantitate de 
cunoștințe faptice, după cum nimeni nu mai 
speră să ajungă pe lună cu un balon obișnuit. 
Memorizînd numai o parte din cunoștințele faptice, 
poți reuși ca meseriaș, dar cu siguranță nu și ca 
învățat. 


În evoluţie însă nimic nu este general și defi- 
nitiv. Fiinţe raționale din alte sisteme solare ar 
putea avea creierul construit în așa fel încît pen- 
tru ele memoria să fie un factor practic neîngră- 
dit; pentru asemenea ființe știința teoretică ar 
putea fi neeconomică. Pe de altă parte, trebuie 
să ne așteptăm ca pînă și structura științei pe 
planeta noastră să se modifice cu timpul. Putem 
întrezări deja viitoarea ei mutație după ce creie- 
rele electronice vor fi preluat integral memori- 
zarea, amintirea întregii învățături, sortarea și 
calcularea — operații pe care le pot face cu o viteză 
fantastică și pe scară mult mai mare decît mintea 
omenească. 

Nu trebuie însă să credem că mintea omenească 
eliberată de aceste sarcini neplăcute va fi neapă- 
rat în stare să-și exercite prerogativele creatoare — 
să descopere regularități ale faptelor și ale abstrac- 
țiilor, să elaboreze noțiuni noi cu care să sinte- 
tizeze într-o singură bază logică fapte aparent 

diverse, să formuleze și demonstreze propoziţii 
valabile într-o infinitate de situații și așa mai 
departe — și mai ușor, și mai eficient 15. După 
cele ce se întîmplă în prezent în jurul nostru s-ar 
părea că mintea omenească este mai curînd gata 
să se scufunde sub uriașul flux de rezultate pro- 
duse cu viteză electronică de armata mașinilor 
de calcul. Nu este oare adevărat — cel puţin în 
domeniul economiei politice — că printre miile 
de teze de doctorat care de la apariția centrelor 
de calcul au tratat fiecare un nou aspect parti- 
cular nu se găsește practic nici o lucrare de sin- 
teză ? Poate că nici un Adam Smith sau un Karl 
Marx nu și-ar fi croit decît cu greu drum printr-o 
asemenea junglă de așa-zise fapte analizate. Şi, 
după cum a arătat recent un celebru director al 
unui institut de cercetări, s-ar putea ca situația 
să fie aceeași și de cealaltă parte a gardului: 
o instituție de mare prestigiu și-a dat brusc 
seama că „vastul ei program de cercetare 'apli- 
cativă' s-a dovedit incapabil să facă să progre- 
seze domeniul ei de cercetări practice [şi a hotă- 
rît] să înceapă un program de cercetare 'funda- 
mentală” în valoare de mai multe milioane de 
dolari 16“. Se pare deci că, aflîndu-se la îndemînă, 


15 Voi dezvolta această idee în capitolul III.10, mai jos. 
Dar este indicat să menționez aci mult răspîndita erezie pri- 
vind superioritatea computerelor. Deşi, după cum am spus, 
memoria omului are o capacitate redusă, ea este relativ mult 
mai cuprinzătoare decit a computerului. Inversul ni se pare 
însă adevărat numai pentru că ignorăm cît de multe lucruri 
trebuie să memorizeze creierul pentru ca un om să nu se piardă 
în propria lui viață ca un nou-venit într-un mare oraș. Un 
individ trebuie să-și amintească, cel puţin pentru un timp, 
pînă și ce a mincat la micul dejun și ce gust avea mincarea. 
De aceea creierul omenesc este construit în așa fel încît găsește 
că este absurd să memorizeze tabelele de logaritmi. Structura 
computerului însă este alta. 


16 J.R. Pierce, „When Is Research the Answer“, Science, 8 
martie 1968, p. 1079. Pierce, care pare să creadă ferm în su- 
premația cercetării „aplicative“, îi critică pe naturaliștii 
acelei instituții (pe care nu o numește) pentru că nu au reușit 
să-şi facă „treaba zilnică bine şi atent“. Dar, după cum am 
sugerat deja, nici chiar un Newton n-ar fi capabil să facă o 
sinteză sub potopul de amănunte. 


computerul ne incită pe fiecare din noi să înre- 
gistrăm cum cade încă un măr. În plus, chiar 
și aceste înregistrări tind să devină din ce în ce 
mai false, pentru că marea accesibilitate a cen- 
trelor de calcul îi determină pe mulți cercetători 
să se întrebe și mai puțin ca înainte dacă au folo- 
sit instrumentele statistice potrivite pentru veri- 
ficarea modelelor lor ”. 

Într-o epocă în care dublarea căderii fiecărui 
măr cu un sistem colosal de ecuații trece drept 
semnul distinctiv al erudiției și a fi terminat o 
zi de lucru fructuoasă înseamnă a-ţi fi transferat 
problemele unui computer, cel mai mare pericol 
este însă acela că nici măcar Newtonii potențiali 
nu mai sînt încurajați să se intereseze de sinteză. 
Observația lui Ruth Davis că în zilele noastre 
se fac mai multe eforturi pentru a îmbunătăți 
computerele decît pentru a îmbunătăți mintea 
omenească trebuie să fi fost primită prost de 
ceilalți participanți la Simpozionul de la Washing- 
ton asupra sporirii raționamentului uman cu aju- 
torul computerului 18. Spiritul epocii nu este dis- 
„us să asculte adevăruri de felul acestuia. Din 
această cauză știința pare să se afle acum într-un 
cerc vicios. Sărăcia de lucrări de sinteză ne face 
să credem că nu am analizat destul de multe 
fapte. Și furnizînd mai multe fapte particulare 
nu facem decît să îngreunăm sarcina sintezei. 
Să ne gîndim că revista Chemical Abstracts a 
publicat în 194) (cînd povara trebuie să fi fost 
mai puțin copleșitoare decît astăzi) rezumatele 
a 70 000 de articole care comunicau rezultatele 
a 220 000 cercetări științifice. Linus Pauling apre- 
ciază că numărul „faptelor științifice noi“ comu- 
nicate în fiecare an în toate științele naturale se 


1? Cf. articolul meu „Further Thoughts on Corrado Gini's 
Delusioni dell'econometria“, Metron, XXV (1966), 265—279. 

18 Symposium on Computer Augmentation of Human Rea- 
soning, sub îngrijirea lui Margo A. Sass și W.D. Wilkinson 
(Washington, 1965), p. 152. 

ridică la un milion 1?! Ne putem deci aștepta la 
unele fenomene de rejecție înainte ca știința 
să fi asimilat complet transplantul propriei ei 
creații — roboții de tot soiul. 

6. Diferențe semnificative între Răsărit și Apus. 
Faptele descrise în ordine logică formează o tra- 
mă complet diferită de cea.a descrierii taxonomice. 
Sîntem deci îndreptățiți să spunem că, odată cu 
Elementele lui Euclid, causa materialis a geome- 
triei a suferit o transformare radicală; dintr-un 
conglomerat mai mult sau mai puțin amorf de 
propoziții a căpătat o structură anatomică. Geo- 
metria însăși s-a născut ca un organism viu cu 
propria lui fiziologie și teleologie, după cum voi 
explica imediat. lar această adevărată mutație 
reprezintă nu numai cea mai valoroasă contri- 
buție a civilizației grecești la gîndirea umană, 
ci și o cotitură spectaculoasă în evoluția omenirii, 
comparabilă numai cu descoperirea limbajului 
articulat sau a scrisului. 

Privind retrospectiv la progresul gîndirii gre- 
cești, sîntem tentaţi să conchidem că apariția 
științei teoretice a fost un rezultat normal, aproape 
necesar, al Logicii. Nu există greşeală mai mare. 
Atît civilizația indiană cît și cea chinezească 
și-au creat o logică — într-unele privințe mai rafi- 
nată chiar decît cea a lui Aristotel 2. Dar nici 
una nu și-a dat seama de utilitatea logicii pentru 
clasificarea cunoștințelor faptice; drept rezultat, 
știința din Răsărit nu a depășit niciodată faza 
taxonomică. Cultura grecească trebuie să fi avut 
deci o trăsătură particulară absentă în Răsărit; 


— 


19 Linus Pauling, „The Significance of Chemistry“, Fron- 
tiers in Science: A Survey, sub îngrijirea lui E. Hutchings, 
Jr. (New York, 1958), p. 279 şi urm. 

20 De exemplu, logica orientală cerea ca premisa silogis- 
mului să cuprindă un exemplu pentru a evita adevărul ze 
vacuum: „Unde este fum, este și foc, ca în bucătărie“. (Vezi 
Chan Wing-tsit, „The Spirit of Oriental Philosophy“, în Philo- 
sophy: East and West, sub îngrijirea lui Charles A. Moore, 
Princeton, 1944, p. 162.) Oricum ar fi, logica din Răsărit 
s-a dezvoltat îndeosebi pe o cale foarte dialectică. (Chan 
Wing-tsit, „The Story of Chinese Philosophy“, ibid., p. 41 și 
urm.) 

altfel nu ne putem explica diferența dintre dez- 
voltarea ştiinţei în Răsărit și în Apus. 

Nu este greu să ne convingem că semnul dis- 
tinctiv al filozofiei greceşti este credința într-o 
Cauză Primară de natură nedivină. Încă de la 
începutul secolului VI î.e.n., Tales, cărturarul cu 
multe și variate talente, învăța că „apa este cauza 
materială a tuturor lucrurilor“21. Pentru a des- 
coperi Cauza Primară trebuie să căutăm, mai 
curînd sau mai tîrziu, cauza imediată. Şi întrade- 
văr, o generație numai după Tales, Anaxi- 
mandru explica în mod cu totul modem că pă- 
mîntul „stă unde este [ținut de nimic] pentru 
că se află la distanță egală de fiecare lucru “22. 

Poate că şi alte civilizații au ajuns la noțiu- 
nile de cauză și efect, dar numai aceea a Greciei 
antice a dat, aproape de la început, peste ideea 
de cauzalitate ca un algoritm cu două sensuri: 
cu excepția Cauzei Primare, fiecare lucru are 
deopotrivă o cauză și un efect. Totuși, deoarece 
se interesau în mod deosebit de Cauza Primară, 
gînditorii greci și-au concentrat atenția mai mult 
asupra cauzei decît asupra efectului 23. După cum 
știm, Aristotel a întors noțiunea de cauză pe 
toate fețele pînă cînd a descoperit patru forme 
ale ei 24. 

Căutarea cauzei imediate a ajuns să fie consi- 
derată una din cele mai nobile îndeletniciri ale 
minții, venind îndată după căutarea Cauzei Pri- 
mare. Grecii afirmau că memoria faptelor este 
o cunoaștere parțială, adică simplă opine; ade- 
vărata cunoaștere, adică înțelegerea, implică a 
cunoaște și causa rerum. Această părere era atît 
de răspîndită încă de pe vremea lui Platon, încît 
lui Aristotel nu i-a fost greu să o încetățenească 


21 J. Burnet, Early Greek Philosophy (ed. 4-a, Londra, 
1930), p. 47. 


22 Ibid., p. 64. ' 

23 Prima formulare cunoscută a principiului cauzalității 
(de către Leucip la mijlocul secolului V î.e.n.) este grăitoare: 
„Nimic nu se întîmplă din nimic, ci totul dintr-un motiv și cu 
necesitate“. Ibid., p. 340. 

24 Fizica, II.3; Metafizica, 1.3, 10; V.2. 

ca o dogmă necontestabilă 25. Nu exagerăm dacă 
spunem că trăsătura distinctivă a gîndirii gre- 
ceşti a fost preocuparea pînă la obsesie de între- 
barea: „de ce“? i 
„Dar această obsesie singură nu explică îmbi- 
narea Logicii cu știința în gîndirea grecească. 
Îmbinarea a fost posibilă din cauza unei confuzii 
specifice: între „factorul cauzal“ şi „motivul lo- 
gic“, adică între causa efficiens şi causa formalis. 
Simptomul este evidențiat de faptul că Aristotel 
le-a reunit în cele patru tipuri de cauze 2 și mai 
ales de faptul că noi folosim „explicație“ în două 
sensuri deosebite, fiecare legat de cîte una din 
cauzele abia menționate 77. Dacă din întîmplare 
Logica ar fi fost folosită mai întîi pentru a cons- 
trui o ştiinţă teoretică în alt domeniu decît geo- 
metria — unde lucrurile nici nu se mișcă, nici 
nu se schimbă, ci doar există — foarte probabil 
conflictul actual dintre pozitiviștii logici și rea- 
liști ar fi izbucnit imediat după primele Elemente. 
Ca reprezentanți ai spiritului apusean sîntem 
înclinați să socotim cauzalitatea dacă nu ca o 
formă a priori în sensul lui Kant, cel puțin ca una 
din primele noțiuni inevitabil înțelese de omul 
primitiv 28. Adevărul este însă că, spre deosebire 
de civilizația grecească, vechile culturi din Asia 
nu au dezvoltat niciodată ideea de cauzalitate 2%; 
le-a fost deci imposibil să facă legătura între 
silogismul logic și algoritmul cauzal și să orga- 
nizeze teoretic cunoștințele faptice. Totuși, nu 
putem învinovăți numai lipsa ştiinţei teoretice 
pentru faptul binecunoscut că în Orient cunoş- 


25 Cf. Platon, Menon, 81—86, Theaitetos, 201 şi urm.; 
Aristotel, Analitica secundă, 784 23, 88? 30, 94% 20, Fizica 
194% 15. 

26 Într-adevăr, Aristotel începe paragraful III din Fizica, 
II, cu observația că există „multe sensuri [în care], ’pentru 
că’ poate răspunde la 'de ce’“. Vezi și Meta fizica, 1013? 3—4. 

27 Cf. John Stuart Mill, A System of Logic (cd. a 8-a, New 
York, 1874), p. 332 şi urm. 

28 De ex., Mach, Lectures, p. 190. 

29 Cf. Junjiro Takakusu, „Buddhism as a Philosophy of 
'Thusness’“, în Philosophy: East and West, citată mai sus, 
p. 74 și urm. 

tințele faptice au progresat puțin sau chiar deloc 
în decursul ultimelor două milenii, în ciuda avan- 
sului considerabil pe care l-au avut la început 
față de Occident 3°. Alți factoriau atîrnat și ei 
tot atît de greu de balanţă. 

Pe cînd în Grecia filozofii căutau Cauza Primară, 
în India, de exemplu, ei își îndreptau eforturile 
spre descoperirea Esenţei Absolute ascunse de 
vălul Măyă. Pe cînd grecii credeau că la adevăr 
se ajunge prin raționament, indienii socoteau că 
adevărul este revelat prin contemplare. De fapt, 
contemplarea are unele merite incontestabile ; fără 
ea nu am putea ajunge nici măcar la descrierea 
pură, nici descoperi abstracţiile interpretative 
ale științei moderne. Dar chiar dacă o minte 
pur contemplativă poate vedea lucruri care „ne-au 
scăpat complet“31, ea nu poate observa sistematic 
întîmplările d: tot felul din domeniul fenome- 
nelor naturale, și cu atît mai puțin poate concepe 
și face experiențe. Dată fii d tendința contem- 
plativă a elitei intelectuale din Orient, înmul- 
țirea cunoștințelor faptice a depins exclusiv de 
descoperirile accidentale făcute de meseriași, ale 
căror minți sînt de obicei mai puţin pregătite 
decît cea a cărturarului pentru a observa și evalua 32. 


30 Observarea diferenței nu este de dată recentă: Cft. 
G.W.F. Hegel, Lectures on the Philosophy of History (Lordra, 
1888), p. 141 și urm. 

31 Cf. William Ernest Hocking, „Value of the Comparative 
Study of Philosophy“, în Philosophy: East and West, p. 3. 

32 După cum am mai spus, fără ştiinţa teoretică înmaga- 
zinarea cunoștințelor cu posibilitatea de acces rapid se ba- 
zează, exclusiv pe o memorie bună. Acest fapt nu este fără 
legătură cu persistența scrierii ideografice în Orientul Inde- 
părtat. Trebuie de asemenea să observăm că această persis- 
tență constituie un uriaș handicap intelectual: scrierea ideo- 
grafică reduce numărul erudiților adevărați şi, în plus, irosește 
mult din energia lor intelectuală. In zilele noastre exclude 
folosirea mașinilor de scris și linotipurilor, o pierdere generală 
mult mai mare pentru comunitățile respective. 

În cazul Chinei, supraviețuirea ideogramelor este oarecum 
justificată de multitudinea dialectelor într-o cultură unitară 
în alte privințe. Dar menținerea în Japonia a unei scrieri 
hibride, lipsită de orice regulă sistematică, constituie o enigmă 
cu atît mai greu de înțeles cu cît ne dăm seama de dezvoltarea 
miraculoasă realizată de economia japoneză. 

7. Ştiinţa teoretică, izvor nesecat de sugestii 
experimentale. Ultimele observaţii ridică o nouă 
întrebare: dacă învățații orientali nu s-ar fi dat 
înapoi de la observarea fenomenelor naturale 
obișnuite s-ar fi înmulțit cunoștințele lor faptice 
tot atît de mult ca în Occident? Cu alte cuvinte, 
este știința teoretică nu numai un depozit mai 
adecvat de cunoștințe ci și un instrument mai 
eficace decît empirismul brut pentru îmbogățirea 
cunoștințelor? În această privință auzim deseori 
două păreri contradictorii: că majoritatea desco- 
peririlor revoluționare au fost făcute accidental 
și că teoria ne scutește să depindem de descope- 
ririle accidentale. 


O cercetare mai atentă ne dezvăluie însă că 
noțiunea de cunoștințe faptice complet noi și 
total independente de accident este o contradicție 
în termeni. Totuși, aceasta nu înseamnă că nu 
există nici o cale de a mări probabilitatea unor 
accidente „fericite“. Evident, sfatul „nu aștepta 
ca accidentele să se producă, ci provoacă-le 
experimentînd continuu“ este excelent, dar ur- 
mîndu-l vom fi confruntati, mai curînd sau mai 
tîrziu, cu problema: ce experiență să facem după 
cea prezentă? Dacă ne-am baza exclusiv pe ima- 
ginație așteptînd ca să ne sugereze noi experiențe, 
nu am putea urma sfatul, căci imaginația este 
capricioasă şi adesea nu dă roade lungi perioade 
de timp. Există vreo ieşire? 

Deşi acțiunea imaginaţiei este indispensabilă 
în procesul descoperirii logice, ea nu este totdeauna 
indispensabilă. În toate formele ei, Logica posedă 
unele reguli automate care mențin procesul în 
mișcare pe o perioadă destul de lungă fără nici 
un ajutor din afară. După cum s-a spus, foarte 
des vîrful peniței manifestă mai multă inteligență 
decît persoana care scrie. În plus, calea cercetării 
logice se bifurcă mereu în atîtea direcții încît 
este foarte improbabil ca toate procesele gîndirii 
să se oprească simultan pentru că au ajuns în 
stadiul în care imaginația trebuie să le pună 
din nou în mișcare. Prin urmare, propoziţii noi 


pot fi deduse din baza logică a științei fără între- 
rupere. O funcție fiziologică a ştiinţei teoretice 
este tocmai deducerea continuă de propoziții nort, 
adică de propoziții care nu sînt deja incluse în 
(B). Din această cauză, laboratoarele nu duc 
niciodată lipsă de idei noi pe care să le verifice 
experimental și o eclipsă totală de soare, de 
exemplu, este însoțită de o uriașă agitație expe- 
rrmentală. Este deci limpede că al doilea avantaj 
economic al științei teoretice constă în faptul că 
resursele experimentale sînt întotdeauna folosite 
în întregime. lar dacă un cercetător este ocupat 
în acest fel toată ziua, s-ar putea să găsească 
chiar ceva ce nici măcar nu căuta. Un exemplu 
celebru este. A. H. Becquerel care a descoperit 
radioactivitatea pe cînd căuta un fenomen de 
fluorescență în care, în mod greșit, credea. 

8. Știința teoretică şi „năravul“ analitic. La 
această cotitură a argumentului este important 
să notăm că cele mai mari progrese în cunoaștere 
se fac nu cînd o propoziție dedusă logic este 
confirmată de experiment, ci cînd ea este infir- 
mată. Este deci cazul să ne întrebăm dacă folo- 
sirea integrală a resurselor experimentale pentru 
verificarea propozițiilor deduse logic mărește şan- 
sele unui accident fericit, adică ale unei desco- 
periri adevărate. Este oarecum bizar că doctrina 
despre caracterul rațional al realității, menită 
exclusiv să demonstreze superioritatea ştiinţei 
teoretice, nu ne poate ajuta să răspundem afir- 
mativ la întrebare. Căci, dacă realitatea este 
rațională, cu cît se apropie știința mai mult de 
ea, cu atît mai mare devine probabilitatea ca o 
propoziție dedusă logic să treacă examenul expe- 
rimental. Pe de altă parte, dacă afirmăm că 
faptele sînt suficiente pentru a răspunde afir- 
mativ la întrebare, sîntem nevoiți să conchidem 
că realitatea este antirațională, nu numai irațio- 
nală. Problema este extrem de delicată. ` 

Eleaţii au fost primii care au propovăduit că 
„lucrul care poate fi gîndit și cel pentru care 

există gîndul sînt unul și același“. Doctrina lor 
și-a atins .apogeul cu filozofia raționalistă a 
secolului XVIII, cînd a putut invoca în sprijinul 
ei, cu imensă mîndrie, noua știință teoretică, 
mecanica newtoniană. Dar știm tot atît de bine că 
aproape fiecare mare descoperire din ultima sută 
de ani a dat raționalismului o lovitură hotărîtoare. 

Într-adevăr, dacă realitatea este rațională, nu 
poate exista nici o contradicție logică între două 
propoziţii faptice; în mod special, baza logică a 
științei trebuie să fie nu numai neredundantă 
— după cum garantează algoritmul logic cu care 
este construită — ci și necontradictorie.. Totuși, 
în fizică au apărut periodic contradicții. Pentru 
a menționa pe cele mai grăitoare: (1) deși în 
mecanică mișcarea este-indiferentă față de direcție, 
căldura se deplasează numai de la corpul mai cald 
spre cel mai rece; (2) electronul apare uneori ca 
o particulă localizată și alte ori ca o undă care 
umple tot spațiul 3. Pînă și Einstein, care a 
refuzat categoric să renege doctrina raționalistă, 
a trebuit să admită că „pentru moment ... nu avem 
în fizică nici o bază teoretică generală care să 
poată fi socotită temelia ei logică “3. Şi dat fiind 
că „pentru moment“ părea că se prelungeşte la 
infinit, Niels Bohr a propus un nou postulat 
epistemologic cunoscut ca Principiul Comple- 
mentarității: „Numai totalitatea fenomenelor 
epuizează informațiile posibile despre obiecte'36. 


33 Dintr-un fragment din Parmenide, citat de Burnet, 
Early Greek Philosophy, p. 176. 

34 Pentru detalii suplimentare vezi, de ex., R.E. Peierls, 
The Laws of Nature (Londra, 1957), pp. 152, 182, 246 și 
passim. 

35 Albert Einstein, Out of My Later Years (New York, 1950), 
p. 110; de asemenea p. 71. Max Planck, în The Universe in 
the Light of Modern Physics (New York, 1931), p. 94, este 
mai categoric: teoria relativității și mecanica cuantică „sînt 
chiar antagoniste“. O fascinantă descriere a unora din perso- 
najele implicate în acest „conflict“ se găseşte în Broglie, 
New Perspectives, pp. 138—155. 

36 Niels Bohr, Atomic Physics and Human Knowledge 
(New York, 1958), pp. 40, 90. Vezi și Werner Heisenberg, 
Physics and Philosophy: The Revolution in Modern Science 
(New York, 1958), p. 162 şi urm. 

Trebuie să acceptăm, de exemplu, două teorii 
despre electron, o teorie corpusculară și una 
ondulatorie — reciproc contradictorii, dar fiecare 
necontradictorie în sine; folosirea uneia sau a 
celeilalte depinde de fenomenul studiat. Sau, 
după cum s-a exprimat Bridgman mai direct, 
„singurul fel de teorie posibilă este o teorie par- 
țială a aspectelor limitate ale întregului“*?. 

Afirmația lui Kant că „intelectul nu-și deduce 
legile (a priori) din natură, ci le prescrie naturii“, 
prin care vroia să spună că noi sîntem cei care 
atribuim naturii un caracter rațional pentru ca 
mințile noastre raționale să o poată înțelege, 
a prevestit de mult idei ca cele de mai sus. Nu 
este deci de mirare că, cu cît aflăm mai multe 
despre comportamentul naturii, cu atît desco- 
perim cît de iraţională este natura. După cum 
a remarcat Louis de Broglie, miracolul constă 
în aceea că o concordanță limitată și fragmentară 
este totuși posibilă între fenomenele naturale și 
imaginea pe care o avem despre ele. Prin con- 
trast, ar trebui să 'ne așteptăm ca raționalitatea 
să constituie însăși eșafodajul oricărei științe 
despre om. Totuși, după cum am afirmat acum 
cîțiva ani, Principiul Complementarității pare să 
fie aplicabil şi în economie: în majoritatea cazu- 
rilor, o singură teorie nu este suficientă pentru a 
explica un fenomen %. 

Interesant este faptul că şi acei oameni de 
știință care neagă raționalismul se comportă ca 


3? P.W. Brigdman, The Nature of Physical Theory (Prin- 
ceton, 1936), p. 118. 

33 Immanuel Kant, Prolegomena to Any Future Metaphysics 
That Will Be Able to Present Itself as a Science (Manchester, 
1953), p. 82. 


39 Louis de Broglie, Physics and Microphysics (Londra, 
1955), p. 208 și urm. 


39 Cf. articolul meu „Economic Theory and Agrarian Eco- 
nomics“ (1960) retipărit în AE, p. 361 și urm.; de asemenea 
H.S. Ferns, Britain and Argentina in the Nineteenth Century 
(Oxford, 1960), p. 435. Dar, deoarece omul este prin definiție 
rațional, complementaritatea poate fi falsă și reflectă numai 
complexitatea formelor în care omul poate fi rațional — idee 
la care voi reveni în ultimul capitol al cărții. 

mulți ateiști: ei nu acceptă evanghelia, dar îi 
urmează învățătura. Indiferent de credințele lor 
metafizice, toți oamenii de știință se străduiesc 
să aranjeze faptele în ordine logică. Originea 
acestui „nărav“ intelectual, căci este vorba de 
un nărav, poate fi urmărită pînă în vremea primei 
științe teoretice, adică a primelor Elemente de 
geometrie. Modul în care s-a format ne este cunos- 
cut din atitudinea unei gospodine după ce a 
folosit pentru prima oară o mașină care-i econo- 
misește muncă: după ce au constatat avantajele 
economice ale științei teoretice, oamenii de știință 
refuză să se mai lipsească de ea. După ce a gustat 
numai o dată din cunoștințe în forma teoretică, 
mintea omenească este parcă infectată cu un 
virus incurabil, care provoacă o dorință irezis- 
tibilă de ordine logică. De aceea, ori de cîte ori 
se produce o tragedie spenceriană — uciderea unei 
teorii de către un fapt — mințile învățaţilor nu mai 
au linişte pînă ce nu stabilesc o nouă temelie logică. 

Deşi economia de gîndire reprezintă motivul 
pentru care mintea omenească a deprins „năravul“ 
analitic, la rîndul său acest nărav joacă. un rol 
economic foarte important. Datorită lui, experi- 
mentul încetează de a fi un procedeu de rutină 
prin care se stabilește valoarea de adevăr faptic 
a propozițiilor deduse logic. Stimulînd imaginația 
experimentatorului, „năravul“ analitic este sin- 
gurul responsabil de faptul că experimentarea 
teoretică este mult mai norocoasă decît simpla 
experimentare. După cum a observat cîndva 
Pasteur în legătură cu experienţele, norocul favo- 
rizează numai mințile pregătite. 

În plus, mintea analitică creează tocmai ce-și 
doreşte: ordine logică. În decursul secolelor care 
s-au scurs între Euclid și Newton, mintea analitică 
a creat încet porțiuni de cunoștințe ordonate 
logic, a mărit treptat domeniul fiecăreia și pînă 
la urmă a unit cîteva porțiuni într-o singură 
unitate: mecanica teoretică. După cum am spus, 
ori de cîte ori o teorie este distrusă, mintea ana- 
litică trece imediat la reconstruirea unei noi 

temelii logice pe rămășițele celei vechi. În această 
reconstrucție cea mai importantă muncă este 
elaborarea unor noțiuni complet noi. Aceste no- 
țiuni desțelenesc apoi noi terenuri de experiență 
mărind astfel cîmpul de pe care recoltăm noi 
cunoștințe faptice. Datorită „năravului“ analitic, 
fiecare tragedie spenceriană este urmată de un 
belșug științific. Pe de altă parte, după cum ne-a 
prevenit Einstein, nu trebuie să credem că această 
deprindere constă numai în gîndire logică pură: 
mai presus de orice ea reclamă „intuiție, bazarea 
pe o înțelegere binevostoare a experienței“4! şi, 
pot adăuga, o desăviîrșită fantezie intelectuală. 
Logica singură ne ajută numai să prezentăm gîn- 
duri deja gîndite, dar nu și să gîndim gînduri noi 42. 

Din analiza de mai sus rezultă că uriașa dife- 
rență dintre Orient și Occident în progresul cu- 
noașterii logice nu constituie o dovadă în sprijinul 
unei realități raționale. Ea dovedește însă că, 
dată fiind sărăcia facultătilor fundamentale ale 
minții omenești, ştiinţa teoretică este pînă acum 
cel mai reușit instrument pentru a descoperi 
realitatea. 


9. Știința teoretică: un organism viu. Principala 
teză dezvoltată în acest capitol este că știința 
teoretică este un organism viu tocmai pentru că 
s-a născut dintr-o structură amorfă — știința 
taxonomică — tot așa după cum viața a apărut 
din materie moartă. De asemenea, după cum 
viața nu a apărut peste tot unde exista materie, 
tot așa ştiinţa teoretică nu s-a dezvoltat oriunde 
exista știință taxonomică: geneza ei a fost un 
accident istoric. Analogia merge și mai departe. 
Amintindu-ne că „știința este ceea ce fac oamenii 
de știință“, putem considera știința teoretică un 
mecanism cu un anumit scop, care se reproduce, 


41 Albert Einstein, Ideas and Opinions (New York, 1954), 
p. 226, de asemenea p. 271. Sublinierea îmi aparține. 


42 O discuție bine documentată și foarte pătrunzătoare a 
acestei probleme se găseşte în Jacques Hadamard, An Essay 
on the Physiology of Invention in the Mathematical Field 
(Princeton, 1945). 

creşte şi se conservă. Ea se reproduce pentru că 
orice propoziție „uitată“ poate fi redescoperită 
prin raționament din temelia logică. Ea creşte, 
deoarece din aceeași temelie sînt deduse mereu 
propoziții noi, dintre care multe se dovedesc 
adevărate din punct de vedere faptic. Ea își 
conservă esența pentru că atunci cînd contra- 
dicția destructivă îi invadează corpul pune automat 
în mișcare o serie de factori pentru a scăpa de intrus. 

În rezumat, din punct de vedere anatomic, 
știința teoretică este constituită din cunoștințe 
ordonate logic. O simplă enumerare de fapte, 
după cum spunem astăzi, nu reprezintă știință 
după cum materialele dintr-un depozit de che- 
restea nu formează o casă. Din punct de vedere 
fiziologic, ştiinţa teoretică este o sursă continuă 
de sugestii experimentale care sînt verificate și 
integrate organic în anatomia științei. Cu alte 
cuvinte, știința teoretică creează în continuu fapte 
noi din fapte vechi, dar creşterea ei este organică, 
nu prin simplă adăugare. Anabolismul ei este un 
proces extrem de complex care-i poate modifica 
uneori chiar structura anatomică. Îi zicem acestui 
proces „explicaţie“ chiar atunci cînd exclamăm 
„ştiinţa nu explică nimic“43. Din punct de vedere 
teleologic, ştiinţa teoretică este un organism în 
căutare -de cunoștințe noi. 

Unii pretind că scopul științei este previziunea. 
Acesta este punctul de vedere al omului practic 
chiar atunci cînd este adoptat de erudiți ca Bene- 
detto Croce sau Frank Knight 4. Noii adepţi ai 
lui Mach merg şi mai departe. După cum Mach 
și-a ațintit atenția asupra economiei de gîndire 
fără să ia în considerare rolul deosebit al ordinii 
logice, ei pretind că succesul practic este singurul 
care contează; înțelegerea este neglijabilă. Este 
neîndoielnic că, dacă știința nu ar fi de nici un 
folos pentru omul practic, care acționează pe 


43 Alfred J. Lotka, Elements of Physical Biology (Baltimore, 
1925), p. 389. 


4 Frank H. Knight, The Ethics of Competition (New York, 
1935), p. 109 şi urm. 

baza previziunilor, oamenii de știință ar juca 
acum jocul lor numai în cluburi particulare, 
asemenea iubitorilor de șah. Totuși, deşi previ- 
ziunea este piatra de încercare a cunoașterii 
științifice — „în practică omul trebuie să demon- 
streze adevărul“, după cum a spus Marx %, 
scopul științei în general nu este previziunea, ci 
cunoașterea de dragul cunoaşterii însăși. Înce- 
pînd cu şcoala lui Pitagora, știința a încetat de 
a mai servi exclusiv activității economice și i-a 
luat-o mereu înainte“. Omului practic îi vine 
poate greu să-și închipuie că știința este însufle- 
țită numai de desfătarea produsă de deprinderea 
analitică și curiozitatea dezinteresată ; în conse- 
cință, s-ar putea ca el să nu-și dea niciodată seama 
de unde-i vine norocul cel mai mare. Singurul 
lucru care-l incită pe adevăratul erudit este 
plăcerea de a adăuga cîteva măsuri la o simfonie 
neterminată sau, dacă se nimerește ca el să creadă 
în ordinea ontologică a naturii, de a descoperi 
încă o articulație a acestei ordini. Interesul lui 
pentru o problemă se stinge complet din clipa 
în care a rezolvat-o. 

Alții spun că știința este experimentare. Cel 
puțin în ce priveşte știința experimentală, această 
părere confundă organismul întreg cu una din 
funcțiile lui fiziologice. Cei care fac această gre- 
șeală proclamă de obicei că „Bacon este Sf. Ioan 
Botezătorul [al științei]“48. Natural, ei învino- 


45 F. Engels, J.udwig Feuerbach and the Outcome of Classical 
German Philosophy (Londra, 1947), p. 76. Vezi şi Karl Marx, 
Friedrich Engels, Opere, vol. 3, București, Editura politică, 
1958, p. 5. 

46 Burnet, Early Greek Philosophy, p. 99; P.W. Bridgman, 
Reflections of a Physicist (ed. 2-a, New York, 1955), p. 348 
și urm. Ne putem întreba ce s-ar putea întîmpla cu această 
relație în viitorul imediat. Dar afirmația lui F. Engels, în 
On Historical Materialism (New York, 1940), p. 14, că știința 
nu a existat înainte de societatea burgheză deoarece numai 
această societate nu poate trăi fără ea este foarte departe 
de adevăr. ` 

47? Hadamard, Psychology of Invention, p. 60: H. Poincaré, 
The Foundationsof Science (Lancaster, Pa., 1946), p 366 și urm. 

48 J.S. Huxley, „Science, Natural and Social“, Scientific 
Monthly, L (1940), 5. 

vățesc filozofia cunoașterii a lui Aristotel, cu 
accentul ei pe Logică, pentru marasmul științei 
pînă în vremea lui Francis Bacon. Faptele n-au 
fost niciodată mai ignorate. În primul rînd, 
Aristotel nu a negat niciodată importanța expe- 
rienței. Este suficient să citez un paragraf grăitor: 
„Dacă [noi fapte] sînt stabilite oricînd în viitor, 
atunci trebuie să dăm crezare mai curînd obser- 
vaţiei decît teoriilor, pe care trebuie să le credem 
numai cînd afirmaţiile lor sînt în concordanță cu 
faptele observate“4%. Pentru epoca în care a 
trăit, Aristotel a fost unul din cei mai mari expe- 
rimentatori și din cei mai atenți observatori. După 
cum a apreciat Darwin, Linné și Cuvier sînt „doar 
elevi de școală față de bătrînul Aristotel“50. Învă- 
țătura lui nu trebuie criticată pentru ceea ce au 
făcut scolasticii din ea. Pe deasupra, pe vremea 
cînd au apărut lucrările lui Bacon, mecanica 
progresa deja rapid pe urmele teoretice trasate 
de Aristotel. În lipsa deprinderii analitice, care 
fusese întreținută de Elementele lui Euclid și 
scrierile lui Aristotel, Kepler, Galileo și Newton, 
ca și toți marii oameni de știință de mai tîrziu ar 
fi trebuit să se alăture chinezilor și indienilor în 
observarea contemplativă și ocazională a naturii 51. 
Meditînd asupra istoriei, putem spune că fără 
dragostea caracteristică pe care au avut-o grecii 
pentru Cunoaștere * cunoștințele noastre ar fi 
fost departe de nivelul actual; iar civilizația 
modernă nu ar fi ceea ce este astăzi. Spre binele 
sau spre răul nostru, nu am descoperit încă nici 
o singură problemă de Cunoaștere pe care filo- 
zofii greci să nu o fi formulat. 


49 Despre nașterea animalelor, 760? 30—33. De asemenea 
Metafizica, 981°. 

50 Vezi Russ, Aristotle, pp. 112—114. 

51 Cf. Alfred North Whitehead, Process and Reality: An 
Essay in Cosmology (New York, 1929), p. 7. 

52 Cf. Platon, Statul, V. 435—436. De asemenea W.T. Stace, 
A Critical History of Greek Philosophy (Londra, 1934), p.17 
și urm; Cyril Bailey, The Greek Atomists and Epicurus 
(Oxford, 1928), p. 5. 

Capitolul II 


ŞTIINŢĂ, ARITMOMORFISM 
ȘI DIALECTICĂ 


1. „Nici o știință fără teorie“. Avînd în vedere 
minunatele proprietăți ale științei teoretice, des- 
crise mai înainte, putem înțelege ușor speranţele 
înfocate pe care le-a trezit succesul lui Newton 
atunci cînd a transformat mecanica într-o atare 
știință. În sfîrșit, aproape două mii de ani după 
Elementele lui Euclid, Principia Mathematica a 
lui Newton a dovedit că știința teoretică se poate 
dezvolta tot atît de bine și în alte domenii decît 
geometria. Dar speranțele înfocate sînt speranțe 
înfocate: reflecțiile asupra problemei, îndeosebi 
ale gînditorilor fascinați de puterea Logicii, au 
căzut pradă confuziei dintre „unele domenii“ și 
„toate domeniile“. Pînă la urmă aproape toată 
lumea a interpretat evidența faptelor drept dovadă 
că în toate domeniile cunoștințele pot fi turnate 
într-o formă teoretică. În special după uimitoarea 
descoperire a lui Neptun „în virful peniţei lui 
Leverrier“, optimismul a crescut în toate disci- 
plinele şi un om de știință după altul a anunţat 
că intenționează să devină un Newton în propria 
lui știință. François Magendie aspira să așeze pînă și 
fiziologia „pe aceeași bază sigură“ ca mecanica 1. 


1 ].M.D. Olmsted și E.H. Olmsted, Claude Bernard and 
the Experimental Method in Medicine (New York, 1952), p. 23. 

După cum se plîngea un economist, „încurcătura 
limbilor s-a transmis astfel de la o știință la 
alta“ 2. 

În general, starea de spirit nu s-a schimbat 
prea mult în știință. Adevărat; mai toate ştiinţele 
speciale au abandonat oficial atitudinea după care 
mecanica constituie singura cale spre cunoașterea 
divină — așa cum susținea Laplace în splendida 
lui apoteoză3. Curios însă, acest pas nu a fost 
provocat de recunoașterea eșecurilor rezultate din 
adoptarea acestei poziţii laplaceene în afara fizicii, 
ci de faptul că fizica însăși a fost nevoită să o 
abandoneze 4. În loc de „toate științele trebuie să 
imite mecanica“, strigătul de luptă al armatei 
de savanţi este astăzi „nici o știință fără teorie“. 
Dar diferența este foarte superficială, căci prin 
„teorie“ se înțelege de obicei un catalog logic al 
cunoștințelor după exemplul exclusiv al geometriei 
și mecanicii 5. 

Nici o altă știință nu ilustrează mai bine decît 
economia influența pe care entuziasmul pentru 
epistemologia mecanicistă a avut-o asupra evo- 
luției ei. Necesită oare transformarea economiei 
într-o „ştiinţă fizico-matematică“ o măsură a 
utilității care ne scapă? „Eh bien!“ — a exclamat 
Walras în mod caracteristic — „această dificul- 
tate nu este de neînvins. Să presupunem că 
măsura există și vom putea calcula matematic 
și exact“ influenţa utilității asupra prețurilor etc.6 
Din păcate, această atitudine necritică a constituit 
“de atunci trăsătura distinctă a economiei mate- 
matice. Dat fiind faptul că știința teoretică este 


2 S. Bauer, citat în J.S. Gambs, Beyond Supply and Demand 
(New York, 1946), p. 29 nota. Traducerea mea—N.G.R. 

3 P.S. Laplace, A Philosophical Essay on Probabilities 
(New York, 1902), p. 4. 

4 Vezi capitolul „The Decline of the Mechanical View“ în 
A. Einstein și L. Infeld, The Evolution în Physics (New York, 
1938). 

5 Faptul a fost recunoscut în repetate rînduri de numeroși 
oameni de știință: de ex., Max Planck, Scientific Autobio- 
graphy and Other Papers (New York, 1949), p. 152. 

8 Léon Walras, Éléments d'économie politique pure (ed. 3-a, 
Lausanne, 1896), p. 97. Traducerea mea — N.G.R. 

un organism viu, nu am exagera spunînd că 
această atitudine echivalează cu proiectarea unei 
crescătorii de pește într-un strat de flori umed. 


Jevons s-a întrebat dacă noul mediu — dome- 
niul economiei — conţine elementele de bază nece- 
sare creșterii și supraviețuirii organismului teoretic. 
Într-adevăr, înainte de a declara că intenționează 
să reconstruiască economia ca „mecanica utilității 
și a interesului propriu“, şi-a dat osteneala să 
sublinieze că în domeniul fenomenelor economice 
există o cantitate mare de „umiditate“ în „regis- 
trele de conturi particulare, cărțile mari ale 
negustorilor, bancherilor și instituțiilor publice, 
listele de acțiuni, listele de prețuri, bilanțurile 
băncilor, informațiile monetare, evidențele vămilor 
și ale altor venituri ale guvernului“?. Dar, ca 
mulți din cei care i-au urmat, Jevons nu a reușit 
să explice cum pot fi înlocuite variabilele din 
ecuațiile mecanice cu date statistice obişnuite. 
Exprimînd doar speranța că statistica va deveni 
„mai completă şi mai exactă ... pentru ca formulele 
să poată căpăta un sens precis“8, Jevons a dat 
un exemplu, adesea urmat, de ocolire a problemei 
reale. 

Evident, după ce s-a descoperit că știința teore-. 
tică poate funcționa corect și în alte domenii 
decît geometria, oamenii de știință ar fi fost 
vinovați dacă nu ar fi încercat să creeze „o crescă- 
torie de pește într-un strat de flori“. Căci încer- 
carea, deși nu este suficientă, este tot atît de indis- 
pensabilă progresului cunoașterii pe cît este evo- 
luției biologice. De aceea nu putem să încetăm 
de a admira oameni ca Jevons și Walras, ori 
mulți alții care s-au grăbit să adopte pînă și în 
fizică un nou punct de vedere fără a controla mai 
întîi terenul °. Dar admirația noastră pentru ase- 
menea fapte unice nu justifică perseverarea într-o 
(d 


7 W. Stanley Jevons, The Theory of Political Economy 
(ed. 4-a, Londra, 1924), p. 21 şi p. 11. 
8 Ibid., p. 21. 


2 Cf. P.W. Brigdman, Reflections of a Physicist (ed. 2-a, 
New York, 1955), p. 355. 

direcție pe care încercarea a dovedit-o sterilă. 
Şi nici nu servim interesul științei camuflînd 
imposibilitatea de a reduce procesul economic la 
ecuații mecanice. Faptul că aproape toți istoricii 
îl așază pe Carl Menger pe un piedestal mai mic 
decît cel rezervat lui Walras sau Jevons numai 
pentru că cel dintîi a fost mai conservator în 
tratarea aceleiași probleme, baza subiectivă a 
valorii, constituie un simptom semnificativ în 
această privință 1. Mai mult, în ciuda faptului 
că pînă acum nici o economie, nici măcar cea a 
unui Robinson Crusoe, nu a fost descrisă printr-un 
sistem walrasian în modul în. care a fost descris 
sistemul solar prin sistemul de ecuații mecanice 
al lui Lagrange, există voci care pretind că eco- 
nomia „a trecut prin revoluția newtoniană“: 
numai celelalte ştiinţe sociale mai așteaptă încă 
un Galileo sau un Pasteur 11. Observația lui Alfred 
North Whitehead că „siguranța învățaților este 
tragicomedia civilizației [noastre] 12“ poate să nu 
fie savuroasă, dar nu pare să fie complet nefondată. 

Afirmația lui Walras și Jevons că „pentru a 
fi o ştiinţă, economia trebuie să fie o ştiinţă mate- 
matică“1!3 a întîmpinat desigur opoziție. După 
părerea mea însă, în timpul controverselor care au 
urmat, spadele nu s-au încrucișat din cauza 
problemei cruciale. Căci eu cred că științele so- 
ciale, toate științele de fapt, nu au atît nevoie 
de un nou Galileo sau un nou Newton, cît de 
un nou Aristotel care să le prescrie reguli noi de 
utilizare a noțiunilor cu care Logica nu poate 
opera. 


10 De ex., K. Wicksell, Value, Capital and Rent (Londra, 
1954), p. 53; Joseph A. Schumpeter, History of Economic 
Analysis (New York, 1954), p. 918. Printre puţinele excepţii: 
Frank H. Knight, „Marginal Utility Economics“, Encyclo- 
paedia of the Social Sciences (New York, 1931), V, 363; George 
J. Stigler, Production and Distribution heories (New York, 
1948), p. 134. 

11 Karl R. Popper, The Poverty of Historicism (Boston, 
1957), p. 60 şi nota. 

12 Alfred North Whitehead, Science and Philosophy (New 
York, 1948), p. 103. 

13 Jevons, Theory, p. 3. 

Aceasta nu este o viziune extravagantă. Oricît 
de mult ne-am mîndri astăzi cu ultimele realizări 
științifice, evoluția gîndirii umane nu s-a încheiat. 
A crede că ne-am apropiat măcar de sfîrșitul ei 
reprezintă sau culmea îngîmfării, sau un pesimism 
chinuitor. Nu putem deci exclude posibilitatea că 
într-o bună zi vom da peste ideea cu adevărat 
transformatoare care va duce la o anatomie a 
științei capabilă să prospere atît în științele natu- 
rale, cît și în cele sociale. Uneori găsim această 
speranță exprimată mai clar în observația extrem 
de pertinentă că într-o astfel de știință unificatoare 
fizica va fi „înghițită“ de biologie, nu invers 14. 
Ori, cum s-a exprimat Whitehead în termeni mai 
ascuțiți, „omoriîrea [organismului viu] este o con- 
diție a absorbirii biologiei de către fizică“15. Un 
precedent istoric există deja: mult timp fizicienii 
și filozofii științei au negat existența unor legi 
„Științifice“ în afara fizicii și chimiei, deoarece 
numai în acestea se găsesc relații strict obligatorii; 
Astăzi aceiași oameni de ştiinţă se străduiesc să 
convingă pe toată lumea că legile naturii nu sînt 
fixe, ci stocastice şi că legea fixă nu este decît un 
caz limită, deci foarte special, al legii stocastice. 
Cumva însă au neglijat să sublinieze că legea 
stocastică nu este originară din știința fizică, ci 
din științele vieţii. 

Istoria gîndirii omenești ne învaţă, așadar, că 
orice poate descoperi gîndirea şi oriunde ar desco- 
peri ceva nu reprezintă nimic extravagant. Cu 
atît mai necesar este să recunoaștem atît originea 
cît şi natura dificultății în care ne aflăm în prezent. 


14 Cf. J.B.S. Haldane, The Sciences and Philosophy (New 
York, 1929), p. 211. De asemenea Erwin Schrödinger, What 
Is Life? (Cambridge, Anglia, 1944), p. 68 şi urm.; R.E. 
Peierls, The Laws of Nature (Londra, 1957), p. 277; L. von 
Bertalanffy, Problems of Life (New York, 1952), p. 153. 
Nu de mult, G.P. Thomson, laureat al Premiului Nobel, și-a 
încheiat conferinţa la Semicentenarul Institutului Rice (1962) 
spunind că „viitorul fizicii depinde de biologie“. 

15 Alfred North Whitehead, „Time, Space, and Material“, 
în Problems of Science and Philosophy, Aristotelian Society, 
supl. vol. 2, 1919, p. 45. Vezi și capitolul V. 1, mai jos. 

2. Ştiinţa teoretică față în față cu știința. Prima 
condiție pe care trebuie să o îndeplinească un 
mediu pentru a întreține viața unui anumit 
organism este să conțină elementele chimice care 
se găsesc în anatomia organismului respectiv. 
Dacă nu le conține, nu mai trebuie să continuăm. 
Să începem deci cercetarea noastră printr-o ana- 
ză „chimică“ a anatomiei ştiinţei teoretice. 

După cum am subliniat, causa materialis a 
științei, nu numai a ştiinţei teoretice, constă din 
propoziții descriptive. Am mai spus şi că trăsă- 
tura distinctivă a ştiinţei teoretice este anatomia 
ei aranjată logic. Oricine este gata să privească 
faptele brute şi să accepte unele din caracterele 
lor dezagreabile va fi de acord că majoritatea 
covîrșitoare a propozițiilor descriptive dintr-unele 
domenii de fenomene nu posedă proprietățile 
„Chimice“ cerute de ordonarea logică. 

Nu pot sublinia destul faptul că Logica, înțe- 
leasă în sensul ei aristotelic obișnuit, nu poate opera 
decît cu o singură categorie de propoziții, cum este 

A. Ipotenuza este mai mare decît cateta, 
și devine aproape neputincioasă în cazul unor 
propoziţii ca 

B. Nevoile determinate de cultură sînt mai presus 
decît nevoile biologice 
sau 

C. Woodrow Wilson a avut o influență hotări- 
toare asupra Tratatului de pace de la Versailles. 


Ar fi greu pentru un logician să nege această 
diferență. Dar mulți oameni de ştiinţă, îndeosebi 
pozitiviștii logici, vor susține că propoziții de 
tipul lui B sau C sînt lipsite de sens și, în conse- 
cință, deosebirea nu dovedește cîtuși de puțin 
caracterul limitat al Logicii. Max Black explică 
clar această poziție: dat fiind că roșu este o noțiune 
vagă, întrebarea „este această culoare roşie?“ 
aproape că nu are sens!6. Cu toate acestea, folo- 


16 Max Black, The Nature of Mathematics (New York, 
1935), p. 100. Această poziție este deseori folosită pentru a 
eluda întrebări fundamentale, ca, de pildă, „poate o mașină 
să gindească?“ Vezi capitolul III.10, mai jos. 

sirea atributului „fără sens“ pentru propoziții 
cu care Logica nu poate opera constituie un 
artificiu abil pentru a trece peste o chestiune 
vitală. 

În fond problema este dacă cunoștințele auten- 
tice sînt numai acelea care pot fi unificate într-o 
teorie. Cu alte cuvinte, este știința teoretică 
singura formă de cunoaștere științifică? Problema 
se descompune în mai multe întrebări; prima 
este cum se explică incapacitatea Logicii de a 
opera cu propoziții „fără sens“. 

3. Numerele şi noțiunile aritmomorfice. Granițele 
oricărei științe despre fapte sînt penumbre în 
mișcare. Fizica se suprapune cu chimia, chimia 
cu biologia, economia cu știința politică și socio- 
logia, şi așa mai departe. Există o chimie fizică, 
o biochimie și chiar o economie politică, deși nu 
ne place să vorbim despre ea. Numai domeniul 
Logicii — concepută ca Principia mathematica — 
este limitat de granițe bine stabilite și trasate 
clar. Rațiunea este că deosebirea discretă consti- 
tuie însăși esența Logicii; în mod necesar, deose- 
birea discretă trebuie să se aplice granițelor 
Logicii. 

Baza elementară a deosebirii discrete este deose- 
birea dintre două simboluri scrise: dintre „m“ 
și „n“, „3“ ȘI „8“, „pază“ și „pauză“ și așa mai 
departe. După cum arată aceste exemple, un 
simbolism corect reclamă un scris perfect lizibil; 
altfel, s-ar putea să nu deosebim fără urmă de 
îndoială membrii unei perechi unul de celălalt. 
La fel, simbolismul verbal reclamă o pronunție 
clară, nesisiită și nemormăită. 

Folosim simboluri dintr-un singur motiv: pentru 
a reprezenta vizual sau auditiv noțiuni în așa 
fel încît acestea să poată fi comunicate de o 
minte altei minți!?. Atît în raționamentul gene- 


1? Această limitare urmează calea obișnuită, care ignoră 
simbolismul tactil: bătutul pe umăr, strinsul miinii etc. 
Braille, și mai cu seamă cazul lui Helen Keller, demonstrează 
că simbolismul tactil poate conține diferențe tot atit de 
discrete și poate fi tot atît de eficace ca celelalte două. Sin- 
gurul lui neajuns este imposibilitatea de transmisie la distanță. 

ral, cît şi în Logică (adică, logica formală), operăm 
cu simboluri ca reprezentante ale noțiunilor exis- 
tente. Chiar și în matematică, unde numerele și 
toate celelalte noțiuni se deosebesc tot atît de 
mult unele de altele ca simbolurile folosite pentru 
a le reprezenta, părerea că numerele nu sînt 
decît „semne“ a întîmpinat o uriașă opoziţielt. 
Totuşi, se pare că nu mergem atît de departe 
încît să ne dăm seama (sau să recunoaștem că 
ne dăm seama) că principiul fundamental pe care 
se bazează Logica este acela că proprietatea deose- 
birit discrete trebuie să se aplice nu numai simbo- 
urilor, ci și notiunilor. 

Atît timp cît acest principiu este socotit nor- 
mativ nimeni n-ar avea de ce să-l conteste. Din 
contra, nimeni nu ar putea nega imensele avantaje 
obținute urmînd norma ori de cîte ori este posibil. 
Însă principiul este deseori prezentat drept o lege 
generală a gîndirii. Ar fi greu de găsit un exemplu 
mai izbitor a ceea ce Whitehead a numit „aberația 
concretului folosit unde nu trebuie“, decît această 
poziție. În sprijinul ei, unii au mers atît de departe 
încît au susținut că nu putem gîndi decît în cuvinte. 
Dacă ar fi așa, atunci gîndurile ar deveni „simbo- 
luri“ ale cuvintelor, o fantastică inversare a ra- 
portului dintre mijloace și scopuri. Cu toate că 
această absurditate a fost condamnată în repe- 
tate rînduri, ea continuă să supraviețuiască sub 
învelișul pozitivismului logic!?. Pareto nu a inven- 
tat mai întîi cuvîntul „ofelimitate“ și numai după 
aceea s-a gîndit la noțiune. Dealtfel, gîndirea este 
atît de fluidă încît chiar și pretenția mai mică, 


18 Cf. Introducerea lui P.E.B. Jourdain la lucrarea lui 
Georg Cantor, Contributions to the Founding of the Theory of 
Tyansfinite Numbers (New York, nedatată), pp. 20, 69 şi 
urm.; R.L. Wilder, Introduction to the Foundations of Mathe- 
matics (New York, 1956), cap. X şi passim. 


19 Pentru o discuţie a dovezilor psihologice împotriva 
ecuaţiei „gind = cuvint“, vezi Jacques Hadamard, An 
Essay on the Psychology of Invention in the Mathematical 
Field (Princeton, 1945), p. 66 și urm. Dacă-mi este permis, 
ca unul care cunoaște mai multe limbi pot să depun mărturie 
că rareori gîndesc în vreuna din ele, exceptind cu puțin înainte 
de a-mi exprima gîndurile prin viu grai sau în scris, 

anume că putem inventa un cuvînt pentru fiecare 
gînd, este absurdă. „Aberaţia dicționarului perfect“20 
este limpede: pînă și un dicționar perfect este 
molecular, pe cînd gîndirea este continuă în 
sensul cel mai absolut. Sînt de asemenea limpezi 
motivele și sensul observației că „în simboluri 
adevărul este întunecat și voalat de elementul 
senzorial''21. 

Dat fiind că orice număr real constituie cel mai 
elementar exemplu de noțiune discret distinctă, 
propun să numim aritmomorfică orice noţiune 
de acest fel. Într-adevăr, în ciuda folosirii ter- 
menului de „continuu“ pentru mulțimea nume- 
relor reale, în cadrul continuului fiecare număr 
real își păstrează o 2ndividualitate distinctă, iden- 
tică în toate privințele cu cea a unui număr 
întreg în șirul numerelor naturale. Numărul e, 
de pildă, se deosebește discret -de orice alt număr, 
fie 3,141592653589793, fie 10100. Tot așa noţiunea 
de „cerc“ se deosebește de ,„,101%-gon“ sau de 
„pătrat“ şi „electron“ de „proton“. În Logică 
„este“ și „nu este“, „aparține“ şi „nu aparţine“, 
„unii“ și „toţi“ sînt de asemenea noțiuni discret 
distincte. 


Fiecare noţiune aritmomorfică stă singură în 
același mod specific în care fiecare „ego“ stă 
singur, perfect conștient că se deosebește în mod 
absolut de toate celelalte „ego-uri“. Fără îndoială, 
acesta este motivul pentru care mințile simt o 
dorință nelimitată de noțiuni aritmomorfice, care 
sînt tot atît de translucide ca senzația propriei 
existențe. Mai precis, noțiunile aritmomorfice nu 
se suprapun. Această proprietate particulară (şi 
restrictivă) a materialului cu care poate lucra 
Logica explică extraordinara ei eficiență. Fără 
această proprietate nu am putea nici calcula, nici 
raționa prin silogisme, nici construi o știință. Aşa 


20 Alfred North Whitehead, Modes of Thought (New York, 
1938), p. 235. Vezi de asemenea P.W. Bridgman, The Intelli- 
gent Individual and Society (New York, 1938), p. 69 și urm. 

21 G.W.F. Hegel, Hegel's Science of Logic (2 vol., Londra, 
1951), I, 231. 

cum se întîmplă însă cu orice putere, şi cea a Logi- 
cii este limitată de propriul ei fundament. 

4. Notiunile dialectice. Este binecunoscută anti- 
nomia dintre Unul și Multiplu cu care s-a luptat 
în special Platon. Una din rădăcinile ei rezidă în 
faptul că deosebirea discretă nu este o calitate 
care trece neapărat de la noțiunea aritmomorfică 
la sensurile ei concrete. Există însă cazuri în care 
transferul are loc. Patru creioane sînt un ‚număr 
par“ de creioane; un triunghi concret nu este 
un „pătrat“. De asemenea nu ne este prea greu să 
hotărîm că Ludovic XIV este un sens al noţiunii 
de „rege“. Dar nu putem fi niciodată absolut 
siguri că un patrulater concret este un „pătrat“??. 
În lumea ideilor „pătratul“ este Unul, dar în 
lumea simțurilor este Multiplu 3. 

Pe de altă parte, dacă putem discuta la infinit 
dacă o anumită țară este o „democrație“ este 
tocmai pentru că noțiunea însăși se prezintă ca 
o pluralitate, adică nu este discret distinctă. Dacă 
este așa, cu atît mai mult concretul nu poate fi 
Unul. Un număr imens de noțiuni aparţin acestei 
categorii; printre ele se află noțiunile esențiale 
pentru judecăţile omului, ca „bun“, „dreptate“, 
„probabilitate“, „nevoie“ etc. Ele nu au limite 
aritmomorfice; în schimb, sînt înconjurate de o 
zonă de penumbră în cadrul căreia se suprapun 
cu contrariile lor. 

Într-un anumit moment istoric o naţiune poate 
fi atît o „democrație“ cît și o „non-democrație“, 
după cum există o vîrstă la care omul este deopo- 
trivă „tînăr“ şi „bătrîn“. În ultimul timp biologii 
și-au dat seama că nici măcar „viața“ nu are 
granițe aritmomorfice: există unele cristale de 
virusuri care constituie o penumbră între materia 
vie şi cea moartă?4. După cum am susținut, mer- 


22 În mod bizar, logicienii nu susțin că datorită acestui 
fapt „pătrat“ este o noțiune vagă și că „este acest patrulater 
un pătrat?“ nu are nici un, sens. 

23 Platon, Phaidros 265 B şi, în special, Statul, VI. 507. 

24 Despre definiția aritmomorfică a vieții vezi Alfred J. 
Lotka, Elements of Physical Biology (Baltimore, 1925), 
cap. I şi p. 218 nota. 

gînd pe căi bătute dar părăsite, orice nevoie 
alunecă pe nesimţite într-alte nevoi?. Gînditorii 
grijulii nu ascund că pînă și în matematică 
„folosirea judecății bune pentru a decide cînd o 
propoziție are o formă acceptabilă pentru defi- 
nirea unei clase pare să fie inevitabilă “26. 

Este de la sine înțeles că legea fundamentală 
a Logicii, Principiul Contradicţiei: „B nu poate 
fi deopotrivă A şi non-A“, nu se poate aplica cate- 
goriei de noţiuni de-abia menţionate. Din contra, 
trebuie să admitem că, cel puțin în anumite cazuri, 
„B este deopotrivă A şi non-A“. Dat fiind că 
acest principiu este una din pietrele de temelie 
ale Dialecticii lui Hegel, intenționez să numesc 
dialectice noţiunile care pot încălca Principiul 
Contradicţiei??. 

Pentru a lămuri ce înțelegem prin noţiune 
dialectică, este necesar să subliniez două puncte. 

În primul rînd, imposibilitatea, menționată mai 
sus, de a hotărî dacă un patrulater concret este 
„pătrat“ sau nu provine din imperfecțiunea sim- 
țurilor noastre și a prelungirilor lor, instrumentele 
de măsură. Un instrument perfect ar înlătura-o. 
Pe de altă parte, dificultatea de a hotări dacă o 
anumită țară este o democraţie nù are nimic 
de-a face —după cum voi explica imediat în 
detaliu — cu imperfecțiunea organelor noastre de 
simț. Ea rezultă dintr-o altă „imperfecţiune“, 
anume a gîndirii, care nu poate totdeauna reduce 
o noțiune înțeleasă la o noțiune aritmomorfică. 
Desigur, se poate spune că și în acest caz dificul- 


25 Eseul meu intitulat „Choice, Expectations and Measur- 
ability“ (1954), republicat în AE. 

26 L.M. Graves, The Theory of Functions of Real Variables 
(New York, 1946), p. 7. De asemenea Henri Poincaré, The 
Foundations of Science (Lancaster, Pa., 1946), p. 479. 

2? Legătura dintre noțiunile dialectice definite astfel şi 
logica hegeliană nu se limitează la acest principiu. Deși linia 
adoptată în argumentul de față este inspirată de logica lui 
Hegel, ea nu-l urmează pe Hegel în toate privințele. Am fost 
avertizați, pe bună dreptate, că a-l ignora pe Hegel implică 
riscuri uriașe. A-l urma pe Hegel numai în parte poate foarte 
bine să reprezinte cel mai mare risc; totuși, nu am altă alegere 
decît să-mi asum acest risc. 

tatea nu ar exista pentru o minte perfectă. Totuși, 
analogia nu pare întemeiată. Căci, pe cînd noțiunea 
de instrument de măsură perfect este destul de 
limpede (şi, în plus, indispensabilă chiar pentru 
a explica lipsa de precizie în măsurătorile fizice), 
noțiunea de minte perfectă este cel mult o invenție 
verbală. Nu există o punte directă între un aparat 
de măsură imperfect şi unul perfect. La fel, o 
minte imperfectă nu poate şti cum ar funcționa 
în fapt o minte perfectă. În momentul în care ar 
ști, ar deveni ea însăși perfectă. 

Al doilea punct este că noțiunea dialectică — în 
sensul pe care i-l atribui eu—nu se suprapune cu 
contrariul ei în toată gama accephiilor ei. Cu alte 
cuvinte, în majoritatea cazurilor putem hotărî 
dacă un lucru, sau o anumită noțiune, reprezintă 
un organism viu sau materie moartă. Dacă nu 
ar fi așa, noțiunile dialectice ar fi, desigur, nu 
numai inutile, dar și nocive. Deşi nu sînt discret 
distincte, noţiunile dialectice sînt totuși distincte. 
Diferența este următoarea: o zonă de penumbră 
desparte o noţiune dialectică de contrariul ei. 
În cazul unei noțiuni aritmomorfice despărțirea 
constă dintr-un vid: tertium non datur — un al 
treilea caz nu există. Extrem de important este 
faptul că însăşi penumbra despărțitoare este o 
noțiune dialectică. Într-adevăr, dacă penumbra 
lui A ar avea limite aritmomorfice, am putea 
construi uşor o structură aritmomorfică constind 
din trei noțiuni discret distincte: „A propriu“, 
„non-A propriu“ şi „A indiferent“. Procedeul este 
cunoscut de toți cercetătorii preferințelor con- 
sumatorilor cînd socotesc de la sine înțeles că 
între „preferință“ şi „nepreferință“ trebue să se 
afle „indiferență “28. 

Evident, o penumbră înconjurată de o altă 
penumbră, ne duce la un regres infinit. Nu este 
însă cazul să condamnăm noțiunile dialectice din 
cauza acestui aspect: pînă la urmă regresul infinit 
dialectic dispare așa cum se oprește regresul infi- 


28 Cf. eseul meu „Choice, Expectations and Measurability“ 
(1954), republicat în AE. 

nit al lui Ahile alergînd după broasca țestoasă. 
După cum a protestat pe bună dreptate Schum- 
peter, „în cazul nostru nu are nici un rost să ne 
întrebăm: 'unde începe atunci acest tip [de 
întreprinzător)?" şi apoi să exclamăm: 'dar acesta 
nu este deloc un tip!“ Să refuzăm de asemenea 
să recunoaștem și să studiem virtutea și viciul 
numai pentru că între aceste două atribute opuse 
ale spiritului omenesc nu există — așa după cum 
a remarcat Hume, printre mulți alții — o despăr- 
tire netă ?%0 Departe de a fi un păcat mortal, 
regresul infinit al penumbrei dialectice constituie 
meritul dominant al noțiunilor dialectice: după 
cum vom vedea, el reflectă principalul aspect al 
Schimbării. 

5. Tradițiile platonice în gîndirea modernă. 
Pentru a lămuri încurcata problemă ridicată de 
Unul și Multiplu, Platon învăța că ideile trăiesc 
într-o lume a lor, „lumea de sus“, în care fiecare 
își păstrează „o individualitate permanentă“ şi, 
în plus, rămîne „aceeași și imuabilă“31. Lucrurile 
din „lumea de jos“ iau ceva din aceste idei prin 
aceea că le seamănă 3?. Esenţa epistemologiei lui 
Platon este că ne naștem cu cunoștințe latente 
despre toate ideile — după cum a susținut ulte- 
rior Kant despre unele noțiuni — deoarece sufletul 
nostru nemuritor a vizitat lumea lor cîndva în 
trecut. De aceea fiecare din noi poate învăța idei 
amintindu-și de ele. 

Astăzi, idealismul excesiv al lui Platon numai 
cu greu poate trezi o aprobare deschisă. Totuși, 


29 Joseph A. Schumpeter, The Theory of Economic Develop- 
ment (Cambridge, Mass., 1949), p. 82 nota. 

30 David Hume, Writings on Economics, sub îngrijirea lui 
E. Rotwein (Londra, 1955), p. 19. 

31 Phaidon, 78, Philebos, 15. Toate Dialogurile lui Platon 
sînt îmbibate de doctrina că ideile sînt „modele fixe“. Pentru 
citeva referințe suplimentare, vezi Parmenides, 129 și urm., 
Cratylos, 439—440. 

32 Phaidon, 100 și urm. Este semnificativ că deși Platon 
(Phaidon, 104) ilustrează deosebirea discretă dintre idei refe- 
rindu-se la numerele întregi, el nu discută niciodată de ce 
unele lucruri iau integral iar altele numai parțial din idei. 


33 Menon, 81—82, Phaidon, 73 şi urm., Phaidros, 249—250. 
115 


explicația mistică dată de el modului în care 
ideile ne sînt revelate în forma lor cea mai pură 
stă la baza multor păreri moderne despre „o 
gîndire clară“. Teza platonică, după care numai 
cîțiva privilegiați cunosc ideile dar nu le pot 
descrie în mod public, se vădeşte, de pildă, 
poziția lui Darwin că „specia“ este forma clasi- 
ficată ca atare de „opinia unor naturalişti cu o 
judecată sănătoasă şi o vastă experiență %. Şi 
mai platonică este părerea frecventă că „legile 
constituționale“ au doar o singură definiție: sînt 
legile declarate ca atare de către Curtea Supremă 
a Statelor Unite numai atunci cînd într-un caz 
deferit ei i se cere în mod expres să hotărască 
asupra constituționalității. 


Desigur, nimeni nu se îndoiește de faptul că 
un naturalist experimentat sau un judecător de 
la Curtea Supremă este mult mai calificat decît 
un om obișnuit pentru a trata problema speciei 
sau a legilor constituționale. Dar în general pro- 
motorii acestui fel de definiție nu susțin acest 
lucru: ei pretind că definițiile sînt -operaționale 
și astfel ei elimină cel mai mare dușman al 
gîndirii clare — imprecizia. Afirmația lor este 
însă evident amăgitoare: rezultatul operației de 
definire nu este Unul, ci Multiplu 3. Nu numai 
că operația este extrem de grea, chiar imposibilă 
uneori, dar definiția nici nu-l lămurește pe cer- 
cetător. Înainte ca cineva să devină o autoritate 
în materie de evoluție, şi chiar după aceea, trebuie 
să ştie ce înseamnă „adaptabilitatea“ fără să 
aștepte ca selecția naturală să elimine pe cei 
inadaptabili. Ştiinţa nu se poate mulțumi cu 
ideea că singurul mod de a descoperi dacă o ciu- 
percă este otrăvitoare este să o măniînci. 


34 Charles Darwin, The Origih of Species (ed. 6-a, Londra, 
1898), p. 34. 

35 După cum a remarcat însuși Charles Darwin într-alt 
loc, The Descent of Man (ed. a 2-a, New York, nedatată), 
p. 190: împărțirea speciei umane în rase de către treisprezece 
naturaliști de vază varia atît de mult încît cuprindea de la 
numai două pînă la 63 de rasel 

Sociologia și știința politică îndeosebi sînt pline 
de exemple ale unei alte forme de raționament 
platonic mascat. De pildă, discuţiile pornesc 
deseori, poate inconștient, de la poziția că ideea 
pură de „democraţie“ este reprezentată de o 
anumită țară — de obicei cea a scriitorului: toate 
celelalte țări participă doar în grade diferite la 
această idee. 

Dialogurile lui Platon arată clar că el era perfect 
conștient de faptul că ajungem să cunoaștem 
noțiunile fie prin definiție, fie prin intuiție. El 
își dădea seama că, din moment ce definiția repre- 
zintă o descriere publică, oricine poate lua cunoş- 
tință de o noţiune prin definiție. El îşi dădea seama 
și că ne putem familiariza cu unele noțiuni numai 
prin percepţie directă completată cu analiza 
socratică56. Dificultatea cu care s-a zbătut Platon 
provine din credința lui că żoate noțiunile sînt 
aritmomor fice indiferent de formarea lor, că „orice 
lucru seamănă cu un număr“, după cum a propo- 
văduit mai tîrziu bunul lui prieten Xenocrat. Un 
Dialog după altul dovedește că, deși își făcea griji 
din cauza dificultăților ridicate de definirea multor 
noțiuni, Platon nu s-a îndoit niciodată că pînă la 
urmă toate noțiunile pot fi definite. Ca mulți 
“alții după el, Platon a extrapolat probabil trecutul 
fără discriminare: dat fiind că toate noțiunile 
definite au fost la un moment dat noțiuni intui- 
tive, toate noţiunile intuitive actuale trebuie să 
devină în mod obligatoriu noțiuni definite. 

Problema poate fi ilustrată de unul din exemplele 
noastre anterioare. Dacă încercăm să găsim o 
noțiune aritmomorfică a „democrației“, desco- 
perim curînd că nici o țară democratică nu cores- 
punde exact noțiunii: nici Elveţia, deoarece 
femeile elevețiene nu au dreptul la vot; nici 
Statele Unite, deoarece acolo nu se ţine nici un 
referendum popular; nici Regatul Unit, deoarece 
acolo parlamentul nu se poate întruni fără apro- 


36 Statul, VI.511. După toate probabilitățile, prin „dialec- 
tică“ Platon înțelegea acest gen de analiză, dar el nu a clari- 
ficat niciodată termenul. 

barea solemnă a regelui, și așa mai departe pe 
toată linia. Penumbra care desparte „democrația“ 
de „autocrație“ este cu adevărat foarte mare. 

n consecință, „pînă și dictatura lui Hitler în 
Germania naţional-socialistă avea trăsături demo- 
cratice, iar în democrația Statelor Unite găsim 
anumite elemente dictatoriale“*. 

Dar aceasta nu înseamnă că Germania hitle- 
ristă și Statele Unite trebuie puse în aceeași 
oală conceptuală, după cum deosebirea dintre 
„om“ și „piatră“ nu-și pierde sensul din cauza 
existenței unei penumbre de virusuri. 

În plus, încercările de a defini democraţia sînt 
zădărnicite de o dificultate mai generală și mai 
convingătoare decît cea abia menționată. Din 
moment ce „democrația“ implică fără îndoială 
dreptul la vot dar nu pentru toate vîrstele, defi- 
niția ei trebuie neapărat să specifice limita de 
vîrstă adecvată pentru vot. Să presupunem că L 
este limita asupra căreia s-a căzut de acord. 
Întrebarea care se prezintă de la sine, „de ce nu 
este L—e o limită tot atît de potrivită?“ arată 
că este imposibil să se introducă toate imponde- 
rabilele „democraţiei“ într-o noțiune aritmomorfică. 

Despre „democrație“, ca și despre „buni, 
„nevoie“ etc. putem spune ce a spus în esență 
Sf. Augustin despre Timp: dacă nu știi nimic 
despre el, nu-ți pot spune ce este, dar dacă știi 
chiar vag ce înseamnă, să discutăm despre els. 

6. Noţiunile dialectice și știința. Cred că nici o 
școală filozofică nu neagă astăzi existența noțiu- 
nilor dialectice așa cum au fost definite mai sus. 
Dar părerile despre raporturile lor cu ştiinţa și 
cunoașterea în general variază între două extreme. 


La o extremitate găsim toate formele de pozi- 
tivism care proclamă că, oricare ar fi scopul și 
utilizările noțiunilor dialectice, aceste noțiuni 
sînt potrivnice științei: nu există cunoaștere pro- 


3? Max Rheinstein în „Introducerea“ la Max Weber, On 
Law in Economy and: Society (Cambridge, Mass., 1954), 
p. XXXVI. 

38 Sfîntul Augustin. Confessions, XI. 17. 

priu-zisă decît în măsura în care ea este expri- 
mată prin noțiuni aritmomorfice. Această poziție 
amintește pe cea a bisericii catolice: gîndirea sfîntă 
nu se poate exprima decît în limba latină. 

La cealaltă extremitate, se află hegelienii de 
toate felurile care susțin că nu se obține o cunoaș- 
tere decît cu ajutorul noţiunilor dialectice în 
sensul strict hegelian, adică noţiuni cărora li se 
aplică întotdeauna principiul „A este non-A“. 

Între cele două școli opuse există totuși o 
certă asimetrie: nici un hegelian — inclusiv He- 
gel — nu a negat vreodată nici ușurința nemai- 
pomenită cu care gîndirea mînuiește noțiunile 
aritmomorfice, nici fantastica utilitate a acestor 
noțiuni. Căci aceste noțiuni posedă un meca- 
nism inerent împotriva majorității erorilor de 
gîndire, mecanism pe care noțiunile dialectice 
nu-l au. Din cauza acestei diferențe sîntem încli- 
naţi să asociem noțiunile dialectice cu o gîndire 
laxă, chiar dacă nu sîntem adepţii pozitivismului 
logic. Expresia devenită celebră „apele tulburi ale 
dialecticii hegeliene “ vorbește de la sine. Pe dea- 
supra, folosirea armei antidialectice a ajuns cel 
mai simplu mijloc de a distruge argumentul alt- 
cuiva 40. Foarte semnificativ este însă faptul că 


3% Faptul că filozofia lui Hegel a fost făcută răspunzătoare 
de mai toate abuzurile ideologice și denunțată deseori drept 
„o adevărată absurditate care mai înainte se întilnea numai 
în azilurile de nebuni“ sau drept „un. monument de prostie 
germană“ nu trebuie să ne preocupe (Will Durant, în The 
Story of Philosophy, New York, 1953, p. 221, citează pe 
E. Caird, Hegel, Londra, 1883, drept sursa acestor păreri; 
toate încercările pe care le-am făcut pentru a găsi citatul au 
rămas fără rezultat. De la publicarea ediţiei engleze, dl. 
Fernandez a reușit să afle că citatul se găsește la Schopen- 
hauer). Trebuie însă să atrag atenţia că acuzaţia frecvent 
adusă lui Hegel că ar fi negat marea utilitate a matematicii 
sau a științei teoretice este complet nefondată: vezi The Logic 
of Hegel, traducere de W. Wallace (ed. a 2-a, Londra, 1904), 
p. 187. 

40 Tocmai pentru că doresc să arăt că nu numai oamenii 
de rînd păcătuiesc astfel, voi menționa că în unul și același 
articol Knight denunță noțiunea de instinct ca arbitrară și 
neștiințifică, dar folosește nestingherit noțiunea de necesi- 
tate. Frank H. Knight, The Ethics of Competition (New York, 
1935), p. 29 și passim. 

nimeni nu poate avansa vreůn argument împotriva 
noțiunilor dialectice fără să recurgă mereu la ele! 


Greşim dacă credem că prezența unor termeni 
ca „numai dacă“ sau „exclusiv“ într-o frază eli- 
mină orice „nonsens dialectic“. Să luăm drept 
exemplu elocvent fraza „o propoziție are sens 
numai dacă este verificabilă“ și fraza „cînd vorbim 
de verificabilitate înțelegem exclusiv posibilitatea 
logică de verificare“4!, care laolaltă formează pro- 
fesiunea de credință a pozitivismului vienez. Cine- 
va care nu este pozitivist ar admite poate că 
aceste principii au un oarecare sens, cu toată 
critica pe care le-ar putea-o aduce. Dar dacă este 
un adevărat pozitivist trebuie să susțină și că 
„linia de demarcare între posibilitatea şi imposibi- 
litatea logică de verificare este absolut netă și clară; 
nu există o trecere treptată între sens și nonsens'42. 
Așadar, pentru ca cele două fraze precedente să 
aibă un sens, trebuie să descriem clar și precis 
„posibilitatea logică de a [le] verifica“. După 
cîte știu, nimeni nu a dat încă o asemenea des- 
criere. Pozitivismul pare să nu-și dea seama deloc 
că noțiunea de verificabilitate — sau că poziția 
după care „sensul unei propoziții este metoda de 
a o verifica“43 — este acoperită de o penumbră 
dialectică în ciuda stringenţei aparente a frazelor 
folosite în argumentaţie. Desigur, putem da ușor 
exemple de nonsens pur — „prietenul meu a 
murit poimîine“ este folosit de Moritz Schlick — 
sau de sens aritmomorfic pur. Totuşi — după 
cum am susținut mai înainte — aceasta nu eli- 
mină o penumbră dialectică cu diverse grade de 
claritate între cele două cazuri extreme. Sper că 
cititorul nu se va simți jignit de concluzia inevi- 
tabilă că majoritatea timpului toți vorbim fără 
noimă, adică ne exprimăm gîndurile în termeni 
dialectici care nu au un sens bine delimitat. 


41 Moritz Schlick, „Meaning and Verification“, Philosophical 
Review, XLV (1936), 344, 349. 


42 [bid., 352. Sublinierea îmi aparține. 
43 [bid., 341. 


120 


Unele din cărțile scrise chiar de autori care 
— ca Bertrand Russell sau Bridgman, de 
exemplu — au socotit că a combate tot ce e vag 
în știință reprezintă o chestiune de onoare inte- 
Jectuală, constituie cea mai convingătoare dovadă 
că se poate raționa corect cu noțiuni dialectice“. 
În legătură cu această teză a mea și cu punctul 
de vedere pozitivist menţionat mai sus (subcapi- 
tolul 2) după care „această culoare este roșie“ 
reprezintă o propoziție lipsită de sens, îl trimit 
pe cititor la unul din cele mai apreciate articole 
ale lui Bertrand Russell: „Nu numai că sîntem 
conștienți de diverse nuanțe de galben, dar, dacă 
am văzut un număr destul de mare și dacă sîntem 
suficient de inteligenți, sîntem conștienți de 
galbenul universal; acesta este subiectul în apre- 
cieri ca “galbenul se deosebește de albastru’ sau 
'galbenul se aseamănă cu albastrul mai puțin 
decît verdele”. Tot galbenul universal este predi- 
catul unor aprecieri de felul 'acesta este galben'“%. 
Deşi este cert că un pozitivist nu ar înțelege nimic 
din această înlănțuire de noţiuni dialectice, citatul 
este ceea ce aș numi raționament dialectic de 
cea mai bună calitate (cu riscul de a-l face astfel 
pe dl Bertrand Russell să se simtă jignit). Impor- 
tant este faptul că un asemenea raționament 
constituie o operație mult mai delicată decît argu- 
mentarea silogistică cu noțiuni aritmomorfice. 
După cum voi arăta mai departe (capitolul 
11.10), el este principala calitate care deosebește 
mintea omenească de un creier mecanic. 


Cu mult în urmă, Blaise Pascal a evidențiat 
deosebirea dintre aceste două tipuri de raționa- 
ment precum și corelația lor cu două calități 
distincte ale intelectului nostru: esprit géométrique 


44 De ex., Bertrand Russell, Principles of Social Reconstruc- 
tion (Londra, 1916), și P.W. Bridgman, The Intelligent Indi- 
vidual and Society. 

45 Bertrand Russell, Mysticism and Logic (New York, 
1929), p. 212. [In legătură cu următoarea observație din 
text, trebuie să informez cititorul că Bertrand Russell era în 
viață cînd acest volum a fost dat la tipar.] 

și lesprit de finesse. A învinovăți noțiunile 
dialectice de o gîndire confuză este deci identic 
cu a învinovăți culorile artistului de ce ar face 
cu ele un artist netalentat, și uneori chiar unul 
“talentat. În ce priveşte folosirea dibace a noţiu- 
nilor dialectice de către sofiștii de tot soiul, Socrate 
ne-a învățat demult deosebirea dintre „simpla 
artă a discuţiei și adevărata dialectică 47, 

Atît lesprit géométrique cît şi lesprit de finesse, 
sînt cîștigate (sau dezvoltate) printr-un antre- 
nament adecvat și expunerea la un eșantion de 
idei cît mai mare cu putință. Și nu putem nega 
că, în general, specialiștii în științele sociale au 
destul esprit de finesse pentru a interpreta corect 
propoziția „democraţia permite o satisfacere echi- 
tabilă a nevoilor individuale“ și a raționa corect 
cu propoziții similare în care aproape fiecare 
termen este o noțiune dialectică. (Iar dacă unii 
din ei nu au destul esprit de finesse pentru a o 
face,. Dumnezeu să-i ierte!) Nu e vorba de o 
mare ispravă. După cum a observat cîndva 
Bridgman, „Ionuț și cu mine știm perfect ce 
vreau eu cînd îi spun să fie cuminte, deși la un 
interogator nici unul din noi nu ar putea explica 
exact ce înțelege prin asta'48. 

Poziția după care noțiunile dialectice ar trebui 
eliminate din știință deoarece o contamirează cu 
gîndire: confuză este deci rodul fanteziei. Din 
păcate, ea nu este inofensivă căci a dat naștere 
unui alt fel de confuzie care bîntuie acum în 
sectoare importante din științele sociale. Este 
vorba de aritmomanie. Pentru a cita cîteva 
cazuri numai din economia politică: noțiunea 
complexă de dezvoltare economică a fost redusă 
la un număr, venitul pe cap de locuitor. Gama 
dialectică a nevoilor omenești (poate cel mai 


46 Pensées, 1—2, în Blaise Pascal, Oeuvres complètes, sub 
îngrijirea lui J. Chevalier (Paris, 1954), p. 1091 și urm. 

47 Platon, Philebos, 17; alte considerații în Theaitetos, 
167— 168. 

48 Bridgman, Intelligent Individual and Society, p. 72; de 
asemenea p. 36 şi urm. 

important element al procesului economic) a fost 
demult îngropată sub noțiunea numerică amorfă 
de „utilitate“ pentru care, pe deasupra, nimeni 
nu a reușit încă să găsească o metodă de măsură. 

7. Probabilitatea: o ilustrare a dialecticii hege- 
liene. Nimic nu poate ilustra mai pregnant discuţia 
din subcapitolul precedent decît noţiunea de pro- 
babilitate, comună astăzi tuturor științelor parti- 
culare. După cum știm cu toţii, există o multitu- 
dine de „doctrine“, în mare măsură antagoniste, 
fiecare pretinzînd că numai modul ei de abordare 
duce la ceea ce înseamnă probabilitatea (sau, mai 
curînd, la ceea ce ar trebui să însemne). Aceste 
pretenții nu trebuie să ne surprindă. Fără a intra 
în detalii aci, voi spune că, deși aceste doctrine 
sînt antagoniste, toate au de fapt același scop: 
să ordoneze anticipările* cu ajutorul unui coeficient 
numeric pe care fiecare doctrină îl numește 
„probabilitate“. Anticiparea este însă o stare 
complexă a minții omencști care implică două 
elemente deosebite: E, acea parte din cunoștin- 
tele unui individ de care el este conștient în 
momentul anticipării, și P, o propoziţie afirma- 
tivă despre un fapt sau un eveniment de obicei, 
dar nu neapărat, incert. În mod simbolic, anti- 
ciparea unui individ, J, poate fi reprezentată prin 
&(I, E, P)”. 

ntr-un grup de doctrine — denumite persona- 
liste și subiectiviste — atenția este îndreptată 
asupra lui Z, iar probabilitatea este definită drept 
„gradul de credință“ pe care individul îl are în 
faptul sau evenimentul afirmat de P. O altă 
categorie îl lasă de-o parte pe J ca și partea din E 
care nu este limbaj și definește probabilitatea 
drept măsura „adevărului“ exprimat de P, de 


* Traducerea termenului „expectations“ conform versiunii 
în limba franceză a volumului de față. (Nota trad.) 

49 Vezi articolul meu „The Nature of Expectation and 
Uncertainty“ (1958), republicat în AE, în care am făcut o 
critică generală a principalelor doctrine ale probabilității. 
In afară de subcapitolul de față, și capitolul VI, şi anexa F 
din volumul de față conțin alte considerații asupra acestei 
probleme. 

fapt drept un coeficient calculat după o reţetă 
sintactică (în mare măsură arbitrară). Este inutil 
să adăugăm că toate aceste doctrine fac presu- 
puneri care sfidează faptele elementare; unele 
nu sînt nimic mai mult decît un exerciţiu, oricît 
de amuzant ar fi el, de axiomatizare deșartă. 

Singurele doctrine care trebuie să ne rețină 
atenția aci sînt cele care pot fi numite „obiecti- 
viste“ deoarece definesc probabilitatea indepen- 
dent de Z (şi de limbajul folosit de 7). În forma 
pe care am dat-o eu anticipării, coeficientul obiec- 
tiv de probabilitate —ori de cîte ori poate fi 
determinat pe baza regulilor indicate și-i este 
cunoscut lui J — face parte din E. Important 
este faptul că ordonarea anticipărilor unui individ 
este consecința ordonării aritmetice a probabili- 
tăților și nu invers (ca în doctrina subiectivistă 
și în cea personalistă)50. 

În cadrul abordării obiectiviste disputa se dă 
între teoria laplaceană și cea frecventistă. Prin- 
cipala critică adusă definiției laplaceene a proba- 
bilității ca raportul dintre numărul cazurilor favo- 
rabile și cel al cazurilor posibile, „toate cazurile 
fiind tot atît de probabile“, nu poate fi respinsă 
pe baza Logicii: definiția este circulară. Critica 
este nefondată, pretind eu, deoarece probabili- 
tatea obiectivă este esențialmente o noțiune dia- 
lectică în sensui hegelian. Dealtfel, și definiția 
dată de teoria frecventistă este circulară dacă 
este formulată corect. 

În teoria frecventistă, probabilitatea unui evez 
niment este definită prin relația matematică 


(D.) p = lim f, pentru n > œ, 


unde f, este frecvența relativă a evenimentului 
în primele observații n ale unui şir infinit de 
observații în condiții invariabile 51. Deşi domeniul 


50 Observații suplimentare în anexa F. 

51 Evident, afirmația nu subințelege că în felul acesta sînt 
ordonate toate anticipările; pentru unele valori ale lui P pot 
să nici nu existe probabilități conform regulilor indicate sau 
ele să nu facă parte din E. 

de aplicare a probabilității este astfel mult re- 
strîns, teoria posedă două merite —raportează 
noțiunea direct la faptele observate și la un număr. 
Din acest motiv a fost larg acceptată de la început 
și adoptată din toată inima de toți statisticienii. 
Cînd fizica modernă a declarat că fenomenele de 
la nivelul particulelor elementare nu sînt guver- 
nate decît de legile probabilității care reflectă un 
factor aleator ireductibil din natură, nu neștiința 
noastră despre unele variabile ascunse 52, teoria 
frecventistă a pretins că din punct de vedere 
epistemologic este completă. 

„Probabilităţile sînt tot atît de reale ca și 
masele“ a spus H. Margenaus5. Mai curînd însă 
inversul este adevărat: masele sînt tot atît de 
reale ca probabilitățile. Căci orice putem spune 
astăzi despre mase depinde de ce putem spune 
despre probabilități. „Masa mezonului miu este 
de 200 de ori mai mare decît cea a electronului“, 


52 Inceititudinea din fizica cuantică „nu se datorește igno- 
ranței oamenilor: ea este obiectiv nesigură de momentul în 
care se va dezintegra [un anumit) atom“. F. Waismann, „The 
Decline and Fall of Causality“, Turning Points in Physics, 
sub îngrijirea lui R.J. Blin-Stoyle et al. (Amsterdam, 1959), 
p. 141. O teoremă demonstrată în 1932 de J. von Neumann 
(Mathematical Foundations of Quantum Mechanics, Princeton, 
1955, pp. 323—325), după care actualele legi ale mecanicii 
cuantice sînt incompatibile cu ideea că în spatele lor s-ar 
putea ascunde unele variabile cauzale, a alimentat credința 
că aceste legi exclud definitiv o explicație cauzală a compor- 
tamentului materiei elementare (cf. Louis de Broglie, Physics 
and Microphysics, Londra, 1955, pp. 195—205). Totuși, 
deoarece subințelege că la nivel subcuantic nu există nici o 
cale posibilă, teorema „impasului“ demonstrată de Neumann 
ar fi trebuit să apară suspectă chiar de la început. Louis de 
Broglie — care a salutat-o mai întîi cu entuziasm — a găsit 
de fapt o fisură în demonstrație (Broglie, New Perspectives 
in Physics, New York, 1962, pp. 99—102). Pentru o discuție 
mai cuprinzătoare a problemei, vezi David Bohm, Causality 
and Chance in Modern Physics (Londra, 1957), pp. 95—97. 

Ideea contrară, anume că hazardul reflectă numai incapa- 
citatea noastră de a rezolva complicatul sistem de ecuații 
care guvernează fenomenele sau de a cunoaște toți factorii 
implicaţi, se leagă de numele lui Henri Poincaré (The Founda- 
tions of Science, pp. 159 şi urm., 395 și urm.). 


53 H. Margenau, Open Vistas: Philosophical Perspectives 
of Modern Science (New Haven, Conn., 1961), p. 183 nota. 

de exemplu, este o propoziţie care implică proba- 
bilitatea unei observații arătînd că masa unui 
mezon miu este, să zicem, de 195 de ori mai mare 
decît masa unui electron. Verificarea propoziţiilor 
despre probabilități este deci singura problemă 
fundamentală. Tot restul depinde de această veri- 
ficare. 

Revenind la o problemă ridicată mai înainte, 
să întrebăm un pozitivist ce metodă de veri- 
ficare ar trebui să folosim, conform filozofiei lui, 
pentru a verifica binecunoscuta propoziție „pro- 
babilitatea ca această monedă să cadă cu capul 
în sus este 1/2“. N-ar putea răspunde că trebuie 
să efectuăm un număr infinit de observații, cum 
cere definiţia (D,), deoarece în acest caz ar admite 
implicit că există propoziţii care nu pot fi veri- 
ficate şi, prin urmare, nu pot fi clasificate nici ca 
avînd sens, nici ca lipsite de sens. N-ar putea 
nici să ne spună să efectuăm „un număr suficient 
de mare de observații“, deoarece, printre altele, 
ar fi prins în flagrant delict de utilizare a unei 
noțiuni dialectice! Să vedem însă ce ne spune în 
esență răspunsul tipic: „Dacă o monedă ar fi 
aruncată de o mie de ori și ar cădea cu capul în 
sus de 490 de ori, am socoti că rezultatul sprijină 
ipoteza că probabilitatea ca să iasă capul este 
1[2...; dar dacă ar ieşi numai de 400 de ori, în 
mod normal am respinge ipoteza.... Procedăm 
astfel deoarece... acceptăm tacit un oarecare grad 
de deviere permisă, oricît de vag ne-am formula-o 
noi“ 54. Astfel îi ia pe pozitiviști gura pe dinainte 
și folosesc fără vrerea lor termeni dialectici. 

Desigur, calculul probabilităților ne dă un număr 
pe care statisticienii îl numesc grad de încredere 
într-o ipoteză. Dar care anume grad de încredere 
trage „linia absolut netă și clară“ între o propo- 
ziție verificată și una falsă este o întrebare la 
care trebuic să se răspundă înainte ca pozitiviștii 
să-și valorifice afirmația despre deosebirea abso- 


— 


54 Ernest Nagel, „The Meaning of Probability“, Journal 
of American Statistical Association, XXXI (1936), 22. „Vag“ 
subliniat de mine. 

lută dintre „sens și nonsens“. Aceasta nu este 
însă tot. Din teoremele fundamentale ale calculului 
probabilităților — care sînt acceptate și de teoria 
frecventistă — rezultă că o monedă verificată drept 
corectă cu un grad imens de încredere poate 
totuși ieși numai „cap“ de un număr infinit de 
ori55. Așadar, definiția dată de teoria frecventistă 
conține o contradiţie logică. Şi această contradicție 
va persista atît timp cît vom refuza să recunoaș- 
tem că din moment ce orice propoziție despre 
probabilitate — în sensul de coordonată fizică — 
recurge la probabilitate pentru a fi verificată, 
definiția probabilității trebuie să fie circulară. 

Eroarea fundamentală a teoriei frecventiste 
rezidă în a nu vedea că, privit ca un tot, un șir 
de observații este un eveniment aleator întocmai ca 
o observație singură. ȘI, la fel ca o observație 
singură, un şir poate fi și el eratic. Trebuie deci 
să admitem că în unele cazuri /, poate să aibă 
o limită diferită de p, ba chiar să nu aibă nici o 
limită. Dar trebuie să adăugăm că probabilitatea 
unui șir pentru care f, tinde către p este foarte 
mare și cu cît este mai lung şirul, cu atît mai mare 
este probabilitatea. Mai exact, probabilitatea 
tinde către unitate cînd n tinde către infinit. 
Să postulăm deci următoarele: 

Dacă E este un eveniment aleator, există un număr 
p astfel încât pentru orice numere pozitive e şi d 
există un număr întreg N astfel încit 


(Də) 1 > Prob[| f — p| < £] > 1— ò 
pentru orice n>N. 


În legătură cu această propoziție trebuie clari- 
ficate cîteva lucruri. În primul rînd, condiția ca 
termenul mijlociu din (D) să fie mai mic decît 
unitatea este indispensabilă. Numai în felul acesta 
putem admite că uneori trebuie să apară șiruri 
eratice. În al doilea rînd, propoziţia trebuie privită 


ss®entru aparenta contradicție dintre această afirmație și 
faptul că probabilitatea unui asemenea eveniment este „zero“, 
vezi Anexa A, paragrafele 1 și 13. 

ca o lege a naturii pe care o putem numi Legea 
Numerelor Mari, punînd astfel capăt confuziei 
care domnește de obicei în legătură cu natura 
acestei legi. În al treilea rînd, putem socoti pro- 
poziția o definiție a probabilității fizice. Trebuie 
doar să observăm că această definiție include 
atît începutul cît și sfîrşitul unei judecăți complete 
pentru a vedea astfel că probabilitatea nu poate 
fi concepută în alt mod decît în cel mai pur sens 
hegelian. Dacă probabilitatea este elementul esen- 
țial al naturii, în mod obligatoriu definiția ei trebuie 
să se sprijine pe probabilitate. 

Iar dacă lupta seculară cu problema găsirii 
unei definiții analitice a probabilității a dat naș- 
tere la nesfîrşite controverse între diversele doc- 
trine, după părerea mea aceasta s-a întîmplat 
pentru că s-a acordat prea puţină atenţie noțiunii 
singulare de hazard*. Căci, de fapt, originea dialec- 
tică se află în această noțiune: probabilitatea nu 
este decît un aspect aritmetic al ei. 

Nu încape îndoială că noțiunea de hazard implică 
o contradicție ireductibilă. În primul rînd, ordinea 
aleatoare trebuie să fie atît de neregulată încît 
să excludă orice posibilitate de a o reprezenta 
printr-o formulă analitică. Aceasta este esența 
observației extrem de interesante făcută de Emile 
Borel, care susține că mintea omenească este 
incapabilă să imite hazardul56. Dar Joseph Ber- 
trand s-a întrebat cu mult timp în urmă: „Cum 
îndrăznim să vorbim de legile hazardului? Nu 
este hazardul antiteza oricărei legi? “57 Răspunsul 
la întrebarea lui Bertrand este că hazardul nu 
înseamnă haos, adică o totală lipsă de ordine. 


* În engleză există mai mulți termeni înrudiți pentru 
aceeși noțiune, ca „chance“, „random“ și „hazard“. Auto- 
rul preferă „random“, care nu poate fi tradus altfel în 
românește (nota trad.). 

56 Émile Borel, „Sur l'imitation du hasard“, Comptes Rendus, 
Académie des Sciences, CCIV (1937), 203—205. Totuşi, preten- 
ţia lui Borel (Émile Borel, “„Les probabilités“, Encyclopédie 
Française, I, 1.96—4) că a demonstrat această imposibilitate 
este neîntemeiată. 

57? Joseph Bertrand, Calcul des probabilités (Paris, 1889). 
p. VI. Traducerea mea. — N.G.R. ' 

Opoziția dintre dezordinea hazardului ca teză și or- 
dinea specială a aceluiași hazard ca antiteză își găseş- 
'te sinteza în noțiunea de probabilitate. De aci pro- 
vine caracterul circular al definiției probabilității, 
atît în forma laplaceană cît și în cea frecventistă. 
Din discuția de mai sus rezultă de asemenea 
că opoziția dintre părerea lui Poincaré — după 
care hazardul este un reziduu al imperfecţiunii 
sau insuficienței cunoașterii noastre — și princi- 
piul fizicii moderne —după care hazardul re- 
prezintă un aspect intrinsec al modului de a fi 
al lucrurilor în general — este fictivă. După cum 
i s-a întîmplat deseori, Poincaré a reușit să de- 
monstreze în mod absolut surprinzător cum se 
pot naşte permanențe statistice din relații 
cauzale dacă variații foarte mici ale condițiilor 
inițiale ale sistemului (o ruletă de exemplu) 
produc efecte simțitor diferite58. Demonstra- 
țiile acestea presupun însă că condiţiile ini- 
țiale sînt supuse unei legi probabiliste care nu 
este neapărat cunoscută. Ceea ce înseamnă că 
Poincaré nu a creat hazardul dintr-o structură 
pur cauzală. Şi, pentru a-și justifica pe deplin 
părerea că hazardul ține de ignoranță, Poincaré 
a explicat că informațiile furnizate de probabi- 
lităţi „nu vor înceta de a fi adevărate nici în ziua 
în care aceste fenomene [aleatoare] vor fi cunoscute 
mai bine“5%. Afirmația dă la iveală esența întregii 
probleme. Să presupunem că într-o bună zi vom 
descoperi un fenomen subcuantic care ne va 
permite să prezicem ce atom (atomi) se va (vor) 
dezintegra în continuare. Ne va rămîne totuși 
de explicat de ce dezintegrarea atomilor lăsaţi 
în voia lor se face într-o ordine aleatoare. 
Putem înțelege atunci de ce, încă din zorile 
mecanicii statistice, fizicienii au manifestat o 
deosebită slăbiciune pentru ideea că un sistem 
guvernat exclusiv de relații cauzale poate genera 
hazard. Dintre numeroasele încercări de justi- 
ficare a acestei păreri, cea a lui David Bohm 


58 Henri Poincaré, Calcul des probabilités (Paris, 1912), 
pp. 146—152 și Poincaré, Foundations of Science, pp. 403—406. 
59 Poincaré, Foundations of Science, p. 396. 

este foarte instructivă. Arătînd că accidentele de 
automobil nu pot fi prezise numai pentru că nu 
putem nici stabili, nici lua în considerare ex 
ante numeroșii factori care explică ex post fiecare 
accident, Bohm nu face decît să-l urmeze pe 
Poincar6%. Același lucru este adevărat şi despre 
părerea lui că lumea este guvernată de infinit 
de multe legi şi, în consecință, există în perma- 
nență o infinitate de legi și factori care nu pot 
fi cuprinși de știință 61. Nu se vede însă totdeauna 
limpede ce vrea el să clădească: pe această temelie. 
El ne spune: „presupunerea că legile naturii 
constituie o serie infinită de pași din ce în ce 
mai mici care se apropie de ceea ce reprezintă în 
esență o limită mecanicistă este tot atît de arbi- 
trară şi imposibil de verificat ca şi presupunerea 
unei serii finite de legi care permit o tratare 
exhaustivă a întregii naturi“'62. Această afirmație 
dovedește că Bohm recunoaște implicit existența 
unui reziduu aleator ireductibil. În acest caz, ne 
derutează afirmația lui ulterioară că hazardul 
este rezultatul faptului că infinit de mulți factori 
„neincluși în nici un sistem teoretic [finit] suferă 
în general o oarecare variație aleatoare“6. Căci 
dacă admitem un reziduu aleator, rezultă imediat 
două concluzii: întîi, pentru a explica hazardul 


6 Bohm, Causality and Chance, pp. 2 şi urm., 21 și urm. 
Vezi de asemenea D. Bohm și W. Schiitzer, „The General 
Statistical Problem in Physics and the Theory of Probability“, 
Nuovo Cimento, supl. seria X, II (1955), 1006— 1008. 

61 Bohm, Causality and Chance, passim. 

62 [bid., p. 134. În legătură cu aceasta, putem aminti 
părerea contrară, împărtășită de mulți statisticieni din dome- 
niile aplicate care, în mod explicit sau implicit, socotesc că, 
dacă funcția regresivă ar include toți „factorii nespecificaţi“, 
s-ar obține o corelație perfectă (adică o relație complet deter- 
minată). Ideea este că produsul 


1 — Raza. .n = (1 — ra) (—râza)--:(1— YÎn.23...n-1)» 


unde R și factorii r sînt notațiile standard pentru coeficienții 
de corelație, trebuie să tindă către zero pentru n —> 00 deoarece 
descrește cu fiecare factor, 1— rÎn.23...n-1 < 1. Totuși, din 
motive pur matematice, limita acestui produs nu este în mod 
necesar zero. 

63 Ibid., p. 141; de asemenea Bohm și Schiitzer, p. 1008. 

nu mai este nevoie de presupunerea unui număr 
infinit de legi care guvernează același fenomen, 
şi apoi, indiferent de numărul factorilor neluaţi 
în considerare, deviaţiile valorilor observate de 
la valorile „teoretice“ nu sînt erori pur aleatoare. 
Bohm introduce o infinitate de legi deoarece 
vrea să justifice ultima propoziție despre „bine- 
cunoscuta teoremă [după care] etectele variațiilor 
întimplătoare tind să se anuleze“. Totuși, în 
realitate celebra teoremă acționează dacă și numai 
dacă fiecare efect este produs de o cauză aleatoare 
care trebuie definită independent de teoremă. 
lar dacă fiecare cauză este supusă hazardului, 
iarăși nu mai avem nevoie de o infinitate de cauze 
pentru a explica hazardul. Ca mulți alți autori 
care au scris despre probabilitate, Bohm pare 
să confunde aici o teoremă matematică abstractă 
cu comportamentul real al naturii. Această confu- 
zie este evidentă în afirmaţia lui (atît de dragă 
multor fizicieni) că o „lege determinată“ produce 
întotdeauna hazard dacă mecanismul guvernat 
de ea este astfel că variații extrem de mici ale 
condițiilor iniţiale produc rezultate simțitor dife- 
rite. După cum s-a întîmplat și altora, el demon- 
strează de fapt o teoremă geometrică ergodică 
care, inutil s-o mai spunem, se află în antiteză 
cu ideea de hazard. 

Este curios că autorii care vor să demonstreze 
posibilitatea de a reduce hazardul la cauzalitate 
ridică de obicei un colț al vălului care acoperă 
sofismul argumentelor lor formale. Astfel, Bohm 
pare să ignore că mecanica singură nu poate 
justifica propoziția după care, din cauza simetriei 
zarului şi complexității mișcării mâinii, „într-un 
interval destul de lung și în medie, aceste variații 
[ale rezultatului] nu favorizează nici una din 


64 Bohm, p. 23. 
66 Bohm și Schiitzer, p. 1024 și urm. Pentru alte considerații 
asupra acestei probleme vezi capitolul VI.3, mai jos. 

feţe“'66. Pe de altă parte, a socoti această propo- 
ziție baza hazardului și probabilității înseamnă o 
întoarcere la bătrînul Laplace şi subiectivul lui 
Principiu al Raţiunii Insuficiente. 

Singura ieșire este să recunoaștem că în modul 
de a fi al lumii reale există o ordine care nu poate 
fi reprezentată printr-o formulă analitică (strict 
cauzală) deoarece este de natură dialectică în 
sens hegelian. Ca durerea care nu poate exista în 
lipsa acului sau în lipsa ființei care o simte, ha- 
zardul este un element de relaţie. Cele două 
concepții opuse despre hazard, pe care le-am 
discutat aici, sînt cele două extremități ale uneia 
și aceleiași punți între înțelegerea omenească şi 
lumea reală. 


6 Bohm și Schiitzer, p. 1011. Cel mai convingător exemplu 
impotriva acestei teze este faptul că, deși succesiunea nume- 
relor „aleatoare“ de la Monte Carlo este întocmită după un 
procedeu care îndeplinește atit condiția instabilității cît şi 
pe cea a tendinţelor statistice, pînă la urmă această succesiune 
produce un șir constant. Situaţia este perfect analoagă cu 
celebra eroare a lui Poincaré cînd a afirmat că a treia cifră 
zecimală dintr-o tabelă de logaritmi formează o serie aleatoare 
(Poincaré, Foundations of Science, p. 161 și urm.). 


Capitolul III 


SCHIMBARE, CALITATE 
SI GÎNDIRE 


1. Știința şi Schimbarea. După cum am expli- 
cat în capitolul introductiv, filozofia greacă a 
început prin a se întreba ce provoacă schimbarea 
lucrurilor. Dar recunoașterea Schimbării a ridicat 
curînd cea mai formidabilă întrebare din episte- 
mologie. Este cunoașterea posibilă dacă lucrurile 
se schimbă în continuu, dacă „nu poți intra de 
două ori în același rîu“, cum susținea „obscurul“ 
Heraclit ?1. De atunci ne tot luptăm cu problema: 
ce este același într-o lume care curge? Ce este 
„același“ — după cum a întrebat Mach — în va- 
porii de sodiu care, pe măsură ce crește tempera- 
tura, devin galbeni din violeți. Sau, după cum a 
întrebat Bridgman, ce este „același“ într-un 
pahar cu apă care se evaporă în continuu??. 
Numeroase sînt încercările  necontenite de a 
răspunde la această întrebare prin formule arit- 
momorfice (şi vom examina imediat pe cea mai 
ambițioasă, a lui Bertrand Russell). Observația 


1 Fragmentul 41 din J. Burnet, Early Greek Philosophy 
(ed. 4-a, Londra, 1930), p. 136. Sublinirea îmi aparține. 

2 Ernst Mach, Popular Scientific Lectures (Chicago, 1895), 
p. 202; P.W. Bridgman, The Logic of Modern Physics (New 
York, 1928), p. 35. Bridgman adaugă că pînă ṣi 2 +2=4 
se năruie dacă este aplicat unor „sfere de gaz care se dilată 
și se întrepătrund“. 

lui David Bohm că în fiecare clipă un lucru are 
„un număr enorm (de fapt, infinit) de aspecte 
comune cu cele pe care le avea scurt timp înainte“? 
arată numai de ce întrebarea ridicată de Mach 
este departe de a fi inutilă; însă nu răspunde la 
întrebare. Multe lucruri prezente au un număr 
infinit de aspecte comune cu fiecare din ele și 
de asemenea cu multe alte lucruri ce existau cu 
puţin timp înainte. Astfel că tot nu știm care din 
toate combinațiile posibile între un lucru trecut 
și unul prezent reprezintă „același lucru“. Iar 
dacă ne mulțumim cu argumentul continuității 
în timp a unei anumite calități a lucrurilor obser- 
vate, sîntem obligați să admitem și că procedeul 
prin care lamaismul hotărăște care este același 
Dalai Lama prin moarte și naștere este perfect 
științific. 

Pe de altă parte, dacă nu ar exista deloc Schim- 
bare, adică lucrurile au fost și vor fi întotdeauna 
așa cum sînt, întreaga știință s-ar reduce la un 
fel de geometrie: ubt materia, tbi geometria — unde 
este materie, este geometrie — după cum gîndea 
Kepler. 

Nodul a fost tăiat, dar nu dezlegat, de deose- 
birea introdusă foarte devreme între schimbarea 
naturii și schimbarea locului. Și dat fiind că, 
după cum a spus-o direct Aristotel, „Jocul nu 
este nici o parte, nici o calitate a lucrurilor 5, 
s-a găsit nimerit să se hotărască că orice Schimbare 
este locomoțţie, transformarea naturii fiind numai 
aparenţă. Pentru a evita orice referință la calitate, 
vechea doctrină atomistă creată de Leucip susţi- 
nea că Schimbarea constă numai din locomoția 
particulelor atomice într-o materie uniformă şi 
veșnică. Prima critică sistematică a atomismului 
monist a fost făcută de Aristotel, care i-a opus 
doctrina materiei și formei. Aceasta l-a dus la 
împărțirea Schimbării în schimbare (1) de loc, 


3 David Bohm, Causality and Chance in Modern Physics 
(Londra, 1957), p. 157. 


4 Vezi, de exemplu, Platon, Parmenides, 138. 
5 Aristotel, Fizica, 209, 26—27, 22 la 1. 


134 


(2) de cantitate (legată de schimbarea prin generare 
sau anihilare) și (3) de calitates. Cu toate că de 
atunci ne-am condus în continuu în principiu 
după această împărțire, atitudinea științei față 
de Schimbare a fost foarte inegală. 

Iniţial, atomismul a suferit o eclipsă totală de 
aproximativ două mii de ani pînă cînd Dalton 
l-a reînviat la începutul secolului trecut. Apoi a 
ajuns treptat să domine mai toate domeniile 
fizicii. Totuşi, recent, descoperirea unei particule 
atomice după alta, toate calitativ diferite, a vădu- 
vit atomismul monist de tot meritul lui episte- 
mologic. Fiind recunoscută acum drept un atribut 
fundamental al materiei elementare, calitatea nu 
mai poate fi redusă la locomoțţie. Pentru moment, 
se reabilitează astfel un punct din doctrina lui 
Aristotel. 


Transformarea prin generare și anihilare a dăi- 
nuit un timp în speculațiile scolastice. Dar după 
ce, în ultima sută de ani, fizica a descoperit diver- 
sele principii ale conservării, ne-am convins că 
acest tip de schimbare fusese definitiv îngropat. 
Numai cosmologii au mai continuat să vorbească 
despre crearea universului. Totuși, în ultimul 
timp, ideea că materia se creează și anihilează 
continuu în fiecare colț al universului este susținută 
din ce în ce mai mult de o serie de fizicieni. Dacă 
se va dovedi o ipoteză folositoare, ea va putea 
nu numai să revoluționeze cosmologia, dar și să 
soluţioneze cel mai mare mister din fizică — gravi- 
tația 7. Universul va ajunge și el mai inteligibil 
deoarece legile lui vor deveni atunci cu adevărat 
invariabile în raport cu Timpul. Este deci foarte 
posibil ca în viitor să revenim la părerile lui 
Aristotel și să reconsiderăm axioma modernă că 
„fără conservare noțiunea de energie este lipsită 


6 Fizica, 190% 33—37, 260° 27—29. 

7 Această ipoteză va fi discutată mai în amănunt în capi- 
tolul VIII. Aci voi observa doar că ideea că materia se creează 
și anihilează continuu fusese deja îmbrățișată de alte cercuri. 
Vezi, de exemplu, Henri Bergson, Creative Evolution (New 
York, 1913), pp. 246 nota, 368 și urm. 


135 


de sens“8. De fapt, ştim deja că noțiunea de 
entropie (de care ne vom ocupa în capitolele 
următoare) nu este fără sens, deși prin însăși 
natura ei entropia crește continuu. 

Schimbarea calitativă n-a încetat niciodată de 
a fi una din temele centrale ale științelor vieţii. 
Dar, încă o dată, admiraţia pe care o trezesc 
succesele operaționale: ale fizicii în mai toate 
direcțiile — în ciuda hotărîrii ei de a ignora 
Schimbarea — ne-a indus în eroare făcîndu-ne 
să credem că știința nu poate studia Schim- 
barea. Îndeosebi specialiștii în științele sociale 
continuă să se prevaleze de acest principiu?. 
În ciuda tuturor acestor păreri și a repetatelor 
argumente în sprijinul lor, trebuie să recunoaștem 
că ambiția supremă a fiecărei științe este să 
descopere legile oricărei Schimbări evidente în 
sfera fenomenelor pe care le studiază. 

Aceasta este cea mai îndrăzneață sarcină a 
științei. Contrar opiniei multor oameni de știință, 
o ştiinţă nu este matură în măsura în care este 
în stare să construiască o reprezentare mecanică 
a propriului ei domeniu de fenomene. În schimb, 
după cum susține David Bohm (care este fizician!), 
maturitatea trebuie apreciată pe baza capaci- 
tății de a „studia procesele în cursul cărora lucru- 
rile au devenit ceea ce sînt, pornind de la ceea 
ce au fost odată, şi în care continuă să se modifice 
devenind iarăși altceva în viitor'1l. Pentru a 
face aceasta, pînă și astrofizicienii, nu numai 
biologii, trebuie să se întoarcă la doctrina lui 
Aristotel despre Schimbarea materiei și formei. 
În ipoteza „marelui bang“ —spune Gamow — 
creația înseamnă „producerea a ceva care are 
o formă din ceva care n-are nici o formă 12. Nu 


8 Bridgman, Logic of Modern Physics, p. 127. 

"9 De ex., Frank H. Knight, The Ethics of:Competition (New 
York, 1935), p. 21. 

10 De ex., Henri Poincaré, Mathematics and Science: Last 
Essays (New York, 1963), p. 8. 

11 Bohm, Causality and Chance in Modern Physics, p. 15. 

12 G. Gamow, The Creation of the Universe (New York, 
1952), p. VII. 


136 


este deci superiluu să punem un uriaș semn de 
întrebare în fața stării de spirit predominante în 
economia politică, care ignorează schimbarea cali- 
tativă și chiar minimalizează toate preocupările 
legate de aceasta în ciuda faptului că în domeniul 
economic mai mult decît în astrofizică Schimbarea 
este suflul a tot ce se întîmplă. 


2. Schimbarea şi noțiunile dialectice. Dificultatea 
problemei descrierii schimbării calitative își are 
originea în faptul că schimbarea calitativă elu- 
dează schematizarea aritmomorfică. Laitmotivul 
filozofiei lui Hegel, „oriunde este mișcare, oriunde 
este viață, oriunde se realizează ceva în lumea 
reală, acționează dialectica“15, poate să nu placă 
unei minți obișnuite cu mecanicismul. Totuşi, 
fapt este că Schimbarea constituie izvorul tuturor 
noțiunilor dialectice. „Democrație“, „feudalism“, 
„competiție monopolistă“, de exemplu, sînt no- 
țiuni dialectice deoarece organizațiile politice și 
economice evoluează în permanență. Același lucru 
se poate spune și despre „organism viu“: viața 
biologică constă dintr-o transformare subtilă şi 
continuă a materiei moarte în materie vie. La 
fel, „nevoie“ este o noțiune dialectică pentru că 
mijloacele de a satisface nevoile se pot modifica 
cu timpul și locul; specia umană ar fi pierit de 
mult dacă nevoile noastre ar fi fost tot așa de 
fixe ca şi un număr. În fine, „specie“ este o noțiune 
dialectică deoarece fiecare specie „include ele- 
mentul necunoscut al unui act de creaţie deosebit “14. 


Motivul care l-a obligat pe Platon să excludă 
orice schimbare cahtativă din lumea ideilor arit- 
momorfice este evident. Platon nu ne spune și 
dacă mișcarea este exclusă din această lume. 
Dar putem fi siguri că nu avea intenția — deoarece 
nu era necesar — să conceapă acea lume ca fiind 


13 G.W.F. Hegel, The Logic of Hegel, traducere de W. 
Wallace (ed. a 2-a Londra, 1904), p. 148. Cu o pagină mai 
înainte spune că „principiul dialectic este viața și sufletul 
progresului științific“. 

14 Charles Darwin, The Origin of Species (ed. a 6-a, Londra, 
1898), p. 30. 

nemişcată. El a recunoscut astfel implicit că o 
structură aritmomorfică este incompatibilă cu 
schimbarea calitativă dar nu şi cu locomoția, 
deşi admitea că Schimbarea constă din amîndouă 15. 
Drept rezultat, la fel cu generațiile dinaintea lui, 
Platon a fost intrigat de paradoxurile lui Zenon, 
dar nu le-a putut da de rost. 

Prin paradoxurile lui, Zenon a vrut să scoată 
la iveală punctele slabe ale doctrinei pitagoreice 
a Multiplicității în opoziție cu doctrina Unici- 
tății a lui Parmenide. Îndeosebi paradoxul săgeţii 
vrea să demonstreze că pînă și locomoțţia este 
incompatibilă cu o structură moleculară (adică 
aritmomorfică) a Spaţiului și Timpului. Căci, 
reinterpretîndu-l pe Zenon, dacă în orice moment 
dat săgeata se află într-un loc discret deosebit, 
cum se poate deplasa într-un alt asemenea loc? 
Unii susțin că paradoxul poate fi rezolvat definind 
locomoția drept raportul dintre o variabilă de 
timp şi o coordonată de spațiul. Nu încape 
îndoială că această soluție „matematică“ este 
acceptabilă pentru fizică. Totuşi, într-o privință 
paradoxul este mai simplu, iar în alta mai compli- 
cat decît ne sugerează această soluție. 

Este mai simplu deoarece Zenon ignoră doar 
diferența dintre „a fi într-un loc“ și „a trece 
printr-un loc“, adică dintre „repaus“ și „mișcare“. 
Greşeala comisă intenționat de Zenon şi incon- 
știent de toți cei care s-au amăgit crezînd că au 
rezolvat paradoxul prin formule matematice sim- 
ple a fost aceea de a ignora faptul că, dacă ne 
referim numai la o clipită, este imposibil să facem 
deosebirea între „repaus“ și „mișcare“. O foto- 
grafie cu adevărat instantanee a unui automobil 
nu ne poate dezvălui dacă acesta stătea nemișcat 
sau se deplasa. Pentru a şti care era situaţia tre- 
buie să observăm automobilul un interval de 
timp, oricît de scurt ar fi acesta. În lipsa duratei, 
pînă și „repaus“ este lipsit de sens. După cum a 


15 Platon, Parmenides, 139. 
16 De ex., Bertrand Russell, The Principles of Mathematics 
(Cambridge, Anglia, 1903), cap. LIV. 

combătut Aristotel paradoxul lui Zenon, atît 
mișcarea cît și repausul „trebuie să ocupe timp“. 
Iar după părerea lui Louis de Broglie, a cărui 
permanentă preocupare cu opoziția dintre parti- 
culă și undă în microfizică este unică printre 
fizicieni, subtilitatea acestui paradox nu este evi- 
dențiată decît de fizica modernă: „Ce se află 
într-un punct nu poate fi în mișcare sau evolua; 
ce se mișcă și evoluează nu se poate afla în nici 
un punct'“18. 


Paradoxul este deci mai complicat decît ne-ar 
face să credem soluția lui matematică, deoarece 
ne dezvăluie nedumeririle legate de ideea că 
Spaţiul și Timpul nu sînt întreguri continue, ci 
doar o multiplicitate de puncte indivizibile. După 
cum au subliniat în repetate rînduri mulți mate- 
maticieni de vază, aceste probleme persistă cu 
toate splendidele realizări ale lui Dedekind, Weier- 
strass și Cantor în legătură cu continuul aritmetic!?. 
Evident, aceşti celebri matematicieni căutau în- 
deosebi o formalizare matematică a continuului 
intuitiv. În special Dedekind s-a referit mereu 
la aspectele intuitive ale continuului liniei”. 
Dar afirmaţia lui Bertrand Russell, pe care o 
mai auzim din cînd în cînd, că „în spațiu și timp 
nu este implicată nici o altă continuitate (decît 
cea a continuului aritmetic)?!“ nu are nici o bază. 
Adevărul este că poziția care spune că există o 
corespondență de unu la unu între numerele 


17 Aristotel, Fizica, 2340 8—9. 

18 Louis de Broglie, Physics and Microphysics (Londra, 
1955), p. 126. 

19 De ex., Hermann Weyl, Das Kontinuum (Leipzig, 1918), 
p. 16; Henri Poincaré, The Foundations of Science (Lancas- 
ter, Pa., 1946), p. 51 și urm. 

20 R. Dedekind, Essays on the Theory of Numbers (Chicago, 
1924), pp. 6—12. De fapt, pină la Weierstrass numărul ira- 
tional nu a avut altă bază matematică decit reprezentarea 
geometrică moștenită de la pitagoreici. Cf. G. Cantor, Contri- 
butions to the Founding of the Theory of Transfinite Numbers 
(New York, nedatată), p. 17. 

21 Russell, Principles of Mathematics, p. 260. 

reale și punctele de pe o linie este fie o axiomă, 
fie o definiție matematică a liniei?2. 


Progresele matematicii, ulterioare afirmației lui 
Russell pe care am citat-o mai sus, demonstrează 
că principiul lui Aristotel — punctul este limita 
liniei, nu o parte a ei? — este departe de a fi 
neîntemeiat. 

În primul rînd, teoria modernă a măsurii 
admite, cu întirziere, că cel puțin principiul lui 
Aristotel nu constituie o pseudoproblemă. Și mai 
edificatoare este celebra teoremă a lui Ernst 
Zermelo conform căreia continuul aritmetic 
poate fi bine ordonat, ceea ce Înseamnă că fiecărui 
număr real îi urmează imediat altul. Chiar dacă 
acest vecin imediat nu poate fi numit, dovada 
existenței lui se sprijină pe un aspect menționat 
mai sus, și anume că un număr are o individua- 
litate perfect izolată?4. Orice proprietăți ar avea 
continuul aritmetic, structura lui este totuşi ca 
aceea a mărgelelor înşirate pe un fir, dar fără 
firul însuşi. 


22 Vezi G.D. Birkhoff, „A Set of Postulates for Plane 
Geometry, Based on Scale and Protractor“, Annals of Mathe- 
matics, XXXIII (1932), 329, şi Cantor, Contributions, p. 30. 


23 Aristotel, Fizica 2314 25—29. 


24 Logicienii moderni şi-au luat un obicei destul de curios: 
de fiecare dată cînd apare un paradox, stabilesc reguli noi 
care exclud una din treptele pe care se ajunge la paradox. 
Este limpede că acest procedeu echivalează cu un hara-kiri 
al rațiunii. (Cf. H. Weyl, Philosophy of Mathematics and 
Natural Science, Princeton, 1949, p. 50. Vezi de asemenea 
critica acerbă adusă de Henri Poincaré, Foundations, p. 472 
și urm. și îndeosebi p. 485.) În orice caz, el nu rezolvă para- 
doxul ci pur și simplu îl dă deoparte. În ce privește teorema 
lui Zermelo, propunerea este să se interzică alegerea unui 
element dintr-o mulțime dacă nu este numit elementul. 
Pentru a folosi edificatoarea analogie a lui Bertrand Russell, 
Introduction to Mathematical Philosophy (New York, 1930), 
p. 126, deși alegerea ghetei stingi dintr-o pereche de ghete 
ar fi legală, alegerea unui ciorap dintr-o pereche de ciorapi 
identici ar fi o operaţie ilegală. Nu reușesc să văd de cea 
doua alegere ar fi nepotrivită într-un domeniu ca matematica 
în care se fac tot timpul operații mult mai bizare. Nu este 
asocierea lui nimic cu nimic —ca în aplicarea mulțimii vide 
pe ea însăși — o idee cu totul bizară? 

Cred că nu e cîtuși de puțin necesar să -insist 
asupra faptului că fiecare element al continuului 
aritmetic este exact ca o mărgea, „o entitate 
individuală perfect deosebită de celelalte și, în 
plus, perfect indivizibilă“25. Problema este acum 
un loc comun matematic. Pe baza ei, Henri 
Bergson a făcut chiar pătrunzătoarea observaţie: 
„a Susține impenetrabilitatea materiei înseamnă 
pur și simplu a recunoaște solidaritatea noțiu- 
nilor de număr și spaţiu, a enunța mai curînd o 
proprietate a numerelor decît a materiei“ — și 
cel puțin un fizician a îmbrățișat aceeași idee 
din toată inima?6. Dar metafora cu „firul“, prin 
care vreau să arăt că mărgelele continuului arit- 
metic sînt așezate una alături de cealaltă ca 
într-un colier obișnuit, necesită o discuție mai 
amplă. Deoarece această discuție nu se poate 
lipsi de detalii tehnice, am lăsat-o să o prezint 
mai tîrziu, în Anexa A. 

3. Continuul intuitiv fată în fată cu continuul 
aritmetic. Sfatul că ştiinţa nu trebuie să împru- 
mute cuvinte din limba vorbită pentru noțiunile 
noi pe care le creează este cu adevărat înțelept. 
Dacă un cuvînt este folosit de mult timp, vechile 
lui conotații aderă strîns la el. Deși sînt complet 
străine de noua noțiune, unele din aceste cono- 
taţii se pot strecura în imaginea pe care ne-o 
formăm despre noțiune făcîndu-ne să pierdem 
din vedere diferența dintre noțiunea nouă și cea 
veche. Creatorul utilitarismului modern, Jeremy 
Bentham, se plîngea la bătrînețe că „utilitate a 
fost un cuvînt ales în mod nefericit“ pentru noțiu- 
nea la care se gîndise pentru noua știință politică?7; 
analiza economică continuă să plătească scump 
această nefericită alegere. La fel, alegerea cuvîn- 
tului „continuu“ pentru o mulțime de elemente 


25 Poincaré, Mathematics and Science: Last Essays, p. 30. 


26 Henri Bergson, Essais sur les données immédiates de la 
conscience (Geneva, 1945), p. 77. Louis de Broglie, Physique 
et microphysiqgue (Paris, 1947), p. 208. 

22 Jeremy Bentham, The Works of Jeremy Bentham, sub 
îngrijirea lui J. Bowring (11 vol., Edinburgh, 1838—1843), 

2. 

izolate, discret distincte, este fără îndoială respon- 
sabilă de afirmațiile frecvente că un alt fel de 
continuitate nu există. Totuși, înainte ca continuul 
aritmetic să fi obținut o situație legală în mate- 
matică, prin noțiunea de continuu se înțelegea o 
proprietate intuitivă a Timpului, Spațiului și Natu- 
rii înseși — aceea de a fi întreguri fără cusătură. 

Dictonul „lucrurile care se află într-o singură 
lume nu sînt nici împărțite, nici separate unul 
de celălalt cu securea“ datează din vremea lui 
Anaxagora%. Spre deosebire de continuul arit- 
metic, continuul universului nu are găuri și nici 
măcar articulații unde un bun cioplitor ar putea, 
după cum credea Platon, despărți o specie de 
alta??. Mai mult decît orice altceva, numerele 
sînt tăieturi artificiale pe care le facem în acest 
întreg. Desigur, dacă nise dă un întreg, putem face 
în el oricîte tăieturi vrem. Dar afirmaţia inversă, 
implicită în pozitivismul aritmetic, că întregul poa- 
te fi reconstruit numai din tăieturi rămîne în aer. 

Obiecţia obișnuită a absolutismului Logic, 
anume că nimeni nu a putut încă da o definiţie 
formală a continuului intuitiv, se bazează pe un 
fapt cert dar care nu constituie totuși o dovadă 
împotriva valabilității acestei noțiuni. Continuul 
intuitiv face parte din acea categorie aparte de 
noțiuni despre care putem discuta cu toate că 
nu sîntem capabili să le definim. Deși era cel mai 
fervent adept al Logicii (a făcut cea mai celebră 
încercase de a reduce Aritmetica la Logică), 
G. Frege i-a prevenit pe absolutiștii Logici că. 
pentru ceea ce este „simplu [fundamental] din 
punct de vedere logic nu se poate da o definiție; 
nu există altă soluție decît de a-l face pe cititor 
sau ascultător să înțeleagă prin aluzii cuvîntul 
așa cum este conceput“%. Această categorie con- 


28 Anaxagora, Fragmentul 8, în Burnet, Early Greek Phi- 
losophy, p. 259. 

29 Platon, Phaidros, 265. 

30 Translations from the Philosophical Writings of Gottlob 


Frege, sub îngrijirea lui P. Geach și M. Black (Oxford, 1960), 
p. 43. 

stituie habitatul natural al tuturor noțiunilor 
dialectice, care descind de fapt toate din noțiunea 
de continuu intuitiv. Schimbarea însăși este de 
neconceput fără acest continuu. 

Am putea obiecta că sub haina dialectică pot 
fi introduse în știință unele mistificări. Multe 
mistificări au și fost introduse astfel. Dar multe 
altele au pătruns în știință îmbrăcate într-o 
splendidă mantie Logică. Oricum ar fi, nu există 
o piatră de încercare cu care să descoperim o 
mistificare. În ce priveşte continuul intuitiv, ar 
fi culmea nepriceperii (sau a vanității intelectuale) 
să susţinem că mintea omenească a construit 
continuul aritmetic dintr-un capriciu al imagi- 
naţiei, fără să se conducă după o formă conceptuală 
preexistentă. În acest caz ar fi vorba de cea mai 
mare minune de la creație încoace: o noţiune 
care a venit de nicăieri şi s-a născut din nimic 
și cu toate acestea se potrivește atît de bine în 
spațiul geometric și timpul științelor fizice. Fap- 
tele istorice ne scutesc de a acorda atenţie acestei 
enigme, arătîndu-ne că o asemenea minune nu 
există. Continuul aritmetic este rezultatul unei 
lupte grele cu problema: cum să fie descris con- 
tinuul intuitiv pentru a face accesibil analizei 
matematice cît mai mult cu putință din conți- 
nutul lui. „Pe vremea cînd s-a dezvoltat teoria 
continuului aritmetic, singura noțiune de continuu 
existentă era cea furnizată de intuiție“ — confir- 
mă un renumit matematician3!. Problema de- 
scrierii continuului intuitiv nu a încetat de a-i 
preocupa pe matematicieni nici după construirea 
continuului aritmetic în forma cunoscută astăzi. 
Au urmat multe încercări interesante de a încor- 
pora într-o structură aritmetică lărgită unele 
trăsături ale continuului intuitiv care rămăseseră 
în afara continuului aritmetic32. În consecință, 


31 E.W. Hobson, The Theory of Functions of a Real Varia- 
ble and the Theory of Fourier's Series (2 vol., New York, 1957), 
I, 53. 

32 Vezi anexa A la acest volum. 

nu merge să susţinem că noțiunea de continuu 
intuitiv, după ce a condus la continuul arit- 
metic, a devenit o idee goală. Nu există nici o 
analogie între cazul continuului intuitiv şi, de 
exemplu, vechea convingere că orice funcție con- 
tinuă are o derivată. Această convingere conţinea 
o eroare de Logică, identificarea nejustificată a 
două construcții matematice diferite. Pe de altă 
parte; deoarece problema continuului intuitiv 
este o problemă epistemologică, nu se poate con- 
cepe nici o probă pentru soluționarea ei. 
Putem însă spune că imposibilitatea de a defini 
formal continuul intuitiv este o consecinţă logică 
a opoziției dintre proprietatea esențială a nume- 
relor de a fi discret distincte și proprietatea carac- 
teristică a continuului intuitiv de a consta din 
elemente care se suprapun dialectic nelăsînd nici 
un gol. Poate că cel mai potrivit mod de a exprima 
totuși această structură particulară este cel sugerat 
de Poincaré: în continuul intuitiv, A = B, B = C 
este perfect compatibil cu C > 43. Prin aceasta 
Poincaré înțelegea că deși A nu poate fi deosebit . 
de B și B de C, C poate fi deosebit de A — pro- 
prietate care amintește propria mea idee despre 
penumbra dialectică care-l desparte pe A de opusul 
său. Trebuie însă să ne ferim de păcatul mortal 
de a atribui semnelor din aceste relaţii sensurile 
lor aritmetice şi de a le supune apoi unei analize 
bazate pe regulile Logicii. Numai procedînd astfel 
a putut Borel să ajungă la concluzia că ideea 
lui Poincaré este absurdă*4. Chestiunea esențială 
este că orice idei noi s-ar ivi în viitor pentru 


33 Poincaré, The Foundations of Science, p. 46. 

34 Emile Borel, Probability and Certainty (New York, 
1963), pp. 106—109. Borel afirmă că din 4 = B, B =C, 
A < C trebuie neapărat să rezulte că A < B < C. Deoarece 
dacă sau C < B, sau B < 4A, atunci sau A < B, sau B < C; 
una din premise ar fi astfel contrazisă. În mod curios, Borel 
nu și-a dat seama că a greșit de două ori: după cum se poate 
vedea ușor, argumentaţia lui nu este corectă nici măcar din 
punct de vedere al regulilor Logicii. Un contraexemplu cate- 
goric poate fi găsit în analiza pe care am făcut-o pragului de 
alegere în articolul „The Pure Theory of Consumer's Beha- 
vior“ (1936), republicat în AE, p. 158 și urm. 

lărgirea actualei noțiuni de continuu aritmetic, 
rezolvarea conflictului existent astăzi între reali- 
tatea construită cu numere și intuiţia noastră nu 
pare posibilă. Nu există nici o modalitate de a 
înțelege ideea lui Poincaré din punct de vedere 
aritmomorfic. În mod analog, intuiţia noastră 
se revoltă împotriva unor rezultate ale analizei 
aritmetice. Mulțimea ternară a lui Cantor constituie 
un excelent exemplu. Ea este o submulțime a 
intervalului (0, 1) şi, deși are aceeași putere (adică 
tot atîtea puncte) ca și acest interval, măsura 
ei este zero. Curiozitatea constă în aceea că în 
felul acesta pare posibil să îndepărtezi un număr 
uriaș de puncte materiale de pe o riglă fără a-i 
afecta cîtuși de puţin conținutul material și struc- 
turas. 

A conchide însă că în conflictul dintre intuiţia 
noastră și edificiul construit cu numere numai 
intuiţia greşeşte este cea mai înaltă formă de 
non sequitur. Una din crizele actuale ale micro- 
fizicii, de exemplu, provine tocmai din faptul că 
teoriile curente presupun că particulele elementare 
nu sînt decît puncte într-un continuu aritmetic 
tridimensional56. Şi, deşi conform concepţiei noastre 
actuale natura se compune din cuante indivizi- 
bile, aceeași concepție respinge ideea că lucrurile 

t fi „separate unul de celălalt“. Așa cum a 
insistat Niels Bohr, obiectul și instrumentul fizi- 
clanului formează un tot indivizibil; cel puțin o 
cuantă se suprapune peste amîndouă. În realitate, 
obiectul, instrumentul și observatorul tormează 
un tot indivizibil, deoarece trebuie să existe cel 
puțin o cuantă în instrument și observator. 

4. Momentele de timp şi durata. În legătură cu 
problema discutată mai sus, nu trebuie trecut 
ușor peste faptul că nimeni altul decît un coautor 
al lucrării Principia Mathematica, Alfred North 
Whitehead, și-a construit întreg sistemul filozofic 


35 Emile Borel, Les paradoxes de l'infini (ed. a 2-a, Paris, 
1946), pp. 189—191. 

38 David Bohm, Causality and Chance in Modern Physics, 
pp. 12 1— 123. Natural, criza este provocată de faptul că în 
operațiile făcute cu creionul pe hirtie apar energii infinite. 

pe deosebirea esențială dintre continuul lumii și 
cel al analizei aritmetice. Este natural ca el să 
pună Timpul în centrul sistemului: Timpul este 
însăși originea continuului intuitiv. Dar esența 
poziției filozofice a lui Whitehead nu este complet 
nouă. Înainte de el, și poate chiar mai insistent, 
Henri Bergson a văzut în natura particulară a 
Timpului răspunsul la multe probleme filozofice, 
îndeosebi la problemele conștiinței și evoluției. 

Din nou, Aristotel a fost cel dintîi care a susținut 
că timpul nu se compune din momente-puncte 
care se succed ca punctele pe o linie?%?. Mesajul 
lui a trezit diverse ecouri în cursul secolelor 
următoare. În timpurile moderne a fost reînnoit 
nu numai de filozofi ca Henri Bergson și White- 
head, ci şi de fizicieni renumiți: „acum“ din 
experiența noastră nu este punctul despăr- 
titor din matematică3. Bergson și Whitehead 
merg însă mult mai departe și explică de ce dife- 
rența contează în știință deși fizicii i-a mers 
minunat fără să se fi preocupat pe față de con- 
tinuul intuitiv. După cum recunoaște Whitehead3?, 
amîndoi insistă că Schimbarea este faptul esenţial 
din natură. Chiar dacă preferăm să folosim în 
loc cuvîntul „întîmplare“, „eveniment“ sau „pro- 
ces“, Schimbarea necesită timp pentru a se 
produce sau pentru a fi percepută. Natura într-o 
clipă sau starea de schimbare într-o clipă sînt 
abstracțiile cele mai respingătoare. Mai întîi, nu 
există răspuns la întrebarea: „ce se întîmplă cu 
viteza într-o singură clipă? “. Chiar și „fierul 
într-o clipă “ este ininteligibil fără caracterul tempo- 
ral al unui eveniment. „Noţiunea de moment de 
timp, concepută ca un simplu fapt elementar, este 


37 Aristotel, Fizica, 231? 6—10, 2342 23. 

38 P.W. Bridgman, The Intelligent Individual and Society 
(New York, 1938), p. 107. 

39 Alfred North Whitehead, The Concept of Nature (Cam- 
bridge, Anglia, 1930), p. 54. 

un nonsens“40. Faptele esenţiale din natură dispar 
complet cînd ajungem la noțiunea abstractă de 
punct de Timp. O clipă are structură aritmomor- 
fică, în consecință îi este indiferent „dacă mai 
există sau nu vreo altă clipă 4. 

Faptul esenţial din natură, devenirea lui Berg- 
son sau evenimentul lui Whitehead, implică o 
durată cu o lungime temporalăt?. Dar „durata 
imediată nu este delimitată clar pentru înțelegerea 
noastră “. Este mai curînd „un interval fluctuant“ 
între trecutul pe care ni-l amintim și viitorul pe 
care-l anticipăm. Astfel, timpul în care percepem 
natura nu este „o simplă: serie liniară de momente 
fără durată cu anumite proprietăți matematice 
de continuitate serială [aritmetică)]''%, ci o seriere 
Sui generis de durate. Duratele nu au nici o lun- 
gime minimă, nici una maximă. În plus, ele nu 
se succed exterior, ci fiecare se strecoară în cea- 
laltă pentru că evenimentele înseși se „întrepă- 
trund“. Nici o durată nu este discret distinctă de 
precedenta sau de următoarea, după cum nici un 
eveniment nu poate fi complet izolat de altele: 
„Un eveniment izolat nu este un eveniment“4. 
Duratele se suprapun peste durate şi evenimentele 


10 Alfred North Whitehead, Modes of Thought (New York, 
1938), pp. 199, 207 (sublinierea mea) ; An Enquiry Concerning 
the Principles of Natural knowledge (ed. a 2-a, Cambridge, 
Anglia, 1925), p. 23. Aceleași idei apar ca un laitmotiv în 
toate lucrările filozofice ale lui Whitehead, deși sînt afirmate 
mai limpede în primele. Vezi Enquiry, pp. 1—8 şi „Time, 
Space, and Material“, Problems of Science and Philosophy, 
Aristotelian Society, supl. vol. II, 1919. Vezi de asemenea 
Erwin Schrâdinger, Science, Theory and Man (New York, 
Dover Publications, 1957), p. 62. 

Pentru poziția lui Bergson, vezi Henri Bergson, Time and 
Free Will (ed. a 3-a, Londra, 1913) şi Creative Evolution. 

11 Whitehead, Modes of Thought, p. 199 și urm.; White- 
head, „Time, Space, and Material“, p. 45. 

12 Bergson, Time and Free Will, p. 98 şi urm.; Bergson, 
Creative Evolution, pp. 1—7; Whitehead, „Time, Space, and 
Material“, p. 45 şi urm.; Whitehead, Enquiry, cap. IX. 

13 Whitehead, Concept of Nature, p. 69 şi passim.; Whitehead 
„Time, Space, and Material“, p. 44; Bergson, Creative Evolu- 
tion, p. 21 şi urm. De asemenea, P.W. Bridgman, The Nature 
of Physical Theory (Princeton, 1936), p. 31. 


41 Whitehead, Concept of Nature, p. 142. 

peste evenimente într-o complexitate aparte, pe 
care Whitehead a încercat cu oarecare succes s-o 
analizeze prin noţiunea de abstracţie extensivă 
Și clase abstractizate“5. Tot ce spune însă White- 
head în termeni „vagi“ nu lasă nici o îndoială că, 
în concepția lui, atît „durată“ cît şi „eveniment“ 
sînt noțiuni înconjurate de penumbre dialectice 
în sensul nostru16. Aceeași concluzie rezultă, deși 
mai puțin clar, din lucrările lui Bergson: „Ce 
este dat, ce este real, este ceva intermediar între 
extensiunea divizată [intervalul de timp) și lipsa 
totală de extensiune [momentul]. 


În rezumat, după Whitehead și Bergson, Timpul 
este umplut cu evenimente care durează și se 
suprapun într-o succesiune dialectică. Mai presus 
de orice, Timpul nu este un șir, oricît de dens, 
de momente fără durată care să poată fi repre- 
zentate prin numere. Această schemă simplistă 
exercită totuși o imensă fascinație chiar asupra 
unor filozofi de meserie deoarece cînd e vorba 
de Timp avem cu toţii tendința de a ne gîndi 
mai curînd la momente decît la durată. Fie că 


15 Whitehead, Enquiry, partea a III-a. După părerea mea, 
analiza lui reprezintă mai curind o comparație, deoarece în 
ultimă instanță operațiile lui de extensiuni, intersectare etc. 
implică o deosebire discretă, după cum rezultă din analiza 
schematică de la pp. 103 și 105. Pe aceeași linie de gindire cu 
Whitehead, C.D. Broad, Examination of McTaggart's Philoso- 
phy (2 vol., Cambridge, Anglia, 1933—1938), vol. II, partea 
I, 284, arată corect că prezenturile înșelătoare (adică dura- 
tele) nu sînt alăturate cap la cap. Ele trebuie să se suprapună, 
căci altfel actualitatea ar suferi „salturi bruște repetate“. Dar, 
la fel ca Whitehead, Broad nu a putut descrie suprapunerea 
printr-un grafic care să nu conțină „salturi“ aritmomorfice 
(ibid., pp. 285—288). 

46 Vezi următoarele lucrări ale lui Whitehead: „Time, Space, 
and Material“, p. 51; Enquiry, p. 4 şi passim; Concept of 
Nature, pp. 55, 59, 72 și urm., 75; Process and Reality: An 
Essay in Cosmology (New York, 1929), p. 491; Science and the 
„Modern World (New York, 1939), pp. 151, 183 și urm. 

4? Henri Bergson, Matter and Memory (Londra, 1913) 
p. 326 și passim. Această trăsătură dialectică a timpului este’ 
admirabil exprimată de F.H. Bradley, Appearance and Rea- 
lity (ed. a 2-a, Oxford, 1930), p. 52. „Timpul... trebuie să fie 
făcut, şi totuși nu poate să fie făcut, din bucăți [discret dis- 
tincte]“. 

sîntem fizicieni întrzun laborator, fie că sîntem 
oameni obișnuiți care ne vedem de treburile noastre, 
ne preocupă îndeosebi coincidențele — coinciden- 
tele acului ceasornicului cu un punct de pe cadran. 
„Este trei și jumătate și încă nu a venit“ sau 
„tocmai ieșeam cînd a sunat telefonul“ sînt exem- 
ple tipice de modul în care observăm timpul. 
Rareori acordăm atenție în mod conștient scur- 
gerii timpului și, chiar atunci cînd o facem, de 
cele mai multe ori ne referim tot la coincidențe. 

Cînd observăm mișcarea, ne fixăm de asemenea 
atenția asupra coincidenţelor, trecerea unui corp 
în mișcare printr-un loc sau altul. După cum 
remarcă Bergson, în felul acesta ne imaginăm 
că un corp în mișcare „s-ar putea opri acolo; 
și chiar dacă nu se oprește acolo, sîntem înclinați 
să considerăm trecerea lui o oprire, deși infinit 
de scurtă, deoarece trebuie să avem timpul de a 
ne gîndi la ea“48. Așa ne facem iluzia — împotriva 
căreia și-a îndreptat Zenon paradoxurile — că 
mișcarea constă dintr-o succesiune (densă desigur) 
de repausuri. Nu mai trebuie adăugat nimic pentru 
a scoate în evidență cît este de nepotrivită părerea 
echivalentă că timpul nu este altceva decît o 
succesiune densă de momente lipsite de durată. 

Un filozof ar trebui să-și dea seama că poziția 
lui Bergson și Whitehead nu poate fi respinsă de 
faptul indiscutabil că cinematica poate opera 
cu un timp aritmetic’. Este adevărat că în majo- 
ritatea cazurilor științele fizice nu au nevoie decît 
de coincidențe, de citiri ale ceasului. De asemenea, 
un fizician poate foarte bine susține că s = vt 
este o stenogramă a lui As = vA/. Dar chiar și 
în fizica clasică această explicație nu poate fi 
acceptată întotdeauna: fenomenul tensiunii super- 
ficiale constituie un exemplu5. Bazîndu-se pe 


48 Bergson, Matter and Memory, p. 247. 

49 A. Grünbaum, „Are 'Infinite Machines’ Paradoxical?“ 
Science, 26 ianuarie 1968, p. 398, comite o altă ofensă: fără 
a cita măcar un singur text în sprijinul afirmației lui, îi atri- 
buie lui Whitehead ideea că duratele nu se succed într-o 
continuitate dialectică, ci „în felul unui șir discret“. 


50 Whitehead, Enquiry, p. 2 și urm. 

aprofundatele lui cunoştinţe de microfizică, Bro- 
glie susține că, dacă păcătuiește prin ceva, critica 
făcută de Bergson timpului lipsit de durată şi 
mișcării lipsite de mișcare păcătuiește „mai curînd 
printr-un exces de precauție“51. El se referă la 
Principiul de Nedeterminare, enunțat de Heisen- 
berg, după care erorile de observație, Ax și Ap, 
ale poziției și energiei cinetice a unei particule sînt 
supuse inegalității Ax x Ap> h (unde / este 
constanta lui Planck). În consecință, „dacă cineva 
încearcă să localizeze o particulă, prin măsurare 
sau observaţie, într-un punct din spațiu, nu va 
afla decît poziția ei și nu va ști nimic despre 
mișcarea ei“52. De fapt, fizica modernă se deose- 
beşte de cea clasică tocmai prin descoperirile care 
neagă noțiunea de eveniment care se petrece 
într-o clipă de timp şi într-un punct fără dimen- 
siuni din spațiu. Puțin mai înainte am menționat 
criza provocată de reducerea particulelor elemen- 
tare la puncte. Tot atît de edificator este faptul că 
dincolo de anumite limite de micime (10-13 cm 
pentru distanță şi 10-15 sec pentru timp), feno- 
menele cuantice prezintă aspecte atît de deru- 
tante încît putem socoti fără teamă de a greși că 
însăși noțiunile de Spațiu și Timp dispar pe măsură 
ce încercăm să mergem cu extrapolarea obiectelor și 
evenimentelor pînă la limite lipsite de dimensiuni 53. 

În privința opoziției dintre Schimbare și struc- 
tura aritmomorfică, poziția lui Whitehead este 
în esență identică cu a lui Hegel. Poate că în nici 


51 Louis de Broglie, Physique et microphysigue, p. 201 
ȘI urm. 

52 Ibid., p.'201. Tradus de mine—N.G.R. De asemenea, 
Louis de Broglie, New Persfectives in Physics (New York, 
1962) p. 9. (In prima ediție a acestui eseu, în AE, am folosit 
„Principiul de Nedeterminare“ în locul termenului consacrat, 
„Principiul de Incertitudine“, nu pentru că vroiam să lipesc 
etichete noi pe sticle vechi — un obicei care nu se potrivește 
cu concepția mea despre erudiție — ci pentru că mi se părea 
că pentru un nespecialist primul termen redă mai bine sensul 
legii lui Heisenberg. Ulterior am descoperit că și unii fizi- 
cieni consideră acest termen, mai potrivit. Cf. David Bohm 
Causality and Chance in Modern Physics, p. 85 nota). 


53 Cf. Bohm, ibid, pp. 105, 155. 

un alt loc nu-și expune Hegel mai clar părerea 
despre această problemă decît în pasajul următor: 
„Numărul nu este decît acea caracteristică complet 
inactivă, inertă și indiferentă în care orice mișcare 
și proces de relație încetează “%. Această afirmație 
a fost în general criticată pe motiv că ar fi obscu- 
rantism hegelian și anti-scientism. Dar, după cum 
am mai dat să se înțeleagă, Hegel nu intenționa 
să dovedească nimic mai mult decît Whitehead 
care a afirmat că nici o ştiinţă nu poate „pretinde“ 
că se bazează pe observaţie dacă susține că faptele 
esențiale din natură „se găsesc în momente de 
timp lipsite de durată “55. Whitehead a beneficiat 
însă de mult mai multe cunoștințe de matematică 
și științe exacte decît existau pe vremea lui Hegel. 

5. O soluție logistică. Deşi cel care afirmă opera- 
ționalitatea unei idei are și sarcina de a o dovedi, 
nimeni dintre cei care pretind că Schimbarea poate 
fi descrisă integral cu ajutorul noțiunilor aritmo- 
morfice nu a arătat cum se poate realiza aceasta 
în toate cazurile. (A da doar fizica drept exemplu 
ar fi desigur insuficient chiar dacă fizica ar fi 
un model de perfecțiune în materie.) După cîte 
știu, există o excepţie care, în consecință, este cu 
atît mai grăitoare. Într-o lucrare de tinerețe, 
Bertrand Russell a afirmat că orice schimbare 
calitativă poate fi reprezentată prin relaţia dintre 
o variabilă de timp și valoarea de adevăr a unei 
mulțimi de propoziții „referitoare la aceeași enti- 
tate“56. În legătură cu această afirmație se nasc 
mai multe întrebări”. 

Poate că ar trebui să ne întrebăm mai întîi 
ce este „aceeași“ într-o structură atît de schimbă- 
toare și complexă ; dar pentru moment este indicat 


54 G.W.F. Hegel, The Phenomenology of Mind (ed. a 2-a, 
New York, 1931), p. 317. 

55 Whitehead, Enquiry, p. 2, şi Concept of Nature, p. 57. 

56 Russell, Principles of Mathematics, p. 469. Sublinierile 
imi aparțin. 

57-0 critică celebră a ideii lui Russell este cea adusă de 
J. M. E. McTaggart, The Nature of Existence (2 vol., Cam- 
bridge, Anglia, 1927), II, cap. XXXIII, pe motiv că timpul 
însuşi nu este real (cf. cap. V.5, mai jos). Obiecțiile mele, 
care urmează, pleacă de la alt punct de vedere. 

să trecem peste această întrebare. Să spunem 
deci că E denotă „aceeaşi entitate“. Dacă ne 
referim la cel mai simplu caz posibil de schimbare 
continuă, ceea ce vrea să spună mai departe 
Russell este că: (1) pentru fiecare valoare a 
variabilei de timp / există o propoziţie „E este 
A(t)“ adevărată şi (2) această propoziţie este falsă 
pentru orice altă valoare a variabilei de timp. 
Evident, mulțimea tuturor propoziţiilor „E este 
A(t)“, deci şi mulțimea [A(7)], are puterea unui 
continuu. Intervin acum două alternative. 

Prima, [A(4)] reprezintă gama unei calități 
cuantificate. În acest caz A(t) este un număr, 
iar soluția lui Russell nu este nici mai bună, dar 
nici mai rea decît reprezentarea matematică a 
locomoțţiei. Operaţionalitatea ei se limitează însă 
la domeniul calităților măsurabile. 

A doua alternativă, de care depinde problema, 
este cazul în care A(4,) și A(t) pentru 4 4 t 
reprezintă două calități pure distincte, ca de 
exemplu „feudalism“ și „capitalism“. În acest 
caz, soluția lui Russell este pur formală, ba chiar 
fără nici o aplicație. Pe hîrtie putem scrie că E 
este A(t) în momentul /, dar dacă A(t) este o 
calitate pură ea trebuie definită independent de 
faptul că este un atribut al lui £ în ż. Evident, a 
spune că la 1 ianuarie 1963 sistemul economic 
al Statelor Unite este „sistemul economic al Sta- 
telor Unite la 1 ianuarie 1963“ sînt vorbe goale. 
Ceea ce ne trebuie este o propoziție în care 
A (1) este înlocuit prin, să spunem, „libera inițiativă 
sub control guvernamental“. Dacă A(4) este o 
calitate pură, adică nu poate fi: reprezentată 
printr-un număr, atunci reprezentarea unei schim- 
bări continue conform schemei lui Russell se lo- 
vește de o piedică cu totul elementară: orice 
vocabular este o mulțime finită de simboluri. 
Putem cel mult admite că vocabularul are struc- 
tura unui infinit numărabil, dar este cert că el 
nu are puterea unui continuu. Prin urmare, pro- 
punerea lui Russell se prăbușește înainte ca să 
putem pune vreuna din întrebările pe care un 
filozof logistic le-ar respinge drept „metafizice“. 

6. Ce este identitatea? Există şi alte probleme 
asupra cărora exemplul simplu folosit mai sus 
nu aruncă lumină. Cel mai grăitor este cazul 
schimbării calitative în care pentru orice valoare 
a lui ¢ există mai mult de o propoziție adevărată 
despre E. Luînd cazul cel mai simplu, schema 
lui Russell ne spune numai atît: admițînd că 
t + t', există un cuplu de propoziții, „E este A“ 
și „E este B“, adevărate în ż şi false în ţ, și o 
altă pereche, „E este C“ şi „E este D“, adevărate 
în £' și false în £. Nu se spune dacă perechile sînt 
ordonate sau nu. Dar dacă nu sînt ordonate, schema 
nu este adecvată nici pentru a descrie măcar o 
schimbare cantitativă. Căci ce s-ar întîmpla cu 
orice lege fizică dacă observatorul nu ar fi în stare 
să știe care anume membru din fiecare pereche, 
(A, B) şi (C, D), reprezintă presiunea gazului, de 
pildă, și care reprezintă temperatura? Nu putem 
ordona fiecare pereche folosind axioma alegerii 
chiar dacă considerăm axioma perfect întemeiată. 
Așadar, pentru a fi operațională, schema trebuie să 
admită de la început că un membru al fiecărei pe- 
rechi, precum (A, B), aparţine unei mulțimi [P,(4)], 
iar celălalt altei mulțimi [P.(4)]. Natural, această 
informaţie suplimentară corespunde faptului că 
observatorul trebuie să știe dinainte dacă două 
atribute observate în două momente de timp dife- 
rite aparțin acelezași categorii calitative sau nu. 
Pentru ca schema lui Russell să fie operaţională, 
trebuie ca noțiunea de tdentitate să se aplice nu 
numai lui E, ci fiecărui atribut al acesteia. Pentru 
a stabili identitatea atributului trebuie să știm ce 
este „aceeași calitate“. Prin urmare, exercițiul de 
logică formală propus de Russell nu elimină ceea 
ce postulează intuiţia; din contra, la un examen 
mai atent se vede că nu poate funcționa fără 
ceea ce intenționează să distrugă“. 


58 Convingerea eronată că arma logicii pure poate omori 
singură orice creație a intuiției se întilnește destul de des. 
Am discutat un exemplu al acestei erori în articolul „The 
End of the Probability Syllogism?“ Philosophical Studies, 
februarie 1954, p. 31 și urm. Incă un exemplu îl constituie 
negarea legilor istorice pe „baze strict logice“. (Karl R. Popper, 

Poate că nimic nu ilustrează mai bine uluitoarele 
probleme ridicate de „identitate“ decit una din 
remarcile lui Bridgman. Odată cu descoperirea 
relativității în fizică, este perfect posibil ca doi 
observatori care călătoresc în direcții diferite 
prin spațiu să înregistreze un semnal provenit 
de la o a treia sursă drept două fapte diferite. 
De exemplu, un observator poate să vadă „o 
lumină galbenă fulgerătoare“ iar celălalt să simtă 
„O radiere de căldură pe deget“. Cum pot fi ei 
siguri că au relatat același eveniment din moment 
ce în lipsa timpului absolut nu pot recurge la 
simultaneitate?5% Ideea lui Bridgman este că pînă 
și fizica relativităţii presupune identitatea într-un 
sens absolut, deși nu reuşeşte să ne arate cum ar 
putea fi stabilită această identitate. În consecință, 
trebuie să recunoaștem odată pentru totdeauna 
că identitatea este o chestiune care privește o 
singură minte — fie una individuală, fie una care 
cuprinde mai multe minți individuale. Se pare că 
s-a exagerat cînd s-a crezut că fenomenele natu- 
rale pot fi reduse numai la înregistrări de semnale 
și că, prin urmare, mintea nu joacă un rol direct 
în procesul observației. Mintea este de fapt un 
instrument de observaţie tot atît de indispensabil 
ca orice dispozitiv fizic. Faptul este de primă impor- 
tanță pentru științele sociale şi voi reveni asupra 
lui mai tîrziu. 

Despre problema filozofică a „identității“ pu- 
tem spune doar că este tot atît de spinoasă pe 
cît este de veche. Un scurt rezumat al ideilor lui 


The Poverty of Historicism, Boston, 1957, pp. IX—XI.) 
Prima premisă a argumentării lui Popper — „cursul istoriei 
omenești este puternic influențat de amplificarea cunoştin- 
țelor omului“ — este evident o lege istorică. Cu alte cuvinte, 
concluzia că o mulțime de propoziții este nulă (nu conține 
nici un element) este dedusă dintr-o propoziție care aparține 


acelei mulțimi! Trebuie să observăm însă că într-o altă 


notă (The Logic of Scientific Discovery, New York, 1959, 
p. 279 nota 2) Popper adoptă o linie mai moderată, oarecum 
agnostică. 

59 Bridgman, Nature of Physicdl Theory, p. 77 şi îndeosebi 
Reflections of a Physicist (ed. a 2-a, New York, 1955), p. 318 
și urm. 

Whitehead ne poate arăta cît este de spinoasă. 
După Whitehead, percepem natura în chip de 
obiecte uniforme şi evenimente unice, cele dintii 
fiind componente ale celor din urmă. „Obiectele 
sînt elemente din natură care nu se duc“. Pentru 
că sînt „în afara timpului“, „pot “fi din nou'“, 
astfel că putem spune „uite iarăşi Acul Cleopa- 
trei“*. În schimb, o dată trecute, evenimentele 
„sînt trecute și niciodată nu pot exista din nou“. 
Putem cel mult constata că un eveniment este 
analog cu un altul 60. Nu putem evita impresia 
că această concepție dualistă nu rezolvă nici pe 
departe problema și că „evenimentele analoage“ 
se află unul față de celălalt în aceeași relaţie în 
care se află două obiecte care sînt de fapt unul și 
același lucru. De asemenea, continuăm să ne între- 
băm dacă orice obiect, de pildă Acul Cleopatrei; 
este realmente în afara timpului, astfel încît să 
putem spune şi peste o mie de ani „iată-l din 
nou“. Şi dacă gîndim în mii de ani, trebuie să ne 
îndoim că universul însuși este „în afara timpului“. 
În plus, cînd descriem natura, ne interesează obiec- 
tele uniforme în aceeași măsură ca și evenimentele 
analoage..Rămînînd în cadrul sistemului lui White- 
head, știm că știința se întreabă dacă putem 
spune atît „iată un alt 'rege al Angliei“ cît şi 
„iată o altă 'încoronare'“. De fapt, ştiinţa se poate 
lipsi de obiecte, dar nu și de evenimente. Electro- 
nul, de pildă, „nu poate fi identificat, el nu are 
dentitate'“61. Nu putem deci spune „iată același 
electron“, ci numai „iată un alt eveniment-elec- 
tron“. 

De ce trebuie însă să facem deosebirea între 
obiect, adică Existenţă, și eveniment, adică 


* Obelisc egiptean aflat la Londra, pe malul Tamisei, 
(Nota trad.). 

60 Whitehead, Concept of Nature, pp. 35, 77 și urm., 143 
și urm., 169 și urm.; Whitehead, Enquiry, pp. 61 și urm., 
167 și urm. 

61 Schrödinger, Science, Theory and Man, p. 194; Bridg- 
man, Intelligent Individual and Society, p. 32 și urm.; Louis 
de Broglie, Continu et discontinu en physique moderne (Paris, 
1941), p. 75. 

Devenire? Pînă la urmă verificăm doar ceea ce 
știm de mult, anume că dualismul este plin de 
încurcături. Nu putem scăpa de ele decît recu- 
noscînd că deosebirea dintre obiect și eveniment 
nu este discretă, ci dialectică ; probabil că acesta 
este și mesajul lui Whiteheadt?. Continuarea dis- 
cuției asupra acestei probleme ne-ar angaja însă 
prea adînc în dialectica hegeliană pură. 


7. Cât de numeroase sînt calitățile? Existenţa 
calității în lumea văzută de om nu ar pune nici 
o problemă științei dacă numărul calităților ar 
fi finit. Pînă recent, fizica își putea permite să 
ignore problema tocmai pentru că numărul de 
particule calitativ diferite părea finit, în orice 
caz foarte mic. Dar în urma ultimelor descoperiri 
nu se mai întrezărește nici o limită a numărului 
de particule noi, astfel că unii fizicieni admit acum 
că „nu ne rămîne decît să luăm în considerare 
consecinţele [pentru orientarea fizicii] presupunerii 
că numărul calităților semnificative nu este 
limitat “6. Dar infinitatea calitativă a naturii ri- 
dică (sau reînvie) o problemă foarte dificilă. Cînd 
am discutat prima oară forma pe care o dă 
Russell schimbării (subcapitolul 5) am arătat că 
se ajunge într-un impas deoarece cuvintele nu 
sînt tot atît de numeroase ca și calitățile pure. 
Dar am putea probabil ieși din impas folosind 
numere în loc de cuvinte pentru etichetarea cali- 
tăților. Avem la îndemînă exemplul unui astfel 
de catalog continuu: fiecare culoare din spectrul 
vizibil poate fi identificată cu ajutorul lungimii de 
undă a culorii necombinate echivalente. Este 
aproape inutil să adaug că un asemenea catalog 
nu implică neapărat măsurabilitatea gamei de 
calități pe care le conţine. Însă, posibilitatea cata- 
logării este o premisă a măsurabilităţii, deşi, din 
diverse motive, faptul nu a fost recunoscut, în 
economie cel puțin, pînă recent. Este limpede că 
nu există nici un motiv ca puterea cardinală a 


62 Cf. Whitehead, Concept of Nature, p. 166 și urm. 


63 David Bohm, Causality and Chance in Modern Physics, 
p. 134, de asemenea pp. 123, 133—136. 

tuturor calităților pe care ni le putem imagina 
chiar într-un cadru simplu să nu depășească pe 
cea a continuului aritmetic. Din contra, după 
cum am susținut în legătură cu anticipările și pre- 
ferințele individuale, există toate motivele pen- 
tru ca numerele reale să nu fie totdeauna suficient 
de numeroase pentru catalogarea unei mulțimi 
de calităţi. Cu alte cuvinte, multitudinea ideilor 
noastre se deosebește de continuul aritmetic nu 
numai prin continuitatea ei indivizibilă, ci și 
prin dimensiunile €eis5. După cum spunem în mate- 
matică, continuul numerelor reale formează numai 
o infinitate simplă. 

Nici propunerea, care se prezintă aci în mod 
natural, de a folosi mai mult de un număr real 
(adică un vector) pentru a caracteriza calitățile 
nu ar reduce calitatea la număr. Căci, după cum 
ne învaţă teoria mulțimilor, oricît de multe coor- 
donate am adăuga, nici o mulțime de vectori 
nu poate depăși infinitul simplu ca putere. Există 
o legătură strînsă între această propoziție mate- 
matică și binecunoscutele dificultăți întîlnite în 
clasificarea biologică. 


Linné a fost primul care a avut ideea de a folosi 
un nume dublu pentru fiecare specie, primul pentru 
gen, iar al doilea pentru specia din genul respectiv. 
Toți naturaliștii sînt acum de acord că, deși este 
binominal, orice termen taxonomic nu se referă 
la o singură formă imuabilă, aritmomorfică, ci la 
o penumbră dialectică de forme. Faptul că ei 
continuă să folosească nomenclatura binară a 
lui Linné arată clar că multitudinea speciilor 
biologice este în esență mai complexă decît infi- 
nitul liniar simplu. Problema clasificării biologice 
nu este deci echivalentă cu cea ilustrată de catalo- 
garea continuă a culorilor; în consecinţă, natura- 
liștii nu ar ieși din impasul î în care se află chiar dacă 


ar folosi un vector numeric pentru a eticheta speciile. 


64 Vezi „Choice, Expectations and Measurability“ (1954), 
republicat în AE. 

6 Nu sînt deloc sigur că aceste două aspecte nu se con- 
topesc într-unul singur. 

Naturaliștii au intuit, unul după altul, că — așa 
cum s-a exprimat Yves Delage — „orice am face, 
nu vom putea niciodată să ținem seama de toate 
afinitățile ființelor vii clasificîndu-le în clase, 
ordine, familii etc.“65. Mulţi au susținut că acest 
lucru se datorește faptului că în domeniul orga- 
nismelor vii numai forma contează și forma este 
o noțiune fluidă care rezistă oricărei încercări de 
clasificare. Alții au afirmat pur și simplu că 
forma nu poate fi identificată printr-un număr®. 
Pînă și Edmund Husserl, deși studiase mate- 
matica, socotea faptul evident: „nici cea mai 
perfectă geometrie“ — spune el— nu-i permite 
cercetătorului să exprime în noțiuni precise „ceea 
ce exprimă în mod atît de direct, de inteligibil 
și de potrivit prin cuvintele: crestat, dințat, len- 
ticular, umbeliform și altele — noțiuni simple care 
sînt fundamental, și nu accidental, inexacte şi care, 
Brin urmare, sînt şi nematematice“€%. Totuși, o 
propoziție simplă din teoria numerelor cardinale 
justifică fondul tuturor. acestor păreri .intuitive. 
Este vorba de propoziția care spune că numărul 
cardinal superior pe care matematica l-a putut 
construi imediat după cel al continuului aritmetic 
este reprezentat de mulțimea tuturor funcţiilor 
unei variabile reale, adică de o mulțime de forme. 
Este deci limpede că formele nu pot fi numărate. 

8. Continuitatea calităților. Natura particulară 
a majorității structurilor calitative ridică o difi- 
cultate oarecum similară în ordonarea lor. Pot 
ilustra cel mai bine această dificultate printr-un 
exemplu propriu. Acum treizeci de ani, pe cînd 


66 Citat în G. G. Simpson, „The Principles of Classification 
and a Classification of Mammals“, Bulletin of the American 
Museum of Natural History, LXXXV (1945), 19. 
„87 De ex., Theodosius Dobzhansky, Evolution, Genelicas, 
and Man (New York, 1955), cap. X şi îndeosebi figura eloc- 
ventă de la p. 183. 

68 De ex., P. B. Medawar, The Uniqueness of the Iv:dividual 
(New York, 1958), p. 117 şi urm. 

69 Edmund Husserl, Ideas: General Introdu tion to Pure 
Phenomenology (New York, 1931), p. 208. Sublinierile îi 
aparțin lui Husserl. 


158 


încercam să scot la lumină diversele idei aflate 
la baza lucrărilor fic mai vechi, fie contempo- 
rane despre utilitate și să le aranjez ca „,postulate“ 
evidente, m-am convins de necesitatea logică de 
a rezolva în primul rînd o problemă, cea la care 
se. referă postulatul A dintr-unul din primele 
mele articole %. Fie [C,] o mulțime preferenţial 
ordonată în așa fel că C, este preferat lui Cp 
dacă a > f. Acel postulat spune că dacă C nu 
face parte din [C,], există un s astfel ca C și C, 
să fie combinații indiferente. Pe atunci postu- 
latul îmi dădea de gîndit; intuiam că precizia 
alegerii umane nu se poate compara cu cea a 
unui instrument perfect, dar nu puteam elabora 
un exemplu formal pentru a mă convinge atît 
pe mine cît și pe cei cîțiva colegi cu care discu- 
tasem problema negării postulatului A. Tot ce 
puteam face era să introduc un factor stocastic 
în alegere — ceea ce era, cred, o idee nouă. Dar 
nici acesta nu mi-a risipit îndoielile, nici pe cele 
ale colegilor mei, în legătură cu postulatul A. 
Privite retrospectiv, „obiecțiile colegilor mei și 
incapacitatea mea de a le răspunde (din cauza 
unei lacune în cunoștințele mele matematice) sînt 
grăitoare şi foarte potrivite. Criticii mei aveau 
în general impresia că postulatul A este cu totul 
superfluu; unii susțineau că este imposibil să 
treci de la lipsa de preferință la preferință fără 
a ajunge efectiv într-un stadiu de indiferență”; 
alții socoteau că, din moment ce [C,] este o mul- 
time continuă, nu mai exiştă în ea loc pentru 
alte elemente, nici măcar pentru unul singur. 
Un exemplu pe care l-am propus drept bază de 
discuţie a fost prea stîngaci pentru toți cei inte- 
resați: un amator de vin ipotetic care preferă O 
cantitate mai mare de vin uneia mai mici, dar 
are totuși o vagă preferință pentru vinul roșu, 
în așa fel încît dintre două cantități de vin egale 


70 Vezi eseurile mele „The Pure Theory of Consumer's 
Behaviour“ (1936) şi „Choice, Expectations and Measura- 
bility“ (1954), republicate în AE. 

71 Din discuţii recente am aflat că pînă și matematicienii 
sînt înclinați să ridice această obiecție. P 

îl alege pe cel roșu. Am. însemnat prin y, Și Za 
cantitățile de vin roșu și, respectiv, alb, dar cînd 
am ajuns să scriu x, > x, am trezit obiecția că 
„X este x“. Legătura dintre acest exemplu ȘI 
vechea noţiune de ierarhie a nevoilor poate părea 
evidentă astăzi, dar nu mi-am putut clarifica 
ideile asupra acestei probleme decît: mult mai 
tîrziu, după ce am dat peste o obiecție ridicată 
de un recenzent față de o propoziţie a lui Harold 
Jeffrey. Aflînd atunci pentru prima oară de ordo- 
narea lexicografică, am putut rezolva problema 
mea 72. Totuși dificultățile pe care le-am avut 
la început cu exemplul amatorului de vin se leagă 
de un aspect pe care țin să-l prezint acum. 
Luată separat, oricare din mulțimi, [y,] sau 
[za], este continuă în sensul matematic. În con- 
secință, nu comitem o eroare grosolană dacă 
socotim că [x,], de exemplu, este reprezentarea 
aritmomorfică a continuului preferinței atunci 
cînd nu există decît vin roșu. Dacă se introduce 
însă atît vin roșu cît și vin alb, reprezentarea 
aritmomorfică a preferinței amatorului de vin 
devine brusc discontinuă: în ordonarea lexico- 
grafică corespunzătoare (în privința indicelui) între 
Xa ŞI x, nu există nici un element sau, invers, 
x, urmează imediat după x,. Pe de altă parte, 
nu există nici un motiv ca preferința însăși să 
devină discontinuă din cauza variațiilor calita- 
tive ale obiectului pentru care se manifestă pre- 
ferința. A susține că preferința este discontinuă 
deoarece corespondentul ei aritmomorfic este dis- 
continuu echivalează cu a nega tridimensionali- 
tatea obiectelor materiale pe motiv că fotogra- 
fiile lor nu au decît două dimensiuni. Ceea ce 
vreau să accentuez este că orice oglindire aritmo- 
morfică a unui continuu calitativ prezintă false 
cusături, datorite vreunei proprietăți particulare 
a mediului ales pentru reprezentarea acelui con- 


2 „Choice, Expectations and Measurability“ (1954), în 
AE. Poate că această istorioară personală ajunge pentru 
a arăta cit de indispensabil este ca orice cercetător în eco- 
nomia politică să fie. familiarizat cu toate ramurile mate- 
maticii. 

tinuu. Cu cît este mai complexă gama de calităţi 
reprezentată astfel, cu atît este mai mare numărul 
cusăturilor artificiale. Căci varietatea calității este 
continuă într-un sens care nu poate fi oglindit 
fidel de o multiplicitate matematică. 


9. O critică a aritmomorfismului. Ca toate in- 
venţiile, noțiunea de aritmomorfism are şi ea 
trăsături bune şi trăsături nefericite. Pe de o 
parte, ea a grăbit progresul cunoașterii în do- 
meniul materiei moarte; de asemenea, ne-a permis 
să descoperim numeroase erori de gîndire, chiar 
în gîndirea matematică. În ultimă instanță, da- 
torită Logicii și matematicii, omul s-a putut libera 
de superstițiile animiste în interpretarea minu- 
nilor naturii. Pe de altă parte, pentru că o no- 
țiune aritmomorfică nu are absolut nici o legă- 
tură cu viața, cu anima, am ajuns să o consi- 
derăm singura expresie temeinică a cunoașterii. 
În consecință, în ultimii două sute de ani am făcut 
toate eforturile pentru a înscăuna o superstiție 
tot atît de periculoasă ca animismul din trecut: 
cea a Atotputernicei Noţiuni Aritmomorfice. În 
zilele noastre, cine denunţă prea insistent această 
superstiție modernă riscă să fie excomunicat pe 
tăcute din Akademia modernă. Starea de spirit 
din secolul nostru a ajuns astfel să corespundă 
unui adagiu al lui Platon: „Cel care nu caută 
întotdeauna numerele în orice lucru nu se va 
număra printre oamenii celebri“73. Oricine este 
gata să renunțe numai o clipă la superstiția arit- 
momorfică va constata că această atitudine are 
și unele urmări nefericite: prea puțini se sim 
astăzi îndemnați să studieze Schimbarea, afară 
numai dacă aceasta priveşte un atribut măsura- 
bil. Foarte probabil, evoluția ar continua să fie 
un proces în mare măsură misterios dacă Darwin 
s-ar fi născut cu o sută de ani mai tîrziu. Același 
lucru se poate spune şi despre Marx şi cel puțin 
despre analiza pe care a făcut-o el societății. 
Cu mintea lui creatoare, Marx din secolul XX ar 


73 Platon, Philebos, 17. 

fi devenit probabil cel mai mare econometrician 
din toate timpurile. 

Superstiţia aritmomorfică a fost denunțată, ra- 
reori ce-i drept, nu numai de hegelieni de modă 
veche sau moderni, ci recent și de unii din marii 
preoţi ai științei, ocazional chiar de exegeți ai 
pozitivismului logic. Dintre laureaţii premiului 
Nobel, cel puțin P.W. Bridgman, Erwin Schrâ- 
dinger și Werner Heisenberg ne-au prevenit că 
sursa dificultății este concepția aritmomorfică 
(indirect Logica și matematica), nu cunoașterea 
pe care o avem despre fenomenele naturale 74. 
Ludwig Wittgenstein, un exemplu strălucit în 
această privință, recunoaşte „vrăjirea intelectului 
nostru de către limbaj [interpretat rigid] 75. Rigi- 
ditatea aritmomorfică a simbolurilor și termenilor 
logici ne provoacă pînă la urmă cîrcei mintali. 
Aproape că-l auzim pe Hegel vorbind despre 
„oasele moarte ale Logicii“ și despre „bătălia 
Raţiunii... pentru a frînge rigiditatea la care 
Înțelegerea Analitică a redus totul'*6. Dar pînă 
și Hegel a avut predecesori: cu mult înaintea lui, 
Pascal subliniase că „raţionamentul nu se com- 
pune din barbara şi baralipton“”. Spiritul unei 
epoci este însă un fenomen deosebit de puternic; 
el face reclamă numai pentru ce-i place și merge 
înainte netulburat de autocritica unei minorități. 
Într-un fel, aceasta este o atitudine normală: 
atîta timp cît există suficient praf de aur în rîuri, 
de ce să-ți pierzi vremea doborînd copaci pentru 
galeriile minelor de aur? 

Nu încape îndoială că toate argumentele aduse 
împotriva caracterului satisfăcător al noţiunilor 


74 Bridgman, Logic of Modern Physics, p. 62, şi Nature of 
Physical Theory, p. 113; Erwin Schrödinger, What Is Life? 
(Cambridge, Anglia, 1944), p. 1; Werner Heisenberg, Physics 
and Philosophy: The Revolution in Modern Science (New 
York, 1958), p. 85 şi urm. 

75 L. Wittgenstein, Philosophical Investigations (New York, 
1953), I, 109. Tradus de mine—N.G.R. 

76 The Logic of Hegel, p. 67. 

7? Blaise Pascal, „De l'esprit géométrique et de l’art de 
persuader“ în Oeuvres complètes, sub îngrijirea lui J. Chevalier 
(Paris, 1954), p. 602. 

aritmomorfice își au rădăcina în „masa prejude- 
cății neanalizate pe care kantienii o numesc 
„intuiție'““8 și, prin urmare, nu ar exista fără ea. 
Totuși, chiar cei care, asemenea lui Russell, dis- 
preţuiesc intuiţia din dragoste pentru o fantezie 
filozofică nu ar putea percepe sau gîndi— ori 
combate prejudecata kantiană — dacă nu ar po- 
seda această funcție neanalizată a intelectului. 
Tragedia oricărui curent pozitivist este că, pen- 
tru a-și susține cauza, trebuie să se bazeze pe 
ceva care, după propria lui învățătură, nu ar fi 
decît o umbră. Găsim o excelentă ilustrare a 
acestui fapt într-un tratat binecunoscut care ține 
să demonstreze că, dacă „nici o experiență cîș- 
tigată prin simțuri“ nu poate stabili adevărul 
sau falsitatea unei propoziţii netautologice, aceas- 
ta „este metafizică... nici adevărată, nici falsă, 
ci literalmente fără sens“*9. După ce citeşti această 
afirmație pe prima pagină a prefeței nu poți să 
nu te întrebi cum poate fi ea confirmată în restul 
cărții (presupunînd că este adevărată) așa după 
cum susține autorul. Evident, argumentaţia ulte- 
rioară nu are nici o legătură cu experiența senzo- 
rială — exceptînd desigur perceperea vizuală a 
literelor negre, de fapt a unor puncte, pe un fond 
alb. 

Frecventele diatribe împotriva anumitor no- 
țiuni dialectice se fac vinovate de același păcat. 
Cornelius Muller, de exemplu, propovăduiește abo- 
lirea noţiunii de comunitate. Raționamentul lui 
este următorul: din moment ce „diversele exemple 
dintr-o categorie de comunităţi nu sînt identice 
şi [din moment ce] două categorii alăturate de 
comunități nu sînt distincte una de alta... ter- 
menul nu are nici un sens'80. Dar argumentația 
lui se autodistruge, căci sensul premisei este negat 
de concluzie. Se pare că nu am învățat încă tot 


——— 


8 Russell, Principles of Mathematics, p. 260. 

79 A. J. Ayer, Language, Truth and Logic (ed. a 2-a, New 
York, 1946), p. 31. 

80 Cornelius H. Muller, „Science and Philosophy of the 
Community Concept“, American Scientist, XLVI (1958), 
p. 307 și urm. 

ce era de învățat de la legendarul cretan mincinos 
al școlii sofiste din antichitate. 

Cei care avansează păreri de felul celor citate 
mai sus— ca dealtfel și autorul acestei cărți — 
nu și-ar da osteneala să discute problemele noţiu- 
nilor dialectice dacă ar socoti că aceste probleme 
nu exercită nici o influență asupra, orientării 
științifice. Nu trebuie deci să ne surprindă că 
Muller, care susține că nu există „entități reale“ — 
orice ar însemna acestea — decît dacă le putem 
deosebi în modul în care deosebim. un izotop al 
carbonului de altul, își începe atacul asupra „comu- 
nității“ întrebînd: „Există vreo teorie mecani- 
cistă care... se acordă cu natura reală a comuni- 
tăților? “81 Morala este limpede: științele sociale 
și biologia trebuie să rămînă credincioase univer- 
salității mecanicii, adică unei poziții retrograde 
abandonate demult chiar de către fizică. 

Din păcate pentru toţi cei interesaţi, fenome- 
nele biologice nu sînt atît de simple, căci toate 
aspectele lor nu sînt tot atît de transparente ca 
noțiunile aritmomorfice. Științele biologice nu și-ar 
putea îndeplini sarcina fără noțiunile dialec- 
tice. După cum am spus mai înainte, nu există 
nici o modalitate de a defini „democrația“ sau 
„concurența“ de exemplu, în așa fel încît să ne 
conformăm criteriului entității reale a lui Muller. 
Tot ce putem face pentru a fi mai preciși este să 
deosebim specii în cadrul fiecărui gen, ca în 
biologie: „democraţia americană“, „democrația 
britanică“, „concurența monopolistă“, „concuren- 
ța practicabilă“ etc. Să observăm că pînă și 
noțiunea familiară și aparent simplă de luptă 
pentru existență are multe nuanţe „care se între- 
pătrund“? și, prin urmare, este dialectică. În 
fine, să observăm că singura dovadă a evoluției 
este relația dialectică dintre specii în cadrul cla- 
sificării lor filogenetice. Dacă am reuși într-o 
bună zi să elaborăm o noţiune aritmomorfică 
de specie (sau a unui echivalent al ei), în aceeași 


81 Ibid. p. 298. 
82 Darwin, Origin of Species, p. 46. 

zi biologia ar trebui să revină la concepţiile 
dinaintea lui Lamarck: speciile au fost create 
imuabile și prin poruncă divină. O specie identică 
cu ea însăși, o comunitate identică cu ea însăși, 
orice lucru identic cu el însuși nu poate explica 
evoluția biologică și socială: „identitatea cu sine 
înseși nu are viață “8%. Mai explicit, nici un proces 
evolutiv nu poate fi descompus integral în părți 
aritmomorfice, nesupuse schimbării 8. Și pentru 
că societatea și organizarea ei se află în continuă 
mișcare, adevărata dreptate nu înseamnă inter- 
pretarea rigidă a cuvintelor din legile scrise. După 
cum a remarcat Bridgman foarte just, ignorarea 
naturii dialectice a „datoriei“ și folosirea ter- 
menului ca și cum ar avea „claritatea și unici- 
tatea unei noțiuni matematice“ nu pot decît să 
dea naștere unui conflict înverșunat și inutil 5. 

Exclamaţia lui Robert Mayer: „un singur nu- 
măr are mai multă valoare reală și permanentă 
decît o întreagă bibliotecă de ipoteze“ era perfect 
justificată. Mayer vorbea ca fizician adresîndu-se 
unor fizicieni așa încît nu era obligat să adauge: 
„cu condiţia ca acel număr să ne permită :să 
descriem realitatea în mod adecvat“. Din cauza 
unor omisiuni de felul acesteia, afirmaţii similare 
ale celor mai mari oameni de știință au fost 
interpretate ca aplicîndu-se oricărui număr. Nu 
putem învinge ușor fascinația pe care o exercită 
numerele asupra intelectului nostru. Această fas- 
cinație este vinovată şi de faptul că sfatul dat de 
Galileo astronomilor și fizicienilor a fost trans- 
format într-o definiţie a esenței: „știința este 
măsurătoare“. Aceste generalizări, izvoare de sa- 
tisfacție, nu au avut întotdeauna urmări fericite. 

Planck, de exemplu, a remarcat că, exagerînd 
valoarea măsurii, am putea pierde complet con- 
tactul cu obiectul real. Unul din numeroasele 
exemple care ar putea ilustra această situație 


83 G. W. F. Hegel, Hegel's Science of Logic (2 vol., Londra, 
1951), II, 68. 

84 Whitehead, Modes of Thought, p. 131 și urm. Vezi de 
asemenea Hegel's Science of Logic, II, 251 şi urm. 

55 Bridgman, Intelligent Individual and Society, p. 116. 

este deosebit de amuzant. Începînd din cele mai 
vechi timpuri, gradul de îmbătrînire al omului 
a fost măsurat prin vîrsta lui. Din acest motiv, 
biologii s-au gîndit prea puţin, sau chiar deloc, 
la îmbătrînire. Așa se face că recent au desco- 
perit subit „o problemă nerezolvată a biologiei“: 
vîrsta poate fi o măsură medie a îmbătrînirii, 
dar îmbătriînirea este complet diferită de înain- 
tarea în vîrstă 86. Un exemplu și mai amuzant îl 
constituie faptul că măsurăm „inteligența“ cu 
binecunoscutul coeficient de inteligență deși nu 
știm exact ce anume măsurăm %. | 

Fără îndoială, pentru științele care se ocupă 
de fenomene aproape lipsite de formă și calitate, 
măsura înseamnă de obicei o cunoaștere mai 
înaintată. În fizică, care a fost pe bună dreptate 
definită drept cunoașterea cantitativă a naturii, 
nu e nici un rău să privim măsurarea drept un 
scop în sine. În alte domenii însă, această atitu- 
dine poate duce, în cel mai fericit caz, la teoreti- 
zări goale. Sfatul „caută numărul“ este înțelept 
numai dacă nu este interpretat ca vrînd să spună 
„trebuie să găseşti un număr în toate lucrurile“. 
Nu trebuie să reprezentăm părerile prin numere 
numai pentru faptul că mintea noastră se simte 
tot atît de încurcată cînd are de prezis rezultatul 
unei aruncări cu banul sau condiţiile politice din 
Franța peste zece ani. Cele două evenimente nu 
sînt ipostaze ale aceluiași fenomen. Chiar dacă 
este un număr, o măsură pentru toate situaţiile 
de incertitudine nu are absolut nici o valoare 
științifică, deoarece măsura nu poate fi obținută 
decît printr-o mutilare intenționată a realității. 
Aproape zilnic auzim vorbindu-se despre „risc 
calculat“, dar nimeni nu ne poate spune cum l-a 
calculat astfel încît să putem verifica și noi cal- 


8 Vezi Madawar, The Uniqueness of the Individual, cap. II. 
8 Pentru o scurtă discuție a acestui fapt, vezi J. P. Guilford 
„Intelligence Has Three Facets“, Science, 10 mai 1968, 
pp. 615—518, ca și observaţiile din subcapitolul următor. 

culele. A vorbi despre „risc calculat“ ad litteram 
înseamnă a face paradă de termeni matematici 88. 

Influențaţi de ideea că „în toate lucrurile există 
un număr“, ne-am grăbit să tragem concluzia 
că „acolo unde există ,mai mult' și „mai puțin’ 
există și cantitate“, lăsîndu-ne astfel subjugaţi de 
ceea ce eu am numit „eroarea ordinalistului“' — 
care constă în a susține că ori unde există ordo- 
nare, există și măsură, cel puțin una ordinală. 

10. Gîndire și „Gîndire“. La început și pentru 
o lungă perioadă de timp, animismul a fost 
credința ştiinţifică a omului: tot ce se mişcă, 
de la nori și rîuri pînă la ființele vii, se mișcă 
deoarece are un suflet asemănător celui de care 
omul este direct conștient. Încetul cu încetul, 
lucrurile neînsuflețite au fost eliminate din cate- 
goria anima. După cîte ştim, Leonardo da Vinci 
a fost primul care, într-unul din numeroasele 
lui eseuri inedite, și-a exprimat dezacordul 
față de animism. Pe un ton care se potriveşte 
admirabil cu actuala credință în mașini, el a 
declarat: „o pasăre este un instrument care func- 
ționează în concordanță cu legile matematice, 
instrument pe care omul îl poate reproduce cu 
toate mișcările lui“ (Macchine per volare, nedatat). 
Se pare că vremea era coaptă pentru contestare. 
Căci curînd după el și independent de el, medicul 
și filozoful spaniol Gómez Pereira (Antoniana 
Margarita, 1554), făcînd uz de cunoștințele lui 
matematice, a expus teza generală conform căreia 
toate structurile înzestrate cu viaţă constau exclu- 
siv din mișcare: cu excepția omului, toate sînt 
automate lipsite de suflet 8%. Deoarece ne scutește 
de a recunoaște multe mistere din natură, această 
doctrină exercită de atunci o puternică atracţie 


88 Pentru argumentele pe care le-am avansat împotriva 
măsurabilității unei păreri chiar documentate, vezi arti- 
colul meu „Choice, Expectations and Measurability“ (1954) 
Și, îndeosebi, „The Nature of Expectation and Uncertainty“ 
(1958), republicate în AP. 

89 J.M. Guardia, „Philosophes espagnols: Gómez Pereira“, 
Revue philosophique de la France et de l’ Étranger, XXVIII 
(1889), 270—291, 382—407, 607—634. 

asupra minții omeneşti deși este evident că ea 
a prevestit negarea pînă la urmă a spiritului 
însuși 5%. Ea a dat naștere la perioade de fierbere 
legate de modă. 


O sută de ani după Pereira, Descartes a împru- 
mutat acestei doctrine marele lui prestigiu sus- 
ținînd că „organismul viu este o: mașină... nici 
mai mult, nici mai puțin decît mișcările unui 
ceasornic sau ale oricărui alt automat“ (De 
l'Homme, 1664), Peste încă o sută de ani, Julien 
de La Mettrie (L'Homme machine, 1748) a împins 
tema și mai departe și a adus în sprijinul ei o 
mulțime de amănunte rafinate. În secolul urmă- 
tor, Charles Babbage, cu spiritul practic caracte- 
ristic englezilor, a trecut la aplicarea doctrinei 
în fapt încercînd să construiască o mașină anali- 
tică 91. După încă o sută de ani a apărut moda 
curentă astăzi care crede ferm că numai imper- 
fecțiuni temporare în stadiul actual al tehnicii 
stau în calea construirii de mașini care se pot 
„lua la întrecere cu oamenii în toate domeniile 
pur intelectuale“ — după cum ne asigură logi- 
cianul englez A.M. Turing %. 


În general se spune că de data aceasta părerea 
este justificată de descoperirile și inovațiile mo- 


% Pentru a accentua această negare, G. Ryle, The Concept 
of Mind (Londra, 1949), p. 15 şi urm., a vorbit despre spirit 
ca despre „fantoma din mașină“ sau „calul din locomotivă“. 
(De fapt, metafora îi aparține unui romancier german și 
fusese deja menționată de Max Planck, The New Science, 
New York, 1959, p. 82). Interesantă este și concluzia lui 
Ryle din „The Physical Basis of Mind: A Philosophers’ 
Symposium“, The Physical Basis of Mind, sub îngrijirea 
lui P. Laslett (Oxford, 1952), pp. 75—79, anume că „Spiritul 
și 'materia' sînt ecouri ale tribunalului filozofiei şi prejudi- 
ciază soluțiile tuturor problemelor puse în funcţie de ele“. 
Pentru o respingere pătrunzătoare, fie ea pasionată, vezi 
A. Koestler, The Ghost în the Machine (New York, 1967). 

31 Vezi B. V. Bowden, „A Brief History of Computation“, 
Faster than Thoughi: A Symposium on Digital Computing 
Machines, sub îngrijirea lui B. V. Bowden (Londra, 1953), 
pp. 3—31. 

92 A. M. Turing, „Computing Machinery and Intelligence“, 
Mind, LIX (1950), 460. 

derne din electronică 9%. De fapt credința în vala- 
bilitatea acestei păreri a fost, și continuă să fie, 
întreținută de cultul Atotputemiciei Noţiunii 
Aritmomorfice care este din ce în ce mai răspîndit. 
Într-adevăr, planul general al roboților moderni, 
un articol deschizător de drumuri al lui Turing, 
a precedat cu cel puțin cinci ani primul calcu- 
lator electronic %. Dar Turing însuși insistă asupra 
faptului că planul mecanic al calculatorului consti- 
tuie adevărata bază a performanţelor lui: electro- 
nica îl face doar să funcţioneze mai rapid 5. 
Criteriul de verificare a părerii despre puterea 
calculatorului a fost stabilit pentru prima oară 
tot de Turing. După cum era de așteptat de la 
un logician de profesie, Turing începe prin a 
afirma că întrebarea „poate o mașină să gîndeas- 
că?“ nu are nici un sens dacă termenii „a gîndi“ 
și „maşină“ nu sînt definiți fără echivoc. În 
consecință el o înlocuiește prin altă întrebare 
pusă „în termeni relativ neechivoci“: poate o 
mașină imita mintea omenească? Mai precis, un 
om care ar comunica numai prin mesaje bătute 
la mașină cu un interlocutor invizibil lui ar putea 
ghici cine este de fapt interlocutorul său tot atît 
de des cînd acesta este o mașină ca atunci cînd 


93 De ex., W. R. Ashby, „Design for a Brain“, Electronic 
Engineering, XX (1948), 379, susține că, înainte de electronică, 
maşinile erau mecanice, dar acum au un sens mai bogat 
datorită feedback-ului, idee propovăduită și de Norbert 
Wiener, Cybernetics or Control and Communication in the 
Animal and the Machine (ed. 2-a, New York, 196 1).Feedback-ul 
nu aparține însă exclusiv electronicii. Principiul deplasărilor 
virtuale, folosit de mecanica. clasică pentru a analiza stabi- 
litatea echilibrului (importat mai tirziu în economie) implică 
feedback-ul. Formal, nu există nici o diferență între homeo- 
statul lui Ashby (p. 330 și urm.) şi un sistem compus din mai 
multe mingi puse într-un castron cu fundul rotund; ambele 
revin la starea lor de „echilibru“ dacă sint perturbate în 
limite rezonabile. 

9 A. M. Turing, „On Computable Numbers, with an 
Application to the Entscheidungsproblem“, Proceedings of 
the London Mathematical Society, seria 2, XLII (1936), 
230—265, şi „A Correction“, ibid., XLIII (1937), 544—546. 

% Turing, „Computing Machinery“, p. 439. 


169 


este un om?% „Testul“ este evident rezonabil. 
El a fost folosit pentru a răspunde la nenumă- 
rate întrebări de felul: „Poate acest vin de Cali- 
fornia trece drept un anumit sort de St. Emilion 
din Franța?“ Întrebarea care se pune este dacă 
testul ține cont de toate diferenţele care trebuie 
luate în considerare (evident, cu excepţia dife- 
renței de „etichetă“). Proba celor două vinuri, 
de exemplu, nu trebuie să excludă diferența de 
culoare. Nu poți pretexta că ești daltonist numai 
pentru a susține că cei care insistă că văd ceva 
ce nu poate fi redus la un ton incolor fie nu văd 
tonul, fie au halucinații metafizice. Şi exact aceas- 
ta fac cei care pretind că mașinile gîndesc. 

Modelul artificial creat de Turing pentru a 
simula dialogul dintre un om și un computer 
este evident menit să întărească credința în ma- 
șină. Natural, a devenit un articol de largă circu- 
lație. Iată un extras: 

Anchetatorul: Aţi spune că dl. Pickwick vă 
evocă Crăciunul? 

Martorul: Oarecum. 

Anchetatorul: Dar Crăciunul cade într-o zi de 
iarnă și cred că d-lui Pickwick nu i-ar plăcea 
comparația. 

Martorul: Nu cred că vorbiţi serios. Cînd spu- 
nem zi de iarnă înțelegem o zi de iarnă obiș- 
nuită, nu una specială, cum este Crăciunul *. 

Turing pretinde chiar că exemplul lui ilustrează 
posibilitățile încă nerealizate ale unui calculator 
digital, nu ale unuia complex. Dar el se fereşte 
nu numai să dea o definiție neambiguă a dialo- 
gului de probă, dar chiar să explice în mod so- 


9% Ibid., pp. 433—435. Uneori pozitivismul logic nu pare 
să-și dea seama de situația grea în care se află. Turing nu 
obiectează că și „un interlocutor uman“ este un termen 
ambiguu. Este vorba de un Newton sau de un Einstein? 
Dacă nu, unde ne oprim? De asemenea, el pare să nu se 
teamă de faptul că se pune într-o situație care s-ar putea 
întoarce împotriva lui atunci cînd admite că pînă și unei 
mașini „ii este greu să încadreze definițiile în așa fel încit 
să satisfacă condiţiile [specificate], condiții care — este de 
reținut — sînt formulate la început în termeni dialectici! 


9 Ibid., p. 446. 

cratic natura lui. Articolul lui nu ne îndreptățește 
să credem că dialogul ar putea fi limitat într-un 
mod sau altul. Ce-i drept, Turing spune în trea- 
căt că poate nu ar trebui să ne așteptăm ca o 
mașină să răspundă la întrebări de felul „ce pă- 
rere aveți despre Picasso?“ — care nu pare să 
se deosebească esenţial de întrebarea privitoare 
la dl. Pickwick. Nu încape însă îndoială că îl 
putem întreba pe interlocutor dacă joacă tick- 
tack-toe, NIM, dame etc., pînă primim răspun- 
sul „nu“. Întrebarea „Vrei să începi să-l înveți 
acum?“ nu va da greş. Căci un om este programat 
pentru a începe să înveţe orice și oricînd. În 
schimb, o mașină programată să înveţe dame, 
de exemplu, cunoaște deja jocul: dacă nu-l cu- 
noaște, spso facto nici nu este programată să-l 
înveţe. Astfel că răspunsul mașinii o va trăda pe 
loc. Eu susțin și că vom obține același rezultat 
(cu mai puțină certitudine însă) dacă-i vom cere 
interlocutorului să pună el întrebările. Căci, în 
general, este mult mai greu (chiar pentru o minte 
omenească) să găsească niște întrebări simple și 
totuși foarte interesante decît să formuleze între- 
bări tehnice complexe explorînd materialul me- 
morizat. 

Cineva ar putea obiecta că o maşină univer- 
sală Turing, adică o mașină care poate efectua 
orice operație efectuată de orice altă mașină, ar 
fi imună la probele infailibile de mai sus. Dar o 
asemenea mașină nu există decît pe hîrtie, căci 
proiectul ei cere ca ea să aibă o capacitate nelimi- 
tată pentru instrucțiuni 38. 

În ultimă instanță se vede că toate dovezile 
în sprijinul relației „performanțele computeruz 
lui = gîndirea umană“ implică eternele înșelă- 
torii verbale. „,„Gîndirea “ se referă numai la ce 
fac (sau pot face pe hîrtie) computerele, nu la ce 
face în realitate computerul primitiv, adică creie- 


98 Interesul teoretic al computerelor cu o capacitate 
infinită nu poate fi negat. Ibid., p. 438 și urm. 

rul uman 9. După cum am văzut în cazul lui 
Turing, drept justificare se spune că „inteli- 
genţă “ sau „gîndire“ sînt noțiuni ambigue în sen- 
sul lor curent. Ecuația devine astfel tautologie în 
argumentul susținut. Curios însă, pînă la urmă 
ea reapare cu vechiul ei sens ambiguu, de astă 
dată urmată de un Quod erat demonstrandum în 
caractere cît mai vizibile cu putință. Acest punct 
este admirabil ilustrat de „amplificatoarele de 
inteligență “ imaginate de W.R. Ashby, pentru 
care el susține că „inteligența“ constă numai din 
facultatea de a alege un anumit element dintr-o 
serie de alternative 100. Această părere nu modi- 
fică faptul brut, anume că mintea omului cu- 
prinde multe alte facultăți intelectuale. Și nici 
nu transformă fiecare operaţie de alegere într-o 
ispravă cu adevărat intelectuală. Cu toate că un 
rîu alege nisipul de pietriș, ar fi absurd să-i atri- 
buim inteligență (afară numai dacă ne-am în- 
toarce la animismul primitiv). 

Este adevărat că de la începutul secolului nos- 
tru, cînd Alfred Binet a ridicat cel dintîi problema, 
psihologii au căutat zadarnic o definiție aritmo- 
morfică a inteligenţei în termeni mai simpli. „Nu 
există nici un sens unanim acceptat al cuvintu- 
lui“101. Și un astfel de sens nu există, deoarece, 
ca majoritatea manifestărilor vieții, inteligența 
este o noțiune dialectică. Penumbra care o încon- 


% Pînă și cei mai grijulii autori pe această temă au păcă- 
tuit uneori prin această inversiune. Citim, de exemplu, în 
John von Neumann, „The General and Logical Theory of 
Automata“, Cerebral Mecanisms in Behaviour: The Hixon 
Symposium, sub îngrijirea lui L. A. Jefiress (New York, 
1951), p. 10: „Voi considera organismele vii ca și cum ar fi 
doar niște automate digitale“. Există puţini specialiști în 
acest domeniu care, asemenea lui W. S. McCulloch și W. Pitts, 
„A Logical Calculus of the Ideas Immanent in Nervous 
Activity“, Bulletin of Mathematical Biophysics, V (1943), 
117, previn cititorul că nu admit că „echivalența formală 
poate constitui o explicaţie faptică, Per contra“ | 

100 W R. Ashby, „Design for an Intelligence-Amplifier“, 
Automata Studies, sub îngrijirea lui C. E. Shannon și J. 
McCarthy (Princeton, 1956), pp. 220, 233. 

101 W, C. Halstead, „Brain and Intelligence“, Cerebral 
Mechanisms in Behaviour, pp. 246, 251; vezi şi J. P. Guilford, 
„Intelligence Has Three Facets“, pp. 615—620. 

Joară poate fi exemplificată după voie. Cînd cineva 
nu știe sigur cum se utilizează un cuvînt, pune 
mîna pe dicționar și citește explicația. Dar și 
cineva care simte că-și pierde echilibrul pe o 
scară, întinde mîna și se prinde de rampă. Care 
anume din aceste două acțiuni este o manifestare 
de inteligență ? 

Considerată ca un tot, imaginea generală a 
inteligenței așa cum o studiază psihologii nu se 
deosebește de cea corespunzătoare sensului „po- 
pular“. Ea cuprinde toate activitățile, de la me- 
morare, amintire, calculare și gîndire, pînă la 
elaborarea de noțiuni noi și sintetizarea diverselor 
elemente în abstracții unitare, recunoașterea ana- 
logiilor de formă și conținut prin abstractizarea 
detaliilor particularului, raționarea cu noțiuni dia- 
lectice şi crearea de lucrări artistice. Comparativ 
cu această listă incompletă (sînt sigur) de activi- 
tăți intelectuale trebuie să judecăm afirmațiile 
conform cărora computerele nu numai că „posedă “ 
inteligență, chiar o inteligență amplificată, dar 
constituie și singurul mijloc eficace de a studia 
cum rezolvă problemele creierul uman 1%. 


Este de mirare că asemenea afirmații extra- 
vagante nu au însoțit alte invenții ale omului, 
tot atît de minunate la vremea cînd au fost fă- 
cute. Un telescop prevăzut cu un aparat de foto- 
grafiat „vede“ de 1000 de ori mai departe și 
mai bine decît ochiul omenesc; cu toate acestea, 
nimeni nu a afirmat că posedă toate calitățile 
ochiului omenesc sau că oftalmologii ar trebui 
să apeleze la un astfel de aparat pentru a studia 


102 Să observăm că nu numai novicii fac asemenea afirmaţii. 
Dovadă sînt lucrările (citate mai sus) ale lui A. M. Turing, 
Norbert Wiener şi John von Neumann, ca și H. A. Simon, 
„The Control of the Mind by Reality: Human Cognition 
and Problem Solving“ și intervenția aceluiași autor la dis- 
cuția despre „Restriction of the Mind“, Man and Civilization: 
Control of the Mind, sub îngrijirea lui S. M. Farber și R. H. L. 
Wilson (New York, 1961), pp. 219—232, 281—285, precum 
şi H. A. Simon și A. Newell, „Heuristic Problem Solving by 
Computer“, Symposium on Computer Augmentation of Human 
Reasoning, sub îngrijirea lui Margo A. Sass și W. D. Wil- 
kinson (Washington, 1965), pp. 25—35. 

cum funcționează ochiul omenesc. Imensa utili- 
tate a avionului cu reacție nu este cîtuși de puțin 
afectată de faptul că acest avion nu bate din 
aripi, nu face ouă și nu le clocește —așa cum 
fac păsările. În mod similar, nici utilitatea tot 
atît de mare a computerelor nu are nevoie de 
reclamă comercială. Un computer a calculat pri- 
mele 100 000 zecimale ale lui z în ceva mai puțin 
de nouă ore, muncă pentru care un om cu o ma- 
șină obișnuită de calculat ar fi avut nevoie de 
30 000 de ani 10%. Dar aceasta nu este un motiv 
pentru a prezenta computerele drept uriași inte- 
ligenţi cu un coeficient de inteligență de 1 000 000 
și a căror inteligenţă „o întrece pe cea a proiec- 
tantului său“1%, Iar dacă în cadrul unui test 
obișnuit un computer dovedește că are un indice 
de 1 000 000, ba chiar numai de 1000, acest 
rezultat nu face decît să confirme cele spuse de 
mine mai sus, anume că, axîndu-ne pe măsură, 
am pierdut din vedere ce măsurăm. Într-adevăr, 
computerul depășește unele limitări intelectuale 
ale proiectantului său, dar nu posedă inteligența 
acestuia în sensul important al termenului 105. 
Din motive evidente, argumentele în favoarea 
ecuaţiei duale „computer = creierul uman“ nu 
pot recurge la o înșelătorie verbală și defini „creie- 
rul“ ad hoc. În schimb, ele recurg la modele create 
cu creionul pe hirtie și bazate pe presupuneri sau 
analogii „avantajoase“, ignorînd total ce ne spun 
neurohistologii, neurofiziologii, neuropsihologii și 


103 D. G. Fink, Computers and tke Human Mind (New 
York, 1966), p. 12. Decarece se apreciază că computerele își 
explorează memoria, sortează și calculează de un milion de 
ori (cel mult) mai repede decit omul, cifra de mai sus include 
probabil timpul imens de lung necesar omului pentru a scrie 
toate calculele intermediare. , 

104 După cum procedează Ashby în „Design for an Intel- 
ligence-Amplifier“, pp. 216, 220. 

105 Desigur, proiectantul poate constata că, asemenea 
tuturor invențiilor și descoperirilor făcute de om, un computer 
destinat anumitor operații poate fi folosit și pentru cu totul 
altele. De asemenea, un ccmputer poate provoca o pană 
de curent la scară națională fie din cauza unei erori de func- 
ționare, fie pentru că omul experimentează orbeşte cu el. 
Vezi nota 127, mai jos. 


174 


psihiatrii despre întrebările pe care le ridică creie- 
rul și la care nu s-au găsit încă răspunsuri. Chiar 
și ideea inițială a lui Neumann, după care creie- 
rul este un sistem combinat dintr-un computer 
analog și unul digital, greșește ținta. Deși credea 
ferm în posibilitățile automatelor, Neumann a 
fost nevoit să admită pînă la urmă că „de fapt, 
'metoda digitală” ...poate fi complet străină de 
sistemul nervos [al oricărui animal] 106. Conform 
celei mai plauzibile imagini actuale, funcționarea 
creierului implică nu numai impulsuri electrice 
cu o schemă încă nedefinită, ci și niște calcule 
chimice 107. Ne-ar surprinde oare dacă într-o bună 
zi am afla că implică și calcule la nivelul subcuan- 
tic încă neexplorat? 

Un neuropsiholog celebru, K.S. Lashley, şi-a 
petrecut toată viața căutînd „centrii memoriei“ 
în creier și nu a reușit să-i găsească. Se admite 
astăzi că memoria nu se află într-un anumit loc 
din creier: ea este un proces continuu care implică 
și sinteza unor proteine 195. Despre modul în care 
creierul învață se știe şi mai puțin. Specialiștii 
continuă să se întrebe de ce (sau cum) face creie- 
rul unele lucruri pe care nu le poate face nici o 
mașină inteligentă. De pildă, creierul poate trata 
erori şi situații complet neprevăzute sau se poate 
reface într-o măsură apreciabilă 1%. După cum 


106 Neumann, „The Gcneral and Logical Theory of Auto- 
mata“ (citat în nota 99 de mai sus), discuția, p. 38, și Neumann, 
The Computer and the Brain (New Haven, 1958), p. 44. 

107 Halstead, „Brain and Intelligence“, p. 269 şi urm. 

108 Vezi recenta lucrare a lui E. Roy John asupra acestui 
subiect, Mechanisms of Memory (New York, 1967). Să nu 
omitem și miraculoasa calitate a creierului de a se revolta 
împotriva memorizării lucrurilor neimportante și de a le 
uita repede dacă le-a memorizat. Vezi capitolul I, nota 15 
de mai sus. 


109 Diverse discuții în Cerebral Mechanisms in Behavior, 
sub îngrijirea lui Jeffress, p. 32 și urm., p. 193 și urm. Obiecţia 
lui W. S. McCulloch, „Why the Mind Is in the Head“, ibid. 
p. 54 și urm., că pentru un computer cu tot atîția „neuroni“ 
cît are creierul (circa 1010) cascada Niagara nu ar reuși să 
furnizeze curentul necesar și fluviul Niagara să răcească 
uzina nu pare esențială. Ar fi vorba numai de o piedică 
tehnică temporară. 

a spus o autoritate în materie de creier, W.S. 
McCulloch, cercetătorii creierului îi invidiază pe 
oamenii de știință care studiază mașini pentru 
care posedă planuri fiziologice și anatomice com- 
plete. „Creierul seamănă cu o mașină de calcul, 
dar nu există nici o mașină de calcul care să se- 
mene cu creierul“110. Așa stau lucrurile. 


+ Revenind la posibilitățile limitate ale compute- 
rului în comparație cu performanțele intelectuale 
ale creierului, trebuie să nu pierdem din vedere 
că un computer digital are o structură finită și 
discretă. În orice moment, prin orice releu, fie 
că trece un impuls electric, fie că nu trece: funcțio- 
marea se bazează pe o configurație „tot-sau-ni- 
mic“, Celebra teoremă a lui McCulloch și Pitts — 
care spune că „orice poate fi transpus în cuvinte 
complet și fără echivoc este ipso facto realizabil 
de o rețea [releu] neuronală finită adecvată “112 — 
reprezintă un rezultat interesant din punct de 
vedere tehnic, dar nu și neașteptat. Neumann 
notează că, din cauza funcționării pe principiul 
tot-sau-nimic, computerul digital este supus ace- 
lorași limitări „neatrăgătoare“ ca şi Logica; dar 
el susține că singurul dezavantaj al computerului 
digital constă în faptul că acesta nu poate trata 
probleme de analiză matematică în care intervine 
infinitul 113. Computerul analog nu ar trebui să 
aibă acest dezavantaj. Totuși, și el are o structură 
aritmomorfică. Din cele spuse în acest capitol 
și în cel precedent rezultă că, indiferent de tip, 
nici un computer nu poate face vreo operaţie 
legată direct sau indirect de raționamentul dia- 
lectic. O astfel de operație este prerogativa 
exclusivă a creierului omenesc. 


110 W. S. McCulloch, citat în Fink, Computers and the 
Human Mind, p. 178. 


111 Turing, „Computing Machinery“, p. 439 şi urm.; 
Neumann, „The General and Logical Theory“, p. 15 și urm. 


112 Neumann, tbid., p. 23 (sublinierea îmi aparține). 
Pentru teoremă vezi articolul lui McCulloch și Pitts citat 
în nota 99 de mai sus. 

113 Neumann, „The General and Logical Theory“, p. 16. 

Între plasticitatea creierului și structura de 
mașină a computerului există o prăpastie de 
netrecut, și mai largă decît între argumentarea 
prin silogisme și raționament. Din orice unghi 
am privi gîndirea vie, ajungem la aceeași concluzie 
inevitabilă: gîndirea, chiar gîndirea matematică, 
s-ar opri dacă s-ar limita la noțiuni identice cu 
ele însele. Whitehead ne-a prevenit: „de îndată 
ce vei părăsi calea bătută a clarității vagi şi te 
vei încrede în exactitate, vei întîmpina dificul- 
tăți“ 114. Calităţi infinit continue, penumbre dia- 
lectice peste relații și idei, un halo cu strălucire 
și contur variabile, asta este gîndirea: un mediu 
gazos, cum a descris-o Wittgenstein după efor- 
turile lui inutile (dar printre cele mai strălucite) 
de a reduce rațiunea la o bază aritmomorficăl!5. 
Nici un computer nu poate imita funcționarea 
creierului pentru bunul motiv că gîndirea consti- 
tuie un proces de Schimbare continuu care, după 
cum m-am străduit să arăt în acest capitol, este 
în esență dialectic. Pe de altă parte, structura 
aritmomorfică a oricărui computer este tot atît 
de inertă ca numărul însuși față de noutate şi 
Schimbare. Dacă gîndirea nu ar fi dialectică, nu 
ar fi posibilă nici o asociație de idei, și cu atît 
mai puțin apariția unor idei noi. 

Un computer ar putea fi programat să joace 
foarte bine NIM 116, de exemplu, prin tehnica 
folosită pentru a „învăța“ mașinile să joace dame 
sau șah 17. De fapt, dacă dimensiunile jocului nu 


114 Alfred North Whitehead, Science and Philosophy, 
(New York, 1948), p. 136. 

115 Wittgenstein, Philosophical Investigations, I. 109. 

116 Pentru o descriere a jocului și a formulei ciștigătoare, 
vezi W. W. Rouse Ball, Mathematical Recreations and Essays 
(New York, 1962), pp. 36—38. 

11? In esență, tehnica, numită astăzi „euristică“, constă în 
folosirea unei funcţii de punctaj (ca a lui Charles H. Goren 
la bridge) drept indicator și în programarea mașinii să memo- 
rizeze toate pozițiile neciîștigătoare pe măsură ce apar în timpul 
„antrenamentului“. Cind joacă, mașina explorează citeva 
mișcări următoare în arborele jocului. Vezi articolul instruc- 
tiv al lui A. L. Samuel, „Some Studies in Machine Learning, 
Using the Game of Checkers“, IBM Journal of Research 
and Development, III (1959), 210—229. 

sînt prea mari, computerul poate explora tot 
arborele şi reține numai ramificațiile cîștigă toare — 
ceea ce reprezintă o soluție completă a jocului 
respectiv. Un om nu ar putea face aceasta decît 
în jocurile de dimensiuni neglijabile. Chiar în 
schema simplă a jocului NIM (1, 2, 3), arborele 
are 182 de ramificații. Încercaţi să-l desenaţi pe 
hîrtie! Dar omul poate face ceea ce mașina nu 
poate: el a descoperit formula mutărilor cîști- 
gătoare în orice situație. Oricine este capabil 
să aprecieze o minune va fi surprins de această 
descoperire. lar dacă există o formulă cîştigă- 
toare la dame sau șah, putem fi siguri că numai 
omul o va descoperi, deoarece numai mintea lui 
poate găsi noi căi de cunoaștere. Chiar dacă com- 
puterul va dovedi, din întîmplare, o regularitate 
continuă pînă la un anumit număr, va fi totuși 
nevoie de un creier omenesc pentru a demonstra 
că regularitatea este valabilă pentru orice număr. 
Computerul a calculat primele 100 000 de zeci- 
male ale lui x cu o viteză de 30 000 000 mai mare 
decît le-ar fi calculat Leibnitz. Dar Leibnitz, nu 
computerul, a fost cel care a imaginat seria infi- 
nită pentru 7/4 pe baza căreia a fost programat 
computerul! 

Să ne întrebăm de asemenea ce mașină care 
demonstrează teoreme de geometrie ar putea 
„gîndi“ o altă minune — demonstrația simplă ima- 
ginată de H.A. Schwartz pentru o teoremă ele- 
mentară, demonstrație în care un triunghi este 
întors de şase ori fără nici un motiv evident 118. 
De asemenea, cărei mașini „euristice“ i-ar veni 
ideea aparent stupidă și totuși strălucită pe care 
a avut-o Euler descompunînd sin x în factori 
simpli ca și cum ar fi un polinom 11%? Intuiţiile, 
de felul celor pe care le-au avut Schwartz sau 
Euler, deosebesc gîndirea de „Gîndire“. Unii din 
noi pot disprețui intuiţia socotind-o o calitate 
nebuloasă sau o prejudecată kantiană: cu toate 


118 Vezi H. Rademacher și O. Toeplitz, The Enjoyment of 
Mathematics (Princeton, 1957), p. 29 şi urm. 


119 Vezi povestea pasionantă din G. Polya, Mathematics 
and Plausible Reasoning (2 vol., Princeton, 1954), I, 19—21. 

acestea numai intuiţia face să progreseze cunoaș- 
terea în mod creator. Recent, într-un articol de 
fond din Science în care lăuda o descoperire bio- 
chimică, P.H. Abelson a observat că metodele 
superioare de cercetare nu sînt suficiente progre- 
sului viitor; acesta „depinde de calitatea judecății 
intuitive cu care oamenii de știință aleg mate- 
rialul de studiat '1:0. 


Să observăm de asemenea că problemele mate- 
matice citate mai sus sînt formulate integral în 
termeni clari. Prin urmare, condiția care formează 
laitmotivul argumentelor în favoarea afirmației 
„computerele gîndesc“ nu poate fi invocată împo- 
triva concluziilor trase din aceste exemple. Și asta 
nu este totul. După cum sper că am dovedit 
în subcapitolele precedente, în majoritatea tim- 
pului gîndirea serioasă implică noțiuni și relații 
dialectice. Prin însăși modul lor a de funcționa, 
computerele sînt incapabile de raționament dia- 
lectic. Aceasta este probabil ceea ce voia John 
von Neumann să recunoască într-o monografie 
postumă în care a spus că „limbajul creierului 
nu este limbajul matematicii — prin urmare, zic 
eu, nici cel al computerului 121. Norbert Wiener 
ne spune de asemenea că el prevăzuse dificultă- 
tile de proiectare a unui computer care să poată 
recunoaște un pătrat indiferent de poziția rela- 
tivă a acestuia 122. Recent, într-o dare de seamă 
obiectivă, Oliver Selfridge subliniază din nou fap- 
tul că mașinile nu pot deosebi invarianțe de sime- 
trie și nici măcar coliniaritatea într-un joc de 
tick-tack-toe „dacă nu au fost instruiți“, pe cînd 
omul a făcut aceasta de la sine 1%. Să observăm 
mai departe că Gestalt nu înseamnă numai a 
recunoaște forme geometrice. Înseamnă și a re- 
cunoaște „crestat, dințat, lenticular, umbeliform 


120 Science, 31 mai 1968, p. 951. 

121 Neumann, The Computer and the Brain, p. 80. 

122 Wiener, ‘Cybernetics, p. 18. 

123 Oliver Selfridge, „Reasoning in Game Playing. by 
Machine“, Symposium on Computer Augmentation of Human 
Reasoning (nota 102, mai sus), p. 5. 

şi altele“ despre care vorbea Husserl. Mai presus 
de orice, înseamnă a recunoaște „democrație“, 
„specie“, „nevoie“ etc., indiferent de deosebirile 
individuale. Şi să nu uităm că înseamnă a recu- 
noaște chiar Gestalt, ea însăși o noțiune dialectică. 

Dacă o definiție ad hoc a gîndirii ne-ar putea 
ajuta să descurcăm problema, aș fi de acord cu 
J.P. Eckert (unul din proiectanţii lui ENIAC, 
primul calculator electronic digital) care a. de- 
clarat că după o experienţă de 17 ani a fost „ne- 
voit să adopte definiția că gîndirea este ceea ce 
nu pot face computerele“124. Din motivele expuse 
pe larg în paragrafele precedente, această defi- 
niție a Gîndirii este departe de a fi goală. Wiener 
ne-a prevenit că „mașina de calculat ultrarapidă 
nu va reduce desigur nevoia de matematicieni 
[de mîna întîi] 125. Putem merge un pas mai 
departe şi spune că mașinile euristice, care demons- 
trează teoreme, joacă jocuri și cîte altele nu vor 
reduce nevoia de Gîndire. Cea mai bună dovadă 
o constituie înseși lucrările în care Turing, Neu- 
mann, Simon et al. îmbină ideile noi cu rațio- 
namentul dialectic în discuții convingătoare pe 
care nu le poate reproduce nici un computer. 
Sînt convins că Turing nu ar fi mers atît de de- 
parte, nici măcar de dragul cauzei lui, încît să 
susțină că pasionantul lui articol ar putea fi 
scris de un computer ca răspuns la întrebarea: 
„Poate o maşină să gîndească?“ 

Observaţia lui Lady Lovelace despre mașina 
analitică a lui Babbage — că o mașină poate face 
numai ce-i ordonăm să facă — continuă să fie 
valabilă. Este confirmată de cel mai cunoscut 
veteran al programării mașinilor capabile să „în- 
vețe“, A.L. Samuel, care spune: „computerele... 
sînt cretini uriași, nu creiere uriașe“1*6. Compu- 
terele sînt cretine pentru că nu pot Gîndi. Din 
acest motiv nu trebuie să fim îngroziți — cum 


124 Citat în Fink, Computers and the Human Mind, p. 208. 

125 Wiener, Cybernetics, p. 131. 

126 A. L. Samuel, „Artificial Intelligence: A Frontier of 
Automation“, Annals of the American Academy of Pclitical 
and Social Science, CCCXL (martie 1962), 13. 

ne spun Samuel Butler și Norbert Wiener — la 
gîndul că ele ar putea duce la pieirea speciei 
umane 127. Ca în cazul energiei atomice, pericolul 
vine doar de la utilizările pe care Gîndirea le-ar 
putea da creierelor cretine (dar cel mai probabil 
din partea unor creaturi lipsite de creier — o 
ciupercă, o bacterie sau un virus). 

Ca toate discuţiile despre probleme concrete, 
atît cele care sînt favorabile afirmației „mașinile 
pot gîndi“ cît și cele care o contestă (cum este și 
poziția mea) sînt nevoite să folosească inducția 
incompletă. Unii spun că din moment ce propo- 
ziția „maşinile nu pot calcula“ s-a dovedit falsă, 
nu mai avem nici o bază inductivă pentru a ne 
îndoi că „mașinile pot gîndi“128. Alții folosesc 
argumentul inducției în mod direct și explicit. 
„Fabricarea unui creier sintetic nu reclamă altceva 
decît timp şi muncă“1:?. Sau, „pas cu pas, atacăm 
limitările care au mai rămas“1%. Asemenea păreri 
amintesc. de glorificarea mecanicii acum mai bine 
de un secol. De fapt ele au aceeași rădăcină, dogma 


127 Conform poziţiei fundainentale a lui N. Wiener, rezu- 
mată în „Some Moral and Technical Consequences of Auto- 
mation“, Science, 6 mai 1960, pp. 1355—1358, decarece 
mașinile lucrează infinit mai repede decît omul, s-ar putea 
ca omul să nu poată opri la timp o mașină după ce își dă 
seama că aceasta e pe cale de a provoca o catastrofă — 
situație pe care o asemuiește cu cea din „Ucenicul vrăjitor“ 
al lui Goethe. Părerea lui nu se bazează pe posibilitatea ca 
omul să folosească greșit mașinile ci pe afirmația familiară 
că mașinile pot depăși „limitările creatorilor lor“. Vezi „A 
Refutation“ de A. L. Samuel în Science, 16 septembrie 1960, 

741 şi urm. 

128 Cf. Turing, „Computing Machinery“, p. 448. Richard 
Laing îşi încheie recenzia lucrării lui M. Taube, Computers 
and Common Sense (New York, 1961), cu cuvintele: „se 
pare că nu există argumente stringente Împotriva posibili- 
tății computerelor de a face operații tipice inteligenței 
umane“. Behavioral Science, VII '(1962), 240. 

122 Ashby, „Design for a Brain“ (nota 93, mai sus), p. 382. 


130 Simon şi Newel, „Heuristic Problem Solving by 
Computer“ (nota 102, mai sus), p. 32. Vezi de asemenea 
observațiile lui H. Gelernter, „Realization of a Geometry- 
Theorem Proving Machine“, Computers and Thought, sub 
îngrijirea lui E. A. Feigenbaum şi J. Feldman (New York, 
1963), p. 135, cu privire la ideea lui Polya despre raționa- 
mentul plauzibil. 

care spune că în natură nu există nici un element 
care să nu poată fi redus la legi precise, finite și 
reproductibile. 


Baza mecanicistă a „teoriei“ generale a auto- 
matelor ne este relevată clar de o celebră pro- 
poziție demonstrată de John von Neumann: o 
maşină universală Turing poate fi proiectată în 
așa fel încît să se poată reproduce dacă este lăsată 
într-un mediu flotant împreună cu multe din pie- 
sele ei de bază 131. Mai avem nevoie de altceva 
pentru o reproducere mașinistă a vieţii, deci a 
gîndirii însăşi? Să observăm însă că, în baza uni- 
versalității mașinii și presupunerilor implicite în 
demonstrație, propoziția lui Neumann poate fi 
întărită şi mai mult. Ea poate fi extinsă la o 
mașină capabilă să efectueze și toate lucrările 
necesare de extragere, fabricație și transport și 
să se reproducă dacă este lăsată în mediul încon- 
jurător al planetei noastre. Mai mult, omul nu 
trebuie complet eliminat dintre produsele inter- 
mediare ale mașinii. Turing însuși lasă să se înțe- 
leagă că o asemenea posibilitate nu este aberantă, 
căci altfel nu ar avea de ce să indice clar că „oame- 
nii născuți în modul obișnuit“ nu trebuie să facă 
parte din maşină 152. Această afirmaţie ne suge- 
rează o imagine cu adevărat măreață — o mașină 
capabilă să reproducă întreaga evoluție a omului 
începînd din noroiul fierbinte care a existat înainte 
să apară prima celulă vie. 

Totuși, cu cît am aflat mai multe despre natură 
de cînd Laplace a făcut apoteoza mecanicii, cu 
atît mai limpede ni s-a arătat infinitatea calita- 
tivă a naturii. Şi, după cum am susținut mai sus 
(capitolul II. 7), factorul dialectic denumit „ha- 
zard“ este cel care ne împiedică să reducem lumea 
fizică la noțiuni aritmomorfice. Cele două extre- 
mități se întîlnesc: dat fiind natura ei dialectică, 
Gîndirea nu poate fi reprodusă de mașini construite 
după planuri aritmomorfice. 


131 Neumann, „The General and Logical Theory of Auto- 
mata“, pp. 28—30. 
132 Turing, „Computing Machinery“, p. 435. 

În concluzie, pentru a reduce la minimum riscul 
unei interpretări greșite a amploarei criticii pe 
care am făcut-o apoteozei computerului, doresc 
să subliniez că nici nu-mi trece prin minte să 
desconsider utilitatea acestei invenții unice sau 
să neg valoarea diverselor experiențe „euristice“ 
ca sursă de inspirație pentru noi și mai intere- 
sante utilizări ale computerului, dar nu ca un 
progres spre creierul sintetic. Am prezentat aceas- 
tă critică dintr-un singur motiv: computerul este 
oarecum un experiment de laborator prin care 
gîndirea aritmomorfică este izolată de raționa- 
mentul dialectic și, prin limitările lui, ne furni- 
zează dovezi experimentale despre ceea ce am tot 
încercat să predic colegilor mei economiști după 
ce unele experiențe profesionale m-au trezit din 
somnolența aritmomorfică: „lucrurile pe care le 
putem face cu nurherele au o limită, după cum 
au şi cele pe care le putem face fără numere“1%5. 
Căci dacă ignorăm sau negăm acest adevăr, sîn- 
tem gata să credem — ceea ce în general şi facem 
acum — că în viața economică nu există decît 
locomoție și mașini de fabricat mașini. Îndepăr- 
tîndu-ne astfel de miezul procesului economic 
unde acționează îndeosebi înclinațiile dialectice 
ale omului, nu ne atingem ținta pe care ne-am 
stabilit-o ca economiști — să studiem omul în 
speranța că vom reuşi să-l facem mai fericit în 
viață. 


133 Vezi articolul meu „The Nature of Expectation and 
Uncertainty“ (1958), republicat în AE, p. 275. 


Capitolul IV 


MĂSURĂ, MĂRIME ȘI IDENTITATE: 
CÎTEVA EXEMPLE GRĂITOARE 
DIN FIZICĂ 


1. Fizica şi filozofia științei. Specialistul în 
științele sociale care caută indicaţii şi inspiraţie 
pentru propria lui activitate în filozofia modernă 
a ştiinţei riscă să fie dezamăgit, eventual și deru- 
tat. Din diverse motive, cea mai mare parte a 
acestei filozofii a ajuns să fie în primul rînd un 
elogiu al științei teoretice și nimic mai mult. Și, 
dat fiind că din toate ştiinţele contemporane 
numai unele capitole ale fizicii corespund noțiu- 
nii de știință teoretică, este normal ca mai toate 
tratatele moderne de filozofie critică să evite 
orice referire la alte discipline decît fizica teore- 
tică. Şi chiar cînd menționează (rareori) celelalte 
discipline, o fac numai pentru a demonstra cît 
sînt de neștiințifice acestea. 

Filozofia modernă a științei nu duce nici o 
bătălie. Căci nimeni, socotesc eu, nu contestă 
că progresul spectaculos al unor domenii ale fizi- 
cii se datorește integral posibilității de a organiza 
descrierea domeniului respectiv de fenomene într-o 
teorie. Însă noi ne așteptăm, pe bună dreptate, 
la mai mult de la filozofia critică, anume la o 
analiză imparțială și constructivă a metodologiei 
științifice în toate domeniile cunoașterii. Adevă- 
rul adevărat este că lucrările moderne de filo- 

zofie a științei nu iau în seamă nici măcar între- 
gul domeniu al fizicii. 

Drept rezultat al acestei atitudini necritice, cei 
care muncesc înăuntrul edificiului fizicii nu sînt 
întotdeauna de acord cu cei care îl admiră doar 
pe dinafară. După cum recunosc cu regret cei 
dinăuntru, coroana fizicii și-a pierdut unele din 
scînteietoarele nestemate pe care le avea în vremea 
lui Laplace. Am menţionat deja una din neste- 
matele pierdute: imposibilitatea, care devine tot 
mai convingătoare cu fiecare nouă descoperire, 
unei temelii logice necontradictorii pentru toate 
proprietățile materiei. Pentru biolog și specialistul 
în științe sociale acesta este un exemplu foarte 
prețios; există însă și alte exemple cel puțin tot 
atît de semnificative pe care voi încerca să le 
prezint în cele ce urmează. 

Încep prin a aminti un fapt incontestabil: pro- 
gresul fizicii a fost dictat de ritmul în care atribute 
ale fenomenelor fizice au fost supuse măsurii, 
în special. măsurii prin instrumente. Şi mai inte- 
resantă pentru scopul nostru este corelația dintre 
dezvoltarea diverselor sectoare ale fizicii și natura 
atributelor cucerite de măsură. 


După cum ni se poate părea natural ex fost, 
începutul l-au făcut variabilele a căror măsură, 
fiind folosită din timpuri imemoriale, nu ridica 
nici o problemă. Geometria, înțeleasă ca știința 
proprietăților atemporale ale obiectelor concrete, 
are un singur atribut fundamental: lungimea, pro- 
totipul atributului lipsit de calitate. Mecanica a 
fost următorul capitol din fizică care a devenit 
un sistem teoretic complet. Și în acest caz, măsu- 
rile variabilelor respective fuseseră utilizate în 
practică timp de milenii. Este foarte important 
să observăm că prin „spațiu“ și „timp“ meca- 
nica nu înțelege localizare şi timp cronologic, ci 
distanță indiferentă şi interval de timp indiferent. 
Ori, cum este deoseri exprimată aceeași idee, 
fenomenele mecanice sînt independente de Loc 
și Timp. Semnificativ este faptul că pînă și pro- 
gresul spectaculos realizat cu ajutorul mecanicii 
teoretice se limitează la un domeniu de fenomene 

în care cele mai clare tipuri de măsură sînt sufi- 
ciente. În terminologia modernă, spaţiul, timpul 
și masa din mecanică au toate o măsură cardi- 
nală. 


Situaţia s-a schimbat complet cu apariția termo- 
dinamicii, următoarea ramură a fizicii care a 
dobîndit, după mecanică, un edificiu teoretic. 
Pentru prima oară, variabile pecardinale — tempe- 
ratura şi timpul cronologic, pentru a menţiona 
doar pe cele mai cunoscute — au fost cuprinse 
într-o structură teoretică. Această inovație nu 
a fost un eveniment oarecare. Este suficient să 
menționez diversele scări propuse pentru măsu- 
rarea temperaturii, adică a nivelului căldurii, și 
îndeosebi faptul că nu toate problemele ridicate 
de această măsură au fost soluționate spre satis- 
facția generală 1. 

Extinderea structurii teoretice la alte domenii 
a întîmpinat dificultăți și mai mari. Aceasta se 
vede deosebit de clar în cazul electricităţii în care 
toate variabilele fundamentale sînt măsurate cu 
ajutorul instrumentelor şi nici una nu se leagă 
direct de vreun organ de simţ — așa cum e cazul 
cu majoritatea variabilelor din alte domenii ale 
fizicii. Este perfect normal ca inventarea instru- 
mentelor speciale de măsură a variabilelor elec- 
trice să fi necesitat un timp mai lung. Mai mult 
decît alte ramuri, electricitatea a progresat de 
fiecare dată numai în ritmul în care fiecare instru- 
ment de măsură putea desțeleni încă un teren. 
În cazul mecanicii, progresul ei nu a fost întîr- 
ziat de problema măsurii. Cunoaștem cu toţii 
fascinanta poveste a descoperirii izocronismului 
pendulului de către Galileo, care a comparat 
oscilațiile candelabrului din catedrala din Pisa 
cu propriul lui puls. 


Cînd aruncăm o privire generală asupra fizicii, 
ne oprim de obicei aci, astfel că scăpăm din vedere 


1 De exemplu, P. W. Bridgman, în The Logic of Modern 
Physics (New York, 1928), p. 130, spune: „fluxului de căl- 
dură nu i se poate atribui direct nici o semnificație fizică 
şi nu există operații pentru a-l măsura“. ` 

o lecție pe care o putem învăța din domenii ca 
mecanica aplicată la construcții sau ca meta- 
lurgia. Povestea întreagă ne dezvăluie că aceste 
domenii — care fac parte integrantă din știința 
materiei în aceeași măsură ca teoria atomului — 
continuă să se lupte cu cunoștințe parcelare neu- 
nificate într-un singur sistem teoretic. Singura 
explicație posibilă a acestei rămîneri în urmă a 
dezvoltării lor este faptul că majoritatea varia- 
bilelor din structura materialelor — duritatea, de- 
formarea, încovoierea ctc. — sînt în esență cali- 
tăți cuanti ficale. După cum voi explica imediat, 
în acest caz cuantificarea nu poate elimina complet 
natura particulară a calității: ea lasă întodeauna 
un reziduu calitativ ascuns oarecum în structura 
metrică. Așadar, fizica nu este atît de indepen- 
dentă de metafizică pe cît declară filozofia critică 
actuală — cel puțin în cazul în care problemele 
ridicate de opoziția dintre număr și calitate sînt 
considerate (așa cum sînt în general) metafizice. 

2. Măsură, cantitate și calitate. După cum ne 
putem aștepta, omul a început prin a folosi ti- 
pul de măsură cel mai direct şi evident, adică a 
măsurat mai întîi cantitatea. Trebuie însă să rezis- 
tăm tentației de a considera că acest pas a fost 
ușor de făcut. Cantitatea presupune abstragerea 
oricărei variații calitative; prin urmare, măsura 
cantității devine o problemă simplă, în majori- 
tatea cazurilor,.abia după această abstragere. 
Fără îndoială, omului nu i-a trebuit prea mult 
timp pentru a-și da seama că deseori nu se poate 
constata nici o diferență calitativă între două 
cantități de „grîu“, de „apă“ sau „pînză“. Dar 
a trecut imens de mult timp pînă cînd greutatea, 
de exemplu, i-a apărut ca un atribut măsurabil 
general al oricărei substanțe palpabile. Acest tip 
de măsură este denumit în general măsură car- 
dinală. 

Dată fiind tendința, destul de răspîndită în 
ultimul timp, de a nega necesitatea  deosebirii 
între măsura cardinală și alte tipuri de măsură, 
trebuie să subliniez că măsurabilitatea cardinală 
implică o serie de operaţii fizice specifice fără de 

care operaţiile cu creionul pe hîrtie cu numerele 
care reprezintă măsuri nu ar avea nici o semni- 
ficație 2. Așadar, măsurabilitatea cardinală nu este 
o măsură ca oricare alta; ea reflectă o proprie- 
tate fizică specifică unei categorii de obiecte. 
Orice variabilă a acestei categorii există întot- 
deauna sub formă de cuantum în sensul strict al 
cuvîntului (care nu trebuie confundat cu cel din 
„mecanica cuantică“). La rîndul lui, cuantumul 
posedă proprietăți simple dar specifice. 

Fie că numărăm niște tablete de medicament 
dîndu-le drumul una cîte una din palmă într-un 
flacon, fie că măsurăm cantitatea de apă dintr-un 
rezervor golindu-l găleată cu găleată, fie că folo- 
sim o balanţă romană pentru a cîntări o grămadă 
de făină, măsura cardinală implică întotdeauna 
subsumarea indiferentă şi scăderea indiferentă în- 
tr-un sens fizic precis. Să luăm un exemplu cu totul 
elementar: printr-o operație fizică independentă 
de orice măsură putem subsuma un pahar cu 
apă și o ceașcă cu apă sau scoate o ceașcă cu apă 
dintr-o cană cu apă. De ambele dăți rezultatul 

este aceeași entitate, „apa“. 

Din aceste două condiţii (care sînt necesare, 
dar nu și suficiente pentru cardinalitate), scă- 
derea este cea mai strictă. Putem subsuma coșuri 
de mere și de pere, de exemplu, și cu un anumit 
dispozitiv chiar culori. Dar condiția subsumării 
ajunge pentru a infirma cardinalitatea unui mare 
număr de variabile pe care economiștii le tra- 
tează drept cardinale — dacă nu întotdeauna, cel 
puțin remarcabil de des. Chiar Bentham, într-un 
moment de adîncă reflectare, a invocat absența 
subsumării împotriva propriei lui noțiuni de uti- 


2 Pentru o analiză axiomatică a modului în care măsura 
cardinală este dedusă din aceste operaţii fizice, vezi lucrarea 
autorului „Measure, Quality, and Optimum Scale“, în Essays 
on, Econometrics and Planning Presented to Professor P. C. 
Mahalanobis on the Occasion of His 70th Birthday, sub îngri- 
jirea lui C. R. Rao (Oxford, 1964), pp. 232—246. Reprodus în 
Nicholas Georgescu-Roegen, Energy and Economic Myths: 
Institutional and Analytical Essays, New York, Pergamon 


Press, 1976, pp. 271—296. 

litate cardinală aplicată unei comunităţi întregi: 
„Este inutil să vorbim despre adunarea unor 
cantități care după adunare rămîn la fel de dis- 
tincte ca înainte... poţi tot atît de bine pretinde 
că aduni 20 de mere cu 20 de pere'3. De fapt, 
același argument ne furnizează și cea mai simplă 
cale de a discredita teza utilității cardinale chiar 
și pentru individ. Căci unde, permiteți-mi să 
întreb, este rezervorul în care se adună utilită- 
țile și disutilitățile unei persoane? Utilitatea și 
disutilitatea privite ca o relație între un obiect 
exterior şi starea psihică a individului, nu ca o 
proprietate intrinsecă a obiectului, sînt fluxuri 
psihice. Cînd ne simțim obosiţi la sfîrșitul unei 
zile de lucru, nici unul din noi nu poate spune 
unde se află plăcerea resimțită într-o fază a 
muncii. Ca trecutul însuși, această plăcere este 
definitiv pierdută. Dar exemplul cel mai indicat 
pentru a rezolva problema necesității de a deo- 
sebi cardinalitatea de ordinalitatea pură, deoarece 
este limpede ca cristalul și cunoscut oricui, este 
timpul cronologic — sau „data“, istorică dacă pre- 
ferați. Evident, nu există absolut nici o proce- 
dură pentru a subsuma două date istorice, nici 
măcar prin operaţii pe hîrtie după ce i-am atri- 
buit fiecăreia un număr. „Data istorică“ nu este 
o variabilă cardinală. Și nici o convenție rațio- 
nală nu o poate face să fie așa. 

Pentru a completa toate laturile argumentațţiei 
mele împotriva atitudinii relativiste, voi observa 
că, dacă întrerupem un specialist în științele 
naturale în cursul unei expuneri și-l întrebăm 
ce corespunde în realitate vreunei ecuații pe care 
a scris-o pe tablă, ne va da un răspuns exact, 


3 Citat dintr-un manuscris inedit, în Elie Halévy, The 
Growth of Philosophic Radicalism (Boston, 1955), p. 495. 
Dar, ca nenumărați alții, Bentham a continuat să susțină 
că aceasta este vocea „indiferenței sau incapacității“, explicînd 
că, deși posibilitatea de a aduna fericirea mai multor indivizi 
este fictivă, fără ea „toată gindirea politică stă pe loc“. 
Vezi şi The Works of Jeremy Bentham, sub îngrijirea lui 
J. Bowring (11 vol., Edinburgh, 1838—1843), I, 304. 

4 Pentru alte observații asupra acestui punct vezi sub- 
capitolul 6 al acestui capitol. 

perfect inteligibil. Poate că ne va invita chiar 
în laboratorul său pentru a ne arăta sensul opera- 
tional al ecuaţiei respective. În opoziţie cu aceas- 
tă situaţie, specialiştii în științele sociale se îmbată 
în general de aritmomanie și aplică operaţii arit- 
metice pe hîrtie oricăror numere pe care pun 
mîna sau care le vin în minte, fără a se opri 
măcar o clipă pentru a se gîndi dacă aceste ope- 
rații au vreun sens. Nu vedem deseori economiști 
adunînd utilități viitoare scontate la ziua pre- 
zentă — adică fluxuri viitoare scontate la zi — 
ca și cum ar fi anuități plătite în bani (care sînt 
o variabilă cardinală)? Nu vedem de asemenea 
deseori formula mediei aritmetice — care implică 
adunarea — aplicată unor variabile pentru care 
subsumarea nu are absolut nici un sens? Chiar 
dacă admitem că realizările candidaților la un 
examen, de exemplu, sînt ordonate în același mod 
de toți membrii comisiei, există puţine șanse ca 
notele diverșilor membri să dea aceeași medie 
aritmetică. Urmarea este că studentul A va fi 
candidatul tipic după membrul X, iar studentul 
B după membrul Y, și așa mai departe 5. Psiho- 
logii și specialiștii în pedagogie și-au dat treptat 
seama de această absurditate și folosesc acum 
numai mediana, o statistică a ordinei, pentru a 
descrie atributele care sînt variabile pur ordinale. 
Economiștii par să mai aibă încă foarte mult pînă 
să ajungă la maturitate în această privinţă. 
După cum am lăsat deja să se înțeleagă, canti- 
tatea nu poate fi socotită o noțiune premergă- 
toare calității, nici în ordine logică, nici în ordine 
evolutivă. Fără îndoială, înainte de a-i fi venit 
ideea să măsoare cantități de grîu, să zicem, 
omul trebuie să fi constatat că o grămadă de 
grîu este mai mare decît alta fără să le cîntărească. 
Mult timp, "mai rece“ şi „mai cald“ nu au avut 
nici o măsură. Deosebiri ca cele între „mai prie- 
tenos“ și „mai puţin prietenos“ și, îndeosebi, 


5 Pentru o discuție generală a noțiunii de „medie“ din 
acest punct de vedere, vezi lucrarea mea „An Epistemological 
Analysis of Statistics as the Science of Rationai Guessing“, 
Acta Logica, X (1967), 61—91. 

între „mai devreme“ şi „mai tîrziu“, care reflectă 
diferențe calitative, trebuie să fi precedat cu 
mult practica măsurătorii cantitative. Obiectele 
cărora li se aplică astfel de termeni au fost mai 
întîi aranjate într-o ordine mintală precisă. Abia 
mai tîrziu i s-a atașat fiecăruia un număr de 
ordine, după cum trebuie să se fi întîmplat mai 
întîi cu evenimentele și, probabil, cu înrudirea. 
Această etapă de „ordonare“ reprezintă baza no- 
țiunii moderne de măsură ordinală. Dar întîie- 
tatea noțiunii de ordonare asupra noțiunii de 
cantitate a exercitat o influență durabilă asupra 
progresului ideilor noastre în acest domeniu. 
Bertrand Russell a observat pe bună dreptate 
că filozofii se înșală crezînd că pentru matematică 
este esențială cantitatea; oriunde apare, canti- 
tatea nu „poate fi tratată matematic în prezent“. 
Pînă şi în zilele noastre, ordinea, nu cantitatea, 
ocupă locul central în matematica pură. 


Deşi principiile fundamentale ale măsurii sînt 
vechi şi deşi în ultimii ani au fost discutate frec- 
vent, a durat mult pînă ce ne-am dat seama de 
diferența esențială dintre măsura cardinală și cea 
pur ordinală. În speţă, din faptul că măsura car- 
dinală presupune ordinalitate s-a conchis deseori 
că a face deosebirea între măsura cardinală și 
cea pur ordinală înseamnă a despica firul de păr 
în patru. Această atitudine ignoră complet umbra 
pe care calitatea o aruncă asupra măsurii pur 
ordinale. Obiectele cuprinse într-o măsură pur 
ordinală trebuie neapărat să varieze din punct 
de vedere calitativ, căci altfel absolut nimic nu 
ne-ar împiedica să le subsumăm și să le scădem 
fizic şi, deci, să construim o măsură cardinală 
pentru ele. 

Pe de altă parte, trebuie să recunoaștem că 
măsurabilitatea cardinală şi cea pur ordinală re- 
prezintă două poluri opuse și că între ele există 


ê Bertrand Russell, The Principles of Mathematics (Cam- 
bridge, Anglia, 1903), p. 419. Sublinierea este a mea pentru a 
scoate în evidență că pe vremea afirmației lui Russell teoria 
matematică a măsurii era încă un subiect oarecum ezoteric. 

loc pentru unele tipuri de măsură în care calita- 
tea şi cantitatea se împletesc în variații poate 
nelimitate. Există unele variabile, măsurabile 
ordinal dar nu și cardinal, a căror aparentă „dife- 
rență“ are o măsură cardinală indirectă. Timpul 
cronologic și temperatura sînt astfel de exemple. 
În cazul acestor variabile nu există decît o sin- 
gură regulă de construire a unei scări de măsură 
care să reflecte proprietatea lor particulară. Din 
cauza frecvenței ei printre variabilele fizice, am 
propus să diferențiem această proprietate nu- 
mind-o cardinalitate slabă 7. Din motive evidente, 
o măsură cardinală slabă, ca și una cardinală, 
poate fi ușor transformată într-o măsură instru- 
mentală. 

În acest moment se ridică inevitabil o întrebare 
spinoasă: există atribute măsurabile ordinal care 
să nu poată fi măsurate cu un aparat cu ac indi- 
cator? Orice răspuns definitiv la această între- 
bare presupune cel puțin o atitudine epistemolo- 
gică bine definită, dacă nu și una metafizică. 
După părerea predominantă azi, toate atributele 
pot fi măsurate cu instrumente: cu timpul vom 
putea elabora un aparat cu ac indicator pentru 
orice atribut. Credinţa lui F.P. Ramsay că intr-o 
bună zi se va inventa un psihogalvanometru pen- 
tru măsurarea utilității, de exemplu, reflectă clar 
această poziţie 8. În favoarea lui: Ramsay putem 
spune că astăzi este posibil ca pe cadranul unui 
computer electronic să apară coeficientul de inte- 
ligență al unei persoane numai o fracțiune de 
secundă după ce aceasta a apăsat un sistem de 
butoane privind adevărul sau falsitatea unei serii 
de întrebări. Și dacă admitem că inteligența este 


? Cf. Lucrarea mea „Measure, Quality, and Optimum 


Scale“, p. 241. 
8 F. P. Ramsay, The Foundations of Mathematics and 


Other Logical Essays (New York, 1950), p. 161. După cum 
era de aşteptat, Ramsay a avut cíțiva predecescri celebri 
printre hedoniști. Bentham pare să fi fost primul care a visat 
la un „termometru moral“ (Works, I, 304). Mai tîrziu, F. Y. 
Edgeworth, Mathematical Psychics (reeditare, Londra, 1932), 
p. 101, a creat chiar un nou termen, „hedonimetru“, pentru 
aparatul speranțelor sale hedoniste. ° 

măsurată de coeficientul de inteligență, atunci 
inteligența însăși se măsoară cu un instrument 
cu ac indicator. Pe de altă parte, este cert că 
duritatea a sfidat pînă acum marea ingeniozi- 
tate a fizicienilor şi că scara ei este încă exclusiv 
calitativă. Dar probabil că cea mai izbitoare 
ilustrare în această privință ne este furnizată de 
entropie: deși aceasta este o variabilă funda- 
mentală în fizica teoretică, nu există nici un entro- 
Bometru şi fizicienii nu pot nici măcar sugera cum 
ar putea fi proiectat?. Astfel, deși dovezile pe 
care le avem ne arată că fizica a putut elabora 
instrumente de măsură pentru un număr din ce 
în ce mai mare de atribute măsurabile, ele nu 
justifică părerea că pînă la urmă toate măsurile 
vor fi reduse la citirea unui aparat cu ac indicator. 

3. Reziduul calitativ. Variabilele din toate ecua- 
tiile fizicii, fie din mecanică, fie din structura 
materialelor, reprezintă numere. Calitatea nu apa- 
re explicit în aceste ecuații decît printr-o diferen- 
tiere a simbolurilor, ca în E = mc? unde E, m 
și c reprezintă fie categorii discret distincte, fie 
constante. În mod normal un fizician nu este 
cîtuși de puțin preocupat de faptul că unele varia- 
bile reprezintă măsuri cantitative, iar altele mă- 
soară calități cuantificate. Dar, după cum am 
argumentat în subcapitolul precedent, cuantifi- 
carea unui atribut calitativ nu modifică natura 
atributului însuși. Cuantificarea nici nu poate 
să distrugă elementul calitativ al unui fenomen 
care comportă un asemenea atribut. Se înțelege 
imediat că, din moment ce cuantificarea nu pro- 
voacă dispariția calității, ea lasă un reziduu cali- 
tativ care prin forţa lucrurilor trebuie să fie trans- 
pus în formula numerică prin care descriem feno- 
menul. Altfel, această formulă nu ar putea'consti- 
tui o descriere adecvată. Problema este să găsim 
forma sub care reziduul calitativ se ascunde într-o 
configurație pur numerică. 


? O altă variabilă importantă din fizica modernă care nu 
poate fi măsurată cu un instrument este funcția de undă, Y. 
Louis de Broglie, Physics and Microphysics (Londra, 1955), 
p. 80. 

O analiză o legilor fundamentale ale mecanicii 
clasice ne va indica în ce direcție se află răspun- 
sul. După cum am subliniat deja, această ramură, 
cea mai veche a fizicii, nu cuprinde decît varia- 
bile cardinale. A Doua Lege a lui Newton afirmă, 
mai întîi, că efectul unei forțe asupra unui corp 
dat, accelerația mișcării acelui corp, este propor- 
țional cu mărimea forței și, apoi, că efectul unei 
forțe date asupra oricărui corp este proportional 
cu masa acestuia. În plus, esența Legii Gravi- 
tației a lui Newton poate fi formulată în mod 
asemănător: atracția exercitată de un corp asupra 
unei unități de masă este proporțională cu masa 
corpului și răspîndită uniform în toate direcțiile. 

Putem cita alte legi fundamentale din fizică 
care afirmă și ele variația proporțională a. varia- 
bilelor implicate: diversele legi de transformare 
a energiei sau legi celebre ca a lui Planck (£E=/v) 
sau a lui Einstein (E=mc?). Ceea ce vreau să 
evidențiez este că acest model simplu nu consti- 
tuie un accident: din contra, în toate aceste cazuri 
variația proporţională a variabilelor este conse- 
cința inevitabilă a faptului că fiecare din aceste 
variabile nu este supusă nici unei variații cali- 
tative. Cu alte cuvinte, toate sînt variabile car- 
dinale. Motivul este simplu: dacă două asemenea 
variabile sînt legate printr-o lege, legătura fiind 
directă în sensul că legea nu este o relație obtinută 
Brin telescoparea unui lanț de alte legi, atunci 
ceea ce este adevărat pentru o pereche de valori 
trebuie să fie adevărat pentru toate perechile 
următoare. Altfel ar exista o diferență între prima 
și, să zicem, cea de a o suta pereche, diferență 
care nu ar putea fi decît calitativă. Această pro- 
prietate a legilor cardinale (după cum pot fi 
numite în mod potrivit legile respective) consti- 
tuie însăși baza pe care şi-a așezat Cantor celebra 
deosebire între numărul cardinal și cel ordinal. 
Ajungem, spune Cantor, la noțiunea de număr 
cardinal prin abstragerea calității variabile a ele- 
mentelor respective și a ordinii în care le-am 

„numărat“10. În realitate prima condiție este cea 
esențială, întrucît fără o diferență calitativă oare- 
care, ordinea în care numărăm elementele ră- 
mîne arbitrară și, prin urmare, nu mai are nici O 
însemnă tate. 

Există deci o legătură strînsă între cardinali- 
tate și liniaritatea omogenă a formulei prin care 
se exprimă o lege directă. Pe baza acestui prin- 
cipiu, liniaritatea neomogenă ar indica, în gene- 
ral, că unele variabile au numai o cardinalitate 
slabă. Efectiv, o relație liniară neomogenă este 
echivalentă cu o relație omogenă liniară între 
diferențele finite ale tuturor variabilelor. 


O contradovadă a principiului de mai sus este 
și mai edificatoare. O putem găsi într-o ramură 
mai puțin cunoscută a fizicii despre care se vor- 
beşte mai puțin, cea a structurii materialelor. 
Acest domeniu este plin de calități cuantificate: 
rezistența la întindere, limita elastică, încovoierea 
etc. Ajunge să deschidem la întîmplare orice tra- 
tat de structura materialelor pentru a ne convinge 
că nici o lege care implică asemenea variabile 
nu este exprimată printr-o formulă liniară. (De 
fapt, într-unele cazuri nici nu există vreo for- 
mulă, ci doar o diagramă stabilită empiric.) Şi 
aici, motivul este simplu. Kilograme succesive de 
sarcină pot fi considerate cauze egale, dar efectul 
lor individual asupra formei unei grinzi nu este 
același. Deformarea fiind o calitate măsurabilă, 
gradul n de deformare nu este calitativ identic 
cu nici unul din gradele precedente. De asemenea 
„n grade de deformare“ nu reprezintă subsumarea 
„unui singur grad de deformare“ de n ori. Ajun- 
gem astfel la principiul corelativ celui enunțat 
în paragraful precedent: neliniaritatea este aspec- 
tul sub care apare reziduul calitativ în formula 
numerică a. unui fenomen legat de calitate. 

Este posibil să credem că putem răsturna 
această concluzie prin măsurare implicită, adică 
prin alegerea unei scări ordinale pentru cali- 


10 G. Cantor, Contributions to the Foundation of the Theory 
of Transfinite Numbers (New York, nedatată), p. 86. 

tatea cuantificată astfel ca relația neliniară să fie 
transformată într-una liniară. Joan Robinson a 
încercat să facă acest lucru pentru randamentul 
muncii!!. Motivul pentru care încercarea ei a dat 
greş are un caracter general: trebuie să stabilim 
o măsură implicită pentru frecare situație căreia 
i se aplică relația. Aceasta nu ar mai fi deloc o 
măsură. Pe deasupra, majoritatea fenomenelor 
legate de calitate au un fel de apogeu urmat de 
un declin rapid; o astfel de variație nemonotonă 
nu poate fi reprezentată printr-o funcţie liniară. 


În cazul liniarităţii omogene situația nu este 
tot atît de clară. Unele legi referitoare la cali- 
tatea cuantificată sînt totuși exprimate ca varia- 
ţii proporționale. Un exemplu îl constituie legea 
lui Robert Hooke: tensiunea elastică este pro- 
porțională cu sarcina. Contradicția este însă pur 
superficială, deoarece în toate cazurile de felul 
acesta formula liniară este valabilă numai pentru 
un domeniu limitat şi chiar pentru acest dome- 
niu ea reprezintă doar o aproximație comodă, 
o regulă empirică 12. Cazuri de felul acesta suge- 
rează că unele din legile exprimate astăzi prin 
formule liniare pot fi tot reguli empirice. Într-o 
zi vom descoperi, poate, că liniaritatea încetează 
în afara domeniului în care există experiențe tre- 
cute. Istoria modernă a fizicii oferă cîteva exem- 
ple de asemenea descoperiri. Poate că cel mai 
instructiv exemplu este formula propusă de 
H.A. Lorentz pentru adunarea vitezei. În for- 
mula clasică, care pleacă de la principiul după 
care cauze egale produc efecte egale asupra vi- 
tezei, avem V =v +v + ... +v = m, care este 
o funcție liniară omogenă de n, adică de scară. 
Dar, pentru aceeași situație, după cum se demon- 
strează of legea lui Lorentz dă V=c [(c 4v)" — 


— (c — v)" i(ce +v)” + (c—vw)]. În acest caz, 


11 Joan Robinson, The Economics of Imperfect Competition 
(Londra, 1938), p. 109 şi passim. 

12 Exemple similare sînt mult mai frecvente în domeniile 
organice. În psihologie, legea lui Weber spune că pragul de 
percepție este proporțional cu intensitatea stimulului aplicat; 
în economie, avem Principiul Acceleratiei. 

efectul fiecărui v adițional descrește cu scara z. 
Putem înțelege atunci de ce fizicienii nu seapă 
nici o ocazie de a critica extrapolarea oricărei 
legi cunoscute în afara domeniului de experiențe 
efective 13. Chiar dacă protestele nu trebuie luate 
ad litteram, temeiul lor este incontestabil. Așadar, 
dacă socotim cardinalitatea o proprietate fizică, 
s-ar părea că trebuie să admitem și că această 
proprietate ar putea fi limitată la un anumit 
interval al cuantumului. Aceasta ar justifica afir- 
mația lui Hegel, după care schimbările cantita- 
tive provoacă pînă la urmă schimbări calitative 14, 
în tot domeniul fizicii — poate chiar într-o mă- 
sură în care nici chiar Hegel n-a sperat. Întra- 
devăr, dacă principiul se aplică cantităţii însăși, 
el își pierde orice sens 15. 

Pe de altă parte, după cîte știu, nici un fizi- 
cian nu a denunțat extrapolarea cardinalităţii, 
și cu atît mai puțin existența variabilelor cardi- 
nale. Pentru un fizician, măsurarea tipică cu 
instrumente înseamnă compararea a două cazuri 
ale acelesași variabile. Dar două asemenea cazuri 
pot fi subsumate și comparate direct numai pen- 
tru cîteva variabile. Lungimea și masa sînt exem- 
plele prin excelență, motiv pentru care sînt inclu- 
se în sistemul fundamental de unități pe care se 
bazează operaționalitatea fizicii cînd lucrează cu 
instrumente. Cu toate că acest sistem cuprinde 
și timpul, acesta nu este o variabilă primară, așa 
cum sînt lungimea și masa. Pentru a subsuma și 
compara două intervale de timp trebuie mai întîi 
să le măsurăm cu un ceas (care ne dă o măsură 
indirectă a timpului cu ajutorul lungimii). Mă- 
sura timpului, ca o mulțime de alte măsuri din 
fizică, se bazează pe o convenţie care este în mare 


13 Bridgman, Logic of Modern Physics, p. 203; P. W. 
Bridgman, The Intelligent Individual and Society (New York, 
1938), p. 13; Werner Heisenberg, Physics and Philosophy: 
The Revolution in Modern Science (New York, '1958), p. 85 
și urm. 

14 The Logic of Hegel, traducere de W. Wallace (ed. 2-a, 
Londra, 1904), p. 203 şi passim. 

15 „În cantitate avem o modificabilă, care în ciuda modi- 
ficărilor rămîne totuși aceeași“. Ibid., p. 200. 

măsură arbitrară 16. Din aceste motive, cînd for- 
mula contracției a lui Lorentz părea că ame- 
nință cardinalitatea lungimii, în locul lungimii 
a fost sacrificată cardinalitatea timpului newto- 
nian: formula lui Finstein pentru „contracția“ 
timpului a salvat cardinalitatea lungimii. Drept 
urmare, dacă o variabilă este astfel că măsura 
ei cardinală actuală este stabilită în cadrul unui 
sistem închis — adică fără referință la alte varia- 
bile prin intermediul unui (unor) instrument(e) 
de măsură —, este greu să ne imaginăm motive 
pentru a renunța la cardinalitatea ei în viitor. 
Poate că, în intenția lui Hegel, „cantitatea“ tre- 
buie să se refere numai la astfel de variabile pri- 
mare. 

Oricum ar fi, vom descoperi poate că unele 
variabile socotite acum cardinale nu sînt cu ade- 
vărat cardinale — după cum s-a întîmplat cu 
timpul și viteza. Dar nu pare posibil ca vreo 
știință să elimine complet cantitatea după cum 
nu poate ignora complet nici calitatea. Căci atunci 
toate legile fizicii s-ar putea reduce la propoziții 
topologice, nemetrice și însăși reușita fizicii în 
practică aproape că s-ar sfîrși. Acesta este un 
aspect important și îl voi ilustra imediat cu 
exemple din economie. 

4. Problema mărimii. Fără a uita avertismen- 
tele din analiza de mai sus, dacă variabilele 
asociate direct cu un fenomen sînt măsurabile în 
mod cardinal, ne putem aștepta în general ca 
toate să poată creşte în aceeași proporție și să 
reprezinte totuși același fenomen. Formula care 
descrie fenomenul trebuie să fie atunci omogenă 
și liniară sau, în termeni mai generali, o funcţie 
omogenă de gradul întîi. Pe de altă parte, dacă o 
variabilă este o calitate cuantificată, nimic nu 
pare să pună la îndoială că formula poate fi 
neliniară. 


16 Tocmai pentru că timpul nu este o variabilă primară, 
E. A. Milne, Kinematic Relativity (Oxford, 1948), p. 37, 
și-a putut permite să sugereze că timpul nu trebuie să fie 
măsurat pe baza timpului obișnuit indicat de ceasornic çi 
pe scara e. 


198 


Dat fiind că prima situaţie caracterizează un 
fenomen (sau un proces) indi ferent fată de mărime, 
este limpede că problema mărimii se pune numai 
în cazul proceselor în care sînt implicate calități 
cuantificate, și invers. Este inutil să adăugăm că 
aceasta se aplică și mai categoric proceselor în 
care sînt implicate calități necuantificabile. În 
concluzie, problema mărimii este limitată strict 
la procesele legate de calitate. 

Doresc să subliniez că în sprijinul acestei con- 
cluzii nu am invocat nici o singură mărturie 
din afara domeniului materiei moarte. Faptul că 
fizica este cea care ne învață că mărimea este 
indisolubil legată de calitate merită deci o aten- 
ție deosebită din partea cercetătorilor fenomenelor 
vieţii. Într-adevăr, părerea cea mai răspîndită 
despre mărime, care reprezintă unul din cele mai 
importante capitole ale biologiei și ştiinţelor so- 
ciale, este că problema mărimii se pune numai 
în aceste științe deoarece numai ele studiază 
organisme. 

Ideea că mărimea optimă a elefantului sau a 
țînțarului nu este stabilită de un capriciu al ani- 
malului sau de vreun accident, ci de legi fizice 
care privesc calități cuantificate este, fapt curios, 
destul de veche — mai veche decît originea bio- 
logiei ca știință. Ea a fost avansată pentru prima 
dată de Galileo într-o formă atît de pătrunză- 
toare încît paragraful lui rezumativ merită să fie 
citat integral: 

„Din demonstrația de pînă acum, putem cons- 
tata limpede imposibilitatea de a crește mărimea 
structurilor pînă la dimensiuni vaste fie în artă, 
fie în natură; de asemenea, imposibilitatea de a 
construi vapoare, palate sau temple uriașe, în aşa 
fel ca vislele, curțile, grinzile, buloanele de fier, 
pe scurt, toate celelalte elemente ale lor să se 
țină laolaltă; nici natura nu poate crea copaci 
de dimensiuni neobișnuite, deoarece ramurile lor 
s-ar rupe sub povara propriei lor greutăți; la 
fel, ar fi imposibil să se îmbine structurile osoase 
ale oamenilor, cailor și altor animale în așa fel 
încît ele să se țină laolaltă și să-și îndeplinească 

funcțiile normale dacă înălțimea acestor animale 
ar creşte enorm; căci această creștere în înăl- 
time nu poate fi realizată decît folosind un mate- 
rial mai dur și mai rezistent decît cel obișnuit 
sau mărind dimensiunile oaselor, schimbîndu-le 
astfel conturul pînă cînd forma și înfăţişarea ani- 
malelor ar sugera o monstruozitate“. 

Biologii au putut accepta—încă de cînd 
Herbert Spencer a redescoperit argumentul lui 
Galileo — ideea legăturii intime dintre mărimea 
biologică și legile structurii materialelor și cerceta 
atent implicațiile ei!8 numai pentru că ei sînt 
singurii care se preocupă de ceea ce se petrece în 
interiorul unui organism. Complexul de flux de 
care suferă de obicei economiștii îi face să consi- 
dere că ceea ce se petrece într-o unitate produc- 
tivă îl privește exclusiv pe inginer, că economia 
se preocupă doar de fluxurile observate la poarta 
uzinei, adică de fluxurile între umități. Acest 
complex de flux este responsabil de multe alte 
concepții înguste despre procesul economic. 

De fapt, cu puține excepții, economiștii (ca și 
alți specialiști în ştiinţe sociale) s-au opus suges- 
tiei că noțiunea generală de organism poate fi 
un instrument folositor în propriul lor domeniu. 
Concepţia lor mecanicistă înnăscută despre expli- 
cația științifică i-a determinat chiar pe mulți din 
ei să declare această noțiune neștiințifică și, evi- 
dent, să nege că folosirea ei este îndreptățită în 
vreo știință specială. Rezultatul este că problema 
eventualei existențe a unei mărimi optime a 
unității de producție continuă să fie o problemă 
nerezolvată în economie. Obosiți probabil de ne- 
sfîrșita controversă, numeroși economiști nici nu 


17 Galileo Galilei, Dialogues Concerning Two New Sciences, 
traducere de H. Crew și A. de Salvio (Chicago, 1939), p. 130. 
Sublinierea îmi aparține. | 

18 Herbert Spencer, The Principles of Biology (2 vol. 
New York, 1886), I, 121 şi urm. Aproape fiecare biolog 
cunoscut a scris despre această problemă: de ex., J. B.S. 
Haldane, Possible Worlds and Other Papers (New York, 
1928), pp. 20—28. Dar niciunul nu a tratat-o atît de magistral 
și de temeinic ca D'Arcy W. Thompson, On Growth and Form 
(2 vol., ed. 2-a, Cambridge, Anglia, 1952), I, 22—77. 

mai acordă azi atenție acestei probleme. Dar 
literatura publicată cu ani sau luni în urmă 
conține multe argumente foarte ingenioase (chiar 
dacă nu-și ating ţinta) împotriva existenței mă- 
rimii optime. Fapt curios, majoritatea acestor 
argumente, din ambele părți, folosesc analogii 
biologice. Unele vorbesc despre „oameni-furmnici“ 
și „mașini-furnici 19. 

Unul din aceste argumente, care atacă problema 
de pe o poziție independentă şi pe care mulți 
economiști îl îndrăgesc, prezintă la prima vedere 
o oarecare afinitate cu principiul expus la începutul 
acestui subcapitol. Argumentul susține că, dacă 
sînt luate în considerare absolut toate elementele 
esențiale ale fenomenelor, legile naturale sînt 
exprimate întotdeauna prin funcții omogene de 
gradul întîi; faptul că observaţiile noastre ne 
duc — cum se întîmplă deseori —-la un tip diferit 
de formulă nu constituie o dovadă împotriva 
acestei afirmații, ci un semn pozitiv că am trecut 
cu vederea niște factori. Aspectul curios al acestei 
teze este acela că, chiar dacă ar fi adevărată, ea 
nu are nici o legătură cu problema economică a 
mărimii optime a unității de producție. Desigur, 
problema economică nu depinde de toți factorii 
esențiali — există și unii factori gratuiţi. Pe de 
altă parte, dacă este privită ca un principiu general 
din natură, teza este nu numai neoperațională 
— după cum a remarcat Samuelson20 — ci de-a 
dreptul absurdă. Într-adevăr, fie y=f (%4, Xz, ---,%4) 
expresia omogenă liniară a unei legi complete, 
anume atunci cînd sînt luaţi în considerare toţi 
factorii esențiali, X}, Xə, ...„Ă,. Să presupunem 
în continuare că X, este factorul trecut cu vederea 


19 Pentru o critică a celei mai cunoscute din aceste păreri, 
vezi lucrarea mea ,„Chamberlain's New Economics and the 
Unit of Production“, în Monopolistic Competition Theory: 
Studies in Impact, sub îngrijirea lui R. E. Kuenne (New 
York, 1967), pp. 31—62. 

20 Paul A. Samuelson, Foundations of Economic Analysis 
(Cambridge, Mass., 1948), p. 84. 

și că nu există erori de observație?!. În cazul 
general, observațiile noastre vor fi răspîndite 
într-un întreg domeniu cu n dimensiuni al spa- 
țiului (y, xi, Xa, -::, Xp). În consecință, nu vom 
putea nici măcar bănui existența vreunei legi. 
Dacă se întîmplă însă ca toate observațiile să se 
afle pe o hipersuprafață, y = g(x,, Xa, -> Xa 
A, este factor „accidental“ și ultima ecuație 
reprezintă legea completă. Aceasta înseamnă că 
toate legile observate trebuie să fie legi complete. 
Şi dat fiind că nu toate legile observate sînt 
exprimate prin funcții omogene liniare, absurdi- 
tatea tezei este demonstrată. 


5. Identitate şi proces. În continuarea obser- 
vațiilor de mai sus, un fapt aproape că nu poate 
fi subliniat îndeajuns în acest moment: problema 
mărimii este indisolubil legată de noțiunea de 
identitate, anume de noțiunea de „același feno- 
men“ sau „același proces“. În ştiinţa economică 
preferăm termenul de „unitate de producţie“ 
celui de „același proces“ pentru a scoate în evi- 
dență criteriul abstract pe baza căruia se stabi- 
lește identitatea. Dar orice termen am folosi, 
identitatea rămîne esențialmente o noţiune pri- 
mară care nu este susceptibilă de o formalizare 
completă. „Acelaşi proces“ este o categorie de 
evenimente analoage şi ridică dificultăți chiar 
mai mari decît „același obiect“. Dar nici în acest 
caz, nici în altele, nu trebuie să lăsăm analiza să 
eșueze din cauza acestei dificultăți. Există multe 
aspecte care pot fi clarificate cu mari foloase 
odată ce admitem că „identitate“, deşi nu poate 
fi analizată, este în majoritatea cazurilor o noţiune 
operațională. 

Fie P, și P, două stadii deosebite ale unui 
proces. Problema mărimii apare numai în cazurile 
în care P, şi P pot fi subsumate tîn vivo într-un 
alt: stadiu P, al aceluiași proces. Dacă aceasta 


21 Ultima presupunere este absolut necesară pentru 
verificarea tezei care, trebuie subliniat, nu are nimic de-a 


face cu erorile de observație și, de fapt, nici cu problema 
aproximațiilor succesive. 

este posibil, vom spune că P, și P, sînt adunate 
interior și vom scrie 


(1) PO Pa = Pa. 


Putem de asemenea spune că P, este împărțit 
în P, şi P, sau că procesul corespunzător (P) 
este divizibil. Drept ilustrare, dacă masele m, 
și m, sînt transformate în energiile E, și, respectiv, 
E, de către două stadii deosebite P, şi P}, aceste 
două stadii individuale pot fi adunate interior 
deoarece există un stadiu al aceluiași proces care 
transformă m, + mp în E, + Ea. Putem de ase- 
menea împărți P în P, și P, sau chiar în două 
jumătăți de P dacă P nu posedă o unitate 
indivizibilă, naturală. Inutil să spunem că nu pu- 
tem împărți (în același sens al cuvîntului) procese 
ca „elefant“ sau chiar „Universitatea Harvard“. 


Este evident că adunarea interioară n vivo 
este răspunzătoare de operația corespunzătoare cu 
creionul pe hîrtie. Căci, chiar dacă subsumarea 
lui P, şi P, este posibilă, dar reprezintă un stadiu 
al unui proces dzferst, operațiile noastre pe hîrtie 
ar da la iveală un termen neliniar??. 


Merită de asemenea subliniat că procesele pot 
fi adunate şi exterior. În acest caz, P” şi P" nu 
trebuie nici măcar să fie stadii ale aceluiași proces. 
În adunarea exterioară, 


(2) P' + P" pae P'", 


P' şi P'' îşi păstrează individualitatea (despăr- 
țirea) în vivo şi sînt aglomerate numai în minte 
sau pe hîrtie. Adunarea exterioară și cea inte- 
rioară sînt deci două noțiuni complet diferite. 


Cînd un contabil integrează cîteva bilanțuri 
într-unul singur sau cînd calculăm produsul na- 


23 Acest termen reflectă ceea ce am putea numi inter- 
acțiunea generată de contopirea a două fenomene distincte. 
O ilustrare instructivă pentru cititor poate fi interpretarea 
dată de Schrödinger termenului neliniar din ecuația mecanicii 
ondulatorii. E. Schrödinger, „Are There Quantum Jumps?“ 
British Journal for the Philosophy of Science, III (1952), 
234. 

țional net al unei economii, nu facem decît să 
adunăm exterior procese de producție. Aceste 
operații pe hîrtie nu presupun în mod obligator 
o adevărată contopire a proceselor respective. În 
contabilitate toate procesele sînt aditive. De aceea 
trebuie să facem o deosebire netă între procesul 
unei unități de producție (uzină sau firmă) şi cel 
al industriei. Ceea ce vreau să spun este că o 
industrie se poate extinde prin însumarea unor 
procese de producție nelegate între ele, pe cînd 
dezvoltarea unei unități de producție este rezul- 
tatul unei modificări morfologice interioare. 


Aşadar, dacă unitățile care se adună exterior 
în contabilitatea industriei sînt identice, varia- 
tiile variabilelor implicate — inputurile și outpu- 
turile — vor fi supuse proporționalității. Randa- 
mentul constant la scară variabilă este deci o 
proprietate tautologică a industriei granulare’. 
Numai în măsura în care o industrie actuală 
reprezintă o acumulare de firme practic identice, 
nu se poate ridica vreo obiecție valabilă împotriva 
presupunerii coeficienţilor de producţie constanți 
în sistemul lui Wassily Leontief. 


În legătură cu discuția de mai sus se poate 
naște o neînțelegere. Deoarece am afirmat că 
fenomenele în care sînt implicate numai variabile 
cardinal măsurabile sînt în mod obligator indi- 
ferente față de mărime, mi s-ar putea replica că 
astfel am oferit cel mai bun argument împotriva 
existenței unei mărimi optime, a uzinei cel puțin. 


23 Folosesc termenul de „industrie granulară“ în loc de 
„industrie atomistă“, nu numai pentru că în prezent al doilea 
termen ar putea crea confuzie, ci și pentru că proprietatea 
randamentului constant la scară variabilă nu cere neapărat 
ca numărul firmelor să fie extrem de mare. Acest număr 
trebuie să fie doar atît de mare încît să nu permită nici unei 
firme să prevadă efectul final asupra pieței al oricărei stra- 
tegii pe care ar adopta-o ea, adică atît de mare încît con- 
curehța înăuntrul speciei să nu producă nici un folos. Se 
înțelege de la sine că există o penumbră de numere care 
satisfac această condiție și că ordinul ei de mărime depinde 
de starea analizei strategiei, de cît de conștienți sînt între- 
prinzătorii de această analiză și de informaţiile de care dispune 
în mod curent fiecare firmă. 

Într-adevăr, un critic se poate întreba: în general 
vorbind, nu sînt inputurile și outputurile uzinelor 
cardinal măsurabile? 

O asemenea interpretare ar ignora însăși esența 
argumentului meu, anume că ne putem aștepta 
ca legea să se exprime printr-o formulă liniară 
omogenă numai dacă variabilele cardinal măsura- 
bile sînt legate direct —cum sînt cauza și efectul— 
în sensul cel mai strict. Revenind la unul din 
exemplele citate mai sus, ne putem aștepta ca 
accelerația să fie proporțională cu forța deoarece 
forța influențează accelerația direct: după cîte 
știm, între ele nu există nici o verigă intermediară. 
Nici măcar nu am sugerat că, singură, cardinali- 
tatea este suficientă pentru a justifica formulele 
omogene și liniare ale legilor. Privesc cardinali- 
tatea ca o proprietate fizică care ne permite să 
facem anumite operaţii legate de măsurare și, 
prin urmare, ca o proprietate stabilită înaintea 
descrierii unui fenomen care implică variabile 
cardinale. Tocmai din acest motiv nu aș fi de 
acord cu părerea lui Schrödinger că energia poate 
fi în alte cazuri „o 'noţiune cantitativă” (Quanti- 
tätsgrösse)“ iar în altele „o 'noţiune calitativă” 
sau 'o noţiune de intensitate” (/ntensitătsgrăsse) “24. 
După cum poate fi evident în acest punct, părerea 
mea este că trebuie să se facă o deosebire între 
procesele susceptibile de adunare interioară şi 
cele care nu pot fi adunate astfel, în loc de a 
spune că o variabilă își schimbă cardinalitatea 
după procesul la care participă. 

În ce privește unitatea de producție, oricărui 
economist care este gata să se dezbare de complexul 
de flux trebuie să-i fie clar că inputurile şi outpu- 
turile nu sînt legate direct şi, prin urmare, nu avem 
nici un motiv a priori pentru a ne aștepta ca 
funcţia de producție să fie o funcție omogenă de 
gradul întîi. Binecunoscuta funcție de producție 
a unei uzine este expresia adunării exterioare a 
unei serii de procese fizice, care se referă fiecare 


24 Schrödinger, „Are There Quantum Jumps?“, 115. 

la una din operațiile parțiale necesare pentru a 
transforma materialele intrate în produs(e). Deoa- 
rece majoritatea acestor procese intermediare sînt 
legate de calitate, nici un proces de fabrică nu 
poate fi indiferent față de scară. Știm că valoarea 
productivă a multor iriputuri care sînt fără îndoială 
măsurabile cardinal nu rezidă în cuantumul lor 
material. Cu toate că materialele se cumpără 
la greutate sau volum, ceea ce cumpărăm de fapt 
este deseori rezistență la deformare, la căldură 
etc., respectiv calitate, nu cantitate. Acest lucru 
este adevărat fie că materialele sînt perfect divi- 
zibile, fie că nu sînt. În consecință, aşa-numita 
teză tautologică — după care divizibilitatea per- 
fectă a factorilor atrage după sine randamente 
constante la scară variabilă — este complet inutilă. 
Dacă, totuși, teza exercită o oarecare atracție, 
aceasta se datorește exclusiv faptului că în cursul 
argumentării „divizibilitatea factorilor“ este con- 
fundată cu „divizibilitatea proceselor“. Ori de 
cîte ori se întîmplă aceasta, argumentul nu se mai 
aplică la unitatea de producție; complicîndu-se 
inutil, argumentul nu face decît să demonstreze 
o trăsătură tautologică a industriei moleculare. 

6. Cardinahlatea și veziduul calitativ. Poate că 
cea mai mare revoluție din matematica modernă a 
fost provocată de. noțiunea de grup introdusă de 
Evariste Galois. Datorită acestei contribuții, ma- 
tematica şi-a putut da seama că o serie de pro- 
prietăți care pînă atunci fuseseră considerate 
complet deosebite unele de altele corespund 
aceluiași model abstract. Economia de gîndire 
realizată prin descoperirea şi studierea altor 
modele abstracte în care se pot reflecta o mulțime 
de situații este atit de evidentă, încît matemati- 
cienii și-au îndreptat din ce în ce mai mult atenția 
în această direcţie, adică spre formalism. Puterea 
formalismului este ilustrată de modelul abstract 
care se potrivește și cu relațiile dintre punct și 
linie din geometria euclidiană, și cu organizarea 

a patru persoane în cluburi cu cîte doi membri?. 
Succesul formalismului în matematică a dus mereu 
la atitudinea epistemologică după care baza 
cunoașterii constă exclusiv din modele formale: 
faptul că în exemplul de mai sus modelul se aplică 
și punctelor și liniilor într-un caz, și persoanelor 
și cluburilor în celălalt este o chestiune secundară. 
În mod similar —admiţînd că orice scară de 
măsură poate fi schimbată în alta printr-o trans- 
formare strict monotonă și, prin urmare, că 
funcția strict monotonă este modelul formal al 
măsurii — s-a ajuns să se nege orice semnificație 
epistemologică a cardinalității. După o astfel de 
concepție, nu există absolut nici un motiv ca un 
tîmplar să nu poată număra unu, doi, patru, ...,2”, 
pe măsură ce aplică metrul o dată, de două ori, 
de trei ori, ..., de (n + 1) ori sau, după cum suge- 
rează Louis de Broglie, ca să nu folosim o riglă 
gradată logaritmic. 

Acestea fiind obiecțiile caracteristice împotriva 
deosebirii între diversele feluri de măsurabilitate, 
ele echivalează cu a susține că nu există motive 
obiective pentru a deosebi un peşte de o insectă, 
de exemplu. Amîndouă sînt animale! Louis de 
Broglie continuă să declare cardinalitatea o idee 
arbitrară (cel mult o pură convenție) care reflectă 
deprinderi inconștiente şi intuiții superficiale?6 
— făcîndu-ne astfel să ne întrebăm dacă un 
fizician ar mai putea efectua o muncă de rutină 
în laborator fără astfel de impurități. Pentru a 
demonstra apoi caracterul convențional al cardi- 
nalității, Louis de Broglie ia cazul a două gaze 
cu același număr de molecule. E, și E, fiind ener- 
giile termice ale acestor gaze, după cum se știe, 
relația £, = kE, impune ca temperaturile abso- 
lute, T, și Ta, să satisfacă relația analoagă 7, = 
= kT. Ergo, avem aci o convenție care transferă 
cardinalitatea energiei termice temperaturii ab- 


25 Cf. R. L. Wilder, Introduction to the Foundations of 
Mathematics (New York, 1956), pp. 10—13. 

26 Louis de Broglie, Physics and Micrcphysics, p. 81 
și urm. 

solute. Discuţia reușește numai să ne facă să 
realizăm și mai bine de ce temperatura absolută 
nu este o variabilă cardinală. Căci contrastul este 
acum mai izbitor: lungimea este o variabilă car- 
dinală pentru că cu ea putem efectua direct unele 
operații (putem, de pildă, subsuma lungimi) şi nu 
pentru că putem stabili o convenție perfect ana- 
loagă cu a lui de Broglie, pornind de la faptul că 
lungimile a două dreptunghiuri de aceeași lățime 
sînt proporţionale cu cele două suprafețe. 

Există şi economiști care au susținut relati- 
vitatea măsurii. Ei nu şi-au dat probabil seama 
că această părere subminează întreaga temelie 
pe care se bazează știința economică. Într-adevăr, 
această temelie constă dintr-o mînă de principii 
care afirmă toate că un anumit fenomen este 
supus unor variații crescătoare sau descrescătoare. 
Nu există nici o excepție, fie că principiul se 
aplică fenomenelor de consum, fie că se aplică 
celor de producție: utilitate marginală descrescă- 
toare, raport marginal de substituție descrescător, 
economii interne crescătoare etc. 


Se vede destul de ușor că aceste principii își 
pierd sensul în cazul în care cardinalitatea ar fi 
o ficțiune. Este limpede că, dacă nu există nici o 
bază epistemologică pentru a măsura porumbul 
într-un mod sau altul, utilitatea sa marginală 
poate creşte sau descrește nestingherită în oricare 
interval dat. Deşi pare surprinzător, relativitatea 
măsurii ar provoca un dezastru mai mare în teoria 
producţiei decît în cea a consumatorului. Căci 
atunci am putea da aproape orice formă am dori 
izocuantelor, curbelor de cost, curbelor de scară 
de producție. Dacă fizica teoretică are sau nu 
nevoie de o bază cardinală este o problemă care 
depășește cadrul acestei lucrări, dar aproape nu 
încape îndoială că, din cauza naturii ei pur practice, 
activitatea economică nu poate exista fără o 
astfel de bază. 


2? Pentru amănunte, vezi articolul meu citat mai înainte, 
„Measure, Quality, and Optimum Scale“, pp. 234, 246, 
reprodus în Energy and Economie Myths. 

Cumpărăm și vindem pămînt în pogoane deoa- 
rece pămîntul este deseori omogen pe mari supra- 
fețe; şi pentru că această omogenitate nu este 
generală avem renta diferenţială. Cît de neînchi- 
puit de complicată ar fi viața economică dacă am 
adopta pentru pămînt o măsură ordinală aleasă 
în aşa fel încît să eliminăm renta diferențială, 
fără a mai vorbi de ce s-ar întîmpla dacă am 
proceda la fel cu toate variabilele economice care 
implică variații calitative! 

Deoarece ea este asociată cu absenţa totală a 
variației calitative, cardinalitatea reprezintă un 
fel de origine naturală a calității. Eliminarea ei 
din cutia cu instrumente descriptive echivalează 
cu distrugerea oricărui punct de referință pentru 
calitate. Totul ar deveni fie „aceasta“ fie „acela“. 
O asemenea idee ar fi deosebit de dăunătoare dacă 
ar fi adoptată de economie. Oricare din princi- 
piile fundamentale pe care se bazează o mare 
parte din analiza economică este în fond expresia 
unui reziduu calitativ rezultat din proiectarea 
unor fenomene legate de calitate pe o rețea cardi- 
nală. Pentru a da un exemplu, principiul elasti- 
cității descrescătoare a substituirii factorilor nu 
este decît un asemenea reziduu. Un examen 
critic al justificării acestui principiu scoate ușor 
la iveală că factorii substituibili fac parte dintr-o 
categorie specială menționată mai înainte: ei 
participă la procesul de producție prin proprie- 
tățile lor calitative. Cealaltă categorie de factori, 
care trec doar prin proces ca simple substanţe, nu 
pot da, strict vorbind, un rest calitativ, deci 


provoca substituție. Drept ilustrare putem cita 
inputurile de cupru şi zinc în producerea unei 
anumite alame. Ajungem astfel la concluzia că 
fiecare relație între două inputuri, sau între output 
și un input, poate prezenta sau nu un reziduu 
calitativ în funcție de rolul pe care factorii respec- 
tivi îl au în procesul de producție. Această dife- 
rență explică marea varietate a modelelor pe care 
le poate prezenta o funcție de producție și care 

este cuprinsă în noțiunea generală de lmitațio- 
nalitate28*. 

Mulţi economiști susțin că economia este o 
știință deductivă. Analiza de mai sus a naturii 
principiilor fundamentale privind variațiile canti- 
tative ale bunurilor economice măsurabile car- 
dinal justifică părerea lor, dar numai parțial. 
Desigur, afirmarea existenței unui reziduu cali- 
tativ este o judecată sintetică a prior mai curînd 
decît o propoziție empirică. Dar numai cu ajutorul 
dovezilor faptice putem stabili exact dacă reziduul 
calitativ este reprezentat de variaţii crescătoare 
sau descrescătoare. Această constatare pare destul 
de limpede. Totuși, doresc să o ilustrez cu un 
exemplu deosebit de instructiv. 

Pe cînd mă zbăteam încă cu ideea că trăsătura 
fundamentală a aplicaţiei preferințelor în domeniul 
unor bunuri ordinal măsurabile reflectă un reziduu 
calitativ, într-un articol din 1954 am înlocuit 
principiul raportului marginal de substituție des- 
crescător cu o nouă propoziție care aduce pe 
primul plan calitatea. Mai simplu spus, am plecat 
de la ideea că, dacă zece kilograme de cartofi și 
zece kilograme de mălai sînt venituri echivalente 
pentru un consumator, atunci un venit de zece 
kilograme de orice amestec de cartofi și mălai 
nu poate fi echivalent cu nici una din alternativele 
inițiale. Această propoziție negativă recunoaște 
pur și simplu existența unui reziduu calitativ în 
aplicația preferințelor și, prin urmare, nu necesită 
un Sprijin empiric: „axioma“ că preferința ține 


28 Observațiile de mai sus pot fi socotite comentarii la 
articolul meu din 1935, „Fixed Coefficients’ of Production 
and the Marginal Productivity Theory“, retipărit în AE, 
care după toate probabilitățile. reprezintă singura încercare 
de analiză generală a limitaționalității în raport cu meca- 
nismul de fixare a prețurilor. A se vedea și capitolele 2, 4 
și 5 din volumul meu Energy and Economic Myths, citat mai 
sus. 

* Termen introdus de Ragnar Frisch pentru un aspect 
structural al unor funcții de producție, constind dintr-o 
legătură rigidă fie între factori, fie între produs și 
factor(i). De exemplu, cantitatea de aur determină cantita- 
tea de verighete de un anumit tip (nota trad.) 

seamă de calitate este suficientă. Dar sub influența 
noțiunii devenite tradiționale, conform căreia 
curbele de indiferență sînt evident convexe, am 
făcut încă un pas și am afirmat că zece kilograme 
de amestec sînt (în general) preferate aceleiași 
cantități de oricare din cele două produse. Din 
motive evidente, am numit postulatul formulat 
astfel Principiul Complementarității:9. Carl Kaysen 
a contestat postulatul pe motiv că unele ingre- 
diente pot foarte bine da un amestec dezgustător. 
La vremea aceea, obiecția nu prea m-a tulburat, 
căci eram mulțumit de observaţia că postulatul 
meu nu obligă o persoană nici să amestece ingre- 
dientele, nici să le consume într-o anumită ordine. 
Abia mai tîrziu mi-am dat seama că obiecția lui 
Kaysen era întemeiată, cînd am dat peste un 
exemplu simplu care se opunea postulatului: 
unui iubitor de animale poate să-i fie indiferent 
dacă ţine doi cîini sau două pisici, dar ar putea 
să găsească viaţa neplăcută dacă ţine un cîine 
și o pisică. Exemplul arată că, întrucît unele bunuri 
pot avea un efect antagonist, Principiul Comple- 
mentarității nu este valabil întotdeauna. După 
cum am spus, numai faptele pot stabili în ce direc- 
ție reziduul calitativ răstoarnă proporționalitatea. 
Şi, deoarece principiile fundamentale ale econo- 
miei politice nu au practic nici o valoare dacă 
această direcție nu este specificată, părerea că 
există a priori adevăruri sintetice este numai 
în parte justificată. Ca toate adevărurile parțiale, 
și această părere a avut unele efecte nefericite 
asupra ideilor noastre. 


29 Vezi partea a II-a din „Choice, Expectations, and Mea- 
surability“ (1954), republicat în AE, 

Capitolul V 


NOUTATE, EVOLUȚIE Şi ENTROPIE: 
ALTE EXEMPLE GRĂITOARE 
DIN FIZICĂ 


1. Teorie și noutate. De obicei filozofia modernă 
a științei nu acordă suficientă atenție faptului că 
studiul materiei moarte se împarte între fizică 
și chimie. Se socotește că despărțirea fizicii de 
chimie ține fie de tradiţie, fie de diviziunea muncii. 
Dar dacă acestea ar fi fost singurele motive, 
chimia ar fi devenit demult o ramură obișnuită 
a fizicii, ca optica sau mecanica de exemplu. 
Cum se face însă că pietrele de hotar sînt încă la 
locul lor deși credința într-o știință unificată a 
cucerit lumea intelectuală? Recenta creare a 
chimiei fizice ca verigă intermediară între fizică 
și chimie arată limpede că există un motiv profund 
care împiedică fuziunea lor. Motivul este următo- 
rul: chimia nu posedă un cod teoretic de ordonare. 
Prin urmare, s-ar face numai rău introducînd 
un astfel de cal troian (chimia) în cetatea fiziciil. 

Observaţția că nu există o teorie a chimiei poate 
uimi. Căci în fond chimia, ca și fizica, lucrează cu 
cantități şi calități cuantificate. Doi atomi de 


1 Cititorul care poate da peste afirmaţia lui W. Heisen- 
berg, Physics and Philosophy: The Revolution in Modern 
Science (New York, 1958), p. 101, după care fizica și chimia 
„au ajuns la o unire perfectă“, trebuie să-și dea seama că 
Heisenberg vroia doar să spună că și pentru chimie materia 
este compusă acum din atomii lui Bohr. 

hidrogen şi un atom de oxigen se combină într-o 
moleculă de apă reprezintă un exemplu de propo- 
ziție chimică cantitativă. Este adevărat că chimia 
studiază unele calități cuantificate ale substan- 
țelor: culoarea, duritatea, aciditatea, imper- 
meabilitatea etc. Dar pînă la urmă chiar și aceste 
proprietăți calitative sînt exprimate prin propo- 
ziții aritmomorfice. Așadar, la prima vedere 
nimic nu ne poate împiedica să cermem printr-o 
sită logică toate enunțurile chimice pentru a le 
separa într-o clasă a și o clasă f (după cum am 
sugerat în capitolul I.5). Atunci de ce nu există 
o teorie a chimiei? 

Pentru a răspunde la întrebare, să observăm 
că, în ciuda formei stocastice a legilor ei și în 
ciuda nedeterminării observațiilor făcute cu instru- 
mente, fizica continuă să fie o știință mecanicistă 
dacă dăm acestui terinen un sens mai larg care 
reține principiul crucial din credinţa clasică. În 
acest sens larg, o ştiinţă este mecanicistă dacă 
presupune, în primul rînd, numai un număr finit 
de elemente calitativ diferite şi, în al doilea rînd, 
un număr finit de legi fundamentale care stabi- 
lesc relații între aceste elemente și tot ce mai 
poate conţine acel domeniu de fenomene. Faptul 
că legile fundamentale pot fi complementare în 
sensul lui Bohr nu constituie un impediment în 
această privință. Dar fizica poate înceta de a 
fi mecanicistă dacă actualul curs al descoperirii 
particulelor elementare una după alta va duce 
la concluzia că numărul acestor particule este 
nelimitat. Cu o infinitate calitativă la nivel ele- 
mentar, sistemul legilor fundamentale va trebui 
şi el să fie infinit. În acest caz, nu va mai fi posibil 
să se realizeze o economie de gîndire prin cernerea 
logică a tuturor propozițiilor. Tot ce am putea 
face ar fi să clasificăm toate propoziţiile într-un 
număr finit de clase pe baza unui criteriu de 
afinitate sau, mai practic, în grupuri, după frec- 
vența cu care avem nevoie de fiecare propoziţie 
în activitatea zilnică. 


În prezent avem în chimie o situație analoagă, 
dar creată de factori care vin din altă direcție. 

Chimia nu se ocupă numai de modul în care un 
număr finit de elemente chimice se combină între 
ele pentru a da nenumărate alte substanţe chi- 
mice. După cum am menționat mai sus, chimia 
se interesează de asemenea (și chiar mai ales) de 
diversele calități ale substanțelor în masă. Iar 
realitatea este că majoritatea acestor calități nu 
pot fi deduse din proprietățile simple ale elemen- 
telor cuprinse în formula chimică. Regulile folo- 
site astăzi pentru a preciza calitățile unei substanţe 
din formula ei chimică sînt incomplete. În plus, 
cele mai multe au fost stabilite prin procedee pur 
empirice și, în consecință, nu au probabil multă 
pondere în afara cazurilor concrete observate. 
Așadar, din punct de vedere al cunoștințelor 
existente, aproape fiecare compus nou este o 
noutate într-o privință sau alta. De aceea, cu cît 
au fost sintetizați mai mulți compuși chimici, 
cu atît mai enigmatică a devenit neuniformitatea 
relației dintre structura chimică și proprietățile 
calitative. Dacă această tendință istorică ne învață 
ceva, ne învață că nimic nu ne îndreptățește să 
ne așteptăm ca această neuniformitate crescîndă 
să fie înlocuită în viitor cu niște principii simple. 

Să presupunem că ne-am dat osteneala să 
cernem toate propozițiile cunoscute din chimie 
într-o clasă «æ şi o clasă f. Sute de compuși chimici 
noi sînt însă descoperiți aproape în fiecare zi?. 
Din paragraful precedent rezultă că cu fiecare 
descoperire, chiar dacă este una minoră, trebuie 
să se adauge noi propoziţii în clasa a, uneori mai 
multe decît cele care trebuie introduse în clasa f. 
Compușii cunoscuți fiind atît de numeroși, în 
realitate este nevoie să determinăm efectiv clasa 
a valabilă astăzi pentru a ne da seama că ea 
conține un număr uriaș de propoziții, poate mai 
multe decît clasa f. Este deci limpede de ce 
nimeni nu a încercat să construiască o temelie 


2 Linus Pauling, în „The Significance of Chemistry“, 
Frontiers in Science: A Survey, sub îngrijirea lui E.Hutchings 
Jr. (New York, 1958), p. 280, apreciază „că în prezent se 
descoperă aproximativ 100 000 de fapte chimice noi în fiecare 
an“. Şi el a spus aceasta cu peste zece ani în urmă! 


logică a chimiei. După cum am afirmat în primul 
capitol al acestei cărți, rațiunea de a fi a edificiului 
teoretic este economia de gîndire pe care o pro- 
duce. Dacă noutatea este o trăsătură imanentă 
a unui domeniu de fenomene — ca în cazul chi- 
miei — un edificiu teoretic ar fi neeconomic, chiar 
dacă ar putea fi realizat. Ar fi deci absurd să 
construim unul. 


Nu este necesar să privim noutatea mai mult 
decît ca pe un aspect relativ al cunoașterii. În 
acest sens, noțiunea nu posedă nici o nuanță 
metafizică. Totuși, importanța ei epistemologică 
se întinde de la compușii chimici la toate formele 
Materiei: coloizi, cristale, celule și, în fine, orga- 
nismele biologice și sociale. Noutatea devine și 
mai izbitoare pe măsură ce înaintăm pe această 
scară. Desigur, toate atributele calitative care 
formează laolaltă entitatea numită elefant, de 
exemplu, sînt noi în raport cu proprietățile ele- 
mentelor chimice din care se compune corpul 
elefantului. De asemenea, acțiunile unei anumite 
societăți omenești nu pot fi deduse integral din 
proprietățile biologice ale fiecăruia din membrii 
ei. Putem explica, de exemplu, de ce toate aşeză- 
rile primitive au fost întemeiate lîngă o apă dulce: 
omul biologic are nevoie de apă. Dar nu putem 
explica în același mod de ce societățile omenești 
au simțit nevoia de a crede într-un dumnezeu, 
nevoia de fast, de dreptate și așa mai departe. 
După cum admit tot mai mulți specialişti în 
științele naturale, combinația în sine aduce o 
contribuție care nu poate fi dedusă din proprie- 
tățile componentelor individuale?. Concluzia evi- 
dentă este că proprietățile elementelor simple, 
fie ele atomice sau intraatomice, nu descriu 
integral Materia. O descriere completă a Materiei 
include nu numai proprietățile atomului de carbon, 
de pildă, ci şi pe acelea ale tuturor structurilor 
în compoziția cărora intră carbonul. 


3 P. W. Bridgman, The Nature of Physical Theory (Prin- 
ceton, 1936), p. 96; L. von Bertalanffy, Problems of Life 
(New York, 1952), cap. II. 

Din cele spuse pînă acum despre noutate rezul- 
tă că nu toate fenomenele pot fi descoperite de 
vîrful condeiului prin calcule algebrice sau logis- 
tice pe hîrtie, cum este cazul în mecanică. Cele 
care pot fi deduse astfel constituie clasa ß şi pot 
fi numite fenomene raționale de gradul întîi. Cele- 
lalte nu pot fi cunoscute decît dacă sînt observate 
mai întîi în realitate. Desigur, acestea nu încalcă 
nici una din legile stabilite, după cum un pătrat 
nu încalcă legile geometriei prin faptul că este 
galben. Raţionalitatea lor este însă diferită de 
cea a fenomenelor deductibile; o putem numi 
raționalitate de gradul doi. Evident, aceste feno- 
mene aparțin clasei «. Dar, pe măsură ce înaintăm 
de la domeniul fizico-chimic la cel organic și îndeo- 
sebi la cel supraorganic, noutatea capătă o dimen- 
siune nouă care ridică o problemă nebănuită cu 
privire la împărțirea tuturor propozițiilor într-o 
clasă œ și o clasă f. 

Comportamentul unui compus nou poate pre- 
zenta multe noutăți pentru un chimist. Totuşi, 
cînd prepară a doua oară compusul chimic o dată 
sintetizat, chimistul nu mai este confruntat cu 
noutatea prin combinație: la nivelul fizico-chimic 
materia este uniformă. De cele mai multe ori 
însă, această permanență lipseşte în domeniul 
organic şi supraorganic. lată un exemplu simplu 
dar elocvent: într-unele societăți omenești mireasa 
este cumpărată, în altele aduce o zestre în noua 
ei familie, iar în altele nu există nici un fel de 
tranzacție matrimonială. Cu toate acestea, ele- 
mentele de la nivelul imediat inferior — oamenii 
biologici care formează prin combinație fiecare 
din aceste societăți — sînt identice. Așadar, o 
multiplicitate de forme noi se pot naște din aceeași 
bază. Pentru a afla un exemplu izbitor în biologie, 
în căre fenomenul este de asemenea foarte frec- 
vent, este suficient să privim marea gamă a 
formelor coarnelor întîlnite printre antilope. Cele- 
brul paleontolog francez Georges Cuvier credea și 


4 Vezi ilustrarea în G.G. Simpson, The Meaning of Evolu- 
tion (New Haven, 1949), p. 166. 

învăța că forma dinților unui animal poate fi 
prezisă după aceea a picioarelor lui, de pildă. 
Astăzi știm că legea corelației emisă de Cuvier 
este plină de excepții importante. Acest al doilea 
aspect al noutății are o importanță mult mai 
mare decît primul: el ne împiedică să prevedem 
rezultatul chiar după ce am constatat în realitate 
aceeași combinație o dată, sau de două ori, sau 
chiar de mai multe ori. Propun să numim feno- 
menele din această categorie rationale de gradul 
trei. Într-adevăr, prin simplul fapt că sînt reale, 
ele nu pot contraveni nici unei legi a materiei 
elementare (sau a materiei organice, dacă sînt 
supraorganice); prin urmare, nu există absolut 
nici un motiv pentru a le califica drept iraționale. 
Dar să nu omitem să observăm că această parti- 
cularitate desparte cu o linie groasă științele 
structurilor vii de cele ale materiei moarte. 


În urma acestor ultime observații, a spune că 
Materia are infinit de multe proprietăți poate să 
nu reprezinte întregul adevăr şi, deci, poate induce 
în eroare. Adevărul este că Materia are infinit 
de multe potentiae, care toate sînt tot atît de 
reale ca și proprietățile materiei elementare. Cum 
altfel am putea explica faptul că exact aceleași 
elemente chimice care formează niște compuși 
fără viață se pot găsi șir într-o celulă vie care 
prezintă o proprietate pe care nu o are nici un 
astfel de compus — anume viață? Înclin să cred 
că observația lui Bohr după care Principiul 
Complementarității este ilustrat cel mai clar de 
modul în care o celulă se comportă în vivo şi 
materia ei se comportă tn vitro. nu este chiar nime- 
rită. Un foton se comportă uneori ca și cum ar fi 
o undă şi alteori ca și cum ar fi o particulă; cu 
toate acestea, după cîte știu, nici un fizician nu a 
afirmat că particula (sau unda) nu mai există 
cînd electronul se manifestă ca o undă (sau ca o 
particulă). Acum, dacă nu putem face o analiză 


5 Consideraţii suplimentare în cap. VII și XI, mai jos. 

ê Niels Bohr, Atomic Physics and Human Knowledge 
(New York, 1958), pp. 7—9; de asemenea -Louis de Broglie, 
Physics and Microphysics (Londra, 1955), p. 139. 

completă a celulei vii— adică descoperi întreg 
comportamentul ei ca materie elementară — fără 
să provocăm pînă la urmă moartea celulei, o 
întrebare cere imperios un răspuns: unde s-a 
dus viața? In ce mă privește, nu mă pot gîndi la 
alt mod ştiinţific de a răspunde decît că viața 
este o potentia permanentă a Materiei şi, ca potentia, 
este prezentă chiar în precipitatul din eprubetă. 
Da, Cugetul, conștiința, senzaţia de a fi în viaţă, 
sînt toate asemenea potenttae. 

Poate că fizicienilor și chimiștilor nu le place 
să audă vorbindu-se despre potentiae. Totuşi majo- 
ritatea lor se vor alătura lui Eddington și vor 
recunoaște că Cugetul „este cel dintîi și cel mai 
direct lucru din experiența noastră; tot restul 
este deducție îndepărtată “7. Unii filozofi condamnă 
însă această părere spunînd că este o „venerabilă 
eroare“. După cum am văzut, filozoful G. Ryle’ de 
la Oxford susține că Cugetul şi termeni de felul 
acesta ar trebui desființați pentru că nimeni nu 
a văzut un cuget care să nu fie asociat cu mate- 
rie, pe cînd oricine vede materie fără cuget. Și 
el nu este singurul care exagerează în felul acesta 
pozitivismul logic, susținînd că totul este numai 
materie. Dacă e vorba pe așa, ar trebui în primul 
rînd să nu mai vorbim despre energia de radiație, 
deoarece nici pe ea nu o vedem niciodată singură. 
Este greu de închipuit ce vor filozofii să realizeze 
cu această atitudine nejustificabilă. Singurul lucru 
de care putem fi siguri este că ea reușește să dis- 
tragă atenția multor cercetători ai organicului și 
supraorganicului de la cele mai importante pro- 
bleme și cele mai potrivite metode din aceste 
domenii. Cînd se ajunge la miezul problemei, 
sînt sigur că pînă şi cei care împărtășesc părerea 
lui. Ryle sînt de acord cu spirituala replică a lui 


7? A.S. Eddington, New Pathways în Science (Ann Arbor, 
1959), pp. 5, 322. 
8 Citat în cap. III, nota 90, mai sus. 

M.H. Pirenne? — anume că și ei au o minte şi o 
conștiință și se simt în viață. 

Savanţii care lucrează în domenii din care al 
doilea aspect al noutăţii prin combinaţie lipseşte 
cu desăvîrşire sînt înclinați să extrapoleze această 
condiție atrăgătoare dincolo de sferele propriei 
lor activități şi, pe această bază, să dea sfaturi 
ex cathedra — după cum au şi făcut unii — cole- 
gilor din tabăra opusă. Cu un zîmbet în peniță, 
Henri Poincaré a scris că științele sociale au 
„cele mai multe metode şi cele mai puţine rezul- 
tate“10. Faptul că ştiinţele sociale trebuie să aibă 
mai multe metode decît alte științe este o nece- 
sita te logică: ele au nevoie și de metodele potrivite 
pentru studiul fenomenelor raționale de gradul 
trei. Din acest punct de vedere, ar trebui să 
deplîngem, mai curînd decît să aplaudăm, ten- 
dința actuală din științele sociale de a se baza 
mai puțin pe aceste metode su generis şi mai 
mult pe cele împrumutate din fizico-chimie sau, 
și mai rău, din mecanică. Poincaré, ca şi orice 
cercetător din științele fizico-chimice, poate găsi 
perfect natural să considere ca „rezultate“ numai 
propozițiile care exprimă o necesitate logică sau 
faptică. În ştiinţele sociale asemenea propoziții 
sînt mai curînd excepții, tot din cauza frecvenței 
zdrobitoare a fenomenelor raționale de gradul 
trei — și toate cunoștințele noastre ne sugerează 
că nimeni nu poate schimba ceva în această pri- 
vință. De fapt, judecînd după ce se petrece de 
destul de mult timp în aceste ştiinţe, ar fi mai 
indicat să spunem că ele au prea multe, nu prea 
puține, rezultate de felul celor apreciate de cer- 
cetătorii materiei moarte. Într-adevăr, din ce în 
ce mai mulți specialiști în științele sociale, pe 
care Jonathan Swift i-ar fi socotit „destul de 
pricepuţi pe o coală de hîrtie“, obțin un „rezultat 
pozitiv“ după altul, zi de zi. Dar numai puține 


2? M.H. Pirenne, „Descartes and the Body-Mind Problem 
in Physiology“, British Journal for the Philosophy of Science, 
I (1950), 45. 

10 Henri Poincaré, The Foundations of Science (Lancaster, 
Pa., 1946), p. 365. 

din aceste rezultate au o legătură cu fenomenele 
reale. 


Forma simplă de noutate prin combinație este 
suficientă pentru a explica de ce nici măcar chimia 
sau disciplinele inginereşti care se ocupă de pro- 
prietățile calitative ale materiei în masă nu pot 
fi prelungiri teoretice ale fizicii. În termeni mai 
grăitori, putem spune că nu există paralelism 
chimico-fizic. În consecință, cu atît mai puţin 
poate să existe un bio-, psiho- sau socio-paralelism, 
întrucît în toate aceste domenii noutatea prin 
combinație apare și cu cea de-a doua dimensiune 
a ei, care este și mai derutantă. Fizicienii — îndeo- 
sebi specialiștii în chimie fizică — care ştiu destul 
de bine că din proprietățile materiei moarte nu 
se pot face decît deducţii limitate nu se vor 
încrunta probabil citind acestă concluzie. De fapt, 
unele personalități de prim rang din fizică și 
chimie au denunțat deja paralelismul bio-fizic 
și pe cel psiho-fizic în cele mai categorice cuvintell. 
Spre deosebire de ei, mulți, poate cei mai mulți 
cercetători ai fenomenelor vieții ar protesta astăzi 
vehement împotriva acestei concluzii. Numai din 
cînd în cînd întîlnim un biolog ca Max Delbriick 
— căruia i se poate atribui meritul de a fiinițiat 
biologia moleculară — care apără în permanență 
părerea că, tot așa după cum unele trăsături ale 
atomului „nu pot fi reduse la mecanică, putem 
găsi trăsături ale celulei vii... nereductibile la 
fizica atomică “12. Foarte recent, comentînd redu- 
cerea unui paradox din biologia moleculară, Del- 
briick a observat cu agerime că reducerea se baza 
pe o lege nouă „pe care nimeni nu ar fi putut-o 
scoate din mecanica cuantică dacă nu ar fi văzut-o 


11 De ex., C.N. Hinshelwood, The Structure of Physical 
Chemistry (Oxford, 1951), pp. 456, 471; Max Born, Physics 
in My Generation (Londra, 1956), p. 52; Niels Bohr, Atomic 
Physics, p. 78 și passim. 

12 Max Delbrück, „A Physicist Looks at Biology“, Transac- 
tions of the Connecticut Academy of Arts and Sciences, 
XXXVIII (1949), 188. [Cînd am scris aceste cuvinte de admi- 
rație despre punctul de vedere al lui Delbrück, el nu era încă 
laureat al Premiului Nobel.] 

mai întîi în acțiune“15. După actuala orientare 
„academică“ din biologia moleculară, poziția lui 
Delbruck (pe care au avut-o şi alții care acum o 
neagă) reprezintă punctul de vedere „romantic“. 
Totuşi, aceeaşi şcoală academică de gîndire nu se 
bazează numai pe mecanica cuantică, ci şi pe o 
serie de postulate noi care nu pot fi clasificate ca 
propoziții f ale acestei științe. Pînă la urmă și 
această școală trebuie să admită că „există procese 
care, deşi în mod evident respectă [nu încalcă] 
legile fizicii, nu pot fi niciodată explicate [cu 
ajutorul fizicii)!4. Dar dacă fraza este completată, 
după cum ar trebui să fie și după cum am completat-o 
eu, această atitudine nu diferă nici cu o iotă de 
ceea ce am susținut eu în acest subcapitol. 
După cum atestă istoria, aproape fiecare poziție 
epistemologică a adăugat un grăunte de valoare 
cunoașterii. Credinţa în existența unei treceri teo- 
retice între biologie și mecanica cuantică nu 
constituie o excepție — aşa după cum dovedesc 
din plin epocalele descoperiri privitoare la ceea 
ce se numeşte codul genetic. Prețul plătit (căci 
totdeauna se plătește un preț) este neglijarea 
multor altor fenomene care prezintă acele proprie- 
tăți particulare ale vieții care l-au determinat pe 
un fiziolog atît de desăvîrșit (şi laureat al Premiului 
Nobel) ca Charles Sherrington să se minuneze și 
să scrie despre ele cu o inegalată clarviziune!?. 
Vălul a fost ridicat de pe un colț mic dar impor- 
tant al celui din urmă domeniu menționat cînd 
H. Driesch a demonstrat experimental că embrio- 
nii grav mutilați dinadins în primele stadii de 


13 Citat de G.S. Stent, „That Was the Molecular Biology 
That Was“, Science, 26 aprilie 1968, p. 395, nota 11. 

14 Stent, p. 395. Alte exemple pot fi găsite ușor. După cea 
admis în mod explicit că „este de-a dreptul stupid să susții 
că nu există nici o diferență esențială între viață și non-viață“, 
Simpson (Meaning of Evolution, p. 124 şi urm.) lovește în 
vitalism pe motiv că toate deosebirile sint proprii „numai orga- 
nizării“ vieţii. Dacă prin aceasta înțelege că viața nu poate 
fi explicată numai prin proprietățile materiei moarte, el nu 
face decit să se învirtească cu vorba în jurul tezei neovi- 
taliste. 

15Charles Sherrington, Man on His Nature (New York, 1941). 

dezvoltare devin totuși indivizi normali. Cioburile 
unei cești sparte nu vor încerca să se lipească 
pentru a da o ceașcă întreagă și nici un singur 
ciob nu va crește de la sine devenind o ceașcă 
nouă. Este adevărat că Driesch și-a supraestimat 
rezultatul, expunîndu-se astfel acuzației repetate 
de a fi văzut în descoperirea lui dovada existenței 
unei forțe vitale, o entelehie efectivă. Dar aceasta 
nu diminuă importanța descoperirii lui. De fapt, 
el și-a transpus rezultatele în principiul echi fina- 
lități!6. Acest principiu, rebotezat principiul refa- 
cerii și reglării organismelor vii!?, a fost completat 
ulterior cu diverse alte noțiuni legate mai direct 
de fenomenele observate la nivelul inframicros- 
copic. Recent, Paul A. Weiss, care a obținut în 
aceeași direcție de cercetare rezultate și mai 
uimitoare decît ale lui Driesch, ne-a prevenit din 
nou împotriva speranței că sintetizarea unei celule 
„se va dovedi a fi nu numai o construcție logică, 
ci şi o realitate fizică demonstrabilă“18. Dar 
mentalitatea ştiinţifică a epocii noastre nu con- 
stituie o excepție comparativ cu trecutul; este o 
teroare intelectuală care nu ţine seama de nici o 
procedură legală. Rezultatul este că majoritatea 
biologilor caută să evite rușinoasa etichetă de 
„vitalist“, recurgînd la o înșelătorie verbală de 
felul celei citate mai sus. 

Considerațiile prezentate mai înainte în acest 
subcapitol ne îndreptățesc să ne așteptăm ca 
efectul punctului de vedere „academic“ să fie 
mult mai evident în științele sociale decît în bio- 


16 H. Driesch, The Science and Philosophy of the Organism 
(2 vol., Londra, 1908), I, 59—65, 159—163. 

1? Bertalanffy, Problems of Life, pp. 59, 142 și urm., 188 
și urm. 
“18 Paul A. Weiss, „The Compounding of Complex Macro- 
molecular and Cellular Units into Tissue Fabrics“, Proceedings 
of the National Academy of Sciences USA, XLII (1956), 819. 
Printre alte experiențe care confirmă principiul echifinali- 
tății, Weiss comunică că celulele cutanate ale embrionilor 
de găină „puse laolaltă la întîmplare reușiseră, chiar în afara 
organismului, să sintetizeze o pană —o unitate de ordin 
superior — printr-o acţiune colectivă armonioasă, ca și cum 
ar fi acționat în comun“ (p. 827). Vezi de asemenea Anexa G 
la acest volum. 

logie. Așa și este. Problemele de care s-au preocupat 
economiștii romantici — Marx în cele mai bune 
lucrări ale lui, școala istorică sau instituționaliș- 
tii— ca și metodele lor de cercetare sînt practic 
uitate, descori tratate cu imens dispreț. Noutatea 
prin combinație sub dublul ei aspect nu mai 
constituie o problemă pentru economistul acade- 
mic. Pentru acesta, numai ce poate fi elaborat 
într-o teorie contează în viața economică. După 
el, totul poate fi redus la sisteme de locomoție, iar 
omul, ca agent în procesul economic, nu se conduce 
după nici un alt principiu de autoafirmare. 

2. Noutatea și incertitudinea. Există cîteva învă- 
țăminte practice pe care cercetătorii fenomenelor 
vieții le-ar putea deduce din apariția noutăţii 
prin combinație. Cea mai importantă pentru spe- 
cialistul în științe sociale se referă la doctrinele 
despre societatea omenească care pot fi numite 
„chimice“, deoarece ele recunosc pe față că sursa 
lor de inspiraţie şi modelul lor este chimia. Deoa- 
rece problema ridicată de aceste doctrine este de 
importanță crucială pentru orientarea tuturor 
științelor sociale, și îndeosebi pentru economie, 
ea merită să fie discutată în detaliu. Voi face 
aceasta mai tîrziu într-un subcapitol special. 
Acum însă, îmi propun să atrag atenția asupra 
unui exemplu concret legat de deosebirea dintre 
risc și incertitudine. 

Dat fiind că o descriere exhaustivă a Materiei 
presupune experimentarea cu şi studierea unei 
mulțimi esențialmente nelimitate de combinaţii 
materiale (sau organizații), se înțelege de la sine 
că cunoașterea omenească este sortită să fie 
totdeauna incompletă. Sensul lui „incomplet“ 
ar trebui să fie limpede în urma analizei din subca- 
pitolul precedent. Totuși, în controversele asupra 
diferenței dintre risc și incertitudine, cunoașterea 
incompletă a fost adesea confundată cu ceea ce 
poate fi numit cunoaștere imperfectă. În termino- 
logia adoptată în această lucrare, incompletă se 
referă la cunoaștere ca un tot, pe cînd smperfectă 
se referă la anumite cunoştinţe existente. Cîteva 
ilustrări vor lămuri mai bine diferența. Cunoaș- 

terea noastră este incompletă deoarece, de pildă, 
nu avem nici o idee ce fel de specie biologică va 
evolua din komo sapiens și nici măcar dacă va 
evolua vreuna. Pe de altă parte, știm că următoarea 
naştere (dacă va fi normală) va fi un băiat ori o 
fată. Numai că nu putem ști cu mult timp înainte 
care din doi se va naște, deoarece cunoştinţele 
noastre despre sexul indivizilor care urmează să 
se nască sînt imperfecte, principala cauză a acestei 
imperfecțiuni fiind caracterul aleator intrinsec 
determinării sexului. Cunoașterea legilor adec- 
vate — de exemplu, corelația dintre sexul copi- 
lului și vîrsta mamei, sexul fraților mai mari 
etc. — ne-ar permite doar să ghicim corect mai 
des, nu să ajungem la o cunoaștere perfectă!?. 

Riscul descrie situaţiile în care rezultatul exact 
nu este cunoscut, dar în care rezultatul nu repre- 
zintă o noutate. Incertitudinea se aplică cazurilor 
în care nu putem prevedea rezultatul din cauză 
că nu am observat niciodată în trecut același 
eveniment și, prin urmare, acesta poate conține 
o noutate. 


Deoarece am insistat în altă parte2, probabil 
mai mult decît autorii care au abordat pentru 
prima oară problema, asupra necesității de a 
face această deosebire, comentarii suplimentare 
pot părea inutile aci. Totuși, poate că este indicat: 
să ilustrez printr-o problemă actuală legătura 
dintre noutatea născută din combinații noi şi 
natura incertitudinii. 


Folosind aceeași notație ca în capitolul II. 7 
de mai sus, să considerăm £E}, E», ..., E, eviden- 
tele de care dispun cei n membri ai unui comitet 
înainte de a se întruni într-o împrejurare dată. 
Să presupunem de asemenea că nu este vorba de: 
un pseudocomitet. Aceasta exclude, printre altele, 
existența unei „minți superioare“ (din toate punc- 
tele de vedere care contează în cazul respectiv) 
printre membri ca şi identitatea lor completă. 


19 Cf. cap. II.7, mai sus. 
20 „The Nature of Expectation and Uncertainty“ (1958), 
republicat în AE. 

În aceste condiţii, în cursul discuţiei dinaintea 
votării, o parte din evidența pe care o poseda un 
membru dar nu și un altul se va combina cu evi- 
dența aflată inițial în posesia celui de-al doilea. 
Pînă la urmă, fiecare va dispune de o evidență 
nouă și, în consecinţă, fiecare va avea o nouă anti- 
cipaţie, 8, (E,). În mod normal, noua combinaţie 
trebuie să dea naștere la noutate; hotărîrea adop- 
tată poate fi astfel că nimeni, fie membru al comi- 
tetului, fie conducător de anchetă, nu și-ar fi 
putut-o închipui înainte de întîlnirea comitetului?1. 

Exemplul are importanță pentru ideea origi- 
nală pe care a avut-o Shackle de a analiza antici- 
pările în funcție de gradul de surprindere pe 
care-l provoacă împlinirea lor, nu în funcție de 
gradul de credință în realizarea lor 22.Într-o pri- 
vință ideea lui are un merit cert. Pe cînd un eve- 
niment în care există o oarecare credință ex ante 
va provoca o oarecare surprindere (cu atît mai 
mare cu cît credința este mai mică), în cazul unui 
eveniment cu adevărat nou există surprindere 
ex post, dar nu credință ex ante. Astfel, spunînd 
că toată lumea a fost surprinsă cînd Preşedintele 
Johnson a anunţat că nici nu-și va depune candi- 
datura și nici nu va accepta să fie desemnat can- 
didat la președinție în 1968, nu vrem să spunem 
că credința ex ante în gestul lui fusese extrem de 
mică, ci pur şi simplu că nimeni nu se gîndise la 
aşa ceva. 

Noutatea prin combinație, despre care am vor- 
bit în subcapitolul precedent, nu este neapărat 


21 Faptul că cele mai multe, poate toate, modelele beha- 
vioriste ignoră complet acest efect de grup se explică de la 
sine: un model de previziune trebuie să facă abstracție de 
noutate. Dar este profund surprinzător că și alți analiști 
ignoră acest efect. Iată un exemplu marcant: N. Kaldor, în 
„The Equilibrium of the Firm“, Economic Journal, XLIV 
(1934), 69, nota 1, afirmă: „fondul de capacitate coordona- 
toare ar creşte dacă consiliul de administrație ar fi concediat 
și dacă s-ar păstra la conducere numai persoana cea mai efi- 
cientă“. 

22 G.L.S. Shackle, Expectation in Economics (Cambridge, 
Anglia, 1949); Uncertainty in Economics and Other Reflections 
(Cambridge, Anglia, 1955). Pentru o discuție a ideilor lui 
Shackle, vezi articolul meu citat în nota 20 de mai sus. 

un eveniment nou în acest sens. Chimistul, de 
exemplu, se așteaptă ca un compus chimic nou 
să aibă o anumită duritate, solubilitate, elasti- 
citate ș.a.m.d. De cele mai multe ori însă, el este 
incapabil să prevadă exact fiecare din aceste 
numeroase calități. Totuşi, descoperirile impor- 
tante sînt de obicei și evenimente noi. Putem fi 
destul de siguri că sinteza nailonului a dat naștere 
la o serie de surprize și absolut siguri că „primii“ 
descoperitori ai prafului de pușcă au fost de fie- 
care dată zguduiți de surprindere. În mod simi- 
lar, am fi cu toții surprinși de sistemele de guver- 
nămâînt existente prin anul 5000 al erei noastre, 
dacă cineva ni le-ar putea revela acum. 

3. Histerezisul şi istoria. Succesul nemaiîntil- 
nit al fizicii este în general atribuit exclusiv fap- 
tului că fizica studiază numai materia și că mate- 
ria este uniformă. Ar fi mai potrivit să spunem 
că fizica studiază numai acele proprietăți ale 
Materiei care sînt uniforme, adică independente 
de noutatea prin combinație și de Timp — condi- 
ţii strîns legate între ele. Dacă fizica ar studia 
toate noutățile posibile prin combinația materiei 
elementare, ar include nu numai chimia, ci- și 
biologia, psihologia, sociologia, cu un cuvînt, 
totul. Atunci ar studia proprietăți care nu sînt 
independente de Timp. Este adevărat că fizica 
nu a putut împiedica complet Timpul să intre în 
casa ei: termodinamica și astrofizica se ocupă de 
modificările materiei în Timp. Astrofizicienii pre- 
supun că forma actuală a materiei s-a născut prin 
combinație dintr-o formă premergătoare — ylem 
— atît de diferită încît nimeni nu are nici o idee 
de cum arăta. 


Conform unei definiții frecvent întîlnite a uni- 
formității materiei, comportamentul materiei este 
determinat de condițiile prezente. Dar această defi- 
niţie nu este completă. Trebuie să adăugăm mai 
întîi că acest comportament nu depinde de mo-' 
mentul în care „prezente“ se situează în timp și, 
în al doilea rînd, că „aceste condiţii prezente“ 
trebuie interpretate în sens strict: adică acelea 
care pot fi stabilite „acum“ fără nici o referire 

la ¿recut %. Numai aceste condiții explicite re- 
flectă faptul că la nivel elementar un atom de 
hidrogen se comportă totdeauna în același mod 
indiferent dacă o clipă mai înainte el reacționa 
cu alt element chimic. Cu alte cuvinte, o combi- 
nație de stări temporale nu produce nici o noutate. 
Fără îndoială, materia se comportă deseori în 
acest mod. Altfel cum ar arăta lumea dacă pică- 
turile de apă sau boabele de sare s-ar comporta 
diferit în funcție de trecutul lor? Şi dacă, pe de- 
asupra, materia ar fi indestructibilă — cum se 
crede că este — atunci o ştiinţă fizică ar fi de-a 
dreptul imposibilă. 

Totuşi, în unele cazuri, comportamentul fizic 
depinde şi de trecut. Exemplul cel mai cunoscut 
este comportamentul magnetului sau, cu un ter- 
men tehnic, histerezisul magnetic. Dar histere- 
zisul nu se limitează la magnetism: deformarea 
materialelor şi comportamentul multor coloizi 
depind de asemenea de trecutul lor. După o idee 
recentă a lui David Bohm, împărtășită și de 
Louis de Broglie, nedeterminarea lui Heisenberg 
poate rezulta din faptul că trecutul particulei 
elementare nu este luat în considerare cînd i se 
prezice comportamentul 24. Așadar, cazul în care 
toate cauzele trecute acționează cumulativ în 
prezent nu se limitează la fenomenele vieții. 

Există însă o deosebire importantă între histe- 
rezisul fizic și factorul istoric din biologie și știin- 
țele sociale. Un fizician poate găsi întotdeauna 
atîtea bucățele de fier nemagnetizat — adică mag- 
neji fără antecedente — cîte are nevoie pentru a 
demonstra experimental că magneții cu un trecut 


23 În jargonul tehnic această idee se exprimă spunînd că 
comportamentul materiei este descris de un sistem de ecuații 
diferențiale în care timpul nu intră în mod explicit. Așadar, 
dacă x = f(t) este o soluţie a acelui sistem, x = f(t—t) este 
de asemenea o soluție oricare ar fi îg. Cf. R.B. Lindsay și 
H. Margenau, Foundations of Physics (New York, 1936), 
p. 522. 


24 Cf. Heisenberg, Physics and Philosophy, pp. 130—131. 
Vezi de asemenea Introducerea lui de Broglie și cap. IV din 
David Bohm, Causality and Chance in Modern Physics (Londra, 
1957). 

identic se comportă identic. Este extrem de impor- 
tant să notăm că nu am putea enunţa o lege 
completă a histerezisului magnetic dacă nu am avea 
posibilitatea să experimentăm cu cazuri în care 
nivelul trecutului este zero. Dar în lumea micro- 
biologică și în cea socială este cu totul imposibil 
să ajungem la nivelul zero al istoriei. De aceea, 
în aceste două domenii, factorul istoric dă naş- 
tere la nesfîrşite controverse. În acest sens putem 
aminti observația elementară a lui C.S. Peirce, 
după care universurile nu sînt atît de obișnuite 
ca arahidele. Deoarece există o singură civili- 
zație occidentală, problema dacă dezvoltarea ei 
istorică a urmat o traiectorie determinată integral 
de condiția inițială sau reprezintă un proces his- 
teretic nu poate fi rezolvată nici prin efectuarea 
unei experiențe, nici prin analizarea datelor de 
observație. Din păcate, răspunsul la asemenea 
întrebări are o colosală influență asupra recoman- 
dărilor noastre în materie de politică, îndeosebi 
asupra acelora cu un obiectiv îndepărtat — cum 
este politica de dezvoltare economică. 

Fizicienii pot nu numai să stabilească legea 
câre raportează comportamentul actual al unui 
magnet la trecutul lui, ci și să facă să dispară 
urmele trecutului prin demagnetizare. Cu alte 
cuvinte, pentru orice trecut istoric dat, %, există 
un %' astfel că X + X’ = 0; în plus, X' este un 
trecut istoric foarte scurt. Înainte și înapoi, 
înapoi și înainte, asta e totul în fizică și deseori 
și în chimie. În celelalte domenii, histerezisul 
ridică probleme de dimensiuni inimaginabile, pen- 
tru care nu putem nici măcar întrezări răspunsuri. 
După cum a remarcat Delbriick, orice celulă vie 
„este mai mult un eveniment istoric decît unul 
fizic deoarece poartă cu ea experiențele unui 
miliard de ani de experimentare de către stră- 
moșii ei. Nu te poți aștepta să explici în cîteva 
cuvinte simple o vulpe bătrînă atît de înțeleaptă “25. 
Oare numai acest timp de dimensiuni astrono- 
mice ne împiedică să reproducem procesul de 


25 Delbrück, „A Physicist Looks at Biology“, p. 177. 

histerezis prin care o celulă a ajuns la compor- 
tamentul ei actual? Nu, mult mai important este 
faptul că nu știm cum să facem primul pas. 

După părerea curentă azi, prima celulă vie s-a 
născut din întâmplare dintr-o mare caldă de mate- 
rie moartă care avea aceleași proprietăți ca ma- 
teria de astăzi 26. Poate că natura nu a avut alt 
mijloc de a deschide seiful cu cifru secret decît 
încercînd şi încercînd și încercînd iar, la întîm- 
plare. Atunci ce ne împiedică acum, cînd cunoaș- 
tem cifrul corect, să deschidem seiful din cîteva 
învîrtituri? Căci, pentru a-l cita pe Francis Bacon, 
„odată natura înțeleasă în variațiile ei şi cauza 
vădită, ne va fi ușor să o îndrumăm cu dibăcie 
„spre o aceeași deviație cum a fost îndrumată la 
început de întîmplare“27. Oare nu putem pentru 
că unele potentiae necunoscute nouă ale Mate- 
riei s-au concretizat în forme premergătoare vieții 
numai în acea mare primitivă de mil cald? Dacă 
răspunsul este afirmativ, explicația admisă nu 
este o explicație. Ori pentru că spunînd „din în- 
tîimplare“ înțelegem că a acţionat un factor care 
nu poate fi redus la o listă de instrucțiuni airtmo- 
morfice după care să se ghideze acela care ar dori 
să asambleze elementele cuantice într-un agregat 
viu? 

Putem doar intui, dar nu putem înțelege inte- 
gral problemele ridicate de reproductibilitatea 
histerezisului care a format comportamentul orga- 
nismelor mai complexe, al omului sau al diver- 
selor societăți omenești. Putem șterge, de pildă, 
măcar o parte infimă din histerezisul recent al 
omului, așa după cum procedează fizicianul cu 
un magnet, pentru a-l învăța pe om să se comporte 


26 Această idee a fost expusă pentru prima dată sistematic 
de către A.I. Oparin, The Origin of Life (New York, 1938). 
Pentru un studiu succint asupra dezvoltărilor ulterioare, 
vezi J.D. Bernal, The Physical Basis of Life (Londra, 1951). 
Pentru argumentele aduse, îndeosebi de Charles E. Guye, 
împotriva apariției vieţii din întîmplare, vezi P. Lecompte 
du Noiiy, The Road to Reason (New York, 1948), pp. 123— 128. 
De asemenea, anexa F la acest volum. 

27 Francis Bacon, Novum Organum, Cartea II, subcapitolul 
29. 

în modul ales de noi? De fapt, poate fi creat omul 
socialist care să nu mai prezinte nici urmă de 
histerezis din trecutul lui burghez sau țărănesc? 
Deşi această problemă și altele ridicate de histe- 
rezisul uman par uluitoare, ele nu pot fi evitate 
cînd se caută o descriere completă a fenomenelor 
sociale. De fapt, cu cît este mai fermă intenția de 
a ne folosi cunoștințele în probleme practice con- 
crete — ca cele întilnite în dezvoltarea economică, 
pentru a da un exemplu actual — cu atît devine 
mai imperios necesar să ne luptăm cu aceste 
probleme 28. 


Dificultățile de tot felul care se ivesc pot fi 
ilustrate, deşi numai în parte, de exemplul sim- 
plu, poate cel mai simplu, al histerezisului consu- 
matorului individual. Faptul că adaptarea con- 
tinuă a individului la prețuri și venituri schim- 
bătoare îi modifică gusturile pare atît de evident 
încît în trecut economiștii l-au menționat doar 
în treacăt sau chiar deloc. De fapt, nici nu există 
vreo poziție de pe care acest fenomen să poată fi 
contestat. În 1950 am încercat o formalizare 
schematică a problemei, îndeosebi pentru a scoate 
la lumină întrebările periculoase care asaltează 
poziția lui Pareto și Fisher față de comporta- 
mentul consumatorului de îndată ce ne gîndim 
la efectul histerezisului 2%. Cu ajutorul unui exem- 
plu analitic simplu am arătat că, pentru a deter- 
mina echilibrul consumatorului (pentru un buget 
fix şi prețuri stabile) trebuie să cunoaștem mult 
mai mult decît legea histerezisului său. Ceva mai 
mult, deoarece această lege este exprimată printr-o 
funcție de multime foarte complexă, putem doar 
să o scriem pe hîrtie, nu să o și determinăm în 
practică. Funcţiile de mulțime nu pot fi extra- 
polate în nici un sens folositor. În consecinţă, 
oricît de multe observații am face, nu putem cu- 
noaște efectul ultimei experiențe decît numai după 
ce observăm tocmai ce vrem să prevedem. Dilema 


28 Alte considerații în cap. XI.4, mai jos. 


29 „The Theory of Choice and the Constancy of Economic 
Laws“ (1950), republicat în AE. 

este evidentă. Cît de dificilă poate fi această di- 
lemă se vede din cazul în care contează și ordinea 
observaţiilor. În acest caz, chiar dacă am putea 
să punem consumatorul în toate situațiile posi- 
bile, nu am fi în măsură să cunoaștem legea gene- 
rală a efectului histerezisului. Cu atît mai demne 
de atenție sînt deci contribuțiile lui James Due- 
senberry și Franco Modigliani în legătură cu efec- 
tul histerezisului asupra proporției venitului eco- 
nomisit 30. 

Dar cel mai neplăcut aspect al problemei ne 
este revelat de faptul obișnuit că, de fiecare dată 
cînd omul se găsește în fața unui produs nou, 
comportamentul său suferă un fel de șoc cali- 
tativ. De aceea, ar fi complet greșit să credem că 
inovațiile tehnice modifică numai oferta (nu și 
structura cererii). Consecința unei inovaţii teh- 
nice asupra procesului economic constă atît într-o 
restructurare industrială cît și într-o reorientare 
a consumatorilor, iar deseori și într-o schimbare 
în structura societății. 

4. Fizica și evoluția. Analiza făcută în cele două 
subcapitole precedente conduce la cîteva consi- 
deraţii suplimentare. În primul rînd, istoricul unui 
individ sau al unei societăți pare să fie rezultatul 
a doi factori: un proces de histerezis și apariția 
noutății. Este însă noutatea un element complet 
independent sau numai o consecinţă a procesului 
de histerezis? Aceasta este probabil cea mai 
importantă din toate problemele în discuţie, chiar 
dacă la nivelul individului poate fi tratată în 
parte. Fără îndoială, inventarea transmițătorului 
telefonic cu cărbune a fost o noutate pentru toți 
contemporanii lui Edison. Dar pentru Edison 
însuși? A fost ideea lui o noutate și pentru el, 
ori a fost, parțial sau total, rezultatul propriului 
său proces de histerezis? 


Oricum ar fi, sîntem nevoiți să admitem că 
istoria lumii este presărată cu evenimente noi, 
începînd cu transformările chimice. Cele cîteva 
concepții filozofice care vorbesc despre „progresul 


30 Ibid. 


creator al naturii“3l nu sînt deci atît de metafi- 
zice sau, mai grav, atît de mistice, pe cît vor 
unii să ne convingă. Totuși, în sprijinul ideii unei 
naturi care înaintează de la un act creator la 
altul ne trebuie mai mult decît existența nou- 
tății. După cum am încercat să subliniez, nou- 
tatea nu trebuie să reprezinte mai mult decît un 
aspect relativ al cunoașterii; ea ne poate apărea 
ca atare și dacă natura nu înaintează pe un drum 
marcat de jaloane noi. Capodoperele dintr-o ga- 
lerie de tablouri nu sînt pictate pe măsură ce 
pășim de la unul din ele la următorul. Pe de altă 
parte, geologia, biologia și antropologia prezintă 
toate o mulțime de dovezi care ne arată că, cel 
puțin pe planeta noastră, a existat întotdeauna 
evoluție: a fost un timp cînd pămîntul era o 
minge de foc care s-a răcit treptat; au apărut 
dinozaurii, au dispărut și, fără îndoială, nu vor 
mai apărea niciodată; omul s-a mutat din ca- 
verne în apartamente din zgîrie-nori. Deși toate 
aceste mărturii sînt impresionante, toate efor- 
turile biologilor și specialiștilor în științele so- 
ciale pentru a descoperi o lege a evoluției în do- 
meniile lor au rămas cu totul sterile. Dar poate 
că ar trebui să clarificăm această afirmație defi- 
nind o lege a evoluției. 

O lege a evoluţiei este o propoziție care descrie 
un atribut ordinal E al unui sistem (unei entități) 
dat(e) și care afirmă de asemenea că, dacă E< E», 
observarea lui FE, se situează în Timp după E, 
și invers 32. Adică, atributul E este un indice de 
evoluție al sistemului în discuție. Și mai impor- 
tant este faptul că măsura ordinală a oricărui 
E poate spune chiar unei minți „obiective“ — 
adică unei minți lipsite de facultatea antropo- 


31 Cei mai remarcabili reprezentanți ai acestei filozofii sînt 
Henri Bergson (Creative Evolution, New York, 1913, p. 104 
și urm. și passim) şi Alfred North Whitehead (An Enquiry 
Concerning the Principles of Natural Knowledge, ed. 2-a, 
Cambridge, Anglia, 1925, pp. 63, 98; The Concept of Nature, 
Cambridge, Anglia, 1930, p. 178; Process and Reality: An 
Essay in Cosmology, New York, 1929, p. 31). 

32 Trebuie să explic că E, < E, înseamnă că E, îi urmează 
lui E, în șirul ordinal al lui £. : 

morfică de percepție a Timpului — în ce direcție 
se scurge Timpul. Sau, pentru a folosi termenul 
elocvent intrcdus de Eddington, putem spune că 
E constituie o „săgeată a timpului“3. Evident, 
E nu este ceea ce am numi în mod normal o cauză, 
sau singura cauză, a schimbării evolutive. Prin 
urmare, contrar părerii unor biologi, nu este 
nevoie să descoperim o cauză unică a evoluției 
pentru a ajunge la o lege a evoluției 24. De fapt, 
aproape toate legile propuse pentru. lumea biolo- 
gică sau cea socială se ocupă de o săgeată a tim- 
pului, nu de o cauză unică. 

Din toate săgețile de timp propuse pînă acum 
pentru lumea biologică, „complexitatea organi- 
zării“ şi „gradul de stăpînire a mediului încon- 
jurător“ par să se bucure de cea mai mare popu- 
laritate 35. Nu trebuie însă să fii biolog pentru 
a vedea că nici una nu este satisfăcătoare: atri- 
butele propuse nu sînt măsurabile ordinal. Putem 
cita și ideea interesantă dar de asemenea foarte 
contestabilă a lui R.R. Marett după care pentru 
societatea omenească săgeata timpului ar fi cari- 
tatea crescîndă, în sensul larg al cuvîntului 56. 

Din nou, fizica este cea care furnizează singurul 
exemplu clar de lege a evoluției: Principiul al 
Doilea al Termodinamicii, numit și Legea Entro- 


33 A.S. Eddington, The Nature of the Physical World 
(New York, 1943), p. 68 şi urm. 


34 Julian Huxley, Evolution: The Modern Synthesis (New 
York, 1942), p. 45. 


35 Pentru o discuție cuprinzătoare (dar nu complet impar- 
țială) a acestor criterii, vezi Huxley, ibid., cap. X; de ase- 
menea Theodosius Dobzhansky, în Evolution, Genetics, and 
Man (New York, 1955), p. 370 şi urm., care susține că toate 
criteriile raționale ale evoluției trebuie să evidențieze supe- 
rioritatea omului. Trebuie însă să apreciem obiecția lui 
J.B.S. Haldane, în The Causes of Evolution (New York, 1932), 
p. 153, că în felul acesta omul vrea „să se bată lăudăros cu 
pumnii în piept“. 

3 R.R. Marett, Head, Heart, and Hands in Human Evolution 
(New York, 1935), p. 40 și passim, şi articolul aceluiași autor 
„Charity and the Struggle for Existence“, Journal of the 
Royal Anthropological Institute, LXIX (1939), 137—149. 
Haldane, în Causes of Evolution, p. 131, a susținut și el că 
purtarea altruistă ar putea reprezenta un avantaj darwinist. 

piei. Dar această lege a fost şi continuă să fie 
înconjurată de multe controverse — ceea ce nu 
este deloc surprinzător. O scurtă analiză a entro- 
piei şi o simplă enumerare a celor mai importante 
probleme nu poate evita unele amănunte tehnice. 
Totuși, merită să fie făcută pentru că ea dă la 
"1veală dificultatea epistemologică neobișnuită care 
se ridică în fața unei legi a evoluției chiar în cele 
mai favorabile condiții, anume cele din lumea 
materiei elementare, care e lipsită de calități. 
Cu toate că aceste dificultăți au fost resimtite 
numai în ultima perioadă și rînd pe rînd, ele sînt 
responsabile de frămîntata istorie a termodina- 
MICII. 


Termodinamica s-a născut dintr-un memoriu 
despre eficiența mașinilor cu abur publicat de 
Sadi Carnot în 1824 37. Ca rezultat al memoriului 
lui, fizica a fost nevoită să recunoască drept 
științific un fapt elementar cunoscut din timpuri 
străvechi: căldura se deplasează totdeauna de la 
sine de la corpurile mai calde spre cele mai reci. 
Şi pentru că legile mecanicii nu pot explica o 
mișcare unidirecțională, a fost nevoie să se creeze 
o nouă ramură a fizicii care foloseşte explicații 
nemecanice. Descoperirile ulterioare au arătat că 
toate formele de energie cunoscute se deplasează 
de asemenea într-un sens unic, de la nivelul mai 
ridicat la cel mai coborit. În 1865, R. Clausius 
a putut da formularea clasică a primelor două 
principii ale termodinamicii: 


Energia universului rămîne constantă; 
Entropia universului se deplasează întotdeauna 
spre un maximum. 


Povestea este destul de simplă dacă ignorăm 
amănuntele. După termodinamica clasică, ener- 
gia are două calități: (1) Ziberă sau disponibilă 
și (2) legată sau nedisponibilă. Energia liberă este 
acea energie care poate fi transformată în lucru 


37 O traducere integrală se găsește în The Second Law 
of Thermodynamics, traducător şi respohsabil de carte W.F. 
Magie (New York, 1899). 

mecanic. (Inițial, căldura liberă a fost definită 
aproximativ .ca acea căldură cu care corpurile 
mai calde le depășesc pe cele mai reci şi singura 
care poate pune în mișcare un motor cu abur, 
de exemplu.) Asemenea căldurii, energia liberă 
se răspîndește întotdeauna de la sine (fără nici 
o pierdere) devenind energie nedisponibilă. Uni- 
versul material suferă deci în permanenţă o trans- 
formare calitativă, de fapt o degradare calitativă 
a energiei. Rezultatul final este o stare în care 
toată energia este nedisponibilă — moartea ter- 
mică, cum a fost numită la început în teoria ter- 
modinamică. 

Din motive tehnice, care nu ne privesc în acest 
moment, entropia a fost definită prin formula 58 
(1) Entropie = (Energie  legată)/(Temperatură 

absolută). 
Formula consacrată din punct de vedere teoretic 
este însă 


(1a) AS= AQ|T, 


unde AS este creșterea entropiei, AQ creșterea 
căldurii transferate de la corpul mai cald la cel 
mai rece și T temperatura absolută la care are 
loc transferul. Un aspect important, care nu înso- 
țește practic niciodată formula, este că creşterile 
sînt determinate în direcția Timpului, adică de 
la momentul aflat mai devreme la cel aflat mai 
târziu în Timp. Cu această adăugire Legea Entro- 
piei nu mai necesită explicații suplimentare. Tre- 
buie însă notat că ea este riguros o lege a evolu- 
ției cu o săgeată a timpului bine definită, anume 
entropia. Clausius pare să fi gîndit la fel, deoa- 
rece el a creat termenul „entropie“ dintr-un cu- 
vînt grecesc echivalent ca sens cu „evoluție“. 


5. Timpul: marele mister. Deşi este un cuvînt 
scurt, Timpul defineşte o noțiune extrem de com- 
plexă, fapt evident încă de cînd am discutat 
mai sus structura Timpului. După cum am văzut 


38 Vezi ]. Clerk Maxwell, Theory of Heat (ed. 10-a, Londra, 
192 1), p. 189 și urm. și Max Planck, Theory of Heat (Londra, 
1932), p. 81 și urm. 

în subcapitolul 4 al capitolului III, Timpul nu 
poate fi reconstruit din continuumul aritmetic al 
momentelor lui. Dar această caracteristică sin- 
gură nu diferențiază Timpul de Spațiu. Struc- 
tura Timpului nu constă din durate alăturate, ci 
din durate suprapuse (sau prezenturi înșelătoare, 
cum sînt deseori numite). În plus, duratele se 
suprapun într-o structură dialectică, nu într-una 
aritmomorfică. Trăsătura cu totul unică a Tim- 
pului rezultă din caracterul lui trecător combi- 
nat cu starea de prezent veșnic. Timpul trece 
și totuși este totdeauna prezent. Tocmai de aceea 
problema Timpului i-a chinuit pe marii filozofi 
mult mai mult decît corelativul lui, Spațiul. Celor 
mai mulți dintre noi Timpul ni se pare „mult 
mai misterios decît spațiul“% și pînă acum ni- 
meni nu a dovedit că ne înșelăm. Desigur, unii 
susțin că teoria relativității a lui Einstein a 
demonstrat că Timpul și Spațiul sînt de fapt 
unul și același lucru 40. Un argument de felul 
acesta ignoră însă că complexul cvadridimensional 
al lui Einstein este „pur formal“. O operație pe 
hîrtie nu poate elimina în nici un chip diferența 
calitativă dintre elementele lui 41. Este un fapt 
elementar că nici un observator nu poate face 
înregistrări corecte dată nu deosebeşte coordo- 
nata timpului de a spațiului. Complexul cvadri- 
dimensional este o schemă înșelătoare, deşi folo- 
sitoare, care împinge pînă la limită geometri- 
zarea Timpului şi, în cuvintele lui de Broglie, 
„ne ascunde o parte din adevăratul flux al lucru- 
rilor “42. 


39 Eddington, Nature of Physical World, p. 51. 

40 De ex., H. Marginau, The Nature of Physical Reality 
(New York, 1950), p. 149 și urm. 

41 Cf. P.W. Bridgman, The Logic of Modern Physics (New 
York, 1950), p. 74; Reflections of a Physicist (ed. a 2-a, New 
York, 1955), p. 254. În altă lucrare, The Intelligent Individual 
and Society (New York, 1938), p. 28, Bridgman denunță 
chiar teza fuziunii spunînd că este „vorbărie goală“. 

42 Louis de Broglie, Physique et microphysique (Paris, 
1947), p. 196 (traducerea mea—N.G.R.). Deasemenea E.A. 
Milne, Relativity, Gravitation and World-Struclure (Oxford, 
1935), p. 18 și urm. 

Caracterul trecător al Timpului i-a determinat 
pe mulți mari filozofi să creadă că Timpul este o 
pură iluzie. Datorită fără îndoială cadrului lui 
aritmomorfic, cel mai celebru argument împotriva 
realității Timpului este cel al lui John McTag- 
gart 4%. Acesta începe prin a sublinia că „Timpul 
nu ar putea exista dacă nu s-ar schimba nimic“— 
propoziție greu de negat — şi își propune să de- 
monstreze că Schimbarea presupune o contra- 
dicție logică. „Poziţiile în Timp“, observă McTag- 
gart, fac parte dintr-o serie B în care sînt ordo- 
nate prin relația diadică tranzitivă și asimetrică 
„mai devreme decît“. Este limpede că această 
serie nu poate -reflecta Schimbarea. Dacă X este 
mai devreme decît Y, el va rămîne veșnic așa 44. 
Sau, în termeni logistici, propoziția „X este mai 
devreme decît Y“ are o valoare de adevăr atem- 
porală, adică este fie adevărată, fie falsă în ace- 
lași sens în care sînt „3 este un număr prim“ sau 
„5 este un număr par“. 


De fapt, seria B este imaginea geometrică a 
eternității, perfect analoagă cu traiectoria tra-. 
sată în spațiu de un obiect în mișcare. Pe această 
traiectorie, odată trasată, există, după cum a 
spus Bergson, numai „imobilități“45. Părerea lui 
McTaggart, ca şi cea a lui Bergson, după care 


43 John M.E. McTaggart, The Nature of Existence (2 vol., 
Cambridge, Anglia, 1927), II, capitolele XXXIII și LI. Sistemul 
filozofic al lui McTaggart este, poate, chiar mai complex și 
mai complicat decit al lui Hegel. Cititorul doritor să urmă- 
rească argumentația lui McTaggart despre Timp poate găsi 
comentariul critic al lui C.D. Broad mai abordabil, în Exam:- 
nation of McTagpgari's Philosophy (2 vol., Cambridge, Anglia, 
1933— 1938), II, partea I. 


44 Un argument curios și cu siguranță greșit al lui McTag- 
gart, în Nature of Existence, II, 241—246, care presupune că 
orice variabilă ordinală are o măsură cardinală slabă (în 
sensul din cap. IV.2 de mai sus), justifică forma mai accen- 
tuată folosită de Broad, Examination, II, 290, 298: „Dacă 
X precede vreodată pe Y cu o anumită cantitate [algebrică], 
atunci îl precede întotdeauna pe Y cu exact acea cantitate“. 
Nu este însă necesar să presupunem o cuanta între X și Y; 
o mulțime ordinală ar ajunge pentru forma mai accentuată. 


15 Henri Bergson, Matter and Memory (Londra, 1913), 
p. 246 și urm. 

evenimentele reprezentate de pozițiile din seria 
B sînt imobilități și, prin urmare, nu pot constitui 
o bază pentru Schimbare, este mai presus de orice 
îndoială. Conţinutul unui eveniment — moartea 
lui Napoleon, de exemplu — este absolut imuabil. 
Trebuie să notăm că aceasta este adevărat și 
pentru evenimentele viitoare după ce ne sînt 
revelate; așa încît obiecția că în momentul în 
care scriu aceste rînduri nimeni nu știe dacă 
„unificarea Europei într-un singur stat“ repre- 
zintă un eveniment este neîntemeiată. 


Trebuie să fim de asemenea de acord cu McTag- 
gart că în evenimente ca atare nu găsim altă bază 
á Schimbării decît faptul că orice eveniment care 
este acum Prezent, a fost Viitor, şi va fi Trecut. 
În raport cu aceste atribute, evenimentele for- 
mează o altă serie, seria A, constituită din eveni- 
mente „așa cum le constatăm noi“. Nu văd nici 
un motiv pentru a nu accepta ȘI următoarea lui 
afirmație, anume că seria A este fundamentală 
pe cînd seria B este o derivată secundară a celei 
dintîi. Mințile noastre ordonează evenimentele în 
eternitate pe baza seriei A. Nu avem nici o altă 
cale directă de a şti care din două evenimente 
este mai timpuriu. Chiar şi un geolog, de pildă, 
cînd declară că o anumită formație geologică este 
mai tînără decît alta, spune implicit că atunci 
cînd prima formație era Prezentă, a doua era 
Viitoare (sau, ca alternativă, cînd a doua era 
Prezentă, prima era Trecută). 


De pe această bază, McTaggart susține că seria 
A este fără semnificație. Pe de o parte, Trecutul, 
Prezentul și Viitorul trebuie să „aparțină fiecărui 


eveniment“, deoarece nimic din ce priveşte eveni- 
mentele nu se poate schimba; pe de altă parte, 
ele sînt „determinări incompatibile;'45. Desigur, 
putem replica că, spre deosebire de „3 este un 
număr prim“, „X este Prezent“ este adevărat 
numai într-un anumit moment şi fals în toate 


46 McTaggart, Nature of Existence, Il, 20. 

celelalte 4. Din nou, nu văd nimic greșit în logica 
lui McTaggart după care acest răspuns ascunde 
doar contradicția: avem acum o a doua serie 
A — a momentelor — tot atît de contradictorie ca 
Și seria evenimentelor. Și, dacă încercăm să evi- 
tăm această nouă contradicție prin același pro- 
cedeu, sîntem antrenați într-un regres infinit. 
Pe această bază —că seria A este iluzorie — și 
că fără ea nu putem explica Timpul — McIag- 
gart conchide că Timpul însuși nu este real. După 
el, sursa iluziei noastre despre Timp este o serie 
C atemporală legată de percepția noastră și ordo- 
nată de relația „includere“, o relație pe care o 
confundăm cu „mai devreme decît''4%8. 


Tezei lui McTaggart i s-au adus diverse critici. 
Ca toate controversele asupra naturii Timpului, 
și cea purtată în jurul tezei lui este doar instruc- 
tivă, nu şi hotărîtoare. Astfel, ea a evidențiat 
deosebirea esențială dintre copula obișnuită „este“ 
și copula de timp „este acum “ sau între Deveni- 
rea Absolută ca în „acest eveniment a devenit 
prezent“ și Devenirea Calitativă ca în „această 
apă a devenit caldă “4%. McTaggart a adus de 
asemenea dovezi în sprijinul tezei Sfîntului Augus- 
tin după care nu poți discuta despre Timp fără 
să te referi la Timp. | 

În primul rînd, teza lui a întărit părerea, la 
care au ajuns pînă la urmă rînd pe rînd pînă și 
fizicieni de frunte, că nu există nici o altă bază 
pentru Timp decît „forma primitivă a fluxului 


47 După cum am văzut (cap. III.5), Bertrand Russell 
folosește acest adevăr temporal pentru a reduce Schimbarea 
la o structură aritmomorfică. 


48 McTaggart, II, 271. 


49 Broad, Examination, II, 272, 280 și urm. Broad are 
dreptate cînd spune că Devenirea Calitativă presupune De- 
venirea Absolută. Dar nu pare să aibă dreptate cînd spune 
că Devenirea Absolută (care este reflectată de seria A) este 
suficientă pentru a explica Timpul. Ce ar putea fi devenire 
absolută într-un univers identic cu sine însuși? După părerea 
mea, eroarea fundamentală din argumentul lui McTaggart 
constă în aceea că consideră Schimbarea exclusiv în raport 
cu evenimentele, deși numai Obiectele sînt supuse Schimbării. 
O Fiinţă în devenire are sens; o Devenire în devenire nu are. 

[a 
“5 


conștiinței“50. În realitate, în orice știință, legile 
timpului reclamă o deosebire între mai devreme 
și mai tîrziu, pe care numai conștiința o poate 
face 51. Legea Entropiei constituie un excelent 
exemplu în această privință. Formal, legea spune: 
fie E(T,) şi E(T;) entropiile universului în două 
momente diferite în Timp, 7, și, respectiv, T3; 
dacă E(T,) < E(T,), atunci T este mai tîrziu în 
Timp decît T, și invers. Este însă limpede că, 
dacă nu am şii ce înseamnă „mai tîrziu“, propo- 
ziția nu ar avea nici un sens, la fel ca „gînsacul 
este masculul giștei și gîsca este femela gînsacu- 
lui“. Sensul complet al legii este că entropia 
universului crește pe măsură ce Timpul se scurge 
Brin conștiința observatorului. Timpul provine din 
fluxul conștiinței, nu din modificarea entropiei; 
nici din mișcarea unui ceasornic dealtminteri. 
Cu alte cuvinte, relația dintre Timp și orice „clep- 
sidră,“ este exact inversul celei pe care ne-o închi- 
puim în general. Știm că moartea lui Napoleon 
s-a produs după asasinarea lui Cezar numai pen- 
tru că cele două evenimente au fost cuprinse în 
conștiința istorică a umanității, constituită prin 
îmbinarea conștiinței generaţiilor succesive 52. Fă- 
cînd încă un pas și extrapolînd în minte o ase- 
menea conștiință colectivă, ajungem la noțiunea 
de Eternitate, fără început și fără sfîrşit. Aceasta 
este baza Timpului. 


Acestea nu înseamnă că am elucidat astfel 
toate misterele Timpului. Putem urma pe McTag- 
gart susținînd că micul dejun de astăzi este „mai 
devreme decît“ prînzul de astăzi numai pentru 
că percepțiile de la micul dejun sînt incluse în 
cele de la prînz. În baza acestei presupuneri, 


50 FI. Weyl, Space, Time, Matter (New York, 1950), p. 5; 
Milne (citat în nota 42, mai sus), p. 14; Arthur H. Compton, 
„Time and the Growth of Physics“, în Time and Its M yste- 
ies, sub îngrijirea lui H. Shapley (New York, 1962), p. 166. 

51 Nici în această privință nu am putut depăși învățătura 
lui Aristotel: Fizica, 219% 22 și urm., 223% 25 şi urm. 

52 Cf. comentariile lui Bridgman, Reflections, p. 320 și 
urm., cu privire la continuitatea necesară pentru a observa 
fenomenele fizice. 

dacă toate percepțiile unui ego în fiecare moment 
ar fi scrise pe o fişă separată și toate fişele ar fi 
amestecate, un alt ego le-ar rearanja foarte ușor 
în ordinea „corectă“. De asemenea, nici modul 
în care scările de Timp a două ego-uri care comu- 
nică între ele sînt îmbinate strîns în ambele sen- 
suri nu prezintă mari dificultăți. Dar teza lui 
McTaggart nu explică de ce în percepțiile fiecărui 
ego în parte vederea fulgerului se situează „mai 
devreme decît“ auzitul tunetului sau de ce entro- 
pia Joasă este „mai devreme decît“ entropia înal- 
tă. În legătură cu aceasta, este extrem de inte- 
resant de menționat interpretarea ireversibili- 
tății entropiei propusă de o autoritate în termo- 
dinamică. După D.ter Haar, baza ireversibilității 
este „psihologică“, deoarece provine din faptul 
că „avem o amintire a trecutului și astfel putem 
ști ce s-a întîmplat într-un moment anterior, dar 
nu și ce se va întîmpla într-un moment viitor“. 
În acest caz, Legea Entropiei ar fi și ea o fațetă 
a proprietății de includere a percepţiei noastre 
și, prin urmare, nu ne-ar putea indica o origine 
obiectivă, existentă în natură, pentru simțul 
Timpului. 

O asemenea idee repugnă însă multora din cei 
care cred într-o lume exterioară independentă de 
existența unui observator. Aceștia au impresia 
că este exagerat să se admită că cea mai impor- 
tantă coordonată a cunoașterii și existenței de- 
pinde de conștiința omenească, ba chiar de uni- 
formitatea conștiinței tuturor ego-urilor. Ei spun 
că trebuie să existe cel puțin o caracteristică a 
naturii care merge parâlel cu,-dacă nu ghidează 
chiar, conștiința fiecărui ego în perceperea direc- 
tiei Timpului. După cum am văzut, Eddington 
susține că direcția obiectivă a Timpului, săgeata 
timpului, este indicată de inevitabila creștere a 
entropiei — poziție opusă celei adoptate de McTag- 
gart, Haar și teoria modernă a termodinamicii. 
Reprezentanții școlii realiste susțin că nici Timpul, 


53 D ter Haar, „Foundations of Statistical Mechanics“, 
Reviews of Modern Physics, XXVII (1955), 292. 

nici lumea nu sînt subiective. Direcţia Timpului, 
așa cum o percepe conștiința fiecărui individ, 
corespunde faptului că „în lumea obiectivă există 
o înlănțuire cauzală, pe de o parte, şi o succesiune 
temporală, unidirecțională, pe de altă parte“54. 
Dar această idee are și mai puține șanse de a fi 
admisă de cercurile largi de filozofi pentru care 
cauzalitatea însăși este o construcție a minții 
noastre fără nici un fundament în realitate. Fap- 
tul că reversibilitatea timpului dinamic (de care 
ne vom ocupa imediat) lichidează pe loc noțiunea 
de cauzalitate temporală constituie un argument 
major în sprijinul acestei teze. 

6. Timp şi „timp“. Cuvîntul „timp“ este folosit 
deseori cu multe sensuri, dintre care unele par 
cu totul surprinzătoare. De exemplu, afirmația 
că „timpul-şi mijloacele de realizare a scopurilor 
omenești sînt limitate“ sugerează folosirea terme- 
nului pentru un stoe de dimensiuni finite, nu pentru 
un flux nesfîrșits. Știința economică este plină 
de asemenea utilizări vagi ale „timpului *. O 
ilustrare mai convingătoare este folosirea expresiei 
„Sumare în timp“ pentru a descrie operația prin 
care se calculează vîrsta medie a unei populații 
date. Deși poate părea surprinzător, licența termi- 
nologică provine din fizică, unde atît un moment 
de Timp cît şi intervalul dintre două momente 
au continuat să fie desemnate prin acelaşi termen 


54 L. Susan Stebbing, „Some Ambiguities in Discussions 
Concerning Time“, în Philosophy and History, sub îngrijirea 
lui R. Klibansky și H.J. Paton (New York, 1963), p. 122. 

55 Lionel Robbins, An Essay on the Nature and Significance 
of Economic Science (ed. 2-a, Londra, 1948), p. 12. Argu- 
mentul că „există numai 24 de ore într-o zi“ (ibid., p. 15) 
îngreuiează și mai mult înțelegerea poziţiei lui Robbins. 
Faptul că un metru are un milion de microni face oare să 
existe din belșug spațiu (pămint)? 

* Două articole importante despre Timp au apărut recent 
în Evolution, Welfare, and Time in Economics: Essays in 
Honor of Nicholas Georgescu-hoegen, sub îngrijirea lui 
Anthony M. Tang et al. (Lexington, Mass., Lexington Books, 
1976), anume: Tohu R. Hiks, „Some Questions of Time in 
Economics“, pp. 135—151, și Paul A. Samuelson, „Speeding 
Up of Time "with Age in Recognition of Life as Fleeting“, pp- 
153—168. 

chiar după ce deosebirea dintre cele două sensuri 
a devenit imperios necesară. Modul în care s-a 
recunoscut această necesitate este edificator. 


Cînd s-a admis, aparent în mod inofensiv, că 
afirmația „căldura se deplasează întotdeauna de 
la sine de la corpurile mai calde spre cele mai 
reci“ este o lege fizică, s-a declanșat una din 
cele mai mari crize din fizică — care încă nu s-a 
încheiat. Criza s-a născut din incapacitatea meca- 
nicii de a explica mișcarea unidirecțională a 
căldurii, întrucît după mecanică toate mișcările 
trebuie să fie reversibile. Pămîntul, de exemplu, 
s-ar fi putut mișca în sens invers pe orbita lui 
fără să contravină nici unei legi a mecaniciis, 
Este evident că această particularitate a fenome- 
nelor mecanice corespunde faptului că ecuațiile 
mecanicii sînt invariabile în raport cu semnul 
variabilei 7, reprezentînd „timpul“. Adică, același 
sistem de ecuaţii „prevede“ și poziția pe care o 
va avea pămîntul peste o sută de ani, și cea pe 
care a avut-o acum o sută de ani. Pe aceasta 
se bazează filozofia pozitivistă cînd declară fic- 
tivă cauzalitatea temporală. Unii au mers atît 
de departe încît au susținut că este tot atît de 
corect (dar tot atît de fără sens) să spui că desco- 
perirea Americii a fost cauzată de căderea Romei 
ori că aceasta din urmă a fost cauzată de cea 
dintîi“. Natural, problema crucială, anume dacă 
evenimentele tstorice sînt legate între ele printr-un 
sistem de ecuaţii invariabile în raport cu semnul 
timpului, este ignorată complet. Această concepție 
a dus la ideea că în realitate există două Timpuri: 
un Timp reversibil în care au loc fenomenele 
mecanice și un Timp ireversibil al fenomenelor 
termodinamice. Evident, dualitatea Timpului este 
un nonsens. Timpul nu se mișcă decît înainte şi 


56 Este edificator să arătăm că, mult înainte de începutul 
crizei în fizică, G.W.F. Hegel, în The Phenomenclogy of 
Mind (ed. 2-a, New York, 1931), p. 204 și urm., a constatat 
că una și aceeași explicație științifică ar fi valabilă într-o 
lume inversată. 

57 Vezi, de ex., W.F.G. Swann, „What Is Time?“ în Time 
and Its Mysteries, p. 135 şi urm. 

toate fenomenele au loc în același Timp unic". 

În spatele ideii despre dualitatea Timpului se 
află confuzia dintre noțiunile pe care le-am în- 
semnat prin T şi ţ, confuzie provocată de practica 
folosirii aceluiași cuvînt, „timp“, pentru amîndouă. 
În realitate, T reprezintă Timpul, conceput ca 
fluxul. conștiinței, sau, dacă preferați, ca o succe- 
siune continuă de „momente“, pe cînd £ reprezintă 
măsura unui interval (7', T”) stabilită cu un 
Ceas mecanic. Sau, raportînd această descriere la 
discuția despre măsurabilitate (subcapitolul 2 din 
capitolul IV), T este o variabilă ordinală, iar ż 
este o variabilă cardinală. Faptul că pe baza lui 
t = măs (T', T") putem construi o scară cardi- 
nală slabă pentru T nu înseamnă că nu trebuie 
să facem deosebirea între £ şi T, deşi trebuie să 
respingem dualitatea Timpului. 


Diferența esențială dintre legile temporale care 
sînt funcții de T şi cele care sînt funcţii de / este 
cea care impune ca cele două noțiuni să fie deose- 
bite. Dacă privim un film care ne arată jungle 
mlăștinoase pline de dinozauri, știm că evenimentul 
pe care vrea să-l înfățișeze filmul a avut loc 
înainte de înființarea Romei, de exemplu. În 
acest caz se invocă drept motiv faptul că legea 
care guvernează asemenea evenimente — presu- 
punînd că există o lege — este, ca și Legea Entro- 
piei, o funcție de T. Pe de altă parte, un film 
înfățișînd un fenomen pur mecanic nu ne permite 
să plasăm evenimentul în Timp. Căci un pendul 
se balansează și o piatră cade în același fel indi- 
ferent cînd se produce evenimentul în Timp. 
Legile mecanicii sînt exclusiv funcţii de £ şi, prin 
urmare, sînt invariabile în raport cu Timpul. Cu 
alte cuvinte, fenomenele mecanice sînt aTemporale, 


dar nu şi atemporale. 


58 Cf. Bridgman, Logic of Modern Physics, p. 79. Poate că 
ar trebui să explic și că imposibilitatea ca doi observatori 
să-și sincronizeze ceasurile nu demonstrează multiplicitatea 
Timpului. După cum poate verifica oricine, această imposi- 
bilitate nu poate fi explicată fără a raporta evenimentele din 
ambele sisteme la aceeași bază de Timp. 

Deoarece, din toate disciplinele fizicii, numai 
în termodinamică legile sînt funcţii de T, fizica 
nu s-a simțit neapărat obligată să pună capăt 
utilizării ambigue a „timpului“. Este însă greu 
de înțeles de ce alte ştiinţe, în care situația nu 
este identică cu cea din fizică, au ignorat în general 
problema. Cu atît mai mare este meritul lui 
Schumpeter de a fi subliniat, în ultimele lui 
lucrări, deosebirea dintre timpul zsforic şi cel 
dinamic, prin care înțelegea T şi, respectiv, 
159. Totuși, sursa deoscbirii nu se află în științele 
istorice (evolutive), ci — după cum am văzut — 
în inima fizicii, între mecanică și termodinamică. 

7. Previziunea în timp şi timpul indicat de 
ceasormic. De cînd astronomii din antichitate au 
reușit să prevestească eclipsele, admirația noastră 
pentru precizia cu care fizica — în sensul restrîns 
al termenului, fără termodinamică — poate pre- 
vedea evenimentele viitoare a crescut necontenit. 
Totuşi, motivele pentru care numai fizica posedă 
această capacitate continuă. să fie nelămurite. 
Explicația obișnuită, anume că viitorul este deter- 
minat exclusiv de condițiile inițiale (prezente) și că. 
din toate științele numai fizica a reușit să stabi- 
lească aceste condiții prin măsurători, dă naștere 
la întrebări mai numeroase decît cele la care 
răspunde. În orice caz, ne antrenează într-o com- 
plicată controversă asupra determinismului exact, 
pe care nu sîntem încă pregătiți să-l discutăm. 

Legile temporale ale fizicii pot prezice pentru 
motivul cvident că toate sînt funcții de ż, adică 
de măsura intervalului de timp în funcţie de un 
ceas mecanic. În esenţă, o astfel da lege ne spune: 
îți potriveşti ceasul mecanic la „zero“ exact în 
momentul în care dai drumul unei monede din 
vîrful turnului din Pisa; vîrful acului ceasorni- 
cului va ajunge în dreptul semnului 7, exact în 
momentul în care moneda va ajunge pe pămînt. 


59 Joseph A. Schumpeter, Essays, sub îngrijirea lui R.V. 
Clemence (Cambridge, Mass., 1951), p. 308 şi, îndeosebi, 
Schumpeter, History of Economic Analysis (New York, 1954), 
p. 965, nota 5. 

60 Vezi cap. VII, mai jos. 

După cum arată acest exemplu orice lege tempo- 
rală din fizica pură nu este decît enunțarea unui 
paralelism temporal între două fenomene meca- 
nice, din care unul este un mecanism de ceasornic. 
Rezultă din acest exemplu că toate fenomenele 
mecanice, inclusiv cel al ceasornicului, sînt para- 
lele în ansamblul lor. Prin urmare, în principiu 
am putea alege orice fenomen din această cate- 
gorie care să ne servească drept bază comună 
pentru enunţarea paralelismului. În parte am și 
procedat așa. 


Ceea ce vreau să subliniez este că previziunea 
fizică este o relație simetrică: putem spune tot 
așa de bine că „corpul în cădere“ este cel care 
prevede „ceasornicul“, ca și orice alt fenomen 
mecanic dealtminteri. De ce preferăm atunci un 
mecanism de ceasornic tuturor celorlalte fenomene 
mecanice drept standard de referință? 


De la cei cîțiva fizicieni care și-au dat oste- 
neala să analizeze problema „ceasului“, învăţăm 
că alegerea a fost determinată de condiția ca 
mecanismul concret să fie neinfluențat, pe cît 
este cu putință, de factori care nu sînt pur fizici. 
Aceasta înseamnă că ceasul trebuie să fie aproape 
aTemporal, cu alte cuvinte insensibil la înaintarea 
entropiei. După cum bine a observat Eddington, 
cu cît un „ceas“ este mai bun, cu atît mai puțin 
arată trecerea Timpuluiti. Tocmai de aceea 
Finstein a considerat atomul în vibraţie ca cel 
mai adecvat mecanism de ceasornic pentru fizicăt?. 


Putem înțelege perfect că fizica pură, pentru 
a fi un sistem închis, are nevoie de un ceas pur 
mecanic. Dar această necesitate interioară nu 
explică şi de ce asociem curgerea Timpului cu 
mișcarea stelelor, a nisipului din clepsidră sau 
a pendulului — care sînt toate ceasuri mecanice. 
Această asociație precede cu mii de ani ideile 


61 Eddington, Nature of Physical World, p. 99. 


62 Pentru diverse comentarii asupra problemei „ceasului“, 
vezi Bridgman, Nature of Physical Thecry, p. 73; Erwin 
Schrödinger, What Is Iife? (Cambridge, Anglia, 1944), 
p. 84 și urm.; Weil, Space, Time, Matter, p. 7 şi urm. 

moderne despre ceas.. Pe de altă parte, fizica nu 
ne furnizează nici o dovadă- că ora care tocmai a 
trecut pe ceas este egală cu cea care tocmai a 
început. Intervalele de timp nu pot fi suprapuse 
în așa fel încît să aflăm direct dacă sînt egale. 
Totuși, avem senzația că sînt egale, că Timpul 
se scurge în ritm constant, oră cu oră — după cum 
ne învăța Newton. Poate că motivul pentru care 
avem impresia că ceasul ne arată cît de repede 
se scurge Timpul este cel sugerat de Karl Pearson: 
în fiecare oră de pe ceas este îngrămădită „aceeași 
cantitate de conștiință.“64. Această teză ar fi însă 
admisibilă cel mult pentru două intervale infini- 
tezimale și consecutive. Există unele dovezi că 
orele ni se par mai scurte pe măsură ce îmbătri- 
nim deoarece — după cum se presupune — conți- 
nutul conștiinței noastre crește în ritm descres- 
cînd*. Pe baza dovezilor pe care le posedăm în 
prezent, aceasta este probabil tot ce putem spune 
despre admirația pe care o au atît oamenii de 
știință cît și profanii pentru previziunea eveni- 
mentelor viitoare în raport cu timpul indicat de 
ceas. 

Din cînd în cînd se întîmplă însă ca o admiraţie 
îndreptățită să se transforme într-o apreciere 
părtinitoare. Astfel, uneori putem constata o inten- 
ție depreciativă în afirmaţia că termodinamica 
nu posedă capacitatea de a prevedea. Purul adevăr 
cste că Legea Entropiei ne spune numai că peste 
o oră, de exemplu, entropia universului va fi 


„6% Karl Pearson, The Grammar of Science (Everyman's 
Library, Londra, 1937), p. 161 şi urm.; Henri Poincaré, 
The Foundations of Science, p. 224 şi urm. 

64 Pearson, Grammar of Science, p. 159. Această afirmație 
amintește poziția lui McTaggart, după care diferențele dintre 
percepții sînt măsurabile cardinal-(nota 44, mai sus). 

* A se vedea articolul lui Paul A. Samuelson, „Speeding 
Up of Time with Age“, citat în noua notă după nota 55, mai 
sus. 


247 


mai mare, dar nu şi cu cît va fi mai mare. 
Această imperfecţiune poate fi foarte bine conse- 
cința faptului că ținem neapărat să ne referim 
la timpul indicat de ceasornic. Poate că în dome- 
niile de fenomene în care (ca în termodinamică) 
toate legile temporale sînt exclusiv funcții de T, 
regularitatea simplă fără de care nici o lege nu 
poate fi strict operațională în previziune nu există, 
decît dacă fenomenele respective sînt corelate 
cu timpul ceasornicului. Nu văd însă nici o rațiune 
pentru a crede -că în aceste domenii nu poate 
exista o previziune de exact aceeași natură ca cea 
bazată pe timpul indicat de ceasornic în fizică. 


Să presupunem că s-ar cunoaşte un al Patrulea 
Principiu al Termodinamicii — care, după cîte 
ne putem imagina, poate fi descoperit într-o bună 
zi. Să zicem că acest principiu exprimă faptul că 
o nouă variabilă de stare, Z de exemplu, este o 
funcție de T. În acest caz,: am putea considera 
fie acest nou principiu, fie Legea Entropiei un 
„ceasornic termodinamic“ și formula principiul 
rămas în exact aceeași formă cu caracter de 
previziune pe care am dat-o mai sus legii corpu- 
rilor în cădere: cînd ceasul termodinamic va arăta 
19, entropia sistemului va atinge simultan nivelul 
e 


65 Cf. W.J. Moore, Physical Chemistry (ed. a 2-a, Englewood 
Cliffs, N.J., 1955), p. 23; Margenau, Naturc of Physical 
Reality, p. 210 și urm.; Philipp Frank, „Foundations of 
Physics“, International Encyclopedia of Unificd Science 
(Chicago, 1955), I, partea a 2-a, 449. Se poate susține că Primul 
Principiu poate totuşi prevedea în raport cu timpul indicat 
de ceasornic ; cu toate acestea, constanța energiei totale repre- 
zintă un cxemplu fără nici un fond de lege a timpului indicat 
de ceas. Ar trebui poate să explic și că Principiul al Treilca, 
numit de obicei Principiul Nernst, afirmă în esență că zero 
absolut nu poate fi atins niciodată. Însă „niciodată“ este 
tot o noțiune temporală care nu are nevoie de ceas. În treacăt 
fic spus, implicația evidentă a Principiului Nernst este că 
energia, la fel cu Timpul, este o ‘variabilă cardinală slabă și, 
prin urmare, ceca ce numim energie în univers poate fi un 
ocean fără fund din care nu putem observa efectiv decît 
valurile de la suprafață. Cred că aceeași idee este subințeleasă 
și în observația lui Bridgman că energia și entropia pot fi 
măsurate numai dacă o aceeași situație poate fi atinsă din nou 
(Reflections of a Physicist, p. 331). A vedea însă cap. VI, 
nota 8, mai jos. 

Ep. Acest exemplu arată că (afară de cazul în 
care explicația propusă de Pearson pentru viteza 
constantă de scurgere a Timpului este fundamen- 
tată) nu poate exista nici o diferență între previ- 
ziunea cu timpul indicat de ceas și previziunea 
cu orice săgeată a timpului. (Și chiar dacă s-ar 
putea demonstra că ideea lui Pearson are o bază 
reală, superioritatea previziunii pe baza timpului 
indicat de ceasornic ar avea numai o justificare 
pur antropomorfică.) Dacă unii fizicieni au adoptat 
totuşi părerea opusă, anume că termodinamica 
nu are nici o valoare de previziune, aceasta se 
datorește fără îndoială faptului că în termodina- 
mică problema este complicată de un alt factor: 
în termodinamică nu există decît o singură lege 
cu adevărat temporală, Legea Entropiei. Însă o 
singură lege evident nu are valoare pentru previ- 
ziune: nici o lege nu poate fi propriul ei „ceas“. 
Este vorba de aceeaşi dificultate ca cea inerentă 
oricărei definiții implicite. 

În plus, nu există absolut nici un motiv pentru 
ca în toate domeniile de cercetare fenomenele să 
fie paralale cu ceasornicul mecanic. Numai dogma 
care spune că în esență toate fenomenele sînt 
mecanice ar putea oferi un astfel de motiv. Dar, 
după cum -am subliniat în repetate rînduri, 
dogma mecanicistă a fost abandonată chiar de 
științele fizice. Reorientarea oricărei ştiinţe în 
așa fel încît să nu mai creadă că toate legile tem- 
porale sînt neapărat funcții de timpul ceasorni- 
cului trebuie deci privită ca un semn de maturi- 
tate. Oriunde s-a produs, această. reorientare a 
adus cîștiguri neașteptate. De exemplu, multe 
fenomene biologice care au părut extrem de nere- 
gulate atîta vreme cît au fost proiectate pe o 
scară a timpului indicat de ceasornic, s-au dovedit 
a urma reguli foarte simple cînd au fost comparate 
cu un alt fenomen biologic folosit drept „ceas“. 


În speranța că această carte își va atinge unul 
din obiectivele principale, acela de a dovedi că 


6 Cf. P. Lecomte du Nou, Biological Time (New York, 
1937), p. 156 și urm. 

procesul economic ca un tot nu este un fenomen 
mecanic$?, socotesc că este nimerit să menționez 
aci că abandonarea formulei lui Clement Juglar 
pentru ciclurile activității economice a fost un 
pas în direcția bună. Într-adevăr, formula presu- 
pune existența unui paralelism strict între acti- 
vitatea economică și un ceasornic mecanic — ac- 
țiunea petelor solare. Pe de altă parte, Barometrul 
economic de la Harvard, deşi pînă la urmă a avut 
o soartă tristă, reflectă o abordare mai rațională 
a aceleiași probleme.: Căci în ultimă instanţă orice 
barometru de acest tip afirmă existența unei 
relații paralele între nişte fenomene economice, 
din care unul servește drept „ceas“ —un ceas 
economic, evident. Studii recente ale ciclurilor 
economice au adoptat în fapt același punct de 
vedere. Poate că rezultatele concrete nu sînt 
destul de impresionante; de aceea îndoielile cu 
privire la existența unui paralelism invariabil între 
diversele aspecte ale activității economice nu 
sînt deplasate. Totuşi, ideea alternativă, anume 
că înaintarea întregului proces economic poate 
fi descrisă printr-un sistem de ecuații diferențiale 
în care timpul ceasornicului constituie variabila 
independentă — idee care stă la baza multor mo- 
dele macrodinamice — este foarte probabil viciată 
ab ovo. 


Este foarte lesne de înțeles tendința noastră 
de a concepe previziunea numai în raport cu timpul 
ceasornicului: ne reglăm activitatea zilnică după 
ceas deoarece, fiind sisteme mecanice, toate cea- 
surile se prezic unul pe celălalt. Dovezile pe care 
ni le furnizează fenomenele care nu sînt supuse 
ceasului mecanic sînt însă atît de zdrobitoare 
încît trebuie să conchidem că legile mecanicii nu 
determină toate modurile de a fi ale naturii. În 
ceea ce rămîne astfel nedeterminat în natură pot 
acționa legi de esență diferită fără să se contrazică 
una pe alta, deci fără ca vreuna din ele să poată 


6? Și dacă în această privință mă lupt cu o fantomă, cu atit 
mai bine pentru celelalte teze ale mele care depind de valabili- 
tatea acestui punct de vedere. 

elimina singură întreaga nedeterminare. Legea 
Entropiei, singura despre care știm pînă acum cu 
certitudine că nu este legată de timpul mecanic, 
ne arată clar că această idee nu este doar rodul 
imaginației. Ar trebui deci să nu fim surprinși 
constatînd că legătura dintre Legea Entropiei și 
științele fenomenelor vieții (în care încercările de 
a da o explicație mecanicistă au fost întotdeauna 
neizbutite) devine mai strînsă pe zi ce trece. 
Există însă şi alte rațiuni, și mai însemnate, în 
favoarea acestei legături. 


Capitolul VI 


ENTROPIE, ORDINE ȘI 
PROBABILITATE 


1. Entropie: ordine și dezordine. Pentru a proceda 
sistematic, pînă acum am luat în discuție numai 
învățămintele pe care specialistul în ştiinţele so- 
ciale le poate trage din termodinamica clasică. 
Povestea are însă un epilog foarte important. 

Nu numai fizicienii, ci şi alți oameni de știință 
s-au împăcat foarte greu cu lovitura pe care ştiinţa 
căldurii a dat-o supremației mecanicii. Dat fiind 
că omul nu poate acționa direct asupra materiei 
decît împingînd sau trăgînd, nu ne putem închipui 
ușor un agent din universul fizic care să aibă o 
altă putere. După cum a subliniat îndeosebi 
Lord Kelvin, mintea omenească nu poate înțelege 
bine un fenomen decît dacă îl poate reprezenta 
printr-un model mecanic. Nu este deci de mirare 
că, de la apariția termodinamicii, fizicienii s-au 
străduit din greu să reducă fenomenele termice 
la locomoție. Rezultatul eforturilor lor este o nouă 
termodinamică, cunoscută mai bine sub numele 
de mecanică statistică. 


În primul rînd trebuie să știm că în această 
nouă disciplină legile termodinamicii au fost păs- 
trate exact în forma pe care le-a dat-o Clausius. 
Numai sensul noțiunilor fundamentale și explicația 
echilibrului termodinamic au fost modificate ra- 
dical. Dacă lăsăm de o parte subtilitățile tehnice, 

noua logică este relativ simplă: căldura constă 
din mișcarea neregulată a particulelor, iar echili- 
brul termodinamic este rezultatul unui proces 
de amestecare (a particulelor și vitezelor lor) care 
se. desfășoară de la sine. Trebuie să subliniez însă 
o dificultate apărută de la început și care constituie 
încă piatra de încercare a mecanicii. Amestecarea 
spontană nu a fost niciodată definită în mod adec- 
vat. În încercarea de a explica sensul acestui 
termen, s-au folosit analogii cu amestecarea căr- 
ților de joc sau bătutul ouălor. Într-o analogie 
mai izbitoare, procesul a fost asemuit cu completa 
devastare a unei biblioteci de către o mulțime 
nestăpimită!. Nimic nu este distrus (Primul Prin- 
cipiu al Termodinamicii), dar totul este risipit 
în cele patru vînturi. 

Aşadar, conform noii interpretări, degradarea 
universului este și mai întinsă decît cea preco- 
nizată de termodinamica clasică: ea afectează nu 
numai energia, ci și structurile materiale. După 
cum se exprimă fizicienii în termeni netehnici, 


În matură ordinea tinde în permanență să se 
trans forme în dezordine. 


Prin urmare, dezordinea devine tot mai mare: 
universul se îndreaptă astfel spre haos, o imagine 
mult mai înfricoşătoare decît moartea termică. 

În acest cadru teoretic, era natural ca entropia 
să fie redefinită ca măsura gradului de dezor- 
dine ?. Dar, așa cum au subliniat atît unii filo- 
zofi cît şi unii fizicieni, dezordinea este o noţiune 
foarte relativă, dacă nu chiar complet fără sens: 
ceva este în dezordine numai în raport cu un 
obiectiv, mai bine zis, cu un scop. Un teanc de 


1 Erwin Schrödinger, Science, Theory, and Man (New York, 
1957), p. 43 și urm. 

2 Pentru o discuție competentă a acestei probleme, vezi 
P.W. Bridgman, The Nature of Thermodynamics (Cambridge, 
Mass., 1941), p. 166 și urm. 

3 Henri Bergson, Creative Evolution (New York, 1913), 
p. 220 și urm. și passim; Bridgman, Nature of Thermodyna- 
mics, p. 173; Jacques Hadamard, recenzia lucrării lui J. 
Willard Gibbs, Elementary Principles in Statistical Mechanics, 
în Bulletin of the American Mathematical Society, XII (1906), 
207 și urm. 

cărți, de exemplu, poate fi în ordine perfectă pen- 
tru funcţionarul de la facturare, dar nu și pentru 
serviciul de catalogare al unei biblioteci. Ideea 
dezordinii ne vine în minte de fiecare dată cînd 
ne lovim de o ordine nepotrivită, care nu cores- 
punde scopului pe care-l avem în acel moment. 
Din punctul de vedere argumentat în această 
carte, asociem ordinea aleatoare cu dezordinea, 
deoarece această ordine nu corespunde cu ordinea 
analitică pe care ne așteptăm să o găsim în natură. 
Natura este ordonată numai în măsura în care 
modurile ei de a fi sînt înțelese analitic de Înţe- 
legerea noastră. Cu atît mai puțin putem să 
admitem că dezordinea ar putea fi măsurabilă 
cardinal. Mecanica statistică ocolește dificultatea 
cu ajutorul a două principii fundamentale: 


A. Dezordinea unei microstări este măsurată 
ordinal prin cea a macrostării corespunzătoare. 

B. Dezordinea unei macrostări este proporțională 
cù numărul microstărilor corespunzătoare *. 


O microstare este o stare a cărei descriere 
cere ca fiecare din componentele ei să fie numite. 
„Dl X în antreu, dl și dna Y în camera de zi“ 
reprezintă un exemplu de microstare. Macrostarea 
corespunde unei descrieri fără specificarea numelor. 
Astfel, exemplul de mai sus corespunde macro- 
stării: „Un bărbat în antreu, un bărkat şi o femeie 
în camera de zi“. Dar tot atît de bine poate cores- 
punde macrostării: „O persoană în antreu, două 
persoane în camera de zi“. Această observație 
arată că gradul de dezordine calculat în confor- 
mitate cu regula B — care nu este altceva decît 
vechea lege a lui Laplace — depinde de modul 
în care microstările sînt grupate în macrostări. 
Un al doilea factor care influențează calculul 
este criteriul care stabilește dacă o microstare 
dată urmează să fie luată în seamă sau nu. În 
legătură cu exemplul de mai sus, de pildă, contează 


4 Cf. H. Margenau, The Nature of Physical Reality (New 
York, 1950), p. 279 și urm. 

dacă Emily Post* hotărăşte că „dna Y în antreu, 
dl X şi dl Y în camera de zi“ este o microstare 
care nu este permisă într-o societate binecrescută. 


Întrucît termodinamica statistică se ocupă numai 
de coordonatele mecanice ale particulelor (poziție 
și moment), toate particulele sînt considerate 
elemente lipsite de calitate care se deosebesc 
numai prin numele lor. Noţiunea de macrostare, 
în care nu se folosesc numele particulelor, cores- 
punde unui fapt evident: proprietățile fizice ale 
unui grup de particule nu depind de care anume 
particulă se află într-o anumită stare, adică are 
o anumită poziție și un anumit moment. Fiecare 
aranjament „personal“ al particulelor într-o ma- 
crostare dată constituie o microstare. Dar crite- 
riul după care două asemenea aranjamente consti- 
tuie două microsituații diferite este o altă convenție 
care variază de la o teorie la alta. Şi, după cum 
am sugerat mai sus, același lucru se întîmplă 
și cu criteriul după care se hotărăște dacă o macro- 
situație este acceptabilă. 


În cea mai veche teorie, cea a lui Ludwig 
Boltzmann, care continuă însă să fie teoria funda- 
mentală, două aranjamente constituie două micro- 
stări diferite dacă și numai dacă numele parti- 
culelor dintr-o stare (unele stări) nu sînt aceleași. 
În plus, numărul particulelor aflate în aceeași 
stare nu este limitat de nimic. Să spunem, de 
exemplu, că U, X, Y, Z sînt patru particule iar 
A, B, C, D, E stările posibile. În statistica lui 
Boltzmann, macrostării „două particule în A, două 
particule în B“ îi corespund șase microstări, după 
cum se vede în tabelul 1. Conform principiilor 
expuse mai sus, măsura ordinală a dezordinii 
oricăreia din aceste microstări ori a macrostării 
(Na =N; = 2, Ne = Np = Ne = 0) este 6. În 
general, dacă există m situații și N particule, 
măsura dezordinii macrostării (N,, Na, ..., Nmb 


* Scriitoare americană, o autoritate în codul bunelor 
maniere. Nota trad. 

2N, = N, este dată de formula cunoscută din 
calculul combinatoriu 


(1) al 


a BERII a, 2ER 
NAIN! ... Na! 


Pentru cinci stări și patru particule, cea mai mare 
dezordine, W = 4! = 24, corespunde macrostării 
(N, = N: = N = N= 1, N; = 0) sau corela- 
tivelor ei. Cea mai mică dezordine, W = 1, cores- 
punde tipului (N, = 4, Na = N; = N, = N; = 0). 


TABELUL 1 
Microstările lui N4 = 2, Ng = 2 


— c aaa o e a 


Numărul Particule 
microstării U x Yy 7 
1 A A B B 
2 A B A B 
3 A B B A 
4 B A A B 
5 B A B A 
6 B B A A 


Epocala formulă elaborată de Boltzmann pentru 
entropie ca. măsură a dezordinii este 
(2) Entropie = S = k ln W, 
unde ln W este logaritmul natural al lui W, iar 
k = 1,38 x 10-16 ergi pe un grad de temperatură 
este o constantă fzzcă numită constanta lui 
Boltzmann 5. 

Pentru cazul în care particulele se pot afla în 
diversele stări cu .„probabilități“ diferite, există 
o formulă mai generală. Pentru a nu introduce 
aci noțiunea de probabilitate, voi adopta un punct 
de vedere diferit, dar formal echivalent, admiţînd 


5 În calculul final, W se calculează numai pentru acele 
microstări în care particulele își împart exact energia totală 
a sistemlui. (Vezi, de ex., Max Planck, Theory of Heat, Londra, 
1932, pp. 239—242.) Dar acest amănunt tehnic nu are impor- 
tanță pentru problema discutată în acest subcapitol. Trebuie 
însă să-l reținem pentru discuția principiului ergodic care 
urmează peste citeva pagini. 

că fiecare stare este reprezentată de cîteva 
„camere“ identice. În primul exemplu, putem 
presupune, de pildă, că starea A este reprezentată 
de două „camere“, A,, Áo. În acest caz, fiecare 
microstare din tabelul 1 este înlocuită cu patru. 
microstări, după cum arată tabelul 2.6 Se vede 
lesne că, în general, dacă starea ș constă din s; 
„camere“, formula (1) devine 


N! 
(3) W = i sase, sN, 
NIN! ... Np! 

TABELUL 2 

Microstările corespunzătoare microstării Í din tabelul 1 
Particule 

Microstare U X Y- Z 
1(1) Aj Aj B B 
1(2) A; Ag B B 
1(3) Ag A, B B 
1(4) 2 Ag B B 


Pentru valori mari ale lui N,, cu ajutorul for- 
mulei asimptotice a lui Stirling, (1) devine 


(4) n W=NInN—N— EN N, + EN, = 
= — EN, ln (NN). 


Introducînd f; = N,|N, putem scrie formula (2) 
după cum urmează: 


(5) S = — kNH, 
unde 
(6) H = Xfilnf, 


este celebra funcție H folosită de Boltzmann în 
abordarea statistică a termodinamicii. Este lim- 
pede că —kH reprezintă entropia medie a unei 
particule. Pentru referiri ulterioare, să reținem că 
H şi S variază în direcții opuse. 


6 Să observăm că tratarea aranjamentelor din tabelul 2 
ca microstări distincte merge pe linia raționamentului amintit 
din statistica lui Boltzmann. Pentru alte statistici vezi nota 11, 
mai jos. 

Cîteva lucruri merită să fie subliniate în legă- 
tură cu formulele algebrice de mai sus. În primul 
rînd, admițind că dezordinea este măsurabilă 
ordinal și că principiile A și B ne dau o asemenea 
măsură, orice funcție de W monoton crescătoare 
poate defini dezordinea. Entropia observabilă este 
însă o coordonată fizică, o variabilă de stare, 
legată de alte coordonate fizice conform formulei 
clasice indicate în capitolul precedent: 


(7) AS = AQJT. 


Prin urmare, orice definiție acceptabilă a entro- 
piei bazată pe ordine trebuie să ducă în toate 
cazurile la aceleași valori ca formula (7). Între- 
barea care se pune atunci este: corespunde for- 
mula (2) a lui Boltzmann acestei condiţii? În 
mod curios, deși este o întrebare crucială pentru 
valoarea operațională a noii abordări, a trecut 
aproape neobservată. Toate justificările formulei 
lui Boltzmann au o bază pur formală, cum este, 
de pildă, condiția ca entropia totală a două sisteme 
independente să fie suma entropiilor individuale 
— cu alte cuvinte, ca entropia să fie o variabilă 
subsumabilă?. Problema ascunsă în spatele aces- 
tui argument este legată de deosebirea dintre 
entitatea cardinală slabă și entitatea cardinală, 
prezentată în capitolul IV.2. Într-adevăr, singura 
formulă care definește entropia în raport cu unele 
variabile de stare observabile direct este relația 
de diferență (7). Conform acestei formule funda- 
mentale (și operaționale) nu putem spune decît 
că entropia este o variabilă cardinală slabă. Putem 
desigur alege o situație oarecare drept originea 
arbitrară a unei scări cardinale slabe; sau (ca 
alternativă) putem atribui unei situaţii oarecare 
o anumită valoare. În această lumină, Boltzmann 
era perfect îndreptățit să propună ca valoarea 
entropiei unei stări haotice (o stare în echilibru 
termodinamic) să fie dată de formula (2). Dar a 
susține în continuare că (2) măsoară de asemenea 
entropia așa cum este definită de (7) pentru orice 


? De ex., Planck, Theory of Heat, p. 227. 

altă stare este, judecînd după toate cunoștințele 
noastre, o afirmație gratuită. 

După cum am arătat în capitolul precedent 
(nota 65), Principiul Nernst confirmă părerea că 
entropia — socotită o coordonată fizică măsura- 
bilă — este o variabilă cardinală slabă. Căci acest 
principiu spune că în realitate nu putem atinge 
nivelul „zero“ al entropiei, tot așa după cum nu 
putem atribui o origine Timpului. Asemănarea nu 
se oprește aci. La fel, suma a două entropii ale 
universului în două momente diferite nu are mai 
mult sens decît suma a două date cronologice. 
Poate că acesta este punctul de vedere al puris- 
tului -— disprețuit de Planck — dar fără el nu 
am observa trucul prin care Planck justifică 
valabilitatea generală a formulei (2) şi, în același 
timp, transformă entropia într-o entitate cardi- 
nală 8. Într-adevăr, Planck este cel care a avut 
ideea de a impune entropiei, fără multă vorbă, 
condiția subsumării. Trebuie deci să ne întrebăm 
dacă această operație cu creionul pe hîrtie este 
corelată cu fondul solid de fapte. Pînă acum 
nimeni nu a demonstrat că este. De fapt, putem 
fi siguri de contrariu. După cum a subliniat 
Khinchin, toate încercările de a stabili echivalența 
formulelor. (2) și (7) în toate cazurile se bazează 
pe „o mulțime de erori logice și matematice și o 
confuzie generală în definirea cantităților funda- 
mentale“ ?. 

Dar chiar dacă acceptăm echivalența în toate 
cazurile, persistă o problemă și mai dificilă: cum 
poate fi dedusă noua formulare a Legii Entropiei 
din legile mecanicii, care, conform punctului de 
plecare al lui Boltzmann, guvernează mișcările 
payticulelor? Argumente noi s-au îngrămădit din 
multe surse competente. Totuși, după cum vom 
vedea imediat, problema logică este tot atît de 


8 Pentru critica adusă punctului de vedere purist și afir- 
mația cu privire la măsura „absolută“ (cardinală) a entro- 
piei, vezi Max Planck, The New Science (New York, 1959), 
pp. 132—142 și urm. 

9 A.I. Khinchin, Mathematical Foundations of Statistical 
Mechanics (New York, 1949), pp. 137—142. 

nelămurită ca și atunci cînd a fost ridicată pentru 
prima oară LI. 

Faptul că, cu timpul, s-a descoperit că formula 
lui Boltzmann pentru W nu este adaptată tuturor 
condițiilor dovedește că o justificare logică a 
poziției lui este și mai imperios necesară decît în 
alte probleme nelămurite din fizică. A fost nevoie 
să se încetățenească două noi statistici, Bose-Ein- 
stein și Fermi-Dirac, pentru a putea introduce în for- 
mula (5) faptele noi descoperitel!. Aceasta arată cum 
nu se poate mai elocvent de ce caracterul dublu arbi- 
trar al principiului B trebuie să dea peste cap pînă la 
urmă orice încercare de a stabili microstări și macro- 
stări cu ajutorul unor considerații pur formalel?. 


10 Controversa asupra acestei probleme a început în pagi- 
nile revistei Philosophical Magazine prin mijlocul anilor 
1880. Volumele din 1894 și 1895 ale revistei Nature conţin 
de asemenea o lungă serie de contribuții la această contro- 
versă. Un simptom evident al lipsei de progres il constituie 
faptul că un studiu foarte bun asupra controversei, publicat 
în germană în 1912, este încă atit de actual încît a fost tradus 
recent în engleză: Paul și Tatiana Ehrenfest, The Concep- 
tual Foundations of the Statistical Approach in Mechanics 
(Ithaca, N.Y., 1959). 

11 Schrödinger, Science, Theory, and Man. p. 212 și urm. 
De asemenea, R.W. Gurney, Introduction to Statistical Mechan- 
ics (New York, 1949), pp. 1—6, 47—49. Pentru a folosi 
exemplificarea noastră elementară, 'în statistica lui Bosc- 
Einstein aranjamentele 1(2) și 1(3) din tabelul 2 nu sînt soco- 
tite microstări 'distincte. În statistica lui Fermi-Dirac, nici o 
„cameră“ nu poate fi ocupată de mai mult decit o particulă. 
Astfel, dacă starca B este ignorată, numai 1(2) şi 1(3) sint 
aranjamente valabile. Pentru acecaşi microstare, W este 
maxim după statistica lui Boltzmann și minim după aceca a 
lui Fermi-lirac. Să observăm și că J. Willard Gibbs, Ele- 
mentary Principles in Statistical Mechanics (New York, 1960), 
p. 183, propune trei analoguri statistice diferite pentru cn- 
tropie. Faptul că toate aceste definiții sint asimptotic echiva- 
lente nu anulează caracterul parțial arbitrar al regulilorecu 
ajutorul cărora poate fi definită entropia ordinii. 

12 Cf. critica pe care am adus-o doctrinei probabilității a 
lui Carnap, într-un articol republicat în AE, „The Nature of 
Expcctation and Uncertainty“ (1958), partea IV. Nu încape 
îndoială, considerațiile formale sînt: deseori un bogat izvor 
de inspirație. Pericolul lor rezidă în faptul că ulterior avem 
tendința de a uita că sînt neîntemeiate. Pretinsa identitate 
dintre entropia fizică și „cantitatea de informații“, așa cum 
este definită în informatică, reprezintă un exemplu actual. 
Vezi anexa B la acest volum. 

Deşi fiecare din problemele discutate pînă aci 
dezvăluie cîte o fisură în temelia pe care este 
așezată măsura dezordinii, toate sînt elementar 
de simple. Prin urmare, ele nu prea pot justi- 
fica afirmaţia ocazională dar surprinzătoare că 
noțiunea de entropie statistică „nu este înțeleasă 
uşor nici măcar de fizicieni“13. În ce priveşte 
faptele,. știm că, încă de cînd a fost concepută, 
entropia statistică a făcut, și continuă să facă, 
obiectul unor critici acerbe. Deşi pentru un profan 
riscurile sînt și mai mari cînd își exprimă părerea 
într-o situație ca aceasta, îndrăznesc să afirm că 
dificultatea provine din faptul că entropiei sta- 
tistice — care nu este decît un indice al dezordi- 
nii — i se atribuie încă un sens. 


2. Entropie și probabilitate. Pentru a separa 
problemele, să lăsăm deoparte problema măsura- 
bilităţii ordinale a dezordinii. În acest caz este 
evident că nu am greşi alegînd indicele de dezor- 
dine calculat conform principiilor A și B, cu condt- 
ţia ca indicele obtinut astfel să corespundă faptelor 
descrise de Legea Entropiei în noua ei formulare, 
adică cu condiţia ca indicele oricărui sistem izolat 
să crească cu S*. (Pentru discuția acestei probleme, 
putem de asemenea ignora problema dacă valorile 
(2) şi (7) coincid neapărat întotdeauna.) Ideea 
pe care doresc să o subliniez acum este elementară: 
din faptul că A și B servesc ca reguli și la calcu- 
larea probabilității laplaceene nu rezultă deloc 
că indicele de dezordine este o probabilitate!i. Căci, 
după cum ar trebui să fie clar, gradul de dezordine 
poate fi definit cu ajutorul altor reguli potrivite, 


13 Diter Haar, „The Quantum Nature of Matter and Ra- 
diation“, în Turning Points în Physics, R.J. Blin-Stoyle, 


et al. (Amsterdam, 1959), p. 37. De asemenea K. Mendelssohn, 
„Probability Enters Physics“, în același volum, p. 49 și urm. 

* În originalul englez, o greșeală de tipar arată aci T, în 
loc de S. 

14 O observație anterioară (cap. IV.6) ilustrează această 
afirmație. Din faptul că aceleași propoziții descriu totodată 
o structură geometrică și una socială nu rezultă că indivizii 
și asociațiile de indivizi sint puncte și linii. 

în afară de A şi B. De exemplu, el poate fi defi- 
nit de formula 15 


(8) S* = — kEN?}JN. 


Toate versiunile mecanicii statistice se situează 
însă pe poziția că indicele de dezordine calculat 
după A şi B reprezintă în același timp probabili- 
tatea fizică a aparitiei macrostării corespunzătoare. 
Acest pas, prin care entropia capătă un dublu 
sens, constituie veriga cea mai critică din cadrul 
logic al noii termodinamici. 


Este o constatare cum nu se poate mai elemen- 
tară că un sistem guvernat de legi stricte — ca 
cele ale mecanicii — trece dintr-o microstare în 
alta într-o succesiune care este stabilită în între- 
gime de acele legi. Așadar, poate părea paradoxal 
că interpretarea probabilistă și-a găsit cei mai 
vajnici apărători tocmai printre cei care manifes- 
tau un entuziasm nelimitat pentru supremația 
mecanicii ca lege a naturii. De fapt, această inter- 
pretare a pornit de la Boltzmann, care, după cum 
se ştie, a spus: „cea mai superficială observație 
ne arată că legile mecanicii nu se limitează doar 
la natura neînsuflețită“16. Paradoxul dispare însă 
dacă ne dăm seama că probabilitatea a fost 
introdusă în termodinamică tocmai pentru a salva 
imaginea mecanicistă a naturii. 

Nemaipomenita complexitate a unui sistem 
compus din numeroase particule care se mișcă 
conform legilor mecanice este cea care a favorizat 
bizara alianță dintre mecanică, paradigma deter- 
minismului şi probabilitate. Într-o structură, atît 
de complexă găsim ușor un fir de pai după altul 
pe care sperăm, de fiecare dată, să construim un 
nou edificiu teoretic. Istoria mecanicii statistice 
este simplă: de îndată ce o versiune era contro- 
versată sau contrazisă, se avansa în locul ei alta, 


15 La fel cu S din formula (5), S* este maxim pentru N, = 
= Nm, i = 1,2, ...,m şi minim pentru N, = N. Cf. anexa B 
la acest volum. 

16L. Boltzmann, Populäre Schriften (Leipzig, 1905), p. 
312. Tradus de mine — N.G.R. 

la nivel și mai complex. Contribuțiile aduse succe- 
siv de Boltzmann sînt o amplă și instructivă ilus- 
trare a acestui fapt. 

În prima lui contribuție la mecanica statistică 
— sau teoria cinetică a gazelor, cum prefera el 
să o numească — Boltzmann a perfecționat un 
rezultat obţinut mai înainte de Maxwell. Dar, 
spre deosebire de predecesorul lui, a mai pretins 
și că rezultatul are o valabilitate incontestabilă. 
Propoziția lui Boltzmann este următoarea: 


Dacă o macrostare are o structură haotică, ea își 
va păstra întotdeauna această structură; dacă nu 
are o structură haotică, va tinde inevitabil către 
ea. 


Întrucît entropia este maximă în starea haotică, 
acest enunț este echivalentul Legii Entropiei în 
forma ei żare, adică nu ca o propoziție probabi- 
listă. Admiţînd că funcția H definită de formula 
(6) poate fi considerată măsura abaterii unei 
macrostări de la structura haotică, Boltzmann 
și-a formulat rezultatul sub forma inegalității 
dH/dt < 0 pe care a numit-o „teorema H“ — ter- 
men devenit celebru!?. Boltzmann susținea — și 
cu siguranță impresiona — că teorema rezulta 
numai din ecuațiile hamiltoniene de mișcare la 
care se adăuga un postulat statistic referitor la 
ciocnirile care se produc între particulele siste- 
mului. Acest postulat spune: 


Proportia particulelor care trec dintr-o stare 
oarecare. în altă stare în timpul unui interval scurt, 
At, este aceeași pentru toate stările initiale și finale. 

Este limpede că această presupunere poate fi 
făcută în legătură cu orice stare inițială fără ca 
să încălcăm legile mecanicii: acestea ne permit 
să alegem orice condiții inițiale voim. Dar pentru 
ca algebra folosită la demonstrarea teoremei H 
să aibă o semnificație în fizică, postulatul trebuie 
să fie îndeplinit și de starea de la sfîrșitul lui Aż. 


17 L. Boltzmann, „Weitere Studien über Wărmegieich- 
gewicht unter Gasmolekülen (H-Theorem)“, Sitzungsberichte 
der K. Wiener Akademie, LXVI (1872), 275—370 și Lectures 
on Gas Theory (Berkeley, 1964), pp. 50—55. 

Pe de altă parte, întrucît mișcările particulelor 
sînt determinate strict de legile mecanicii, nu 
putem să ne bizuim pe îndeplinirea gratuită a 
acestei condiții. Impedimentul constă în faptul că 
valabilitatea postulatului statistic nu se extinde 
de la o stare la următoareal$ decît dacă sistemul 
este ales în mod cu totul special. Chiar dacă am 
admite că toate sistemele reale satisfac postulatul, 
întrebarea de ce toate stările inițiale, mergînd 
înapoi pînă la ż = — œ, sînt speciale în acest 
sens cere imperios un răspuns. 

Loschmidt a fost prima autoritate care s-a 
ridicat împotriva teoremei H. El a observat pur 
și simplu că dacă un sistem dat evoluează în 
așa fel încît funcția H descrește constant — cum 
susține Boltzmann — atunci, inversînd vitezele 
tuturor particulelor în oricare din stările ulterioare, 
obținem un sistem în care, conform legilor meca- 
nicii, H creşte. „Este evident că, în mod absolut 
general, în orice sistem, întreaga desfăşurare a 
evenimentelor trebuie să urmeze o ordine inversă 
dacă vitezele tuturor elementelor sînt brusc inver- 
sate“19. Astfel a fost pusă din nou în discuţie 
imposibilitatea elementară de a deduce o lege 
unidirecțională din legile reversibile ale meca- 
nicii. Atunci cînd poziții de nesusținut sînt apărate 
cu orice preț, trebuie să ne așteptăm ca logica să 
fie maltratată. Prin urmare, să nu fim surprinși 
constatind că ideea fundamentală care fusese 
omisă în demonstrarea teoremei H a fost invocată 
imediat împotriva obiecției lui Loschmidt de către 
apărătorii acelei teoreme, inclusiv de Boltzmann20. 
Cu toții au replicat că, din moment ce nimic nu 


18 Toată discuția de mai sus despre teorema H poate fi 
ilustrată de un model care, deși este relativ simplu, trebuie 
introdus în anexa tehnică C la acest volum. 

19 J, Loschmidt, „Uber den Zustand des Wărmegleich- 
gewichtes eines Systems von Körpern mit Rücksicht auf 
die Schwerkraft“, Sitzungsberichte der K. Wiener Akademie, 
LXXIII (1876), 139 (tradus de mine—N.G.R.); de asemenea, 
Ehrenfest, Conceptual Foundations, p. 14 şi urm. l 

20 Vezi de ex., S.H. Burbury, „Boltzmann's Minimum 
Function“, Nature, LI (1894), 78 şi (1895), 320, şi Boltzmann, 
Lectures on Gas Theory, p. 58 și urm. 

garantează că sistemul inversat va satisface postu- 
latul ciocnirii, critica lui Loschmdit este neavenită. 

Totuși, pînă la urmă această critică l-a obligat 
pe Boltzmanu să caute o nouă interpretare pentru 
teorema H. Cu această ocazie el a stabilit cele 
trei principii socotite de atunci încolo dogmele 
fundamentale ale mecanicii statistice?l. Primul 
principiu identifică „mărimea numită de obicei 
entropie cu probabilitatea [macrojstării corespun- 
zătoare“. Al doilea afirmă că toate microstările 
sînt la fel de probabile. Al treilea spune că creş- 
terea entropiei „nu poate însemna decît că proba- 
bilitatea stării sistemului de particule trebuie să 
crească constant: sistemul nu poate trece decît 
dintr-o stare într-o alta mai probabilă“. Schimba- 
rea de poziție este de importanţă crucială : compor- 
tamentul funcției H nu mai este reglementat de 
legea strictă dH|dt < 0, ci de legile generale ale 
probabilității interpretate într-un mod special de 
principiul al treilea. Aproape nici o urmă din 
entuziasmul fierbinte pe care-l avea Boltzmann 
pentru mecanică nu mai persistă în fraza prin 
care el recunoaște pe față că teorema H şt Legea 
Entropiei sînt „doar teoreme de probabilitate 
[care] nu pot fi niciodată demonstrate matematic 
numai cu ajutorul ecuațiilor dinamicii“??. Boltz- 
mann a crezut că pe această bază își va putea 
justifica și postulatul statistic din demonstrația 
inițială a teoremei H, susținînd că acest postulat 
înseamnă numai „că legile probabilității sînt utili- 
zabile pentru aflarea numărului de ciocniri “*8. 


21 L. Boltzmann, „Uber die Beziehung zwischen dem 
zweiten Hauptsatze der mechanischen Wărmetheorie und 
der  Wahrscheinlichkeitsrechnung respektive den Sätzen 
über das  Wărmegleichgewicht“, Sitzungsberichte der K. 
Wiener Akademie, LXXVI (1877), 373—435. Citatele care 
urmează sînt traduse de mine—N.G.R. 

22 L. Boltzmann, „On Certain Questions of the Theory 
of Gases“, Nature, LI (1895), 414. 

23 L. Boltzmann, „On the Minimum Theorem in the Theory 
of Gases“, Nature, LII (1895), 221. De aceeaşi natură, și la 
fel de greu de înțeles, este răspunsul lui Borel la obiecţia lui 
Loschmidt, anume că inversarea tuturor vitezelor este „fizic 
imposibilă“. Emile Borel, Mécanique statistique classique 
(Paris, 1925), p. 59 şi urm. 

Dar atunci cînd și această nouă poziție a fost 
puternic atacată, Boltzmann a încercat să demon- 
streze cu ajutorul unor analogii că Legca Entro- 
piei rezultă foarte simplu din faptul că starea 
haotică este cea mai probabilă și, implicit, curba 
H constă îndeosebi din „vîrfuri“24. Aceste analogii 
nu au fost însă nici prea potrivite, nici mînuite 
cu destulă precizie?. 

Pe o asemenea bază Boltzmann pretindea că 
a lichidat obiecția lui Loschmidt?6. El admite 
într-adevăr că, dacă pentru un sistem funcția H 
descrește constant în intervalul de timp (tə ćı), 
H creşte exact în ordinea inversă dacă toate 
vitezele se inversează în /,. Dar el opune obiecției 
lui Loschmidt argumentul: dacă „se inversează 
toate vitezele în timpul 4, nu se ajunge în nici un 
caz la o mișcare pentru care H trebuie să crească ; 
din contra, H va continua probabil să descrească “2? 
Este însă evident că, pentru ca aceasta să fie 
adevărat, curba H trebuie să prezinte un „vîrf“ 
în tg. Dar chiar dacă ar fi așa, argumentul nu are 
nici o legătură cu obiecţia lui Loschmidt. Indiferent 
de frecvența sau raritatea „vîrfurilor“ curbei H, 
chiar în cazul avut în vedere de Boltzmann, se 
pot inversa toate vitezele în orice /' în așa fel 
ca f < t' < $ şi obține o mișcare pentru care H 
crește. Numai acest caz este relevant pentru 
obiecția lui Loschmidt. 

Pe însăși baza poziției probabiliste, putem vedea 
că, £ fiind un interval de timp dat, există tot 
atîtea cazuri în care H descrește într-un interval 
(70, 0 +) și în care H creşte într-un interval 
congruent (7, £ + ¢). Curba H este în mod obli- 
gator simetrică în acest sens special, pur și simplu 
pentru că noțiunea de probabilitate fizică bazată 


24 Boltzmann, „On Certain Questions“, p. 415; de ase- 
menea, „Über die sogenannte H-Kurve“, Mathematische 
Annalen, L (1898), 325—332. 

25 Pentru detalii suplimentare, vezi anexa D la acest 
volum. 3 

26 Mulți sînt perfect de acord cu Boltzmann, de ex.. Ehren- 
fest, Conceptual Foundations, pp. 32—38. 

2? Boltzmann, Lectures on Gas Theory, p. 58 și urm. În 
legătură cu această chestiune vezi anexa C la volumul de față. 

exclusiv pe considerente mecanice este complet 
independentă de direcția timpului?8. Cu alte cu- 
vinte, dacă exceptăm „vîrfurile“ și „depresiu= 
nile“, momentele în care entropia unui sistem 
creşte sînt tot atît de numeroase ca cele în care 
descrește. Este limpede că acest aspect face ca 
Legea Entropiei formulată de Boltzmann să-și 
piardă aproape toată semnificația. Dacă el a. 
trecut neobservat, după cît se pare, aceasta s-a 
întîmplat probabil pentru că discuția despre 
curba H a creat impresia că această curbă trebuie 
neapărat să constea din unde extrem de lungi. 
Aceeași idee reapare în răspunsul lui Boltzmann 
la o altă obiecţie ridicată mai tîrziu de E. Zermelo”. 

Zermelo a invocat o celebră teoremă a lui Poin- 
cart, după care orice sistem mecanic izolat în 
care pozițiile și vitezele particulelor sînt limitate 
va reveni la orice stare anterioară fie exact 
(deci, periodic), fie aproximativ (deci, cvasiperto- 
dic) 3. În consecință, a argumentat Zermelo, 
funcția H a oricărui sistem descris prin ecuațiile 
recunoscute ale dinamicii trebuie, mai curînd 
sau mai tîrziu, să revină la o valoare anterioară, 
dacă nu exact, cel puțin aproximativ. 

În răspunsul său, Boltzmann a susținut că, 
în loc să respingă teorema H, problema ridicată 
de Zermelo o confirmă. După cum s-a exprimat 
el, conform teoriei lui, „un sistem închis conti- 
nînd un număr finit de molecule, care se află 
inițial într-o stare ordonată și apoi trece într-una 
dezordonată, trebuie să revină pînă la urmă, după 
un imp inimaginabil de lung, la starea ordonată “3. 


28 Vezi articolul meu, „The Nature of Expectation and 
Uncertainty“ (1958), republicat în AE, p. 251. 

29 E. Zermelo, „Uber einen Satz der Dynamik und die 
mechanische Wărmetheorie“, Annalen der Physik und der 
Chemie, LVII (1896), 485—494; de asemenea, Ehrenfest, 
Conceptual Foundations, p. 15 și urm. S-ar părea că Zermelo 
a acceptat contraargumentele la obiecția lui Loschmidt. 

30 Henri Poincaré, „Sur le probleme des trois corps et 
les équations de la dynamique“, Acta Mathematica, XIII 
(1890), 67—73 (indeosebi). 

3i Boltzmann, Lectures on Gas Theory, p. 443. Subliniat 
de mine. 

„Este însă clar că argumentul este înșelător: con- 
form punctului de vedere probabilist, pe care se 
-bazează demonstrația teoremei H, nimic nu împie- 
„dică starea dezordonată să revină la: starea ordo- 
'nată după un imp surprinzător de scurt. De repe- 
tate ori Boltzmann a sărit de la o bază axiomatică 
la alta după nevoile momentului. Într-adevăr, 
pentru a arăta cît de lung este timpul de revenire 
de la ordine înapoi la ordine, Boltzmann a pre- 
supus că un sistem mecanic trebuie să treacă prin 
toate stările compatibile cu energia lui totală înainte 
de a reveni la aceeași stare. 

Această presupunere fusese deja folosită de 
Maxwell, care i-a justificat plauzibilitatea pe 
temeiuri statistice — ca o consecință a marelui 
număr de ciocniri ale particulelor gazului cu 
pereții vasului33. Părerea generală este că, în 
mod similar, Boltzmann a considerat-o ca un 
aspect al principalei dogme a credinţei statistice, 
anume că toate stările microscopice sînt la fel 
de probabile. El a crezut, foarte probabil, că 
această proprietate este o consecință a legilor 
mecanicii: în lucrarea abia citată Boltzmann 
corelează acea proprietate cu teorema lui Poincaré, 
care este o propoziție de mecanică pură. Aceste 
idei schimbătoare reflectă limpede încurcătura 
creată de la început, şi care a persistat pînă în 
zilele noastre, în jurul acestei premise vitale 
pentru interpretarea probabilistă a entropiei. 

3. Ipoteza ergodică și teorema ergodică. Proprie- 
tatea sus-menționată, pe care Maxwell şi Boltz- 
mann au atribuit-o oricărui sistem mecanic și în 
baza căreia orice sistem mecanic trece sistematic 
prin toate stările compatibile cu energia lui totală, 
este cunoscută sub numele de principiul ergodic 
— termen creat de Boltzmann însuși. „Ipoteza 
ergodică“' pare însă o denumire mult mai puțin 
periculoasă. Mulți ani această ipoteză a fost apă- 


32 L. Boltzmann, „Entgegnung auf die wărmetheoretischen 
Betrachtungen des Hrn. E. Zermelo“, Annalen der Physik 
und der Chemie, LVII (1896), p. 783 și urm. 

33 J. Clerk Maxwell, Scientific Papers (2 vol., ‘Cambridge, 
Anglia, 1890), II, 714 și urm. 

rată și atacată cu argumente de tot felul. Pînă 
la urmă s-a descoperit că, exceptînd unele cazuri 
neinteresante din spațiul unidimensional, nici un 
sistem mecanic nu o confirmă. Odată cu apariția 
teoriei moderne a măsurii, această imposibilitate 
a devenit un loc comun. Ideea fundamentală 
poate fi explicată intuitiv cu ajutorul unui exemplu 
elementar care se va dovedi instructiv și din 
alte puncte de vedere. 

Să ne imaginăm o singură particulă care se 
mișcă ca o bilă perfect elastică, fără frecare, pe 
o masă de biliard orizontală, circulară și perfect 
elastică. Bila se află inițial în Lg iar vectorul 
vitezei inițiale are direcția Ly4, (fig. 1 şi 2). Din 
cauza legii reflexiei elastice, bila se va deplasa 
cu viteză uniformă pe un drum 4,44; ... astfel 
că orice arc A,„Apy este egal cu acel arc AA, 
care nu este mai mare decît m. Insemnînd ultimul 
arc cu ym, 0O<r < 1, trebuie să deosebim două 
cazuri. Dacă 7 este un număr rafsonal, bila va 
descrie un poligon regulat închis (fig. 1). Prin 
urmare, sistemul va reveni la orice stare anterioară 

(care include poziția și direcţia vectorului vitezei). 
Mişcarea sistemului este periodică. Dacă r este 
un număr zrațional, drumul este o linie poligonală 
deschisă ; nici un A, nu coincide cu A(fig. 2). 
Bila nu va reveni niciodată la aceeași poziție pe 
cercul (4). În interiorul cercului, ea poate trece 
din nou prin același punct, dar nu mai mult decît 
o dată, pentru simplul motiv că printr-un punct 
interior pot trece numai două coarde cu aceeași 
lungime. Şi chiar dacă bila revine într-o poziție 
anterioară, vectorul vitezei nu mai are aceeași 
direcție ca la început. Totuși, după un timp sufi- 
cient de lung, sistemul va reveni cît se poate de 
aproape de orice stare anterioară 3. Spunem că 
un asemenea sistem cste cuasrperiodic. Cele două 
cazuri ilustrează esența teoremei lui Poincaré pe 
care am menționat-o în subcapitolul precedent. 


34 Propoziţiile referitoare la cazul din fig. 2 sînt atît de 
intuitive, încit nu am socotit necesar să dau aci și demonstrația 
lor. Sînt convins că cititorul interesat le va demonstra ușor 
Și singur. 

Trebuie spus că simpla cunoaștere a mărimii 
vitezei inițiale a bilei nu ne dă absolut nici e 
informație despre mișcarea sistemului, adică despre 
drumul 4,4343... Prin urmare, toate drumurile 
sînt compatitile cu orice mărime a vitezei bilei, 
respectiv cu orice cantitate de energie totală a siste- 
mului. Concluzia este că, pentru ca ipoteza ergo- 
dică să fie adevărată, orice mișcare individuală 
trebuie să treacă prin fiecare punct al domeniului 
(A) nu numai o dată, ci de infinit de multe ori, 
venind de fiecare dată din altă direcţie. 

Cazul din fig. 1 nc arată fără multă vorbă cit 
de absurdă este această ipotezi. Dar poate că 
cineva va răspunde — în tonul obișnuit acum — 
că nu ar trebui să acordăm nicio atenţie acestui 
caz, întrucît numerele raționale y formează o 
mulțime de măsură nulă în intervalul (0, 1). 
Fig. 2 ne arată însă că, chiar dacă y este irațio- 
nal, sistemul nu va trece prin nici un punct B 
din interiorul cercului (a), deși o asemenea 
poziție este compatibilă cu energia totală a siste- 
mului. Dacă e vorba să fabricăm argumente 
ad hoc pentru a combate orice obiecție, putem 
replica că în fond ipoteza ergodică este confir- 
mată în interiorul inelului dintre cercurile (2) și 
(A). Și această idee este neîntemeiată. Este ade- 
vărat că orice drum individual ca cel din fig. 2 
trece cît se poate de aproape de orice punct C 
din interiorul inelului. Dar, după cum se constată 
ușor din geometria situației, direcția vitezei în C 
nu se poate afla în interiorul unghiurilor Cq 
sau 7Cs 35. 

Speranțele zdruncinate de infirmarea ipotezei 
ergodice au fost stimulate de o idee nouă. Conform 
acestei idei, care se poate numi în mod potrivit 
ipoteza cvasiergodică, un sistem mecanic lăsat în 
voia lui se va apropia cît se poate de mult de 
orice stare compatibilă cu energia lui totală. Mai 
precis, spațiul de fază în care sînt reprezentate 


35 Nu mai trebuie adăugat nimic pentru a vedea fantas- 


l PE Sai 10 ; ; 
tica exagerare a cifrei „magice“ 1010 ani pentru timpul 
de revenire calculat de Boltzmann pe baza ipotezei ergodice. 
Vezi partea a 3-a din anexa F ia acest volum. 

toate stările este împărțit în volume mici și 
egale, pe care le putem numi stări brute. Conform 
ipotezei sistemul va trece prin orice volum de 
acest fel care conține o stare compatibilă cu 
energia totală dată. Observațiile din paragraful 
precedent arată însă că pînă și această ipoteză 
mai slabă poate să nu fie totdeauna îndeplinită. 
Este adevărat că E. Fermi a demonstrat că, dacă 
un sistem dinamic general satisface unele condiții 
analitice relativ simple, el este cvasiergodic. Si 
de data aceasta, refrenul care spune că sistemele 
care nu îndeplinesc condițiile teoremei trebuie să 
fie ignorate deoarece formează o categorie mică 
a înălțat entuziasmul specialiştilor pe noi culmi, 
unde s-a menținut în continuu de atunci. Nu este 
de mirare că un element important din demon- 
strația lui Fermi a trecut neobservat. Este vorba 
de faptul că demonstrația exclude implicit siste- 
mele p::rticulare în care particulele se ciocnesc 
între ele sau de pereții vasului (în care caz vectorii 
vitezei variază în mod discontinuu). Mă tem că 
aceeași presupunere ascunsă aruncă mari îndoieli 
asupra pretinsei importanțe a multor altor teoreme 
referitoare la aspectele statistice ale sistemelor 
mecanice3. 


Nici ipoteza cvasiergodică nu a furnizat o 
bază adecvată de lucru. pentru interpretarea proba- 
bilistă, deoarece prin ea însăși nu spune nimic 
despre frecvențele relative cu care diversele stări 
apar în istoricul unui sistem individual. Soluția 
acestei probleme a fost dată numai în 1931 de o 
propoziție demonstrată de G.D. Birkhoff și cunos- 
cută acum drept teorema cvasiergodică sau, pur 
și simplu, teorema ergodică”. 


38 Condiţiile presupuse de teorema lui Fermi sînt enunțate 
în rezumatul demonstrației din D.ter Haar, „The Foundations 
of Statistical Mechanics“, Reviews of Modern Physics, XXVII 
(1955), 328 şi urm. Pentru o altă teoremă despre aceeași 
problemă vezi nota 45, mai jos. 

37 G.D. Birkhoff, „Proof of a Recurrence Theorem for 
Strongly -Transitive Systems“, Proceedings of the National 
Academy of Science, XVII (1931), 650—655. 

Pentru o ilustrare elementară: dar edificatoare 
a teoremei, să presupunem că există în total 
zece „stări“ posibile, însemnate 0, 1, 2,...,9. Să 
„considerăm transformarea. definită de 


0, 1,2, 3,4,5,6,7,8,9 
(9) =: [e 8, 6; 1,9, 3,4,0,2,7 


unde fiecare cifră din rîndul al doilea arată starea 
care urmează stării scrise deașupra ei. Există 
atunci numai zece „sisteme“, fiecare începînd cu 
una din cele zece „stări“. De exemplu, istoricul 
sistemului care începe cu starea „8“ este descris 
de șirul infinit 


(10) (8, 2,6,4,9,7,0,5,3,1,8,2,6,4,...) 


în care șirul finit al primelor zece stări se repetă 
la infinit. Să notăm cu N, întregul scris cu 'acest 
șir finit, N, = 826... 1. Ca alternativă, putem 
defini 2, prin șirul zecimalelor din. fracția 


(11) n, = N,/(10® — 1). 


În mod similar, istoricul sistemului care începe 
cu starea „1“ este dat de zecimalele fracției 


(12) na = N| (10 — 1) 


unde N, = 10N, — 8(1010 — 1). Putem descrie în 
acelaşi mod istoricul oricărui alt sistem printr-un 
număr Mny. 

Sînt de reținut proprietățile fundamentale ale 
transformării (9). În primul rînd, fiecare stare se 
transformă numai într-o singură stare și fiecare 
stare este transformarea unei singure stări. Spu= 
nem că (9) este o corespondență biunivocă care 
transformă mulțimea tuturor stărilor în ea însăși. 
În al doilea rînd, cu aceeași transformare se 
transformă o submulțime de z stări diferite într-o 
submulțime tot de t stări diferite 38. De exemplu, 


38 În cazul lui T, această proprietate decurge din prece- 
denta. Aceasta nu se mai întîmplă dacă mulțimea tuturor 
stărilor posibile are puterea unui continuu.. Vezi anexa E la 
acest volum. 

o submulțime de patru stări (1, 3, 4, 7) se transfor- 
mă într-o submulțime de patru stări (8, 1,9,0). 
În al treilea rînd, după cum se poate verifica ușor, 
nici o submulțime proprie a mulțimii tuturor 
stărilor nu se transformă în ea însăși. O transfor- 
mare care îndeplinește toate aceste condiții este 
cunoscută ca avînd proprietatea numită fie tranzī- 
tivitate metrică, fie nedecompozabilitate, fie ergodi- 
citate 3%. Teorema lui Birkhoff spune că, indiferent 
de starea inițială, în acest caz sistemul va trece 
prin toate stările posibile și că fiecare stare va 
apărea cu aceeași frecvenţă relativă (la limită). 
Pentru un sistem definit de T, această limită 
este deci 1/10. 

Pentru că faptul este uneori trecut cu vederea, să 
reținem că Birkhoff însuși a folosit termenul 
„ergodic“ pentru o transformare care îndepli- 
neşte numai primele două condiții enunțate în 
paragraful precedent40. Diferența esenţială este 
ilustrată ușor cu ajutorul transformării biunivoce 


îi a 
p* , 


(13) 9, 4,8,0,2,7,3,1,5,6 

care este ergodică în accepțiunea lui Birkhoff, dar 
nu și în sensul strict. Într-adevăr, T* poate fi 
descompus în două transformări 


[1,2,4,5,7,8 Ea 
Ve) P oa] 9, 0, 3,6 


Aceasta înseamnă că T* transformă pe fiecare 
din submulțimile proprii (1, 2, 4, 5, 7, 8) şi (0, 3, 6, 9) 
în ea însăși. Din cauza acestei descompuneri, un 
sistem care începe cu o stare dintr-una din aceste 
submultimi nu va trece niciodată printr-o stare din 


39 Vezi P.R. Halmos, Lectures on Ergodic Theory (Tokyo, 
1956), p. 25. 


40 G.D. Birkhoif, „Proof of the Ergodic Theorem“, Proceed- 
ings of the National Academy of Science, XVII (1931), 
656—660, și, îndeosebi, „What Is the Ergodic Theorem?“ 
de același autor American Mathematical Monthly, XLIX 
(1942), 22—226. 

cealaltă : submulțime. De exemplu, istoricul unei 
stări care începe cu starea: „1“ este descris de 
zecimalele lui 


(15) n 


| 


al = 


cel al unei stări care începe cu „0“ de zecimalele 
lui 


(16) fie el ai aaa, 
9999 1111 


Nu putem deci spune că orice stare va apărea în 
istoricul oricărui sistem (după cum era cazul 
pentru T). Totuşi, toate stările care apar efectiv 
în istoricul unui sistem vor apărea cu aceeași 
frecvență relativă. Numai că această frecvență 
relativă nu este aceeași pentru toate stările posi- 
bile. Cele şase stări (1,2, 4, 5,7,8) apar cu o 
frecvență relativă egală, 1/6, în istoricul oricărui 
sistem care începe cu una din aceste stări. Cele- 
lalte patru stări apar cu o frecvenţă relativă egală, 
1/4, în oricare din celelalte sisteme. Să remarcăm 
de asemenea că, indiferent de sistem și indiferent 
de transformare (T sau T*), teorema lui Poin- 
care este aplicabilă: sistemul revine periodic în 
orice stare anterioară, ceea ce nu înseamnă în 
orice stare posibilă. 

Există deci două teoreme care trebuie deose- 
bite una de alta. În ce privește semnificația lor 
pentru tema noastră, să amintim o proprietate 
importantă a unei clase foarte cuprinzătoare de 
sisteme mecanice: transformarea unei stări a 
unui astfel de sistem general în starea inițială 
după un interval de timp constant este ergodică 
în sensul lui Birkhoff 41. Prin urmare, în tot isto- 
ricul unui sistem general, fiecare microstare brută 
compatibilă cu energia totală a sistemului apare 


41 Această proprietate este cunoscută ca teorema lui 
Liouville, pentru care vezi Khinchin, Mathematical Foundations 
(nota 9, mai sus), p. 15 și urm. 

Cu O frecvenţă relativă perfect determinată. Dar 
nu putem afirma că această frecvență este iden- 
tică pentru toate microstările decît numai dacă 
se întîmplă ca sistemul să fie astfel încît transfor- 
marea corespunzătoare să fie strict ergodică, adică 
nedecompozabilă. Bila de biliard ilustrează nimerit 
diferența dintre cele două situații. După cum se 
constată pe figurile 1 și 2, bila va petrece o anumită 
proporție de timp în orice regiune dată (ca, de 
pildă, cea hașurată în grafice). Dar această propor- 
ție nu este aceeași pentru toate mișcările compa- 
tibile cu energia totală inițială. Desigur, sistemul 
nu este ergodic în sensul strict 42. 


Cum s-au exprimat mai tîrziu Birkhoff și 
Koopman, urmarea este că „ipoteza cvasiergodică 
a fost înlocuită cu versiunea ei modernă: poteza 
tranzibivității metrice“%5. lar nenorocul este că 
nu există nici o teoremă generală a condiţiilor 
potrivite pentru ca un sistem să fie metric tran- 
zitiv (adică ergodic)“î. Este adevărat că Oxtoby 
și Ulam au dus problema pînă în cazul în care 
spațiul de fază este, la nivelul topologic, un poli- 
edru de „dimensiunea trei sau mai mare“ și pentru 
„grupuri de automorfisme [transformări] care păs- 
trează măsura și nu sînt neapărat diferențiabile 
sau deductibile din ecuații diferențiale“45. Afir- 
mația lui George Gamow, după care „o implicație 
a rezultatelor lor este că într-un anumit sens 
aproape orice transformare continuă este metric 
tranzitivă “46, reflectă binecunoscuta speranță în- 
focată și contrastează cu aprecierile moderate ale 
autorilor înșiși. În afară de aceasta însă, modelul 


42 Această chestiune implică citeva detalii tehnice care 
pot fi ilustrate de cazul mai simplu prezentat în anexa E la 
acest volum. 

43 G.D. Birkhoff și B.O. Koopman, „Recent Contributions 
to the Ergodic Theory“, Proceedings of the National Academy 
of Science, XVIII (1932), 282. 

41 Halmos, Lectures on Ergodic Theory, p. 96. 

46 J.C. Oxtoby și S.M. Ulam, „Measure-Preserving Homec- 
morphisms and Metrical Transitivity“, Annals of Mathematics, 
KLII (1941), 875 şi urm. 

4 Nota traducătorului lucrării lui Khinchin, Mathematical 


Foundations, p. 34. 

simplu reprezentat de bila de biliard ne previne 
— după cum am spus deja —că existenţa cioc- 
nirilor (o trăsătură fundamentală a oricărui sis- 
tem de numeroase particule) este în general incom- 
patibilă cu o transformare continuă. 

4. Antinomia mecamicii statistice. Încă de cînd 
Boltzmann a dat un exemplu durabil în această 
privință, argumentele în apărarea mecanicii sta- 
tistice au oscilat pe nesimţite între două doctrine 
diferite şi între trei definiții diferite ale entropiei. 
Demonstraţiile unor teoreme recurg la legile 
deterministe ale mecanicii, altele invocă legile 
aplicabile fenomenelor aleatoare. Pentru a îm- 
prumuta o metaforă de la Max Born, întregul 
edificiu teoretic al mecanicii statistice a fost 
construit după așa-zisa regulă iezuită: „o mînă 
nu trebuie să ştie ce face cealaltă“. Să ne amintim 
că prin entropie se înțelegea la început numai o 
variabilă fizică de stare, iar pentru Legea Entropiei 
exista numai formularea lui Clausius, reprodusă 
în capitolul V.4, mai sus. Începînd cu Boltzmann”? 
entropia a fost asociată cu gradul de dezordine 
(independent de cum este definit). Această a doua 
definiție a dus la o nouă formulare a Legii Entropiei 
menționată în subcapitolul 1 al acestui capitol. 
Faptul este de importanță crucială: o noțiune 
pentru care se poate obține o măsură precisă din 
alte variabile măsurabile cu instrumente a fost 
înlocuită printr-o alta pentru care nu există nici o 
măsură obținută direct sau indirect cu instrumente. 

Dacă socotim plauzibilă ideea că mișcările 
neregulate ale particulelor sînt cele care produc 
căldura unui corp în fiecare moment, atunci prima 
definiție a entropiei poate fi ușor transformată 
într-un caz particular al definiției a doua. Iar 
dacă Legea Entropiei (interpretată în funcție de 
ordine) este socotită o lege primară a naturii, 
formularea clasică apare ca un caz particular. 
(Dar nu și viceversa!) Totuși, odată ce noţiunea 
de mișcare este introdusă într-o știință particu- 
lară, numai cu greu putem rezista tentației de a 


47 Boltzmann, Lectures on Gas Theory, p. 442 şi urm. 

introduce şi toată mecanica. Abia după ce am 
cedat acestei tentaţii, apare problema crucială: 
cum să deducem un fenomen primar din natură, 
Legea Entropiei, din fenomenele primare ale naturii 
exprimate prin legile mecanicii. 

Ideea pentru care Boltzmann s-a luptat cu 
pasiune toată viața este că putem rezolva problema 
pur și simplu adoptînd o a treia definiție a entro- 
piei: „probabilitatea termodinamică“ a apariției 
gradului corespunzător de dezordine termodina- 
mică. Dar, după cum am relevat, echivalența 
acestei definiții cu celelalte două nu a fost stabi- 
lită spre satisfacția tuturor. Există nu numai o 
piedică, ci două piedici diferite care se împotri- 
vesc acestei echivalente. 

Cum ar trebui să rezulte destul de limpede 
din subcapitolele precedente, prima piedică este 
faptul că, dacă se introduce mecanica în scenă, 
se exclude definitiv hazardul. Într-o descriere 
analitică a naturii, nimic nu poate să fie deter- 
minat complet de legi stricte şi în același timp să 
se comporte într-un mod care sfidează orice 
descriere analitică. Aceasta este antinomia din 
statistica mecanică; pentru reducerea ei s-a chel- 
tuit cu multă ingeniozitate o cantitate uriașă de 
energie intelectuală. l 

În procedeul de pretinsă rezolvare a antinomiei 
intervine o a doua piedică, care se pierde de obicei 
în labirintul argumentelor probabiliste. Putem 
foarte bine defini „talia“ ca „probabilitate biolo- 
gică“. Putem de asemenea defini „probabilitatea 
biologică“ ca probabilitatea apariției unei anumite 
talii. Dar dacă adoptăm ambele definiții — cum 
a făcut Boltzmann — una din ele proclamă impli- 
cit o nouă lege a naturii“. În cazul termodina- 


48 Conștient de periculoasa vrajă intelectuală pe care o 
poate exercita „probabilitatea termodinamică“ alui Boltzmann, 
Max Planck a propus un termen mai puțin fascinant, „greu- 
tatea termodinamică“. În plus, el a prevenit cititorul să nu 
confunde acești termeni cu „probabilitatea 'matematică' sau 
greutatea mecanică“. Totuși, pînă la urmă și Planck a căzut 
victimă vrajei și a identificat „probabilitatea termodinamică 
cu adevărata probabilitate. Vezi Max Planck, Theory of 
Heat (Londra, 1932), p. 54 și urm., 222—225. 

micii, această lege este de fapt o a treia Lege a 
Entropiei a cărei formă exactă este: 


Macrostările apar în natură cu frecvențe astfel 
încât cu cît este mai mare gradul de dezordine, cu 
atit este mai mare frecvența corespunzătoare. 


În legătură cu această propoziţie să amintim 
o observație subtilă făcută de Gibbs, anume că 
generalitatea ei depășește mult granițele termo- 
dinamicii propriu-zise. Întregul adevăr, după 
mine, este că propoziția reprezintă aproape un 
principiu metafizic de aceeași natură cu ideea 
simetrică după care omogenul este pepiniera ine- 
vitabilului neomogen. Această esență metafizică 
explică dificultățile de neînvins întîmpinate în 
justificarea noii Legi a Entropiei fie experimental, 
fie analitic prin derivație din alte legi fundamen- 
tale. Într-adevăr, spre deosebire de formularea 
clasică, noua lege pare să se situeze dincolo de 
domeniul experimentului. Tot ce au putut face 
apărătorii ei a fost să susțină mai întîi că legea 
rezultă din baza contradictorie care ne este cunos- 
cută acum — legile mecanicii și o lege statistică 
care spune că pentru o particulă toate poziţiile, 
pe de o parte, și toate vitezele, pe de altă parte, 
apar cu frecvențe egale. Şi întrucît verificarea 
acestei noi legi statistice este supusă aceleiași 
interdicții experimentale, în ultimă instanță 
aceiași apărători au pretins că temelia logică pe 
care se bazează mecanica statistică este validată 
de concordanța dintre propoziţiile ei şi faptele de 
observaţie 50. 


În aparenţă, afirmaţia este corectă. După cum 
am consemnat în capitolul I.4, mai sus, temelia 
logică a oricărei ştiinţe speciale cuprinde în mod: 
normal niște propoziții care nu pot fi verificate 
prin experimente directe. Valabilitatea unei astfel 
de temelii logice este verificată indirect dacă 
propozițiile $ deduse logic din (w) concordă cu 


=e 


19 H. Willard Gibbs, Elementary Principles in Statistical 
Mechanics (New York, 1960), p. VIII. 

50 De ex., Haar, „Foundations“ (nota 36, mai sus), 298 și, 
îndeosebi, Khinchin, Mathematical Foundations, p. 52 ṣi urm. 

faptele de observație. Dacă, din contra, unele 
din aceste fapte nu pot fi descrise decît prin 
propoziții incompatibile cu (w), valabilitatea te- 
meliei logice trebuie pusă la îndoială. Apărarea 
statisticii mecanice ignoră însă aceste criterii 
explicite de verificare indirectă. Adevărul este că 
lanțul care leagă principiile fundamentale ale 
mecanicii statistice de propoziţiile presupus demon- 
strate de fapte conține numeroase verigi despre 
care se știe că sînt îndoielnice. sau chiar false 51. 
Acesta este unul din motivele pentru care succe- 
sul atribuit interpretării statistico-mecanice este 
de fapt iluzoriu. După cum a spus demult Zermelo, 
„aparenta reușită se datorește cu siguranță unui 
raționament greșit“. 

Un alt motiv privește faptele înseși. Oricine 
a citit numeroasele manuale de mecanică statis- 
tică trebuie să-și fi dat seama că ele strălucesc 
prin absența oricăror exemple experimentale °°. 
Mulţi fizicieni consideră chiar mecanica statis- 
tică o construcție matematică neinteresantă pentru 
fizică. Acesta este și verdictul unui mare mate- 
matician: „în esență, mecanica statistică este 
matematică pură “58, Cu atît mai mare trebuie 
atunci să ne apară personalitatea de erudit a lui 
Gibbs cînd citim cum recunoaște deschis că în 
propria lui contribuţie „nici o greșeală nu e posi- 
bilă în privința concordanței dintre ipoteze şi 
faptele reale, căci în această privință nimic nu 
e presupus"5ă. 

În aceste condiţii, este natural ca toate efor- 
turile să fie îndreptate către justificarea abordării 


51 Asemenca discrepanțe, altele decit cele relevate în subca- 
pitolele precedente, sînt expuse clar în Ehrenfest, Conceptual 
Foundations, passim, şi Haar, „Foundations“, 292—304. 

52 Numai din cînd în cînd găsim menționate încercări de 
a verifica experimental distribuţia Boltzmann-Maxwell, încer- 
cări care sînt însă mai degrabă neconcludente. Cf. James 
H. Jeans, An Introduction to the Kinetic Theory of Gases 
(Cambridge, Anglia, 1940), pp. 124—130. 

„63 Hadamard (citat în nota 3, mai sus), p. 194 și urm. 
Tradus de mine—N.G.R. 


54 Gibbs, Elementary Principles, p. X. Sublinierea imi 
aparține. | 

statistice prin alte considerente generale, care nu 
au nimic de-a face cu faptele specifice termodina- 
micii. Teza emisă demult de A. Krönig (1856), 
că trebuie să recurgem la probabilității din cauza 
incapacității noastre înnăscute de a stabili toate 
coordonatele unui sistem complex și de a-i urmări 
istoricul, a ajuns un binecunoscut refren 55. Sensul 
acestei idei este interpretat în două moduri dife- 
rite. 

În primul rînd, există școala de gîndire a lui 
Boltzmann pe care o putem numi acum poziția 
probabilistă. În cadrul acesteia se folosesc proba- 
bilitățile pentru a descrie ce se va întîmpla cu un 
sistem individual în momentul următor. În acest 
scop, se egalează pur și simplu limita frecvenţei 
relative a unei stări din istoricul unui sistem cu 
probabilitatea ca sistemul să treacă imediat în 
acea stare. Întrucît toate microstările brute sînt 
reprezentate de volume egale ale spațiului de 
fază, măsurile lor sînt aceleași. Prin urmare, 
conform ipotezei ergodice, toate microstările brute 
sînt la fel de probabile. Concluzia este că — dacă 
ne referim la șirul istoric (10) din subcapitolul 
precedent — toate „stările“ au aceeaşi probabili- 
tate de a apărea, anume 1/10; prin urmare, în 
orice moment există, de exemplu, o probabilitate 
de 9/10 ca următoarea stare să nu fie „0“. 

Împotriva acestui mod de a raționa nu se poate 
ridica nici o obiecție, dacă „probabilitatea“ este 
interpretată în sensul subiectiv — anume ca indice 
al incertitudinii noastre intelectuale rezultind din 
incapacitatea de a măsura exact condițiile inițiale 
sau de a rezolva complet ecuațiile mişcării. Cineva 
care dintr-un motiv oarecare nu mai are nici un 
contact cu timpul poate foarte bine spune că 
există o probabilitate de 1/7 ca „astăzi“ să fie 
duminică. Această măsură a probabilității lui 
subiective este justificată de faptul că săptămîna 


55 Deși citatele par superflue aci, pentru exemple de lucrări 
contemporane care se bucură de autoritate, cititorul este 
trimis la Haar, „Foundations“, 292, și Khinchin, Mathematical 
Foundations, p. 1. 

56 Vezi formula (3) din anexa E la acest volum. 

are șapte zile în total. Este însă evident că același 
fapt nu-l îndreptățește să spună şi că zilele săptă- 
mînii se succed la întîmplare, ca Şi cum un mecanism 
întîmplător ar hotărî dacă astăzi este duminică 
sau vineri. La fel, pentru succesiunile de stări 
(10) nu are sens să spunem că există o probabili- 
tate (în sensul fizic) de 1/10 ca starea următoare 
să fie „7“; această cifră apare întotdeauna numai 
după „9“. În plus, dacă transformarea este T*, 
încetează pînă și echivalența probabilității subiec- 
tive cu limita ergodică: limita ergodică pentru 
„7“ este atunci 1/6 într-o clasă de succesiuni și 
zero în cealaltă, pe cînd pentru „9“ este zero și, 
respectiv, 1/4. Pentru a obţine probabilitatea 
subiectivă de 1/10 este necesar să se presupună 
arbitrar că frecvențele relative ale sistemelor 
cărora li se aplică T’ și T” sînt 6/10 și, respectiv, 
4/10. Toate aceste observaţii pot părea elementare. 
Totuși, faptul că o constantă fizică, cum este 
limita ergodică într-o serie perfect determinată, 
poate servi, în unele împrejurări, ca măsură ordi- 
nală a probabilității subiective înțeleasă ca o stare 
mintală a dus de curînd la o erezie nebănuită. 
Erezia constă în identificarea entropiei cu „gradul“ 
ignoranței noastre sau, ceea ce revine la același 
lucru, a așa-numitei negentropii (adică entropia 
negativă, care este funcția H a lui Boltzmann) 
cu „cantitatea“ de informații pe care o posedăm. 
Cum poate ignoranța noastră—un element subiec- 
tiv — fi o coordonată a unui fenomen fizic, ca 
cel exprimat de Legea Entropiei, depășește orice 
imaginație — în orice caz depășește înțelegerea 
mea. Nu putem decît să ne întrebăm dacă modu- 
rile în care teorema ergodică este întoarsă pe 
toate părțile au o limită. 

Au fost stabilite proprietăți ergodice de tot 
felul pentru unele clase de numere întregi, in- 
clusiv numerele prime“. Totuși, ar fi cu totul 


5 De ex., C. Benedetti, „Ricerche statistiche sui numeri 
primi“, Metron, XXVI (1967), 237—313, sau A.G. Postnikov, 
Ergodic Problems in the Theory of Congruences and of Diophan- 
tine Approximations (Providence, R.I., 1967). 

absurd să conchidem din asemenea rezultate și 
din faptul că nu cunoaștem încă nici o lege a 
formării numerelor prime în şirul numerelor 
întregi că numerele prime apar la întîmplare 58. 
După cum am subliniat în capitolul II.7, hazar- 
dul presupune regularitate; dar această regu- 
laritate nu este de aceeași natură cu regulari- 
tatea evidentă cu care „2“ apare în succesiunea 
(10), luată drept exemplu, sau cu regularitatea 
„ascunsă“ cu care un număr prim apare în şirul 
numerelor întregi. Regularitatea aleatoare tre- 
buie să fie neregulată în sensul că nu poate fi 
descrisă printr-o formulă analitică sau o regulă 
analitică. În lipsa acestei regularități, noțiunea 
de hazard ar fi complet superfluă. Tocmai acesta 
este aspectul pe care nu-l înțeleg sau refuză 
să-l înțeleagă cei care aparțin așa-numitei școli 
axiomatice a probabilității și care identifică 
teoria probabilității cu teoria măsurii. Aproape 
nimeni nu neagă că probabilitatea implică o 
măsură oarecare. Dar, așa cum ne-a prevenit 
Richard von Mises, măsura ca atare nu este pro- 
babilitate 5. Și aș vrea să adaug că măsura îm- 
preună cu ignoranța tot nu formează probabi- 
litatea fizică. După cît se pare, apărătorii termo- 
dinamicii pure sînt hotărîți să ignore acest fapt. 

A doua şcoală de gîndire, mai nouă, proclamă 
un punct de vedere strict statistic: deoarece sis- 
temul individual este atît de complex încît ne 
scapă, trebuie să studiem ce se întîmplă în me- 
die. Atracția acestui proiect, inițiat de Boltzmann 
și consacrat de Gibbs, provine din faptul că, 
pentru a calcula o valoare medie, trebuie să 
cunoaștem doar frecvențele relative din ansam- 
blul corespunzător. Noţiunea de probabilitate 
propriu-zisă este astfel complet evitată (deși în 


58 Problema dezbătută mai sus amintește una din părerile 
lui Henri Poincaré despre probabilitate, discutată în capitolul 
II.7, mai sus. Confuzia între limita ergodică și probabilitatea 
fizică rezultă cum nu se poate mai limpede din apărarea mecanicii 
statistice de către Khinchin, Mathematical Foundations, p. 52. 

5 Richard von Mises, Probability, Statistics and Truth 
(ed. 2-a, Londra, 1957), pp. 98—100. 

realitate termenul „probabilitate“ este folosit 
pentru „frecvența relativă“). Dacă scopul final 
urmează să rămînă același—adică să aflăm ceva 
despre comportamentul sistemului individual — 
este natural să studiem ansamblul constînd din 
toate microstările care apar în istoricul unui 
singur sistem. S-ar părea că trebuie să luăm în 
considerare un ansamblu pentru fiecare sistem 
distinct, sarcină extrem de grea. Totuși, pînă la 
urmă descoperim că nu sîntem nevoiți să pro- 
cedăm astfel în cazul în care toate sistemele 
mecanice sînt metric tranzitive. Căci în acest 
caz toate microstările brute compatibile cu o 
energie totală dată apar cu aceeași frecvență 
în istoricul oricărui sistem care are acea ener- 
gie totală. Ansamblurile corespunzătoare unei 
energii totale date sînt deci identice. Ergo, va- 
loarea medie a oricărui ansamblu „istoric“ poate 
fi calculată direct (și, din întîmplare, de aseme- 
nea mai ușor) din ansamblul „static“ în care 
fiecare macrostare brută intră numai o dată ®. 


Dacă socotim de la sine înțeleasă tranzitivi- 
tatea metrică, totul pare în regulă. În ce pri- 
veşte operațiile cu creionul pe hirtie, chiar este 
în regulă. Dar valoarea operațională a mediei 
calculate din ansamblul static creează dificul- 
tăți. Mediile unui ansamblu static sînt coordo- 
nate inerte; în medii, ordinea evenimentelor în 
timp se şterge. Mediile nu ne pot spune nimic 
despre comportamentul unui singur sistem, carc 


60 Boltzmann, în Lectures on Gas Theory, p. 297, numeste 
un astfel de ansamblu Ergoden; pentru Gibbs, Elcmentary 
Principles, p. 115, este un ansamblu microcanonic. Relatia 
dintre acest ansamblu și toate ansamblurile istorice este ilus- 
trată ușor printr-unul din exemplele noastre. Orice medie 
proprie a oricăruia din ansamblurile istorice, de pildă 3, 
din (10), poate fi calculată din ansamblul static al tuturor 
stărilor (1, 2, 3, ..., 9, 0). Dacă tranzitivitatea metrică nu e 
valabilă, ansamblul static nu mai este unic. Dată fiind com- 
plexitatea unui sistem mecanic, trebuie să ne așteptăm la o 
infinitate de ansambluri statice. Acestea nu ar putea fi com- 
binate într-un singur ansamblu dacă nu am presupune că 
au o anumită distribuție a priori — presupunere foarte arbi- 
trară ascunsă în multe argumente din mecanica statistică. 

constituie tocmai obiectivul principal al termo- 
dinamicii (ca dealtfel al oricărei științe speciale). 
Astfel, cînd Boltzmann a răspuns că numărul 
ciocnirilor poate fi calculat cu ajutorul legilor 
probabilității, el nu a parat obiecţia lui Losch- 
midtt!; aceste legi ne permit să calculăm numai 
numărul de ciocniri pentru un sistem „mediu“ 
iar Loschmidt se referea la un sistem individual. 

Consecința evidentă este că teoria pur statis- 
tică nu rezolvă nimic în problema fundamentală 
— cum se comportă un sistem individual. Fără 
îndoială, acesta este motivul pentru care toți 
autorii care pleacă de pe poziția statistică 
sfîirşesc prin a aluneca în interpretarea proba- 
bilistă și identifică frecvențele relative ale an- 
samblului static cu probabilitățile ca un sistem 
să treacă în orice moment în microstările brute 
compatibilet?. Chiar dacă pornesc din puncte 
pretins diferite, ambele teorii ajung în același 
loc; Legea Entropiei nu mai afirmă ce se va 
întîmpla în realitate — ca în termodinamica cla- 
sică — ci numai ce este probabil să se întîmple. 
Posibilitatea ca dezordinea să se transforme în 
ordine nu este deci negată. Evenimentul are 
doar o probabilitate foarte mică. 


Dar oricît de mică este probabilitatea unui 
eveniment, în decursul timpului evenimentul 
trebuie să se producă de infinit de multe ori. 
Coeficientul probabilității şi-ar pierde altfel ori- 
ce semnificație fizică. Prin urmare, în nesfîr- 
șita eternitate, universul ajunge neapărat la 
haos și apoi se naște iarăși din propria lui cenușă, 


61 Vezi nota 23, mai sus. 

62 Gibbs nu constituie o excepție în această privință, după 
cum se poate constata comparind diversele argumente din 
Elementary Principles, de ex., pp. VII, 16 şi 142. De fapt, el 
a fost cel care, încă în 1875, a făcut mult citata remarcă: 
„imposibilitatea unei descreşteri necompensate a entropiei 
pare să se reducă la o improbabilitate“. (Citat în Boltzmann, 
Lectures on Gas Theory, p. 215.) Un caz mai recent și mai 
limpede este John von Neumann pentru care statisticile şi 
probabilitățile sînt interschimbabile. Vezi lucrarea lui Mathe- 
matical Foundations of Quantum Mechanics (Princeton, 1955), 
p. 207 nota. 

de nenumărate ori. Boltzmann a recunoscut 
deschis că aceasta este o concluzie inevitabilă 
a interpretării probabiliste: „fie că ne întoarcem 
la stările universului în trecutul infinit de în- 
depărtat, fie că privim spre viitorul cel mai 
îndepărtat, sîntem la fel de îndreptățiți să ad- 
mitem că foarte probabil vom ajunge într-un 
stadiu în care toate diferențele de temperatură 
au dispărut“. Ideea că morții vor renaşte într-o 
zi din propriile lor rămășițe pămiînteşti risipite 
în tot locul și transformate în pulbere, pentru 
a trăi o viață în sens invers și a-și găsi o nouă 
moarte în ceea ce fusese mai înainte nașterea 
lor pare extrem de bizară — „complet retro- 
gradă“, spune Eddingtontt. Oamenii de știință 
sînt însă obișnuiți ca fiecare descoperire să fie 
profund surprinzătoare. Dacă mulți fizicieni au 
pus la îndoială valoarea de explicație a mecanicii 
statistice, aceasta s-a întîmplat numai pentru 
că ideea unui univers care îmbătrînește și înti- 
nerește periodic se bazează pe o temelie șubredă. 

Obiecţia cea mai obișnuită şi, poate, cea mai 
eficace este inexistența unor dovezi faptice în 
sprijinul ideii că întinerirea universului are o 
probabilitate diferită de zero: nu s-a observat 
niciodată în natură un fenomen similar, nici 
măcar la scară mai mică. Numai dovezile 
faptice pot da o semnificație fizică probabi- 
lității calculate printr-o operație cu creionul 
pe hîrtie 6. Răspunsul obișnuit, anume că nu 


63 L. Boltzmann, Wissenschafiliche Abhandlungen (3 vol., 
Leipzig, 1909), II, 121 (tradus de mine—N.G.R.). Autorii care 
adoptă fără rezerve această părere nu constituie rare excepții: 
de ex., P. Frank, „Foundations of Physics“, International 
Encyclopedia of Unified Science (Chicago, 1955), I, 452 şi 
urm., și G.N. Lewis, „The Symmetry of Time in Physics“, 
Science, 6 iunie 1930, p. 571. 

64 A.S. Eddington, New Pathways in Science (Ann Arbor, 
1959), p. 59. 

65 Valabilitatea acestei afirmații este de fapt evidențiată 
de necesitatea de a introduce noile statistici ale lui Bose- 
Einstein şi Fermi-Dirac, care declară imposibile unele micro- 
stări valabile în statistica lui Boltzmann. Formal, ea poate 
fi ilustrată cu exemplul matematic pe care l-am dat înainte: 
ar fi absurd să atribuim o limită ergodică diferită de zero 

am fost încă martorii unui sistem care întine- 
rește deoarece nu am observat natura destul de 
mult timp, pare, dacă nu hotărîtor, cel puțin 
acceptabil. După părerea mea, răspunsul este 
totuși greșit. Probabil, se crede că el este justi- 
ficat de propoziția care spune că un eveniment 
rar trebuie să se petreacă cvasisigur, dacă aștep- 
tăm destul de mult timp. În realitate justifi- 
carea reclamă propoziția inversă, anume că un 
eveniment rar nu se poate petrece decît dacă 
așteptăm mult timp. Dar, după cum știm, aceas- 
tă ultimă propoziție este falsă. 

Poate că și mai importantă este o altă fisură 
a sistemului probabilist. Unul din elementele 
asupra căruia argumentele obișnuite trec ușor 
este un fals. Dacă admitem echivalența lui (2) 
și (7) din subcapitolul 1 de mai sus, ambele re- 
laţii definesc entropia. Dar dintr-o definiție nu 
se poate deduce nimic despre comportamentul 
obiectului definit: este cert că definiția vitezei 
nu ne îndreptățește să spunem dacă viteza pă- 
mîntului, de exemplu, creşte sau descrește. Chiar 
dacă admitem trecerea de la numărul combi- 
natoriu W la probabilitate, tot nu putem deduce 
din (7) nimic despre tendinta unei stări dea trece 
în altă stare. Cu alte cuvinte: din faptul că exis- 
tă mai mulți oameni cu ochi de culoare închisă 
decît cu ochi de culoare .deschisă, de exemplu, 
putem conchide că un om, cu ochii de orice cu- 
loare, are mai multe șanse să se întîlnească 
cu sau să șadă alături de unul cu ochii de culoare 


microstării „9“ din seria zecimalelor 1/7 raționînd a priori 
că toate cifrele sînt la fel de probabile. Acest fapt constituie 
baza criticii mele a doctrinei exclusiv subiectiviste a probabi- 
lităţii; vezi subcapitolul V din „The Nature of Expectation 
and Uncertainty“ (1958), republicat în AE. 


66 Cind am scris prima oară aceasta într-un articol din 
1963 (publicat în AE în 1966), argumentul mi s-a părut atit 
de simplu din punct de vedere logic încît nu am socotit necesar 
să-l explic pe larg. Întrucît ulterior am descoperit că unii 
filozofi ai științei nu sînt de acord cu mine, prezint acum 
argumentul mai amănunțit (în anexa F la acest volum), 
pentru a permite cititorului să constate unde am putut gresi, 
dacă am greșit cumva. 

închisă. Dar ar fi inadmisibil să continuăm spu- 
nînd că ochii de culoare deschisă ai unei persoane 
au tendința de a deveni de culoare închisă. 

lar dacă acceptăm cealaltă părere predomi- 
nantă, anume că Legea Entropiei înseamnă 
doar că „cu cît este mai înaltă entropia, cu atit 
este mai mare probabilitatea ei de a apărea“ — 
prin „entropie“  înțelegîndu-se „probabilitatea 
termodinamică“ — atunci în loc de o lege din 
natură avem doar o aplicare tautologică a de- 
finiței probabilității. Fapt este că teoria proba- 
bilității nu poate pretinde că a creat un cadru 
echivalent cu cel al termodinamicii clasice (sin- 
gurul care poate fi verificat direct) dacă nu pune 
ceva în locul propoziției fundamentale A (S) = 
= S(T), — S(T) 20, To fiind mai devreme decît 
T,. Cred că tocmai aceasta a încercat să facă Boltz- 
mann cu prima formă a teoremei H, dH/dt < 0. 

Dar Boltzmann a făcut greşeala — vizibilă 
acum — de a ignora diferența dintre Timp și 
timpul mecanic, asupra căreia am insistat sufi- 
cient într-un subcapitol precedent. Pentru a 
înlocui propoziția clasică cu una echivalentă, 
el nu ar fi trebuit să demonstreze că dH/dt/<0, 
ci că dH/dT <0. Celebra încurcătură pe care a 
creat-o astfel provine din imposibilitatea lo- 
gică de a deduce o propoziție despre dH/dT 
dintr-o serie de premise (ecuațiile unui sistem 
dinamic) care conțin numai pe £. 

Se pare că Boltzmann era gata să plătească 
orice preț pentru a-și salva teorema H. În con- 
secință, în forma a doua, a înlocuit temporali- 
tatea cu diferența probabilității. Vă aduceţi 
aminte de curba H? Preţul plătit a fost negarea 
Timpului, după cum a admis Boltzmann însuși 
fără echivoc: „Direcţionalitatea unică a timpu- 
lui pe care ne-o indică experiența noastră este mai 
curînd o pură iluzie născută din punctul nostru 
de vedere deosebit de limitat ... cele două 
sensuri ale timpului nu pot fi deosebite, tot așa 
după cum în spațiu nu există sus și jos“®. Este 


6 Boltzmann, Lectures on Gas Theory, p. 446 și urm. 

de înțeles că Boltzmann nu voia să respingă 
complet nici timpul dinamic. El adaugă că, tot 
așa după cum în orice loc de pe pămînt „Jos“ 
este direcția spre centrul pămîntului, orice ființă 
din orice punct al universului va distinge sensul 
timpului de la starea mai puțin probabilă la cea 
mai probabilă. Dar G.N. Lewis a avut dreptate spu- 
nînd că „timpul nu este una din variabilele termodi- 
namicii pure''6. Numai că, în loc de a lăuda ast- 
fel edificiul probabilist — ceea ce era în intenţia lui — 
el a dezvăluit principala slăbiciune a acelui edificiu. 

Este adevărat că pînă şi în termodinamica 
clasică toate ecuațiile implică numai parametri 
de stare. Dar termodinamica clasică se deose- 
beşte de o formă de geometrie prin faptul că semnul 
lui AS este pozitiv în sensul Timpului. Afirmația 
lui Lewis este o recunoaștere a faptului că, spre 
deosebire de termodinamica clasică, termodi- 
namica pură este o formă de geometrie. Se vede 
deci limpede că ea este inutilă ca ştiinţă a întîm- 
plărilor din natură și am face bine să acceptăm 
acest verdict. Unii nu vor însă să-l recunoască 
și preferă să elimine orice formă de Timp, nere- 
alizînd cît de plină de consecințe este o asemenea 
poziție pentru toate ştiinţele speciale. Planul 
acestei poziții a fost întrevăzut de Boltzmann. 
De fapt, Boltzmann a susținut că în univers 
există locuri în care procesele se „desfășoară în 
sens invers. Dar ființele care observă asemenea 
procese vor aprecia pur și simplu timpul [tot] 
dinspre stările mai puțin probabile către cele 
mai probabile“. Expresia subliniată trebuie 
să ne atragă imediat atenția asupra trucu- 
lui verbal aşa de cunoscut. După cum nu pu- 
tem demonstra relativitatea orei arătate de un 
ceasornic local fără ca să admitem că există un 
observator pentru care toate evenimentele se 
află în timpul absolut”, tot așa ne este imposibil 


68 G.N. Lewis, „Symmetry of Time“, p. 573. 


69 Boltzmann, Lectures on Gas Theory, p. 447 și urm: 
Sublinierea mea. 


70 Cf. capitolul V, nota 58, mai sus. 

să demonstrăm că Timpul este o iluzie antro- 
pomorfică dacă nu admitem implicit că există 
o direcţie universală în care se îndreaptă de fapt 
toate procesele. 

Unele lucrări recente s-au străduit să așeze 
ideea lui Boltzmann pe o bază mai clară, pretind 
ele. După ce emit principiul că toate microstă- 
rile (de felul celor prezentate în subcapitolul 1 
de mai sus) sînt la fel de probabile, continuă 
spunînd că limitările noastre înnăscute ne obligă 
să deosebim două clase: ușor și greu de descris. 
O microstare ușor de descris este o microstare 
pe care o putem descrie pe scurt, de exemplu, 
o mînă numai de pici la bridge. Miîinile de bridge 
care trebuie descrise mai pe larg (în cazul extrem, 
denumirea fiecărei cărți) sînt greu de descris. 
Se spune că entropia creşte „cînd o distribuţie 
cunoscută [uşor de descris] trece într-una necu- 
noscută [greu de descris]'71. Dar o astfel de dis- 
tribuție poate apărea fie înaintea celeilalte, fie 
după ea. Constatăm din nou că argumentul pre- 
supune că distribuțiile se urmează într-o ordine 
oarecare. Ele nu sînt date deodată, cum am zice, 
răspîndite neuniform pe o masă plană și perfect 
omogenă. Într-un cuvînt, ele nu se află în afara 
Timpului, așa cum sînt obiectele abstracte. Nici 
o demonstrație că Timpul este o iluzie nu poate 
fi acceptată drept valabilă dacă nu pornește 
de la distribuții date dintr-odată și care nu au 
nici o altă ordine liniară în afară de cea indicată 
de atributele lor calitative şi cantitative statice. 
Cu atît mai mult ne pune în încurcătură părerea 
unor pozitiviști logici care susțin că concepția 
lui Boltzmann după care „numai anumite por- 
țiuni de timp au direcții și aceste direcții nu 
sint aceleași ... reprezintă una din cele mai pă- 
trunzătoare idei cu privire la problema timpu- 


71 Lewis, „Symmetry of Time, p. 572 şi urm. Jeans, An 
Introduction to the Kinetic Theory of Gases, p. 270, vorbește 
despre stări „mai ușor de deosebit“ și „mai puțin ușor de 
deosebit“. Implicaţiile sînt aceleași. 

lui“?2. Poate că am scăpat de ideea antropomorfică 
de Timp — după cum pretinde Lewis — dar numai 
pe hîrtie, nu și din fizică și cu atît mai puțin din 
lumea în care trăim. 

Din orice unghi am privi termodinamica sta- 
tistică, descoperim ceea ce era vizibil de la în- 
ceput: imposibilitatea de a explica procesele uni- 
direcționale prin legi care sînt indiferente față 
de direcție. în noua termodinamică această im- 
posibilitate este metamorfozată într-o contra- 
dicție logică între cele două ipoteze fundamentale: 
(1) particulele se mișcă în conformitate cu legi 
stricte și (2) stările se succed în mod întîmplător. 
După cîte ştiu, nici un apărător al mecanicii 
statistice nu a negat vreodată această contra- 
dicțic. Una din numeroasele propuneri de remes 
diere este edificatoare. Este vorba de adoptarea 
unei „ipoteze speciale“ cu care să se infirme 
contradicția dintre ipotezele (1) şi (2)%. Totuși, 
dacă o ipoteză specială este binevenită, ar fi 
mult mai puțin ciudat să se presupună — așa 
cum au făcut unii atomiști din antichitate — 
că particulele se pot abate liber din drumul lor 
normal „în momente cu totul nesigure și în lo- 
curi nesigure“74 sau — după cum spun astăzi 
fizicienii moderni — „că un atom țîșnește cînd 
vrea el“75, 

Mulţi fizicieni ar lichida probabil problema 
stringenței logice a termodinamicii statistice cu 
observaţia, în oarecare măsură rezonabilă, că 
totul nu a fost inutil. Știm astăzi mai mult despre 
echilibrul termodinamic decît înainte de verifi- 


72 H. Reichenbach, The Direction of Time (Berkeley, 1956), 
p. 127 și urm. Deși nu se aplică în acest caz, remarca supli- 
mentară a lui Reichenbach „ca în atitea alte privințe, se 
manifestă aci superioritatea unei filozofii bazate pe rezultatele 
științei [fizice] se potrivește cu ceea ce trece astăzi drept 
filozofia științei. 

73 P, Frank, „Foundations of Physics“ (citat în nota 63, 
mai sus), p. 452. 

74 Lucrețiu, De rerum natura, II. 218—220. 

75 F. Waismann, „The Decline and the Fall of Causality“, 
în Turning Points in Physics, R.J. Blin-Stoyle et al. (Amster- 
dam, 1959), p. 142. Subliniat de mine-N.G.R. 

carea poziției statistice; de asemenea, rezulta- 
tele obţinute au fost un izvor de inspiraţie pen- 
tru mecanica cuantică (în care probabilitatea 
și ireversibilitatea sînt în elementul lor). Totuși, 
într-o perspectivă mai largă, problema ne apare 
extrem de importantă deoarece are de-a face cu 
afirmarea sau negarea existenței legilor evolu- 
tiei de către domeniul de fenomene în care po- 
sedăm cele mai bogate și mai incontestabile 
cunoștințe. Acesta este motivul pentru care am 
socotit necesar să analizez mai amănunțit ra- 
țiunea de a fi a statisticii mecanice, deși multor 
specialiști în științele sociale o asemenea analiză 
li se poate părea, la prima vedere, o digresiune 
tehnică. 


Vreau să cred că această analiză a lămurit 
de ce ireversibilitatea procesului entropic nu 
este o manifestare a hazardului. Poziţia obiş- 
nuită — după care mișcarea browniană neregu- 
lată a particulelor suspendate în aer sau într-un 
lichid confirmă că entropia poate să și descrească 
— nu rezistă la un examen mai sever. Ea comite 
implicit același fel de greşeală care a provocat 
prăbușirea mecanicii clasice. Mecanica clasică 
a extrapolat bila de biliard palpabilă la atomi, 
termodinamica statistică extrapolează mișcarea 
browniană vizibilă la transformarea entropică a 
energiei. Nu este deci de mirare că mulți fizicieni 
au refuzat să recunoască un edificiu logic care 
are atitea fisuri evidente. Deși a adus prima 
contribuție la o statistică diferită de cea a lui 
Boltzmann, Einstein s-a opus pînă la sfîrșit punc- 
tului de vedere probabilist, pe care-l socotea o 
modă asemănătoare cu cea a ,„îmbrăcămintei 
femeilor“*6. S-ar putea însă ca motivul lui Ein- 
stein să fi fost mai curînd atașamentul lui față 
de cauzalitatea deplină decît stringența logică. 
Oricum, am văzut că alții au respins pe față 
termodinamica statistică pentru al doilea motiv. 
Poincaré a spus chiar pe șleau că trebuie să aban- 


76 Vezi Louis de Broglie, New Perspectives in Physics 
(New York, 1962), p. 154 și urm. 

donăm sistemele lagrangiene și hamiltoniene ale 
mecanicii și să căutăm altundeva explicația pro- 
ceselor ireversibile 7. Faptul că nu a sugerat 
încotro să ne îndreptăm cercetările este simpto- 
matic. În actuala conjunctură nu putem con- 
stata decît două elemente opuse: locomoțţia re- 
versibilă și entropia ireversibilă: Așa cum stau 
lucrurile acum, nu are nici un rost să negăm că 
Legea Entropiei reprezintă încă o lege ireducti- 
bilă din natură, alături de Legea Inerției a lui 
Newton, de exemplu. Legea Entropiei, susțin 
eu, este cea mai simplă formă în care se recunoaște 
existența întîmplării adevărate în natură. Im- 
portanţa ei excepțională pentru orientarea noastră 
epistemologică provine însă din faptul că recu- 
noașterea vine din partea unei științe care pleacă 
de la ideea că materia nu este supusă Schimbării. 


” Henri Poincaré, Oeuvres (11 vol., Paris, 1934—1956), 
X, 233. 


Capitolul VII 


HAZARD, CAUZĂ ŞI SCOP 


1. Determinismul și Legea Numerelor Mari. Ca 
toți stîlpii Înţelegerii, ideea că „nimic nu se în- 
timplă pentru nimic, ci totul dintr-un motiv și 
cu necesitate“, ne-a parvenit de la întemeietorii 
filozofiei din Grecia antică 1. Şi, după cum am 
văzut ceva mai înainte, contestarea ei datează 
tot din antichitate. Foarte mult timp, controversa 
privind ce anume idee se aplică realității — deter- 
minismul sau  indeterminismul — a continuat 
aproape exclusiv printre filozofii speculativi, căci 
pînă acum aproximativ două sute de ani reali- 
zările științei nu erau suficient de impunătoare 
pentru a conta în controversă. Dar previziunile 
corecte ale mecanicii i-au făcut atît pe oamenii 
de știință cît și pe filozofi să declare cu certitu- 
dine că natura este guvernată integral de cauza- 
litate, mai precis că orice eveniment este efectul 
unei cauze definite care îl precede în Timp. 
Această dogmă nu a mers atît de departe încît 
să spună și că totul a fost predestinat odată pen- 
tru totdeauna în momentul creației; piedica venea 
din faptul că aceeași dogmă susținea de asemenea 
că Timpul nu are nici început nici sfîrșit. De aceea 
Laplace i-a putut răspunde lui Napoleon I că 


1 Vezi capitolul I, nota 23, mai sus. 

nu menționase pe Dumnezeu în lucrările lui deoa- 
rece nu avusese nevoie de această ipoteză. Ceea 
ce conta pentru școala de gîndire laplaceană era 
ideea că starea naturii într-un moment (oricare 
ar fi el) determină complet și viitorul, și trecutul 
naturii 2. 

Adoptarea poziţiei probabiliste în termodina- 
mică a dat primul semnal pentru ca filozofii și 
mulți oameni de știință să redeschidă procesul 
determinismului. Dar problema nu a devenit 
centrul atenției generale decît după descoperirea 
fenomenelor cuantice, care a scos la iveală în 
mod concret că nu toate evenimentele au o cauză 
definită. Aproape toţi marii fizicieni au luat parte 
activă la dezbaterile care au urmat. Se înţelege 
de la sine că argumentele emise de ambele părți 
vădesc imaginația fertilă a acestor eminenți parti- 
cipanți. 

Problema pentru poziția indeterministă în fizică 
este să explice faptul că în nenumărate situații 
relația dintre „cauză“ şi „efect“ este atît de evi- 
dentă încît ne putem baza iarăși și iarăși pe ea. 
Nu am întinde mîna după comutatorul de lumină 
dacă am avea altă părere despre efectul curentului 
electric asupra unui filament de tungsten. Și nici 
nu am fugi de un butoi cu praf de pușcă cînd cineva 
apropie de el un chibrit aprins. Însă, de ce să 
contăm pe lumina becului dacă electronii din 
filament sar cînd vor ei? Răspunsul indeterminist 
este că ceea ce ne apare drept o relație cauzală 
între stabilirea contactului și emiterea luminii 
de către bec este rezultatul Legii Numerelor Mari. 
John von Neumann a susținut chiar că această 
legătură cauză-efect „nu are, cu siguranță, altă 
cauză decît „legea numerelor mari'“, motivarea 
fiind că „ordinea cauzală aparentă a lumii pri- 
vite în linii mari (adică a obiectelor vizibile cu 


2 Trebuie să adaug că, pe lingă această definiție clasică 
a determinismului strict, există o mulțime de alte definiţii. 
Dar pentru scopul argumentului meu definiția clasică ajunge. 
Pentru cele mai cunoscute variante și complicațiile lor — unele 
reale, altele artificiale — vezi, de ex., Ernest Nagel, The 
Structure of Science (New York, 1961), pp. 278—293, 316—335. 

ochiul liber)... este complet independentă de cau- 
zalitatea sau lipsa de cauzalitate a legilor naturale 
care guvernează procesele elementare“ 3. Acest 
argument presupune în mod evident că contro- 
versa dintre determinism și indeterminism este 
complet lipsită de importanţă. La un examen mai 
atent, se vede că el ascunde vechea noastră cunoș- 
tință — confuzia dintre un șir ergodic și unul 
aleator — în spatele faptului că Legea Numere- 
lor Mari ca propoziție matematică abstractă se 
aplică ambelor șiruri. 

Indeterministul adevărat adoptă însă următoa- 
rea poziție: pe de o parte problema controver- 
sată contează, iar pe de alta, în natură nu există 
nimic în afară de hazardul ireductibil a cărui 
existență este stabilită fără urmă de îndoială €. 
În mod logic, el este obligat să susțină că există 
o diferență de esență între previziunea unui eve- 
niment individual și cea a mai multor evenimente 
laolaltă. Argumentul ultracunoscut este că, deși 
nu putem prevedea că dl X va muri în cursul 
anului, putem prevedea (cu ajutorul tabelelor 
de mortalitate) că aproximativ 723 din 10 000 
de bărbați de aceeași vîrstă cu dl X vor muri 
în cursul aceluiași an 5. Să observăm însă că, 
dacă „aproximativ“ rămîne analitic. nedefinit, 
afirmația este lipsită de sens. Iar dacă este definit 
în așa fel încît înseamnă, de exemplu, „mai puțin 
decît 750 și mai mult decît 700“, pretinsa deose- 
bire dintre cele două previziuni devine inoperantă. 
La sfîrșitul anului, fiecare previziune sau se va 
îndeplini, sau nu — nu există o a treia posibili- 


3 ]. Von Neumann, Mathematical Foundations of Quantum 
Mechanics (Princeton, 1955), p. 326 şi urm. Sublinierea 
mea. 

4 Cf. Richard von Mises, Probability, Statistics and Truth 
(ed. 2-a, Londra, 1957), p. 223. 

5 Louis de Broglie, Physics and Microphysics (Londra, 
1955), p. 133 și urm. Vezi de asemenea Mises, op. cit., pp. 11, 
16—18, 45, şi G.L.S. Shackle, Expectation in Economics 
(Cambridge, Anglia, 1949), pp. 110—115. În mod curios, 
această poziție este împărtăşită şi de mulți determinişti. De 
ex., Max Planck, Tke New Science (New York, 1959), p. 266 și 
urm. 

tate. După cum am susținut în opoziție cu Mises, 
fiecare previziune privește un singur eveniment. 
Numai evenimentul însuși poate fi sau simplu, 
sau multiplu ê. Prin urmare, deosebirea între un 
tip de previziune și celălalt nu este fără defect 
din punct de vedere logic. Să ne amintim că Lo- 
gica cere să se tragă fie o linie de demarcație 
clară, fie nici una’. 

Există încă un motiv, și mai important, pentru 
care indeterminismul pur părăsește Logica: cînd 
se aplică evenimentelor aleatoare, Legea Nume- 
relor Mari nu este o tautologie matematică (cum 
este în teoria măsurii). Este de conceput că legea 
poate fi dezisă de fapte —idee folosită adesea 
de caricaturiști. Sociologii, de exemplu, știu că 
sinuciderile se produc în orice societate cu o frec- 
vență tot atît de stabilă ca cea a dezagregării 
atomilor dintr-o substanță radioactivă. Totuși, 
este perfect posibil ca în cursul anului viitor 
numărul sinuciderilor din Statele Unite să fie 
zero. lar dacă se va înregistra numărul obișnuit 
de sinucideri — după cum foarte probabil se va 
întîmpla — trebuie să spunem că oamenii s-au 
înțeles între ei pentru ca să justifice Legea Nume- 
relor Mari? Avem nevoie de o altă explicaţie 
pentru regularitatea exprimată de această lege. 
Şi nu face să urmăm exemplul lui Neumann și 
să spunem că legea însăși este cauza regularității. 
După cum am spus în capitolul II.7, singura 
soluție este să admitem că în natură acționează 
un factor care îmbină dialectic regularitatea și 
neregularitatea în modul exprimat de Legea Nu- 
merelor Mari. În consecință, cînd invocăm legea 
pentru fenomenele naturale, invocăm o lege din 
natură, nu o tautologie matematică. Hazardul 
este o cauză, iar Legea Numerelor Mari este efec- 


6 Vezi articolele mele „The Nature of Expectation and 
Uncertainty“ (1958), retipărit în AE, p. 272, și „An Episte- 
mological Analysis of Statistics as the Science of Rational 
Guessing“, Acta Logica, X (1967), 61—91. 

7 În legătură cu cunoscutul refren că în cazul fenomenelor 
de masă probabilitatea ca previziunea să se adeverească poate 
fi „în practică“ socotită egală cu unitatea, vezi Anexa F. 

tul ei. Noţiunea de cauză dată afară pe ușa din 
dos a indeterminismului se întoarce astfel cu 
toată forța pe ușa din față. 

2. Determinismul şi Principiul de Nedetermi- 
nare. Construirea unei punți între hazard şi cauza- 
litate este și problema determinismului. Numai 
că determinismul trebuie să pornească de pe malul 
opus. Este deci natural ca determinișştii să salute 
lucrarea lui Boltzmann drept „unul din cele mai 
mari succese ale cercetării teoretice“8. Avînd în 
vedere cele spuse în capitolul precedent, nu mai 
trebuie să adaug nimic aci despre existența ima- 
ginară a punţii prin care Boltzmann pretindea că 
a ajuns la hazard pornind de la cauzalitate. Dar 
ceva trebuie spus despre un alt argument prezen- 
tat uneori în apărarea determinismului categoric. 
Conform acestui argument, numai din cauză că 
„observațiile noastre nu sînt destul de fine și 
precise“? nu putem constata cauzalitatea desă- 
vîrşită care predomină și la nivel microscopic. 
Argumentul se referă evident la Principiul de 
Nedeterminare al lui Heisenberg 10. Cît de mic 
este sprijinul pe care acest principiu îl poate da 
determinismului se vede din faptul că el a fost 
invocat şi în sprijinul tezei opuse — care susține 
că comportamentul unei particule nu este supus 
nici unei legi cauzale li. Atunci ce ne învață 
nedeterminarea la nivelul materiei elementare? 


Se spune deseori că din punct de vedere episte- 
mologic principiul lui Heisenberg ne învață că 
orice observaţie afectează ceea ce vrea să observe. 
Este adevărat că în zilele de glorie ale interpre- 
tării mecaniciste a naturii se credea în general că 
observația nu afectează fenomenele observate iar 
oamenii de știință sperau că, atunci cînd instru- 
mentele vor deveni mai precise, vom putea să ne 


8 Planck, The New Science, p. 270. 
? Ibid., p. 100. De asemenea, Louis de Broglie, Matter and 
Light (New York, 1939), p. 189. 
10 Vezi capitolui 111.4 și, îndeosebi, nota 52 din acel subca- 
itol. 
11 De ex., John C. Slater, Introduction to Chemical Physics 
(New York, 1939), pp. 11, 39—46. 

apropiem cît dorim de fenomene așa cum sînt 
ele în realitate. Astăzi ştim însă că efectul dezorga- 
nizator al observației este un truism. Miezul prin- 
cipiului lui Heisenberg este că, în cazul fenomene- 
lor atomice, observatorului îi este imposibil să 
stabilească în ce mod și cît de mult observaţia 
afectează fenomenul observat. lată o analogie: 
cineva care vrea să stabilească cîți ascultători se 
află într-o sală de conferinţe într-un anumit mo- 
ment intră în sală, se așază și numără locurile 
goale din jur. În ciuda faptului că, luînd loc, 
observatorul nostru a modificat situația, el poate 
obține numărul real de locuri goale adăugînd un 
loc la numărul locurilor pe care le-a văzut libere, 
cu condiţia ca să nu fie necesară nici o altă corec- 
ție. Este însă posibil ca intrarea observatorului 
să fi determinat pe unii ascultători să părăsească 
sala precipitat și în număr mare, în așa fel încît 
observatorul să nu apuce să-i numere. În acest 
caz, el nu mai poate ști care e corecția necesară 
în numărătoarea locurilor goale și deci nu mai 
poate cunoaște numărul spectatorilor înainte de 
intrarea lui în sală. Şi dacă aceasta se întîmplă 
sistematic, observatorul nu va ști niciodată dacă 
numărul ascultătorilor este determinat de vîrsta 
conferențiarului, de pildă, de un factor aleator, 
sau de amîndouă. Acesta este învelișul de nepă- 
truns (din punctul de vedere al omului) care 
înconjoară lumea fizicii sau imaginea lumii fizice, 
cum numesc diverși fizicieni complexul pe care-l 
putem percepe direct sau indirect cu ajutorul 
simțurilor. Planck — descoperitorul celebrei con- 
stante care îi poartă numele și care stabilește limita 
în inegalitatea lui Heisenberg —a recunoscut că 
descoperirea lui risipește orice speranță „ca ine- 
vitabilele erori de observație să poată fi coborite 
sub o limită dată“. Dincolo de limita stabilită 
de constanta lui Planck nu există „decît îndoială 
și contingență “12. Dacă dincolo de această li- 
mită există o altă lume, lumea adevărată, care 
este independentă de observațiile noastre, ba chiar 


12 Planck, The News Science, p. 247. 

de prezența unui observator, constituie o între- 
bare pur metafizică care i-a împărțit pe marii 
gînditori în două tabere și care nu poate fi rezol- 
vată în felul celebrului dr. Johnson care a lovit 
pur și simplu o piatră cu piciorul exclamînd că 
astfel dezice filozofia idealistă a episcopului Ber- 
keley. 

Concluzia este că principiul lui Heisenberg nu 
prezintă o bază /ogscă nici pentru determinism, 
nici pentru indeterminism. Din contra, impli- 
cația lui filozofică este că nici una din aceste 
teze nu poate fi verificată experimental. Pentru 
a-l cita din nou pe Planck, chestiunea „nu poate 
fi decisă trimițind-o la vreo teorie epistemologică 
sau supunînd-o probei prin măsurări și [cu atît 
mai puțin] pe baza unui raționament abstract“15. 

3. Pledoaria unui fizician pentru cauzalitate. 
Trebuie să recunoaștem însă că situația dificilă 
în care se află determinismul nu se datorește 
atît nedeterminării lui Heisenberg, cît hazardului 
pur din domeniul fenomenelor cuantice. Drept 
rezultat, pînă și fizicienii care continuă să creadă 
în determinism sînt incapabili să găsească un 
argument serios în favoarea acestuia. Einstein, 
de exemplu, s-a mulțumit să-și afirme convin- 
gerea față de prieteni, cum a făcut într-o scri- 
soare către Max Born: „lu crezi că Dumnezeu 
dă cu zarul iar eu cred în legi perfecte din lumea 
lucrurilor existente ca obiecte reale, legi pe care 
încerc să le înțeleg în felul meu, prin speculații 
neînfrînate“14. Planck — o excepție de seamă — 
și-a apărat cu pasiune în trei lucrări majore 


13 Ibid., pp. 57,71 şi passim. 

14 Albert Einstein: Philosopher-Scientist, sub îngrijirea lui 
P.A. Schilpp (Evanston, 111., 1949), p. 176. La rîndul său, 
într-un răspuns tot atit de spiritual, Max Born apără postu- 
latul statistic și în același timp îl prezintă în cea mai clară 
formulare pe care o cunosc. „Dacă Dumnezeu a creat lumea 
ca un mecanism perfect, cel puțin a făcut o concesie intelec- 
tului nostru imperfect, în așa fel încit, pentru a prevedea 
bucățele din ea, nu trebuie să rezolvăm ecuații diferențiale 
fără număr, ci putem folosi zarurile cu oarecare succes“. 
Totul vine de la Tine, Doamne!—pină și metoda Monte 
Carlo. 

credința într-o cauzalitate fundamentală „care în 
ultimă instanță ceste independentă de simțurile 
și de inteligența noastră [ca dealtfel și de exis- 
tența noastră] şi adînc înrădăcinată în acea lume 
a realității în care cercetarea științifică directă 
devine imposibilă “1°. 

Este însă foarte curios să-l vedem pe Planck 
apărînd teza metafizică şi în același timp făcînd 
mărturisirea citată cu cîteva rînduri mai sus. 
Există însă un motiv întemeiat atît pentru ple- 
doaria lui cît și pentru faptul că mulți alți fizi- 
cieni celebri au antipatie față de indeterminism. 
Motivul este că aceștia sînt mult mai conștienți 
decît alții de faptul că marile descoperiri sînt 
rezultatul „năravului“ analitic despre care am 
vorbit în primul capitol al acestui volum. Aceasta 
rezultă din afirmația lui Planck că principiul cauza- 
lităţii „nu este nici corect, nici incorect; este un 
principiu euristic ; ...este cel mai preţios indicator 
pe care-l posedăm pentru a găsi o cale prin dezor- 
dinea evenimentelor și pentru a ști în ce direcție 
trebuie să meargă cercetarea ştiintijică în așa fel 
încît să ajungă la rezultate folositoare“15. Pentru 
omul de știință ca şi pentru mintea născîndă a 
unui copil, cunoașterea vine dintr-un răspuns la 
vreuna din întrebările „de ce?“ — „de ce“ al filo- 
zofiei grecești din antichitate. Putem deci înțe- 
lege de ce Einstein a mărturisit că „mi-ar fi foarte, 
foarte neplăcut să renunţ la cauzalitatea comple- 
lă“1? şi de ce Kant a afirmat că noțiunea de cauza- 
litate este o categorie a priori — atît de impor- 
tantă este ideea de cauzalitate pentru acumularea 
de cunoştinţe. Chiar și fizica se poate împăca cu, 
ba poate are chiar nevoie de, puțină metafizică 
de un fel potrivit; în acest caz cea potrivită este 


15 Planck, The New Science, p. 261. 


16 Ibid., p. 290. Subliniat de mine. Într-un cerc intim 
Planck a spus că deasupra intrării în templul științei scrie 
„Trebuie să crezi“ — desigur, în principiul cauzalității. Note 
stenografice în Max Planck, Where Is Science Going? (New 
York, 1932), p. 214. 

1? Max Born, Physics în My Generation (Londra, 1956), 
p. 203. 

metafizica kantiană. Pentru a relua o idee de 
la începutul acestei cărți, știința nu ar fi ajuns 
unde se află astăzi dacă ar fi îmbrățișat o filo- 
zofie pozitivistă în care lucrurile sînt pur şi simplu 
așa. Şi, după cum am văzut în subcapitolul 1 
de mai sus, nici chiar indeterminismul nu poate 
evita complet invocarea unei cauze. 


Cît de mare este totuşi deosebirea dintre inde- 
terminism și determinism pentru știința vie! Dacă 
un adept al determinismului constată că una din 
previziunile lui zndividuale nu se realizează, el 
nu încetează de a se gîndi la o nouă cauză posi- 
bilă şi de a verifica apoi produsul imaginației 
lui. Pentru un determinist, retragerea Mării Roşii 
pentru a permite traversarea ei, dogma imacu- 
latei concepțiuni, geneza vieţii, sînt toate minuni 
mitologice pînă cînd le poate găsi o explicație 
cauzală. Pentru un indeterminist sînt doar rezul- 
tate posibile ale jocului hazardului. Chiar dacă 
nu am observat niciodată un eveniment cu .0o 
probabilitate diferită de zero, totul e în ordine și 
așa: înseamnă că nu am așteptat destul de mult 
ca evenimentul să se întîmple. Oricum ai socoti, 
într-un fel sau într-altul, tot nu poți pierde. Dar 
ca om de știință nici nu poți cîştiga ceva. Indeter- 
minismul de tip radical nu se poate apăra împo- 
triva verdictului lui de Broglie potrivit căruia din 
cauza acestuia fizica „riscă să se împotmolească 
în interpretări pur statistice și să devină astfel 
complet sterilă “18. Ajunge să  comparăm pro- 
gramul de acţiune implicit în considerațiile lui 
Planck asupra importantei lui descoperiri — „Cred 
ferm, alături de majoritatea fizicienilor, că ipo- 
teza cuantică își va găsi pînă la urmă expresia 
exactă în anumite ecuații care vor constitui o 
formulare mai exactă a legii cauzalității 1? — cu 
ideile puse în discuție de David Bohm despre 
fenomenele subcuantice, pe de o parte, şi cu teo- 
rema „înfundăturii“ a lui Newmann, pe de altă 


18 Louis de Broglie, New Perspectives în Physics (New York, 
1962), p. 106. 


19 Planck, The New Science, p. 98. 

parte 2. Putem înțelege atunci de ce, după ce 
a recunoscut că cauzalitatea este numai un prin- 
cipiu euristic, Planck s-a lăsat antrenat de con- 
vingerile lui intime și, fără multă vorbă, a pro- 
clamat cauzalitatea „o lege atotputernică care 
guvernează lumea'“2l. 


4. Cauzalitatea și libertatea vointei. Am greşi 
însă dacă am crede că procesul determinismulu! 
împotriva indeterminismului se poate încheia aci. 
Oricît de mult s-au străduit reprezentanții știin- 
telor naturii și filozofii să limiteze cîmpul de 
luptă al acestei controverse la lumea fizicii, nu 
au reuşit să o facă. Ei au avut de luptat cu tot 
felul de întrebări complicate țișnind din alte do- 
menii. Cea mai cunoscută este libertatea voinţei 
omenești, care odată cu triumful imaginii mecani- 
ciste laplaceene a lumii a fost declarată moartă 
și îngropată. Justificarea (care se mai aude încă 
ocazional) este următoarea. Fie că cineva crede 
în libertatea voinţei și, în consecinţă, este foarte 
activ, fie că un altul este un fatalist care acceptă 
cu calm lucrurile așa cum vin, totul este în con- 
formitate cu condiţiile inițiale care i-au predes- 
tinat pe amîndoi să fie așa cum sînt. Nici adeptul 
libertăţii voinței nu poate modifica desfășurarea 
deterministă a lucrurilor, nici fatalistul nu poate 
ajuta lucrurile să înainteze pe calea lor predes- 
tinată. 

Descoperirile din fizica cuantică au reînviat 
însă problema. Ele i-au determinat pe cei mai 
mulți fizicieni și pe unii filozofi să recunoască că 
sentimentul pe care-l are omul că este liber în 
acțiunile lui nu poate fi pus la îndoială. Nu putem 
nega acest sentiment, susțin ei, fără a nega implicit 
că conștiința este autoritatea supremă cînd e 
vorba de cunoașterea lumii 2. Impărtășesc întru 
totul această convingere, însă nu deoarece, ca 
reprezentant al științelor sociale, nu văd nici o 


20 Vezi nota 52 din cap. II, mai sus. 

21 Planck, The New Science, p. 110 şi passim. 

22 Cf. Planck, pp. 59, 65 și urm. și passim; A.S. Eddington, 
New Pathways în Science (Ann Arbor, 1959), p. 3 și urm. 

altă bază de pe care să studiem acțiunile omului 
în mod semnificativ. Motivul meu (ca și al multor 
altora) este că nu pot concepe o altă bază pentru 
a hotărî, de exemplu, dacă o stea este unică sau 
dublă, decît ceea ce ne spune conștiința noastră. 
Telescopul sau placa fotografică ca atare nu pot 
hotărî în această chestiune, după cum computerul 
nu poate stabili valoarea de adevăr a lui ei” =—1 
sau chiar a lui 2 +2 = 5. Din acest motiv, toate 
apelurile, oricît de impresionante ca formă, către 
conștiința omenească pentru ca aceasta să-și 
renege autoritatea, și chiar existența, sînt echi- 
valente din punct de vedere logic cu povestea 
omului care vroia să taie craca pe care stătea. 

Fizicienii de toate convingerile ne-au atras pe 
bună dreptate atenția că din săritura „liberă“ a 
electronului nu putem trage concluzia că există 
o libertate a voinței. După cum s-a exprimat 
atît de frumos Margenau, fenomenele cuantice 
pot dovedi „caracterul aleator al acţiunii, dar nu 
și libertatea ei“?3. Pe de altă parte, prezența 
fenomenelor aleatoare la nivel cuantic nu poate 
toci ascuțișul argumentului care susține că omul 
nu poate să-și exercite liber voința deoarece lumea 
materială este guvernată de determinism. Este 
limpede că o lume total deterministă și un om 
cu o libertate absolută a voinței sînt condiții 
incompatibile. Într-o asemenea lume, răspunsul 
la întrebarea „cînd se va dezintegra un atom de 
plutoniu?“ depinde de hotărîrea omului de a 
produce atomul, de a-l include într-o bombă ato- 
mică şi de a exploda bomba. Prin urmare, problema 
libertăţii voinţei se ridică dacă și numai dacă 
tinem ca determinismul să fie cuvîntul de ordine 
în lumea materială. Afirmînd că voința omului se 
manifestă liber nu mai sîntem împovărați astăzi 


23 H. Margenau, Open Vistas (New Haven. 1961), p. 199. 
Vezi de asemenea Niels Bohr, Atomic Physics and Human 
Knowledge (New York, 1958), p. 22; Broglie, New Perspec- 
tives în Physics, p. VIII;  Eddington, New Pathways, 
pp.74,; 86. 

de „vechiul determinism clasic al lui Hobbes și 
Laplace“24. Un vajnic apărător al indeterminis- 
mului, cum este Eddington, merge chiar mai 
departe și susține că fizica cuantică a lămurit 
complet problema: omul posedă libertatea voinței 
„în virtutea acelei naturi. pe care fizica o lasă nede- 
terminată şi nedeterminabiulă “33. 

Nu trebuie să ne scape chintesența argumentului: 
omul are libertate de voință deoarece fizica nu 
poate prevedea următoarea acțiune a unui individ. 
Dacă se adoptă acest mod de a privi problema, 
viaţa devine cu adevărat grea pentru un apărător 
al determinismului, căci lui îi incumbă să dove- 
dească că fizica poate prevedea ce va face oricare 
individ în momentul următor. După cîte ştim 
un atare tur de forță este complet exclus. Tot ce 
poate face un neodeterminist este să caute alte 
argumente în sprijinul tezei că acțiunile omului 
sînt supuse cauzalității în aceeași măsură ca și 
lumea materială. Argumentul lui Planck, unul din 
cele mai izbutite, rămîne poate în afara preocu- 
părilor imediate ale cercetătorului materiei, dar, 
după părerea mea, are o remarcabilă valoare 
instructivă pentru cercetătorul fenomenelor vieții. 

Punctul de plecare al lui Planck poate cu greu 
fi contestat: libertarea de voință nu poate însemna 
decît că „omul se simte liber și numai el poate 
ști dacă în realitate se simte așa.'26. Planck susține 
însă că această stare interioară, sentimentul 
subiectiv, reflectă în fond faptul că ex fost omul 
își închipuie că ar fi putut acționa altfel. Ceea 
ce psihologii pot stabili într-unele cazuri trebuie 
să fie adevărat în general: orice actiune este rezul- 
tatul unui motiv bine definit. Cauzalitatea perfectă 
acționează aci exact ca în cazul unei raze de 
lumină care poate ajunge la observator pe infi- 
nit de multe căi, dar în realitate urmează numai 
una — calea pe care -ajunge cel mai repede”. 


24 H. Weyl, The Open World (New Haven, 1932), p. 55. 

25 A.S. Eddington, The Nature of the Physical World 
(New York, 1943), p. 260, 

26 Planck, The New Science, p. 287. 

2 Ibid., p. 73. 

Dacă putem arăta că nu există nici o diferenţă 
între cele două cazuri este numai pentru că „inte- 
lectul obișnuit nu poate pătrunde în profunzimile 
gîndirii“28. Totuși, nimic nu pledează împotriva 
existenței unui intelect a cărui poziție față de 
intelectul nostru este „ca aceea a intelectului 
nostru superior protozoarului““. Un demon cu un 
asemenea intelect ar putea urmări „pînă şi cel 
mai trecător moment din gîndirea muritorilor 
precum și cea mai mică vibrație a ganglionilor 
din creierul omenesc“ și astfel ar putea vedea că 
orice act simplu de voință este complet deter- 
minat de „jocul unor motive care se întăresc sau 
se contrazic reciproc și care [acționează] parțial 
în sfera conştientă și parțial în cea inconştientă “??. 
Iluzia libertății voinței rezultă din faptul că nici 
un om nu este conștient de această legătură cau- 
zală. Dacă un om ar deveni conștient de ea, în 
acel moment el ar înceta să se simtă liber 3. Dar 
aceasta nu este posibil: nici un ochi nu se poate 
vedea pe sine însuși, nici un alergător nu se poate 
întrece pe sine însuși 3! — sau, cum am spune în 
general, nici o acțiune nu este reflexivă. Un om 
care ar încerca totuși să se psihanalizeze ar fi 
antrenat într-un regres infinit, deoarece „cunoaş- 
terea oricărui motiv sau a oricărui act de voință 
este o experiență interioară din care poate izvori 
un nou motiv“, astfel că acel om nu va găsi nicio- 


28 Ibid., p. 60 şi urm. 

29 Ibid., pp. 60, 107, 111. 

30 Ibid., p. 215 și urm. Această poziție trebuie pusă în 
contrast pe de o parte cu poziția lui Kant (rezumată puțin 
mai jos) și pe de altă parte cu poziția lui Hegel. Prin celebrul 
lui aforism „Acest adevăr al necesității este... Libertatea“ 
(The Logic of Hegel, traducere de W. Wallace, ed. a 2-a, Londra, 
1904, p. 282), Hegel înțelegea că un intelect este liber dacă 
și numai dacă nu mai este sclavul contingenței, adică dacă nu 
este condus de natură, ci este autodeterminat (pp. 110, 
264 şi urm.). În versiunea materialistă a lui Marx, aforismul 
lui Hegel este însă interpretat invers: anume, Socrate a murit 
„liber“ deoarece a acceptat necesitatea contingentă. 

31 Planck, The New Science, pp. 62, 116, 216. Dacă luăm 
drept bun acest argument, nici măcar Dumnezeu nu a fost 
conștient de motivul pentru care a creat lumea. Ne rămîne 
nouă să-l descoperim. 

dată „un motiv care să fie realmente hotărîtor 
pentru orice acțiune viitoare'“%2. 

n evaluarea argumentului lui Planck trebuie 
să remarcăm mai întîi că el se deosebește funda- 
mental de al lui Laplace. Laplace nu i-a cerut 
demonului lui să descopere raporturile dintre obiec- 
tele din univers. Din contra, i-a dat toate cunoș- 
tințele teoretice necesare pentru ca demonul să-și 
îndeplinească sarcina de băiat care cară apă, ca 
să spunem așa. Căci aceasta este demonul lui La- 
place, un cărăuș de apă, nu conducătorul care a 
plănuit fantastica expediţie. Spre deosebire de 
demonul lui Laplace, demonul lui Planck trebuie 
să preia toate îndatoririle expediției ştiinţifice 
— nu numai să măsoare tot ce este măsurabil la 
nivel atomic și dincolo de acest nivel, dar să 
și elaboreze întrebările corecte despre „motive“ 
și, mai presus de orice, să descopere raporturile cau- 
zale stricte dintre gîndurile unui om (trecătoare 
sau persistente), motivele lui și vibraţiile ganglio- 
nilor lui (fine sau puternice), pe de o parte, şi 
manifestările aparente sau înăbușite ale voinței 
omului, pe de altă parte. Planck nu-i spune demo- 
nului lui nici ce să măsoare, nici cum să descopere 
motivele și, mai cu seamă, nu-i spune cum arată 
legile care guvernează teritoriul de explorat. 
Planck stă deoparte și așteaptă ca demonul să 
se întoarcă şi să-i spună, sau să ne spună nouă, 
care sînt aceste legi. Ce se întîmplă însă dacă, 
întorcîndu-se, demonul ne spune că legile presu- 
puse nu există? Aceasta este principala fisură 
logică din argumentul lui Planck împotriva liber- 
tății de voință. 

Este instructiv să observăm și că regresul infi- 
nit, care, după Planck, ar face imposibilă o auto= 
examinare, constituie, din contra, o excelentă 
descriere a vieții conștiente ca o înlănțuire de 
motive şi acțiuni alternative. În realitate, acțiu- 
nile ca și apariția unor noi motive după realizarea 
unei acţiuni cer o durată. În absenţa acestei ce- 
rințe, omul ar fi efectiv prins într-un regres infi- 


32 Ibid., pp. 216, 288. 

nit care i-ar îngheţa viața. Dar, așa cum se întîm- 
plă, conștiința omului se dezvoltă numai pe calea 
care ar putea deveni un infinit regres dacă moartea 
nu ar pune capăt procesului în mod arbitrar. Cel 
mai bun argument în favoarea înlănțuirii dintre 
motive şi acțiuni este faptul că noi toți putem 
garanta că acționăm sub impulsul unor motive, 
chiar dacă în general ne-ar veni greu să întocmim 
o listă completă a motivelor care ne-au incitat 
de fiecare dată. După părerea mea, principala 
cauză a acestei dificultăți este histerezisul inte- 
lectului nostru. Între momentul în care hotărîm 
să acționăm și momentul în care examinăm moti- 
vele inițiale achiziționăm cunoștințe noi — aproape 
fiecare acțiune îndeplinită ne furnizează ceva 
cunoștințe noi. În conştiinţa noastră apar de 
asemenea motive noi. Toate acestea pot contribui 
la formarea iluziei că în trecut am acţionat altfel 
decît am acționat de fapt. Singurul lucru care 
constituie o adevărată enigmă pentru orice ego 
este apariția motivelor noi, nu îzvorîrea actiunilor 
din motive. Dacă omul își poate vot liber motivele, 
atunci el este liber în ciuda faptului că toate 
acțiunile decurg cu necesitate din motive. Cred 
că aceasta este singura problemă a libertății de 
voință. 

5. Imperativul categoric. Deznodămîntul sur- 
prinzător al argumentației lui Planck ne arată 
că nu a ținut seama de această problemă, chiar 
dacă a bănuit-o cumva. Conform acestui dezno- 
dămînt, deoarece omul, oricît de mult ar ajunge 
să semene cu un demiurg, nu va reuși niciodată 
să înțeleagă cauza care-l determină să vrea ceea 
ce vrea, omenirea are nevoie de o altă călăuză 
în viață. „Legea cauzalității este regula călău- 
zitoare în știință ; dar imperativul categoric — adi- 
că porunca datoriei — este regula călăuzitoare în 
viață “3. Deși Planck revine de repetate ori la 
această idee, el nu o explică niciodată complet. 
Căci, dacă admitem afirmația lui că acțiunile 


33 Planck, The New Science, p. 120; de asemenea pp. 216, 
254, 288. 

decurg din motive și motivele din acțiuni cu o 
necesitate obiectivă — adică cu o necesitate care 
poate fi stabilită de o altă inteligență decît a 
celui care efectuează acțiunea —de ce să mai 
avem nevoie de un alt principiu călăuzitor? Poate, 
numai pentru a ne iluziona exact în același mod 
în care copilul care stă pe bancheta din spate își 
închipuie că el este cel care conduce automobilul 
cu volantul lui de jucărie. Aceasta este vechea 
poziție deterministă. Ca âlternativă, Planck a 
vrut poate să recurgă la învățătura lui Kant. 


Kant stabileşte o deosebire între a acționa potrivit 
datoriei, de dragul datoriei, și potrivit legii morale 
— deosebire care nu prezintă nici o dificultate, 
dar pe care Planck pare să o fi trecut cu vederea. 
În ce priveşte legea morală — imperativul cate- 
goric— Kant a definit-o cu ajutorul principiului 
care spune că o maximă (o normă de conduită) 
este morală dacă și numai dacă „putem în același 
timp să voim ca maxima noastră să devină o lege 
universală“ 34. O maximă care nu este morală 
„s-ar autodistruge de îndată ce ar deveni o lege 
universală“ 35. Condiţia este analoagă cu cea pe 
care am dori să o îndeplinească principiile logice, 
adică să nu ducă niciodată la o contradicţie. Dar, 
după cum nu sîntem siguri că există o logică lipsită 
de contradicții, nu știm nici dacă există o maximă 
care nu se autodistruge. Kant dă numeroase 
exemple de maxime care se autodistrug, dar 
mărturisește că este incapabil să indice o maximă 
de celălalt fel 3%. Dificultatea găsirii unei maxime 
care să satisfacă imperativul categoric este ilus- 
trată de o vorbă spirituală a lui Bernard Shaw: 
nu face altora ceea ce ai vrea să-ți facă ei ţie — 


34 Immanuel Kant, The Fundamental Principles of the 
Metaphysic of Ethics, traducere de O. Manthey-Zorn (New 
York, 1938), p. 17. Este important de observat că în altă 
parte (p. 38) Kant vorbește în schimb de „o Jege universală 
din natură“. 

35 Ibid., p. 19. 


36 Ibid., p. 37 şi urm., îndeosebi declarația cu care se 
încheie lucrarea, p. 84. 

poate că ceilalți au alte gusturi. Istoricii eco- 
nomiei cunosc prea bine controversa cu privire 
la care anume sisteme ecnomice ar satisface condi- 
ţia de a nu fi autodistructive. 


În discuţiile despre libertatea voinţei se con- 
fundă deseori două probleme diferite. De exemplu, 
Planck începe prin a spune că, conform tezei lui, 
voința omului nu se poate „afla sub stăpînirea 
hazardului“'38. Totuși întreaga lui argumentație 
se referă la problema determinării cauzale a actiu- 
milor omului de către motive. Dacă ar fi spus numai 
că actiunile omului nu sînt determinate de hazard, 
argumentația lui ar fi fost în ordine. Căci mai 
nimeni nu ar fi în dezacord cu această teză modi- 
ficată. Înainte de a discuta voința, Kant, de pildă, 
dă numeroase exemple menite să clarifice ideea 
că omul acționează dintr-un motiv și să marcheze 
deosebirea dintre marile categorii de motive. Dar 
Kant insistă de asemenea asupra faptului că 
problema imperativului categoric nu are nimic 
de-a face cu „structura aparte a naturii omenești 
sau cu împrejurările întîmplătoare în care se 
află [omul]“3%, adică cu dorințele, instinctele și 
impulsurile omului. Nici un filozof care, asemenea 
lui Kant sau Hegel, a discutat problema libertății 
de voință nu neagă că acțiunile noastre sînt deter- 
minate de voința noastră. Din contra, acest fapt 
constituie punctul lor de plecare. Altminteri, 
preocupările etice nu ar avea nici un rost. 


Imperativul categoric ridică o singură problemă: 
poate omul voi o lege pentru voința lui indepen- 
dent de cauzalitatea fizică, cu alte cuvinte, poate 
omul voi propria lui voință? Tot ce înseamnă 
libertatea sau autonomia de voință este o voință 
care se autodetermină 40. Diferența dintre cele 
două probleme — prima referitoare la raportul 


3? Nici Kant nu crede că regula de aur satisface impera- 
tivul categoric; desigur, motivele lui sint diferite. Ibid., 
p. 48 nota. 


38 Planck, The New Science, p. 59. 
39 Kant, Fundamental Principles, p. 61 şi passim. 
40 Ibid., p. 65. Vezi de asemenea nota 30, mai sus. 

dintre voință şi acțiuni, a doua, puterea reflexivă 
a voinței — trebuie să-i amintească economistului 
opoziția echivalentă din propriul lui domeniu. 
Gusturile unui individ fiind date, acțiunile lui pe 
piață sînt complet determinate — ne învață teoria 
utilității. Dar, după cum susțin unii economiști 
(printre care mă aflu și eu), cu acest rezultat nu 
am epuizat problema consumatorului. Poate că 
și mai importantă este întrebarea referitoare la 
ce determină gusturile — mai bine zis, trebuin- 
tele — unei persoane. Prin urmare, întrebarea para- 
lelă este: poate un om voi propriile lui trebuințe? 


Repet, cel mai mare mister cu care este confrun- 
tat oricine crede, împreună cu Kant, într-o lume 
complet cauzală a fenomenelor este dacă voința 
omului este liberă în sensul descris mai sus. Pentru 
rezolvarea acestui mister, Kant a propus scindarea 
naturii omului în două: un om fenomenal, care 
face parte din ordinea cauzală a naturii, și unul 
noumenal (incognoscibil din punct de vedere al 
fenomenelor), care este liber. Cel dintîi este supus 
necesității caracteristice fenomenelor fizice; al 
doilea este liber în virtutea unei „altfel de cauza- 
lități““, care se aplică voinței ființelor raționale 41. 
Întrebarea dacă omul noumenal poate fi identic 
cu omul fenomenal așteaptă și acum un răspuns: 
este vechea problemă a Spiritului și Trupului 
într-o formă diferită. Indeterminișştii cred desigur 
că ei posedă soluția. Voința, susțin ei, este capa- 
citatea spiritului „de a se amesteca în comporta- 
mentul atomilor“. Aceasta înseamnă că spiritul 
acționează ca un trișor care, cu o mișcare rapidă 
a degetelor, întoarce zarul aruncat în așa fel încît 
să obțină „șase“ de trei ori, ori de cîte ori „șase“ 
apare numai de două ori. Acţionînd astfel, spiritul 
nu ar încălca nici o lege fizică, întrucît frecvența 
lui „şase“ nu este stabilită de o lege strict cauzală. 


41 Pentru detalii, ca. și pentru avertismentele date chiar 
de Kant în legătură cu cele demonstrate de el, vezi Immanuel 
Kant, Critique of Pure Reason (Everyman's Library, New 
York, 1934), pp. 316—334. 

Dar o idee atît de exagerată nu este nici măcar 
pe placul indeterminiștilor 42. 

6. Mentalitatea fizică îngustă și notiunea de 
cauză. În zilele noastre, puțini sînt cei care apre- 
ciază încercările filozofilor care, ca și Kant, nu au 
acceptat să discute problema libertății de voință 
a omului decît la nivelul metafizic, transcendental, 
fără nici o legătură cu fizica, hiperfizica sau hipo- 
fizica — în cuvintele lui Kant. Totuși, unii din 
cei mai mari fizicieni ai epocii noastre justifică 
poziția lui Kant. Niels Bohr, de exemplu, insistă 
asupra faptului că libertatea de voință este „o tră- 
sătură a vieții conștiente, corespunzătoare unor func- 
ţii ale organismului care nu numai că se sustrag 
unei descrieri mecanice cauzale, dar se opun chiar 
analizei fizice efectuate în măsura necesară pentru 
o aplicare neambiguă a legilor statistice ale meca- 
nicii atomice“. Planul opus, preconizat de alți 
fizicieni și filozofi care s-au ocupat de această 
problemă şi de probleme înrudite, constă în a 
explica totul exclusiv prin fenomenele fizice. Să 
nu ne înșelăm însă ; și acest plan se bazează pe o 
credință metafizică. Singura diferență este că 
această din urmă credință poate încătușa, ba 
mai mult, induce în eroare, imaginația cercetă- 
torului fenomenelor vieții. Rezultatul este îngus- 
timea a ceea ce trece astăzi drept filozofia științei 
(la care m-am referit la începutul capitolelor IV 
și V). Iar această îngustime este dăunătoare atît 
pentru cel care lucrează într-un laborator, cît 
și pentru cel care se îndeletnicește cu construcții 
teoretice. Ea se reflectă și în declarația lui Planck 
că „cercetarea nu-și atinge scopul pînă cînd fiecare 
caz al unei legi statistice nu este analizat în cadrul 
uneia sau mai multor legi dinamace“44. Pînă şi un 
apărător al indeterminismului ca Eddington își 
îndreaptă privirea numai către fizică: indetermi- 
nismul provine din faptul că fizica „se ocupă 


42 Cf. Eddington, Nature of Physical World, pp. 311—314. 


43 Niels Bohr, Atomic Physics and Human Knowledge, 
p. 11. Sublinierea mea. 


44 Planck, The New Science, p. 214. Sublinierea mea. 

de la început de probabilități“45. Dar cel mai 
clar semn al acestui spirit mecanicist este decla- 
rația matematicianului francez Paul Painleve: 
„Ideea că trebuie să cunoaștem tot trecutul unui 
sistem fizic pentru a-i prevedea viitorul este 
negarea științei însăşi 46. Trebuie observat că 
aceasta nu este o teoremă, ci o definiție implicită 
a științei. Cred că nimeni nu neagă că, dacă 
viitorul oricărui sistem depinde de tot trecutul 
lui, s-ar putea să nu putem prevedea acel viitor 
în cazul cînd trecutul începe cu mult în urmă, de 
exemplu, atunci cînd £= — œ. Dar de ce să 
nege cineva, în ciuda dovezilor, existența fenome- 
nelor de histerezis sau, dacă le recunoaște exis- 
tența, de ce să nege că pot constitui obiectul 
științei? 

Desigur, știința trebuie să studieze fenomenele 
care pot fi descrise printr-un sistem de ecuații 
diferențiale obișnuite. Desigur, știința trebuie să 
studieze cămila. Dar ce facem cu dromaderul? 
Trebuie oare să spunem, ca omul din poveste 
care s-a dus la grădina zoologică și a fost uimit 
de dromader, „acest animal nu există și gata“ şi 
să plecăm perfect mulțumiți? Liniştea sufletească 
cîștigată cu acest preț poate fi pe măsura îngri- 
jitorului de cămile, dar nu și pe cea a slujitorului 
științei. Dacă cineva mărginește știința și, implicit, 
tot ceea ce are de aflat omul la o matrice dina- 
mică, atunci trebuie să se încreadă în determinism. 
În legătură cu acest tip de determinism —și 
numai în legătură cu acesta — m-aș alătura lui 
Nouy cînd spune că „este o doctrină esențialmente 
odihnitoare pentru o minte lipsită de curiozitate“. 


45 Eddington, New Pathways, p. 105. 

46 Paul Painleve€, Les axiomes de la mécanique (Paris, 
1922), p. 40 (tradus și subliniat de mine—N.G.R.). După cum 
ne informează Eddington, Nature of Physical World, p. 228 
și urm., şi Heisenberg a spus că „problema posibilității de a 
prevedea viitorul din cunoașterea integrală a trecutului nu 
se pune, întrucit cunoașterea integrală a trecutului implică 
o autocontradicţie“. Eu pot vedea imposibilitatea reală, dar 
nu şi autocontradicția. 


47 P. Lecomte du Nouy, The Road to Reason (New York, 
1948), p. 179. 

Același lucru este adevărat și la polul opus, inde- 
terminismul absolut care pretinde că totul constă 
din electroni care fac salturi. 


Obiectele din lume sînt ceea ce sînt; unele se 
potrivesc într-o matrice dinamică, altele nu. Dacă 
vrem să stabilim un contact analitic intelectual 
cu lumea, cea interioară și cea exterioară, pe un 
front cît mai larg cu putinţă, trebuie să renunțăm 
la îngustimea fizică. Deoarece îngustimea fizică 
ne impune concluzia lui Planck, conform căreia 
există un punct „dincolo de care știința [a se 
citi 'fizica'] nu poate trece ... Acest punct este 
ego-ul individual“. Aceasta înseamnă că, după 
cum ne sfătuiește Bohr, trebuie să renunțăm la 
gîndul că vom explica „propria noastră activi- 
tate conștientă“ 48. Desigur, îngustimea fizică nu 
a împiedicat (se poate argumenta chiar că, din 
contra, a ajutat) progresul biochimiei, microbio- 
logiei și medicinii. Dar întrebarea rămîne: de ce 
să nu studiem și dromaderul și relația lui cu că- 
mila? Este deci curios să-l vedem pe Planck 
recunoscînd cele de mai sus și în același timp con- 
tinuînd să cerceteze libertatea de voință pe baza 
dovezilor furnizate exclusiv de fizică. Cu toate 
acestea, cînd a discutat cauzalitatea, Planck a 
simțit nevoia să recurgă la dovezi din afara fizicii, 
întrebîndu-se ce altceva face istoricul sau socio- 
logul decît să caute cauzele trecute ale situațiilor 
prezente 4%. După mine, cauzele pe care le caută 
un reprezentant al științelor sociale sau un biolog 
(uneori chiar un chimist) nu sînt identice, din 
punct de vedere conceptual, cu cauza fizicianului ; 
aceasta este sublimarea împinsului sau trasului 
din mecanică. 


Situația nu este tot atît de simplă ca în fizică, 
deși „simplă“ nu prea este cuvîntul potrivit. 
Cred că nu este justificat să se transpună noțiunea 
fizică de cauză nici măcar în chimie, adică în 
toată chimia. Ne trebuie un alt sens pentru „cauză“ 


18 Planck, The New Science, p. 114 și urm.; Bohr, Atomic 
Physics and Human Knowledge, p. 11. 


49 Planck, The New Science, p. 105. 

ca să exprimăm faptul că, deși ori de cîte ori 
combinăm hidrogen și oxigen într-o anumită 
proporție obținem apă, unele fapte de netăgă- 
duit — de pildă acela că apa este lichidă la tempe- 
ratura de 60 de grade — nu pot fi deduse din 
nici o proprietate a componentelor ci. Chimiștii 
ne spun de fapt că, deși apa este o substanță 
ultracomună, proprietățile ei cunoscute sînt încon- 
jurate de mai multe mistere decît cele ale oricărui 
alt compus. Nu ar fi potrivit, după mine, nici să 
spunem că, deoarece proprietăţile structurale ale 
materiei în masă nu pot fi reduse la proprietățile 
materiei elementare, ele se află în afara domeniului 
cauzei. Fenomenele raționale de gradul trei, extrem 
de numeroase în domeniul organic și supraorganic, 
complică și mai mult problema sensului pe care-l 
atribuim „cauzei“. Aceste fenomene sugerează 
că aceeași „cauză “ poate avea diverse „efecte“. 
Ar fi desigur nepotrivit să atribuim această varia- 
ție unui factor aleator. 


Replica la observațiile de mai sus este un 
refren binecunoscut. Fenomenele menţionate re- 
flectă numai faptul că în prezent nu cunoaștem 
unii factori cauzali sau unele legi în sensul pe 
care acești termeni îl au în mecanică; cînd vom 
ajunge să-i cunoaștem, ciudata particularitate 
va dispărea. Este limpede că argumentul se ba- 
zează pe o tendință istorică, anume că factori și 
legi noi au fost descoperiți zi de zi. Personal, cred 
că tendințe istorice atît de bine definite ca cea 
menționată nu sînt deloc temeiuri mai puţin 
sigure pentru cunoaștere decît regularitățile ana- 
litice observate în natură. De fapt, aceste regula- 
rități sînt doar un caz limită special al tendinței 
istorice. Dificultatea pe care o întîmpină argu- 
mentul „vom vedea“ .vine din altă parte. Istoria 
ne învață de asemenea că cu fiecare descoperire 
se ridică un număr multiplu de noi întrebări, 
care cresc ca un bulgăre de zăpadă. Să comparăm, 
de exemplu, situația fizicii pe vremea lui Laplace 
cu situația ei astăzi. Ultimele descoperiri ale diver- 
selor tipuri de particule elementare nu au înmulțit 
numărul faptelor care așteaptă acum o explicație 

„rauzală“? După cum a subliniat Eddington, 
„un plus de cunoaștere se plătește cu un plus de 
ignoranță 50. Dacă (așa cum am susținut deja) 
modurile de a fi ale naturii sînt în număr infinit, 
chiar dacă am presupune că numărul de întrebări 
încă nerezolvate scade cu timpul în raport cu 
numărul problemelor deja rezolvate, lupta noas- 
tră cu natura nu se va isprăvi niciodată. Sînt 
convins că inteligența omului nu va deveni 
niciodată o inteligență divină 5. 

Pe măsură ce cucerim o culme a științei după 
alta, trebuie mai întîi de toate să ne adunăm 
ideile și pe această bază să ne formăm o imagine 
a lumii fenomenelor așa cum ne apare în fiecare 
stadiu. Presupunînd într-o asemenea inventariere 
că știm ceea ce de fapt nu știm și, drept urmare, 
declarind că trebuie să înaintăm numai într-o 
anumită direcție, ne îngreuiăm și mai mult o 
luptă care și așa este grea. Poate că unii nu se 
vor declara mulțumiți cu punctul de vedere al unor 
savanți ca Bohr, Broglie sau Delbriick, anume că 
viața nu poate fi supusă mai departe unei analize 
fizico-chimice, deoarece manifestările ei caracte- 
ristice depășesc cu mult toată experiența pe care 
o avem despre materia moartă:?. Existența vieții 
trebuie socotită un postulat fundamental al bio- 
logiei, la fel cu existența energiei în fizică. Părerea 
opusă presupune că o idee sau o senzație se reduce 
la niște configurații de atomi din creier — punct 
de vedere pe care nimeni nu l-a putut demonstra, 
dar împotriva căruia există unele argumente sub- 
stanțiale. Eddington 5, de exemplu, se întreabă 
în mod amuzant dacă ar avea vreun sens să spunem 
că creierul fabrică glucoză la ideea 7 x 8 = 56 


50 Eddington, Nature oj Physical World, p. 229. 

51 Discutarea ideii greșite despre procesul limitei (anexa A 
la acest volum) ar trebui să fie nimerită pentru cei care nu 
sint de acord cu acest argument. 

52 Bohr, Atomic Physics and Human Knowledge, pp. 15, 

«21, 76; Louis de Broglie, Physics and Microphysics (Londra, 
1955), p. 139. Pentru Delbrück, vezi capitolul V.l, mai 
sus. 


53 Eddington, Nature of Physical World, p. 345. 

și o substanţă nocivă la ideea 7 x 8 = 65. Poate 
că și economistul care spune că utilitatea derivă 
din plăcere și disutilitatea din durere ar trebui să 
se întrebe dacă vreun biolog (sau vreun fizico- 
chimist) a putut arăta de ce munca peste o anumită 
limită este însoțită de o senzație neplăcută iar 
consumul de o senzație plăcută. A încercat oare 
cineva să explice cît de cît de ce privind o operă 
de artă unii oameni încearcă o senzație de plăcere? 

Să observăm de asemenea că impulsurile fizice 
primite odată cu sunetele cuvintelor „cinci“ și 
„five“ produc fără îndoială o matrice atomică 
diferită în creierul care le recepționează. Cu 
toate acestea, românul care-l aude pe primul și 
englezul care-l aude pe al doilea se vor gîndi exact 
la același lucru. Fapte elementare, de felul acestora, 
nu pot fi reduse la legi pur fiziologice şi cu atît 
mai puțin la legi pur fizico-chimice. Fiziologui sînt 
înclinați să nege existența inteligenței, spiritului 
sau voinței pe motiv că nu le-au putut găsi deși 
au cercetat foarte amănunțit corpul omenesc. 
Totuși, un mare neurochirurg, W. Penfield, ne 
împărtășește o experienţă fiziologică grăitoare. 
El a cerut unor bolnavi supuși unei operații pe 
creier să nu miște brațul atunci cînd el va aplica 
un electrod în locul potrivit de pe scoarța cere- 
brală. Invanabil, bolnavii și-au folosit celălalt 
braț pentru a ține pe loc brațul care primea im- 
pulsul venit de la electrod. Aceasta l-a făcut pe 
Penfield să conchidă: un braț s-a mișcat din 
cauza electrodului, celălalt din cauza voinței 
bolnavului 54. Acesta este unul din marile mistere 
ale fenomenelor psihice. Căci, dacă stările noastre 
psihice, inclusiv voința, nu sînt reductibile la con- 
figurații fizice, cum putem explica faptul că un 
motiv, care nu are decît o existență psihică, poate 
duce la acțiuni concrete ale omului? Știu că punctul 
de vedere după care totul este în fond o chestiune 


54 Citat în Arthur Koestler, The Ghost in the Machine 
(New York, 1967), p. 203. Vezi de asemenea Wilder Penfield, 
„The Physiological Basis of the Mind“, în Control of the Mind, 
sub îngrijirea lui S.M. Farber și R.H.L. Wilson (New York, 
1961), pp. 3—17. 

pur fizico-chimică invocă cazul omului cuprins 
de amoc sub influența unui drog. Întrebarea care 
se pune este dacă această dovadă are vreo valoare 
în cazul omului normal, adică al omului care nu 
și-a pierdut, din cauza vreunui accident, calitatea 
omenească de „raționalitate“. După părerea mea 
(şi, sînt convins, după părerea tuturor fizicienilor), 
nu putem afirma cum se comportă un atom de 
radiu pe baza extrapolării comportamentului for- 
mei lui degenerate, atomul de plumb. 


În încheierea acestui subcapitol doresc să spun 
că, deși sîntem direct conștienți de legătura dintre 
motivele și acțiunile noastre, n-am face altceva 
decît să ne zăpăcim dacă am folosi pentru această 
relație — după cum facem de fapt cei mai mulți 
dintre noi — cuvîntul „cauză“ cu sensul pe care 
îl are în domeniul fizicii. Promovînd teoria că fizica 
trebuie să fie temelia oricărei filozofii justificabile 55, 
mentalitatea îngustă din fizică a provocat destul 
rău felului nostru de a gîndi. Nu importă dacă 
acest rău a fost făcut prin intermediul filozofiei: 
nu cred într-o ştiinţă afilozofică, cel puțin la 
nivelul cel mai înalt al efortului științific. Ne-a 
făcut plăcere să lovim în noțiunea de cauză dînd 
la iveală imperfecțiunile ei — dintre care unele 
sînt, cu siguranță, de netăgăduit — pînă cînd 
ne-am convis că ar fi mult mai bine să renunțăm 
la o asemenea idee mistică și învechită. Dar, dacă 
vom renunța la mentalitatea îngustă și vom căuta 
să găsim modul cel mai potrivit de a intra în 
contact cu fiecare domeniu de fenomene despărțit 
de Tot prin însăși analiza noastră, vom constata 
că, din contra, avem nevoie de patru feluri de 
cauze, aşa după cum propovăduia Aristotel. 
Planck însuși este de părere că, pentru a armoniza 
mai bine imaginea pe care o avem despre lume 
cu faptele, noţiunea de cauzalitate trebuie șlefuită 
și în același timp lărgită 56. 


$ C[.“Planck, The New Science, p. 235. 
5 Max Planck, Where Is Science Going? (New York, 1932), 
p. 221. 


318 


Desigur, cu toţii am dori să ne putem descurca 
numai cu un singur fel de cauză. În ciuda repe- 
tatelor dezamăgiri pe care le-a produs monismul, 
el nu va înceta niciodată să ne fascineze. Dar 
adevărul este că nu posedăm, după cum s-a expri- 
mat Herman Weyl, o imagine unitară a „țesăturii 
pe care o formează împreună Materia, Viaţa şi 
Spiritul“5? și posibilitatea de a ajunge la ea chiar 
peste mii de ani — după cum spera el— mi se 
pare o speranță deșartă. 

Imaginea de astăzi a fizicii este dominată de 
cauza eficientă și de cea formală. În chimie apare 
și cauza materială. După cum am văzut, nici oxi- 
genul, nici hidrogenul nu constituie cauza eficientă 
a apei, dar ele sînt cauza ei materială. Evident, 
ar fi absurd să spunem că natura urmărește un 
scop în manifestările ei fizico-chimice. În cele- 
lalte domenii ne aflăm însă față în față pe un 
front lung cu cauza finală, fie că avem în vedere 
echifinalitatea organismelor biologice, fie că avem 
în vedere mai ales omul și societatea care-și urmă- 
resc scopurile lor. Căci un lucru trebuie să fie clar. 
Motivul există în mintea omului; este deci corect 
ca fiecare din noi să spună „motivul meu este 
cutare“ sau „motivul meu a fost cutare“. Unde 
sînt însă oare obiectivele noastre, scopurile noastre 
în momentul în care vorbim despre ele ca atare, 
adică înainte ca ele să devină fapte realizate prin 
acțiunile noastre? De aceea ar trebui să spunem 
mai curînd „scopul meu va fi așa și așa“, pentru 
a arăta clar că omul este stimulat și de viziunea 
viitorului, de lucruri care nu sînt încă actuale, 
nu numai de durerea care-l face să-și retragă 
reflex mîna de pe soba încinsă. 

7. Entropia și activitatea cu un scop precis. 
Printre diversele idei legate de antinomia dintre 
cauzalitatea fizică și libertate se află și inexora- 
bilitatea legilor fizice. Înţeleasă corect, această 
idee vrea să spună că omul nu poate învinge 
legile fizice, în sensul de a împiedica acţiunea lor. 
Legea gravitației, de exemplu, acționează pînă 


57 Weyl, The Open World, p. 55. 

și în cazul unui avion în zbor. Legea Entropiei 
din termodinamica clasică nu face excepție de 
la această regulă. Căldura se risipește chiar cînd 
răcim un depozit de mărfuri, deoarece în restul 
universului se „degradează“ mai multă căldură 
decît se „înnobilează “ în depozit. Rezultatul este 
că energia termică legată din univers creşte, așa 
cum cere legea. Răcirea face excepție numai de 
la legea incompletă după care căldura nu se poate 
scurge de la corpurile mai reci spre cele mai calde, 
dar nu și de la legea propriu-zisă, conform căreia 
căldura nu poate face aceasta de la sine. Totuși, 
formularea probabilistă a Legii Entropiei, bazată 
pe ideea după care căldura este doar o manifestare 
a mișcării neregulate a particulelor, a trezit unor 
fizicieni îndoieli în legătură cu inexorabilitatea 
acestei legi. 

Această părere se leagă de o alegorie amuzantă 
a lui J. Clerk Maxwell. Acesta a imaginat un 
demon minuscul instalat lîngă o microscopică 
ușă batantă din peretele care desparte două gaze, 
A și B, cu aceeași temperatură. Demonului i 
s-au dat instrucțiuni să deschidă și să închidă 
ușa „în așa fel încît să lase numai moleculele mai 
rapide să treacă din A în B și numai pe cele: mai 
lente să treacă din B în A“. Este limpede că în 
felul acesta el poate face ca gazul din B să devină 
mai cald decît cel din A. Aceasta înseamnă că 
poate desface energia legată și, în consecință, 
învinge Legea Entropiei din termodinamica sta- 
tistică 58. 

Încă de cînd a scris-o Maxwell (1871), alegoria 
a făcut obiectul unei controverse care, îndrăznesc 
să afirm, n-are nici un rost. La prima vedere, 
alegoria dă la iveală un conflict între teza inexo- 
rabilității legilor fizice și explicația statistică a 
fenomenelor termodinamice. În această perspec- 


58 J. Clerk Maxwell, Theory of Heat (ed. a 10-a, Londra, 
1921), p. 338 și urm. Știm de la Boltzmann (Populäre Schrif- 
ten, p. 231) că J. Loschmidt a imaginat aceeași alegorie mult 
înainte de Maxwell. Coincidența demonstrează cit de profund 
semnificativă este problema. 

tivă, ideea lui Maxwell înseamnă că eliminăm 
conflictul prin aprobarea tezei în timp ce acuzăm 
explicația. Se poate însă tot atît de bine admite 
explicația statistică și respinge teza. Această a 
doua alternativă corespunde argumentului susți- 
nut cu entuziasm de toți vitaliștii, anume că 
— după cum dovedește demonul lui. Maxwell — 
o ființă vie are puterea de a învinge legile materiei. 
Datorită acestui argument s-a atribuit alegoriei 
"o semnificație fără margini. Totuși, ca multe alte 
paradoxuri, paradoxul lui Maxwell continuă să 
fie o enigmă intelectuală. Ca toate paradoxurile, 
paradoxul lui Maxwell poate doar să ne lumineze 
gîndurile, dar nu poate deveni o bază pentru 
rezolvarea problemei pe care o ridică. 


Argumentele cele mai importante menite să 
elimine paradoxul merg pe linia inițiată de 
Boltzmann, care a spus: „dacă ar dispărea toate 
diferențele de temperatură, nu s-ar putea naște 
nici o ființă inteligentă“ 5. Einstein, Eddington 
și mulți alții au repetat de atunci același lucru în 
diverse forme. Problema a devenit mai explicită 
grație lui L. Szilard®, care a afirmat că demonul 
nu poate acționa dacă nu obține unele informații 
despre mişcările particulelor. Această idee a 
pregătit calea pentru egalarea entropiei cu lipsa 
de informație și a dus la o serie de considerații 
asupra limitărilor fizice ale demonului. Punctul 
principal este că, din moment ce un mediu în 
echilibru termodinamic este un corp negru, de- 
monul nu poate vedea particulele. Dacă i s-ar da 
un dispozitiv fizic —o lanternă de pildă — cu care 
să obțină informațiile de care are nevoie, tot nu 
ar putea scoate din amestec mai multă energie 
decît cea consumată de dispozitiv ĉ. Toate 


59 Boltzmann, Populäre Schriften, p. 231. Tradus de mine — 
N.G.R. 

60 L, Szilard. „Uber die Entropieverminderung in einem 
thermodynamischen System bei Eingriffen intelligenter 
Wesen“, Zeitschrift für Physik, LIII (1929), 840—856. 


êl Pentru aceste argumente și referințele ` fundamentale, 
vezi L. Brillouin, Science and Information Theory (ed. a 2-a, 
New York, 1962), cap. 13. 

aceste consideraţii nu elimină însă paradoxul; ele 
îl presupun doar îndepărtat 82. Ele pornesc de la 
ideea că, din cauza Legii Entropiei, nici un dis- 
pozitiv fizic nu poate efectua mai mult lucru me- 
canic decît îi garantează energia liberă pe care o 
primește. Evident, dacă aceasta este premisa, 
concluzia nu poate fi decît absurditatea alegoriei. 

În loc să-i dea demonului un dispozitiv fizic, 
un argument mai cunoscut îl dezleagă de „vrajă“, 
adică îl transformă într-o ființă inteligentă în 
carne și oase. Argumentul susține mai întîi că 
o asemenea ființă trebuie să consume o cantitate 
de energie liberă pentru a supraviețui și apoi 
afirmă că ea ar contrazice Legea Entropiei dacă 
ar putea „dezamesteca“ o cantitate mai mare &%. 
Prin urmare, acest raționament, la fel cu cel din 
paragraful precedent, păcătuieşte din cauza carac- 
terului său circular. El are însă avantajul că aduce 
pe primul plan cea mai importantă implicaţie 
a alegoriei. După cum s-a exprimat Helmholtz, 
problema este dacă transformarea mișcării ter- 
mice dezordonate în energie liberă „este imposi- 
bilă și pentru structurile fine ale țesuturilor vii“®*. 
Mai exact, dacă totul este mișcare fără nici un 
scop (după cum susține termodinamica statis- 
tică), trebuie să ne așteptăm ca particulele com- 
ponente ale oricărui organism să se dezintegreze 
repede într-o stare haotică, tot așa după cum se 
presupune că fac șoarecii care aleargă fără țintă 
în metafora lui G.N. Lewis 6%. Într-adevăr, proba- 


62 Se subliniază adesea că din cauza Nedeterminării lui 
Heisenberg, demonul nu poate în nici un caz stabili atit 
pozițiile cît și vitezele particulelor. Dar Eddington (New 
Pathways, p. 70) crede că demonul va reuși totuși în medie 
să-și îndeplinească sarcina. 

63 Discuţii interesante despre acest argument se găsesc 
în P.W. Bridgman, The Nature of Thermodynamics (Cambridge, 
Mass., 1941), pp. 155 și urm., 208 și urm., şi Norbert Wiener, 
Cybernetics (ed. a 2-a, New York, 1961), pp. 57—59. 

64 Hermann Helmholtz, „Die Thermodynamik chemischer 
Vorgänge“ în Wissenschaftiliche Abhandlungen (2 vol., Leipzig, 
1882—1883), II, 972 nota. Tradus de mine—N.G.R. 

65 G.N. Lewis, „The Symmetry of Time in Physics“, 
Science, 6 iunie 1930, p. 571, a ilustrat poziția termodinamicii 
statistice propuniîndu-ne să ne închipuim niște șoareci care 

bilitatea ca un organism viu să nu se dezinte- 
greze rapid este fantastic de mică. După Boltz- 
mann și după toți adepții poziției probabiliste, 
acest eveniment ar trebui să nu se producă nici- 
odată. Totuși „miracolul“ s-a întîmplat iară și 
iară pe o scară nemaipomenit de mare. El re- 
clamă deci o explicaţie. După cum a spus Poin- 
ċaré, tocmai pentru că toate lucrurile, conform 
legilor fizicii, se îndreaptă către moarte, „viața 
este o excepție care trebuie explicată “66. 

Urmînd această linie de gîndire, Eddington a 
susținut că, în afară de hazard, trebuie să acțio- 
neze în natură un factor opus: antihazardul. „Am 
căutat să dăm afară, spune el, antihazardul din 
cîmpul problemelor noastre fizice curente, dar 
tot nu am scăpat de el“67. El înțelegea poate prin 
aceasta că am eliminat cauzalitatea strictă și 
acum avem nevoie de antihazard pentru a-l opune 
hazardului în nenumăratele cazuri în care regula 
hazardului este contrazisă de existența structu- 
rilor ordonate durabile. Să nu credem că propu- 
‘neri similare de explicare a contradicției nu au 
fost făcute mult mai înainte de alții — de către 
Georg Hirth, de exemplu 6. Acum mai toți gîn- 
ditorii își dau seama că „trebuie să se adauge 


aleargă fără țintă și care la început sînt îngrămădiți în colțul 
unei cuști articulate în centru și, deci, înclinate spre acel 
colț. In curînd, susține el, șoarecii se vor răspindi în așa fel 
încit vor menține cușca în echilibru orizontal. Mă întreb însă 
de ce Lewis a introdus un factor organic în metafora lui. 
Oare niște mingi aruncate la întîmplare nu ar avea același 
efect? 

66 Henri Poincaré, Mathematics and Science: Last Essays 
(New York, 1963), p. 8. 

67 Eddington, New Pathways, p. 60. 

68 Georg Hirth, în Entropie der Keimsysteme und erbliche 
Entlastung (München, 1900), a creat cuvîntul „ectropie“ pentru 
principiul opus entropiei — principiul degradării structurilor 
vii. Ideea și terminologia lui Hirth au fost preluate de Felix 
Auerbach, Ektropismum oder die physikalische Theorie des 
Lebens (Leipzig, 1910). Argumentul lui Hirth este plin de 
un misticism confuz, însă există circumstanțe atenuante 
pentru acest lucru: Hirth era critic de artă. Din păcate, deși 
Auerbach a fost un fizician destul de celebru, el nu a mers 


mult mai departe și noțiunea de ectropie nu și-a croit drum 
în viață. 

ceva [un nou principiu] la legile fizicii și chimiei 
înainte de a putea înțelege complet fenomenele 
biologice“'6. Propuneri ca ale lui Hirth și Ed- 
dington au doar o valoare indirectă care, în plus, 
cere multe concesii. Dar cealaltă poziție — care 
susține că nu există alte principii în natură decît 
cele care se manifestă în eprubete și pe placa foto- 
grafică — echivalează cu glorificarea concluziei 
greşite trase de vizitatorul uimit din grădina 
zoologică, de care am vorbit mai sus. Fără îndoială, 
așa cum a remarcat Wiener, „este mai simplu să 
respingi problema pusă de demonul lui Maxwell 
decît s-o rezolvi“. 

Demonul lui Maxwell n-a rămas fără glorie. 
Alegoria a avut o influență hotărîtoare asupra 
orientării științelor biologice. În primul rînd, ne-a 
obligat pe toţi să recunoaștem diferența catego- 
rică dintre amestecare şi sortare. În termodinamică 
nu ne întrebăm de unde vine energia pentru ames- 
tecarea din univers, deși știm prea bine că este 
nevoie de muncă pentru a bate un ou sau a ames- 
teca cărțile. Amestecarea din univers — ca cea 
a moleculelor de gaz din jurul demonului — se 
produce de la sine: este automată. Sortarea este 
însă diferită: Maxwell a inventat un demon, nu 
un dispozitiv mecanic, pentru această operație. 
„Sortarea este prerogativa intelectului sau instinc- 
tului“ a spus Eddington și aproape nimeni nu-l 
va contrazice astăzi 71. 

De fapt, „uimitoarea specificitate cu care uni- 
tățile biologice elementare aleg din materialele 
de construcție disponibile exact pe “cele nece- 
sare’ și le așază exact acolo unde trebuie “7? i-a 
impresionat pe biologi cu atît mai puternic cu 
cît ei au pătruns mai adînc în transformările 
biologice. Indiferent de orientarea lor filozofică, 
toți biologii recunosc că asemenea procese ordo- 


9 Werner Heisenberg, Physics and Philosophy (New York, 
1958), p. 102 şi urm. 

70 Wiener, Cybernetics, p. 57. 

71 Eddington, Nature of Physical World, p. 93. 

72 L. von Bertalanffy, Problems of Life (New York, 1952), 
p. 29. 


324 


nate, care sînt „mult mai complexe și mult mai 
perfecte decît orice dispozitiv automat cunoscut 
de tehnica din momentul de față“, apar numai 
în structurile vii 73. Această activitate specifică 
organismelor vii este simbolizată nu se poate mai 
clar de demonul lui Maxwell, care alege dintr-un 
mediu plin de haos particulele de gaz și le diri- 
jează cu un scop bine definit. 

Scopul este, desigur, o noțiune străină fizicii. 
Dar din cele spuse în subcapitolul precedent re- 
zultă că acest fapt nu trebuie să ne tulbure. Spre 
deosebire de sociologii pozitiviști, fizicienii au 
recunoscut pe rînd că scopul este un element le- 
gitim al activităților vieții, în care cauza finală 
își are locul, și că, dacă se acceptă complemen- 
taritatea în locul monismului, prezența scopului 
nu duce la o contradicție logică 74. După cum am 
văzut, Eddington merge chiar mai departe. Deși 
spune că „trăsătura nealeatore a lumii ar putea 
fi eventual identificată cu scopul sau intenția, 
[eventual cu] antihazardul“, el nu sugerează că 
antihazardul lipsește din lumea fizică. „Fiind un 
agent de sortare, [demonul lui Maxwell) este întru- 
chiparea antihazardului'75. Nici Norbert Wiener 
nu vede vreo rațiune pentru care nu putem pre- 
supune că niște demoni ai lui Maxwell sînt de 
fapt ascunși după unele structuri complexe. Cum 
sugerează proprietățile metastabile ale enzimelor, 
poate că ei nu separă moleculele rapide de cele 
lente, ci acționează „printr-un proces echivalent“76. 
Nu este deci surprinzător că termodinamica și biolo- 
gia s-au apropiat mereu și că entropia ocupă acum 
un loc de frunte în explicarea proceselor biologice 7. 


% Ilya M. Frank, „Polymers, Automation and Phenomena 
of Life“, Izvestia, 11 sept. 1959. Traducerea engleză în Soviet 
Highlights, I (1959), nr. 3. 

74 De ex., Bohr, Atomic Physics and Human Knowledge, 
pp. 10, 92, 100. 

75 Eddington, Nature of Physical World, pp. 60, 69. 

% Wiener, Cybernetics, p. 58. 

72 Această legătură strinsă este explicată admirabil și 
cu o clarviziune unică într-o remarcabilă lucrare scurtă dar 
valoroasă, pe care am mai citat-o: Erwin Schrâdinger, What 
Is Life? (Cambridge, Anglia, 1944). 

Din păcate, în prezent majoritatea cercetăto- 
rilor fenomenelor vieții evită să folosească no- 
țiunea de scop. După toate probabilitățile, aceas- 
tă tendință reflectă îndeosebi teama de a fi iro- 
nizat ca vitalist. Rezultatul este că puțini cer- 
cetători acordă atenție faptului — care prin el 
însuși este o minune fizico-chimică — că de obicei 
structurile vii își pot atinge scopul individual 
învingînd tot felul de obstacole neprevăzute sau, 
după cum s-a exprimat Bergson în termeni fra- 
panți, să asigure „constanța efectului chiar atunci 
cînd există o fluctuaţie a cauzelor'78. Mă grăbesc 
să adaug că, subliniind locul legitim al scopului 
în fenomenele vieții, nu intenționez să justific 
poziția ultravitalistă după care structurile vii 
pot învinge legile materiei elementare. Aceste legi 
sînt inexorabile. Dar tocmai acest argument dez- 
văluie adevărata problemă a controversei vita- 
liste. Dat fiind că pînă și o simplă celulă este o 
structură extrem de ordonată, cum se face că 
poate evita dezordinea pe care ar trebui să o 
provoace instantaneu inexorabila Lege a Entro- 
piei? Răspunsul științei moderne are un iz de-a 
dreptul economic: un organism viu este o între- 
prindere stabilă care-şi menţine structura extrem 
de ordonată absorbind entropie joasă din mediul 
înconjurător pentru a compensa degradarea entro- 
pică pe care o suferă în permanență. Oricît de 
surprinzător ar părea pentru bunul simț, viața 
nu se hrănește cu materie și energie, ci — cum 
foarte bine a explicat Schrödinger — cu entropie 
joasă 7. 

Sortarea nu este însă un proces natural. Nici 
o lege a materiei elementare nu afirmă că în na- 
tură se desfășoară de la sine vreo sortare; din 
contra, știm că amestecarea este legea universală 


78 Henri Bergson, Creative Evolution (New York, 1913), 
p. 225 și urm. Sublinierea îmi aparține. 


„7% Schrödinger, What Is Life? cap. VI. Germenele acestei 
idei trebuie căutat la Ludwig Boltzmann, care a arătat cel 
dintii că energia liberă este obiectul luptei pentru viață. Vezi 
articolul lui din 1886 „Der zweite Hauptsatz der mechanischen 
Wărmetheorie“ în Populäre Schriften, pp. 25—50. 

a materiei elementare. Pe de altă parte, nici o 
lege nu exclude sortarea la un nivel de organizare 
mai înalt. De unde contradicția aparentă dintre 
legile fizice și facultatea distinctivă a structuri- 
lor vii 8. 

Fie că studiem biochimia internă a unui orga- 
nism viu, fie că studiem comportamentul lui 
exterior, vedem că organismul sortează în per- 
manență. Materia vie își menține nivelul de entro- 
pie prin această activitate particulară, deși orga- 
nismul ¿individual nu rezistă pînă la urmă Legii 
Entropiei. Nu este deloc greșit să spunem că viața 
se caracterizează prin lupta împotriva degradării 
entropice a materiei 81. Dar am face o mare gre- 
șeală dacă am interpreta această afirmație în 
sensul că viața poate împiedica degradarea între- 
gului sistem, inclusiv a mediului înconjurător. 
Entropia întregului sistem trebuie să crească, fie 
că există viață, fie că nu există. 

Deși în amănunt problema este foarte compli- 
cată, esența ei este relativ simplă dacă ținem 
seama de cîteva lucruri. În primul rînd, că Legea 
Entropiei se aplică numai unui sistem izolat în 
totalitatea lui. În al doilea rînd, că un sistem izolat 
în echilibru entropic (în stare haotică) este omo- 
gen în el însuși şi, de asemenea, nu posedă energie 
liberă în raport cu el însuși. Să luăm un sistem 
izolat U care nu se află în echilibru entropic și 
să considerăm că U, este un subsistem al lui. 
Putem vorbi despre complementul lui U,, însem- 
nat prin U,, ca despre mediul înconjurător al 
lui U,. Fie SẸ şi S} entropiile lui U, și U, în mo- 
mentul T,. Tot ce ne spune Legea Entropiei este 
că, dacă T, este mai tîrziu decît Tọ, entropia lui 
U este mai mare în T, decît în Tọ: S} + S} > 
> S? + S}. Prin urmare, legea nu este încălcată 


80 Joseph Needham, „Contributions of Chemical Physiology 
to the Problem of Reversibility in Evolution“, Biological 
Reviews, XIII (1938), 248 şi urm. 

81 Se știe că Bergson, Creative Evolution, p. 245 şi urm., 
a expus această concepție mai clar și mai insistent decit orice 
alt filozof. Diversele acuzații de misticism îndreptate înipo- 
triva lui nu mai sînt juste, admiţind că au fost vreodată așa. 

dacă S! < S}, cu condiția ca această descreștere 
a entropiei lui U, să fie mai mult decît compen- 
sată de o creștere a entropiei mediului U,, adică 
cu condiția ca S} — S} > S}? — S! > 0. Este ade- 
vărat că entropia mediului înconjurător nu poate 
creşte decît dacă mediul conține o parte din ener- 
gia liberă a lui U în Tọ. Dar această condiţie ține 
de distribuția inițială a energiei libere și, prin 
urmare, nu este supusă nici unei constrîngeri. 
Subsistemul U, își poate atunci menține și chiar 
reduce entropia absorbind, ca să spunem așa, 
energia liberă (ca alternativă, entropie joasă) din 
mediul său înconjurător 8. Exact aceasta. face 
un organism viu. Natural, dacă U se află în echi- 
libru entropic în Tẹ nu mai putem deosebi 
calitativ un subsistem al lui. În cazul stării hao- 
tice, nu putem vorbi decît de părțile lui lipsite 
de calitate. Rezultatul este că însăși noțiunea 
de organism viu este inaplicabilă în legătură cu 
un univers haotic. În orice sistem izolat, viața 
trebuie să dispară înainte ca sistemul să ajungă 
în stare haotică, adică înainte ca entropia lui 
să-și atingă maximul. Dacă un demon al lui 
Maxwell introdus într-o asemenea lume haotică 
și-ar putea îndeplini sarcina este încă o chestiune 
în discuție. Dar aproape nu există îndoială că, 
într-o lume a cărei entropie încă creşte, un demon 
sortator poate reduce entropia unui subsistem. 
Faptul că un demon dezlegat de vrajă, adică un 
organism viu, poate supraviețui numai într-o 
lume a cărei entropie creşte a fost deja subliniat 
de mulți autori 8%. Vreau să adaug însă că, cel pu- 
țin în forma în care există pe planeta noastră, 
viața este compatibilă numai cu o entropie mode- 


s2 În literatura recentă se obișnuiește să se numească 
—S (entropia cu semnul negativ) „negentropie“ şi să se 
spună că un organism se alimentează cu negentropie. 
(Cf. anexa B la acest volum.) Cred însă că termenul „entropie 
joasă“ exprimă mai direct natura calitativă a fenomenului 
în chestiune. 

83 De ex., L. Boltzmann, „On Certain (Questions of the 
Theory of Gases“, Nature, LI (1895), p. 415; Paul și Tatiana 
Ehrenfest; The Conceptual Foundations of the Statistica: 
Approach in Mechanics (Ithaca, N.Y., 1959), p. XI. 

rată 8. Într-un mediu cu entropie foarte joasă, 
un organism viu nu ar putea rezista măcelului 
energiei libere care l-ar izbi din toate părțile. 
Pe de altă parte, într-un mediu cu entropie foarte 
înaltă, nu ar exista suficientă energie liberă pen- 
tru ca sortarea să se realizeze într-un timp scurt. 

Observațiile de mai sus nu închid însă definitiv 
dosarul acestui proces. Sîntem confruntați acum 
cu o întrebare eventual și mai grea: este creș- 
terea entropiei mai mare în prezența vieții decît 
în absența ei?8. Căci, dacă prezența vieții con- 
tează, atunci viața are un efect asupra legilor 
fizice. Cunoştinţele noastre curente despre modifi- 
carea produsă de biosferă în mediul material par să 
confirme ideea că viața grăbeşte degradarea entro- 
pică a întregului sistem. Și, de fapt, o experiență 
de laborator simplă confirmă că evoluția entropică 
a unui sistem izolat se modifică dacă se intro- 
duce la un moment dat viața în sistem. Toate 
sistemele vii acționează cu un scop — să-și men- 
țină entropia intactă. Ele își realizează scopul 
consumînd entropie joasă din mediul înconjură- 
tor; acest fapt singur ar fi suficient pentru a 
justifica părerea că viața este capabilă de unele 
manifestări fizice care nu sînt derivabile din le- 
gile pur fizico-chimice ale materiei. După cum 
ne amintim, Legea Entropiei din termodinamica 
clasică lasă o oarecare libertate realității. Şi, după 
cum a observat de mult W. Ostwald, laureat al 


81 Natural, adepții termodinamicii statistice susțin, îm- 
preună cu Boltzmann (citat în nota 69, cap. VI, mai sus), 
că, întrucît entropia nu crește peste tot în univers, noi, pă- 
miîntenii, ne aflăm într-o situație excepțională. De ex., Philipp 
Frank, „Foundations of Physics“, International Encyclopedia 
of Unified Science (Chicago, 1955), II, 452. 

85 Bergson, în Creative Evolution, 245 și urm., afirmă că 
viața întirzie creșterea entropiei, dar nu prezintă nici 
o dovadă în sprijinul acestei păreri. Mai tirziu, teza 
întirzierii a fost avansată și de unii reprezentanți ai 
științelor naturii. Cf. A.J. Lotka, „Contribution to the 
Energetics of Evolution“, Proceedings of the National 
Academy of Sciences, VIII (1922), 147—151. 

Premiului Nobel pentru chimie 8, numai în vir- 
tutea acestei libertăți își poate rcaliza un orga- 
nism viu scopul în viață și, vreau să adaug, este 
posibilă activitatea economică a omului. Ar tre- 
bui să fie evident acum un alt motiv pentru care 
am insistat, în capitolul precedent, asupra prin- 
cipalelor fisuri ascunse cu îndemînare în reduce- 
rea termodinamicii la legea mecanicii: statistica 
termodinamică neagă complet posibilitatea acti- 
vității cu un scop, deoarece A ia că totul este 
determinat de legile mecanicii. În consecință, nu 
ar avea nici un sens să vorbim despre o.astfel 
de activitate şi să o raportăm la un principiu 
„Vitalist“ care nu poate fi dedus din acele legi. 
Dar în lipsa unui asemenea principiu, susțin eu, 
renunțăm pur și simplu la o mulțime de fapte 
deosebit de importante. În realitate, dacă sînt 
examinate atent, multe observații făcute ocazio- 
nal de fizicieni asupra proceselor vieții tind să 
arate că și ei împărtășesc, poate inconștient, 
această părere „vitalistă “. 

Faptul are o explicație naturală. Mintea savan- 
tului nu poate suporta vidul rămas după ce no- 
țiunea clasică de cauză a avut aceeași soartă cu 
epistemologia mecanicistă. Ea are nevoie de ceva 
care să-i stimuleze în permanență imaginația sau, 
după cum a spus Planck, să-i indice direcția 
celei mai fructuoase căutări. Domeniul fenome- 
nelor vieții reprezintă un caz foarte special în 
această privință. Căci, după cum am văzut în 
acest subcapitol, viața se manifestă printr-un 
proces entropic care, fără să încalce nici o lege 
naturală, nu poate fi dedus integral din aceste 
legi — inclusiv cele ale termodinamicii! Între do- 
meniul fizico-chimic și cel al vieții există deci o 
despărțire mai adîncă chiar decît cea care separă 
mecanica de termodinamică. Nici un fel de cauză 
care se poate aplica altor fenomene nu ar fi po- 


86 W. Ostwald, Vorlesungen über Naturphilosophie 
(Leipzig, 1902), p. 328, citat în A.J. Lotka, „Natural Se- 
lection as a Physical Principle“, Proceedings of the National 
Academy of Sciences, VILI (1922), 151. 

trivită pentru ştiinţele vieții. Cauza finală — 
adică scopul— nu numai că este la locul ei în 
aceste ştiinţe, dar constituie de asemenea un 
instrument de analiză indispensabil și extrem de 
folositor. Biologul sau specialistul în științele so- 
ciale trebuie neapărat să fie „vitalist“ și, în conse- 
cință, deprins să caute să descopere scopul. Eco- 
nomistul se poate declara satisfăcut cu expli- 
carea unci recolte catastrofice pe baza unor cauze 
eficiente declanşate de evenimente aleatoare. To- 
tuși, știința pe care o servește el se preocupă de 
obicei de probleme care implică acțiuni ale omu- 
lui. Şi dacă economistul vrea să analizeze acțiu- 
nile celor care au lucrat pămîntul și au aruncat 
sămînța, sau al tuturor celor care au avut de 
suferit de pe urma penuriei provocate de recolta 
proastă, el nu va ajunge la o cunoaștere aprofun- 
dată dacă refuză să caute scopurile care îi fac 
pe acei oameni să acționeze. Adevărul care nu 
poate fi ascuns de actualul triumf al behavioris- 
mului este că noi toți — inclusiv adepții beha- 
viorismului — acționăm cu un scop. 

Închidem acum un cerc amintind că toate 
scopurile noastre importante — anume, să ră- 
mînem în viață și să ne păstrăm un loc sub soa- 
rele social — duc la transformări entropice în 
universul care ne înconjură. Aceasta înseamnă 
că realizarea scopurilor noastre ne porneşte într-o 
călătorie fără întoarcere. 


Capitolul VIII 


EVOLUŢIA FAŢĂ-N FAȚĂ 
CU LOCOMOŢIA 


1. Procese reversibile si irevocabile. Ideca că 
procesele vieții pot fi inversate pare atît de absurdă 
minții omenești, încît nu se întîlnește nici măcar 
sub forma unui mit în religie sau folclor. Mărtu- 
riile milenare care ne arată că viața se desfă- 
șoară totdeauna într-un singur sens dovedesc cu 
prisosință ireversibilitatea ei pentru o minte obiș- 
nuită, dar nu și pentru știință. Dacă ştiinţa ar 
renunța la o propoziție dedusă logic din funda- 
mentul ei teoretic numai din cauză că realizarea 
acestei propoziții nu a fost observată în fapt nici- 
odată, cea mai mare parte a tehnicii moderne nu 
ar exista. Pe bună dreptate deci, imposibilitatea 
nu este cuvîntul de ordine în știință. Prin urmare, 
dacă una din pietrele de temelie ale științei este 
dogma după care toate fenomenele sînt guver- 
nate de legile mecanice, știința trebuie să admită 
că inversarea vieții este posibilă. Faptul că, după 
cît se pare, nici un savant din școala clasică nu 
a recunoscut deschis reversibilitatea vieții demon- 
strează că ideea trebuie să fie profund tulbură- 
toare pentru intelect. Oferind o mărturie — va- 
labilă în conformitate cu codul procedurii știin- 
țifice — că pînă și în domeniul fizic există procese 
ireversibile, termodinamica clasică a împăcat po- 
ziția ştiinţei cu bunul simț general. Dar după 
ce mecanica statistică a început să înveţe, cu și 
mai multă siguranță decît mecanica clasică, că 

oate fenomenele sînt virtual reversibile, reversi= 
Dilitatea universală a devenit obiectul unei impor- 
ante controverse. Din fizică, controversa a tre- 
sut în biologie unde problema este și mai cru- 
sală. 

În urma discuţiei despre termodinamica stá- 
tistică (capitolul VI), ne putem aștepta ca con- 
troversa să fie foarte complicată. Din păcate, ea 
a fost complicată și mai mult de faptul că ter- 
menul „reversibilitate“ a fost folosit în sensuri 
diferite de către diverși autori și, în conșecinţă, 
Jeseori în alt sens decît în mecanică. În mecanică 
se spune despre un proces că este reversibil dacă 
și numai dacă poate urma aceeași cale, fază după 
fază, în ordine inversă. Este însă evident că ter- 
menul nu este folosit în acest sens în argumentul 
lui Joseph Needham, de exemplu, care spune 
că miceliile de proteine sînt reversibile „deoarece 
se descompun și se recompun continuu 1. De 
fapt, procesul din acest exemplu este ireversibil 
conform terminologiei din mecanică. | 

Una din sursele acestei confuzii este faptul că 
în mod curent se folosesc numai doi termeni, 
reversibil și ireversibil, pentru o situație care 
este în realitate tricotomă. Căci aspectele semni- 
ficative ale unui proces reclamă împărțirea feno- 
menelor nereversibile — pentru a folosi forma ri- 
guroasă a negației logice — în două categorii. 

Prima categorie de „nereversibilitate“* constă 
din toate procesele care, deşi nu sînt reversibile, 
pot reveni în oricare din fazele prin care au trecut 
mai înainte. Ne vine imediat în minte circulația 
vehiculelor în sens giratoriu într-o piață, dar 
procesul creșterii și desfrunzirii unui copac în 
fiecare an pare un exemplu mai edificator. Pro- 
cesele de felul acestora sînt nereversibile, dar nu 
irevocabile. Le putem numi pur și simplu zrever- 
Sibile. Fără îndoială, cînd spunem „istoria se 


1 Joseph Needham, „Contributions of Chemical Physiology 
to the Problem of Reversibility in Evolution“, Biological 
Reviews, XIII (1938), 225. 


333 


repetă“, concepem istoria ca un proces ireversibil 
în acest sens restrîns. 

A doua categorie de „nereversibilitate“ constă 
din procese care nu pot trece decît o singură dată 
printr-o stare dată. Un astfel de proces este desigur 
nereversibil, dar zrevocabil descrie mai bine această 
proprietate particulară. Degradarea entropică 
a universului, așa cum o concepe termodinamica 
clasică, este un proces irevocabil; odată trans- 
formată în energie latentă, energia liberă nu mai 
poate fi recuperată. 

O altă sursă a confuziei care domneşte în legă- 
tură cu reversibilitatea este chiar noţiunea de 
proces. Deşi pare curios, procesul întregului uni- 
vers este o noțiune mult mai clară decît cel al 
unui singur microorganism. Simpla idee a unui 
proces parțial presupune în mod obligatoriu niște 
secționări în Tot. După cum am văzut, această 
operație ridică probleme irezolvabile. Dar cel pu- 
țin nu trebuie să pierdem din vedere locurile unde 
vrem să facem secționările. Contează enorm dacă 
procesul din exemplul lui Needham include viața 
unui singur miceliu de proteină sau a unui număr 
nelimitat. Căci în primul caz avem toate moti- 
vele să considerăm procesul irevocabil, în timp 
ce al doilea proces este incontestabil irever: 
sibil 2. 

2. Evoluție, irevocabihiate și săgeata timpului. 
Deoarece ştiinţa a început să vorbească despre 
evoluție în legătură cu fenomenele biologice, în 
general înțelegem prin evoluție „istoria unut sis- 
tem care suferă modificări ireversibile“?. (În reali- 
tate, termenul ar trebui să fie „irevocabile“.) 
Existenţa legilor evoluţiei în natură depinde atunci 
de prezența fenomenelor irevocabile: existența 
numai a fenomenelor ireversibile — în sensul re- 
strîns — nu este suficientă. Cu atît mai puternică 


2 Este clar că argumentul din articolul lui Needham se 
referă la al doilea proces. Eroarea lui este evidentă: din 
faptul că acest proces nu este irevocabil, el conchide că este 
reversibil. 

3 Alfred J. Lotka, Elements of Physical Biology (Baltimore, 
1925), p. 24. 

este deci negarea legilor evoluției de către rever- 
sibilitatea universală proclamată de mecanica sta- 
tistică. Mulți oameni de știință au fost astfel 
îndemnați să susțină că evoluția este aparenţă: 
un fenomen poate apărea fie evolutiv, fie neevo- 
lutiv în funcţie de unghiul din care îl privim sau 
de amploarea cunoștințelor noastre. 


Argumentul lui Karl Pearson, după care unui 
observator care s-ar îndepărta de pămînt cu o 
viteză mai mare decît a luminii evenimentele de 
pe planeta noastră i-ar apărea în ordine inversă 
celei în care au loc în realitate ac: 4, reprezintă 
un rezumat al poziției relativiste. Faptul că de 
cînd a scris Pearson am aflat că viteza luminii 
nu poate fi depășită nu distruge esența argumen- 
tului. Esența argumentului este că evoluția este 
aparență deoarece orice film cinematografic poate 
fi proiectat în două sensuri, „înainte“ și „înapoi“. 
Dacă aceasta este tot ce vroia Pearson să spună, 
intenția lui nu a fost să lipsească Timpul de orice 
ordine. El a pus doar sub semnul întrebării exis- 
tența unei săgeți obiective a timpului. Pentru a 
vedea limpede deosebirea, să observăm că argu- 
mentul lui Pearson nu neagă — din contra, sub- 
înțelege — că evenimentele au aceeași structură 
ca și punctele de pe o linie dreaptă nedefinită. 
Prin urmare, ele sînt supuse numai relației tria- 
dice „între“: fiind date trei evenimente, unul 
se află neapărat între celelalte două. În acest 
caz, dacă un film cinematografic despre natură 
este tăiat în imaginile lui individuale, iar acestea 
sînt amestecate, un spirit imaginar care cunoaște 
toate legile obiective din natură dar care nu are 
iluzia Timpului unidirecțional va putea recon- 
stitui exact întregul film. Poziţia lui Pearson echi- 
valează cu a pretinde că acest spirit va insista 
că nimic din natură nu poate stabili în ce sens 
trebuie proiectat filmul; prin urmare, dacă noi 
credem totuși că numai un anumit sens este repre- 
zentarea corectă a naturii, nu facem altceva decît 


4 Karl Pearson, The Grammer of Science (Everyman's 
Library, Londra, 1937), p. 343 şi urm. 

să suprapunem iluzia noastră peste natura obiec- 
tivă. 

Folosind o imagine plastică, putem spune că 
Pearson a văzut realitatea ca o alee nesfîrșită 
de evenimente în afara Timpului nostru antro- 
pomorfic. Aceasta înseamnă că senzația noastră 
de Timp se naște din faptul că, dintr-un motiv 
necunoscut, ne plimbăm cu toții pe această alee 
în același sens. În această concepţie, problema 
evoluției continuă să existe, dar într-un sens di- 
ferit. În acest sens, o lege a evoluţiei va trebui să 
plaseze un eveniment între alte două evenimente. 
Ea trebuie să ne furnizeze un criteriu pentru a 
plasa apariția mamiferelor, de exemplu, între apa- 
riția omului și cea a primului pește. Numai că 
noțiunea de eveniment ca efect al vreunei cauze 
din trecut nu va mai avea nici un sens. În schimb, 
putem foarte bine spune că fiecare eveniment 
este rezultatul a două evenimente-cauză, căci în 
acel caz avem nevoie de două evenimente pentru 
a-i fixa poziția în Timpul spațializat. Natura s-ar 
afla în afara Timpului, iar cuvintele reversibil 
sau ireversibil și-ar pierde orice sens obiectiv în 
legătură cu Timpul. Pînă și dualitatea Timpului 
ar fi lipsită de sens. 

Conform unei alte concepții despre dualitatea 
Timpului, săgeata timpului există întotdeauna în 
natură; numai că vîrful ei se inversează periodic. 
Natura ar proceda în cicluri de la A la Z și înapoi 
de la Z la A. Ambele sensuri de desfășurare a fil- 
mului ar reprezenta modul obiectiv de a fi al 
fenomenelor. Această concepție despre Timp face 
parte integrantă din poziția mecanicistă și, după 
cum am văzut, a fost apărată de Boltzmann în 
legătură cu interpretarea pe care a dat-o feno- 
menelor termodinamice 5. Dar, după cum a obser- 
vat Eddington cu sarcasm, adepții acestei idei 
„complet retrograde“ a Timpului ciclic ar trebui 
să predea nu numai evoluţia ci și „antievoluţia“$ 


6 L. Boltzmann, Lectures on Gas Theory (Berkeley, 1964), 
p. 446. 

6 A. S. Eddington, New Pathways în Science (Ann Arbor, 
1959), pp. 53—59. 

sau legile unei lumi în care viața ar începe cu 
moartea și s-ar sfîrși cu nașterea. Evident, nega- 
rea totală a Timpului, așa după cum a propus 
G.N. Lewis? (o consecință inevitabilă a introdu- 
cerii probabilității în termodinamică), are un alibi 
perfect în această privință. Conform acestei pă- 
reri, nici măcar inteligența unui demiurg nu ar 
putea reconstitui filmul din imaginile disparate. 
Realitatea nu este nici măcar o alee de eveni- 
mente în afara Timpului antropomorfic. Eveni- 
mentele formează o dispersiune neliniară în care 
apar cu frecvenţe diferite. Timpul antropomorfic 
este ca o plimbare într-o pădure în care turistul 
întilneşte, natural, mai des copacii care sînt mai 
frecvenți acolo. Dar nimic nu-l împiedică să dea 
mereu numai de unii care au o frecvenţă fantastic 
de mică. | 

Meritul cu adevărat unic al termodinamicii 
clasice este acela de a fi clarificat perfect problema 
Timpului în raport cu natura. Pentru o bază a 
Timpului din natură este necesar ca: (1) fiind 
date două stări ale universului, S, şi S, să existe 
un atribut general care să indice care stare este 
„mai tîrziu“ decît cealaltă și (2) ordinea tempo- 
rală stabilită astfel să fie aceeaşi cu cea stabilită 
de o conștiință omenească unică sau colectivă 
presupusă contemporană atît cu S, cît și cu S}. 
Or, din moment ce fluxul conștiinței se depla- 
sează numai „înainte“, atributul respectiv tre- 
buie să reflecte un proces irevocabil. Susținută 
cu strictețe, poziția contrară, după care în natură 
nu există nimic care să se compare cu înaintarea 
conștiinței în Timp — natura fiind o masă neorga- 
nizată de evenimente — ar nega cea mai mare 
parte din ceea ce numim acum ştiinţă. Poate că 
ştiinţa este o creaţie foarte imperfectă a efortului 
omului de a înțelege natura cu inteligența lui, 
dar negarea Timpului ar transforma-o într-o fic- 
țiune fără nici o valoare operațională fie în labo- 
rator, fie în orice alt loc. Întîlnindu-se cu un 
eschimos în vîrstă de 50 de ani într-un ţinut înghe- 


? Capitolul VI.4, mai sus. 

țat şi izolat, un om de știință nu ar mai putea 
conchide că ţinutul respectiv nu a suferit nici un 
cataclism în cursul ultimilor 50 de ani. 

De fapt, în absența unei săgeți a timpului, pînă 
și noțiunea de reversibilitate mecanică își pierde 
orice sens. Rolurile trebuie deci inversate. E da- 
toria părții care pretinde că evoluția este un 
aspect relativ să arate cum poate cineva înțelege 
legile temporale obișnuite dacă în natură nu 
există nici un proces irevocabil. Pentru a reveni 
la analogia cu filmul cinematografic, filmul unui 
fenomen pur mecanic — de exemplu, săriturile 
unei mingi perfect elastice — poate fi proiectat 
fie într-un sens, fie în celălalt, fără ca cineva să 
observe diferența. Un biolog își va da însă ime- 
diat seama de greşeală dacă filmul unei colonii 
de micelii de proteină este proiectat în sens invers. 
Şi oricine ar remarca eroarea dacă filmul unei 
plante care răsare din sămînță creşte și pînă la 
urmă moare este proiectat invers. Totuși, aceasta 
nu este unica diferență. Dacă se separă și se ames- 
tecă imaginile fiecărui film, ele nu pot fi rea- 
ranjate exact în ordinea inițială decît în ultimul 
caz. Rearanjarea este posibilă numai pentru că 
viața unui singur organism este un proces ire- 
vocabil. În ceea ce privește celelalte două pro- 
cese de-abia menționate, cel dintîi este reversibil 
iar al doilea, ireversibil. 

Două observaţii importante sînt necesare acum. 
În primul rînd, filmul miceliilor este ireversibil 
deoarece procesul filmat constă dintr-o serie de 
procese irevocabile care se suprapun, viețile mice= 
liilor individuale. În al doilea rînd, dacă pe funda- 
lul primelor două filme este inclus un proces 
irevocabil — de exemplu, procesul unei singure 
plante — atunci și imaginile acestor filme pot fi 
rearanjate imediat exact în ordinea originară. 
Ideea este că reversibilitatea și ireversibilitatea 
capătă un sens precis numai în raport cu un pro- 
ces irevocabil. 


3. De la parte la Tot. Un spectator din afară 
poate fi surprins constatînd că dezbaterea asupra 
opoziției dintre termodinamica clasică și termo- 

dinamica statistică se învirtește în jurul desti- 
nului pe care fiecare din ele îl prevede univer- 
sului. Inițiatul însă cunoaște motivul, anume 
lipsa oricărei deosebiri între formulele finale ale 
celor: două teorii. Fizicienii le folosesc la fel de bine 
pe oricare din ele, după preferințele lor perso- 
nale: literatura se ocupă de amîndouă. Dar, avînd 
în vedere că o probă fără greș a previziunilor 
despre destinul întregului univers ne depășește 
complet, părerile despre veridicitatea celor două 
teorii au fost influențate aproape în întregime 
de atracția intelectuală subiectivă pe care o exer- 
cită fiecare din cele două previziuni. Totuși, nici 
imaginea unui univers care aleargă în mod irevo- 
cabil spre moartea termică, nici cea a unui uni- 
vers lipsit de ordine temporală nu pare deosebit 
de atrăgătoare. Fără îndoială, ne vine tot atît 
de greu să admitem că zeii nu au putut crea decît 
o Existenţă finită sau că, după cum a spus odată 
Einstein, ei dau tot timpul cu zarult. 
Extrapolarea legilor este însăși viața cosmolo- 
giei. Totuşi, extrapolarea Legii Entropiei — cla- 
sice sau statistice — la scară cosmică este deosebit 
de criticabilă pentru că eroarea comisă astfel 
este foarte probabil de natură calitativă. Bridg- 
man, care era de partea teoriei clasice, a expus 
unele motive pentru care aplicarea cosmică a 
Legii Entropiei poate fi contestată. În plus, el 
a recunoscut — la fel. cu Boltzmann, întemeie- 
torul mecanicii statistice — că entropia poate 
foarte bine să scadă în unele sectoare ale univer- 
sului și în unele perioade de timp?. O idee a 
lui Margenau este poate și mai interesantă. Aces- 
ta s-a întrebat dacă pînă și Legea Conservării se 
aplică întregului univers: „Dacă are loc o creație 


8 Vezi nota 14 din capitolul precedent. 

? P. W. Bridgman, The Nature of Thermodynamics (Cam- 
bridge, Mass., 1941), p. 148 și urm.; Bridgman, Reflections 
of a Physicist (ed. a 2-a, New York, 1955), p. 263 şiurm. 
Pentru Boltzmann, vezi nota 69 din capitolul VI, mai sus. 

de energie-materie... s-a terminat cu toate specu- 
laţiile noastre [cu privire la soarta universului] 10. 


Toate aceste idei par profetice, deoarece cores- 
pund cu ipoteza lansată de curînd — menționată 
în capitolul III.1 — că materia este creată și 
anihilată încontinuu. Din această ipoteză apare 
un univers care nici nu se degradează irevocabil, 
nici nu este lipsit de ordine temporală. Esteun 
univers care constă dintr-o acumulare de lumi 
individuale, avind fiecare o viață astronomic de 
lungă — totuși finită —, lumi care se nasc și mor 
într-un ritm mediu constant. Universul este atunci 
o stare staționară eternă care, ca toate popula- 
țiile staționare, nu evoluează 11. Nu numai ener- 
gia lui totală, ci și entropia lui totală.trebuie să 
rămînă constante, sau aproape constante. Aceas- 
tă nouă concepție cosmologică nu trebuie confun- 
dată cu presupunerea speculativă a lui Boltz- 
mann că universul se află în echilibru termic pe 
veci, adică are o entropie constantă 12. Căci, după 
Boltzmann, constanța entropiei universului re- 
zultă din faptul că creșterea entropiei în unele 
părți ale universului, ca cea în care se nimereşte 
să trăim noi, pămiîntenii, este. compensată exact 
de descreșterea entropiei în celelalte părți. În 
aceste din urmă părți, căldura se scurge de la 


10 H. Margenau, The Nature of Physical Reality (New 
York, 1950), p. 283. 

11 Această ipoteză cosmologică a fost propusă pentru 
prima oară de H. Bondi și T. Gold în Anglia și A. Voronțov- 
Veliaminov în U.R.S.S. și promovată apoi de Fred Hoyle. 
Vezi F. Hoyle, The Nature of the Universe (New York, 1950) 
și Astronomy (New York, 1962); H. Bondi, The Universe 
at Large (Garden City, N.Y., 1960). O discuție pasionantă a 
acestei ipoteze (care se încheie cu anihilarea materiei) se 
găsește în Reginald O. Kapp, Towards a Unified Cosmology 
(New York, 1960). Pentru o apărare a ipotezei mai vechi, 
propusă de abatele G. E. Lemaitre, vezi G. Gamow, The 
Creation of the Universe (New York, 1952), îndeosebi 
pp.25—28. După Lemaître, universul actual a fost creat acum 
circa 14 miliarde de ani prin „marele bang“ dintr-un nucleu 
foarte mic în care era concentrată întreaga energie-materie 
cu o densitate inimaginabil de mare. 


12 L. Boltzmann, „On Certain Questions of the Theory 
of Gases“, Nature, LI (1895), 415, 

sine de la corpurile mai reci către cele mai calde. 
Cadrilul continuă însă și în orice moment entro- 
pia poate începe să descrească în partea univer- 
sului în care ne aflăm noi. De fapt, cîndva în 
viitor trebuie să înceapă să descrească 15. Conform 
părerii bazate pe ipoteza creării și anihilării ma- 
teriei, entropia joasă se creează 1pso facto încon- 
tinuu iar entropia înaltă se anihilează 14. Prin 
acest proces entropia universului se menține con- 
stantă, însă entropia existentă nu descrește nicio- 
dată în nici o parte a universului. Sistemul nostru 
solar, de exemplu, se îndreaptă în mod definitiv 
spre moartea termică și, în cele din urmă, spre 
anihilare. Un alt sistem solar îi va putea lua locul, 
dar nu printr-o mișcare pendulară a entropiei. 


În această imagine a universului, o săgeată a 
timpului nu se poate găsi decît într-o componentă 
individuală. Ne-am întors astfel la una din cele 
mai vechi teze. Ceea ce este etern nu poate evolua 
(nu se poate modifica); evoluţia este o trăsătură 
caracteristică a ceea ce se naște și moare. Cu alte 
cuvinte, evoluția este procesul care leagă nașterea 
de moarte: este viața în cel mai larg sens al cuvîn- 
tului. Dovadă faptul că pînă și întregul univers 
trebuie să aibă o viață trecătoare între creație și 
moartea termică dacă este o entitate în evoluție 
așa cum îl descrie Legea clasică a Entropiei. 


Principiul evident care spune că moartea se 
situează în timp după nașterea aceluiași individ — 


13 În legătură cu acest punct merită să fie menționată o 
părere mai precisă susținută de chimistul suedez Svante 
Arrhenius: universul este o stare staționară deoarece „entropia 
crește în sori, dar descrește în nebuloase“. Vezi H. Poincaré, 
Leçons sur les hypothèses cosmogoniques (Paris, 1911), p. 252, 
în care presupunerea lui Arrhenius și speculații cosmologice 
mai vechi sint evaluate critic. 


14 Pentru a lămuri o idee probabil tulburătoare, mă grăbesc 
să adaug că, după calculele lui W. H. McCrea, „The Steady- 
State Theory of the Expanding Universe“, Endeavour, IX 
(1950), 8, starea staționară necesită crearea unui singur 
atom de hidrogen pe galon (circa 4 dm3) de spațiu la fiecare 
500 000 000 de ani! Evident, un asemenea fenomen nu poate 
fi detectat de nici un instrument imaginabil și cu atit mai 
puțin de ochiul liber. 

fie o galaxie, fie o specie biologică, fie o celulă 
microscopică — nu ajunge însă pentru a stabili o 
cronologie completă, chiar dacă socotim rezol- 
vate chestiuni dificile ca, de pildă, recunoașterea 
operațională a nașterii și morții drept evenimente- 
puncte. Pentru o cronologie completă avem nevoie 
de o săgeată continuă a timpului, cel puțin pentru 
o categorie de indivizi ale căror vieți să se supra- 
pună fără întrerupere 15. Dacă putem găsi o astfel 
de săgeată a timpului, atunci tabloul cosmic este 
tot atît de simplu ca filmul despre miceliile de 
proteine: procesul întregului univers este unidi- 
recțional, adică ireversibil, deoarece procesul ele- 
mentelor lui individuale este irevocabil. 


4. Evoluţia: o încurcătură de ifte dialectică. Deşi 
pare paradoxal, evoluția celui mai simplu micro- 
organism ridică probleme mult mai complicate 
decît cea a întregului univers. Întregul Tot nu 
are nevoie de frontiere care să-l despartă de un 
Altceva, deoarece nu există un alt Tot. Şi întrucît 
nu există un Altceva, nu este nevoie să ne între- 
băm ce înseamnă identitatea pentru Tot. Pe de 
altă parte, un proces parțial reclamă unele secțio- 
nări conceptuale în Tot. Şi, după cum am mentio- 
nat mai înainte, secționarea Totului creează nes- 
fîrşite dificultăți. 

Mai întîi, peste orice frontieră pe care am trage-o 
în spațiu, în timp sau în societate, are loc o oare- 
care circulație între cele două domenii pe care 
le-am despărțit astfel. Prin urmare, avem de-a 
face cu trei procese parțiale în loc de două, o 
contrarietate căreia i s-a acordat puțină atenție. 
Atitudinea generală este să se ignoreze complet 
procesele care urmau să fie separate inițial şi să 
se reducă întreaga imagine la circulația peste 
frontieră. Este limpede că acest complex de flux, 
cum l-am numit (capitolul IV.4), aruncă cu scalda 
și copilul 16. 


15 Această condiție trebuie raportată la modul în care se 
formează conștiința istorică, după cum am explicat mai sus 
în capitolul V.5. 

16 Pentru alte consideraţii, vezi capitolul IX, mai jos. 

Remarcile precedente sînt confirmate de faptul 
că sistemul zzolat a devenit în cele din urmă 
unica referință pentru toate propozițiile fizicii 
teoretice. Evident, dificultățile pe care le ridică 
un proces parțial au putut fi ocolite în felul 
acesta numai pentru că un univers fizic poate 
fi reprodus în miniatură și cu o aproximație sa- 
tisfăcătoare în laborator. Alte discipline nu sînt 
atît de norocoase. Biologii au făcut și ei experienţe 
cu procese izolate care conţineau unele organisme 
și o parte din mediu. Totuși, diferența provine 
din faptul că acest din urmă proces izolat este 
departe a de fi o simulare în miniatură a pro- 
cesului din realitate. 


Experimentarea cu sisteme izolate în biologie 
a reconfirmat — dacă mai era nevoie de o recon- 
firmare — că evoluția biosferei implică neapărat 
evoluția mediului. A vorbi despre evoluţie bio- 
logică sau socială într-un mediu neevolutiv este 
o contradicție în termeni. Ceteris paribus — o 
componentă indispensabilă a oricărei legi fizice — 
este otravă pentru orice știință care se ocupă 
de fenomene evolutive. Modificările evolutive nu 
pot fi constatate decît într-un sistem izolat, sau 
cel puțin cvasiizolat. Poate că în unele domenii 
ar fi neştiințific să se experimenteze cu întreguri, 
deoarece, după cum susține Popper, în felul acesta 
nu putem atribui efectele unor cauze individu- 
ale 17. Nu se poate spune însă același lucru și 
despre evoluție, care este inseparabilă de între- 
gul Tot. Dovadă faptul că singurul caz în care 
am putut formula o lege a evoluției este întregul 
univers. 


Toate eforturile de a descoperi o săgeată a 
timpului în viața (evoluția) unui singur orga- 
nism sau a unei specii considerată izolat au ră- 
mas fără folos. Dincolo de complicatele aspecte 
calitative ale acestor vieți, biologia nu a găsit 


1? Karl R. Popper, The Poverty of Historicism (Boston, 
1957), p. 89. Ideea este că nu poți descoperi cine-ți bea 
whisky-ul — valetul sau pisica — dacă amindoi sînt incluși 
în experiment. 

decît un principiu dualist: creșterea și descreș- 
terea sau anabolismul și catabolismul. Desigur, 
atît anabolismul cît şi catabolismul constau din 
procese fizico-chimice, dar dualismul provine din 
faptul că cele două faze nu sînt supuse aceleiași 
categorii de legi 18. Și, deşi știm că în timpul 
creşterii anabolismul depășește catabolismul și că 
în timpul îmbătrînirii se produce inversul, nu 
există o explicație pur fizico-chimică a inver- 
sării 19. După cum a subliniat recent Medawar, 
pînă și moartea este o enigmă fizico-chimică 20, 
Intuiția omului din toate timpurile și locurile, 
care simte că moartea este mult mai misterioasă 
decît viața, pare deci corectă. Poate că aceasta 
se datorește faptului că omul este conștient de 
moarte, dar nici o conștiință — autoritatea su- 
premă în. materie de cunoaștere — nu poate de- 
pune mărturie în legătură cu ce este moartea. 


Conform explicației schițate în ultimul subca- 
pitol al capitolului precedent (care pare să fie 
acum general acceptată), un organism se poate 
menține în stare staționară sortînd și absorbind 
entropie joasă din mediul înconjurător fără să 
înfrîngă nici o lege fizico-chimică. Atunci de ce 
trebuie un organism să îmbătrînească și în cele 
din urmă să moară? Putem înțelege de ce dispare 
o specie: mediul înconjurător poate să nu-i mai 
fie favorabil. Dar această explicație nu este vala- 
bilă pentru un organism Singur care trăieşte într- 
un mediu capabil să-i furnizeze o cantitate îndes- 
tulătoare de entropie joasă de felul potrivit. A 
explica fenomenul morții declarînd, după Auer- 


18 Arderea glucozei într-o structură biologică este fără 
îndoială un proces fizico-chimic; dar numai într-o asemenea 
„structură se poate produce fără a arde concomitent întreaga 
structură. In plus, unele procese biochimice merg în sensul 
„greşit“ al reacției. Cf. H. F. Blum, Time's Arrow and Evolu- 
tion (Princeton, 1951), p. 33 și passim; L. von Bertalanffy, 
Problems of Life (New York, 1952), p. 13 și urm. Consideraţii 
suplimentare în anexa G la acest volum. 

19 Bertalanffy, Problems of Life, p. 136 și urm. 

20 P. B. Medawar, The Uniqueness of the Individual (New 
York, 1958), capitolele I—II. 

bach 21, doar că entropia trebuie să învingă întot- 
deauna în lupta cu ectropia, înseamnă a face dintr-o 
întrebare o explicaţie. În plus, chiar dacă luăm 
principiul drept bun, el este negat de cazul unui 
protozoar care pare capabil să dejoace victoria 
entropiei. Un protozoar se autoreproduce la infi- 
nit (adică atît timp cît nu este scos din mediul 
său potrivit) prin simplă diviziune asexuată. O 
genă de asemenea se reproduce la infinit în formă 
nemodificată atît timp cît nu este alterată de 
un factor mutant. Pe de altă parte, nu putem 
nici ocoli problema morții argumentînd că o 
amibă, ca individ, moare cînd se divide, dînd 
naștere la doi indivizi 2. 

Odată ce am recunoscut că un organism se 
află într-o stare de echilibru entropic, nu mai 
putem trata îmbătrînirea și moartea ca lucruri 
de la sine înțelese. Pe de altă parte, problema nu 
privește deloc moartea accidentală prin ucidere 
fizică, chimică sau biologică. Paharele — conform 
unei analogii folosite de Medawar — „mor“ prin 
accidente fizice. Problema este dacă paharele, ca 
și organismele vii, pot muri de moarte naturală, 
moarte care ar surveni inevitabil chiar în lipsa 
vreunui accident. Împreună cu alți biologi care 
s-au ocupat de această problemă, Medawar este 
de părere că în fond toate morțile sînt acciden- 
tale. Toate organismele sînt potențial nemuri- 
toare. Dar el adaugă un amănunt extrem de inte- 
resant, care descrie ce este de fapt îmbătrînirea. 
Același accident provoacă mai curînd moartea 
uriui organism înaintat în vîrstă decît a unuia 
tînăr 25. Explicația este că fiecare accident care 
nu provoacă moartea organismului lasă cicatrice 


21 Felix Auerbach, Die Grundbegriffe der modernen Natur- 
lehre (ed. a 3-a, Leipzig, 1910), p. 149. 


22 Cum susține G. G. Simpson în The Meaning of Evolution 
(New Haven, 1949), p. 192 nota. Pe această bază am putea 
spune că pînă și în reproducerea sexuată mama nu este după 
naștere același individ ca înainte. 


23 Această propoziție nu trebuie confundată cu adevărul 
evident că probabilitatea la naștere ca un organism să ajungă 
la virsta x descrește cu x chiar si in absența îmbătrinirii. 


345 


care-l fac mai vulnerabil în accidentul următor. 
Un om poate supraviețui unui atac de inimă, 
ocazional poate rezista chiar la două sau trei, 
dar nu și la douăzeci. Fiecare încruntare adaugă 
noi cute invizibile și le adîncește pe cele mai vechi. 
Ea reduce astfel eficiența funcțiilor pielii. Orga- 
nismul fiind în continuu expus accidentelor, îmbă- 
trînirea înseamnă „cute“ tot mai multe și mai 
adînci. Am putea deci spune că hazardul submi- 
nează treptat antihazardul și pînă la urmă îl 
învinge prin moartea organismului 24. Imbătri- 
nirea nu este altceva decît efectul cumulativ al 
cauzelor care acționează în timp; cu alte cuvinte, 
este un proces de histerezis. Ne putem astfel 
alătura filozofului dialectic jainist care susținea 
că „omul începe să moară la naștere“. Orice am 
face, explicația îmbătriînirii presupune existența 
unui Timp obiectiv în esența lui unidirecțională. 
Altfel moartea ar putea fie preceda, fie urma 
nașterea. 


După cum era de așteptat, entropia joacă un 
rol în această imagine, dar nu sub forma săgeții 
timpului: ea scade în timpul dezvoltării şi crește 
în timpul îmbătrînirii. Prin urmare, chiar dacă 
am putea determina nivelul entropiei unui orga- 
nism, tot nu am putea spune care din două stări 
este anterioară. Ar trebui să știm și dacă entro- 
pia crește sau scade în fiecare situație. Dar această 
cunoștință presupune deja o săgeată a timpului. 

Numărul fenomenelor biochimice exprimate prin 
formule numerice crește în continuu, dar nici 
una din aceste formule nu constituie o bază pen- 
tru o săgeată a timpului biologic 25. Fără îndoială, 


24 Aci și mereu, o explicație dă naștere la întrebări supli- 
mentare. Foarte probabil cei care împărtășesc părerea lui 
Medawar ar spune că legea de mai sus nu se aplică amibei 
deoarece printr-o renaștere asexuată amiba scapă de toate 
cicatricele înainte ca acestea să devină prea adinci. Dar 
problema care se pune acum este găsirea unei rațiuni pentru 
excepție, dacă o asemenea rațiune există. Recunoașterea 
faptelor concrete nu este de ajuns. 

25 Pentru o analiză foarte instructivă — în mod necesar 
destul de tehnică — a acestei probleme, vezi Blum, Time's 
Arrow and Evolution. 

acesta este motivul pentru care nici o descriere 
a unui organism individual sau colectiv nu este 
completă și semnificativă decît dacă rezultatele 
cantitative sînt, în primul rînd, raportate la flu- 
xul conștiinței și apoi cimentate într-o singură 
imagine cu o imensă doză de calitate. Pentru 
biologie și îndeosebi pentru o știință socială, exco- 
municarea noțiunilor dialectice ar echivala deci 
cu o paralizie autoprovocată. 

5. Evoluția nu este o idee mistică. Analiza pre- 
cedentă a fost menită să accentueze dificultățile 
epistemologice legate de noțiunea de evoluţie și 
repercusiunile lor asupra studiului proceselor evo- 
lutive. Departe de mine gîndul de a sugera prin 
aceste observații că evoluţia este o noțiune mis- 
tică. Pentru a clarifica lucrurile, voi reveni la 
reprezentarea universului ca o populație con- 
stantă de lumi individuale în evoluție, imagine 
care, după părerea mea, este mult mai satisfă- 
cătoare din punct de vedere intelectual decît 
alternativele ei. 

Desigur, această imagine nu ne mai obligă să 
credem în noutatea absolută. Căci într-o stare 
staționară nu se poate întîmpla nimic cu totul 
nou: în esență, fiecare lume trecătoare ne spune 
iarăși și iarăși aceeași poveste. Într-un asemenea 
univers există totuşi evoluție, însă într-un sens 
diferit de cel pe care-l are acest termen pentru 
biolog. Principiul din biologie spune că numai o 
mulțime de indivizi asemănători, dar nu identici 
— adică o specie — poate evolua; un individ nu 
evoluează niciodată, el se naşte doar, trăiește și 
moare. În sensul propus aci evoluţia se reflectă 
în viața oricărei părți din univers, indiferent dacă 
este o galaxie, o specie, sau un minuscul vierme. 
Este procesul care leagă o naștere de o moarte 
în fiecare din nenumăratele cazuri de naștere și 
anihilare care se produc tot timpul în natură. 
Dacă o analogie poate contribui la clarificarea 
ideii, universul în stare staționară poate fi asemuit 
cu o piață de mari proporții dar izolată în care 
se circulă în sens giratoriu și care, deşi în linii 
mari rămîne identică cu ea însăși, conține destulă 

înghesuială și agitaţie pentru a zăpăci intelectul 
omului. Într-un univers neevolutiv nu mai trebuie 
să presupunem că legile din natură se schimbă cu 
Timpul, unele din ele acționînd numai înainte ca 
ceea ce înțelegem prin ylem să se fi transformat 
în materie, iar altele doar după aceea. Cunoașterea 
perfectă nu mai constituie privilegiul exclusiv 
al unei inteligenţe divine capabile să întrezărească 
în ylemul protogalactic apariția îndepărtată a 
omului și chiar a supraomului. Un demon cu o 
inteligență obișnuită, lipsit de clarviziune, dar 
care ar trăi milioane de eoni și ar putea să se 
deplaseze dintr-o galaxie în alta, ar putea dobîndi 
o cunoaștere perfectă a tuturor proceselor trecă- 
toare, după cum un biolog reușește să descrie 
viața caracteristică a unei noi tulpini de bacterii 
după ce a studiat un număr destul de mare de 
astfel de bacterii de la naștere pînă la moarte. 
Principiul „ce este adevărat în medie pentru 
unul este adevărat pentru toți“ ar fi atunci valabil 
în ambele căzuri. Dar dacă numărul legilor din 
natură este infinit — după cum susțin eu — nici 
măcar demonul nostru imaginar nu ar putea 
duce pînă la capăt supramunca de a le învăța pe 
toate într-o perioadă de timp foarte lungă, dar 
totuși finită. Am fi obligați să recurgem la o 
inteligență divină. 

Se prea poate însă ca proprietățile excepționale 
cu care am înzestrat demonul nostru să încalce 
alte legi (necunoscute) din natură, așa încît existen- 
ţa lui să fie mărginită la operațiile noastre cu 
creionul pe hîrtie. Oricum ar fi, nici măcar cele 
mai optimiste așteptări nu îndreptățesc speranța 
că în cele din urmă omenirea va îndeplini condiţiile 
excepționale pe care le-am atribuit demonului. 
Avînd o durată de viață care nu depășește clipitul 
unei galaxii și fiind limitată la o palmă de spațiu, 
omenirea se află în situația unei pupe sortite să 
nu vadă niciodată o omidă tîrîndu-se sau un flu- 
ture zburînd. Dar, spre deosebire de pupă, mintea 
omenească se întreabă ce este dincolo de crisalida 
omenirii, ce s-a întîmplat în trecut și îndeosebi 
ce se va întîmpla în viitor. Omul se ridică deasupra 

celorlalte specii pentru că își pune întrebări; în 
cuvintele splendide ale lui Einstein, cine „nu se 
mai poate opri pentru a se întreba şi a se înfiora 
de uimire este ca și mort“26. Slăbiciunea inteligenței 
omenești este venerația ei pentru inteligența divină 
cu speranța intimă că va deveni aproape tot atît 
de clarvăzătoare și, prin urmare, va cunoaște 
mai mult decît ceea ce propria condiție îi permite 
să observe în mod repetat. 

Este deci de înțeles de ce fenomenele pe care 
omul le poate observa în repetate rînduri exercită 
o irezistibilă fascinație asupra inteligenței noastre, 
pe cînd ideea unui eveniment unic ne tulbură și 
este adesea atacată ca fiind complet lipsită de 
sens. Este de asemenea de înțeles atracția specială 
pe care inteligența ştiinţifică a resimțit-o de-a 
lungul anilor, cu „persistența păcatului originar“ 
(după cum s-a exprimat Bridgman) pentru toate 
dogmele mecaniciste?7: găsim o alinare în credința 
că în natură nu există o altă categorie de fenomene 
decît cele pe care le cunoaștem cel mai bine. Dacă 
schimbarea ar consta numai din locomoție, evo- 
luția ar fi, desigur, o noțiune care nu și-ar avea 
locul în cunoașterea științifică. Totuşi, după cum 
am văzut în unele din paginile precedente, este 
mult mai mistic să credem că o veche poezioară 
pentru copii ne spune tot ce se întîmplă în jurul 
nostru sau'în noi: 

Viteaz, bătrinul duce York 
Vreo zece mii oșteni avea. 

În vîrf de deal îi tot urca 
Şi-apoi la poale-i cobora. 
Ajunși în virf, ei erau sus; 
La poale-ajunși, ei jos erau; 
Jumate drum fiind parcurs, 
Nu erau jos, dară nici sus 28*. 


26 Citat în The Great Design, sub îngrijirea lui F. Mason 
(New York, 1936), p. 237. 

2? P. W. Bridgman, The Logic of Modern Physics (New 
York, 1928), p. 47. 

28 The Oxford Dictionary of Nursery Rhymes (Oxford, 
1951), p. 442. Izvorul meu inițial este A. S. Eddington, 
The Nature of the Physical World (New York, 1943), p. 70. 

* Traducerea versurilor: Vladimir Georgescu. 

Există doar două motive pentru care evoluția 
organizaţiilor mari și îndeosebi a propriei noastre 
specii pare oarecum misterioasă: în primul rînd, 
nu toate fenomenele naturale se produc conform 
modelului din versuri și, în al doilea rînd, condiția 
omenirii este astfel că nu putem observa natura 
decît o dată sau, mai exact, numai parțial. Acesta 
este singurul motiv fundamental pentru care 
evoluția reprezintă „problema problemelor“, cum 
o caracterizează G.G. Simpson, și pentru care 
oamenii nu pot spera să o înțeleagă decît incomplet. 
Chiar cu acest țel modest (cum trebuie să fie), 
sarcina rămîne titanică. Nu este deci de mirare 
că omul a pornit la realizarea ei cu o varietate 
de instrumente -diferite de cele folosite pentru 
studiul fenomenelor pe care le poate observa în 
mod repetat. Atît în biologie, cît şi în sociologie, 
cercetătorii evoluției au căutat, în general, să 
găsească tendinţele istorice. Trebuie să recunoaș- 
tem că existența tendințelor istorice ridică unele 
probleme complicate, motiv pentru care aceste 
tendințe sînt respinse nu numai de pozitiviștii 
logici. Dar, după cum am spus mai sus, regulari- 
tatea atribuită fenomenelor neevolutive (care trece 
drept temelia incontestabilă a științei obiective) 
are același fundament epistemologic ca și toate 
tendinţele istorice. Există vreun motiv pentru a 
așeza tendința istorică, reprezentată printr-o linie 
orizontală, pe un piedestal atît de înalt, în timp ce 
refuzăm să recunoaștem alte feluri de tendințe? 
Nu cunosc nici un astfel de motiv şi, personal, nu 
pot găsi nici unul. În plus, discriminarea se auto- 
anulează din punct de vedere logic. Căci, dacă 
acceptăm valabilitatea tendințelor orizontale, tre- 
buie să o extindem asupra oricărei tendinţe liniare: 
„panta“ unei tendințe liniare are o tendință repre- 
zentată printr-o linie orizontală. În continuare, 
trebuie să acceptăm ca valabilă orice tendință 
reprezentată printr-o parabolă de ordinul doi, 
deoarece panta acesteia are o tendință liniară. 
Logica acestui algoritm ne obligă să acceptăm 
toate tendinţele reprezentate de o funcție analitică. 

Este foarte plauzibil să presupunem că majo- 
ritatea adversarilor tendinţelor istorice ar accepta 
pînă la urmă existența tendinţelor analitice, dar 
nu și pe a celor neanalitice. În sprijinul acestei 
poziții ei pot chiar invoca proprietatea caracte- 
ristică a funcției analitice, anume că funcția 
este determinată complet dacă se cunosc valorile 
ei într-un interval finit oricît de mic. În consecință, 
pot spune ei, tendința analitică are o existență 
obiectivă, pentru că o putem determina complet 
observînd fenomenele respective în decursul unei 
singure secunde (în concepția abstractă). Este 
desigur o poziţie obiectivă. Dar, cum se întîmplă 
de obicei cu toate expunerile impecabile, există 
o piedică, o întrebare care trebuie să-l neliniștească 
pe orice statistician grijuliu: cum putem stabili 
cu certitudine că tendința unui fenomen evolutiv 
este în întregime analitică? Sau, pentru a men- 
ționa o întrebare subsidiară: avem vreun motiv 
să presupunem ex ante că există o categorie de 
fenomene evolutive care urmează o tendință ana- 
litică? Există o evidentă înrudire între proprie- 
tatea funcțiilor analitice și celebra teză a lui 
Georges Cuvier care spune că un singur animal 
este structurat în așa fel încît îl putem reconstitui 
cunoscîndu-i o singură vertebră. Dar Cuvier stu- 
diase mii de animale întreg înainte de a elabora 
această teză şi de a o folosi. Spre deosebire de 
Cuvier, noi nu avem decît date puține și frag- 
mentare despre entitățile în evoluție atît în 
biologie cît și în științele sociale. În plus, biologii 
știu astăzi că teza lui Cuvier nu este atît de infai- 
libilă pe cît credea el. Astronomii continuă să se 
zbată cu evoluția fizică a unei singure nebuloase. 
După nenumărate eșecuri în prevederea fenome- 
nelor evolutive (unele tot așa de simple ca evoluţia 
populațiilor națiunilor sau aceea a valorii banului) 
cu ajutorul formulelor analitice, concluzia logică 
este postulatul că legile evolutive nu pot fi expri- 
mate prin formule analitice. 


Poate că natura este astfel încît toate legile 
evoluției sînt legi ale Schimbării, cîte o lege 
pentru fiecare tip de fenomene și exprimată ca o 

simplă succesiune de calități (unele măsurabile, 
altele nu), după cum reiese din modul în care un 
biolog descrie tiparul după care se scurge viața 
unei insecte, de pildă. Dificultatea biologului, 
care nu poate reduce acest tipar la o serie de legi 
cauzale obișnuite de tipul celor folosite de fizi- 
cian, reflectă, după părerea mea, nu excepția, ci 
situația normală din natură. Se pot spune multe 
în sprijinul afirmației (făcute în capitolul prece- 
dent) că incapacitatea noastră de a descoperi o 
cauză eficientă pentru fiecare fenomen nu dove- 
dește inexistența legilor în natură. Dar această 
incapacitate sugerează că natura nu este guver- 
nată în toate privințele de legi analitice. Rezul- 
tatul este cristalizat în concluzia la care a ajuns 
Simpson în cunoștință de cauză: „evoluţia nu 
este nici complet ordonată, nici complet dezor- 
donată “22. În plus, din acest argument impunător 
se desprinde cît se poate de clar un aspect al pro- 
blemei: evoluția este dezordonată din cauza multi- 
plelor cazuri în care „A îi urmează lui B“ este 
adevărat numai pentru o anume categorie de 
indivizi. Astfel stînd lucrurile, tot ce putem face 
este să ne îndreptăm eforturile spre descoperirea 
tendinţelor istorice, în ciuda dificultății și nesi- 
guranței acestei sarcini. Cheia Legii Existenţei 
poate fi asemuită cu un număr avînd infinit de 
multe zecimale și un caracter complex. Toate 
mijloacele sînt bune atîta timp cît ne dau o spe- 
ranță că ne vor permite să descoperim cel puțin 
valorile unora din zecimalele cuprinse în acest 
număr miraculos. Dar credința că legile locomoției 
singure ne vor ajuta să descoperim toate zecimalele 
este și ineptă, și nesăbuită. 

În sfârșit, problema evoluției este privită uneori 
ca un paradox ireductibil al regresului infinit. Se 
susține că studiul evoluției societății omenești cu- 
prinde studiul acestui studiu însuși*0. Nu încape în- 
doială că orice studiu al evoluției proprii implică o 


29 Simpson, Meaning of Evolution, p. 185. 
30 De ex. Popper, Poverty of Historicism, p. 80 şi passim. 

contradicție. Dar în lipsa noutăţii absolute, noţiu- 
nea de evoluţie nu implică nici un paradox, după 
cum se poate constata ușor din faptul că orice 
om poate afla foarte multe lucruri despre propria 
lui viață observînd alți oameni în cursul diver- 
selor faze ale aceluiași tipar de viață. Soarta 
grea a oricărei științe a evoluţiei constă în faptul 
că omenirea nu are posibilitatea de a observa alte 
„omeniri“ — din care trebuie să existe tot timpul 
o mulțime în natură, în caz că universul este un 
sistem staționar supus unor legi aTemporale?!. 


31 Cînd am scris acest capitol ca o parte din AE (în 1963), 
Fred Hoyle nu renunțase la ipoteza cosmologică despre un 
univers în stare staționară. Cu toată renunțarea lui — expusă 
în formă categorică abia în „Recent Developments in Cos- 
mology“, Nature, CCVIII (Octombrie 1965), 113 — din mai 
multe motive nu am socotit necesar să modific discuția din 
acest subcapitol. În primul rînd, principala mea idee, că în 
univers există evoluție în sensul preconizat de mine și că 
această evoluție nu poate fi redusă la locomoţie, este inde- 
pendentă de faptul că universul se află în stare staționară 
ori este un Tot în expansiune născut din „marele bang“ 
sau un sistem închis oscilînd între un „mare bang“ și un 
„fsss brusc“. În al doilea rînd, numai în ipoteza unui singur 
„mare bang“ demonul meu imaginar ar fi incapabil să desco- 
pere legile încă nedezvăluite ale evoluţiei și evoluția ar rămîne 
un „mister“ pentru el, așa cum este pentru om. Dar această 
ipoteză nu concordă cu noțiunea einsteiniană de univers 
finit. Prin urmare, ipoteza sistemului oscilant este singura 
care rămîne în concurență cu ipoteza stării staţionare. Pe 
de altă parte, după cîte știu fizicienii, oscilațiile trebuie să 
se amortizeze; așadar, pînă la urmă, universul trebuie să 
se oprească „într-o stare statică intermediară“, cum susține 
Hoyle acum („Recent Developments in Cosmology“). În 
al treilea rînd, citind chiar repede lucrarea lui H. Poincaré, 
Leçons sur les hypothèses cosmogoniques, oricine se va con- 
vinge că ipotezele cosmologice sint la modă doar pentru 
un foarte scurt timp. (Vezi de asemenea remarcile pesimiste din 
Fred Hoyle, Galaxies, Nuclei, and Quasars, New York, 1965, 
p. 24.) Ipoteza unui univers care nu evoluează a mai fost 
la modă în trecut, cînd s-au adus alte argumente în sprijinul 
ei — putem aminti ipoteza lui Arrhenius, menționată mai 
sus. Îndrăznesc să spun că, fără îndoială, ipotezele cosmologice 
oscilează și că vom reveni la ipoteza unui univers în stare 

staționară. Există un motiv major pentru aceasta: cum am 
menționat inainte, ipoteza unei stări staționare este cea 
mai satisfăcătoare din punct de vedere intelectual. [Un 
referat general publicat recent și de care am luat cunoștință 
numai după ce aceste pagini fuseseră culese sugerează că in 
general situația este așa cum mi-am închipuit-o cu. Vezi 
G. de Vaucouleurs, „The Case for a Hierarchical Cosmology“, 
Science, 27 februarie 1970, pp. 1203—1213.] 


Capitolul XI 


REPREZENTAREA ANALITICĂ 
A PROCESULUI ȘI ECONOMIA 
PRODUCŢIEI 


1. Procesul partial şi frontiera lui. Uneori, folo- 
sirea unui termen se extinde cu o viteză uimitoare 
în literatura științifică deși termenul nu posedă 
un certificat de naștere valabil, adică nu a fost 
definit precis. De fapt, cu cît se răspîndește mai 
repede, cu atît mai mare este convingerea că 
sensul termenului este perfect limpede şi înțeles 
de toată lumea. Unul din cele mai izbitoare exemple 
este cuvîntul „proces“. Trebuie să recunoaștem 
că „proces“ reprezintă o noțiune deosebit de deru- 
tantă, întrucît procesul înseamnă neapărat Schim- 
bare. După cum am văzut în capitolul III, compli- 
catele probleme legate de ideea de Schimbare 
i-au împărțit pe filozofi în școli de gîndire opuse; 
una din ele susține că totul este Existenţă, iar 
cealaltă că totul este Devenire. Ştiinţa nu se 
poate alătura însă nici uneia din aceste idei. Ea 
nu poate accepta nici sinteza lor dialectică în 
teza lui Hegel după care „Existenţa este Devenire“. 
Știința nu poate îmbrățișa decît așa-numita filo- 
zofie vulgară care admite și Existența şi Deve- 
nirea, deoarece prin însăși natura ei știința trebuie 
să facă deosebirea între obiect și eveniment. Cu 
alte cuvinte, știința trebuie să încerce să rămînă 
integral analitică, chiar dacă, după cum am argu- 
mentat mai înainte, nu poate reuși întotdeauna 

să fie astfel. În consecință, știința trebuie să aibă 
o idee clară despre modul de a reprezenta analitic 
un proces. Dacă nu se îndeplinește această cerință 
înainte de începerea jocului, se creează o sursă de 
greșeli importante. După cum ne amintim, în 
fizică opoziția dintre particulă și undă în feno- 
menele cuantice i-a obligat pe fizicieni la mai multă 
prudență în interpretarea proceselor observate. 
În științele sociale — îndeosebi în economie unde 
argumentele cu creionul pe hîrtie au în general 
doar o legătură îndepărtată cu datele concrete — 
„proces“ este un termen de care se-abuzează: el 
se foloseşte pentru a desemna aproape orice crede 
cineva de cuviință. Dovadă varietatea formulelor 
matematice prin care se reprezintă un element 
fundamental al teoriei economice cum este procesul 
de producție. Dovadă, de asemenea, dezinteresul 
practic total pentru ceea ce reprezintă în realitate 
literele folosite drept simboluri în aceste formulel. 

Abordînd problema modului de a descrie analitic 
un proces, este de remarcat că trebuie să ne ală- 
turăm dialecticii Schimbării cel puțin într-un 
punct: Schimbarea nu poate fi concepută decît 
ca raportul dintre un lucru și „altceva în afară 
de el“ (pentru a folosi terminologia potrivită intro- 
dusă de Hegel). Aceasta înseamnă că atunci 
cînd privim un copac ca un proces îi opunem în 
minte tot ce nu este acel copac, chiar dacă nu 
sîntem tot timpul perfect conștienți de această 
opoziție. Numai pentru totalitatea absolută — în- 
tregul univers în veșnicia lui — Schimbarea nu 
are sens; nu există nimic care să corespundă cu 
„altceva în afară de el“. Într-o asemenea tota- 
litate există cu siguranță Schimbare, dar pentru a 
o descoperi trebuie să pătrundem înăuntrul tota- 
lității, ca să spunem așa. Mai exact, trebuie să 
secționăm totalitatea în părți, în procese parțiale. 
Noţiunea de proces parțial presupune neapărat 


1 Această încurcătură împreună cu absurditățile ei sim- 
biotice sînt date în vileag în articolul meu „Chamberlin's 
New Economics and the Unit of Production“, cap. II din 
Momopolistic Competition Theory: Studies in Impact, sub 
îngrijirea lui R. E. Kuenne (New York, 1967), pp. 38—44, 

niște secționări în Întregul fără cusături cu care 
Anaxagora identifica realitatea?. La această răs- 
cruce, ne putem da seama de spinii dialectici ai 
ideii de proces parțial chiar dacă nu vrem să pă- 
trundem prea adînc în dialectică. Mai nimeni nu 
va nega că un organism viu este un proces parțial; 
majoritatea s-ar opri aci. Totuși, după cum ne 
amintește Bohr, este aproape imposibil să spunem 
în fiecare caz dacă un anumit atom din totalitate 
face parte din organismul în discuție sau din 
„altceva în afară de el“3. Economiștii ar trebui 
să-și dea seama și ei de dificultatea de a decide 
dacă un camion închiriat de firma A de la firma B 
și care călătorește pe o şosea încărcat cu marfă 
pentru firma C face parte din activitatea lui A, B 
sau C. Sau, pentru a cita un caz și mai complicat: 
în esență, este muncitorul dintr-un regim capi- 
talist proprietatea capitalistului, după cum susţi- 
nea Marx? În această situație sîntem confruntați 
cu aceeași chestiune care opune noţiunile dialec- 
tice (în sensul meu) noțiunilor aritmomorifce. 
Analiza nu poate accepta o penumbră între un 
p:oces individual și „altceva în afară de el“. Căci 
dacă acceptă, trebuie să o trateze ca pe un alt 
proces parțial şi atunci sfîrşește prin a avea trei 
procese parţiale în loc de două. Am fi astfel atrași 
într-un regres infinit. 

O concluzie evidentă a observaţiilor de mai sus 
este că, în acest caz ca și în toate celelalte, analiza 
trebuie să pornească de la simplificări eroice şi să 
ignoreze complet consecințele lor. Primul pas în 
această direcție constă în a presupune că reali: 
tatea poate fi împărțită în două felii — una care 
reprezintă procesul parțial determinat de interesul 
actual și a doua care reprezintă mediul său încon- 
jurător (cum poate fi numit) — despărțite de o 
frontieră analitică constînd dintr-un vid aritmo- 
morfic. În felul acesta tot ce se petrece în realitate 
în orice moment face parte fie din procesul studiat, 


` 2 Vezi capitolul .III, nota 28. 


3 Niels Bohr, Atomic Physics and Human Knowledge 
(New York, 1958), p. 10. 

fie din mediul lui înconjurător. Așadar, primul 
element pe care trebuie să-l includă neapărat 
imaginea analitică a procesului este frontiera 
analitică. Nu avem frontieră analitică, nu avem 
nici proces analitic. Faptul merită subliniat deoarece 
ne putem deseori surprinde vorbind despre un 
proces fără să avem cea mai vagă idee unde ar 
trebui să i se traseze frontiera. În asemenea cazuri 
abuzăm pur și simplu de termenul „proces“. 
Tocmai pentru că Întregul nu are cusături, 
trasarea frontierei analitice a unui proces parțial 
— pe scurt, a unui proces — nu este o problemă 
ușoară. Orice-ar spune Platon, realitatea nu are 
nici măcar încheieturi după care să ne ghidăm în 
secționarea eit. Realitatea poate fi tăiată oriunde 
dorim. Aceasta nu înseamnă că orice frontieră 
stabilită după bunul plac delimitează un proces 
care are o oarecare semnificație pentru știință. 
Analiza a împărțit deja studiul realității în mai 
multe domenii speciale, fiecare cu propriul lui 
scop. În acest mod, fiecare știință specială tra- 
sează frontierele proceselor acolo unde este nimerit 
pentru scopul ei. În lipsa unei cunoașteri profunde 
a domeniului de fenomene care aparțin chimiei, 
de exemplu, nu am ști unde să trasăm o frontieră 
potrivită a acestei științe. Cu alte cuvinte, un 
proces analitic important nu poate fi separat de 
scop Și, prin urmare, este o noțiune elementară 
— adică o noţiune care poate fi lămurită prin 
discuție şi exemplificări, dar nu poate fi redusă 
niciodată la alte noțiuni printr-o definiție formală. 
Mai departe, dacă considerăm natura frontierei 
unui proces, atenția ne este atrasă de un fapt: o 
astfel de frontieră trebuie neapărat să constea din 
două componente analitice distincte. O compo- 
nentă plasează procesul în „mediul lui înconju- 
rător“ în orice moment al timpului. Din lipsa 
unui termen mai potrivit, putem numi această 
componentă granita procesului. Trebuie să avem 
însă grijă ca acest termen să nu ne inducă în 
eroare făcîndu-ne să credem că granița unui proces 


4 Vezi capitolul III, nota 29. 

este geogrâfică, adică spaţială. Gîndirea însăși 
este un proces parțial; totuși, nimeni nu poate 
spune că este închisă într-un anumit spațiu. 
Același lucru este adevărat despre numeroase 
procese sociologice sau politice. Nu trebuie să 
pierdem din vedere nici o altă dificultate: procesul 
își poate modifica propria lui graniță. Dar această 
dificultate nu este de neînvins dacă atribuim 
analistului capacitatea de a-și da seama că un 
stejar și ghinda din care a crescut acesta aparțin 
aceluiași proces. Și nu-i putem nega această capa- 
citate fără să negăm toate legăturile cu cunoașterea 
în general. 

Frontiera trebuie să conțină de asemenea o com- 
ponentă temporală, durata procesului. Trebuie să 
specificăm momentele cînd procesul la care ne 
gîndim începe şi se termină. Dat fiind că de dragul 
științei natura este împărțită în procese parțiale, 
componenta temporală a oricărui proces de acest 
fel trebuie să fie neapărat un interval de timp 
finit. Acesta trebuie să înceapă într-un fọ > — 00 
și să încheie într-un ż < + oo. Căci dacă kb = 
= — o nu am şti tot ce este cuprins în proces 
și dacă î, = + œ nu am ști tot ce face. Extrapo- 
larea poate fi folosită în unele cazuri speciale, dar 
pentru a călca pe un teren solid trebuie să înce- 
pem cu o durată finită. Din același motiv trebuie 
exclus din categoria proceselor analitice propriu- 
zise și cazul ip = î,. Pentru a reaminti aforismul 
lui Whitehead, un proces lipsit de durată, un 
eveniment petrecut într-o clipă de timp ca fapt 
elementar al naturii, nu are nici un sens. Ca și 
procesul etern, procesul-punct este o abstracţie 
analitică de gradul doi și, ca şi în celălalt caz, nu 
se poate ajunge la el decît prin aproximație. 

Mai presus de orice, un proces implică o întîm- 
plare. Următoarea problemă care ni se pune este 
reprezentarea analitică a ceea ce se. întîmplă. 
Dar înainte de a considera această nouă sarcină 
sînt necesare două observații. 

În primul rînd, odată ce ne-am hotărît să iden- 
tificăm un proces prin frontiera lui, am renunțat 
implicit la orice gînd de a descrie ce se întîmplă 

înăuntrul acelei frontiere, adică în interiorul pro- 
cesului. Dacă vrem să aflăm ceva despre cele ce 
se întîmplă în interior, trebuie să trasăm o altă 
frontieră prin proces împărțindu-l astfel în două 
procese care urmează să fie studiate separat. 
Aceste procese nu puteau face parte din imaginea 
noastră analitică înainte de trasarea noii frontiere 
în baza principiului simplu „fără frontieră nu 
există proces“. Invers, dacă dintr-un motiv sau 
altul trebuie să ne fixăm atenția numai asupra 
procesului obținut prin subsumarea a două procese 
într-unul singur, trebuie să scoatem din imaginea 
analitică frontiera care le despărțea și de asemenea 
tot ce se lega de aceasta. Dacă ţinta noastră este o 
descriere completă a tot ce se întîmplă în interiorul 
procesului, vom fi atrași într-un regres infinit, a 
cărui rezolvare dezvăluie viciul inerent oricărui 
plan de a reprezenta realitatea printr-un cadru 
analitic. Într-adevăr, natura poate fi împărțită 
la infinit trasînd o frontieră analitică după alta. 
Limita acestui algoritm este o matrice abstractă 
în care toate procesele se reduc la un moment- 
punct al timpului-spațiu. În felul acesta toate 
procesele parțiale vor dispărea din ambițiosul 
nostru portret al realității. Cu alte cuvinte, analiza, 
după ce porneşte de pe poziția concomitenţei 
Existenţei și Devenirii, se trezește pînă la urmă 
cu o matrice în care nu se mai află nici Existenţa, 
nici Devenirea. Datorită acestui paradox al ana- 
lizei putem fi convinși că fizica, al cărei țel este 
să pătrundă tot mai adînc în interiorul materiei, 
va rămîne totdeauna fidelă ideii că materia se 
compune din particule atomice, adică indivizibile 
dar avînd o oarecare mărime. 


În al doilea rînd, spunînd că durata procesului 
începe în lg și se sfârșește în tı trebuie să înțelegem 
cuvintele subliniate în sensul lor cel mai strict. 
În ¿< h sau 14, procesul analitic nu mai 
există. Prin aceasta nu vreau să spun că în afara 
duratei alese pentru un proces analitic porțiunea 
respectivă de realitate este inexistentă. Vreau să 
spun. însă că trebuie să facem complet abstracție 
de ceea ce s-a întîmplat în realitate înainte de 4 

și de ceea ce se va întîmpla după /,. Operația 
mintală corespunzătoare trebuie să ne fie limpede: 
un proces analitic trebuie privit în sine ca o tră- 
sură de unire între o tabula rasa şi o alta. 


2. Coordonatele analitice ale unui proces partial. 
Deoarece analiza trebuie să renunțe la ideea de 
a cuprinde în descrierea procesului ce se întîmplă 
fie în interiorul, fie în exteriorul lui, problema 
descrierii întîmplărilor legate de proces se reduce 
la înregistrarea elementelor care traversează fron- 
tiera. Pentru comoditate, putem numi tnput orice 
element care traversează frontiera venind din 
afara procesului și output orice element care o 
traversează în sens invers;. 

Ajunsă aci, analiza trebuie să facă încă alți 
paşi eroici pentru a elimina prin presupunere cali- 
tatea dialectică. Calitățile discret distincte sînt 
încă admise atît timp cît numărul lor este finit 
și fiecare din ele este măsurabilă cardinal. Dacă 
desemnăm elementele care traversează frontiera 
unui proces dat prin C,, Cz, ..., Cm descrierea ana- 
litică este completă dacă pentru fiecare C, deter- 
minăm două funcții nedescrescătoare F,(7) şi 
G,(), prima indicînd inputul cumulativ, iar a doua 
outputul cumulativ al lui C, pînă în timpul ż. 
Natural, aceste funcții trebuie definite pentru 
întreaga durată a procesului, care poate fi totdeauna 
reprezentată printr-un interval de timp închis 
ca, de pildă [0, T]. 

Nu putem hotărî dacă acest model analitic este 
operațional și în afara operațiilor cu creionul pe 
hîrtie fără a examina natura elementelor aflate 
de obicei în procesele reale. O astfel de cercetare 
arată că există totdeauna numeroase elemente 
pentru care ori F,(4), ori G,(£) este identic nul pentru 
întreaga durată a procesului. Energia solară este 
un exemplu caracteristic de element care constituie 
numai un input pentru orice proces terestru. Diver- 


5 În contextul de mai sus termenii au un sens precis, 
fapt care contrastează cu obiceiul curent din economia 
politică unde sînt folosiți atit de vag încit se.aplică deo- 
potrivă serviciilor capitalului și serviciilor forței de muncă. 

sele materiale cuprinse de obicei în cuvintul 
„deșeuri“ sînt exemple clare de elemente care nu 
sînt decît outputuri. În toate aceste cazuri putem 
simplifica imaginea analitică reprezentînd fiecare 
element printr-o singură coordonată, anume prin 


(1) Et) = Gt) — Fat). 
Pentru un element output, E(t) = G,(t) > 0; 
pentru un element input, E(t) = — F(t) < 0. 


Semnul lui E,(£) este suficient pentru a afla cu 
ce caz avem de-a face. 

O a doua categorie de elemente este ilustrată 
de solul în sensul lui Ricardo, adică de solul consi- 
derat numai cu „capacitățile lui originare și 
indestructibile“. Dacă luăm cazul simplu al unui 
proces care constă din cultivarea porumbului din 
sămînță pe un pogon de pămînt, coordonatele 
solului în sensul lui Ricardo sînt 


(2) F(t) = 1, pentru 0st<T; 
Galt) =0, pentru 0 st<T; G(T)=1. 


În același exemplu, constatăm că și porumbul 
aparține acestei categorii ambivalente. Ca sămînță, 
porumbul este un input; ca recoltă, este un output. 
Astfel, presupunînd că dintr-un sac de porumb 
folosit drept sămînță se obține o recoltă de zece 
saci, avem 


3 Fg(t)=0,pentru o<t<t', Fg(t)=1,pentru t'<st<T; 
Gg(t) = 0, pentru 0 <t < T, G(T) = 10; 


unde /' este timpul semănatului $. Se pot cita 
numeroase cazuri de aceeaşi natură. Ciocanele 
folosite pentru a ciocăni alte ciocane constituie 
un exemplu pe care îl voi folosi des de acum încolo. 
Cu ajutorul unor artificii analitice putem reprezenta 
și fiecare element din această categorie printr-o 
singură coordonată, E(t). Totuși, din motive care 
vor rezulta din subcapitolul 4, mai jos, este prefe- 


6 Fiind procese, semănatul și recoltatul au durate. Dar 
simplificarea din (3) nu are nici un efect asupra problemei 
discutate aci. 

rabil să rămînem la reprezentarea mai directă ca 
(2) și (3). 

O a treia (și ultimă) categorie de elemente, 
ilustrată de muncitori și unelte, ridică o problemă 
specială. Un muncitor este un om odihnit cînd 
intră în proces, din care iese însă obosit. 
O unealtă poate fi nouă cînd intră în proces, 
dar este folosită cînd iese. Dată fiind con- 
diția analitică. de deosebire discretă între elemen- 
tele C, „același“ muncitor. trebuie despărțit 
în două entități distincte, una care să reprezinte 
muncitorul odihnit, iar cealaltă, muncitorul obosit. 
La prima vedere, acest aspect poate părea exclusiv 
de ordin practic. În realitate este un simptom 
concret al dificultății întîmpinate în separarea 
noțiunii propriu-zise de proces de noțiunea de 
schimbare calitativă, dificultate asupra căreia 
am insistat în capitolul III. Vedem că eliminarea 
schimbării calitative ne obligă să excludem din 
imaginea analitică a procesului o noțiune funda- 
mentală ca cea de identitate. Inutil să adaug că, 
din punct de vedere formal, nimic nu pledează 
împotriva reprezentării unui muncitor odihnit 
(sau unei scule noi) prin C, și a aceluiași muncitor 
cînd este obosit (sau a aceleiași scule cînd este 
uzată) prin C,. Respectiv, „același“ muncitor 
poate fi reprezentat printr-o coordonată de input 
și o altă coordonată de output: 


E.t) =0, pentru 0 <łt<t', 
(4) -E,(t) = —1, pentru t <t< Ti; 
E(t) =0, pentru 0 <t<t", 

E 


(t) = 1, pentru t'<t<T; 


unde / şi £, t <t”, sînt timpii de intrare și, 
respectiv, de ieşire a muncitorului din proces. 
Muncitorii odihniți și obosiţi precum și uneltele 
noi Și folosite pot deci fi incluși în aceeași cate- 
gorie cu celelalte inputuri și outputuri obișnuite, 
ca energia solară, deșeurile, materiile prime etc. 

Descrierea analitică a unui proces este astfel 
completă. Il putem asocia cu un punct dintr-un 

spațiu abstract al funcțiilor și scrie simbolic după 
cum urmează: 
T 


T T 
(5) LE,(t); Falt), Ga(t)]. 
0 0 0 

În această expresie indicele í cuprinde toate 
elementele care sînt numai inputuri sau numai 
outputuri, indicele «, pe cele care sînt deopotrivă 
inputuri și outputuri. Trebuie să nu omitem să 
observăm că reprezentarea (5) atrage în perma- 
nență atenția asupra faptului că fiecare proces 
are o durată T.” Ca alternativă, aceeași reprezen- 
tare poate fi transpusă într-o formă mai puţin 
abstractă a unei serii de grafice, fiecare grafic 
reprezentînd una din funcțiile cuprinse în (5).8 

O imagine analitică în care același muncitor 
(sau aceeași unealtă) este împărțit în două ele- 
mente ar complica fără îndoială nespus de mult 
lucrurile. Dacă aceste complicaţii nu au dat peste 
cap diversele modele analitice folosite în mod 
curent în ştiinţele naturii sau în științele sociale 
este pentru că problema schimbării calitative a 
fost exclusă de la început prin diverse artificii ?. 
Chimistul, de pildă, trasează de obicei frontiera 
procesului chimic în așa fel încît structura mate- 
rială — eprubeta, de exemplu — în interiorul că- 
reia se produce o reacție nu este înregistrată ca 
element propriu al procesului. Poate că el este 


7? În cazul unui proces de producție putem folosi termenul 
adecvat introdus de Marx: „timp de producție“. Karl Marx, 
Capital (3 vol., Chicago, 1932—33), II, 272 şi urm. 

8 Pentru care vezi figura 1 din articolul meu „Process in 
Farming vs. Process in Manufacturing: A Problem of Balanced 
Development“, în Economic Problems of Agriculture în Indus- 
trial Societies, Proceedings of a Conference held by the Inter- 
national Economic Association at Rome (1965), sub îngri- 
jirea lui Ugo Papi şi Charles Nunn (New York, 1969), pp. 
497—528. [Articolul este republicat și în volumul autorului 
Energy and Economic Myths, Pergamon Press, 1976, cap.5] . 

9 O remarcabilă excepție, la care mă voi referi deseori, 
este analiza făcută de Marx participării muncitorului la pro- 
cesul de producție, analiză care ocupă un loc de seamă în 
primul volum al Capitalului şi care, în ciuda lipsurilor ei, 
este evident superioară tuturor analizelor pe care le-am 
întilnit în literatură. 

îndreptățit să facă abstracție de eprubetă — reac: 
tiile chimice se pot produce și în spațiu deschis. 
Totuşi, un chimist menţionează folosirea unui 
catalizator (cînd acesta este necesar) deși, la fel 
cu solul în sensul lui Ricardo, catalizatorul nu 
se transformă în cursul procesului. Pe de altă 
parte, pe un inginer chimist îl așteaptă o pedeapsă 
grea dacă cumva pierde din vedere faptul că o 
cadă de vopsit se deteriorează din pricina utili- 
zării. Cu atît mai mult ne-am aștepta atunci ca 
un economist să includă în reprezentarea anali- 
tică a procesului de producție acest important 
factor economic — uzura. Uneori o include în 
mod explicit. Dar în acest caz el recurge la eva- 
luarea deprecierii în bani în conformitate cu una 
din regulile convenţionale stabilite de contabili. 
Soluția este nu numai arbitrară ci și logic circu- 
lară: ea presupune că prețurile și rata dobinzii, 
care sînt de fapt influențate de producție, sînt 
independente de ea. 

O examinare a modelelor fundamentale ale 
producției (în termeni reali) arată însă că nici 
un model nu include printre coordonatele lui 
muncitorul obosit sau unealta folosită. În afară 
de complicațiile formale pe care le-am menționat, 
există și alte motive care-l determină pe econo- 
mist să evite introducerea acestor elemente în 
reprezentările analitice ale unui proces. De la 
început pînă la sfîrșit, economistul se preocupă 
de mărfuri. Cu alte cuvinte, nici un economist 
nu ar trasa astăzi frontiera unui proces în așa fel 
încît sticla topită, de exemplu, să fie un output 
sau un input. Sticla topită este fără îndoială un 
factor indispensabil în producerea articolelor de 
sticlă ; nu este ceva care să fie aruncat la groapa 
de gunoi — într-un anumit sens, are valoare eco- 
nomică. Dar în cadrul tehnologiei actuale sticla 
topită nu este marfă. Noțiunea de marfă reflectă 
nu numai individualitatea dialectică a trebuinţe- 
lor omenești ci de asemenea (și mai cu seamă) 
faptul că în orice stadiu al tehnicii producția se 
realizează prin procese destul de bine individua- 
lizate. Așadar, de fiecare dată, gama mărfurilor 

este determinată de tehnologia predominantă. 
Pînă mai acum cîţiva ani pîinea pe jumătate 
coaptă sau cimentul preamestecat nu erau măr- 
furi, după cum sticla topită nu este o marfă astăzi. 
De fiecare dată însă frontierele proceselor care-l 
interesează pe economist sînt trasate acolo unde 
se poate observa circulația bunurilor, adică acolo 
unde trec dintr-o unitate de producție în alta sau 
dintr-o unitate de producție într-o unitate de 
consum. 

Deși nu există o regulă generală și rapidă pen- 
tru a stabili ce este o marfă și ce nu cste, oricît 
de imaginativi am fi nu am putea spune că mun- 
citorii obosiţi și sculele folosite sînt mărfuri. Ei 
sînt desigur outputuri în toate procesele, dar sco- 
pul propriu producției economice nu este să pro- 
ducă muncitori obosiţi și utilaj uzat. De asemenea, 
cu cîteva excepții — automobilele și locuinţele 
fiind cele mai izbitoare — nici un utilaj folosit 
nu are o piață în adevăratul sens al cuvîntului și, 
prin urmare, un „preț de piață“. În plus, dacă 
am introduce muncitorii obosiţi și uneltele uzate 
printre produsele industriale, ar trebui să atri- 
buim un preț de cost acestor mărfuri neobiș- 
nuite. Evident, o asemenea propunere este absur- 
dă. Economia nu poate renunţa la fetișismul 
mărfii după cum fizica nu poate renunța la feti- 
șismul particulei elementare sau chimia la cel 
al moleculei. 

Concluzia este că, măcar pentru scopul micro- 
analizei, reprezentarea procesului economic în for- 
ma la care ne-au condus considerațiile din acest 
subcapitol este cu totul stîngace. Se pune deci 
problema dacă există un alt mod de a descrie 
analitic un proces, un mod care să fie şi adecvat, 
și comod de utilizat în sensul că nu lasă pe dina- 
fară nici un factor esențial. Uzura, acest produs 
al Legii Entropiei, este un asemenea factor. 

3. Stocuri și fluxuri. Modelele analitice folosite 
curent în economia politică pentru a reprezenta 
un proces de producţie se împart în două mari 
categorii, fiecare categorie raportîndu-se la un 
punct de vedere complet diferit. Deși sînt opuse, 

cele două păreri au conviețuit una alături de 
cealaltă în economie mult timp înainte de era 
modelelor matematice. Una din păreri, care a 
cunoscut un mare succes odată cu apariția siste- 
mului static input-output al lui Leontief, spune 
că un proces este descris în întregime de coordo- 
natele fluxurilor, în mod explicit, de „rata fluxu- 
lui pe unitate de timp a fiecăreia din cele N măr- 
furi implicate“19. Este de presupus că ratele fluxu- 
rilor sînt determinate la frontiera care identifică 
procesul (deși ideea unei frontiere nu este men- 
ționată niciodată în lucrările de specialitate). Pe 
baza complexului care caracterizează această po- 
ziție — şi care se constată din discuţiile și apli- 
cațiile modelelor cu fluxuri — procesul este privit 
ca o acțiune care continuă să fie studiată de obser- 
vator oricînd acesta dorește să o studieze dar 
numai din exterior. Adică, în timpul cît este de 
serviciu, observatorul înregistrează doar fluxurile 
care traversează frontiera unui asemenea proces 
în desfășurare. Ce se afla deja în interiorul pro- 
cesului cînd a intrat în scenă şi ce a rămas în 
interiorul lui cînd a părăsit-o nu-l priveşte pe 
observator. În forma lui strictă, răodelul cu fluxuri 
nu pornește de la o zabula rasa şi nu se încheie cu 
o alta. 

Al doilea tip de reprezentare analitică a pro- 
cesului reflectă părerea diametral opusă: repre- 
zentarea' completă a unui proces constă din două 
instantanee, ca să spunem așa, unul cînd obser- 
vatorul intră în scenă și celălalt cînd o părăsește. 
Sau, cu alte cuvinte, observatorul face două inven- 


10 T. C. Koopmans, „Analysis of Production asan Efficient 
Combination of Activities“, în Activity Analysis of Production 
and Allocation, sub îngrijirea lui T. C. Koopmans (New York. 
1951), p. 36 (sublinierea îmi aparține). După cum am 
menționat mai sus, această concepție despre proces fusese 
deja susținută în cercuri nematematice; de ex. G. Stigler, 
The Theory of Competitive Price (New York, 1942), p. 109, 
Că aceeaşi concepție este piatra de temelie analitică a siste- 
mului input-output al lui Leontief rezultă din afirmațiile 
presărate în principala lui lucrare, W. W. Leontief, The 
Structure of the American Economy: 1919—1939 (ed. a 2-a, 
New York, 1951), îndeosebi pp. 12 și urm., 27. 

tarieri, una la începutul intervalului de obser- 
vaţie și cealaltă la sfîrșitul lui. El nu acordă abso- 
lut nici o atenție elementelor care trec frontiera în 
orice moment. Conform acestui punct de vedere, 
un proces este reprezentat analitic printr-o ma- 
trice cu două rînduri: 


A S A 
(6) pei 
1 A E 


unde vectorii (4') şi (A”') reprezintă stocurile 
de mărfuri din interiorul frontierei în două mo- 
mente de timp 7 < t”. 

Un aspect pe care l-am scos în evidență acum 
cîțiva ani ar trebui să rezulte destul de limpede 
din observaţiile de mai sus: fiecare din cele două 
tipuri de modele reprezintă numai o parte dife- 
rită a întregii povești 12. Drept exemplu conclu- 
dent să luăm cazul în care (4') = (4''). Dacă 
frontiera procesului nu delimitează întregul uni- 
vers — ca alternativă, dacă nu știm că avem de-a 
face cu un sistem izolat — ne este imposibil să 
spunem dacă (6) reprezintă o stare staționară 
(în care se petrece ceva) sau un conglomerat în- 
ghețat (în care nu se petrece nimic). Revenind la 
modelele cu fluxuri, să luăm cazul a două procese 
care au exact aceleași coordonate ale fluxurilor. 
În această situație nu avem cum ști dacă cele 
două procese sînt identice sau dacă unul este mai 
eficient (într-un anumit sens) decît celălalt. Dacă 
presupunem că observatorul studiază procesul din 
exterior cînd acesta este în plină desfășurare, 
reprezentarea fluxurilor dintr-un proces agricol 


1 John von Neumann, „A Model of General Economic 
Equilibrium“, Review of Economic Studies, XIII (1945), 2. 
Drept eșantion al numeroaselor lucrări în care a fost pro- 
movată concepția proces-stoc, vezi A. L. Bowley, The Mathe- 
malical Groundwork of Economics (Oxford, 1924), p. 28 şi 
urm.; j. R. Hicks, The Theory of Wages (Londra, 1932), 
p. 237; Paul A. Samuelson, Foundations of Economic Analysis 
(Cambridge, Mass., 1948), p. 57. 

12 Vezi articolul meu „The Aggregate Linear Production 
Function and Its Applications to von Neumann's Economic 
Model“, în Activity Analysis of Production and Allocation, 
şub îngrijirea lui Koopmans, p. 100 și urm. 

nu ar trebui să includă solul în sensul lui Ricardo!2. 
Nici uneltele aflate în curs de utilizare nu ar putea 
fi introduse într-un asemenea model dacă ne 
conformăm cu strictețe expunerii lui raționale. 
Dacă, din întîmplare, observatorul este cum nu 
se poate mai meticulos, el poate cel mult înregis- 
tra rata outputului de deşeuri. Dar se pare că 
pînă acum nici un constructor de modele nu a 
fost chiar atît de meticulos. 


Opoziția dintre cele două tipuri de modele ne 
amintește celebra antinomie dintre flux și stoc. 
Căci dacă atît modelul cu fluxuri cît și modelul 
cu stocuri ne oferă o reprezentare adecvată a unui 
proces — după cum pretinde fiecare din ele — 
antinomia dintre flux și stoc ar trebui să fie fic- 
tivă. Se întîmplă însă că cele două modele nu 
sînt nici echivalente, nici contradictorii. Putem 
fi astfel tentaţi să conchidem că, pînă la urmă, 
noțiunile de flux și stoc nu sînt perfect opuse. 
Totuși, această antinomie este ireductibilă cum 
numai o antinomie poate să fie. 


Astăzi nici un economist vigilent nu ar face 
o afirmație de felul celei cu care își începe Adam 
Smith lucrarea fundamentală: „Munca anuală a 
fiecărei națiuni reprezintă fondul care-i furnizează 
de la început toate cele trebuincioase și agrea- 
bile traiului“14. Măcar acest lucru este sigur după 
ce ni s-a spus în repetate rînduri să nu confundăm 
ceea ce curge cu ceea ce stă pe loc!5. În legă- 


13 Vezi însă nota 30, mai jos. 

14 Adam Smith, The Wealth of Nations, sub îngrijirea 
lui E. Cannan (2 vol., ed. a 5-a, Londra, 1930), I 1 (sublini- 
erea îmi aparține). Dar culmea surprizei este că Léon 
Walras — care în tinerețe s-a ocupat de matematică — aso- 
ciază venitul cu stocul. Vezi Elements of Pure Economics 
(Homewood, Ill., 1954), p. 212 și urm. Aceeași idee răzbate 
din volumul lui J. A. Schumpeter, The Theory of Economic 
Development (Cambridge, Mass., 1934), p. 46: „rezervoarele 
pe care le numim venituri“. 

15 Să amintim că S. Newcomb, în Principles of Political 
Economy (New York, 1886), p. 316 și passim, a fost primul 
care a atras atenția economiştilor asupra faptului că doctrina 
fondului brut de salarii greșea confundînd — la fel cu Adam 
Smith — un flux anual cu un fond. 

tură cu această problemă se citează deseori 
afirmația lui Irving Fisher: „Stocul se referă 
la un punct în timp, fluxul la un interval de timp“!€. 

Ca toate principiile formulate lapidar, și aceas- 
tă regulă s-a răspîndit atît de repede încît practic 
lumea s-a declarat satisfăcută fără a căuta să 
afle ce idei se află în spatele ei. Valului modern 
de formalism i-a fost astfel foarte ușor să îngroape 
antinomia sub o formulă banală care circulă acum 
și mai nestingherită. Această formulă nu putea 
reîmprospăta o noţiune fundamentală ca cea de 
stoc. Stocul a continuat să fie conceput ca o 
entitate lipsită de calitate —am spune — care 
există sub forma unui cuantum într-un anumit 
„loc“ și are o măsură cardinală în orice moment 
al intervalului de timp avut în vedere. Fluxul a 
ajuns însă să fie definit pur și simplu ca diferența 
dintre două stocuri în două momente diferite 
de timp. Această idee este cristalizată în formula 
tautologică 


(7) AS = S(t) — Site), 


unde S(t) și S(t) sînt măsurile stocului corelativ 
în momentele 4, < /,. Nu încape îndoială că acest 
punct de vedere ascunde antinomia. Diferența 
dintre două cuantumuri de grîu, de exemplu, 
este tot un cuantum de grîu, fie că cele două 
cuantumuri se referă la același depozit în 
două momente diferite, fie că se referă la două 
depozite în același moment. Din cauza acestui 
truism putem face greșeala de a confunda stocul 
cu fluxul. Conform formulei (7) atît venitul pe 
orice perioadă cît şi bilanțul unei bănci constau 
din dolari care nu pot fi deosebiți unul de celă- 
lalt. Atunci de ce să tratăm venitul și averea ca 


pe două esențe diferite? 


Un răspuns — pe care l-a dat și Fisher — este 
că în fond stocului nu i se opune AS ci AS/(4, — to)» 


16 Irving Fisher, „,„What Is Capital?“ Economic Journal, 
VI (1896), 514. Același avertisment revine de repetate ori 
în majoritatea scrierilor de mai tirziu ale lui Fisher pină la 
The Naiure of Capital and Income (New York, 1919), cap. IV. 

adică raza fluxului !?. Desigur, rata fluxului 
nu este de aceeași esență cu stocul. Dar între 
această deosebire și vechea antinomie nu există 
decît o legătură superficială. Ca probă, și o rată 
instantanee a fluxului se referă la un punct în 
timp. Cînd conduc automobilul, pot citi în orice 
moment pe instrumentele de bord atît viteza 
automobilului cît și kilometrii pe care i-am par- 
curs de acasă. Dar dacă nu știu ce înseamnă de 
fapt viteza, îi pot spune agentului de circulație 
care mă opreşte pentru că am condus cu 90 kilo- 
metri pe oră în centrul orașului: „Este imposibil, 
încă nu am parcurs 90 de kilometri de cînd am 
plecat de acasă“. Este adevărat că pot evita să 
comit această eroare dacă mi seatrage atenția 
asupra faptului că AS și AS/At nu au aceleași di- 
mensiuni. Conform acestui mod de a gîndi, 
nu există altă rațiune de a nu confunda rata lunară 
a venitului cu bilanțul lunar al unei bănci decît 
principiul general conform căruia noțiunile care 
reprezintă dimensionalități diferite trebuie să ocu- 
pe locuri diferite în mintea și operațiile noastre. 
Concluzia este că în cazul particular pe care îl 
discutăm rolul timpului devine secundar. Aforis- 
mul lui Fisher nu ar spune mai mult decît nenu- 
mărate alte reguli de același fel, de exemplu 
„înălțimea se referă la un punct din spaţiu, panta 
la o porțiune de spațiu“. Răspunsului menționat 
la începutul paragrafului îi scapă faptul că anti- 
nomia dintre flux și stoc nu implică numai dife- 
rența dintre dimensionalitatea ratei fluxului şi 
cea a stocului. 

Deși majoritatea modelelor economice de astăzi 
folosesc pe dinafară formula (7) pentru a trece 
de la coordonatele stocurilor la ale fluxurilor şi 
invers, ele nu-i dau cititorului ocazia să constate 
antinomia care l-a intrigat pe Fisher și pe mulți 
alți analiști conștiincioşi. În realitate această anti- 
nomie este negată implicit dar în mod clar de 
argumentul că modelul cu stocuri este mai cu- 


1? Fisher, „What Is Capital?“ p. 514 și urm. 

prinzător deoarece coordonatele fluxurilor pot fi 
derivate din datele despre stocuri cu ajutorul 
ecuației (7), în timp ce stocurile nu pot fi deter- 
minate din fluxuri decît în afara unei constante 
arbitrare (sau numai dacă stocurile sînt cunos- 
cute într-un moment oarecare). Argumentul con- 
chide că modelul cu stocuri trebuie preferat 
celuilalt 18. 

Acest sfat ascunde concluzia greșită, manifestă 
în toate modelele, că cel care face recensămîntul 
trebuie să întocmească exact aceeași listă de ele- 
mente ca vameșul care înregistrează numai ce 
trece peste graniță. Cu alte cuvinte, lista elemen- 
telor C, trebuie să fie identică în reprezentarea 
cu stocuri și fluxuri a aceluiași proces 19. Aceasta 
este consecința naturală a rezolvării problemei 
fluxului cu ajutorul lui (7). Căci dacă admitem 
că această ecuație este singura definiție a fluxu- 
lui nu putem să nu conchidem că ori de cîte ori 
există un flux trebuie să existe un stoc și invers. 
Este limpede că, dacă o față a formulei de defi- 
niție are un. sens, și cealaltă față trebuie să aibă 
unul. Cîteva contraexemple sînt suficiente pen- 
tru a arăta că, în cadrul aceluiași proces, între 


18 Printre autorii pe care i-aș putea cita în sprijinul apre- 
cierii din acest paragraf se află autorități ca John Hicks, 
de exemplu. În recenta lui lucrare Capital and Growih (New 
York, 1965), p. 85, acesta ne spune deslușit: „Nu este necesar 
să deosebim stocurile de fluxuri; întrucit stocurile si fiuxurile 

articipă exact în același mod la stabilirea echilibrului“. 
n acest volum, ca și într-unul mai vechi, Value and Capital 
(Oxford, 1939), Hicks adoptă ideea exprimată de (7) pentru 
a deriva fluxurile din coordonatele stocurilor pe care le preferă 
pentru a reprezenta un proces. l 

12 Putem cita aci cazul sistemului dinamic al lui Leontief 
în care listele inputurilor și outputurilor curente şi capitale 
sint identice. Cf. W. Leontief et al., Studies in the Siructine 
of the American Economy (New York, 1953), pp. 55—58. 
Este adevărat că într-un model formal se poate folosi aceeaşi 
listă pentru articolele care sînt fluxuri și pentru cele care 
sînt stocuri, cù condiția ca în aplicațiile concrete ale modelului 
unele din coordonate să fie egalate cu zero. Dar acest procedtu 
va ascunde probabil privirilor o trăsătură foarte importantă 
a procesului. Vezi subcapitolul 9, mai jos [şi, mai ales, capi- 
tolul 9 din Energy and Economic Myths, citat în nota 8 din 
acest capitol]. 

lista elementelor care constituie fluxuri și a celor 
care constituie stocuri nu există nici măcar un 
raport de incluziune: în mod normal, cele două 
liste se suprapun. Un recensămînt trebuie să cu- 
prindă pămîntul unei ţări, drumurile, barajele, 
fabricile etc., etc., — elemente care nu se găsesc 
niciodată în statisticile de import-export. Pe de 
altă parte, majoritatea locuințelor folosesc un 
flux de electricitate; totuşi, cel care face recen- 
sămîntul nu găsește nici un stoc de electricitate. 
Chiar dacă vom lua un articol precum „cauciucul 
brut” — care este atît o coordonată a stocurilor 
cît și una a fluxurilor din Statele Unite conside- 
rate ca un proces parțial — vom vedea că de 
regulă stocurile și coordonatele fluxurilor nu co- 
respund formulei (7). 

Esența problemei în discuție este că un flux 
nu reprezintă neapărat o descreștere sau o creștere 
a stocului de același material. Sticla topită care se 
scurge în mașina de laminat nu face să scadă 
stocul de sticlă topită din cuptor. În ultimă 
instanță, ea face să scadă stocurile de nisip, 
cărbune etc. — adică stocurile de alte materiale 
din natură. Fluxul alimentelor consumate de 
omenire de la originea ei nu a provenit dintr-un 
stoc existent în momentul Creației. Timpul care 
se scurge în permanență dar nu există niciodată 
sub formă de stoc este însă cel mai edificator 
exemplu. 

Poziţia după care formula (7) reprezintă per- 
fect noțiunea de flux deoarece orice flux vine 
dintr-un stoc și trece într-altul poate fi atribuită 
erorii epistemologice pe care m-am străduit s-o 
combat în unele din capitolele precedente. Con- 
form acestei aberaţii, Schimbarea constă din loco- 
moție și nimic altceva. Drept rezultat, compli- 
cata noțiune de flux, care este strîns legată de 
schimbarea calitativă, se reduce la mişcarea de 
la o regiune a realității la alta. Există fără îndoială 
cazuri în care formula (7) exprimă direct legătura 
dintre două stocuri și un flux. Totuși, în majori- 
tatea zdrobitoare a cazurilor importante, legă- 
tura reală este între un stoc și un flux. Pentru 

o ilustrare simplă să considerăm scurgerea sti- 
clei topite din cuptor în mașina de laminat. Putem 
să ne imaginăm stocul de sticlă topită care s-ar 
acumula într-un interval de timp dacă nu ar fi 
transformat aproape instantaneu într-o foaie de 
sticlă. De asemenea, ne putem imagina stocul 
de grîu care s-ar fi acumulat pînă acum dacă 
tot grîul produs, să zicem, din anul 1900 nu ar 
fi fost consumat pe măsură ce a fost recoltat. 

Morala acestor exemple este limpede: fluxul 
este un stoc distribuit pe un interval de timp. Sto- 
cul la care se referă această definiție poate avea 
numai o existență analitică — ca în cazul ulti- 
mului exemplu — sau o existență reală, în care 
caz el corespunde lui AS din formula (7). Cred 
că această definiție este mult mai clară decît 
aforismul lui Fisher. 


Fie că iese dintr-un stoc sau intră într-unul, 
fie că are caracterul unui eveniment, fluxul poate 
fi reprezentat analitic printr-o coordonată de felul 
lui E(Z) din relaţia (1) din subcapitolul 2 de mai 
sus, definită pentru un interval de timp potrivit?0. 
Deseori ne putem mulțumi cu o descriere mai 
puțin precisă spunînd pur și simplu că un flux 
de zece tone de sticlă topită s-a produs în cinci 
ore. În acest caz, reprezentarea analitică este 
perechea (S, T), unde S este un stoc și T este o 
durată de timp. Menţionarea explicită a stocului 
corespunzător și a duratei este indispensabilă. 
Şi, de fapt, această mențiune se face în orice tabel 
statistic conținînd date de producție, de exemplu. 
Numai că componenta timpului este separată 
de S și inclusă în titlul tabelului, care poate fi 

„Producţia anuală a industriei siderurgice“. Da- 
tele din tabel sînt însă stocuri, după cum am spus 


20 Evident, în toate cazurile esența lui E(t) este cea a 
stocului. Uneori, E(?) nu poate fi determinat altfel decit 
măsurînd cu un instrument rata instantanee a fluxului, 
e(t) = E'(5). În acest caz nu trebuie să pierdem din vedere 
faptul că un flux constă întotdeauna dintr-o substanță în 
sensul larg al cuvîntului. Altfel, ne putem trezi vorbind 
despre un stoc de voltaj, dacă citim alt instrument decît 
cel pe care ar trebui să-l citim. 

mai sus. Dacă spunem numai că rata fluxului a 
fost în medie de două tone pe oră — adică înlo- 
cuim perechea (S, T) cu o singură coordonată 
SIT — nu dăm o descriere completă a fluxului 
nici măcar în forma simplificată. 

4. Fonduri și servicii. Principalul punct din 
subcapitolul precedent — anume că un flux. nu 
iese neapărat dintr-un stoc real sau nu intră într- 
unul — ține de simplul fapt că produsele sînt 
create. Dacă se delimitează corect frontiera unui 
proces care produce automobile, de exemplu, nu 
vom găsi nici un stoc din care se scurge produsul. 
Invers, se poate trasa frontiera unui proces în 
așa fel încît multe fluxuri de input să fie anthi- 
late în clipa în care intră în proces. În limbajul 
economic, ele sînt consumate. Inputurile care 
fac parte din această categorie sînt caracterizate 
de o trăsătură interesantă. Deşi atunci cînd facem 
calculul definitiv constatăm că încheierea unui 
proces necesită o anumită cantitate dintr-un 
astfel de input, această cantitate nu este nece- 
sară toată dintr-o dată, ci numai sub forma unui 
flux repartizat în timp într-un anumit mod. Gîn- 
diți-vă de exemplu la cantitatea de energie solară 
„sau la cantitatea de precipitații necesară pentru 
a încheia procesul de cultivare a porumbului. 
Nici un zugrav nu trebuie să-și cumpere dintr-o 
dată toate vopselele de care are nevoie pentru o 
lucrare. Dacă nu ar exista constrîngeri materiale 
rezultate din unități discontinue, l-am putea 
vedea cumpărînd un flux continuu de vopsele. 

Cele spuse despre energia solară, ploaie şi vopsele 
nu se aplică tuturor inputurilor. Unele inputuri 
sînt caracterizate de două trăsături corelate. În 
primul rînd ele nu sînt consumate în proces, 
ci ies din proces, deși cu unele cicatrice. Scara 
unui zugrav este un bun exemplu. Dar cel mai 
convingător exemplu din această categorie este 
solul în sensul lui Ricardo care iese exact în aceeași 
cantitate și cu aceeași calitate. Majoritatea inpu- 
turilor din această categorie există numai sub 
forma unor unități fizice indivizibile. Reprezen- 
tanții tipici sînt orice unealtă care durează mai 

mult decît procesul la care participă precum și 
muncitorul. Dar în toate aceste cazuri spunem 
că pămîntul, uneltele și muncitorii sînt folosiți, 
nu consumati în proces. Şi avem dreptate să facem 
această deosebire. 

Problema nu este nouă. Deseori se spune că 
deosebirea se naște din faptul că unele lucruri 
pot fi consumate dintr-o dată, pe cînd altele sînt 
durabile, deoarece consumul lor necesită o du- 
rată 21. După cum era de așteptat, argumentele 
pozitiviste au atacat această poziție pe motiv 
că niciun eveniment nu este lipsit de durată și 
că nu se poate trage o linie exactă care să separe 
factorii de producție durabili de cei nedurabili 22. 
Poziţia greşește însă susținînd — cum rezultă din 
literatură — că orice obiect poate fi clasificat 
drept durabil sau nedurabil independent de pro- 
cesul în care este un input. Eroarea este similară 
celei care se face prin împărțirea generală a măr- 
furilor în bunuri de consum și bunuri de pro- 
ducție. Analiza poate face abstracție de penumbra 
dialectică, dar nu și în cazul în care penumbra 
acoperă aproape tot spectrul în discuţie. 

Inputurile pot fi clasificate în durabile și nedu- 
rabile într-un mod care satisface cerințele analizei 
dacă adoptăm un criteriu relativ. În raport cu 
un proces dat, un input este folosit (dar nu este 
consumat) numai dacă poate fi asociat cu un 
output din cauza identității substanței — ca în 
cazul seminţei de trifoi folosite pentru a obține 
sămînță de trifoi — sau identității obiectului — 
scara zugravului. În caz contrar, inputul este 
consumat în proces. Clasificarea este desigur dia- 
lectică, întrucît în panoplia de unelte pozitiviste 
nu găsim nici un instrument cu care să recu- 
noaștem identitatea. Cîteva exemple extreme vor 
contribui la clarificarea problemei. O rachetă spa- 


21 De ex., Léon Walras, Elements of Pure Economics, 
p. 212. 

22 Inconsecvența dogmei pozitiviste iese din cînd în cînd 
la iveală. Putem aminti că în alte ocazii această dogmă nu 
vede nimic greșit în ideea unui eveniment într-un singur 
moment de timp. Cf. capitolul III.4 și 5, mai sus. 

țială ar fi clasificată astăzi drept un input con- 
sumabil; în tehnologia de mîine poate deveni 
însă un input durabil folosit succesiv în mai multe 
zboruri spațiale. Ne putem de asemenea închipui 
procese în care să nu existe nici un input durabil 
în afară de spațiu şi o formă brută de energie- 
materie — evoluția universului de ia „marele 
bang“ pînă astăzi, de exemplu. O expediţie cu 
sfîrșit tragic în Sahara constituie un alt exemplu. 
n fine, să observăm că procesul economic al 
omenirii de la începutul lui pînă în zilele noastre 
nu conține nici un input durabil de natură umană 
sau tehnică și numai cîteva de altă natură. Deși 
aplicabilă și în asemenea procese, clasificarea inpu- 
turilor în consumabile și durabile poate să nu 
fie edificatoare. Aceste procese ridică unele pro- 
bleme care trebuie tratate diferit. Să facem deci 
abstracție de ele pentru moment și să ne concen- 
trăm asupra numărului covîrşitor de procese în 
care deosebirea este foarte instructivă. 

Economiștii spun despre un input durabil — 
o mașină, de exemplu — nu numai că poate fi 
utilizat într-un proces de producție, ci şi că poate 
fi decumulat. Ei vorbesc şi despre acumulare de 
capital cînd se construiește o fabrică nouă. Tre- 
buie să remarcăm însă că în aceste expresii sen- 
surile termenilor „acumulare“ şi „decumulare“ se 
deosebesc profund de sensurile pe care le au cînd 
se spune că un flux se acumulează într-un stoc 
sau un stoc se decumulează într-un flux. În ulti- 
mele cazuri „acumulare“ şi „decumulare“ repre- 
zintă operații mecanice înrudite cu locomoția. 
Deoarece diferența rezultată astfel are o impor- 
tanță analitică majoră, folosirea ambiguă a ter- 
menilor a constituit focarul unei controverse inu- 
tile și sursa unor grave erori; ne vom ocupa ime- 
diat de una din aceste erori. 

Nu încape îndoială că decumularea unei mașini 
nu constituie o distribuție mecanică în timp a 
mașinii, cum e cazul rezervei de provizii a unui 
explorator, de pildă. Cînd „decumulăm“ 9 mașină 

nu o divizăm în bucăţi și nu folosim bucăţile 
una după alta în chip de inputuri pînă cînd le 
consumăm pe toate. Maşina este folosită de repe- 
tate ori într-o succesiune temporală de sarcini 
pînă cînd devine deșcu și trebuie aruncată. O 
mașină este desigur un stoc material, dar nu în 
sensul pe care-l are acest cuvînt în „un stoc de 
cărbuni“. Dacă ţinem să folosim în continuare 
cuvîntul, putem spune că o mașină este un stoc 
de servicii (utilizări). Dar un mod mai judicios 
(deci mai sigur) de a descrie o mașină constă în 
a spune că ea este un fond de servicii. 


Deosebirea dintre noțiunea de stoc şi cea de 
fond trebuie consemnată atent, pentru ca fap- 
tele concrete ale vieții economice să nu fie dena- 
turate în dezavantajul tuturor. Dacă o cutie 
conține 20 de bomboane putem face fericiți 20 
de copii astăzi sau mîine ori o parte din ei astăzi 
și o parte mîine și așa mai departe. Dar, dacă 
un tehnician ne spune că o cameră de hotel va 
mai dura probabil încă 1 000 de zile, nu putem 
satisface astăzi 1 000 de turiști. Putem doar satis- 
face unul astăzi, un al doilea mîine şi așa mai 
departe pînă cînd camera nu mai poate fi folosită. 
Să luăm de asemenea cazul unui bec electric 
care durează 500 de ore. Nu-l putem folosi pentru 
a ilumina 500 de camere acum. Folosirea unui 
fond (adică „decumularea“ lui) necesită o durată. 
În plus, această durată este determinată în limite 
foarte stricte de structura fizică a fondului. Nu 
o putem face să varieze decît puțin sau chiar 
deloc. Dacă vrem să „decumulăm“ o pereche de 
ghete nu avem decît o singură soluție: să umblăm 
pînă cînd le uzăm complet. În opoziţie cu 


23 Putem desigur vinde ghetele. Dar aceasta ar însemna 
decumularea ghetelor ca stoc, nu ca fond de servicii. In 
plus, vinzarea ghetelor presupune un cumpărător care vrea 
să le folosească el. Faptul elementar că fondurile nu pot fi 
decumulate decit prin utilizare o perioadă determinată 
de timp explică nu numai neajunsurile economice ale rece- 
siunii, ci și impasul structural al multor economii din America 
Latină. Cf. articolului meu „O Estrangulamento: Inflação 
Estrutural e o Crescimento Econômico“, Revista Brasileira 

aceasta, decumularea unui stoc se poate produce 
într-o singură clipă, dacă vrem. Şi, pentru a 
punc punctele pe toate i-urile semnificative, să 
observăm și că „acumularea“ unui fond se deo- 
sebește de acumularea unui stoc. O mașină nu 
se creează prin acumularea într-un fond a servi- 
ciilor pe care le poate presta: ea nu se obține 
depozitînd aceste servicii unul după altul, așa 
cum se adună proviziile de iarnă în pivniță. Ser- 
viciile nu se pot acumula ca banii la casa de 
cconomii sau timbrele într-o colecție. Ele pot fi 
doar folosite sau irosite. 

Nu mai este ncvoic să adaug nimic pentru a 
demonstra și că folosirea termenului „flux“ în 
legătură cu serviciile unui fond este nepotrivită 
dacă „flux“ este definit ca un stoc repartizat în 
timp. În realitate, expresia „fluxul serviciilor“, 
folosită în general, tinde să șteargă — uneori a 
șters chiar — deosebirile importante dintre două 
mecanisme, cel prin care se stabilesc preţurile 
serviciilor şi cel prin care se stabilesc prețurile 
obicctelor materiale. Folosirea ambiguă a cuvîn- 
tului „flux“ ne atrage inevitabil într-o cursă: 
pentru că un flux poate fi acumulat, găsim per- 
fect normal să raționăm că serviciile sînt „încor- 
porate“ în produs 24. Numai materialele care intră 
într-un proces de producție pot fi încorporate 
în produs. Serviciile pe care le prestează acul 
croitorului, de exemplu, nu pot fi încorporate în 
haină — iar dacă cineva găseşte acul însuşi în 
haină, nu poate fi vorba decît de un accident 
regretabil. Faptul că în anumite împrejurări va- 
loarea serviciilor se transmite produsului trebuie 
explicat altfel decît considerînd mașina ca un 
stoc de servicii care sînt introduse rînd pe rînd 
în produs. 

Între flux şi serviciu există o deosebire atît 
de mare încît ea diferenţiază chiar și dimensiona- 


de Economia, XXII (martie 1968), 5—14. [Republicat în 
Energy and Economic Myths, cap. 7, citat în nota 8, mai 
sus.] 

24 De ex., A. C. Pigou, The Economics of Stationary 
States (Londra, 1935), pp. 20, 117. 

litățile celor două noțiuni. Din acest motiv, fizi- 
cienii nu ar fi putut tolera mult timp confundarea 
lor. Cantitatea unui flux se exprimă în unități 
potrivite substanţei (în sensul larg) — de exemplu, 
kilograme, litri, metri etc. În schimb, rata fluxu- 
lui are o dimensionalitate mixtă  (substanţă)/ 
(timp). Situaţia este complet inversată în cazul 
serviciilor. Cantitatea de servicii are o dimensio- 
nalitate mixtă în care timpul intră ca factor: 
(substanță) X (timp). Dacă o uzină folosește 100 
de muncitori într-o zi de lucru (8 ore), totalul 
serviciilor folosite este 800 om X ore. Dacă, prin 
analogie cu rata fluxului, vrem să stabilim rata 
serviciilor în aceeași situație, printr-o operaţie 
algebrică simplă aflăm că această rată este 100 
oameni, punct. Rata serviciilor este pur și simplu 
volumul fondului care prestează serviciile și în 
consecință se exprimă -în unități elementare în 
care nu intervine factorul timp. O rată în raport 
cu timpul care să fie independentă de timp este 
fără îndoială o curiozitate. Era deci cu atît mai 
necesar să subliniez că acest lucru există și să 
arăt motivul pentru care el există. 


5. Un model cu fluxuri și fonduri. După cum 
ne sugerează numărul lucrărilor, tendința actuală 
din economie este de a ne repezi de-a dreptul la 
problemele „mari“, creşterea sau dezvoltarea. Dar 
îndeosebi printre economiștii care formează majo- 
ritatea, nu toți cei care scriu despre dezvoltare 
sau care se ocupă de planificare ţin cont de un 
exemplu concret elementar din mecanică, și anu- 
me că nu se poate vorbi despre o mişcare acce- 
lerată decît ca o trecere de la o mișcare uniformă 
la o altă mișcare uniformă. Asemenea mișcării 
accelerate, creşterea nu poate fi concepută decît 
ca o trecere de la o stare staționară la alta. Studiul 
creşterii trebuie să înceapă cu studiul stării sta- 
ționare şi să se dezvolte de pe această bază dacă 
e vorba să fie o acțiune științifică bine planificată?5. 


25 În partea a III-a din Leontief, Structure of the American 
Economy, cititorul poate găsi o excelentă exemplificare a 
acestui procedeu, 

Părerea — exprimată deseori, însă sotto voce mai 
curînd decît solemn — că noțiunea de stare sta- 
ționară constituie doar un balast al manualelor 
de școală este deci fără sens. În realitate, contra- 
riul este adevărat: de obicei, autorii nu acordă 
suficientă atenție clarificării acestei noțiuni de 
stare staționară?6. Ideea că, în plus, noțiunea de 
stare staționară este lipsită de importanță din 
punct de vedere faptic constituie un complement 
al aceleiași păreri eronate. Ea reflectă atît o 
cunoaștere superficială a faptelor cît şi o înțele- 
gere greșită a sensului pe care-l are în știință 
„important din punct de vedere faptic“. Nici 
măcar inginerul mecanic din uzină, pe care-l inte- 
resează numai faptele concrete, nu va spune că 
pentru el mișcarea uniformă nu are importanță 
din punct de vedere faptic. Și, după cum există 
mișcări care sînt aproape uniforme și, prin urmare, 
pot fi tratate ca fiind uniforme, în istoria omenirii 
găsim numeroase cazuri de stări economice aproa- 
pe staționare. Din zorile evoluției economice a 
omului pînă în zilele noastre, numai interludiul 
actual face excepţie de la regula după care socie- 
tatea umană a progresat într-un ritm atît de 
lent încît schimbarea devine vizibilă numai în 
perspectiva secolelor sau chiar mileniilor. La scară 
mai mică, ce altceva este o fabrică care funcțio- 
nează normal decît o stare cvasistaționară sau o 
întreprindere mergînd în pas constant, dacă pre- 
feraţi? 

Calitatea de a fi staționar poate fi definită în 
cîteva moduri echivalente. Direcţia din care a 
abordat Karl Marx această problemă pare să se 
potrivească cel mai bine cu sfera acestui capitol??. 
Un sistem este staționar dacă orice face se poate 
repeta în mod identic de nenumărate ori. „Stare 
staționară“ și „reproducția simplă“ a lui Marx 
sînt deci termeni perfect sinonimi. Dar, pentru ca 


26 O remarcabilă excepție este magistrala analiză a lui 
Pigou în Economics of Stationary State, dată astăzi aproape 
complet uitării. 


2? Vezi Marx, Capital, I, 619 şi urm. 

un proces parțial să se poată repeta după ce s-a 
încheiat, este indispensabil ca factorii de fond 
implicați în el să nu iasă degradaţi. Din cele spuse 
pînă acum rezultă că această condiție duce la 
un impas. 

Totuşi, putem ieși din acest impas și soluția 
ne vine direct din literatura economică mai veche. 
Este vorba de ideea că echipamentul procesului să 
fie mentinut ca un fond constant de însuși procesul 
la care participă”. Interpretată strict, această 
idee este o ficțiune. Un proces care lasă pentru 
totdeauna ceva în afara influenței Legii Entropiei 
este absurd din punct de vedere faptic. Meritele 
acestei ficțiuni sînt însă neîndoielnice. La fel cu 
noțiunea de mișcare uniformă (adică o mișcare în 
care nu cxistă frecare entropică) noțiunea de 
proces care-şi menține echipamentul constant nu 
este atît de departe de realitate pe cît pare la 
prima vedere. Ajunge să privim în jurul nostru în 
orice fabrică sau locuință pentru a ne convinge 
că în mod normal eforturile sînt în permanență 
îndreptate spre întreținerea echipamentului în 
condiții bune de funcționare. Să nu omitem să 
observăm că „menţinerea capitalului ca fond con- 
stant“ nu presupune că o componentă a echipa- 
mentului este un monolit indestructibil. Înseamnă 
doar că eficiența specifică a fiecărei componente 
a echipamentului este menținută constantă. Nu 
contează dacă o mașină are un aspect învechit, 
este zgîriată, crestată, demodată etc. atît timp cît 
este tot atît de eficientă ca atunci cînd era nouă. 
În locuri în care avioanele cu reacție nu pot încă 
ajunge, vedem sute de avioane DC-3, unele vechi 
de 20 de ani, funcționînd tot atît de bine ca atunci 
cînd erau noi şi făcînd curse între metropolele 


28 Motivul indicat de Marx (Capital, I, 221 și urm.) pentru 
alegerea termenului „capital constant“ pentru mijloacele 
materiale de producţie este acela că valoarea acestor mij- 
loace trece nemodificată în valoarea produsului. Era natural 
ca el să accentueze în felul acesta principala teză a doctrinei 
valorii bazate pe muncă. Dar analiza făcută de el schemei 
reproducției simple (ibid., II, 459 și urm.) ne arată clar că 
el se gîndea îndeosebi la ideea menționată în text. 

lumii. Există totuși o hibă în ideea menținerii 
capitalului constant, dar aceasta ţine de consi- 
derații analitice, nu faptice. 

Pentru a menține o sapă în stare de funcțio- 
nare, un proces agricol are nevoie, printre altele, 
de o pilă de ascuțit. Devenind astfel un element 
necesar procesului, pila trebuie de asemenea păs- 
trată în stare bună şi, prin urmare, reclamă la 
rîndul ei o altă unealtă (o perie de sîrmă, de 
exemplu) ; aceasta reclamă o altă sculă și așa mai 
departe. Sîntem astfel prinși într-un regres infinit 
care, eventual, nu s-ar sfîrşi pînă cînd nu am include 
în procesul respectiv o foarte mare parte din tot 
sectorul de producţie al economiei. Şi aceasta nu 
este totul. Din moment ce muncitorii sînt fonduri, 
ei trebuie de asemenea menținuțţi „în bună stare 
de funcţionare“. Procesul inițial trebuie să fie 
lărgit pînd se include în el și procesul din gospo- 
dăria fiecărui muncitor și practic toate liniile de 
producție din lume. Această concluzie este un 
exemplu izbitor de modul în care realitatea uni- 
tară se opune diviziunii în bucăți aritmomorfice. 
Dacă vrem neapărat să raportăm un proces la o 
entitate permanentă, o formă de Existenţă, sîntem 
obligați să ne întoarcem la Întreg. O viziune atît 
de amplă poate avea merite în alte privințe — cum 
vom vedea la timpul potrivit — dar ea ne inter- 
zice să ne ocupăm de microprocese, de o uzină sau 
chiar de o industrie, de exemplu. Pentru a ocoli 
dificultatea este necesar un compromis. Acesta 
constă din a admite că întreținerea poate fi parțial 
realizată și prin servicii venite din afară și din a 
ignora uzura zilnică a muncitorului (care se reface 
de fapt în afară, la el acasă). Dividendele pe care 
le plătește acest compromis constau dintr-o ima- 
gine mai clară a implicaţiilor practice ale procesului 
de producţie. 

Putem împărți acum factorii de producţie în 
două categorii: elementele fondului, care reprezintă 
agenții procesului şi elementele fluxului, care sînt 
folosite de agenți sau asupra cărora acționează 
aceștia. Fiecare element al fluxului este în con- 
tinuare reprezentat tot de o singură coordonată 

E(t), așa cum a fost definită în subcapitolul 2 
de mai sus. Dar întrucît un element al fondului 
intră în proces și iese .din el fără să-și modifice 
eficiența, reprezentarea lui analitică poate fi 
simplificată mult. Anume, putem reprezenta parti- 
ciparea unui fond C« printr-o singură funcție 
Są(t) care indică cantitatea de servicii furnizate 
de Ca pînă în timpul/,0 < £ < 1.% Pentru repre- 
zentarea analitică a procesului mai trebuie să ne 
referim la un punct dintr-un spațiu abstract, dar 
această reprezentare este mult mai simplă decit 


(5) din subcapitolul 2: r 
7 T 
(8) (E); St) 


Rezultatele formale ca cel la care am ajuns 
mai sus tind să cearnă problemele şi punctele 
de care trebuie totuși să ținem permanent seama 
dacă nu-vrem să devenim născocitori de simboluri 
numai. Cel mai important lucru este să ne amintim 
că problema clasificării unui factor drept element 
al fondului sau al fluxului în reprezentarea anali- 
tică a unui proces real depinde de durata acelui 
proces. Dacă procesul în care se foloseşte un 
automobil, de pildă, este relativ scurt, eficiența 
automobilului poate fi menţinută înlocuindu-i din 
cînd în cînd bujiile sau cauciucurile, de exemplu. 
Dacă este mai lung, va fi necesar să-i înlocuim 
motorul, șasiul sau părți ale caroseriei. Elemen- 
tele fluxului nu vor fi aceleași în cele două cazuri. 
Putem presupune că orice automobil poate fi 


2 Ca alternativă, Ca poate fi reprezentat printr-o funcție 
Uall) care ne arată ce volum din fond participă la proces 
în £, pe baza convenției că un fond se află înăuntru in momentul 
în care intră în proces și afară în momentul în care iese din 
el. Această convenţie este aspectul simetric faptului că un 
input dintr-un proces parţial este un output al mediului și 
invers. Reprezentarea grafică a lui UVa(7) arată ca profilul 
unei metropole americane și are avantajul că scoate în evi- 
dență perioadele in care Ca este inactiv, adică perioadele în 
care nu este necesar procesului. Vezi fig. 1 din articolul meu 
„Process in Farming vs. Process in Manufacturing“ (citat 
în nota 8, mai sus și republicat în Energy and Economic 
Myths, cap. 5). 

întreținut la infinit prin fluxuri ale tuturor com- 
poncntelor sale. Pină la urmă automobilul nu va 
mai avea decît numele în comun cu cel inițial. 
Dar acest fapt nu trebuie să-l preocupe pe analist: 
în proces sînt necesare serviciile unui automobil 
de un anumit tip, nu cele ale unui anumit automo- 
bil identificat prin numărul de serie. Costul este 
unul din motivele pentru care în realitate automo- 
bilele și alte părți. din utilaj nu sînt întreținute la 
infinit, ci aruncate din cînd în cînd. Dar chiar 
dacă, costul nu ar constitui un impediment, demo- 
darea ar duce pînă la urmă la același rezultat. 
Noutatea este deci principala cauză pentru care 
un automobil, o mașină, un pod sau o şosea sînt 
în cele din urmă scoase din uz și înlocuite. Desigur, 
pe termen foarte, foarte îndelungat, acțiunea Legii 
Entropiei este cea care împiedică orice lucru să 
dureze la infinit. Nu trebuie deci să trecem cu 
vederea limitările modelului cu fluxuri și fonduri 
ca reprezentare analitică a proceselor reale. Dar 
nu trebuie nici să minimalizăm meritele modelului, 
care aruncă multă lumină asupra unui mare 
număr de aspecte analitice. 

Un alt lucru important de reținut este că împăr- 
țirea factorilor în elemente de flux și de fond nu 
înseamnă că același articol nu poate apărea atît 
ca flux cît și ca fond. Să amintim un exemplu 
din subcapitolul 2, anume procesul în care se 
folosesc ciocane pentru a ciocăni ciocane. Este 
evident că în acest caz articolul „ciocan“ este un 
flux de output — și ca atare trebuie reprezentat 
în (8) printr-un termen E,(?) — şi de asemenea un 
fond — reprezentat printr-un termen Sa(4). Totuşi, 
acest lucru a fost adesea trecut cu vederea. Și nu 
este de importanță minoră. Dificultățile analitice 
pe care și le-a creat Marx omițînd să deosebească 
ciocanele-fond de ciocanele-flux în schema repro- 
ducției simple sînt o ilustrare remarcabilă. Problema 
are multe fațete instructive și voi reveni la ea 
(subcapitolul 14, mai jos). 

6. Alte considerații asupra modelului cu fluxuri 
și fonduri. Expresia generală (8) poate deveni mai 
pregnantă dacă se introduc categoriile mari în 

care pot fi clasificate elementele fondului și flu- 
xului în conformitate cu natura lor particulară sau 
cu rolul pe care-l au în proces. Pentru fonduri 
ne putem ghida după împărțirea clasică a facto- 
rilor de producție și deosebi solul în sensul lui 
Ricardo (L), capitalul propriu-zis (K) şi forța 
de muncă (H). Printre elementele fluxului putem 
deosebi mai întîi inputurile reprezentate de 
așa-numitele resurse naturale (R) — energia so- 
lară, precipitațiile atmosferice, substanțele chi- 
mice „naturale“ din aer și sol, cărbunii din sub- 
sol etc. Apoi inputurile curente (J) de materiale 
care sînt transformate în mod normal în produse 
și care provin din alte procese de producție — che- 
resteaua dintr-o fabrică de mobilă, cocsul dintr-o 
turnătorie etc. În al treilea rînd, inputurile necesare 
pentru a menține intact echipamentul, (M) — lu- 
brifianții, vopselele, piesele de schimb etc. În al 
patrulea rînd, outputul de produse (0). Şi, în 
fine, outputul de deșeuri (W). Folosind notațiile 
corespunzătoare, expresia (8) poate fi înlocuită 
prin 
T T T T T T T T 
(9) [R(t), I($), M(t), O), WE); L0), RO), H(0)]. 
0 0 0 0 0 0 0 0 

Factorii naturali de producţie au constituit 
întotdeauna un subiect de dezarcod pentru eco- 
nomiști. Motivul pentru care clasificarea mea se 
deosebește de cea a școlii clasice, care: include toți 
aceşti factori în „sol“, ar trebui să fie limpede 
acum. Dat fiind că am asociat noțiunea de fond 
cu cea de agent, se poate însă obiecta că intro- 
ducerea solului în sensul. lui Ricardo — un ele- 
ment inert — în categoria fondurilor denotă incon- 
secvență. Eu susțin totuși că solul în sensul lui 
Ricardo este un agent în adevăratul sens al cuvîn- 
tului. După cum un năvod prinde pește chiar 
dacă este lăsat singur în mare, solul în sensul lui 
Ricardo prinde ploaia și, mai cu seamă, radiația 
solară. În plus, este singura plasă care poate face 
aceasta. Dacă raza planetei noastre ar fi de două 
ori mai mare, am putea prinde de patru ori mai 
mult din această energie absolut vitală pentru 

existența omului. Raritatea pă nîntului rezultă 
îndeosebi din acest rol; rolul de a furniza spațiu 
este secundar. Ar fi posibil să cîştigăm terenuri 
construind hectare unele peste alele, dar numai 
cele din vîrf ar fi hectare verzi. 

Ne putem de asemenea aștepta la obiecția că 
introducerea atît a solului în sensul lui Ricardo 
cît şi a energiei solare printre factorii de producție 
constituie o dublă înregistrare. Afirmația că ploaia 
și energia solară se scurg de la sine, fiind deci 
„daruri ale naturii“, este un laitmotiv cunoscut 
al tuturor doctrinelor importante despre valoarea 
economică. Acesta nu este însă un motiv pentru 
a exclude factorii naturali din descrierea științi- 
fică a unui proces. Problema elementelor cu va- 
loare și fără valoare nu trebuie să fie influențată 
— cum se întîmplă în general — de reprezentarea 
ajustată a unui proces real%. Găsim la Marx o 
ilustrare frapantă a pericolului pe care-l repre- 
zintă simplificarea acestei reprezentări. Cred că de 
la Marx am moștenit ideea că, dacă se introduce 
fluxul de întreținere al unui pod, de pildă, ca 
factor în reprezentarea unui proces care folosește 
podul, atunci includerea podului însuși reprezintă 
o dublă înregistrare care servește interesul exploa- 
tatorilor capitaliști. Marx ținea atît de mult să 
evite orice aluzie la ideea că serviciile capitalului 
propriu-zis pot adăuga la valoarea produsului ceva 
peste valoarea fluxului de întreținere, încît și-a 
dat toată osteneala pentru a evita orice referire 
la servicii chiar în cazul muncitorului. În schimb, 


30 Printre autorii principalelor modele de producție, 
Koopmans („Analysis of Production“, pp. 37—39) este poate 
singura excepție prin faptul că enumeră fluxul de resurse 
naturale și fluxul serviciilor pămîntului printre coordonatele 
unui proces de producție. Tendinţa generală urmează modelul 
sistemelor input-output statice și dinamice elaborate de 
Leontief și ignoră factorii naturali. Aceasta este cu atit 
mai curios cu cît sistemele respective sînt destinate să ser- 
vească mai curînd drept instrumente de planificare concretă 
a producției decît drept temelii abstracţe pentru o analiză 
a valorii. 

el a folosit expresii neclare ca munca efectuată de 
o mașină sau munca vie a muncitoruluisi. 


În lumina modelului nostru cu fluxuri și fon- 
duri, turul de forță al lui Marx poate fi deopotrivă 
privit în amănunt şi admirat. Nu încape îndoială 
că Marx a început prin a considera muncitorul 
drept un fond%. Forța de muncă — unul din nume- 
roasele termene utile introduse de Marx — înseam- 
nă „totalitatea aptitudinilor fizice şi intelectuale 
pe care le posedă organismul, personalitatea vie 
a omului, și pe care omul le pune în funcțiune 
atunci cînd produce valori de întrebuințare .de 
un fel oarecare“. Aceeași idee este exprimată 
de Engels în mod limpede și incontestabil: „Forța 
de muncă există în persoana muncitorului viu, 
care, pentru existența sa cît și pentru întreți- 
nerea familiei sale, ..., are nevoie de o anumită 
cantitate de mijloace de subzistență “3%. Trebuie 
să observăm că în fraza citată Marx nu a spus că 
muncitorul își consumă aptitudinile în producție. 
Nici Engels nu a spus că serviciile forței de muncă 
sînt în vreun sens precis echivalente cu fluxul de 
întreţinere de care are nevoie muncitorul. Totuși, 
cînd ajunge la esența argumentului său, Marx 
introduce dintr-o dată echivalența reducînd parti- 
ciparea muncitorului la procesul de producție la 


31 De ex., Marx, Capital, I, 589, şi „Wage, Labor and 
Capital“ în K. Marx și F. Engels, Selected Works (2 vol., 
Moscova, 1958), I, 82. Într-un loc, A Contribution to the 
Critique of Political Economy (Chicago, 1904), p. 34, Marx 
a folosit termenul „serviciu“ susținînd în legătură cu valoarea 
de schimb că „nu este vorba de serviciul pe care îl aduce ea 
[marfa], ci de serviciul care i-a fost adus în timpul producerii 
ei“, remarcă după care urmează un atac la adresa lui J. B. Say 
și F. Bastiat. Evident, această remarcă îl dă de gol. [Vezi 
și K. Marx, F. Engels, Opere, vol. 13, București, Editura politică, 
1962, p. 25 (nota trad.).] 

32 Cf. Marx, Capital, I, 189 şi urm. și îndeosebi 622. 

33 Ibid., 186. Sublinierea îmi aparține. [Vezi și K. Marx, 
F. Engels, Opere, vol. 23, București, Editura politică, 1966, 
p. 180 (nota trad.).] 

34 Engels, „Marx's Capital“, în Selected Works, 1, 464. 
Sublinierea îmi aparține. De asemenea, Marx, Capital, 
I, 189. [Vezi şi K. Marx, F. Engels, Opere, vol. 16, București, 
Editura politică, 1963, p. 253 (nota trad.).] 

„o anumită cantitate. de mușchi, nervi, creier 
etc., [care] se cheltuiește“ în cursul muncii. 
Prin această echivalență Marx a pierdut din 
vedere faptul evident că muncitorul participă 
la procesul de producție cu toată rezerva lui de 
mușchi, nervi, creier etc. Natura este astfel încît 
nici un profesor nu-și poate îndeplini sarcina 
trimițînd în clasă numai acea parte din energia 
lui nervoasă sau musculară pe care o consumă de 
obicei în cursul unei prelegeri. Motivul pentru care 
îi este imposibil să procedeze astfel este elementar. 
Pentru a preda, un profesor trebuie să fie prezent 
în clasă cu întreaga lui forță de muncă, adică cu 
totalitatea „aptitudinilor lui intelectuale și fizice“. 
Un serviciu nu trebuie confundat cu decumularea 
parțială a unei rezerve de energie chiar dacă ținem 
să luăm în considerare numai factorii materiali 
ai unui proces economic. Dacă am putea într-adevăr 
traversa un rîu pe fluxul de întreținere al unui 
pod sau conduce fluxul de întreținere al unui 
automobil pe fluxul de întreținere al unei șosele, 
nu ar exista practic nici o problemă financiară 
pentru a satura lumea cu traversări peste rîuri 
și posibilități de transport motorizat. Însăși dezvol- 
tarea economică ar putea fi realizată peste tot 
aproape instantaneu. Acestea sînt implicațiile 
ascunse ale doctrinei lui Marx în care principalul 
agent al procesului economic — ființa omeneas- 
că — este considerată simplă rezervă de energie, 
refuzindu-se astfel și mijloacelor materiale de 
producție calitatea de agent. 


7. Funchia de producție. În cursul discuţiei de 
mai sus despre reprezentarea analitică a unui 
proces ar trebui să se fi înfiripat treptat o între- 
bare. Anume: de ce este reprezentat procesul de 
producție în economia neoclasică printr-un vector 
obișnuit (în care fiecare coordonată este un număr) 
dacă, după cum am arătat, fiecare coordonată din 
reprezentarea analitică a unui proces este o funcție 


35 Marx, Capital, I, 190. [Vezi și K. Marx, F. Engels, 
Opere, vol. 23, București, Editura politică, 1966, p. 183 (nota 
trad.).] 

de timp? Observațiile de la începutul acestui 
capitol conțin unica explicație a acestei contradic- 
ţii: mai mult decît alți oameni de știință, econo- 
miștii tratează noțiunea de proces în mod super- 
ficial. Tonul a fost dat de P.H. Wicksteed cînd 
a căutat să îmbunătățească tratamentul aplicat 
de Walras procesului de producție prin introducerea 
noțiunii generale de funcție de producție: , Pro- 
dusul fiind o functie a factorilor 'de productie avem 
P = f(a, b, c,....)“35. După el, numeroși alți eco- 
nomiști au trecut şi continuă să treacă tot atît 
de repede de la „funcție“ înțeleasă în cel mai 
larg sens la „funcția de punct“ din matematică. 
n plus, prezentarea lui Wicksteed nu lămurește 
defel ce înseamnă proces și de ce un proces este 
reprezentat printr-un vector obișnuit (P, a, b, c,...). 
Situația s-a înrăutățit și mai mult după ce ter- 
menii anoști de input și output s-au răspîndit 
în toată literatura economică. În cel mai bun caz, 
lucrările moderne asemuiesc descrierea procesului 
cu o rețetă dintr-o carte de bucate, ceea ce în 
sine este un început bun. Urmarea este însă mai 
curînd un regres. Din cartea lui de bucate — ni 
se spune — un siderurgist ştie că, dacă „va ames- 
teca cutare cantitate de minereu, cutare cantitate 
de calcar, cutare cantitate de cocs și cutare canti- 
tate de căldură timp de atîtea ore, [va obține] 
cutare cantitate de fontă “%?. Sîntem astfel invitați 
să citim numai lista ingredientelor, care în cărțile 
de bucate este de obicei tipărită deasupra rețetei 
propriu-zise, și să ignorăm restul. Evident, din 
moment ce rețeta se reduce la „cutare cantitate 
din asta“ și „cutare cantitate din aia“, și descrierea 
procesului se reduce la o listă de cantități. 
Odată ce s-a ajuns la acest rezultat, fie chiar 
pe furiș, noțiunea de funcție de producție nu mai 
întîmpină nici o dificultate. Așa cum o înţelege 


36 Philip H. Wicksteed, The Co-ordination of the Laws 
of Distribution (Londra, 1894), p. 4. Retipărită sub nr. 12 
din Scarce Tracts in Economic and Political Science. 


3? Kenneth E. Boulding, Economic Analysis (ed. a 3-a; 
New York, 1955), p. 585 și urm. 

Samuclson3, funcția de producție este un catalog 
al tuturor rețctelor aflate în cartea de bucate 
a tehnicii curente pentru a obține un produs dat 
din factori dați. Şi, deoarece fiecare rețetă ne 
spune numai că putem obține cantitatea z dintr-un 
produs folosind cantităţile x, y, ... din cutare și 
cutare factor, catalogul însuși se reduce la o 
funcție de punct. 


(10) LN A le ru RN E 

Pentru a-l cita din nou pe Boulding, „functia de 
producție, care arată ce cantități de inputuri 
(factori) pot fi transformate în ce cantități de 
output (produs), este o funcţie fundamentală 
de transformare pentru o întreprindere“3. În 
această frază scurtă sînt îngrămădite mai toate 
noțiunile false care înconjoară concepția despre 
proces în literatura economică. 

Totuși, după cum am spus deja, ideea lui 
Boulding că descrierea unui proces este o rețetă 
este o idee fericită. Să pornim din nou de la ea. 
Pentru început, trebuie să ne lămurim asupra 
unui punct. Se poate vorbi vag despre o rețetă 
de confecționare a meselor, de exemplu. Există 
însă o mulțime de asemenea rețete. Mesele sînt 
confecționate în atelierele tîmplarilor de mobilă; 
ele sînt de asemenea fabricate în unități indus- 
triale mai mari sau mai mici. Uneori sînt făcute 
din cherestea fasonată și panouri, alteori din lemn 
neprelucrat iar alteori din copaci vii. Indiferent 
de caz, îmi propun să consider acea reţetă care 
descrie procesul parțial prin care se produce o 
singură masă, considerată separat, în fiecare 
sistem specific de producției. Voi numi un astfel 
de proces parțial proces elementar, pentru motivul 


38 Samuelson, Foundations, p. 57. 
39 Boulding, Economic Analysis, p. 585. 


40 În cazul unor produse ca „benzina“ sau „oţelul“, pro- 
cesul elementar poate fi asociat cu o moleculă sau, mai binc 
zis, cu un „lot“ ales în mod corespunzător condițiilor concrete 
din fiecare caz. Chiar în cazul piinii, putem asocia procesul 
elementar cu un lot de piini, al căror număr este determinăt 
de capacitatea cuptorului, de exemplu. 

că fiecare sistem de producție, de orice tip ar fi, 
este un sistem de procese elementare. În atelierul 
unui tîmplar procesul elementar prin care se 
produce o mobilă se desfășoară deschis în fața 
ochilor noștri. Dar el poate fi detectat chiar și 
într-un sistem mai complex dacă ne conformăm 
regulilor (subliniate mai înainte) de trasare a 
frontierei și de înregistrare a coordonatelor ana- 
litice ale procesului parțial. Noţiunea de proces 
elementar este bine definită în fiecare sistem de 
producţie. De fapt ar trebui să ne fie ușor să-l 
reconstituim dacă examinăm cu atenție toate 
ordinele date de șeful producției. 


Nu mai trebuie adăugat nimic la cele spuse 
într-unele din subcapitolele precedente pentru a 
vedea că tocmai procesul descris printr-o rețetă 
din cartea de bucate nu poate fi reprezentat com- 
plet printr-un: vecţor obișnuit. Numai o expresie 
ca (9) îl poate reprezenta complet. Un catalog al 
tuturor rețetelor realizabile şi nerisipitoare constă 
atunci dintr-o mulțime de puncte într-un spațiu 
abstract, opus spațiului euclidian. Mulțimea poate 
fi considerată o varietate în interiorul spațiului 
abstract şi, prin urmare, reprezentată printr-o 
relație de forma 


T T T T T T T T 
(11) O) = FIR(), I(t), M(t), W(t); LU), (0), H8), 

0 0 0 0 0 0 0 0 
care în limbajul matematic se numește o functio- 
nalăt!. Aceasta este o relație între o multime de 
funcții şi o singură functie. În consecință, (11) 
este departe de funcţia de producție neoclasică 
(10), care este o funcție de punct, adică o relaţie 
între o multime de numere Şi un singur număr. 
Există totuși o legătură între (11) și (10). Urmă- 
toarea noastră sarcină este să o descoperim și 
explicăm. 


41 Faptul că iuncționala nu există pentru fiecare punct 
R, 1,....,H poate fi ignorat aci. Dar trebuie să observăm că, 
întrucit funcționala reprezintă un proces elementar, avem 
Q(t) = 0 pentru 0Os:<T și Q(T) = 1, cifra unu repre- 
zentind unitatea de produs asociat cu procesul elementar. 

8. Economia productiei. Toate procesele ele- 
mentare au o trăsătură importantă în comun. 
În raport cu orice proces elementar dat, majori- 
tatea factorilor de fond implicaţi în el trebuie să 
rămînă neutilizați o mare parte din timpul de 
producție. Trebuie subliniat că această nefolosire 
nu este rezultatul propriei noastre greșeli sau 
dorințe. Ea este consecința inevitabilă a condiţiilor 
materiale ale procesului însuși. O observare super- 
ficială a unui meşter tîmplar în timp ce lucrează 
este suficientă pentru a ne convinge că acest 
adevăr este general valabil. Fierăstrăul, rindeaua, 
mașina de șlefuit etc. nu sînt folosite niciodată 
simultan în confecționarea unei mese privită ca 
o singură piesă. Fiecare unealtă este utilizată pe 
rind; între timp rămîne nefolosită. Dacă ar fi 
vorba de muncitori specializați — de exemplu, 
unul specializat în acționarea fierăstrăului, un 
altul în aplicarea lacului etc.— și ei ar sta pe 
rînd degeaba în raport cu fiecare proces elementar. 
În plus, toate uneltele și toți muncitorii stau 
degeaba (în același sens) în timpul cît masa lăcuită 
este lăsată să se usuce. In timpul acestei faze, 
natura este partenerul mut al omului, forțele ei 
acționînd prin elemente de flux incluse în (R). 
Un flux de input de oxigen din aer oxidează lacul 
în timp ce solventul lacului se evaporă sub forma 
unui flux de output. Toate aceste fapte sînt și 
mai evidente într-un proces de cultivare a pămîn- 
tului, dar ele fac parte din orice proces elementar 
din industrie, minerit, construcții sau transporturi. 


O altă observație importantă este aceea că, 
dacă fluxul cererii este astfel încît numai o singură 
masă este cerută într-un interval egal cu sau mai 
mare decît timpul de producție, producția de 
mese trebuie să se realizeze prin procese parțiale 
aranjate în șir, adică în așa fel ca nici un proces 
să nu se suprapună peste un altul în timp. Aceasta 
era situaţia în orice atelier din timpurile mai înde- 
părtate și este astăzi în cazul canalelor, podurilor, 
navelor oceanice mari ș.a.m.d. De obicei uzinele 
mari sînt de asemenea construie în șir. Ceea ce 
trebuie reținut este că o cerere scăzută face ca 

elementele fondului să rămînă nefolosite lungi 
perioade de timp. Factorul uman poate găsi de 
lucru numai trecînd periodic la alte linii de pro- 
ducție — după cum procedează mii de țărani care 
în timpul perioadelor de inactivitate de la țară 
caută de lucru în orașe. Dar și această muncă 
sezonieră se bazează pe existența unei cereri. În 
plus, nu toate procesele parțiale cuprind perioade 
de inactivitate destul de lungi pentru ca schim- 
barea să fie operativă. Putem înțelege acum de 
ce, atît timp cît cererea de majoritatea mărfu- 
rilor confecționate s-a menținut la un nivel foarte 
scăzut, specializarea uneltelor și îndeosebi a forței 
de muncă a fost neeconomică. Meseriașul din 
evul mediu, de exemplu, trebuia să cunoască 
toate operațiile cerute de procesul elementar al 
meseriei lui. Altfel ar fi fost nevoit să stea degeaba 
o parte din timp şi să împartă cu alții venitul 
care-i revenea din muncă. În asemenea condiţii, 
specializarea era neeconomică. 

Cazul în care se cere mai mult de o masă în 
intervalul egal cu durata procesului elementar 
duce la două alternative. 

În prima, producţia poate fi realizată printr-un 
număr corespunzător, n, de procese elementare 
în paralel, adică începute în același timp și repe- 
tate după ce s-au încheiat. În multe cazuri sistemul 
care rezultă este un caz tipic de procese adunate 
exteriort2. Pentru a-l descrie trebuie doar să înmul- 
tim cu n fiecare coordonată a procesului elementar 
avut în vedere. Funcția de producţie corespunză- 
toare este atunci derivată ușor din (11): 


(12) no) = FURO) sata (0; aL) gek 


Trebuie subliniat că aranjamentul în paralel oferă 
doar un mic avantaj economic sau chiar nici unul. 
Majoritatea factorilor de fond sînt necesari acum 
într-o cantitate de n ori mai mare decît în procesul 
elementar. În plus, nefolosirea fiecăruia din acești 
factori de fond este zpso facto înmulțită cu n. 


42 Vezi capitolul IV.5. 

Singurele excepții sînt factorii de fond care — ase- 
menea unui cuptor mare de piine, de exemplu — 
pot adăposti cîteva procese elementare simultan. 
Dar, deși capacitatea unui astfel de factor ar fi 
utilizată în proporție mai marc, timpul lui de 
nefolosire rămîne același. 

A doua alternativă constă în a aranja numărul 
potrivit de procese în linie. În acest sistem, timpul 
de producție este împărțit în intervale egale și în 
fiecare punct despărțitor începe un proces ele- 
mentar (sau un lot de asemenea procese). Într-un 
limbaj mai obișnuit, procesele elementare sînt 
ecșalonate uniform în timp*. Nu este necesar să 
dăm aici demonstrația matematică — care este 
de fapt simplă —a următoarei propoziţii: 

Dacă numărul proceselor elementare este su ficient 
de mare şi toate perioadele în care fiecare factor de 
fond servește sînt proportionale cu timpul de pro- 
ductie, atunci există un număr minim de procese 
elementare care pot fi aranjate în linie în aşa fel 
ca fiecare factor de fond să fie folosit în continuu®. 

Cu alte cuvinte, propoziția spune că, dacă 
cererea de un produs este suficient de mare, pro- 
ducția poate fi aranjată în așa fel ca nici un factor 
de fond care participă la ea să nu stea vreodată 
degeaba. Evident, acest aranjament reprezintă 
sistemul de fabrică în care fiecare sculă și fiecare 
muncitor trece de la un proces elementar la urmă- 
torul de îndată ce şi-a îndeplinit serviciile în cel 
dintîi. Astfel, nici o unealtă și nici un muncitor 


. 


* Ca pe o bandă de asamblare (nota trad.). 

43 Pentru reprezentarea acestei propoziții printr-o dia- 
gramă, vezi fig. 2 din articolul meu „Process in Farming vs. 
Process in Manufacturing“, citat în nota 8 de mai sus. Dar, 
deoarece problema este legată de unele aspecte ale mărimii, 
merită să fie clarificată. Numărul proceselor elementare care 
trebuie să înceapă în fiecare punct despărțitor este cel mai 
mic multiplu comun al numerelor de procese elementare 
care pot fi adăpostite în același timp de fiecare unitate a 
diverselor fonduri. Intervalele dintre două loturi consecutive 
este T/d, unde d este cel mai mare divizor comun al lui T 
și al intervalelor în cursul cărora fondurile de diverse feluri 
sînt necesare într-un proces elementar. 

nu stă degeaba în timpul cît continuă procesul din 
intreaga fabrică. 

9. Sistemul de fabrică şi funcția lui de productie. 
Pentru a ajunge la reprezentarea analitică a pro- 
cesului care constă dintr-un sistem de fabrică 
trebuie doar să urmăm regula fundamentală de 
a începe cu o fabula rasa şi a încheia cu o alta şi 
să respectăm deosebirea dintre elementele fluxului 
și ale fondului. Durata procesului pe care vrem 
să-l descriem poate fi aleasă arbitrar; odată orga- 
nizat, un sistem de fabrică este o stare staționară 
în care toate fondurile sînt menținute tot timpul 
în bună stare de funcționare. Totuși, pentru a 
simplifica eșafodajul de notații voi adopta presu- 
punerea obișnuită a continuității, adică voi pre- 
supune că un lot de procese elementare începe în 
fiecare moment de timp și, în mod necesar, toate 
elementele fluxului sînt entități continue. In acest 
caz, este evident că coordonatele fluxurilor sînt 
funcţii liniare omogene de +: 


(13) R =rt, I =t, M(t) = mt, Q(t) = qt, 
W(t) = ut. 


Același lucru este adevărat pentru coordonatele 
fondurilor. Dar pentru a face reprezentarea noastră 
mai grăitoare trebuie să distingem două noi cate- 
gorii de fonduri de capital. Prima include rezer- 
vele de mărfuri, stocurile în sens restrîns, care 
sînt asociate cu unele (de obicei cu toate) elemen- 
tele de flux incluse în J, M, Q şi W. Rolul concret 
al acestor stocuri este să facă față fluctuațiilor 
neregulate ale numărului de accidente din pro- 
ducție și din ritmul vînzărilor. Trebuie să avem la 
îndemînă un anumit număr de siguranțe pentru 
ca, dacă din întîmplare se ard în același timp multe 
siguranțe, ele să poată fi înlocuite fără întîr- 
ziere. O anumită cantitate din fiecare produs 
trebuie de asemenea să existe în inventar pentru 
a face față oricărei acumulări întîmplătoare de co- 
menzi“. Să notăm generic această categorie prin S. 


44 Este limpede că stocurile de speculă nu trebuie socotite 
într-o descriere pur materială a procesului de producție. 

A doua categorie de fonduri de capital cores- 
punde termenului familiar dc: „mărfuri aflate în 
proces“. Dar „mărfuri“ este aici un exemplu de 
termen impropriu: sticla topită, pieile pe jumătate 
tăbăcite, apare :+le de radio pe juniătate bobinate, 
de exemplu, 1u corespund deloc acestui termen. 
Este totuși adevărat că în orice moment în inte- 
riorul sistemului de fabrică există un fond al 
procesului, 0, în care se reflectă întreaga trans- 
formare a inputurilor de materiale în produse 
finale. Timpul de fabricație al unui avion, de 
pildă, poate fi de cîteva luni sau chiar cîțiva ani. 
Dar în fondul procesului unei fabrici care produce 
un astfel de avion trebuie să existe în orice mo- 
ment cel puţin un „avion“ în fiecare fază a trans- 
formării lui. Dacă fotografiem dintr-o dată toate 
fazele consecutive pe o singură peliculă și proiec- 
tăm apoi pelicula ca și cum ar fi un film cinc:nato- 
grafic, vom vedea cu adevărat un film care ne va 
arăta cum se fabrică un avion din tablă, piesele 
motorului, cabluri etc. Întreaga schimbare cali- 
tativă — o Devenire — este astfel parcă înghețată 
într-o veşnică Existenţă — fondul procesului. Acest 
fapt explică de ce am ales acest termen. 

Să observăm de asemenea că în lipsa fondului 
procesului nici o fabrică nu este completă. Fondul 
procesului joacă un rol fundamental. El poate fi 
asemuit cu apa din ţeava verticală a unei pompe 
de mînă. Dacă apa nu umple țeava, pompa nu 
este amorsată ; trebuie să acționăm un timp mîne- 
rul pompei înainte de a obține apă. Dacă, din 
contra, pompa este amorsată, apa începe să curgă 
din clipa în care apăsăm mînerul pompei. La fel, 
într-o fabrică outputurile cuprinse în Q şi W încep 
să curgă în momentul în care fabrica se deschide 
dimineața și încep să intre irputurile R, I și M. 
Aceasta este posibil numai pentru că în momentul 
încetării lucrului o fabrică este lăsată în stare 
amorsată, cu 0 intact. Ne amintim că întreținerea 
permanentă a uneltelor și clădirilor reclamă niște 
condiții speciale. În schimb, fondul procesului 

este întreținut prin însăși modul în care sînt aran- 
jate procesele elementare într-un sistem de fabrică. 
Privind o fabrică din exterior, așa cum proce- 
dează cei care au complexul fluxului, vedem 
desigur numai coordonatele fluxurilor (13). În 
plus, putem foarte bine spune că producția este 
instantanee, anume că un lot de materiale este 
transformat instantaneu într-un lot de produse. 
De fapt se petrece cam același lucru ca atunci 
cînd împingem capătul unei bare perfect rigide: 
celălalt capăt se deplasează în aceeaşi clipă. În 
cazul unei fabrici, fondul procesului joacă rolul 
unei astfel de bare. După toate probabilitățile, 
această proprietate specifică a sistemului de fa- 
brică i-a determinat pe unii economiști să susțină 
că, întrucît producția este instantanee, salariile 
se plătesc totdeauna din produs și niciodată din 
capital. Doctrina capitalului în așteptare ar fi 
deci neîntemeiată. Evident, odată ce o fabrică 
este construită și amorsată, nu mai intervine nici 
o aşteptare. Dar atît pentru a construi, cît și pen- 
tru a amorsa o fabrică este nevoie de timp. Numai 
pentru a amorsa o fabrică de avioane, de exemplu, 
pot fi necesare cîteva luni de așteptare. 
Coordonatele fondurilor unui sistem de fabrică 
fiind 
(14)  L(f) = Lt, K(t) = Kt, S(t) = St, €(t) = @t, 
H(t) = Ht, 


reprezentarea lui analitică este acum completă. 

Şi, conform celor spuse mai sus, funcţia de producţie 

a unui proces de fabrică — catalogul tuturor proce- 

selor de fabrică prin care aceleași produse pot fi 

obținute din aceiași factori — este o funcțională 

care implică toate funcțiile enumerate în (13) și (14): 
T T 


(15) (g) = gr), (0); (0, (HO 


45 Un sistem de fabrică este ca o cutie muzicală, care începe 
să cînte în momentul în care este deschisă și se oprește de 
îndată ce este închisă. Desigur, în orice fabrică lăsată mai 
mult timp în stare de nefuncționare sînt necesare operații 
suplimentare de înlăturare a daunelor provocate de Legea 
Entropiei. 


398 


Spre deosebire de funcționalele (11) și (12), unde 
T este o coordonată fizică determinată de natura 
procesului elementar, în această funcțională T 
este un parametru care variază liber. Consecința 
acestui fapt este că relația exprimată de (15) se 
reduce la o relație numai între coeficienţii lui 7 
din funcțiile (13) şi (14). Cu alte cuvinte, în 
acest caz funcționala degenerează într-o funcție 
de punct obișnuită, anume în 


(16) q= F(r,i,m, w; L,K, S,0,H). 


Ca alternativă, aceeaşi funcțională poate fi 
înlocuită printr-o funcție de punct între cantită- 
țile de fluxuri și servicii într-un interval de timp 
arbitrar t. Dar în această funchie t trebuie să apară 
ca o variabilă explicită: 

(17) qt = (rt, ..., wt; Lt, ..., Ht; t). 
Să nu uităm să observăm că, spre deosebire de 
funcția F din (16), ® este o funcție omogenă de 
gradul întîi în raport cu toate variabilele ei, 
adică inclusiv 7.26 Evident, avem identitatea 

® = (F. 

Putem vedea acum după ce idee s-au ghidat 
probabil economiştii neoclasici care, în trecut ca 
și în prezent, reprezintă orice proces de producție 
prin formula simplistă (10), despre care ni se 
spune numai că variabila dependentă reprezintă 
„outputul“ și toate celelalte simboluri reprezintă 
„inputuri“. Nu este deci de mirare că economiștii 
au interpretat acești termeni după cum a crezut 
fiecare de cuviință — unii au definit funcţia de 
producție ca o relaţie între cantitatea de produs 
și cantitățile de inputuri, alții ca o relație între 
outputul de produse pe unitatea de timp și inputul 
de factori pe unitatea de timp. Unii au adoptat 
chiar ambele definiții în cadrul aceleiași lucrări. 


46 Această omogenitate exprimă adevărul banal că în 
decursul a opt ore, de exemplu, fluxurile și serviciile din 
orice fabrică sint de opt ori mai mari decit într-o oră. Este 
limpede că acest fapt nu are absolut nici o legătură cu even- 
tuala existență a unei mărimi optime a unității de producție. 
Vezi de asemenea nota 48 mai jos. 


399 


După cum arată limpede analiza din subcapi- 
tolele precedente, odată ce funcția de producţie 
este definită drept un catalog de reţete, formula ei 
nu poate fi decretată de capriciile noastre — chiar 
dacă la prima vedere acestea pot părea rezona- 
bile+?. Funcţia de producție este întotdeauna o 
funcțională, fie (11), fie (12), fie (15), după sistemul 
în cauză. 

Este perfect normal ca în cazul unei fabrici să 
preferăm funcția (16) pseudofuncţionalei (15). 
Totuși, (16) apare ca o oaie neagră în turma celor- 
lalte funcționale: spre deosebire de celelalte, nu 
conține elementul timp. În procesul trecerii de 
la functionala degenerată la funcția de punct (16), 
am lăsat elementul timp să ne scape printre 
degetele analitice. Rezultatul este că funcția de 
producție (16) nu ne spune ce face sistemul res- 
pectiv, ci doar ce poate face. Variabilele pe care 
le conține constau numai din ratele factorilor 
fluxului și mărimile factorilor fondului. Ele des- 
criu procesul în același mod în care inscripția 
„40 waţi, 110 volți“ de pe un bec sau „licențiat 
în chimie industrială“ de pe o diplomă descriu 
becul sau inginerul. Nici una din aceste descrieri 
nu ne spune cît de mult a ars becul ieri sau cîte 
ore a lucrat inginerul săptămîna trecută. În mod 
asemănător, (16) ne poate spune că un om și un 
tractor de 100 CP care consumă 16 litri de 
benzină și un litru de ulei pe oră pot ara două 
pogoane pe oră. 

Se înțelege atunci de la sine că posibilitățile 
unei fabrici depind numai de structura ei pur 
tehnică. Fapt este că, din simpla examinare a 
planurilor de execuție ale unei fabrici, o persoană 
competentă poate stabili ce poate face fabrica și 
de ce are nevoie pentru aceasta. În consecință, 
funcția de producție (16) poate fi descompusă în 


47 Pentru amănunte suplimentare, dintre care unele sînt 
aparent atit de surprinzătoare încît au fost declarate eronate 
cînd le-am prezentat prima oară, vezi articolele mele citate 
în notele 1 și 8, mai sus. 

cîteva elemente care laolaltă formează o imagine 
și mai fidelă a procesului de fabrică. Primele două 
elemente sînt 


(18)  q*=G(L, K), H*= H(L,K), 


unde q* reprezintă rata maximă a fluxului pro- 
dusului pe care-l poate realiza fabrica dacă este 
încadrată în mod corespunzător cu H*. Totuşi, 
elementul uman fiind în realitate atît de variabil, 
q* este o limită greu de atins. Pentru a ține cont 
de faptul că rata reală a fluxului produsului depinde 
atît de calitatea cît și de numărul personalului 
angajat, trebuie să înlocuim pe (18) cu 


(19) q = VL K, H) < gt 


Această relație nu trebuie însă confundată cu 
forma folosită curent în lucrările teoretice și apli- 
cative. Aşa cum este definit de (19), dacă q < q*, 
q nu trebuie să scadă (şi de obicei nici nu scade) 
dacă fie L, fie K scad în timp ce H rămîne constant. 

Ceilalţi factori de fond, S şi @, sînt de asemenea 
determinaţi de aceleași fonduri de bază, L, K, H. 
Avem deci 


(20) S=S(L,K,H), 0=C(L,K,H). 


Ne rămîne să examinăm relaţiile dintre cele- 
lalte elemente ale fluxului. Cazul fluxului de între- 
ținere este rezolvat uşor. Rata lui trebuie să fie 
în funcție de capitalul de întreținut și de fondul 
de muncă. În plus, în virtutea Legii Conservării 
materiei și energiei, această rată trebuie să fie 
egală cu rata fluxului deșeurilor rezultate din 
uzură, w,. Ajungem astfel să punem: 


(21) m = m(K, H), w=m. 


Aceste relații țin seamă și de faptul că capitalul 
propriu-zis poate fi folosit mai intensiv sau mai 
puțin intensiv după volumul forței de muncă 
angajate. 

În conformitate cu aceeași Lege a Conservării 
materiei şi energiei, în fiecare caz trebuie să existe 
o relație între celelalte fluxuri de input și output: 


(22) qt = g(rt, it, w), 

unde w, înseamnă rata fluxului deșeurilor provc- 
nite exclusiv din transformare. Întrucît (22) tre- 
buie să fie adevărată pentru orice valoare pozi- 
tivă a lui /, funcţia g trebuie să fie omogenă de 
gradul întîi. Se poate ajunge la același rezultat 
și printr-un argument cunoscut: dacă se dublează 
cantitățile de lemn, de material de impregnare și 
de deșeuri, în mod obligator se va dubla şi canti- 
tatea de traverse de cale ferată48. Pentru a dubla 
pe g, trebuie să avem o altă fabrică (mai mare), 
adică o altă combinație a fondurilor (L, K, H). 
În această nouă combinaţie, cantitatea de deșeuri 
poate să nu se dubleze (şi de obicei nici nu se 
dublează). Tocmai acesta este unul din sensurile 
afirmației că o rețetă tehnică este mai eficientă 
decît o alta: valoarea lui w, este mai mică în 
cazul rețetei mai eficiente. Ajungem astfel să 
punem 


(23) w, = w(L, K, H). 
Relația (22) devine atunci 
(24) q = glr, î, w(L, K, H)). 


În rezumat, catalogul tuturor sistemelor de 
fabrică care produc aceleaşi produse cu aceiaşi 
factori (fluxuri sau fonduri) constă nu dintr-una, 
ci din şapte funcții fundamentale numerotate 
(19), (20), (21), (23) și (24) în acest subcapitol. 
Există deci unele limitaționalități bine definite 
inerente structurii producției în sistemul de fa- 
brică. Caracteristicile tehnice specifice fiecărui 
proces pot introduce relații suplimentare de legă- 
tură între factori. Putem aminti două exemple 
obișnuite: aurul din producția de verighete și 
tractorul care are nevoie de un singur şofer. Dar, 


48 Poate că este indicat să sublinicm că acest argument nu 
presupune că nu există o mărime optimă a fabricii, deși 
s-ar putea ca el să fi influențat pe cei care susțin că nu există 
o astfel de mărime. Absența mărimii optime cere ca functiile 
(18) să fie omogene de gradul întii. Ci. capitolul TV.4, mai 
sus și articolul meu „Chamberlin’s New Economics and the 
Unit of Production“, citat în nota 1, mai sus. 

lăsînd la o parte aceste cazuri particulare, nu trc- 
buie să ne grăbim să tragem concluzia că factorii 
incluși în oricare din funcţiile de punct care repre- 
zintă catalogul rețetelor de fabrică pentru un 
produs dat pot fi substituiți unul cu altul în sensul 
presupus de teoria curentă a producției. Să amin- 
tim că, în aceste funcții de punct, K reprezintă 
generic utilajele de diverse calități care fac parte 
din capital, K, însemnînd o anumită cantitate 
de capital de „calitatea 7“. Aceasta se aplică și 
lui L și H. În plus, nu există neapărat un proces 
care să corespundă exact fiecărei combinații 
posibile (L, K, H). În mod normal, un proces cu 
o proporție mai mare (intensitate) de capital 
necesită și un tip diferit de capital. Prin urmare, 
pentru un proces dat, poate să nu existe nici un 
proces corespunzător substituirii unei cantități 
scăzute de H, cu o cantitate crescută de K,. 
Substituția înseamnă mai curînd că, în loc de K, 
și Le se folosesc K, și L,. Şi, în acest caz, substi- 
tuția nu poate fi reprezentată în spaţiul de două 
coordonate — o coordonată reprezentînd „capi- 
talul“ iar cealaltă „munca“ — așa după cum pro- 
cedăm în familiara diagramă a izocuantelor. După 
ce l-au criticat pe Marx pentru ideea că orice 
muncă concretă este o formă înghețată a muncii 
abstracte generale, economiștii neoclasici s-au 
întors la treburile lor ca să-l întreacă în această 
privință, susținînd că şi capitalul concret este 
capital abstract înghețat. 

Ca o schiță foarte abstractă, forma obișnuită 
a funcției de producție neoclasice — ca o funcție 
de HK, măsura cardinală a „capitalului“ omogen 
și de H, măsura cardinală a „muncii“ omogene — 
nu este complet inutilă. Dar, spre deosebire de 
funcția de ofelimitate* (unde posibilitatea substi- 
tuirii bunurilor este rezultatul aprecierii subiec- 
tive a individului), valoarea ei ca fotocopie a 


* „Olelimitate“ este termenul propus de Vilfredo Pareto 
pentru a înlocui „utilitate“, care din cauza conotaţiilor obiş- 
nuite creează unele dificultăți (nota trad.). 

realității este nulă. Menţinerea ei în aplicațiile 
practice — ca în cazul nenumăratelor încercări de 
a o deriva din date statistice comparabile — este 
deci absurdă. În aceste date K, nu sînt toate 
identice din punct de vedere calitativ și, prin 
urmare, nu au o măsură comună. Din același 
motiv, nu are rost să vorbim despre elasticitatea 
substituirii capitalului omogen și forței de muncă 
omogene. Productivitatea marginală apare şi ea 
ca un cuvînt gol. Este adevărat că munca și capi- 
talul pot fi omogenizate, dar numai dacă sînt 
măsurate în bani. Toate acestea ne arată că teore- 
mele care împodobesc teoria formării marginale a 
preţurilor sînt în esență ornamente analitice care 
induc în eroare. De fapt, pentru a explica adap- 
tarea producției la prețuri, în cazul unei fabrici 
sau al oricărui alt aranjament de procese elemen- 
tare, nu avem nevoie nici de posibilitatea înlocuirii 
din teoria neoclasică, nici de productivitatea fizică 
marginală. O astfel de adaptare este asigurată 
indiferent de numărul și natura limitaționalităților 
pe care le poate conține o funcţie de producție“. 
Costul este singurul element care contează în 
această problemă. lar în cadrul costului toa- 
te diferențele calitative dintre factori se pierd 
într-o singură entitate omogenă, banii. În acest 
caz unicul rol al funcției de producție (așa 
cum a fost descrisă mai sus) este de a ne per- 
mite să aflăm ce factori şi în ce cantități intră în 
costul fiecărui proces de fabrică. Cum am argu- 
mentat într-alt loc, ideea lui E.H. Chamberlin 
„de a analiza problema scării optime cu ajutorul 
diagramei unei familii de curbe ale costului mediu 
pare mult mai promițătoare decît folosirea funcției 
de producție şi a izocuantelor ei — chiar dacă 
aceasta din urmă impune mai mult respect“®. 


49 Vezi articolul meu retipărit ca studiul 7 în AE. 

50 Vezi articolul meu „Measure, Quality, and Optimum 
Scale“ în Essays on Econometrics and Planning Presented 
to Professor P.C. Mahalanobis (Oxford, 1964), p. 255 (repu- 
blicat în Energy and Economic Myths, cap. 11, citat în nota 8, 
mai sus). 

10. Producţia și factorul timp. Am subliniat deja 
faptul că relația fundamentală (19) nu ne spune 
ce face o fabrică. Pentru a descrie ce a făcut o 
fabrică ieri sau ce face în fiecare zi, avem nevoie 
de o coordonată suplimentară, care nu este cuprinsă 
n (19). Coordonata este timpul cît funcționează 
fabrica în fiecare zi. Putem să numim acest interval 
de timp ziua de muncă a fabricii și să-l însemnăm 
cu ò. Dacă ziua obişnuită este luată drept unitate 
de timp, atunci 5 < 1. Producţia zilnică a unei 
fabrici, Q = ôq, decurge direct din (19): 


(25) Q = 5/(L, K, H). 


Şi această formulă este departe de funcția de 
producție neoclasică (10) care nu conține factorul 
timp ca variabilă explicită. E posibil ca această 
afirmație să fie pusă la îndoială pe motiv că în 
formula neoclasică simbolurile reprezintă cantități 
de fluxuri și servicii și astfel factorul timp nu este 
ignorat. Dealtminteri, mulți economiști au declarat 
pe baze intuitive că funcția de producție este o 
relație între cantitățis!. Dar intuiţia lor nu a reușit 
să perceapă un lucru pe care-l scoate perfect 
în evidență analiza din subcapitolul precedent. 
Relația dintre cantitatea de produs și cantitățile 
de fluxuri și servicii trebuie să includă timpul ca 
variabilă explicită — ca în (17). Concluzia este 
că orice poziție am adopta —că simbolurile din 
(10) reprezintă ratele fluxurilor şi serviciilor, ori 
că reprezintă cantități de fluxuri și servicii — 
modul neoclasic de reprezentare a funcției de. 
producție ignoră factorul timp. 

Acesta este un regres regretabil, deși inteligibil, 
față de analiza făcută de Marx procesului de pro- 
ducție în care factorul timp — fie ca timp de pro- 
ducție a ceea ce eu am numit un proces elementar, 
fie-ca zi de muncă a muncitorului — ocupă un loc 
de frunte. Marx a căutat să găsească fiecare 


51 Vezi nota 39, mai sus. E 

52 Cf. Marx, Capital, vol. I, cap. X. In treacăt fie spus, 
formula (25) vine în sprijinul uneia din tezele cele mai dragi 
lui Marx, anume că timpul de muncă, deși nu are el însuși 
valoare, este o măsură a valorii. Ibid., pp. 45, 588. [Problema 

element analitic care poate evolua din punct de 
vedere istoric. In schimb, școala ncoclasică a 
plănuit să ignore mersul istoriei. Într-adevăr, cea 
mai bună scuză pentru omiterea zilei de munca 
din formula menită să descrie ce fac fabricile este 
aceea că economiștii neoclasici consideră că ò 
este o coordonată socială dată. Fiind un coeficient 
dat, 5 nu trebuie să apară ca variabilă explicită 
într-o formulă generală după cum nu trebuie să 
apară nici alte constante fizice. 

Această scuză nu schimbă faptul că urmările 
omiterii timpului de lucru al fabricii din apara- 
tura analitică obișnuită sînt mai complicate decît 
ne-ar place să credem. Unele sînt agravate de o 
altă greșeală a aceleiași aparaturi — confundarea 
lui (19) cu (18). Această confundare echivalează 
cu o altă omisiune, anume cu neglijarea intensi- 
tății de utilizare a capacităţii, care se măsoară 
fie prin q/q*, fie prin H/H*. Ambele omisiuni 
dăunează studiilor în care argumentul implică 
raportul capital-producție sau capital-muncă şi 
care au fost popularizate de unele din cele mai 
mari autorităţi în economie și de instituții respec- 
tabile ca National Bureau of Economic Research. 

În lumina analizei precedente este limpede că 
o definiție obiectivă a intesității de capital în 
compoziția organică a unui proces de fabrică 
trebuie să se bazeze pe relațiile (18). Prin urmare, 
K|q* — ca alternativă, K/Ọ* unde Q* corespunde 
cu 9* și 6=—l1—şi K/H* constituie singurele 
măsuri obiective ale acestei intensități. Faptul 
merită să fie puternic subliniat: intensitatea de 
capital este esențialmente o coordonată a planului 
de construcţie a fabricii, nu a ce se întîmplă să 
facă o fabrică. Am face o mare greșeală dacă am 
măsura-o cu ajutorul raportului K/Q = A/(89): 


duratei zilei de muncă în legătură cu cheltuielile de producție 
este examinată în amănunt în studiul meu „Process Analysis 
and the Neoclassical Theory of Production“, republicat în 
Energy and Economic Myths, cap. 2.] 

producția zilnică (sau anuală), Q, variază atît cu 
ò cît și cu intensitatea folosirii capacității. Același 
lucru se aplică şi raportului capital-muncă măsurat 
prin K/N, unce N este numărul mediu al angaja- 
ților (sau al muncitorilor din producție) în decursul 
anului: N variază atît cu intensitatea de folosire 
a capacității cît și cu numărul de schimburi. Este 
limpede că, dacă, ceteris paribus, o fabrică trece 
de la utilizarea unui schimb la două schimburi 
de aceleași dimensiuni, K/N se înjumătățește, 
cu toate că intensitatea de capital a procesului nu 
s-a modificat. Rapoartele A4/Q și K/N sînt deci 
influențate de timpul de lucru al fabricii, de numă- 


rul schimburilor și de intensitatea cu care este 
folosită capacitatea. La rîndul lor, aceste coordo- 
nate variază în funcție de conjunctura economică 
care predomină la un moment dat în sectorul de 
activitate respectiv. Morala este că orice compa- 
rații ale rapoartelor K/Ọ sau K/N, fie de la un an 
la altul în aceeași industrie, fie între două industrii 
în același an, nu reflectă neapărat o modificare a 
intensității de capital. Aceasta este adevărat 
îndeosebi în comparațiile între industrii. 

Totuși, după cîte ştiu, toate studiile care se 
ocupă de intensitatea de capital utilizează aceste 
măsuri ale raporturilor capital-producție și capi- 
tal-muncă. Chiar dacă ocazional se menționează 
un eventual motiv pentru care aceste măsuri nu 
sînt comparabile, nu cunosc nici un autor care 
să fi insistat asupra tuturor implicaţiilor proble- 
mei măsurării intensității de capital. Curios este 
faptul că, dacă cineva ar fi constatat că măsurile 
corecte sînt K/q* și K/H*, nu ar fi putut ajunge 
la un calcul statistic al acestor raporturi. Motivul 
este că nici chiar cele mai complexe agenții-sta- 
tistice nu includ în recensămînturile industriale 
datele necesare pentru a calcula raporturi din 
datele obișnuite despre producție, capital şi per- 
sonalul angajat. Nimic nu este mai normal pen- 
tru un birou de statistică decît să-și orienteze 

culegerea datelor după conținutul cutiei de scule 
a analistului în științele sociale 5%. 

Urmările faptului că elementele menționate în 
paragrafele precedente au fost omise dintre instru- 
mentele analitice ale economistului neoclasic nu 
se limitează la chestiuni pur teoretice. Cred că 
omiterea duratei zilei de muncă, 5, este răspun- 
zătoare de faptul ciudat că nici un expert neo- 
clasic în planificare nu pare să-și dea seama că, 
așa cum a apreciat corect Marx și cum confirmă 
relația (25), unul din „secretele“ progresului spec- 
taculos făcut de economiile dezvoltate este o zi 
de muncă lungă 5%. Deși constituie o pîrghie eco- 
nomică care poate fi folosită direct şi neîntîrziat, 
lungimea zilei de muncă nu apare ca o coordonată 
în nici un model neoclasic al dezvoltării econo- 
mice din literatura generală și probabil nici din 
vreo altă literatură. Avînd în vedere că proclamăm 
cu tărie că economiile subdezvoltate trebuie aju- 
tate nu numai să progreseze, ci să progreseze 
repede, programul legal de opt ore pe zi în aceste 
economii (chiar în cele în care suprapopulația 
creează timp liber nedorit) constituie o incompati- 
bilitate evidentă, dacă nu și un anacronism plă- 
nuit. 


Dacă ar exista suficientă mînă de lucru pentru 
ca toate fabricile să lucreze 24 de ore cu patru, 
șase sau chiar 12 schimburi, nu ar surveni nici o 
obiecție de ordin economic (în afară de cheltuie- 
lile provocate de înlocuirea unui schimb cu urmă- 


53 Un excelent exemplu este influența epocală pe care 
sistemul lui Leontief l-a avut asupra adunării datelor statis- 
tice despre tranzacțiile dintre industrii. 


54 Nu e nevoie să ne bazăm numai pe relatarea lui F.. Engels 
în The Condition of the Working Class in England in 1844 
(Londra, 1892). După W. S. Woytinsky şi colab., Employment 
and Wages in the United States (New York, 1953), p. 9%, 
în Statele Unite in 1850 săptămina medie de muncă era 
încă de 70 ore. Prima încercare de limitare a muncii copiilor 
sub 12 ani la opt ore pe zi a fost făcută abia în 1842 în 
statul Massachusetts. Ziua de 10 ore nu a devenit o normă 
răspîndită pentru ceilalți muncitori înainte de 1860. Vezi 
Philip S. Foner, History of the Labor Movement in the United 
States (4 vol., New York, 1887), p. 250 și urm. 

torul) împotriva unei zile de muncă de șase, de 
patru sau de două ore. Este însă vreo economie 
subdezvoltată, sau chiar orice altă economie, în 
această situație? Economiile subdezvoltate duc 
îndeosebi lipsă de capital în ambele lui forme: 
mașini şi mână de lucru calificată — cum ne-am 
dat în sfîrşit seama abia recent 55. Acestea două 
merg împreună pur şi simplu pentru că munca 
calificată este o combinație de muncă și califi- 
care iar calificarea este înrudită cu capitalul: ea 
cere timp pentru a fi dobîndită 56. De obicei, pe- 
nuria de mînă de lucru calificată este atît de 
acută în economiile subdezvoltate încît multe 
fabrici nu pot funcționa. 24 de ore din 24. În acest 
caz, nefolosirea factorilor inerți nu este inerentă 
naturii fizice a procesului însuși — ca în cazul 
unui proces elementar — ci lipsei oamenilor care 
sînt tovarășii de muncă ai acestor factori. A sta- 
bili pentru ziua de muncă aceleași limite legale 
ca în economiile dezvoltate — unde, datorită abun- 
denței capitalului, timpul liber al muncitorului 
are valoare economică pentru el însuși — echi- 
valează cu a hotărî o nefolosire excesiv de mare 
a echipamentului existent și o reducere a veni- 
turilor potenţiale ale ţării. Din același motiv, 
orice fabrică construită într-o țară subdezvoltată 
în care există deja o altă fabrică care produce 
același produs și funcționează numai cu unul 
sau cu două schimburi de opt ore fiecare repre- 
zintă o risipă de resurse. Dacă există deja o fa- 
brică de încălțăminte, de exemplu, care funcțio- 
nează cu un singur schimb, nu are rost din punct 
de vedere economic să se construiască încă o 


55 De ex., Theodore W. Schultz, The Economic Value of 
Education (New York, 1963). 


5 În mod ciudat, acest ultim aspect a fost mult timp 
ignorat de cei care s-au opus ideii că în numeroase țări supra- 
populația este o realitate care reclamă o rezolvare economică 
diferită de cea recomandată de economia neoclasică. Cf. 
Articolul meu “Economic Theory and Agrarian Economics“ 
(1960), republicat în AE, pp. 372—374, precum și în Energy 
and Economic Myths (citat în nota 8, mai sus), cap. 6 cu 
două addende. 

fabrică de încălțăminte care să funcționeze tot 
cu un schimb. Cele două schimburi pot produce 
(practic) același volum de marfă. în vechea fa- 
brică, iar capitalul suplimentar poate fi investit 
într-un alt sector pentru a .contribui mai departe 
la creșterea economică. 

„Dezvoltarea economică cere timp“ ar fi o 
inscripție foarte potrivită deasupra intrării în 
orice agenție de planificare economică, pentru a 
le aminti în permanență trecătorilor adevărul 
gol golut, oricît de dezamăgitor ar fi el. Dar in- 
scripția din fiecare birou ar trebui să sune: „Nu 
prelungi acest timp prin nefolosirea inutilă a 
echipamentului existent“. Căci nefolosirea inu- 
tilă duce la pierdere de timp. Sînt convins că 
toate planurile economice conțin, în măsură mai 
mică sau mai mare, nefolosire de echipament fără 
ca cineva să fie conștient de acest lucru. Nu este 
de mirare că intuim şi ocazional chiar recunoaștem 
că majoritatea planurilor de dezvoltare econo- 
mică nu au fost destul de rapide. Poate că aceasta 
ar putea fi evitat dacă atunci cînd planificăm 
dezvoltarea economică ne-am gîndi la lecţia eco- 
nomică practică pe care ne-o dă sistemul de 
fabrică. 

11. Fabrica: avantajele şi limitările ei. O fabrică 
este un obiect atît de familiar în lumea indus- 
trializată în care au crescut cei mai mulţi econo- 
mişti încît se pare că am pierdut din vedere două 
fapte importante. 

Mai întîi, sistemul de fabrică este una din cele 
mai mari invenții economice din istoria omenirii 
— comparabilă numai cu inventarea monedei și 
la fel de anonimă. Cuvîntul „economice“ trebuie 
într-adevăr subliniat, deoarece avantajele siste- 
mului de fabrică sînt independente de tehnică 
și totodată mai presus de ea. Ni se spune că siste- 
mul de fabrică a fost creat de revoluţia industri- 
ală, adică de masa inovatiilor tehnice din secolul 
XVIII și de mai tîrziu. După părerea mea, relația 
cauzală este inversă: sistemul de fabrică, care 
începuse deja să fie aplicat în vechile ateliere 
meșteşugărești din cauza cererii crescute, a lost 

unul din principalii factori care au dat un imbold 
inovatiilor tehnice. 

După cum o confirmă pe larg subcapitolele 
precedente, sistemul de fabrică este superior tu- 
turor celorlalte aranjamente ale proceselor ele- 
mentare nu pentru că măreşte puterea unei unelte 
sau stăpînirea forțelor naturii de către om, ci 
pentru că elimină nefolosirea factorilor de fond 
inerentă oricărei rețete de producţie. Și cîștigul 
este considerabil indiferent de tehnologie: se poate 
produce pînză într-un sistem de fabrică folosind 
tehnica egiptenilor de pe vremea faraonilor. Dacă 
putem folosi sau nu acest cîştig în avantajul 
nostru nu depinde de tehnica de care dispunem, 
ci de nivelul cererii de produsul respectiv. De 
pildă, transatlanticele nu sînt produse în sistemul 
de fabrică, adică în linie, numai pentru că ele 
nu sînt cerute destul de repede în raport cu tim- 
pul de producție. Deși poate părea curios, dacă 
tehnica construcțiilor navale ar fi tot cea de acum 
o sută de ani, am putea construi transatlantice 
în linie cu condiţia ca ele să fie tot atît de cerute 
ca și astăzi. În unele cazuri, așadar, progresul 
tehnic poate merge împotriva sistemului de fa- 
brică dacă cererea nu creşte în acelaşi ritm. 

Consecința este că legătura intimă care există 
fără îndoială între sistemul de fabrică şi progre- 
sul tehnic depinde mai ales de acțiunea cererii. 
După cum o cerere mică face ca orice specializare 
să fie neeconomică, o cerere crescută netezeşte 
calea pentru o specializare în continuare. Aceasta 
este ușor de demonstrat arătînd că, dacă o anu- 
mită sarcină a unui agent economic dintr-un 
proces elementar se împarte în cîteva sarcini 
distincte, în general numărul proceselor elemen- 
tare necesare pentru un aranjament în linie fără 
nefolosire creşte (şi destul de accentuat). În con- 
secință, - fluxul outputului trebuie de asemenea 
să crească. Dacă fluxul cererii nu crește în aceeași 
proporție, specializarea duce doar la o nefolosire 
costisitoare”. 


5 După cum se știe, Adam Smith a fost primul care a 
susținut că „diviziunea muncii este limitată de întinderea 

Rolul cererii ca stimulent al inovației tehnice 
se constată chiar și în acele cazuri în care, dintr-un 
motiv sau altul, procesele elementare trebuie 

ezate în paralel. Anume, dacă cererea de pîine 

atr-o comunitate mică crește, industria panifi- 

ei poate găsi că este economic să înlocuiască 
„„ptoarele folosite zilnic în paralel cu un cuptor 
mai mare, în loc să adauge alte cuptoare de 
aceleași dimensiuni. De fapt, progresul tehnic a 
fost totdeauna un amestec de specializare și de 
concentrare a mai multor unelte într-o unitate 
cu o capacitate mai mare dar: mai eficientă. În 
ambele cazuri, rezultatul este o creştere a dimen- 
siunilor unității de producţie. Limitele care nu 
pot fi depășite sint stabilite de legile materiei, 
după cum am văzut în capitolul IV.4, dar numai 
o cerere mai mare stimulează creşterea 5. 


Al doilea fapt pe care îl pierdem adesea din 
vedere este că sistemul de fabrică nu poate fi 
aplicat pentru a produce orice are nevoie sau 
orice vrea omul. Am văzut deja că cererea redusă 
de unele mărfuri constituie unul din obstacole. 
Un alt motiv, mai subtil, ține de faptul că în 
mod normal producem nu numai mărfuri ci şi 
procese. Producția se limitează la mărfuri numai 
într-o economie staționară. Întrucît într-o astfel 
de economie fiecare proces existent se întreține 
el însuși, nu trebuie să fie produs nici un proces. 
Într-o lume în schimbare însă, trebuie să produ- 
cem şi procese noi, pe lîngă cele care există sau 


pieței“. The Wealth of Nations (sub îngrijirea lui Cannan 
I, 19.Dar analiza sistemului de fabrică din subcapitolul 9) 
şi îndeosebi teorema din nota 43 de mai sus așază această 
propoziție pe o temelie clară și de asemenea o extind și la 
specializarea echipamentului. 


58 Din cauza acestei legături dintre cerere şi rețetele 
tehnologice, nu mă raliez părerii, împărtășită de mulți din 
colegii mei economiști, că pentru teoretician funcţiile de 
producție sînt date „preluate din discipline ca tehnica ingi- 
nerească și chimia industrială“. Stigler, Theory of Competitive 
Price, p. 109 şi urm. Vezi de asemenea Pigou, Economics 
of Stationary States, p. 142; Samuelson, Foundations, p. 57; 
J. R. Hicks, Theory of Wages, p. 237. 

în locul celor care s-au demodat. Şi se înțelege 
de la sine că este imposibil să producem toate 
aceste procese într-un sistem de fabrică. Cel puțin 
fabrica care produce un nou tip de fabrică tre- 
buie produsă din nou, adică nu de către o fabrică 
existentă. Un al treilea motiv, cel mai important 
din toate pentru lumea reală, izvorăște din con- 
dițiile vieții omenești pe planeta noastră. 

12. Fabrica și întreprinderea agricolă. Pentru a 
aranja procesele elementare în linie fără între- 
rupere, este necesar să putem începe un proces 
elementar în orice moment de Timp dorim. În 
multe cazuri putem într-adevăr proceda astfel. 
Un tîmplar amator, de exemplu, poate începe 
să-și realizeze proiectul de a face o masă de lucru 
la ora trei dimineaţa, într-o luni sau într-o vineri, 
în decembrie sau în august. În lipsa acestei liber- 
tăți, producția de mobilă, automobile, cocs etc. 
nu s-ar putea desfășura neîntrerupt 24 'de ore din 
24 tot timpul anului în sistemele de fabrică. În 
schimb, afară numai dacă nu dispunem de o scră 
bine utilată, nu putem începe un proces elementar 
de cultivare a porumbului oricînd vrem noi. În 
afara cîtorva porțiuni din jurul ecuatorului, în 
celelalte regiuni de pe glob obținerea unei recolte 
de porumb este condiționată de semănatul lui 

e cîmp într-o perioadă relativ scurtă din an. 
în fiecare regiune această perioadă este determi- 
nată de condiţiile climatice locale. La rîndul lor, 
acestea sînt determinate de poziția planetei noas- 
tre și de rotația ei față de soare, ca și de repartiția 
geografică a pămîntului arabil și apei pe suprafața 
globului. Dependenţa vieţii terestre de energia 
primită de la soare este atît de vitală, încît ritmul 
ciclic cu care această energie ajunge în fiecare 
regiune de pe pămînt s-a înscris treptat, prin 
intermediul selecției naturale, în „patternul“ de 
reproducere al mai tuturor speciilor, vegetalc și 
animale. Astfel, mieii se nasc primăvara, puii 
de găină ies din ou la începutul primăverii, vițeii 
se nasc toamna și pînă și un peşte, cum e cal- 
canul, nu e bun de mîncat decît dacă este pescuit 
în aprilie sau mai. Prin urmare, și în creșterea 

animalelor nu se poate începe un proces elementar 
decît într-o anumită perioadă dictată de natură. 

Acestea sînt fapte banale. Totuși, economiștii 
au în general tendința să nege orice deosebire 
substanțială între structurile activităţilor de pro- 
ducție din agricultură și din industrie. În lite- 
ratura socialistă din trecut acest fapt este reflec- 
tat fără echivoc de afirmația că în socialism gos- 
podăriile agricole înapoiate vor fi înlocuite cu „fa- 
brici în aer liber“. În literatura neoclasică, func- 
ţia de producţie (10) este folosită indiferent dacă 
problema tratată priveşte activitatea agricolă sau 
industrială 5, Procesele elementare din producţia 
agricolă nu pot fi însă aranjate în linie fără între- 
rupere. Este adevărat că dacă privim un fir de 
porumb ca o unitate de produs, procesele ele- 
mentare sînt aranjate în linie pe măsură ce se 
avansează cu aratul și semănatul. Dificultatea 
constă în faptul că linia nu poate fi continuată 
la infinit: există un punct în timp după care nici 
un bob semănat nu va da naștere unei plante 
care va ajunge la maturitate. Pentru ca toate 
lanurile de porumb dintr-o regiune climatică să 
fie cultivate la timp, agricultorii trebuie să-și lu- 
creze ogoarele în paralel. Dat fiind intervalul 
scurt de timp în care ogorul unei singure ferme 
este arat, semănat, plivit și recoltat, putem des- 
crie sistemul de producție al fiecărei ferme pre- 
supunînd că toate procesele elementare sînt înce- 
pute în același timp. Cu această simplificare con- 
venabilă, funcția de producție a unui sistem de 
fermă este funcționala nedegenerată (12) din sub- 
capitolul 8 de mai sus 50. 


5 De fapt, în nici un alt domeniu economic nu există 
atit de multe studii care să se limiteze doar la adaptarea unei 
funcții de producție — de obicei perenul tip Cobb-Douglas — 
la un anumit produs dintr-o anumită regiune ca în economia 
politică agrară. 

6 Ca o completare, pot adăuga că în afară de agricultură 
există și alte procese supuse ritmului climatic: industria 
hotelieră din stațiunile turistice precum și industria construc- 
țiilor ne vin imediat în minte. Mai tot ce se poate spune 
despre costul producției în agricultură se aplică mutatis 
mutandis și acestor activități. Astfel, dacă se intimplă să 

Din nou, deosebirea dintre această funcție de 
producție şi cea a fabricii — funcția de punct 
(16) sau (17) — nu este doar o subtilitate teore- 
tică. Din contra, ea ne învaţă unele lucruri impor- 
tante de ordin economic. De mult, Adam Smith 
a afirmat că „îmbunătățirea productivității mun- 
cii [în agricultură] nu ține totdeauna pasul cu 
îmbunătățirea ei în manufacturi“6l. Această pro- 
poziție a dus la controversa asupra diferenţei 
între randamentul din agricultură și din industrie, 
astfel că nu a fost reținută în gîndirea economică 
modernă. Analiza de mai sus ne dezvăluie însă 
motivele adinci pentru care propoziția este ade- 
vărată chiar într-un sens și mai tare. Unul din 
motivele pentru care progresul tehnic a fost mai 
lent în agricultură este acela că procesele ele- 
mentare agricole nu pot fi aranjate în linie ®. 

n mod curios, asocierea activității agricole cu 
un nivel apreciabil de neutilizare a muncii este 
un fapt acceptat chiar de cei care pun sub semnul 
întrebării propoziția lui Adam Smith. Dar anali- 
za noastră nu numai că arată de ce această aso- 
ciere este inevitabilă, ci scoate de asemenea la 
iveală unele aspecte interesante ale ei. 

Există o deosebire importantă între șomajul 
industrial și agricol. Un șomer industrial este 
liber să se angajeze oriunde şi să continue lucrul 
acolo. Un agricultor este legat de munca lui chiar 
atunci cînd nu are de lucru. Dacă acceptă o slujbă 
permanentă într-altă parte, creează un loc liber 
la fermă. Numai în cazul suprapopulației există 
țărani şomeri în sensul strict al cuvîntului. Dar 
imactivwitatea inerentă este prezentă oriunde pro- 
ducția agricolă constituie un sistem de procese 


ajungi la Oslo și să nu găsești nici o cameră pe placul tău, 
nu trebuie să-i acuzi pe norvegieni pentru că nu construiesc 
hoteluri mai multe și mai mari pentru turiști. Aceste hoteluri 
ar sta nefolosite timp de zece luni pe an, atit de scurt este 
sezonul turistic acolo. Numai un milionar își poate permite 
o vilă în sudul Franței în care să locuiască eventual! citeva 
zile pe an, sau poate nici o zi. 

61 The Wealth of Nations, 1, 8. 

“* Un motir și mai important al acestei diferențe va fi 
discutat în capitolul 4.3, mai jos. 

în paralel — fie că există suprapopulație, fie că 
nu există. 

Eliminarea șomajului propriu-zis este o sar- 
cină dificilă, dar nu extrem de complicată. Eli- 
minarea inactivității din agricultură este însă o 
problemă aproape insolubilă dacă stăm să ne 
gîndim la amănuntele ei. Căci dacă vom încerca 
să găsim diferite activități agricole care, îmbinate, 
ar elimina complet inactivitatea agricultorului și 
a uneltelor lui, vom descoperi. o piedică de neîn- 
vins. Natura, tovarășul mut al omului, nu numai 
că-i dictează acestuia cînd trebuie să înceapă un 
proces agricol, dar îi și interzice să-l întrerupă 
înainte de a fi încheiat. În industrie putem între- 
rupe şi relua aproape toate procesele oricînd do- 
rim, dar în agricultură nu putem proceda la fel. 
Din acest motiv, încercarea de a găsi procese 
agricole care să se potrivească exact fiecare în 
perioadele de inactivitate ale altora este sortită 
eșecului. Agrarienii „romantici“ erau totuşi cu 
picioarele pe pămînt cînd au insistat asupra rolu- 
lui binefăcător al industriei artizanale ca activi- 
tate complementară în economiile agricole sub- 
dezvoltate. Dar chiar în cazul unor industrii 
artizanale care s-ar potrivi perfect cu perioadele 
de inactivitate ale capitalului uman ocupat în 
activități agricole, capitalul propriu-zis ar con- 
tinua să rămînă neutilizat lungi intervale de timp. 
Concluzia poate surprinde, dar este inevitabilă. 
Dificultatea în care se află agricultura ca acti- 
vitate economică se datorește supracapitalizării. 
Nu mai e nevoie să adăugăm nimic pentru a 
vedea că această dificultate constituie cheia unei 
politici economice raționale în orice economie 
agricolă subdezvoltată 63. 

Două excepţii de la regula că funcția de pro- 
ducție a sistemului de fermă este o funcțională 


63 În asemenea economii, supracapitalizarea este deseori 
accentuată de o repartizare a pămiînturilor care face ca 
mărimea majorității gospodăriilor agricole să fie mai mică 
decit cea optimă. Cf. articolul meu „Economic Theory and 
Agrarian Economics“, retipărit în AE, p. 394 și în Energy 
and. Economic Myths (citat în notă 8), cap. 6, cu două addende. 

de tipul (12) vor da la iveală alte deosebiri impor- 
tante între economia de fermă și cea de fabrică. 

Să luăm cazul insulei Bali unde, clima fiind 
practic uniformă tot timpul anului, toate activi- 
tățile (arat, semănat, plivit, recoltat) sînt efec- 
tuate în același timp pe diverse ogoare. Desigur, 
într-un asemenea loc nimic nu se împotrivește 
cultivării orezului prin procese elementare aran- 
jate în linie ca într-o fabrică în aer liber. Numă- 
rul corespunzător de bivoli, pluguri, seceri, imblăci 
și săteni care le mînuiesc s-ar putea deplasa pe 
toată proprietatea unui sat arînd, semănînd, pli- 
vind şi aşa mai departe fără întrerupere, adică 
fără ca vreun agent — pămînt, capital şi munci- 
tori — să stea vreodată degeaba. Avantajele sis- 
temului de fabrică pot fi constatate ușor în acest 
caz. În primul rînd, sătenii ar mînca în fiecare 
zi orezul semănat în ziua respectivă, ca să spunem 
așa, întrucît ne amintim că într-un sistem de 
fabrică producția este instantanee. Comunitatea 
nu ar mai fi nevoită să suporte povara împrumu- 
turilor pentru fondul de rulment, care-i dau agri- 
cultorului de peste tot cele mai mari griji. Supra- 
capitalizarea despre care tocmai am pomenit va 
apărea acum ca un exces palpabil de capital care 
poate fi folosit în alte activități. Căci, pe măsură 
ce vom încerca să aplicăm sistemul de fabrică, 
vom rămîne cu un prisos de unelte (şi un prisos 
de oameni) chiar dacă vechile unități de producție 
ar fi avut mărimea optimă. 

Cît de imens este efectul trecerii de la fermă la 
fabrică asupra cheltuielilor de producție se vede 
limpede din a doua excepție. Excepţia este siste- 
mul prin care se produc astăzi găini aproape în 
fiecare fermă din Statele Unite. Cu ajutorul unui 
incubator, găinile nu mai sînt produse în paralel 
ca în vechiul sistem dictat de natură. O recoltă 
de pui este gata de vinzare pe piață practic în 
fiecare zi a anului, fie în august, fie în decembrie. 
„Fermă de găini“ a devenit astfel un termen impro- 
priu: situația cere înlocuirea lui cu „fabrică de 
găini“. Datorită noului sistem, în Statele Unite 
un kilogram de pui se vinde mai ieftin decît un 

kilogram de orice altă carne, pe cînd în restul 
lumii, unde predomină încă vechiul sistem, puii 
de găină continuă să fie „prînzul de duminică“. 
Celebrul „război al găinilor“ din anii trecuți nu 
ar fi izbucnit în Europa de Apus dacă deosebirea 
dintre sistemul de fermă și cel de fabrică în pro- 
ducerea găinilor nu ar fi fost atît de mare încît 
să acopere şi costul transportului şi diferența între 
costul forței de muncă în Statele Unite şi Europa. 

13. Fluxurile interne şi analiza. Descompune= 
rea analitică a unui proces parțial în coordonatele 
fluxurilor şi fondurilor pune în discuţie o necon- 
cordanță inerentă tabelului input-output elabo- 
rat de Leontief. De fapt, neconcordanța merge 
înapoi pînă la Karl Marx — primul care a folosit 
un asemenea tabel. Datorită contribuţiei lui Leon- 
tief, tabelul input-output nu mai are nevoie de 
nici o introducere; el este astăzi unul din cele 
mai răspîndite „articole“ din profesia economis- 
tului. Totuși faptul asupra căruia vreau să atrag 
atenţia cere ca relația dintre tabelul input-output 
şi ideile dezvoltate în acest capitol să fie clari- 
ficată cît mai bine cu putință. 

Un exemplu foarte simplu va servi mult mai 
bine acestui scop decît structura generală folo- 
sită de obicei în studiile despre sistemul input- 
output al lui Leontief. Astfel, fie E o economie 
staționară înconjurată de mediul ei natural N 
și constînd din trei sectoare de producţie P,, 
PA, P} şi un sector de consum P,. Pentru a ne 
menține în cadrul expunerii sistemului lui Leon- 
tief, să presupunem că fiecare proces de producție 
P, produce numai o marfă C, şi că există numai 
o calitate de resurse naturale R, de deşeuri W 
și de forță de muncă H. Din același motiv, fie- 
care proces va fi reprezentat prin fluxurile și 
serviciile lui în decurs de un an. Notaţiile fiind 
aceleași ca în subcapitolele precedente, aceasta 
înseamnă că coordonatele sînt acum R(T=!) şi 

H(T=1), de exemplu, în loc de R(t) şi H(t) — 
cantităţi în loc de funcţii &. Dacă, pentru înles- 
nirea redării, folosim un asterisc pentru a arăta 
că o literă reprezintă fluxul sau serviciul anual, 
reprezentarea analitică a celor cinci procese în care 
am descompus întreaga realitate este redată în 
tabelul 3. 65 


TABELUL 3 
Economia E reprezentată sub formă de procese 
P, P, P, N P, 


Coordonatele fluxurilor 


Cı xi —A12 — 18 z —ri 
C> —x3 azi — 223 j — za 
Ca —3i — x32 x3 ” —ra 
R —r} —rš —ri y* —ri 
W wÌ wa w3 —u* wi 
Coordonatele fondurilor 

Cı Xi Xia Xh ? * Xi 
Ce Xa Xe X23 i Xza 
C3 Xa Xa X 33 i Xa 
e CA 03 e3 * * 

L È Í! L+ * Lt 

H Hi HŽ H3 * H* 


Acest tabel are o cheie algebrică. Din cauza 
adevărului tautologic că fiecare flux de output 
al unui proces este un flux de input al unui altui 
proces (altor procese) — şi vice versa — suma fie- 
cărui rînd al matricei fluxurilor trebuie să fie 
egală cu zero. De exemplu, trebuie să avem xi = 
= Xiz + xis + xi. Putem deci şterge elementele 


6 Faptul că ritmul sezonier al unor procese este ignorat 
în această reprezentare simplificată nu contează pentru 
scopurile speciale cărora le destina Leontief sistemul input- 
output. 

55 In acest moment nu este nevoie să separăm fiecare 
%i, într-un input curent și un flux de întreținere sau {fiecare 
X, în serviciile unui fond de rezervă și unui fond de utilaj. 
Nu trebuie să ne ocupăm nici de stocurile de R și W din na- 
tură, decit pentru a observa că din cauza Legii Entropiei 
au scăzut și crescut în timpul anului cu mai mult decît 7* și w*. 

Xis X2, X3, 7%, —w" fără să distrugem nici o infor- 
mație. Totuși, pentru ușurința citirii tabelului, 
putem scrie aceste coordonate într-o coloană su- 
plimentară, la dreapta. Și dacă, în plus, schim- 
băm semnul celorlalte coordonate ale fluxurilor, 
transformăm pur și simplu matricea fluxurilor 
din tabelul nostru în forma de input-output pre- 
zentată în tabelul 4.66 


TABELUL 4 
Tabelul input-output al fluxurilor în economia E 


P, P, P, N P; Total 
C, 3 xiz xis i xia xi 
Ca x21 = x3 ” X24 xa 
Cs x31 x32 E i X34 x3 
R vi ră 73 i ri y* 
W —uv] —v} —v} $ —vjy —u* 


Două chestiuni evidente trebuie accentuate acum. 
În primul rînd un tabel input-output nu este 
decît o formă „amestecată“ (în conformitate cu 
niște reguli precise) a matricei corespunzătoare a 
fluxurilor din reprezentarea procesului. Aşadar, 
matricea fluxurilor și tabelul input-output sînt 
două forme perfect echivalente. Una din aceste 
două forme fiind dată, o putem deduce pe cea- 
laltă fără nici o dificultate. În al doilea rînd, din 
cauza regulilor speciale de amestecare, unele că- 
suțe din orice tabel input-output trebuie să fie 


66 Leontief include în tabelul input-output „fluxul“ 
serviciilor muncii pe care le consideră „outputul“ sectorului 
de consum. Vezi Leontief, The Structure of the American 
Economy: 1919—1939, p. 41 şi urm. și passim; Leontief 
et al., Studies in the Structure of the American Economy, pp. 23, 
55. Eu prefer să păstrez diferența fundamentală între flux 
(ca substanță care traversează o frontieră) şi servicii (ca o 
acțiune executată de un element al fondului din interiorul 
frontierei). De asemenea, în tabelul 3, H* din coloana P, 
reprezintă activitatea de consum a întregii populații din E — 
care cred că este reprezentarea analitică corectă a acelui 
proces. 

întotdeauna goale. Astfel sînt primele patru că- 
suțe în diagonală din tabelul 4.67 

Mulţi autori consideră că obținem totuși un 
grad mai mare de generalitate dacă introducem 
niște elemente în aceste căsuțe 68. Dificultatea pe 
care o ridică această poziție este să știm ce anume 
corespunde în realitate elementelor de pe diago- 
nală. După cîte ştiu, nimeni nu a venit să susțină 
că un tabel input-output exprimă o concepție 
complet nouă despre modul în care un proces 
poate fi reprezentat analitic. Astfel stînd lucru- 
rile, chestiunea arzătoare este ce loc trebuie să 
atribuim elementelor de pe diagonală dintr-un 
tabel input-output cînd îl reamestecăm în ma- 
tricea fluxurilor din reprezentarea sub formă de 
proces. Dacă adunăm elementele de pe diagonală 
cu totalurile marginale și tratăm suma obținută 
drept fluxul produsului rezultat din procesul res- 
pectiv, recunoaștem pur și simplu că nu am res- 
pectat exact regulile amestecării. Fapt este că 
nimeni nu pare să se fi gîndit la problema ridicată 
de elementele de pe diagonală în raport cu echi- 
valența dintre cele două forme de reprezentare 
a unui proces complex. Rarele justificări ale tabe- 
lului input-output în care căsuțele de pe diago- 
nală nu sînt neapărat goale au abordat această 
problemă dintr-o direcție laterală. 

Problema se ivește în legătură cu concentrarea.. 
Deoarece în cadrul analitic nu este totdeauna 
necesară o deosebire explicită a tuturor proceselor 
de producţie, economistul contopește deseori mai 
multe procese într-unul singur. Prin ea însăși, 
această operație nu întîlneşte absolut nici o difi- 
cultate. Tot ce trebuie să facem pentru a contopi 
P, şi Pa în Pg este să îndepărtăm din imaginea 
analitică frontiera care le separă. Efectul asupra 


67 Aceste căsuțe în diagonală corespund coordonatelor 
produselor. 

68 De ex., O. Eckstein, „The Input-Output System: Its 
Nature and Its Uses“, în Economic Activity Analysis, sub 
îngrijirea lui O. Morgenstern (New York, 1954), p. 45 și 
urm.; M. A. Woodbury, „Properties of Leontief-Type Input- 
Output Matrices“ în același volum, p. 341 și urm. 

tabelului 3 este direct: coloanele P, și P sînt 
adunate orizontal într-o nouă coloană P care 
le înlocuieşte pe primele 6. Aceasta introduce 
însă o trăsătură distonantă: procesul contopit 
P, are două produse C, şi C,” motiv pentru care 
în general econonomiștii nu se opresc aici. Noi 
preferăm să împerechem fiecare proces numai cu 
un singur produs. Într-un sens pare natural ca, 
dacă contopim cîteva procese într-o industrie 
„metalurgică“, să agregăm și produsele lor într-un 
produs „metalurgic“71. De aceea în economia po- 
litică „concentrare“ înseamnă contopirea proce- 
selor și agregarea produselor corespunzătoare“. 
Dacă însemnăm cu Co marfa rezultată din agre- 
garea lui C, şi C, efectul concentrării (în sensul 
de mai sus) lui P, şi P, este prezentat în tabelul 
5. Regula este simplă: adunăm coloanele P, și 
P, — după cum am explicat deja — şi de ase- 
menea rîndurile C, și C atît din matricea fluxu- 
rilor cît și din cea a fondurilor din tabelul 3. Un 


fapt evident, dar crucial, este acela că concen- 


69 Această regulă sună ca regula ultracunoscută de adunare 
a vectorilor. Totuși, este vorba de ceva în plus. De pildă, 
coordonatele fluxului xf și —x%, trebuie înlocuite prin suma 
lor 40 = xf — x], deoarece suma rîndului corespunzător 
trebuie să rămînă egală cu zero, după cum am observat 
mai înainte. Motivul pentru care coordonatele fondului 
Xï şi X], trebuie să fie de asemenea înlocuite prin suma 
lor Xo = Xñ + X% este însă diferit: cînd se înlătură fron- 
tiera care desparte două procese, acțiunile factorilor cores- 
punzători de fond sint evident combinate. 


70 Matricea fluxurilor din noua reprezentare poate fi 
totuși transformată într-un tabel input-output. Numai că 
acest tabel are o coloană mai puțin decit tabelul 4. Acest 
punct contribuie la clarificarea relației dintre un tabel input- 
output și reprezentarea sub formă de proces. 


71 După cum am spus, contopirea lui P} și P, este o ope- 
rație simplă fără nici un impediment. Inversul este adevărat 
în cazul agregării mai multor cuantumuri într-un singur 
cuantum. Această problemă, cea mai dificilă din întreaga 
analiză economică și îndeosebi din aplicaţiile sistemului 
input-output, poate fi însă trecută cu vederea în argumentul 
de față fără nici un risc. 


* Termenii românești de concentrare, contopire și agregare 
au fost aleși astfel ca să redea textul cît mai clar posibil 
(nota trad.). 

TABELUL 5 
Forma concentrată a tabelului 3 


| P, | Pa | N | P, 


Coordonatele fluxurilor 


Ce Pr a 2% A 
(=ru 24) 


0 
(xi + 23 — ri — xa) (— 213 — 723) 


C3 —x J %3 | X34 


(—za — x32) 


* * * 
W R i w3 —u* wà 
(wi + 202) 


Coordonatele fondurilor 


Co Xd Xos s Xoa 
(Xi + Xb + Xa + Xâ)| (Xis + Xz) (Xa tza 
C, X% xa Jef x 
e es e; . . 
(ei + €2) 
L 13 L$ x L? 
(Li + L3) 
H H H5 . H* 


trarea (care include și agregarea) nu poate dis- 
truge cheia algebrică a matricei fluxurilor: suma 
fiecărui rînd continuă să fie egală cu zero. Prin 
urmare, putem transforma fluxurile din ma- 
tricea tabelului 5 într-un tabel input-output folo- 
sind aceleaşi reguli de amestecare ca mai sus. 
Rezultatul, prezentat în tabelul 6, arată limpede 
de ce chiar după concentrare căsuțele indicate de 
pe diagonala tabelului input-output trebuie să 
fie tot goale. Aceasta justifică regula schițată de 

TABELUL 6 
Forma concentrată corectă a tabelului 4 


Po P, N P, Totaluri 
* * * * * 
Co i 493 Xo4 o 
Ca xo a x x3 x3 
* * * * * 
R Yo v3 Ya y 
W —w% —w} A wi —w* 


Leontief pentru concentrarea unui tabel input- 
output: după adunarea coloanelor și rîndurilor 
corespunzătoare, elementul rezultant de pe dia- 
gonală trebuie suprimat (dacă este diferit de zero) 
și totalul șirului trebuie modificat în consecință?”?. 


TABELUL 7 
Forma concentrată incorectă a tabelului 4 


Pi Pg N P Totaluri 
* * * * * 
Co xi +3 403 À 04 vi T Xe 
* 
pă în e 
R Yo Ta vă y 
W —wč —vi $ —uw? —u* 


Unii economiști nu respectă însă această re- 
gulă și adună pur şi simplu coloanele și rîndurile 
indicate fără să suprime elementul diagonal. Se 
obține astfel tabelul 7 în locul tabelului 6. Poate 
că acest punct de vedere este un ecou slab al 
regulei de adunare a vectorilor care, după cum 
am văzut, se aplică perfect în cazul reprezentării 
sub formă de procese. Dacă este însă așa, un astfel 
de punct de vedere ignoră faptul esențial că un 
tabel input-output este doar un aranjament ames- 
tecat al celeilalte reprezentări. După cît se pare, 
un singur motiv explicit a fost adus în sprijinul 
menținerii elementelor de pe diagonală după con- 


72 Leontief, The Structure, pp. 15 şi urm., 189. În mod 
curios, Leontief însuși a încălcat această regulă. Vezi nota 76, 
mai jos. 

centrare — anume că algebra operează mai bine 
dacă ele nu sînt suprimate "3. Nu există nici o 
îndoială că aceasta este adevărat: în algebră, 
termenii se pot anula reciproc dar ei nu sînt 
niciodată suprimaţi. În plus, dacă toate fluxurile 
se măsoară în bani (cum se procedează deseori 
în aplicaţii), totalul general al tabelului input- 
output nu trebuie modificat. Dificultatea constă 
însă în aceea că algebra care se aplică perfect unei 
matrice amestecate, se poate ea însăși prezenta 
ca algebră amestecată în raport cu matricea de 
bază, neamestecată. 

Pentru a justifica forma tabelului 7 nu este 
suficient să spunem doar că „nu există nici o 
dificultate în legătură cu definiția lui [x] + x3] 
şi nu este necesar să eliminăm factori de tipul 
ză + Xa] 74. Cînd concepem întreaga economie 
subîmpărțită numai în procesele trecute în tabe- 
lul input-output concentrat trebuie să ştim ce 
corespunde în realitate factorului xi F x31. Ca- 
drele analitice nu trebuie suprapuse în aşa fel 
încît să formeze o rețea neclară. În speță, x* +x3 
reprezintă într- adevăr outputul produsului com- 
binat al proceselor P, și P, dar numai într-un 
cadru care conține explicit aceste procese. Dacă 
acestea sînt contopite într-un singur proces Po» 
în imaginea care rezultă nu mai este loc decît 
pentru outputul Produsului acestui din urmă pro- 
ces, anume `pentru x= xi + x3 — == Yoj 
(după cum arată ambele tabele 5 și 6). * 

Problema pare atît de simplă încît este de mirare 
cum de a putut fi dată deoparte. Îmi amintesc 
că fosta Ligă a Naţiunilor obișnuia să publice 
datele despre comerțul exterior al tuturor tări- 
lor din lume sub forma unui tabel input-output 
identic în toate privinţele cu cel devenit ulterior 


733 R. Dorfman, P. A. Samuelson și R. M. Solow, Linear 
Programming and Economic Analysis (New York, 1958), 
capitolele ix și x. 


74 Ibid., p. 240. Expresiile din parant;ezele drepte sint sub- 
stituiri potrivite, făcute de mine. 


425 


celebru grație lui Leontief 75. Evident, toate căsu- 
tele de pe diagonală erau goale. Dacă ar fi apărut 
o cifră în căsuţa corespunzătoare exportului Ita- 
liei în Italia, toată lumea ar fi fost absolut sigură 
că era numai o greșeală de tipar! Şi să ne gîndim 
la un astfel de tabel statistic concentrat în așa 
fel încît să prezinte exporturile între continentele 
lumii. Nu ar trebui să considerăm la fel că este o 
greşeală de tipar dacă în căsuţa diagonală a expor- 
turilor Europei în Europa ar apărea o cifră ? Fapt 
este că exporturile dintre țările europene trebuie 
suprimate cînd se concentrează tabelele pe ţări 
într-un tabel pe continente. Este limpede că un 
asemenea tabel concentrat nu poate include expor- 
turile „interne“ europene, după cum exporturile 
Statelor Unite nu pot include comerțul dintre 
statele individuale. 

Sîntem totuși în mare măsură tentaţi să spu- 
nem că în căsuţa de pe diagonală „Europa în 
Europa“ trebuie să introducem exporturile euro- 
pene interne și că, în mod similar, trebuie să consi- 
derăm că elementul xi2+x2, de pe diagonala ta- 
belului 7 reprezintă fluxul intern al procesului 
concentrat P. Tentaţia este atît de mare încît 
pînă și Leontief, la scurt timp după ce a insistat 
asupra suprimării elementelor de pe diagonală, 
a introdus un astfel de element într-unul din tabe- 
lele lui pentru a reprezenta un flux intern — 
„plăţile de la firme la firme“. Dar, conform con- 
cepției analitice despre proces, fluxurile sînt ele- 
mentele asociate îndeosebi cu o trecere a frontierei. 
Prin urmare, odată cu îndepărtarea frontierelor 
dintre țările europene sau a frontierei dintre P, 
și P, din imaginea noastră analitică, trebuie să 
dispară și fluxurile legate de ele. Așadar, din 
punct de vedere analitic, „flux intern“ este o 
combinație de termeni nepotrivită. Totuși, folo- 
sirea noțiunii — sub acest nume sau sub un 


75 Vezi, de exemplu, Memorandum on Balance of Payments 
and Foreign Trade Balances, 1910—1923, League of Nations 
(2 al., Geneva, 1924), 1, 70 si urm. 

WX Leontief, The Structure, p. 18. 

altul — este atît de răspîndită încît o dovadă 
directă a incompatibilității ei analitice este bine- 
venită. 


TABELUL 8 
Tabelul input-output al unui canal subimpărțit 


De laja N Pi P, ... Pua- Pa Totaluri 
N Wo w i : , Wo + w 
P, * w Wo aa. E i w +w 
P, + $ Wy <.. * e Wa + wW 
Pu-i * * * o.. Una W Wn- F wW 

n 


ud ca sa, Y Wn Wy H w 


Să luăm un canal P prin care curge apă cu o 
viteză constantă și să-l împărțim în n canale 
parțiale prin frontiere analitice trasate la întîm- 
plare. Fie P,, P,,..., Pa canalele parțiale și N 
mediul înconjurător. Tabelul input-output al sis- 
temului este prezentat în tabelul 8. În mod voit, 
nu voi face nici o presupunere în legătură cu valo- 
rile coordonatelor w,. Dacă concentrăm acum pro- 
cesele P, din nou în P fără să suprimăm elemen- 
tele de pe diagonală, obținem tabelul 9. Și, întru- 
cît n poate fi oricît de mare dorim, iar valoarea 
lui w este independentă de numărul canalelor 
parţiale, rezultă că fluxul intern din P — adică 
Drw, + (n — 1)w — poate depăși orice valoare 
dorim. Fluxul intern trebuie deci să fie infinit. 
Este evident că ajungem la aceeași concluzie 
absurdă în cazul oricărui alt proces. 

O altă justificare a introducerii elementelor pe 
diagonală invocă deosebirea obișnuită între fluxul 
outputului brut şi net. Conform acestui punct 
de vedere, elementul x; +x3, de pe diagonala 
din tabelul 7 este presupus a reprezenta diferența 
dintre fluxul outputului brut al lui P» Y= 
= xi + x3 şi fluxul outputului net, x = xos + Xos- 
În termeni expliciți, acel element de pe diagonală 
reprezintă partea din fluxul lui Co care este folo- 

sită de P, însuși 7. Această interpretare ne rea- 
duce astfel la aceeaşi poziție —că un element 
de pe diagonală reprezintă un flux intern. 


TABELUL 9 
Forma concentrată a tabelului 8 


De la/la N P Totaluri 
N Wo w Wo H W 
P w Brw; + (a — lw Drw; +nw 


— e e e Te D= 


Desigur, în interiorul oricărui proces se produce 
ceva tot timpul, ceva curge în sensul larg al cuvîn- 
tului. Într-o fabrică care produce sticlă din nisip, 
de exemplu, există un „flux“ continuu de nisip, 
sticlă topită, sticlă trasă etc. Dar, după cum am 
văzut, acest flux intern este o categorie de fond 
ȘI, prin urmare, în imaginea analitică a fabricii 
este reprezentat printr-un fond al procesului, @, 
nu printr-o coordonată a fluxului. Există de ase- 
menea un „flux“ de sămînţă de trifoi în procesul 
care produce sămînță de trifoi sau un „flux“ de 
ciocane în procesul care produce ciocane prin 
ciocănirea lor. Dar acestea sînt fonduri care tre- 
buie reprezentate printr-o coordonată de fond 
de felul lui Xï, din tabelul 3.78 Poate că, insistînd 


— așa cum ne îmbie complexul fluxului — asu- 


77 Acest punct de vedere apare în Leontief, The Structure, 
tabelele 5, 6 și 24 (în poşeta copertei), unde citeva căsuțe 
de pe diagonală conțin date. Vezi de asemenea tabelele din 
articolul său „The Structure of Development“, Scientific 
American, septembrie 1963, pp. 148—166. 


78 Socotesc necesar să scot în evidență în continuare 
faptul că sămînța de trifoi folosită pentru a produce trifoi 
de nutreţ este, din contra, un element de flux, nu de fond. 
Dacă deosebirea poate nedumeri, aceasta se datorește fără 
îndoială fetișismului banului — un fetișism dăunător — care 
ne determină să raportăm de preferință fiecare variabilă 
economică la bani. Dar nedumerirea trebuie să dispară dacă 
observăm că, pentru a repeta procesul de cultivarea trifoiului 
de nutreţ, un fermier trebuie să schimbe niște nutreţ contra 
sămînță, adică trebuie să treacă printr-un alt proces — piața 
de sămînță și nutreţ. 

pra includerii fluxurilor interne într-un tabel 
input-output, căutăm (fără să ne dăm seama) 
să facem loc pentru asemenea factori de fond 
într-un cadru care pare așa de convenabil dar 
care în mod normal include numai fluxuri pure. 
Încercăm adică să introducem pe furiș fonduri 
într-o structură de flux. Pînă la urmă ne trezim 
adunînd sau scăzînd coordonate ale fluxurilor 
și fondurilor care, după cum am văzut în subca- 
pitolul 4, sînt elemente aritmetic eterogene. Din 
păcate, algebra se va aplica totuşi în majoritatea 
timpului — o coincidență atrăgătoare dar care 
nu trebuie tratată ca avînd vreo valoare. În 
asemenea chestiuni algebra nu ne poate da nici 
un semnal de alarmă. De aceea răul provocat 
introducînd pe furiș fonduri în categoria fluxu- 
rilor nu se va manifesta pe față. Dar sub învelișul 
algebrei lucrurile pot fi considerabil denaturate. 

Găsim cea mai convingătoare ilustrare în încer- 
carea lui Marx de a explica formarea prețurilor 
în sistemul capitalist prin doctrina lui despre 
valoarea muncii. Elementul crucial din argumen- 
tul lui este „schema“ simplă prin care a repre- 
zentat analitic procesul economic și care este în 
fond un tabel input-output. Susțin că binecu- 
noscuta dificultate în care s-a aflat Marx își are 
rădăcina în fluxul intern prin care a reprezentat 
ciocanele utilizate pentru a ciocăni ciocane — 
ca să folosesc din nou metafora mea de mai sus. 
Dar, întrucît Marx era perfect convins că eco- 
nomia trebuie să fie o știință dzaleciică (în sensul 
strict), el era îndreptățit să nu facă deosebirea 
între flux și fond și, prin urmare, să înlocuiască 
un fond analitic cu un flux intern. În orice con- 
cepție strict dialectică, Existența este Devenire. 
Totuşi, pentru schema reproducției simple Marx 
a recurs la analiză și în acel moment a amestecat 
dialectica cu analiza — lucru de care, după toate 
aparențele, nu și-a dat seama. Lecţia pe care o 
putem trage din dificultățile pe care le-a întîm- 
pinat după aceea este limpede. Dacă cineva se 
hotărăște să ia dialectica drept tovarăș intelectual 
trebuie să aibă și grijă să nu amestece dialectica 

cu analiza. Legile severe ale analizei nu pot fi 
nici eludate, nici încălcate. 

14. Schema reproductiei simple a lui Marx faţă 
în față cu modelul cu fluxuri și fonduri. După 
cum știm, în schema analitică a lui Marx econo- 
mia este împărțită în două sectoare, P, și P;, 
care produc bunuri capitale şi, respectiv, bunuri 
de consum, .şi două sectoare de consum, P} și 
P, al muncitorilor şi al capitaliștilor 7%. Notaţiile 


TABELUL 10 
Tabelul input-output al schemei reproducției după Marx 


P, Pa Pa P; Totaluri 
G, Ca Ca = “i + Si i i w, = c + ats 
Go Vv tH v2 Sı S2 W= Ca + V2 + S2 
vı Uo id * v + Va 


folosite în tabelul 10 sînt cele cunoscute: 7, și 
s, reprezintă fluxul bunurilor de consum care 
le revin muncitorilor și capitaliştilor asociați cu 
sectorul P,. Termenul c, reprezintă fluxul de 
întreținere al lui G,, necesar pentru a menține 
constant capitalul lui P. Iar c,, termenul cu 
pricina, reprezintă fluxul intern al bunurilor capi- 
tale din P, adică fluxul bunurilor capitale con- 
sumate în producția de bunuri capitale. Toţi ter- 
menii sînt exprimaţi în valoare-muncă 8%. Dacă 
trebuie totuşi să punem în evidenţă eterogeni- 
tatea termenilor care-l compun pe w,, putem 


79 Merită poate să subliniez aci că practica curentă de a 
pune toate gospodăriile într-un singur sac analitic reprezintă 
un regres regretabil față de analiza lui Marx, care, separind 
gospodăriile capitaliștilor de ale muncitorilor, a menținut 
dimensiunea socială în centrul analizei lui. Cu adevărat, 
economia s-a îndepărtat de economia politică devenind aproape 
integral management. 


80 Marx, Capital, II, 458—460, și Paul Sweezy, The 
Theory of Capitalist Development (New York, 1942), pp. 75— 
79. Am inclus rindul H în tabelul 10 deoarece, la fel cu 
Leontief, Marx a tratat serviciile muncii ca pe o categorie 
de fluxuri (deși, după cum am scos în evidență mai înainte, 
el a evitat constant termenul serviciu). 

cita cacofonia lui Sweezy cînd a explicat că va- 
Jloarea totală se.obține adunînd „capitalul constant 
angajat [în producție cu] venitul capitalistului [și] 
venitul muncitorului“8. Marx presupune de ase- 
menea că capitalul total al capitalistului constă 
din capitalul constant și capitalul variabil. Natu- 
ral, într-un proces srdustrial care se reproduce, 
atît salariile cît și fluxurile curente de input și 
întreținere sînt plătite din fluxul simultan de 
produse. Nu este deci necesar să presupunem și 
un fond de rulment al capitalistului decît dacă 
dorim ca schema să devină mai realistă și intro- 
ducem un fond bănesc de rezervă pentru fluctua- 
tiile neregulate ale exploatării (subcapitolul 9). 
Dar un astfel de fond nu se află neapărat în 
același raport cu fiecare categorie de plăți. Există 
însă un mod de a da un sens analitic schemei lui 
Marx, care este sugerat insistent de nenumărate 
considerații din Capitalul. După toate probabi- 
litățile, cînd şi-a elaborat schema, Marx a avut 
în vedere un proces agricol, nu unul industrial. 
Întrucît nu trebuie să uităm că el și-a împrumutat 
schema de la Francois Quesnay care, prin cele- 
brul lui Tableau économique, a căutat să descrie 
economia producției agricole 8. În acest caz, c, 
este analog cu porumbul folosit ca sămînță la 
începutul procesului iar œ, este producția brută 
de porumb la sfîrşitul procesului. Schema ar re- 
prezenta deci un sistem de procese elementare 
care sînt aranjate în şir și în care nu există nici 
un fond durabil, în timp ce sistemul industrial 
pe care voia să-l analizeze Marx este un sistem 
în linie în care capitalul este întotdeauna un fond 
care se autoîntreține. Dar trebuie să trecem 
mai departe. 


81 Sweezy, Theory, p. 76 și urm. 

82 Cf. K. Marx și F. Engels, Correspondence, 1846—1895 
(New York, 1935), pp. 153—156. După cum am arătat în 
„Economic Theory and Agrarian Economics“, republicat în 
AE, p. 384, și Energy and Economic Myths, cap.e6, chiar 
legea plusvalorii a lui Marx — relația (26), mai jos — reflectă 
sistemul dijmei din agricultură. 

Tezele fundamentale ale lui Marx sînt bine- 
cunoscute: (1) concurența duce la egalitatea va- 
lorilor și prețurilor în sensul că cantități cu va- 
loare egală se vînd pentru sume egale de bani; 
(2) muncitorii sînt plătiți atît cît valorează ei, 
adică la nivelul obișnuit pentru subzistență, indi- 
ferent de numărul de ore pe care capitaliștii îi 
forțează să muncească zilnic&; (3) concurența 
egalizează de asemenea gradul de exploatare a 
muncii în toate sectoarele. 


(26) S1/ V= Sa] V2- 


Pe această bază, Marx a afirmat că poate explica 
mecanismul de formare a prețurilor prin care sînt 
egalizate ratele profitului tuturor sectoarelor în 
sistemul capitalist. Dar, după cum a descoperit 
pînă la urmă, dacă (26) este adevărată nu se 
obține egalitatea ratelor profitului, 


(27) Su](c, + 9.) = Sol(Ca + və), 


decît dacă compoziţia organică a capitalului este 
aceeași în ambele sectoare, adică dacă 


(28) V/C = Vajta. 


Această relație exprimă de fapt o lege tehnică 
generală care în nici un caz nu poate fi accep- 
tată 8%. Drept rezultat, Marx a fost nevoit să 
admită că prețurile nu pot reflecta valorile- 
muncă şi a propus o regulă de stabilire a „prețu- 
rilor de producție“ corespunzătoare unei diagrame 
date. Regula constă în reîmpărțirea plusvalorii 
totale, s = s, + Sə, între cele două sectoare în 
aşa fel încît să se realizeze egalitatea ratelor pro- 
fitului. Dar din punct de vedere economic Marx 
nu a explicat de ce și cum se ajunge la aceste 
prețuri de producție. Se poate spune același lucru 


83 Principiul menționat în subcapitolul 6 de mai sus, 
anume că valoarea serviciului unui fond constă integral din 
fluxul de întreținere al acelui fond, este implicit în ambele 
teze. 


84 Marx însuşi s-a declarat împotriva ei în Capitalul, vol. III, 
cap. VIII. Vezi de asemenea Sweezy, Theory, p. 69 și urm. 

despre iuineroșii „salvatori“ de mai tîrziu care 
au încercat să evite impasul analitic prin reinter- 
pretări trase de păr și, deseori, printr-o algebră 
extrem de complicată 85. Atît timp cît vom adera 
la complexul de flux al lui Marx, ne vom învîrti 
însă inevitabil în cerc. Să renunțăm deci la acest 
complex și să vedem ce putem face dacă folosim 
în schimb modelul nostru cu fluxuri și fonduri 
pentru a verifica argumentul lui Marx despre 
valoare. 

Tabelul 11 reprezintă sub formă de procese 
structura la care se gîndea Marx. El presupune 
că ziua de muncă, ò, este aceeaşi, în ambele sec- 


TABELUL 11 
O economie cu două sectoare 


P, P, Ps P, 


Coordonatele fluxurilor 

G, EA —5x, * * 

Ga d e —V —(sı + $2) 
Coordonatele fondurilor 

G, SK, òK, * * 

H òn Sn, * * 


toare, că clasa muncitoare primeşte numai mij- 
loacele de trai zilnice, V, şi că proporțiile pro- 
ducției sînt stabilite astfel încît fluxul produsului 
lui P, să ajungă exact pentru întreținerea fon- 
dului de capital K, al lui P,. Celelalte notații 
se explică de la sine: K, este fondul de capital 
al lui P, iar %4, ng numerele muncitorilor omo- 
geni care lucrează în cele două sectoare, n = n; + 
+n. Putem alege întotdeauna unitatea G, în 
așa fel încît òx, să fie egal cu timpul de muncă 
total 5,, în care caz valoarea-muncă a acelei 


85 După cîte știu, toate aceste soluții se preocupă numai de 
diagrama fluxurilor. Pentru regula lui Marx, vezi Capital, 
vol. III, cap. IX, și Sweezy, Theory, pp. 107—115. Una din 
soluțiile alternative foarte lăudate, propusă de L. von Bort- 
kiewicz, este prezentată în Sweezy, pp. 115—125. 

unități este egală cu 1. Această convenție dă x, = 
= n. Rămîn de determinat doar două necunos- 
cute: 5,.lungimea zilei „normale“ de muncă 
(munca necesară, conform terminologiei lui Marx), 
Și Po, valoarea lui G,. Pentru a nu ne îndepărta 
de modul de a raţiona al lui Marx, trebuie să 
calculăm pe pọ în lipsa oricărei exploatări a 
muncii. 

Dacă nu există exploatare — prin care, împre- 
ună cu Marx, trebuie să înțelegem că s, = S = 
= 0 — din ultimul rînd de fluxuri din tabelul 11 
obținem ziua normală de muncă, 


(29) So = my], = 9, 


unde v = V/n este salariul zilnic al muncitoru- 
lui. Dacă 5* este cel mai mare număr de ore pe 
care le poate lucra zilnic un muncitor fără să-și 
pericliteze existența biologică, ultima relație arată 
că, pentru a putea fi utilizat, sistemul reprezentat 
de tabelul 11 cere ca 5* — v > 0. Faptul că mun- 
ca este productivă, în sensul că în orice condiţii 
poate produce mai mult decît minimul necesar 
subzistenței muncitorului, ne face să presupunem 
că òp < ò* şi, deci, 
(30) ò —v>0 
pentru orice ð, p< ò< ò*. Egalitatea dintre 
preț şi cost (fără nici o plată pentru serviciile 
capitalului) dă pentru fiecare sector 
(3 1) 59x1Po = NV, Ògo X2 = 99%1Po + NV. 
Cu ajutorul lui (29), obținem din prima din aceste 
condiții 
(32) Po = nau 
valoare care satisface și a doua condiție, dat 
fiind că x= n. 

Să presupunem apoi — de asemenea împreună 
cu Marx — că capitaliştii pot impune o zi de 
muncă ò, 8 < ò< ò*, şi plăti totuşi muncitorilor 

același salariu zīilnic®®. În acest caz, din ecuaţiile 
costului (cu G) stabilit la 24) obținem 


(33) s? = ni(ò — 59), s9 = np(5— òo). 


Pe muncitor, rata exploatării ceste deci aceeași, 
(5 — 59), în ambele sectoare și legea plusvalorii a 
lui Marx (26) este justificată. Totuși, ratele profi- 
tului în cele două sectoare fiind 7? = 1,(5—59)/PoK 
ȘI 79 = na(5 — òo) / oK, ele nu pot fi egale decît 
dacă factorii de fond sînt combinaţii în aceeași 
proporție în ambele sectoare, adică numai dacă 


(34) m Ki = nd Ka, 


care este echivalentă cu relația (28) a lui Marx. 


Un element faptic trebuie introdus acum în 
analiza noastră abstractă. Bunurile capitale se 
produc în același mod ca speciile biologice. Oca- 
zional, o „specie“ de bunuri capitale evoluează 
dintr-o altă asemenea specie. Adică, specii noi 
de capital se produc prin mutații. Primul ciocan 
de piatră a fost produs numai prin muncă din 
niște materiale furnizate de mediu; primul ciocan 
de bronz a fost produs prin muncă cu ajutorul 
unui număr considerabil de ciocane de piatră. 
Într-o economie staţionară nu poate exista mutație: 
ciocanele (sau mașinile) sînt reproduse de același 
fel de ciocane (sau mașini). Rolul capitalului este 
nu numai să economisească muncă ci și să ampli- 


56 Părerea că rata salariului trebuie stabilită în asa fel 
încît să se acorde muncitorului numai întreținerea zilnică 
la nivelul zilei „normale“ de muncă era foarte veche pe vre- 
mea lui Marx: „căci dacă oferi dublul, atunci el nu muncește 
decît jumătate din cît ar fi putut munci și ar murci altminteri; 
ceea ce pentru public este o pierdere a rodului unei cantități 
atit de mari de muncă“. The Economic Writings of Sir William 
Petty, sub îngrijirea lui C. H. Hull (2 vol., Cambridge, Anglia, 
1899), I, 87 (sublinierea îmi aparține). Această idee, care se 
găseşte de asemenea în lucrările lui François Quesnay, implică 
o elasticitate unitară a ofertei de ore de muncă, și, evident, 
se deosebește de explicația lui Marx. Pentru motivele care 
i-au putut determina pe muncitorii din acea vreme și de mai 
tîrziu să se comporte în acest fel, vezi articolul meu „Economic 
Theory and Agrarian Economics“ (1960), republicat în AE, 
p. 383 şi în Energy and Economic Myths, cap. 6. 

fice slabele forțe fizice ale omului. Se înțelege deci 
de la sine că în general este nevoie de mai multe 
mașini pe om pentru a face maşini decît pentru 
a le folosi pe acestea din urmă la producerea bunu- 
rilor de consum. Eu susțin că faptul este cît se 
poate de clar şi în cadrul unei economii staționare 
cu două sectoare reprezintă poate o judecată sinte- 
tică a priori8?. Aceasta înseamnă că 


(35) Mi] Ka < na] Ka 


este unicul caz întîlnit în realitate. Prin urmare, 
întotdeauna 7? < 79. În consecință, atît timp cît 
bunurile capitale se vînd la valoarea lor fọ, pro- 
prietarii mijloacelor de producție își vor transfera 
cu siguranță capitalul din P, în P. Drept rezultat, 
producția scăzută a lui P, nu va mai fi suficientă 
pentru a menține constant fondul de capital 
crescut al lui P.. Pînă la urmă, tot fondul de 
capital constant al economiei va diminuată. 


8? Dacă aceeași judecată este adevărată pentru orice 
industrie de bunuri capitale comparată cu orice industrie 
de bunuri de consum constituie o problemă complet diferită. 
Pentru a o rezolva, avem nevoie de o apreciere exactă a 
fiecărui K/H* (în cazul nostru, Kiln). Dar, din motivele 
expuse în subcapitolul 10 de mai sus, cele mai bune recensă- 
mâînturi industriale disponibile nu ne furnizează datele nece- 
sare. Nici clasificarea obișnuită a industriilor nu este potrivită 
în acest scop. Dacă cele 19 industrii de bază (din clasificarea 
Statelor Unite) sînt clasificate pe baza următoarelor raporturi 
capital-muncă brute — capital fix pe muncitor, capital 
investit pe muncitor productiv, cai-putere pe muncitor și 
capital fix pe dolar de salariu — clasificările nu dau la iveală 
nici un paralelism izbitor. Indiferent de semnificația pe care 
ar avea-o, pot să adaug că industriile confecțiilor, textilelor, 
pielăriei, mobilei și poligrafiei se află de obicei la sfîrșitul 
fiecărei clasificări. Numai industria alimentară tinde să se 
afle puțin deasupra medianei. 

88 Din cauza inegalităţii (35), orice transfer de capital 
din P, în P, reclamă o creștere a numărului muncitorilor. 
S-ar părea deci că trebuie să intervină şi o creștere a salariilor 
plătite. Dacă interpretăm analitic presupunerea lui Marx 
despre armata de rezervă combinată cu ideea că clasa munci- 
toare primește exact cît are nevoie pentru subzistență, rata 
salariilor nu este o dată. În schimb ea este determinată de 
constanta determinată istoric V și de numărul salariaților, 
v = V|n. Cf. articolul meu „Mathematical Proofs of the 
Breapkown of Capitalism“, republicat în AE, p. 400. 

Dar înainte să se întîmple aceasta, capitaliștii 
din sectorul P vor intra desigur în concurenţă 
pentru un flux de întreţinere din ce în ce mai mic 
al lui G,. Concurența — care, după cum ne amin- 
tim, este o condiție fundamentală în argumentul 
lui Marx — trebuie neapărat să ducă la o creştere 
a prețurilor bunurilor capitale. Această creștere 
poate pune capăt scurgerii capitalului din P, 
în P, şi, ipso facto, micşorării treptate a fondului 
de capital al economiei. Pentru a verifica această 
concluzie cu ajutorul algebrei, fie p preţul în bani 
al lui G, la care nu ar mai exista nici un imbold 
pentru un transfer al mijloacelor de producție 
dintr-un sector în celălalt. Acest preț trebuie 
evident să ducă la o egalitate a celor două rate 
ale profitului, s,/PK, = S2/PK2. După cîteva ope- 
rații algebrice, această condiţie duce la 


(5 — òo) (nNoKı — nK) : 
òx (Ka + Eo) 


Avînd în vedere relațiile (30) şi (35), această 
formulă arată că, în timp ce toate celelalte bunuri 
continuă să se vîndă la valoarea-muncă (în sensul 
lui Marx), bunurile capitale trebuie să se vîndă 
mai scump decît valoarea-muncă8. Singura excep- 
ție este cazul è = òp, care atrage după sine p = Po 
ȘI $s = Sa = 0. Dar în acest caz capitaliștii şi-ar 
mînca în orice caz capitalul %. Fireşte, dacă 


(36) P=Po+ 


8% Deoarece px, reprezintă un transfer de bani din sectorul 
P, în P, trebuie să ne așteptăm ca plusvaloarea totală s = 
Sı + sp să rămînă aceeași pentru orice valoare a lui p — fapt 
verificat ușor cu ajutorul algebrei. De asemenea, spre deose- 
bire de soluția lui Bortkiewicz, soluția mea nu necesită o 
reevaluare a salariilor plătite; prin urmare, ea este mult 
mai apropiată de spiritul soluției lui Marx. 

390 Pentru a evita o eventuală neînțelegere, trebuie să 
adaug că această afirmație nu contrazice propoziția că o 
rată a dobinzii egală cu zero este compatibilă cu orice tendință 
de acumulare a capitalului. În modelul prezentat aci clasa 
muncitoare nu poate face economii, deoarece primește numai 
subzistența ei normală. (Aceasta nu exclude însă posibili- 
tatea ca fiecare membru al clasei muncitoare să economi- 
sească pentru bătrinețe cu o dobindă egală cu zero în cadrul 
acestei clase.) Fapt este că, în această situație, un titlu de 

6 >> p şi dacă se inversează inegalitatea (35), 
bunurile capitale trebuie vîndute sub valoarea lor. 
Dacă s-ar vinde la pọ, tot capitalul ar trece în 
industriile de mijloace de producţie și economia 
ar muri deoarece mașinile ar fi folosite pentru a 
fabrica numai mașini. Faptul că această lume 
inversată, în care industriile bunurilor de consum 
au o intensitate de capital mai mare decît celelalte, 
poate să existe numai pe hirtie întăreşte concluzia 
generală a acestui subcapitol. 


Nu mai este nevoie să insist asupra faptului că 
în cadrul unui sistem cu reproducție simplă în 
care fondul de capital este o dată nu putem discuta 
cum și de ce s-a acumulat capitalul. Singura 
problemă pe care o putem discuta este posibili- 
tatea menţinerii acelui fond. Dacă mijloacele de 
producție nu se află în proprietatea unor persoane 
individuale, este un adevăr tautologic că tot 
fluxul producției de bunuri de consum trebuie să 
revină muncitorilor (cu condiția ca nici o altă 
instituție să nu aibă dreptul la el). În acest caz, 
ziua de muncă este determinată de preferințele 
întregii populaţii care are de ales între timpul 
liber și veniturile reale la rata tehnică existentă 
v|x. Ca preţ contabil, G, trebuie calculat la o. 
Sistemul poate atunci să se reproducă la infinit. 
Dacă, din contra, mijloacele de producție sînt 
proprietatea unor persoane particulare care, așa 
cum am văzut, nu pot decît să le transforme într-un 
flux de bunuri de consum, menținerea fondului 
de capital cere ca ziua de muncă să fie mai lungă 
decît ziua normală de muncă. În caz contrar, 
proprietarii şi-ar consuma capitalul (sau, alter- 
nativ, celelalte instituţii care au dreptul la pro- 
ducție ar muri de foame). O altă condiţie a repre- 
ducerii sistemului este ca partea din fluxul bunu- 
rilor de consum care revine proprietarilor să fie 
proporţională cu valoarea capitalului investit în 


proprietate asupra mijloacelor de producţie nu ar putea 
găsi un cumpărător printre beneficiarii veniturilor; valoarea 
lui de piață ar fi zero, mai mică decit cea a unui petic de 
hirtie veche. 

fiecare linie de producţie. La rîndul ei, această 
condiție introduce unele fapte tehnice categorice, 
anume că în sectorul în care se reproduc bunuri 
capitale acestea participă în proporție mai mare 
în raport cu munca decît în sectorul în care se 
produc bunuri de consums!. Acesta este motivul 
esențial pentru care bunurile capitale trebuie să se 
vîndă la un preț mai ridicat decît valoarea-muncă 
stabilită conform expunerii lui Marx însuși. 


15. Mărfuri, procese și creștere. Pînă acum am 
discutat numai reprezentarea analitică a proce- 
selor staționare, constante, adică a proceselor 
care se reproduc ca atare. Nu am atins problema 
modului în care se naște un asemenea proces. 
Dacă ne-am ocupa de sistemele mecanice cu 
funcţionare uniformă, în care este vorba numai 
de locomoție, am putea rezolva problema fie 
presupunînd — la fel cu Aristotel — un Primum 
Movens care le-a pus în mișcare la începutul 
Timpului, fie recunoscînd pur şi simplu existenţa 
lor — cum a făcut Newton — prin Legea Inerţiei 
(Prima Lege a lui Newton). Dar în economia 
politică nu putem evita problema în felul acesta. 
Procesele economice, chiar cele constante, sînt 
puse și menținute în mișcare de om. Mai exact, 
procesele economice sînt produse întocmai ca mărfu- 
rile. Să ne gîndim la o fabrică. Nu este o fabrică 
de textile, de exemplu, un „produs“ al activității 
economice a omului întocmai ca și un cot de pînză? 
Încă de cînd evoluţia economică a omenirii a 
ajuns în stadiul în care omul a folosit mărfuri 
pentru a produce mărfuri, producţia unei canti- 
tăți mai mari de mărfuri a trebuit să fie precedată 
de producția unor procese suplimentare. Pe de 


91 Desigur, o economie staționară în care nu există pro- 
prietate asupra capitalului ar putea continua la infinit chiar 
într-o lume inversată. Se ivește însă o dificultate nebănuită 
dacă studiem un sistem dinamic în locul unuia staționar: 
lumea „normală“ este dinamic nestabilă iar lumea „inversată“ 
este stabilă ! Pentru o analiză a fiecăruia din cazuri în care 
n;K, —n,K, este mai mare decit, egal cu, sau mai mic 
decît 0, vezi articolul meu „Relaxation Phenomena in Linear 
Dynamic Models“ (1951), republicat în AE, p. 310 şi urm. 

altă parte, producția unui proces suplimentar 
implică folosirea unor mărfuri deja existente. 
Într-o concepţie strîns legată de fapte, investi- 
bile sînt producția de procese suplimentare iar 
economiile sînt alocarea mărfurilor deja existente 
pentru această producție. 

Nu mai este nevoie să spun că nici una din 
reprezentările analitice discutate în subcapitolele 
precedente nu lasă loc pentru această importantă 
latură a activității economice a omului: producția 
de procese. Ele descriu numai procesele constante 
deja produse. Dar faptul asupra căruia vreau să 
atrag atenția cititorului este că, oricît am căuta 
în literatura economică, toate modelele dinamice 
(inclusiv cele care se ocupă de creștere) au în vedere 
producția de mărfuri, nu și pe cea de procese. 
Această omisiune nu este lipsită de însemnătate, 
atît pentru înțelegerea teoretică a procesului eco- 
nomic cît și pentru folosul acestor modele ca 
îndrumare în planificarea economică. În orice 
caz, ea este răspunzătoare de aspectul cvasiex- 
ploziv infiltrat în toate modelele curente ale econo- 
miei dinamice — după cum voi arăta în curînd. 

Există însă un alt motiv pentru care — în 
ciuda literaturii despre dinamica economică — un 
model dinamic nu poate arunca lumină asupra 
problemei modului în care se produce creșterea, 
care include problema modului în care creşterea 
însăși poate crește mai rapid*. După cum un 
model staționar implică un Primum Movens la 
minus infinit pe scara timpului, un model dinamic 
presupune implicit un Planificator Primar care 
a pornit creşterea sistemului la originea Timpului. 
Un exemplu din mecanică va scoate puternic în 
evidență problema așa cum o văd eu. Să ne închi- 
puim o minge care se mișcă (fără frecare) pe o 
masă orizontală în conformitate cu Legea Inerțţiei, 
adică într-o mișcare liniară uniformă. În confor- 
mitate cu aceeași lege, acest sistem nu-și poate 


92 Cum le-a acuzat J. R. Hicks, „A 'Valne and Capital 
Growth Model“, Review of Economic Studies, XXVI (1959), 
173, modelele dinamice nu permit decît alegerea punctului 
de plecare pe o cale de dezvoltare determinată dinainte. 

modifica singur modul repetitiv de a se mișca. 
Numai o forță exterioară —de exemplu forța 
gravitației care începe să acționeze de îndată ce 
mingea ajunge la marginea mesei — poate face 
ca mișcarea ei să se accelereze. Spre deosebire 
de minge, un sistem economic staționar conţine 
în el însuşi forța de a se mişca mai repede, cu un 
cuvînt, de a crește. O a doua (și mult mai impor- 
tantă) deosebire este următoarea: mingea nu 
trebuie să se miște un timp mai încet pentru a 
căpăta o viteză mai mare sub influența forței 
gravitației. Din contra, un proces economic sta- 
ționar trebuie, asemenea unui atlet săritor, să se 
dea îndărăt pentru a putea sări. Și ideea mea este 
că într-un model dinamic această retragere este îm- 
pinsă înapoi pînă la minus infinit pe scara timpului. 

Pentru a exemplifica în amănunt observațiile 
de mai sus, mă voi referi la sistemul dinamic al 
lui Leontief care, după părerea mea, este conturat 
cel mai explicit. Simplitatea cadrului său va împie- 
dica de asemenea problemele minore să se îngră- 
mădească în acest argument. Din același motiv, 
voi lua cazul cel mai simplu, anume cazul unui 
sistem care constă din două procese de producție 
P, şi P care produc mărfurile C, și, respectiv, 
C. Cu notaţiile din tabelul 3 (subcapitolul 13), 
presupunerea caracteristică tuturor sistemelor lui 
Leontief (statice sau dinamice) este că, pentru fiecare 
proces care poate produce C,, coeficienţii inputurilor 


(37) ari = talx, Ba = Xa, 
sînt constanțis. Pentru a face acestă presupunere 
mai explicită putem scrie: 


x$ = %01 X% = %10a X2} = X29a (22, 
(38) Xis = X20242, 
A= %10 Bu, X3% = X1 81 Ba, Xh = 1252 B12, 


$ O 
22 = X29d2 B22, 


33 Leontief, Studies in the Structure of the American Economy 
pp. 18, 56. În sistemul lui dinamic, Leontief lasă deoparte 
chiar inputul de muncă. Poate că motivul este acelaşi care 
m-a determinat să scriu relațiile fundamentale ale funcției 
de producție sub forma lui (18) din subcapitolul 9, mai sus. 

unde ô este ziua de muncă a lui P, și x, este 
un număr pur care măsoară scara lui P, în raport 
cu procesul corespunzător scării egale cu unitatea. 
Procesele la scară egală cu unitatea sînt: 


(39) Pian = 1, — an; Bu, Ba), 
Po(—a da = 1; Bo, Ba). 


PY, de exemplu, descrie procesul capabil să pro- 
ducă o rată a fluxului de o unitate de C, pe uni- 
tatea de timp %. În consecință, a, este o rată 
a fluxului şi B, este un fond. Dat fiind că termenii 
d, nu apar explicit în forma prezentată de Leontief, 
putem presupune că, la fel cu toți economiștii 
neoclasici, el a considerat că acești termeni au 
o valoare identică și invariabilăs5. Pentru argu- 
mentul care urmează nu importă dacă adoptăm 
aceeași poziție și, în plus, presupunem că 5, = 


24 După cum trebuie să fie limpede acum, nu împărtășesc 
părerea lui Leontief — The Structure, p. 211, Studies, p. 12— 
că analiza statică sau analiza pe termen scurt pot trece complet 
cu vederea coordonatele fondurilor B;y. Este adevărat că pe 
termen scurt fondurile existente sînt presupuse a rămîne 
fixe. Dacă se presupune constanța coeficienţilor (37), varia- 
țiile pe termen scurt nu pət fi produse decit de o modificare a 
termenilor ð; sau a capacităţil folosite (care este echivalentă 
cu o modificare a termenilor +;). Este deci important să știm 
ce poate produce fiecare P; cînd capacitatea existentă (care 
este determinată de fondurile existente, nu de coeficienții 
observați ai fluxurilor, a;x) este folosită integral și continuu. 
Această capacitate maximă nu poate fi depășită oricît de 
multă forță de muncă transferăm în P; — fapt care este în 
general ignorat în aplicațiile practice ale sistemului static 
al lui Leontief. 

9% Într-un loc, The Structure of the American Economy, 
p. 160, Leontief face aluzie la posibilitatea ca ziua de muncă 
să varieze, dar numai de la o industrie la alta. Trebuie de 
asemenea să menționez că în descompunerea (38) a nu 
este o coordonată independentă de timp, dar Bip este. 
Bineînţeles, termenii a; sînt numeric egali cu o coordonată 
independentă de timp, anume cu „cantităţile fizice de [C;] 
absorbite de industria [P4)] pe unitate a propriului ei output“ — 
după cum spune Leontief în Tke Structure, p. 188 şi urm., 
Și Studies, p. 18. 

Dată fiind scara x, rata fluxului produsului 
net (Yı, Y2) pe care o poate produce procesul este 
determinată de binecunoscutul sistem de relații? 


(40) aură — lzXo = Y —ãzX%1 + a22%2 = Ya, 
care este supus condiției indispensabile 
(41) a = ilz — Arl; > 0. 


Să presupunem acum că intenționăm să mărim 
ratele fluxurilor produsului net 


(42) Ayı > 0, Ay, > 0, Ay, + ây, > 0. 


Aceste creşteri cer ca scările lui P, şi P, să crească 

cu Ax, şi Ax, care sînt determinate de sistemul 
IA — duo Axa = Ay 

(43) i 

— dz Ax, + aka = Ayə- 


La rîndul lor, aceste creșteri reclamă mărirea 
fondurilor existente B, = x, Bu + X2Bz B2 = 
= X4 Ba + X2Ba2 cu 


(44) 


Pentru a acumula aceste fonduri suplimentare, o 
parte din fluxul produsului net trebuie să fie 
acumulată (în loc să fie consumată) pe o perioadă 
At. Prin urmare, în timpul acestei perioade, rata flu- 
xului produsului net disponibil pentru consum este 


AB AB 
(45) 2, = yı — —— >; 2 = — ni 


At 


9% În aceste relații ay = 1, az = 1. Deoarece & Și asz 
sint coeficienți de dimensiune (nu numere pure), i-am inclus 
explicit în așa fel încît să putem verifica dintr-o privire 
omogenitatea dimensională a acestor relaţii și a celor urmă- 
toare. 


443 


Dacă se elimină Ax, și Axa din (43) și (44), aceste 
relații devin 
d2B 22 Bo [A 
2 = y — 22 1 + dai =| J 
a At 
__ nB +Bu | Ayə ; 
a At 


Tei a2B21 + do Ba Ayı 
Mee | m) e 
__ is Baa + aBa ( Ayo 

a At 


sau, pe scurt, 


A A 
2 = i Muf z) — Ma( a 


(47) At At 
A A 
a= Mal k) — Ma a 


Acest sistem arată mai întîi că, odată ce am 
ales pe Ay,, Ay există o limită inferioară a 
lui Aż, adică a timpului în care putem ajunge la 
nivelul ales ył = y, + Ay, y} = Ya + Ay. In- 
vers, dacă se alege Aż, există o limită superioară 
a lui Ay, şi Ayə. În al doilea rînd, (47) arată că, 
oricît de mici ar fi alese Ay, şi Ay, şi oricît de mare 
at fi At, sistemul trebuie să coboare la un nivel 
de consum mai scăzut înainte de a se ridica la un 
nivel mai înalt. Evident, putem reduce această 
scădere folosind fondurile suplimentare pe măsură 
ce se acumulează, însă nu o putem evita. 

Să considerăm acum o succesiune de perioade 
At. şi să presupunem că fondurile economisite 
în cursul fiecărei perioade sînt investite la sfîr- 
șitul ei. Pentru fiecare perioadă se obţine un 
sistem analog cu 


Ai Aşi 
á = 4 —Mu| i) —Ma( 2), 


(48) At At 
Ai Ai 

ză = kb — M rM zl; 

2 = Y2 a[ Ar ) »( AJ 

unde yit! = y +A, yg = y, Sistemele (48) 
ne permit să determinăm pas cu pas şirurile [y4] 
din şiruri (2j] alese în mod adecvat și invers. 
Acest raționament arată clar cum un sistem 
staționar poate deveni un sistem care creşte. 

Dacă trecem la limită alegînd un A? din ce în 
ce mai mic, (48) devine 


z(t) = y(t) — Maat) — M i292(t), 
zalt) = y(t) — Ma191(t) — Mo292(t), 


unde punctul indică derivata în raport cu £.%7 
Şi în acest caz putem determina funcțiile z,(t) 
dacă y(t) și ya(t) sînt date; aceasta este destul 
de simplu. Dar (49) sau oricare alt sistem dinamic 
se aplică îndeosebi cînd alegem 2, în mod arbi- 
trar și folosim sistemul pentru a determina pe 
Yy-98 Calculul ne învață că atunci cînd 2, sînt 
date, soluțiile generale ale sistemului (49) implică 
două constante arbitrare. După cum ne informează 
Leontief, aceste constante pot fi determinate cu 
ajutorul condiţiilor inițiale y,(0) = y și v2(0) = 
= y}. Această informaţie este perfect corectă dacă 
la originea aleasă, £ = 0, procesul real era deja un 
proces accelerat, adică un proces dinamic. În 
caz că procesul era staționar în trecut, alegerea 
ratelor z, este supusă unor restricții, cea mai 
importantă fiind z,(0) < y,(0) — pentru a ţine 
seama de „scăderea“ bruscă a consumului despre 
care am vorbit mai sus”. 


9? Forma clasică folosită de Leontief (Studies, p. 56 şi 
urm.) poate fi derivată din (49) dacă y, și ya sînt înlocuite 
prin valorile lor date de (40). Preferința mea pentru (49) se 
datorește faptului că acest sistem compară direct produsul 
net cu nivelul consumului. 

9 Ibid., pp. 57—60. 

9 Sistemele dinamice de felul lui (49) ascund surprize 
neplăcute. De aceea nici măcar condiția menționată nu este 
totdeauna suficientă pentru a asigura în continuu creșterea. 
Afirmația este ilustrată uşor de un sistem care produce o 
singură marfă, în care caz (49) se reduce la z(t) =y—My 
sau la z(ţ) =y—y dacă M este ales ca unitatea de timp. 

După cum trebuie să rezulte limpede din analiza 
premergătoare, modelele dinamice implică o pre- 
supunere aparte, căreia nu i s-a acordat practic 
nici o atenție. Presupunerea este că, de îndată ce 
au fost economisite fondurile necesare, nivelul 
produsului net sare instantaneu la (y; + Ay, 
Ya + AY2). Rezultatul este că produsul net începe 
să crească în momentul în care se reduce vechiul 
nivel al consumului. Acesta este caracterul cvasi- 
exploziv al modelelor dinamice la care am făcut 
aluzie mai înainte. Într-adevăr, dacă această 
presupunere ar fi adevărată în realitate, am putea 
provoca o creștere fantastică a oricărei economii 
pur și simplu stabilind, de exemplu, o zi pe săptă- 
mînă în care nici o marfă să nu intre în sectorul 
de consum (tot restul rămînînd ca mai înainte). 
Motivul pentru care nu putem realiza acest tur 
de forță este acela că o creştere a fluxului produ- 
sului cere să se creeze mai întîi niște procese supli- 
mentare. De asemenea, cum am văzut în subca- 
pitolul 9 de mai sus, un proces poate începe să 
producă un flux de produs numai după ce este 
amorsat, adică, numai după ce se completează 
fondul procesului, 2. Însă, atît pentru a construi 
un proces din mărfuri cît şi pentru a-l amorsa 
este nevoie de un timp în plus față de timpul necesar 
pentru acumularea fondurilor AB, și AB,. Anume, 
după ce am acumulat fondurile suplimentare 
BuAx, şi BaAx, în cursul intervalului Aż, tre- 
buie să așteptăm un interval de timp suplimentar 
tı pînă ce apare fluxul produsului suplimentar 
din P,. Şi, fapt care merită subliniat, 7, cuprinde 
timpul necesar pentru a construi și amorsa noile 


Soluţia care transformă un sistem staționar y? într-un sistem 
în dezvoltare este 


y(t) = ye —e f e-tz(t)dt, 
0 


pentru / > 0. Condiția necesară și suficientă pentru ca y să 
crească întotdeauna este vw(ţ) > 2(t). Să observăm de ase- 
menea că, spre deosebire de mişcarea mingii din exemplul 
utilizat mai înainte, valoarea lui y (7) pentru / = 0 nu poate 
fi egală cu viteza sistemului precedent pînă în acel punct. 

procese, după cum economiile necesare Bâ% 
B2„Ax, trebuie să includă nu numai utilajul obiş- 
nuit al acelui proces ci și fondul lui de proces 
Q,. Urmarea este că nu mai putem scrie vit! = 
= 9%, + Ayi în lanţul de sisteme (48). Aceasta 
nu este totul. Acumularea stocurilor poate fi 
privită ca locomoţie, care se desfășoară în con- 
tinuu în timp. Dar construirea unui proces este 
un eveniment care nu poate fi redus la un punct 
în timp. Prin urmare, deși nimic nu ne împiedică 
să-l facem pe Aż să tindă către zero în sistemul 
modificat (48), am încurca rău lucrurile dacă 
le-am face şi pe 7, şi T să tindă către zero. Aceste 
decalaje trebuie deci să apară explicit în noul sistem 
care este acum exprimat mai bine în funcție de 


x(t) și x(t): 
z(t) = auxili) — ti %2(t) — Bu ži(t—r)— 
—B 2 %a(l—r2), 


za(t) = —aaau(t) + dz2%a(t) — Baž(t—t,) — 
— Baoăa(t—r2). 


Astfel s-a eliminat caracterul cvasiexploziv al 
sistemului dinamic (49) elaborat de Leontief ca 
instrument de planificare. În special dacă aplicăm 
sistemul (50) pentru a transforma un proces econo- 
mic staționar într-un proces în dezvoltare sau 
pentru a mări creșterea unui sistem aflat deja 
în dezvoltare, soluţia va fi astfel încît nu va apă- 
rea nici o mărire a outputului lui P, și P, înainte 
să fi trecut un interval de timp (cel mai mic dintre 
Tı Şi T2) de la începerea noilor economiilv?. 


(50) 


100 Avantajele economice ale sistemelor cu întîrziere față 
de sistemele pur dinamice au fost subliniate în repetate rîn- 
duri în literatură: de ex., Leontief, Studies, p. 82 și urm.; 
J.D. Sargan, „The Instability of the Leontief Dynamic 
Model“, Econometrica XXVI (1958), 381—392. Dar faptul 
că soluţiile lor nu au simplitatea analitică a sistemelor pur 
dinamice a făcut ca studiul lor să fie mai puțin avantajos și 
a împiedicat folosirea lor în aplicațiile concrete. Cu privire 
la problema stabilității sistemului dinamic al lui Leontief 
vezi de asemenea articolul meu citat în nota 91, mai sus. 

Dar chiar într-un sistem în dezvoltare nu trebuie ` 
neapărat să existe o aşteptare pînă cînd începe 
creșterea. Există un decalaj între acumulare și 
creşterea outputului deoarece fiecare proces su- 
plimentar este şi el produsul unui proces elementar 
și întrucît încheierea unui proces elementar nece- 
sită o durată — timpul de producţie. Motivul 
decalajului este deci cel pe care l-am întîlnit și 
în cazul producţiei 'de atelier, anume o cerere în 
ritm scăzut 101.Odată cu dezvoltarea economică 
însă, o economie poate atinge punctul în care 
găseşte că este avantajos să construiască un 
sistem II, care produce procesele P, şi P, în linie 
întocmai după cum o fabrică produce mărfuri 
în linie. Procesul II, odată construit, economia 
poate produce P, şi P, fără mici o așteptare. Ceea 
ce este adevărat despre o fabrică care produce 
mărfuri „instantaneu“ trebuie să fie adevărat și 
despre o fabrică care produce procese. Economia 
poate deci crește cu o viteză constantă care este 
determinată de scara lui II}. Va interveni o aștep- 
tare numai dacă economia vrea să se dezvolte cu 
o viteză și mai mare. Creșterea cu o viteză mai 
mare reclamă o mărire a scării lui II}, care nu poate 
fi realizată decît prin procese elementare aranjate 
în şir, afară de cazul cînd economia include un 
proces II, care produce procese II, în linie. În 
acest din urmă caz, economia se poate dezvolta 
cu o accelerație constantă (o viteză care creşte 
constant) fără să aştepte. Pe hîrtie acest algoritm 
analitic este nelimitat. 

Dar lumea faptelor nu pare să se potrivească 
întocmai cu acest model II. Nici măcar în cele 
mai avansate economii nu găsim fabrici care 
construiesc fabrici care construiesc fabrici care 
construiesc fabrici care construiesc fabrici... Totuși, 
în aceste economii găsim o rețea complexă și 
întinsă de întreprinderi care construiesc în con- 
tinuu fabrici nu chiar în linie, dar aproape așa. 
Acestea sînt firmele de antrepriză generală, între- 


101 Cf. subcapitolele 7 şi 11, mai sus. 

prinderile de construcții, societățile imobiliare și 
așa mai departe. Fiind nevoite să-și disperseze 
activitatea pe un teritoriu întins, aceste între- 
prinderi nu posedă o fabrică în sensul restrîns al 
termenului. Cu toate acestea ele funcționează, 
mai multe laolaltă sau în asociaţie, în esență ca 
o fabrică — o fabrică flexibilă, dar totuși o fabrică. 

În concluzie, vreau să spun că sectorul II este 
cel care constituie sursa creşterii și creşterii în 
continuare care pare să se producă ca prin mi- 
nune în economiile dezvoltate și care, tocmai din 
acest motiv, i-a intrigat pe economiști și nedu- 
merit pe planificatorii din economiile în curs de 
dezvoltare. Folosind o metaforă răspîndită acum, 
vorbim despre „decolarea“ unei economii în curs 
de dezvoltare ca despre momentul în care a reușit 
să creeze în ea însăși forța motrice a creşterii ei 
în continuare. În lumina analizei de mai sus, o 
economie poate „decola“ atunci şi numai atunci 
cînd a reușit să dezvolte un sector II. Cred că 
este timpul să recunoaștem că esența dezvoltării 
constă în capacitatea flexibilă și organizatorică de 
a crea procese noi mai curînd decît în capacitatea 
de a produce mărfuri în uzine cristalizate din 
punct de vedere material. Ipso facto, trebuie să 
revizuim economia dezvoltării economice în inte- 
resul profesiunii noastre ca știință pură și aplicată 102. 


102 (Aspecte mai adinci ale reprezentării dezvoltării eco- 
nomice prin modele dinamice sînt privite sub un unghi critic 
nou în capitolul 9 din Energy and Economic Myths, citat în 
nota 8, mai sus.) 


Capitolul X 


ENTROPIE, VALOARE 
ȘI DEZVOLTARE 


1. Entropia și valoarea economică. Un fapt din 
frămîntata istorie a termodinamicii pare să fi 
trecut complet neobservat. Anume că termodina- 
mica s-a născut datorită unei transformări revo- 
luționare în concepția științifică la începutul seco- 
lului trecut. Oamenii de ştiinţă au încetat atunci 
de a se mai ocupa exclusiv de problemele cereşti, 
îndreptîndu-și atenția și asupra unor probleme 
terestre. 

Cea mai remarcabilă operă a acestei revoluții 
este memoriul lui Sadi Carnot despre randa- 
mentul mașinilor cu aburi — despre care am vorbit 
mai înaintel. Retrospectiv reiese limpede că pro- 
blema care-l interesa pe Carnot este de natură 
economică: determinarea condiţiilor în care se 
poate obține cea mai mare cantitate de lucru me- 
canic dintr-o cantitate dată de căldură liberă. 
Carnot poate fi deci socotit primul specialist în 
econometrie. Faptul că memoriul lui, lucrare de 
pionierat în termodinamică, avea un eșafodaj 
economic nu este însă întimplător. Toate desco- 
peririle ulterioare din termodinamică au adăugat 
noi dovezi ale legăturii dintre procesul economic 
și principiile termodinamicii. Chiar dacă la prima 


1 Capitolul V.4. 

vedere această teză poate părea extravagantă, 
termodinamica este în mare măsură o fizică a 
valorii economice, așa cum fără să vrea a lan- 
sat-o Carnot. 

Puriștii susțin că termodinamica nu este un 
capitol legitim al fizicii, ceea ce pledează în fa- 
voarea afirmației de mai sus. Ştiinţa pură, spun 
ei, trebuie să se supună dogmei după care legile 
naturale sînt independente de natura omului, 
iar termodinamica are un iz antropomorfic. Nu 
încape nici o îndoială că are un astfel de iz. Dar 
ideea că omul poate concepe natura complet 
neantropomorfic este o evidentă contradicţie în 
termeni?. De fapt, forța, atracţia, undele, parti- 
culele și îndeosebi ecuațiile interpretate sînt toate 
noțiuni create de om. Totuși, în cazul termodina- 
micii, punctul de vedere purist nu este complet 
neîntemeiat: din toate noțiunile fizice, numai cele 
ale termodinamicii își au originea în valoarea eco- 
nomică, ceea ce înseamnă că pentru o minte 
neantropomorfică ar fi complet lipsite de sens. 

O minte neantropomorfică ar fi incapabilă să 
înțeleagă noțiunea de entropie-ordine, care, după 
cum am văzut, nu poate fi separată de percepția 
intuitivă a scopurilor umane. Din același motiv, 
nu și-ar putea închipui de ce facem o deosebire 
între energia liberă și energia latentă, admițînd 
că și-ar da seama de diferență. Nu ar putea percepe 
decît că energia se tot deplasează fără să crească 
sau să descrească. Ar putea obiecta că nici măcar 
noi, oamenii, nu putem deosebi energia liberă de 
energia latentă la nivelul unei singure particule, 
nivel la care în mod normal ar trebui să se clari- 
fice de la început toate noțiunile. 

Fără îndoială, singurul motiv pentru care ter- 
modinamica a deosebit la început căldura din 
apele oceanului de cea din cazanul unui vapor 
este acela că o putem folosi pe ultima, dar nu și pe 
prima. Înrudirea dintre economie și termodina- 
mică este însă mult mai strînsă. Deşi sîntem încli- 
nați să-l trecem cu vederea, obiectivul primordial 


2 Cf. capitolul XI.4, mai jos. 

al activității economice este autoconservarea spe- 
ciei umane. La rîndul ei, autoconservarea implică 
satisfacerea unor nevoi fundamentale — care sînt 
însă supuse evoluției. Confortul aproape fabulos, 
ca să nu mai vorbim de luxulextravagant, al 
multor societăți trecute și prezente ne-a făcut 
să uităm cea mai elementară realitate a vieții eco- 
nomice, anume că din toate lucrurile necesare 
traiului numai cele pur biologice sînt absolut 
indispensabile supraviețuirii. Săracii nu au avut 
cum s-o uite3. Şi dat fiind că viața biologică se 
întreține cu entropie joasă, dăm de prima indi- 
cație importantă despre entropia joasă şi valoarea 
economică. Căci nu văd nici un motiv pentru care 
o sursă a valorii economice existentă pe vremea 
cînd omenirea nu-și putea satisface aproape nici o 
necesitate nebiologică să fi secat mai tîrziu. 


O observaţie superficială ajunge acuma pentru 
a demonstra că întreaga noastră viață economică 
se bazează pe entropie joasă, respectiv pe țesături, 
cherestea, porțelan, cupru etc., care sînt toate 
structuri ordonate. Această descoperire nu ar 
trebui să ne surprindă. Ea este urmarea naturală 
a faptului că termodinamica s-a dezvoltat dintr-o 
problemă economică și, în consecință, s-a văzut 
nevoită să definească ordinea pentru a deosebi 
o bucată de cupru electrolitic, de pildă — care 
ne este folositoare —de aceleași molecule de 
cupru răspîndite în așa fel încît nu ne sînt de nici 
un folost. Putem deci admite drept un fapt ele- 


—— 


3 Acest punct se leagă de o consecință a ierarhiei nevoilor: 
orice om își concentrează atenţia nu asupra nevoilor celor 
mai imperioase ci asupra celor de cea mai mică importanță 
pe care și le poate satisface. Lozinca „o țigară bună de cinci 
cenți este ceea ce-i trebuie acestei țări“ ilustrează această 
afirmaţie. Cf. Partea V din articolul meu „Choice, Expec- 
tations, and Measurability“ (1954), republicat în AE. 

4 Ajuns aici, cititorul va fi destul de lămurit pentru a nu 
mă bănui că prin această ultimă remarcă subînțeleg că Legea 
Entropiei este doar o convenție verbală. Totuși, este un 
miracol că o ordine concepută antropomorfic concordă și cu 
transformarea cărbunilor în cenușă în același sens, din trecut 
spre viitor, pentru toți oamenii. 

mentar că entropia joasă este ò condiţie necesară 
pentru ca un lucru să fie util. 

Utilitatea prin ea însăși nu este însă admisă 
drept cauză a valorii economice nici măcar de 
către economiștii clarvăzători care nu confundă 
valoarea economică cu prețul. Dovadă argumentele 
pătrunzătoare aduse în vechea controversă asupra 
eventualei valori economice a solului în sensul lui 
Ricardo. Şi din nou tot termodinamica este cea 
care explică de ce lucrurile care sînt utile au și o 
valoare economică — care nu trebuie confundată 
cu prețul. Solul, de pildă, deși nu poate fi consumat, 
are valoare economică din două motive: în primul 
rînd, este singura plasă cu care putem prinde cea 
mai vitală formă de entropie joasă, iar, în al doilea 
rînd, dimensiunile acestei plase sînt imuabiles. 
Alte lucruri sînt rare într-un sens care nu se aplică 
pămîntului, deoarece, în primul rînd, cantitatea 
de entropie joasă din mediul înconjurător (cel 
puțin) descrește continuu și irevocabil și, în al 
doilea rînd, o anumită cantitate de entropie nu 
poate fi folosită decît o singură dată. 

Este limpede că ambele rarități intervin . în 
procesul economic, dar ultima contează mult mai 
mult decît prima. Căci dacă ar fi posibil, de pildă, 
să ardem aceeaşi bucată de cărbune iarăși și 
iarăși la infinit, ori dacă orice bucată de metal 
ar dura la nesfîrșit, atunci entropia joasă ar apar- 
ține aceleiași categorii economice ca pămîntul. 
Adică ar putea avea o valoare de raritate numai 
după ce toată rezerva din mediul înconjurător ar 
fi folosită. În acest caz, orice acumulare economică 
ar fi nesfîrşită. O țară înzestrată cu un mediu atît 
de sărac ca Japonia, de pildă, nu ar mai fi nevoită 
să importe an de an materii prime decît dacă ar 
vrea să-și mărească populația sau venitul pe cap 
de locuitor. În vechime, triburile din stepele 
Asiei nu ar mai fi fost forțate de epuizarea îngră- 
șămintelor naturale din solul pășunilor să por- 
nească în migrația cea mare. Sînt convins că isto- 
Ticii și antropologii ar putea da și alte exemple, 


5 Vezi mai sus, capitolul IX.6. 

mai puțin cunoscute, de „migrații datorate entro- 
piei“. 

Termodinamica clasică explică destul de clar 
de ce nu putem folosi de două ori cantitatea de 
energie liberă și, prin urmare, de ce uriașa canti- 
tate de energie calorică din apele oceanului nu 
are valoare economică. În schimb, termodina- 
mica statistică nu a reușit — desigur din cauza 
raționamentului ei ambiguu — să convingă pe 
toată lumea că entropia de grad înalt este de ase- 
menea perfect inutilă. Bridgman povestește cum 
pe vremea lui unii fizicieni tineri au încercat să 
convingă oamenii că îți poți umple „buzunarele 
cu entropie de contrabandă “6, adică transformînd 
entropia înaltă în entropie joasă. Cazul ilustrează 
cum nu se poate mai pregnant teza că termodina- 
mica este o combinație de fizică și economie. 


Să urmărim povestea unei foi de cupru. Știm 
cu toții că pentru a o produce este nevoie de 
minereu de cupru, de alte materiale precum și de 
lucru mecanic (efectuat de mașină sau de om). 
În ultimă instanţă însă, toate aceste elemente se 
reduc fie la energie liberă, fie la niște structuri 
ordonate constituite din materiile prime, pe scurt, 
la entropia joasă din mediul înconjurător şi la nimic 
altceva. Evident, gradul de ordine al unei foi de 
cupru este considerabil mai mare decît cel al mine- 
reului din care am obținut produsul finit. Dar, 
așa cum ar trebui să rezulte limpede din discuţiile 
precedente, în felul acesta nu am obținut entropie 
prin contrabandă. Asemenea demonului lui Maxwel, 
am separat doar moleculele de cupru de toate 
celelalte molecule, dar pentru a ajunge la acest 
rezultat am consumat definitiv mai multă entropie 
Joasă decît diferența dintre entropia produsului finit 
și cea a minereului de cupru. Energia literă folo- 
sită în producție pentru furnizarea lucrului mecanic 
— de către oameni sau de către maşini — ori 
pentru încălzirea minereului este iremediabil pier- 
dută. 


e P.W. Bridgman, Reflections of a Physicist (ed. a 2-a, 
New York, 1955), p. 244. 

Am face deci o imensă greșeală dacă am com- 
para foaia de cupru cu minereul de cupru și am 
conchide: iată, omul poate crea entropie joasă 
din entropie înaltă! Analiza din paragraful pre- 
cedent demonstrează că în realitate producția 
reprezintă un deficit de entropie: ea mărește en- 
tropia totală cu o cantitate mai mare decît aceea 
care ar rezulta din amestecarea automată în ab- 
sența oricărei activități productive. Într-adevăr, 
pare nerațional să admitem că o bucată de căr- 
bune nu-și răspîndeşte prin ardere energia liberă 
mai repede decit dacă ar fi lăsată în propria ei 
soartă”. Numai în consumul propriu-zis nu există 
deficit de entropie în acest sens. După ce foaia de 
cupru a intrat în sectorul de consum, amestecarea 
automată preia funcția de răspîndire treptată a 
moleculelor în toate colțurile lumii. Ar trebui deci 
să înlocuim maxima economică populară „nu poți 
obține ceva din nimic“ prin „nu poți obţine ceva 
decît cu o cheltuială mult mai mare de entropie 
joasă“. 


Ne putem însă întreba de ce nu sortăm din nou 
aceleaşi molecule pentru a reconstitui foaia de 
cupru? O asemenea operație nu este de neconceput, 
dar în privința entropiei nici un alt proiect nu 
ar putea fi tot atît de fantastic de nerentabil. 
Este ceea ce nu vor să înțeleagă promotorii contra- 
bandei de entropie. Fără îndoială, putem menționa 
nenumărate campanii menite să economisească 
entropie joasă prin colectarea și sortarea deșeu- 
rilor. Asemenea campanii au reușit numai pentru 
că în împrejurările respective sortarea deşeurilor 
de cupru, de pildă, a necesitat un consum de 
entropie joasă mai redus decît orice alt procedeu 
prin care s-ar fi obținut aceeași cantitate de metal. 
Este tot atît de adevărat că progresul cunoștin- 
telor tehnice poate modifica bilanțul oricărei 
campanii de colectare a metalelor vechi, deși 


? Conform Legii Entropiei (capitolul V.4 și capitolul 
VI. 1) toată energia liberă cuprinsă în cărbunele din sol se va 
răspindi pînă la urmă ca energie nefolositoare chiar dacă 
mineralul este lăsat pe loc. 

istoria ne arată că progresele din trecut au folosit 
mai curînd producției obișnuite decît economiei 
de metal vechi. Sortarea moleculelor de cupru 
răspîndite pe întregul uscat și pe fundul mărilor 
ar necesita atîta timp încît toată entropia joasă 
din mediul înconjurător nu ar ajunge pentru a 
ține în viață nenumăratele generaţii de demoni ai 
lui Maxwell necesari pentru a duce operația la 
bun sfîrșit. Această observație poate fi un nou 
mod de a scoate în evidență implicaţiile economice 
ale Legii Entropiei. Dar bunul simț a prins esența 
ideii din povestea acului din carul cu fîn mult 
înainte ca termodinamica să ajungă la locul acci- 
dentului. 

Economiștii au reacționat cînd s-a descoperit 
prima lege a termodinamicii, respectiv principiul 
conservării energiei-materie. Unii autori grijulii 
au ținut chiar să sublinieze că omul nu poate crea 
nici materie, nici energie. Dar — fapt greu de 
explicat — deşi Legea Entropiei a avut un puter- 
nic răsunet în fizică și filozofia științei, econo- 
miștii nu au acordat nici o atenție acestei legi, 
cea mai economică din toate legile fizicii. De fapt, 
gîndirea economică modernă s-a îndepărtat trep- 
tat chiar de vechea teză a lui William Petty, 
după care munca este tatăl iar natura este mama 
valorii, teză despre care astăzi studenții află 
numai ca despre o piesă de muzeu?. Literatura 
privitoare la dezvoltarea economică dovedeşte fără 
echivoc că majoritatea economiștilor sînt gata să 
creadă că nu mai e nevoie nici măcar să obținem 
entropie prin contrabandă: procesul economic 
poate continua, ba se poate chiar amplifica, fără 
să fie aprovizionat în mod constant cu entropie 
joasă. 

Simptomele acestei credințe sînt perfect vizi- 
bile în propunerile de politică economică și în 


8 De ex., A. Marshall, Principles of Economics (ed. a 8-a, 
New. York, 1924), p. 63. 

? „Brațele fiind tatăl, după cum pămîntul este muma și 
pîntecele bogăției“. The Economic Writings of Sir William 
Petty, sub îngrijirea lui C.H. Hull (2 vol., Cambridge, Anglia, 
1899), II, 377. 

lucrările analitice. Căci numai o asemenea convin- 
gere poate duce la negarea fenomenului suprapo- 
pulaţiei, la moda recentă după care învățămîntul 
școlar de masă este un leac universal, sau la argu- 
mentul că tot ce are de făcut o țară — cum ar 
fi Somalia, de pildă — pentru a da un impuls 
economiei este să îndrepte activitatea economică 
în direcții mai rentabile. Dacă ar fi așa, n-am putea 
să nu ne întrebăm de ce Spania se străduiește să 
califice muncitori numai pentru a-i exporta 
în alte țări din Europa Occidentală!, sau ce ne 
împiedică să vindecăm rănile economice din 
West Virginia prin simpla dirijare a activităţii în 
direcții locale mai rentabile. 

Simptomele de care vorbesc sînt și mai bine 
definite în studiile analitice. Mai întîi, partea mate= 
rială a procesului economic este reprezentată de 
regulă ca un ssstem închis, adică printr-un model 
matematic în care fluxul continuu de entropie 
joasă din mediul înconjurător este complet trecut 
cu vederea!!. Dar și acest simptom al econometriei 
moderne a fost precedat de o idee mai răspîndită: 
ideea că procesul economic este perfect circular. 
Pentru a adapta limbajul economic acestui punct 
de vedere, s-au creat termeni speciali — ca proces 
în circuit sau flux circular. Ajunge să răsfoim un 
manual obișnuit pentru a da de diagrama tipică 
cu ajutorul căreia autorul încearcă să imprime 
în mintea cititorului caracterul circular al proce- 
sului economic. 


Procesul economic este conceput ca un sistem 
închis sau un flux circular numai pentru că, încă 
de la apariția ei, economia analitică s-a înfrățit 
cu epistemologia mecanicistă. Prin discuţia din 
acest volum sper să fi demonstrat că nici o altă 
concepție nu poate fi mai departe de interpretarea 


10 Fraza de mai sus a fost scrisă în 1963. Dar, după cum 
știe orice turist, chiar și astăzi în multe țări din Europa occi- 
dentală funcțiile mărunte din hoteluri sînt ocupate de emi- 
granți temporari din Italia şi Spania (cel puțin). Aceeași 
situație predomină în privința muncii manuale în mine și 
construcții rutiere. 

11 Vezi capitolul IX, nota 30. 

corectă a faptelor. Chiar dacă se ia în considerare 
numai latura fizică a procesului economic, acest 
proces nu este circular, ci unidirecţional. În ce 
privește numai această latură, procesul economic 
constă dintr-o continuă transformare a entropiei 
joase în entropie înaltă, adică în deşeuri nerecupera- 
bile sau, cu un termen actual, poluare. Identita- 
tea acestei formule cu aceea propusă de Schr6- 
dinger pentru procesul biologic dintr-o celulă sau 
dintr-un organism viu reprezintă o justificare 
pentru acei economiști care, la fel cu Marshall, 
au oO predilecție pentru analogiile biologice ȘI 
susțin chiar că economia „este o ramură a biolo- 
giei înțeleasă în sens larg“12. 

În concluzie, din punct de vedere pur fizic, 
procesul economic este entropic: nici nu creează, 
nici nu consumă materie sau energie, ci doar 
transformă entropia joasă în entropie înaltă. Între- 
gul proces fizic al mediului înconjurător material 
este de asemenea entropic. Care este atunci deose- 
birea dintre cele două procese? Există două dife- 
renţe care nu sînt greu de stabilit. 

Mai întîi, procesul entropic din mediul înconju- 
rător este automat, în sensul că se produce de la 
sine. În schimb, procesul economic depinde de 
activitatea oamenilor care, la fel cu demonul lui 
Maxwell, sortează și dirijează entropia joasă din 
mediu în conformitate cu reguli bine definite 
— reguli care variază însă în timp și spațiu. 
Prima diferență este deci aceea că, pe cînd în 
mediul material nu există decît amestecare, în 
procesul economic .există și *alegere sau, mai 
bine zis, o activitate de sortare. 

Dat fiind însă că sortarea nu este o lege a ma- 
teriei elementare, activitatea de sortare trebuie 
alimentată cu entropie joasă. Așadar, în produ- 
cerea de enfropie înaltă, adică de deșeuri, procesul 
economic este de fapt mai eficient decît ameste- 
carea automată!3. Care ar putea fi atunci rațiunea 
de a fi a unui asemenea proces? Răspunsul este 


12 Marshall, Principles, 772. 
13 Cf. capitolul VII.7. 

că adevăratul „produs“ al procesului economic 
nu constă dintr-un flux fizic de deșeuri, ci din 
plăcerea de a trăi. Aceasta este a doua deosebire 
dintre procesul economic și „marșul“ entropic 
al mediului natural. Dacă nu o recunoaștem şi 
nu introducem noțiunea de plăcere de a trăi în 
arsenalul nostru analitic, rămînem în afara lumii 
economice. Mai mult, nu putem descoperi adevă- 
rata sursă a valorii economice, care este valoarea 
pe care o are viața pentru fiecare organism viabil. 


Se vede deci că nu putem ajunge la o descriere 
perfect inteligibilă a procesului economic atîta 
timp cît ne limităm la noțiuni pur fizice. În absența 
noțiunilor de activitate cu un scop şi plăcere de a 
trăi nu ne putem afla în lumea economică. Şi nici 
una din aceste noțiuni nu corespunde vreunui 
atribut al materiei elementare și nu poate fi 
exprimată printr-o variabilă fizică. 

După cum am spus mai înainte, entropia joasă 
este o condiție necesară pentru ca un lucru să aibă 
valoare. Dar această condiţie nu este și suficientă. 
Relația dintre valoarea economică şi entropia 
joasă este de același tip ca și relația dintre preț 
și valoare economică. Deși nici un lucru nu poate 
avea un preţ dacă nu are valoare economică, 
există lucruri care au valoare economică însă nu 
au preţ. Pentru comparație, ajunge exemplul 
ciupercilor otrăvitoare care nu au nici o valoare 
economică, deși conțin entropie joasă14. Nu vreau 
să omit încă un caz obișnuit — cum este cel al 
omletei — în care omul preferă entropia mai înaltă 
(a oului bătut) entropiei mai joase (oul intact). 
Pentru a bate oul, ca și pentru amestecarea căr- 
ților de joc, omul este nevoit să degradeze o parte 
din energia liberă. Desigur, fiecare fir al procesului 
economic este entropic, dar căile pe care este 
țesut acest proces sînt trasate de categoria utili- 
tății pentru om. Am face deci o imensă greşeală 


U Evident, pînă şi ciupercile otrăvitoare ne-ar putea fi 
utile, în mod indirect, prin intermediul unei ordine divine, 
die göttliche Ordnung a lui Johann Siissmilch. Dar aceasta 
nu are legătură cu problema de față. 

dacă am identifica procesul economic cu un vast 
sistem termodinamic și am pretinde, în conse- 
cință, că acest proces poate fi descris printr-un 
număr tot atît de vast de ecuații de felul celor din 
termodinamică, ecuații care nu ne permit să 
exprimăm diferența dintre valoarea economică a 
unei ciuperci comestibile și a unei ciuperci otră- 
vitoare. Valoarea economică stabilește deosebiri 
pînă și între căldura produsă de arderea cărbunelui 
sau a gazelor naturale sau a lemnului într-o sobă. 
Toate acestea nu răstoarnă însă teza pe care am 
încercat să o dezvolt în această carte, anume că 
procesul economic este prin natura lui entropic 
și că Legea Entropiei guvernează atît acest proces 
cît și evoluția lui. 

S-a emis uneori părerea că toate valorile eco- 
nomice pot fi reduse la un numitor comun repre- 
zentaț de entropia joasă. Primul autor care a 
susținut că banul constituie echivalentul econo- 
mic al entropiei joase pare să fi fost fizicianul 
german G. Helm (1887)15. Regăsim aceeași idee 
dezvoltată mai tîrziu de L. Winiarski: „Astfel, 
prețurile mărfurilor (raportul dintre plăceri, după 
definiția lui Jevons, sau raportul muncilor, după 
aceea a lui Ricardo, ceea ce revine la același 
lucru) nu reprezintă altceva decît diverșşii coefi- 
cienți de transformare a energiei biologice“. Con- 
cluzia este tot atît de uimitoare: „Aurul este deci 
echivalentul social general, adevărata personifi- 
care şi încarnare a energiei sociobiologice“16. 
Alți autori au încercat să corecteze oarecum ati- 
tudinea lui Helm și a lui Winiarski susținînd că, 
deşi nu există o echivalență directă între entropia 
joasă și valoarea economică, în fiecare caz există 
un factor de transformare a celei dintii în cea de 
a doua. „După cum un anumit automat va furniza 
întotdeauna un anumit pachet de ciocolată, o 


15 G, Helm, Die Lehre von der Energie (Leipzig, 1887), 
p. 72 şi urm. 

16 L, Winiarski, „Essai sur la mécanique sociale: L'6ner- 
gie sociale et ses mensurations“, partea a II-a, Revue Philoso- 
Bhigue, XLIX (1900), 265, 287. Traducerea și sublinierea 
îmi aparțin — N.G.R. 

anumită organizație socială va restitui, în condiții 
similare, (aproximativ) aceeași cantitate din 
forma aleasă de energie în schimbul unei anumite 
sume de bani“!?. Chiar dacă ar fi realizabilă, 
propunerea de a determina toți factorii de trans- 
formare individuali nu i-ar fi de mare folos eco- 
nomistului. Acesta ar fi doar împovărat cu o nouă 
sarcină, complet fără rost, aceea de a explica de 
ce se deosebesc acești coeficienți de raporturile 
corespunzătoare ale preţurilor. 

2. Ecuația generală a valorii. Observațiile de 
mai sus devin perfect clare dacă privim întregul 
proces economic drept un Singur proces parțial 
și dacă, în plus, considerăm acest proces parțial 
pe o perioadă de timp destul de scurtă. Deoarece 
într-un asemenea interval orice creştere sau dez- 
voltare poate fi pe bună dreptate neglijată, pro- 
cesul este aproape un proces staționar. Descrie- 
rea lui analitică în termeni materiali e simplă. 
Fondurile — pămîntul, capitalul propriu-zis și în- 
treaga populație — intră și ies intacte din proces 
(în sensul atribuit cuvîntului „intact“ în capi- 
tolul precedent). Nu există decît două fluxuri: 
un flux de input constînd din entropie joasă și 
un flux de output constînd din entropie înaltă, 
adică din deșeuri. Dacă am face un bilanț al 
valorii pe baza acestor inputuri și outputuri, am 
ajunge la concluzia absurdă că valoârea. curen- 
tului de entropie joasă de care depinde însăși 
perpetuarea vieții este egală cu valoarea curen- 
tului de deșeuri, adică cu zero. Acest paradox 
aparent dispare însă dacă admitem faptul că 
adevăratul „produs“ al procesului economic nu 
este un curent material, ci un flux psihic — plă- 
cerea de a trăi pe care o simte fiecare individ 
din populație. După cum au insistat Frank Fet- 


1? Alfred J. Lotka, Elements of Physical Biology (Balti- 
more, 1925), p. 356. Merită observat că nici Lotka nu s-a 
putut dezbăra de fetișismul banului cînd a discutat rolul 
entropiei joase în procesul economic. 

ter și Irving Fisher 18, acest flux psihic constituie 
în analiza economică noțiunea adecvată de venit. 
Faptul că acești doi economiști au fost auziți 
dar nu şi urmați nu trebuie să ne împiedice de a 
recunoaște, cu întîrziere, că aveau dreptate. 


Ca orice curent, fluxul plăcerii de a trăi are o 
anumită intensitate în fiece clipă. Dar, spre deo- 
sebire de un curent material, nu se poate acu- 
mula într-un stoc. Omul păstrează numai o amin- 
tire mai mult sau mai puțin vie a tuturor plă- 
cerilor pe care le-a avut în viață. Un milionar 
care și-a pierdut toată averea într-un crah finan- 
ciar la bursă nu poate prelua din rezervorul de 
plăceri acumulate în anii buni, deoarece un ase- 
menea rezervor nu există. La fel, un muncitor 
pensionar care a făcut economii pentru bătri- 
nețe nu poate spune în nici o privință că acum 
consumă din fondul de plăceri acumulat în viață. 
Banii economisiți nu sînt decît instrumentul prin 
care poate realiza un grad dorit de satisfacție în 
fiecare moment al vieții, nu satisfacția însăși. 
Totuși, ca și în cazul unui serviciu, putem con- 
cepe fluxul plăcerii pe o perioadă de timp. Sin- 
gura dificultate este aceea că intensitatea fluxului 
într-un anumit moment nu pare să fie o entitate 
măsurabilă, nici măcar în sensul ordinal. Aceasta 
este de fapt singura problemă cu care teoreticienii 
utilității s-au luptat mereu, dar în zadar, încă 
de pe vremea cînd economiștii au încetat să caute 
în utilitate o explicație a valorii economice ”. 
Pentru un interval scurt însă — ca cel pe care 
îl avem acum în vedere —intensitatea plăcerii 
de a trăi nu se modifică mult. În consecință 
putem reprezenta simbolic plăcerea totală prin 
produsul dintre intensitatea ei și lungimea inter- 
valului. Sîntem cu atît mai îndreptățiți să o 


18 F.A. Fetter, The Principles of Economics (New York, 
1905), cap. VI; Irving Fisher, The Theory of Interest (New 
York, 1930), p. 3. 

19 Vezi articolul meu „Choice, Expectations and Measur- 
ability“ (1954), republicat în A.E., și „Utility“, International 
Encyclopedia of the Social Sciences (New York, 1968), XVI, 
236—267. l 

facem cu cît în discuția care va urma nu inten- 
ționez să efectuez operaţii aritmetice cu această 
pseudomăsură. 

Plăcerea de a trăi depinde de trei factori, din 
care doi sînt favorabili iar unul este nefavorabil. 
Plăcerea zilnică de a trăi este cu atît mai mare 
cu cît omul dispune zilnic de o cantitate mai 
mare de bunuri de consum precum și de mai 
mult timp liber +°. Invers, plăcerile scad dacă 
omul trebuie să muncească mai, mult timp sau 
dacă are de făcut o muncă mai obositoare. Este 
necesar aici să accentuez în mod deosebit că efec- 
tul negativ al muncii asupra plăcerilor zilnice nu 
constă exclusiv din reducerea timpului liber. Într-a- 
devăr, efortul manual sau mintal nu numai că 
reduce timpul liber, dar și descrește plăcerea de 
a trăi cu disutilitatea muncii ?!. În consecință, 
într-o reprezentare analitică preliminară cei trei 
factori care laolaltă determină plăcerea zilnică 
de a trăi trebuie să figureze separat. Dacă e 
reprezintă această plăcere a unui anumit om, 
putem scrie simbolic: 


(1) e = Plăcerea consumului + Plăcerea tim- 
pului liber — Corvoada muncii. 


Spun „simbolic“, deoarece în această ecuația (ca 
și în cele de aceeași natură pe care le voi scrie 
mai jos) semnele matematice nu sînt luate în 
sens strict, ci mai curînd drept semne convenabile 
pentru a rezuma elementele imponderabile cu- 
prinse, în mod negativ sau pozitiv, în entitatea 


20 În realitate omul se bucură și de serviciile unor fonduri 
— bunuri de consum de folosință îndelungată. Voi lăsa însă 
deoparte acest element pentru a evita complicaţii care nu 
au legătură cu tema acestei părți. 

21 În general predomină ideea că timpul liber „înseamnă 
lipsa poverii muncii, iar satisfacția pe care o dă este plăcerea 
de a nu lucra“. T. Scitovsky, Welfare and Competition (Chicago, 
1951), p. 105. Teza s-a născut din poziția lui Walras care 
trece cu vederea disutilitatea muncii. Pe de altă parte, poziția 
lui Gossen- Jevons ține seama numai de disutilitatea muncii 
și ignorează utilitatea timpului liber. Pentru alte detalii 
asupra diferenței dintre aceste două poziţii, fiecare incompletă 
dacă este considerată singură, vezi articolul meu „Utility“, 
p. 248 şi urm. 

din stînga semnului egalității. Ţinînd seama de 
această observație putem scrie (1) într-o formă 
mai detaliată: 


(2) e= (i, X1) +[t: x (1 — è)]— (j xò). 


Aci, î, este intensitatea plăcerii de a consuma; 
i, este intensitatea plăcerii date de timpul liber; 
7 este intensitatea disutilității muncii; iar 5 este 
ziua de muncă (care nu e în mod necesar un nu- 
măr pozitiv pentru fiecare om). Se înțelege uşor 
de ce intensitatea consumului este înmulțită cu 
unitatea (o zi întreagă). Consumul este un proces 
care se desfășoară neîntrerupt, concomitent cu 
scurgerea Timpului. Mîncăm, purtăm haine, avem 
nevoie de o locuință etc. 24 de ore din 24. Spre 
deosebire de ziua de muncă, ziua de consum nu 
este stabilită nici de voința, nici de instituţiile 
noastre; ea este dictată de faptul că procesul 
vieții nu poate fi întrerupt și reluat (cum se 
întîmplă cu procesul de fabrică). 


Raportînd observaţiile de mai sus la procesul 
economic, constatăm imediat că trebuie să împăr- 
tim acest proces în două — este vorba de împăr- 
țirea tradițională în proces de producție, P,, şi 
proces de consum, P,. Dacă lăsăm deoparte amă- 
nuntele neimportante, obținem sistemul reprezen- 
tat în tabelul 12, unde C este un bun de consum 
compus, Ķ este un capital compus (inclusiv re- 


TABELUL 12 l 
Reprezentare schematică a procesului economic 
P, P, 
Coordonatele 
fluxurilor 
C Axc —ÂA Xc 
R —A x” * 
W A x w Wa 
Coordonatele 
fondurilor 
Pămîntul Ax L * 
Capitalul Ax K * 


Forța de muncă òx H E* 

zervele de mărfuri și fondul procesului), n este 
numărul schimburilor de muncitori și A = 
= nò < 1.2 Simbolul E* reprezintă plăcerile ofe- 
rite de sectorul de consum, respectiv plăcerile 
obținute de întreaga populație din consum și 
timpul liber. Simbolic poate fi descompus astfel 


(3) E* = (H, XI) +(HE' xI) +[H x 
x I, x (1 — è)], 


unde H, este populația totală, H’ = H— H 
„Clasa întreținută“ (copiii, bătrînii şi eventualii 
rentieri), J} este plăcerea zilnică „medie“ dată 
de consum, iar 1; și I sînt intensitățile „medii“ 
ale plăcerii pe care H’ şi H o au din timpul liber 2%. 
Pentru a completa imaginea, să admitem că ŒE 
reprezintă totalul plăcerilor zilnice ale populației 
cînd se ia în considerare disutilitatea muncii. 
Avem 


(4) E = E* — (H xJ xà), 


în care J este intensitatea „medie“ a incomodi- 
tății produse de muncă. 


Ajuns 'aici doresc să spun că tot ce contribuie 
direct sau indirect la plăcerea de a trăi face parie 
din categoria valorii economice. Să ne amintim 
că această categorie nu are o măsură în sensul 
strict al cuvîntului. Nici nu este identică cu no- 
țiunea de preț. Preţurile sînt doar o reflexie pasa- 
geră și locală a valorilor. Preţurile depind în 
primul rînd de posibilitatea obiectelor respective 
de a fi „posedate“, în sensul că folosirea lor poate 


22 Cf. tabelul. 3 din capitolul IX. Pentru o reprezentare 
mai exactă sectorul de producție ar trebui împărțit într-un 
sector agricol (în care nu pot exista schimburi de muncitori 
în adevăratul înțeles al cuvîntului) și un sector de fabricație. 
Dar o astfel de împărțire nu ar face decit să complice fără. 
folos discuția ce urmează. 

23 Este poate indicat să repet că simbolurile nu trebuie 
interpretate în sensul aritmetic. Folosind termenul compus 
Ho x I, de pildă, nu presupun că plăcerile individuale pot 
fi însumate în așa fel incit să dea o coordonată semnificativă. 
Nimic nu poate fi mai contrar ideilor mele despre măsurabi- 
litatea utilității. 


485 


fi interzisă unor membri ai colectivității. Așa cum 
am subliniat în repetate rînduri, energia solară 
este cel mai valoros element pentru viață; totuși, 
ea nu poate avea nici un preț deoarece nu poate 
fi folosită decît cu ajutorul solului. Există însă 
cadre instituţionale în care nici măcar pămîntul 
nu are un preț în bani; este cazul multor societăți 
mai vechi, ca de pildă feudalismul originar. Pre- 
țurile mai sînt influențate și de un alt factor insti- 
tuțional, mai răspîndit — puterea financiară a 
administrației publice. Prin contrast, valoarea este 
o categorie care se poate schimba numai odată cu 
progresul cunoștințelor și care nu poate fi proiec- 
tată decît pe o scară dialectică a gradului de 
importanță. 

Fluxul de bunuri de consum A X c are valoare 
deoarece în absența lui nu ar exista plăcerea de 
a consuma; de fapt, nu ar exista viață omeneas- 
că. Tot ce este necesar pentru producerea acestui 
flux are de asemenea valoare în virtutea princi- 
piului imputării. Putem deci scrie o primă ecua- 
ție a valorii 


(5) Valoarea (H X I) = Valoarea (A x c) 
= Valoarea (A x7) 

+ Valoarea (A x L) 

+ Valoarea (A x K) 

+ Valoarea (è x H). 


Evident, din moment ce nimic din ce are valoarea 
nu este eliminat din procesul economic, valoarea 
deşeurilor este zero și nu trebuie să apară în ecua- 
ție, exceptînd poate unele cazuri în care trebuie 
introdusă ca termen negativ. 

Cercul dintre procesul de producție și plăcerea 
de a trăi este închis de o a doua ecuație care 
leagă valoarea serviciilor forței de muncă de disu- 
tilitatea muncii: 


(6) Valoarea (5 x H) = Valoarea (H X J X 35). 

Cu ajutorul ultimelor două ecuaţii, ecuația (4) 
poate fi scrisă astfel: 


(G) Valoarea E= Valoarea (A X 7) + 
Valoarea(A+L)+ Valoarea (Ax K) 
+ Valoarea (H' X 13) + 
Valoarea [HZ X I, x (1 — 5)]. 


Mă voi referi la această ecuație ca ecuația gene- 
rală a valorii pentru motivul că orice teorie impor- 
tantă a valorii poate fi dedusă ca un caz parti- 
cular al acestei ecuații. Ea ne permite să schi- 
țăm pe același fundal diferențele fundamentale 
dintre aceste teorii. 

Transpusă în preţuri şi categorii de venituri, 
(G) devine: 


(G,) Venitul = Redevența + Renta + Dobînda 
+ Venitul timp liber 
sau, cu ajutorul lui (5) 


(G) Venitul = Produsul net + Venitul timp li- 
ber — Salariile. 


Putem considera mai întîi concepția lui Ri- 
cardo despre venitul net 24: 


(R) Venitul = Redevenţa + Renta + Dobînda 
= Produsul net — Salariile. 


* 


Comparînd această ecuaţie cu (G,) și (G) vedem 
că ideea lipsei de valoare a timpului liber este 
subînțeleasă în concepția lui Ricardo. Din mo- 
ment ce timpul liber nu este un produs direct 
al muncii, lui Ricardo nu i-ar fi putut trece prin 
gînd că o teorie a valorii bazată pe muncă poate 
atribui o valoare timpului liber rămînînd fidelă 
ei însăși. În orice caz, nimic nu sugerează că i-ar 
fi trecut. El a introdus noțiunea de venit net în 
legătură cu problema surselor impozabile. Evi- 
dent, timpul liber nu constituie o bază mate- 


24 David Ricardo, On the Principles of Political Economy 
and Taxation în The Works and Correspondence of David 
Ricardo, sub îngrijirea lui P. Sraffa (10 vol., Cambridge, 
Anglia, 1951—1955), I, cap. XXVI. 

rială de impunere. Dar Ricardo a folosit venitul 
net şi ca indice al bunăstării. În consecință, tre- 
buie să ne întrebăm de ce nu s-a despărțit de 
ecuaţia (R) nici chiar în acest caz. Ricardo însuși 
a schițat un răspuns în lucrarea Notes on Malthus: 
„Mi-am limitat propoziția [despre bunăstare] la 
cazul în care salariul era prea mic pentru a-i 
permite [muncitorului] să cumpere altceva în afară 
de lucrurile absolut necesare“25. Aceasta înseamnă 
că a avut în permanență în vedere o situație în 
care exploatarea forței de muncă era atît de in- 
tensă încît muncitorului nu-i mai rămînea timp 
liber. Nu este deci de mirare că ulterior a trebuit 


să renunţe la venitul net ca indice al bunăstării. 
Răspunzînd unor critici aduse de Malthus, a 
admis că „salariile pot atinge un nivel care să 
dea muncitorilor o parte din venitul net 26“. De 
fapt, el merge atît de departe încît vorbește de 
timpul liber precum: și de plăcerea muncitorilor 
de a consuma peste disutilitatea muncii lor: „dacă 
salariul muncitorului ar fi mare, el ar putea face 
orice i-ar plăcea —ar putea prefera lenea sau 
luxul“, sau „situația muncitorului s-ar îmbună- 
tăți dacă, depunînd aceeași muncă, el ar putea 
produce în același interval de timp mai multe 
bunuri necesare“27. 

În ordine cronologică urmează concepţia lui 
Marx despre venit, care se bazează pe binecu- 
noscutul principiu după care numai produsul 
muncii omului are valoare 28. Din acest principiu 
rezultă | 


(7) Valoarea (A x r) = 0, Valoarea (A x L) = 0, 
Valoarea (A x K) = 0, 


adică lucrurile furnizate de natură „gratis“ şi 
serviciile capitalului propriu-zis nu au nici o 


25 Ricardo, Works, II, 381. 

26 Tbid. 

27 Ibid., II, 332, 334. 

28 Karl Marx, Capital (3 vol. Chicago, 1932—1933), I, 47. 

valoare — după cum a afirmat Marx explicit și 
în repetate rînduri. Mai urmează însă și că 


(8) Valoarea timpului liber = 0, 


care nu apare explicit în lucrările lui Marx. Pe 
baza lui (7) și (8), ecuaţia (5) devine 


(9) Valoarea (A x c) = Valoarea (è x H), 


care este piatra de temelie a doctrinei lui Marx. 
Venitul net al lui Ricardo (exprimat în bani) 
reprezintă „plusvaloarea“ pe care capitaliştii o 
obțin obligînd muncitorii să producă mai mult 
decît cele necesare vieții. Nu există însă nici un 
mod de a introduce această disutilitate supli- 
mentară a muncii în teoria lui Marx: o asemenea 
încercare ar crea o asimetrie față de (8). 


Dat fiind că ecuația (9) reduce valoarea exclu- 
siv la munca omului, putem fi tentaţi să spunem — 
iar unii au și spus-o — că doctrina lui Marx este 
mai curînd idealistă decît materialistă. Aceasta 
nu este însă cîtuși de puțin adevărat. Deoarece, 
dacă ținem cont de ecuaţiile (7) și (8), ecuația 
(G) devine 


(M) Valoarea E=0. 


Aceasta înseamnă că plăcerea de a trăi — care, 
după mine, este singura sursă a valorii — nu are 
absolut nici o valoare. În consecință nu avem 
nici un motiv să ne îndoim de materialismul 
integral al economiei politice a lui Marx, chiar 
dacă o considerăm separat de doctrina materia- 
lismului istoric. 

Pe de altă parte, analiza de mai sus arată că, 
spre deosebire de părerea generală, doctrina va- 
lorii emisă de Marx nu se înrudeşte cu cea a lui 
Ricardo. După Marx, toţi termenii ecuației lui 
Ricardo (R) sînt egali cu zero. lar faptul că și 
pentru Ricardo prețul bunurilor produse de om 
este determinat în fond tot de cantitatea de 
muncă nu trebuie să ne inducă în eroare. Pentru 
Ricardo atît „solul“ cît și serviciile capitalului 
(dincolo de întreţinere) au un preț care, evident, 

nu poate fi determinat de formula valorii bazate 
pe muncă. Cu toate acestea, cele două poziții 
economice au o trăsătură comună importantă. 
Pentru a stabili relația dintre prețurile bunurilor 
și prețurile muncii, Ricardo merge pînă la mar- 
ginea cultivării pămîntului, adică acolo unde în- 
tregul produs revine forței de muncă. Marx merge 
și el pînă la o margine, marginea istoriei econo- 
mice cînd capitalul nu exista încă, iar forța de 
muncă era unicul factor de producție. Așadar, 
Marx a fost tot atît de „marginalist“ ca și Ri- 
cardo. Principalele exemple pe care le dă în capi- 
tolele introductive ale primului volum din „Capi- 
talul“ pentru a-și ilustra doctrina despre valoa- 
rea muncii nu ne lasă nici o îndoială în această 
privință. Marx are desigur dreptate în cazul pri- 
mului topor de piatră produs dintr-o piatră oare- 
care adunată din vadul unui pîrîu: toporul acela 
a fost produs exclusiv prin muncă din ceva furni- 
zat gata de natură. Dar Marx a trecut cu vederea 
faptul că al doilea topor de piatră a fost produs 
cu ajutorul primului, cu o rată de reproducție 
mai mare de unu la unu®’. 

Mai rămîne concepția neoclasică despre venit, 
singura folosită în mod obișnuit în literatura 
curentă. În această concepție venitul este pur 
și simplu identic cu valoarea produsului, ceea 
ce echivalează cu eliminarea ultimelor două ele- 
mente din ecuația (G). În forma ei populară 
formula devine atunci 


(NC) Venitul = Redevența + Renta + Dobînda 
+ Salariile. 


Ca şi punctul de vedere al lui Ricardo, această 
poziție neagă orice valoare economică a timpului 
liber, dar, spre deosebire de Ricardo, nu scade 
din venit disutilitatea muncii. Evident, ea re- 
flectă punctul de vedere al omului de afaceri: 
salariile sînt o parte a cheltuielilor sale dar nu 


30 În legătură cu schimbarea introdusă în felul acesta în 
tehnică sau matematică, vezi mai jos capitolul XI.3. 

reprezintă un cost corespunzător în ceea ce pri- 
vește plăcerea de a trăi a muncitorului 31. 

Mulți economiști de vază sînt de părere că eşa- 
fodajul teoretic al doctrinei valorii a lui Marx — 
considerat în el însuși fără a ține cont de vala- 
bilitatea faptică a presupunerilor — trebuie admi- 
rat pentru logica lui impecabilă %. Analiza de 
mai sus nu oferă nici un argument împotriva 
acestei păreri. Comparativ cu el, goliciunea filo- 
zofică a școlii neoclasice ne apare mult mai izbi- 
toare. Poate că dintr-o pronunțată tendință prag- 
matică această școală ignoră pe de-a-ntregul va- 
loarea timpului liber, deși ține seama de acea 
parte din timp pe care muncitorul o vinde pentru 
salariu. Fie că socotim prețurile identice cu valoa- 
rea, fie că le socotim ca singurul mijloc indirect 
de măsurare a valorilor, problema valorii tim- 
pului liber implică o dificultate practică. Nu 
există nici un preț direct observabil al timpului 
liber. Totuși, această dificultate își găsește o rezol- 
vare foarte simplă chiar în cadrul mecanismului 
neoclasic. După cum ouăle pe care țăranul se 
hotărăște să le păstreze pentru propriul lui con- 
sum trebuie evaluate la prețul ouălor vîndute, 
timpul liber trebuie evaluat la nivelul salariului 
predominant pentru! timpul de muncă. Natural, 
aceasta este o simplificare care elimină diferența 
esențială dintre disutilitatea muncii şi plăcerea 
dată de timpul liber. Dar fără această simplifi- 
care eroică nu există nici o cale care să ducă la 
o pseudomăsură rezonabilă a nivelului bunăstării 


31 Dat fiind că diferența dintre ecuațiile (G,) și (NC) se 
limitează la ultimul termen al fiecărei sume, ecuațiile nu s-ar 
deosebi dacă disutilitatea muncii ar fi compensată exact de 
utilitatea timpului liber. Cu suficientă indulgență putem 
însă introduce pe (G) în sistemul lui Walras dacă legăm obser- 
vațiile lui generale despre venit de ideea că de fapt munci- 
torii vind utilitatea unei părți din timpul lor liber. Vezi Léon 
Walras, Elements of Pure Economics (Homewood, IN., 
1954), pp. 257—260, 378—380. 

32 De ex., Thorstein Veblen, „The Socialist Economics of 
Karl Marx and His Followers“, Quarterly Journal o f Economics, 
XX (1906), 575; J.A. Schumpeter, Ten Great Economists 
from Marx to Keynes (New York, 1951), p. 25. 

unei colectivități fără a omite o componentă 
importantă. 

Includerea valorii timpului liber (sub o formă 
sau alta) în pseudomăsura bunăstării. este cu atît 
mai imperios necesară în comparațiile interna- 
ționale și în cazurile cînd se compară situația 
aceleiași colectivități în diferite momente isto- 
rice 33. Există însă o capcană de care trebuie să 
fim conștienți atunci cînd înlocuim timpul liber 
printr-un preţ în ecuaţia (G,). În țările supra- 
populate timpul liber este atît de abundent încît 
evaluîndu-l la nivelul salariului riscăm să clasi- 
ficăm India înaintea Statelor Unite, de pildă, 
în materie de bunăstare. Faptul de care trebuie 
să ținem seama este că, spre deosebire de o eco- 
nomie dezvoltată, în ţările subdezvoltate cea mai 
mare parte a timpului liber este nedorit. În aceas- 
tă situație argumentul cererii de rezervă nu mai 
este valabil; motivele sînt două și sînt legate 
între ele. În primul rînd, dacă țăranul din exem- 
plul de mai sus nu are o altă utilizare pentru ouăle 
pe care este nevoit să le aducă înapoi acasă de la 
tîrg, nu mai putem vorbi de o cerere de rezervă 
în adevăratul sens al termenului” În al doilea 
rînd, o supraabundență de ouă poate reduce pre- 
tul lor pînă aproape de zero. Această lege nu se 
aplică însă muncii: salariile nu pot coborî sub 
un anumit minim nici cînd există o ofertă de 
forță de muncă în exces și în multe sectoare forța 
de muncă este folosită pînă la punctul în care 
productivitatea ei marginală e egală cu zero. În 
consecință, în pseudomăsura bunăstării în orice 
țară în care timpul liber este nedorit, nu avem 


decît să atribuim timpului liber un preţ nul 34. 


33 După cite știu, primulautor care a insistat asupra acestui 
punct de vedere și l-a apărat este Simon Kuznets, „Long-term 
Changes in the National Income of the United States of 
America since 1870“ în Income and Wealth, seria a Il-a, sub 
îngrijirea lui Simon Kuznets (Cambridge, Anglia, 1952), 
p. 63 şi urm. 

34 Cf. articolul meu „Economic Theory and Agrarian Eco- 
nomics“ (1960), retipărit în AE, p. 387 și urm. 

3. Entropia și dezvoltarea. Faptul că procesul 
economic constă dintr-o transformare continuă 
și irevocabilă a entropiei joase în entropie înaltă 
are unele consecințe importante care ar trebui 
să sară în ochi oricui este gata să coboare o clipă 
din sferele înalte ale complicatelor modele de 
creștere la nivelul realităților elementare. 

Pentru început, să nu uităm că sectorul de 
fabricație este integral tributar celorlalte două 
procese — agriculturii şi mineritului — în sensul 
că în absența fluxului de materiale sosit de la 
acestea nu ar avea nimic de transformat în pro- 
duse industriale. Este adevărat că, la rîndul lor, 
aceste două sectoare sînt tributare sectoarelor 
industriale pentru uneltele pe care le folosesc și, 
implicit, pentru o mare parte din progresul lor 
tehnic. Dar această interdependență nu trebuie 
să ne facă să pierdem din vedere nici faptul că 
ritmul în care entropia joasă este pompată din 
mediul înconjurător în procesul economic este 
cel care limitează ritmul procesului economic, 
nici ordinea cauzală specifică care leagă între ele 
cele trei sectoare în care, din motive bine înte- 
meiate, economiștii au împărțit activitatea pro- 
ductivă a omului. 

Se ştie că omul trebuie să-și satisfacă nevoile 
biologice înainte de a putea consacra timp și 
energie producerii de bunuri care să-i satisfacă 
altfel de nevoi. Totuși, în prezent ignorăm, și 
deseori negăm chiar, prioritatea pe care producția 
de alimente trebuie să o aibă asupra producției 
de alte bunuri de consum. Adevărul este că omul 
a fost komo agricola înainte de a deveni şi komo 
faber. Timp de milenii agricultura a fost, după 
cum a spus Xenofon, „mama și doica tuturor 
celorlalte meserii“35. A fost mama lor deoarece 
primele inovații tehnice au provenit din agri- 
cultură. Gîndiţi-vă la îngrășarea cu băligar, la 
rotația culturilor și, mai cu. seamă, la plug, care 
pînă și în zilele noastre este construit după „pla- 


35 The Economist of Xenophon, sub îngrijirea lui John 
Ruskin (Londra, 1876), V. 17. 

nurile“ inventatorilor lui, niște țărani anonimi. 
Agricultura a fost și continuă să fie doica tuturor 
celorlalte meserii pentru simplul motiv că, atît 
timp cît Robinson Crusoe şi Vineri nu au putut 
să trăiască din hrana adunată doar de unul din 
ei, nici cel dintîi, nici cel de-al doilea nu și-a putut 
consacra tot timpul unei alte îndeletniciri. Dacă 
agricultura nu ar fi fost capabilă să se dezvolte 
singură într-atît încît să poată hrăni atît pe cei 
care cultivau pămîntul cît și pe cei care aveau 
alte ocupații, omenirea ar continua că trăiască 
în sălbăticie. 

Chiar dintr-un punct de vedere mai rafinat, 
toate economiile avansate din lume au atins ni- 
velul actualei lor dezvoltări economice pe baza 
largă a unei agriculturi dezvoltate. E adevărat 
că există astăzi cîteva țări —una din ele fiind 
Kuweitul — care se dezvoltă exclusiv datorită re- 
zervelor lor minerale. Dar ele pot face aceasta 
numai pentru că rezervele lor pot fi folosite acum 
de economiile dezvoltate. Cazul cu totul neo- 
bișnuit al Japoniei este deosebit de indicat pen- 
tru a ilustra aceste observații preliminare. 

Vorbim de obicei despre miracolul economic 
japonez în legătură cu refacerea spectaculoasă și 
ritmul de creștere excepţional al acestei țări după 
al doilea război mondial. După părerea mea, mi- 
racolul, dacă e să folosim acest cuvînt, a avut 
loc după restaurarea dinastiei Meiji (1886). Con- 
dițiile geografice ale Japoniei sînt destul de ne- 
prielnice: solul nu conţine resurse minerale demne 
de menționat; din cauza topografiei numai 18%, 
din întreaga suprafață a țării (după datele actuale) 
constituie teren arabil. Japonezii au ieșit însă în 
largul oceanului pentru a recolta alimente care 
conțin proteine și au trecut la cultivarea pămîn- 
tului cu o mare intensitate de muncă. Fără nici 
o redevență de pe propriul ei teritoriu, Japonia 
poseda deja o economie dezvoltată în preajma pri- 
mului război mondial. Miracolul constă în aceea 
că economia Japoniei „a decolat“ pe spinarea 
viermelui de mătase. Alte națiuni posedau vier- 
mele de mătase, dar au pierdut ocazia folosită 

de Japonia. Explicaţia trebuie căutată în dife- 
rențele de atitudine culturală. Aceleași diferențe 
explică și de ce Japonia poate avea astăzi o in- 
dustrie impresionantă plătind redevenţe naţiunilor 
de la care importă materiale cu entropie joasă. 
Ea poate și plăti, și prospera în același timp, da- 
torită formidabilelor ei valori umane: o forță 
de muncă extrem de eficientă și ușor de calificat 
precum și talente tehnice pline de fantezie. 

Există însă o problemă la care economiștii ja- 
ponezi ar trebui să înceapă să se gîndească în 
loc să-și consacre timpul, după cum fac cei mai 
mulți dintre ei, unor modele matematice eso- 
terice legate doar prin terminologie de realitatea 
economică. Cît tip poate economia Japoneză con- 
tinua să funcționeze în felul acesta? Redevenţele 
tind să crească odată cu dezvoltarea industriei 
locale. Va putea Japonia să plătească sume cres- 
cînde de bani după ce ţările din care importă 
acum materii prime își vor fi dezvoltat propria 
lor industrie, așa după cum este de presupus că 
o vor face? Cu alte cuvinte, pot avantajele ei 
competitive actuale —o mînă de lucru eficientă 
și relativ ieftină, precum și cvasirenta ideilor teh- 
nice noi — învinge condiții din ce în ce mai ne- 
favorabile? Un miracol care durează prea mult 
este un supramiracol. 

Am menționat această problemă nu numai pen- 
tru a sublinia rolul entropiei joase în activitatea 
economică generală, ci şi pentru următorul motiv. 
Drept urmare a credinței economiştilor moderni 
că industrializarea este un leac universal, fiecare 
țară subdezvoltată din punct de vedere economic 
tinde să se industrializeze la maximum fără să se 
întrebe dacă posedă resursele naturale necesare 
pe propriul ei teritoriu. Ori de cîte ori am ridicat 
această problemă în fața forurilor de planificare 
ale unor țări cunoscute pentru slabele lor resurse 
naturale, mi s-a citat cazul Japoniei ca justificare 
a planului lor de construire a unei industrii grele. 
Dar dacă un demon ar putea îndeplini peste 
noapte planurile economice pe termen lung (poate 
chiar și cele pe termen scurt) ale tuturor țărilor 

din lume, a doua zi am descoperi, sînt sigur, că 
de fapt am planificat o imensă capacitate industria- 
lă care va rămîne în mare măsură neutilizată din 
cauza .resurselor minerale insuficiente. Cum aceste 
planuri vor fi treptat realizate în viitorul apro- 
piat, paralelismul planificat al capacității in- 
dustriale ne va sări cu siguranță în ochi. În unele 
cazuri simptomele acestei planificări excesive au 
început deja să-i pună pe planificatori în încurcă- 
tură. Îndrăznesc să socot că mai curînd sau mai 
tîrziu va trebui să se introducă o coordonare a 
tuturor planurilor naționale de către un organism 
internațional, pentru a evita paralelismele inutile. 
Aceasta implică şi că vom abandona multe din 
ideile la care ținem acum în legătură cu dezvol- 
tarea economică, înlocuindu-le printr-o perspec- 
tivă mai largă asupra dezvoltării economice ba- 
zate pe transformarea entropiei. 


Dacă o dezbrăcăm de toate hainele în care 
au îmbrăcat-o modelele de creștere la modă, dez- 
voltarea economică se reduce la numai două ele- 
mente: dezvoltarea propriu-zisă, adică inovația re- 
prezentată de site mai fine pentru a cerne entro- 
pia joasă în așa fel încît să reducem proporția 
care se scurge inevitabil în deșeuri, și creșterea 
pură, respectiv amplificarea procesului de cernere 
cu sitele rămase. Istoria universală a economiei 
nu ne lasă nici o îndoială asupra luptei omului 
pentru entropie 36. Dar această luptă este supusă 
unor legi dictate fie de proprietățile fizice ale 
materiei, fie de natura omului însuși. Unele sînt 
locuri comune, altele nu. Pentru înțelegerea noastră 
contează numai integrarea lor într-o imagine ge- 
nerală. 

Am spus mai înainte că în procesul de fabricație, 
în care predomină astăzi sistemul de fabrică, fluxul 
de produse este proporţional cu timpul în care 
capacitatea de producție este utilizată zilnic%. 


36 Mă grăbesc să adaug că inovația și amplificarea nu sînt 
un scop în sine. Toată agitația și zarva nu au altă țintă decit 
o mai mare plăcere de a trăi. 


37 Capitolul IX. 10. 

Rămîne, evident, condiţia ca celelalte două sec- 
toare să poată face față unei activități crescute. 
Același lucru este valabil și pentru extinderea sec- 
torului de fabricație, indiferent dacă acest sector 
funcționează pe baza sistemului de fabrică. În 
ultimă instanță, problema producției se reduce 
la problema producției în minerit și agricultură. 
Între aceste două sectoare există totuși o diferență. 
În sectorul minier exploatăm rezervele de diverse 
forme de entropie joasă aflate în scoarța planetei 
pe care trăim; în agricultură exploatăm mai cu 
seamă fluxul de entropie joasă care ajunge pe 
pămînt sub formă de radiaţie solară. 

În general, nu există nici un motiv extern pentru 
care fluxul producției unei mine care funcționează 
cu anumite instalații să nu fie aproximativ proporți- 
onal cu timpul de funcţionare zilnic. În plus, putem 
mări fluxul de resurse exploatate deschizînd noi 
mine. Singura restricție esteimpusă decantitatea de 
resurse aflate în mină, în primul caz, și de rezervele 
totale din măruntaiele pămîntului, în al doilea caz. 
Extragerea întregii cantități de cărbune din sol în- 
tr-o perioadă scurtă, un an de pildă, este o ope- 
rație pe care ne-o putem imagina. Dar pentru a 
o realiza ar trebui să pătrundem tot mai adînc 
în scoarța pămîntului şi să exploatăm zăcăminte 
din ce în ce mai sărace. În orice moment deci, 
extracția resurselor minerale poate fi mărită sub- 
stanțial, încă cu un cost pe unitate mai ridicat 
în raport cu entropia joasă. Ar fi de asemenea 
posibil ca, după ce am extras tot cărbunele din 
sol, să-l ardem în decurs de un an. Evident, ex- 
tragerea și arderea tuturor rezervelor de cărbune 
într-un interval atît de scurt implică mari difi- 
cultăți 38. Dar scopul exemplelor mele imaginare 


33 După cum a subliniat lordul Kelvin în „On the Fuel 
Supply. and the Air Supply of the Earth“ Report ọf the British 
Association for the Advancement of Science, 1897, p.. 553 ṣi urm., 
arderea tuturor rezervelor de cărbune într-un an sau chiar în 
zece ani ar necesita o cantitate de oxigen mai mare decit 
cea disponibilă în atmosferă. Ideça lui prevestea unul din 
factorii poluării atmosferice de astăzi — viteza necumpătată 
cu care transformăm oxigenul din atmosferă în bioxid (şi 
oxid) de carbon. 

este de a demonstra că noi înșine hotărîm rit- 
mul în care folosim rezervele minerale. 

Jevons a încercat să dezvăluie implicaţiile unora 
din aceste probleme în prima lui lucrare econo- 
mică, The Coal Question, dar a stîrnit o dezaprobare 
aproape generală. „În mare, spunea el, populația 
[Marii Britanii] s-a înmulțit circa de patru ori de 
la începutul secolului XIX, dar consumul de căr- 
bune a crescut de 16 ori, chiar mai mult“ 5%. 
Jevons s-a alarmat deoarece, așa cum el și alții 
au apreciat corect, pe vremea aceea superioritatea 
economică a Angliei se baza pe bogatele ei mine 
de cărbuni 40. Ori, el a prevăzut — iar ulterior 
s-a văzut că a avut dreptate —că pînă la urmă 
rezervele și mai bogate ale Statelor Unite și even- 
tual ale altor țări vor înclina balanța în sens 
opus îl. 

Jevons s-a expus însă criticii contemporanilor 
săi și pentru că a susținut cu tărie că omul nu va 
găsi o altă sursă de energie liberă în locul căr- 
bunelui %2. Istoria i-a infirmat calculele cu vîrf 
și îndesat. Privind însă punctul lui de plecare în 
lumina unora din comentariile lui, vedem că el 
este justificat de principiile termodinamicii. Dacă, 
vorbind despre „o limită absolută şi inexorabilă, 
chiar dacă ea este nesigură și nu poate fi definită“ 4%, 
Jevons s-ar fi referit la rezerva de entropie joasă 
din scoarța terestră în loc să se refere la cărbune 
și dacă ar fi adăugat că energia liberă nu poate 
fi folosită decît o singură dată, ne-ar fi dat o 


39 W. Stanley Jevons, The Coal Question, sub îngrijirea 
lui A.W. Flux (ed.a 3-a, Londra, 1906), p. 196. Cind judecăm 
îngrijorarea lui Jevons cu privire la epuizărea iminentă a 
rezervelor de cărbune trebuie să avem în vedere și faptul că 
un om de știință de primul rang, Svante Arrhenius, a prezis 
în 1923 că în 1950 nu vor mai exista rezerve de petrol! Însă 
eșecul unor preziceri de acest fel nu demonstrează că resursele 
terestre sînt inepuizabile. 

40 Ibid., pp. 3, 321. 

41 [bid., capitolul XIV. El a avut dreptate, căci balanța 
a început să se încline înainte ca petrolul să fi înlocuit cărbu- 
nele într-o proporție semnificativă. 

42 Ibid., pp. 8, 183. 

43 Ibid., p. 195. 

imagine clară a unuia din aspectele luptei omului 
cu zestrea limitată de care dispune omenirea pe 
pămînt. În această perspectivă, concluzia este mult 
mai dură decît cea la care a ajuns Jevons în 
legătură cu cărbunele: chiar cu o populație constantă 
și cu o cantitate constantă de rezerve exploatate pe 
cap de locuitor, pînă la urmă zestrea omenirii se 
va epuiza dacă specia umană nu va pieri mai 
curînd din cauza altor factori. 


Spre deosebire de mulți economiști mai recenți, 
Jevons are o scuză perfectă pentru a fi ignorat 
Legea Entropiei: această lege a fost formulată 
de Clausius chiar în anul în care cartea lui Jevons 
a ieșit de sub tipar (1865) 44. Din același motiv 
îl putem absolvi pe Jevons pentru o altă afirmaţie 
ȘI pe contemporanii lui pentru că nu au combătut-o. 
Afirmația lui este: „Oricit de mult timp ar fi 
'exploatată, o fermă va continua să producă aceeași 
recoltă dacă este cultivată cum trebuie. În cazul 
unei mine nu există însă reproducere ; odată ajunsă 
la limita superioară, producția va începe curînd 
să scadă şi va coborî pînă la zero“ 45. E curios 
că aceeași idee, susținută chiar cu mai multă 
tărie, continuă încă să fie foarte răspîndită nu 
numai printre economiști, ci și printre agronomi. 
Într-o recentă lucrare scrisă în colaborare de spe- 
cialiști în agricultură și în demografie citim: „Da- 
torită capacității lor de reproducere, dacă sînt 
folosite corect, (plantele de pe pămînt) ne pot 
aproviziona la infinit cu alimente, lemn și cele- 
lalte produse naturale de care avem nevoie“ 46. 
Se pare că, asemenea lui Jevons, nu am învățat 
încă ce voia să spună Malthus. Poate că Malthus 
a spus-o prost căci pe vremea lui nu avea cum să 


44 Vezi capitolul V.4, mai sus. 

45 Jevons, Coal Question, p. 201. 

4 M. Cépède, F. Houtart şi L. Grond, Population and 
Food (New York, 1964), p. 309. Sublinierea îmi aparține. 
Majoritatea agronomilor împărtăşesc acecași aberaţie. Pentru 
un alt exemplu, vezi Q.M. West „The World Food Supply: 
Progress and Promise“ în Food: One Tool in International 
Economic Development, Iowa University Center for Agricul- 
tural and Economic Adjustment (Ames, Iowa, 1962), p. 103. 

distingă deosebirile fundamentale dintre agricul- 
tură și minerit, bazele procesului economic. 


Bilanțul specific și sensul general al dezvoltării 
economice nu pot fi explicate numai prin insu- 
ficiența entropiei joase pe care o poate folosi omul. 
În această dezvoltare mocnește în permanență o 
contradicție, imperceptibilă ce-i drept, care își are 
originea în asimetria celor două surse de entropie 
joasă: radiația solară și zăcămintele pămîntului. 
După cum am văzut, unele aspecte ale acestei 
asimetrii provin din poziția și natura diferită a 
celor două surse. O altă cauză, tot atît de impor- 
tantă, a asimetriei constă în faptul că fiecare 
sursă de entropie joasă este legată de una din 
principalele îndeletniciri productive ale omului. 
Radiația solară este legată în primul rînd de 
agricultură, iar entropia joasă de origine mi- 
nerală este legată de industrie. Această împărțire 
accentuează asimetria rarității din cauza unui fapt 
de netăgăduit: deşi natura este asociatul omului 
în orice activitate productivă, această asociație 
este mai stringentă și mai subtilă în agricultură 
decît în toate celelalte sectoare. 


Asociaţia este mai stringentă în agricultură 
pentru că, în primul rînd, natura dictează mo- 
mentul cînd trebuie început un proces agricol ele- 
mentar pentru ca el să dea rezultate. Să ne rea- 
mintim că în general acest lucru împiedică folo- 
sirea sistemului de fabrică în agricultură. Pro- 
ducția agricolă poate desigur fi crescută (pînă 
la o anumită limită) prin muncă mai intensivă 
sau prin servicii mai îndelungate ale forței de 
muncă. Dar este tot atît de sigur că afirmația 
„dublarea timpului de lucru cu aceeași bază 
materială dublează fluxul producției“ nu poate 
fi aplicată decît rareori în agricultură ?. Dacă 


47 Cf. capitolul IX.9, mai sus, îndeosebi nota 46. Jevons, 
Coal Question, p. 195, s-a gîndit să opună mineritul și indus- 
tria agriculturii insistind asupra faptului că „dacă vrem să 
dublăm producția unui teren nu putem s-o facem pur și simplu 
dublind numărul muncitorilor care-l lucrează“. Dacă nu s-a 
gîndit la „dublarea muncitorilor folosind două schimburi în 

posedă capacitatea industrială și resursele mi- 
nerale necesare, un colectiv poate mări cu 25% 
producția de automobile Cadillac pur si simplu 
muncind zece în loc de opt ore. Faptul că 
același truc nu se poate aplica în agricultură con- 
stituie unul din obstacolele insurmontabile în lupta 
omului pentru hrană. 

Asociaţia este mai stringentă în agricultură pen- 
tru că, în al doilea rînd, nu putem valorifica 
rezerva de energie solară în ritmul dorit în orice 
moment. Nu putem folosi decît acea parte din 
energia solară care ajunge pe glob în ritmul sta- 
bilit de poziția acestuia în sistemul solar. Putem 
fi pripiți cînd exploatăm rezervele de entropie 
joasă din scoarța terestră și, în consecință, putem 
fi — şi chiar sîntem — pripiti cînd le transfor- 
măm în bunuri destinate unora din cele mai extra- 
vagante dorințe omenești. Dar cu rezerva de ener- 
gie solară nu putem proceda la fel. Agricultura 
îl învață pe om, îl obligă chiar, să fie răbdător — 
motiv pentru care. țăranii au în viață o atitudine 
filozofică foarte diferită de cea a societăților in- 
dustriale. 


Cel mai hotărîtor element al asimetriei rari- 
tății şi, implicit, al diferenței dintre agricultură 
ȘI industrie este modul extrem de subtil în care 
natura îl ajută pe agricultor. Cînd folosim ener- 
gia chimică a unui exploziv sau energia cinetică 
a unei căderi de apă, rezultatul urmărit este me- 
dia statistică a efectelor aleatoare la nivelul mi- 
croscopic. Nici măcar producția celor mai sen- 
sibile instrumente nu trebuie să urmărească cu 
precizie o anumită structură atomică. Un macro- 
proiect aproximativ este suficient în scopuri prac- 
tice. În mare, nici chiar substanțele chimice nu 
trebuie să fie absolut pure. În schimb, în dezvol- 
tarea unei plante din sămiînță, nu intervine efectul 
de masă mediu. Din contra, fiecare celulă, chiar 


fiecare parte a celulei, trebuie să se dezvolte pre- 


loc de unul“, observaţia lui este nulă și neavenită: dublarea 
muncitorilor dintr-un schimb nu va dubla nici producția unei 
mine, nici a unei fabrici. 

cis după un plan complicat și perfect rigid al 
structurii atomice și chiar subatomice. 
Îndeosebi în zilele noastre, ideea unei deosebiri 
fundamentale între posibilitățile omului în agri- 
cultură și posibilitățile lui în minerit și industrie 
are toate șansele să fie dată deoparte fără multă 
vorbă pe motiv că ţine de vitalismul romantic. 
În cel mai fericit caz, ni se va aminti că biologia 
a obținut recent rezultate spectaculoase. Este ade- 
vărat că nu numai ziariști de duzină, dar chiar 
și unele personalități, care în aparenţă au sucom- 
bat tentaţiei de a scrie o utopie oarecum umo- 
ristică ori s-au lăsat antrenate de un entuziasm 
exagerat pentru propria lor marfă, au făcut re- 
clamă acestor descoperiri ca și cum ele ar fi fost 
semnele prevestitoare ale unei epoci de aur a bio- 
logiei 48. Departe de mine gîndul de a nega — 
sau măcar de a diminua — realizările vreunei ştiin- 
te, inclusiv ale diverselor ramuri ale biologiei. 
Sînt de asemenea perfect convins că dacă am 
afla acum ce cunoștințe biologice vor avea oamenii 
în viitorul îndepărtat am fi uluiți. Dar chiar dacă 
ar fi adevărat — aşa cum susține Joshua Leder- 
berg — că previziunile despre realizările biologiei 
moleculare au fost prea conservatoare în ultimul 
timp 4%, nu înseamnă că tendința va continua la 
infinit şi că biologia are posibilități nelimitate. 
Părerea că nu e probabil ca diferențele dintre 
economia agriculturii și economia mineritului și 
industriei să dispară în viitor nu neagă nume- 
roasele realizări ale biologiei, care sînt demne de 
cea mai mare laudă. La rîndul lor, aceste stră- 
lucite realizări nu infirmă părerea de mai sus, 
care este justificată de dificultăţile persistente în 
înțelegerea, previziunea şi îndeosebi dirijarea pro- 
ceselor vitale. O trecere în revistă a acestor di- 


48 Exemple frapante din ultimele două categorii sînt 
genialul J.B.S. Haldane și laureatul Premiului Nobel Joshua 
Lederberg. Voi vorbi mai mult despre această problemă în 
Anexa G, mai jos. 

49 Joshua Lederberg, „Biological Future of Man“, în Man 
and His Future, sub îngrijirea lui G. Wolstenholme (Boston, 
1963), p. 266. 

ficultăți — făcută în Anexa G de mai jos — arată 
că, atunci cînd omul încearcă să manipuleze ma- 
teria vie tot atît de eficient ca materia moartă, 
el se lovește mereu de obstacolul ridicat de două 
limitări inerente naturii umane. 


În primul rînd, omul nu poate pătrunde în 
dimensiunea cosmică a spațiului și timpului. De 
aceea omului nu îi este dat să aibă pirghia și 
punctul de sprijin cosmice cerute de Arhimede. 
Nefiind capabil să ajungă prea departe în spaţiu 
și timp, omul nu poate nici să folosească numerele 
pe care Emile Borel le-a numit corect „inacce- 
sibile“. Iar asemenea numere abundă în biologie 
la fiecare pas. De pildă, genotipurile umane di- 
ferite sînt atît de numeroase încît nu pot nicicum 
apărea toate în decursul întregii vieți a omenirii. 

A doua limitare nu se observă tot atît de ușor, 
dar nu este defel mai puțin inexorabilă. Deși 
putem vedea o stea situată la sute de ani-lumină, 
știm că nici un pămîntean nu va ajunge vreodată 
pînă la ea. În mod similar, deși putem ţine în 
mînă miliarde și miliarde de atomi, nu putem 
apuca numai unul singur. Deci, omul nu poate 
ajunge prea departe nici în microcosmos. Ceea ce 
importă în discuția noastră este că nu putem 
construi o celulă și nici măcar o moleculă bucată 
cu bucată în modul simplu și direct în care asam- 
blăm dispozitive electronice sau zgîrie-nori, de 
pildă. Chiar dacă am poseda planul de execuție 
fantastic de complex și uriaș al unei celule — 
care este de fapt „inaccesibil“ — nu avem nano- 
pensete și nanolingurițe cu care să apucăm sau 
să scoatem atomii și ionii pentru a așeza pe fiecare 
în poziția exactă pe care trebuie să o ocupe. 
Căci celulele și moleculele sînt astfel făcute încît 
o diferență de numai cîțiva atomi deosebeşte, de 
exemplu, hemoglobina normală de hemoglobina 
responsabilă de anemia falcipară 5. Evident, im- 
posibilitatea de a avea o nanopensetă ne împiedică 


59 C.H. Waddington, The Nature of Life (New York, 1962), 
p. 4l și urm. 

să realizăm și proiectul — mai puţin formidabil — 
de remodelare a unei celule sau macromolecule. 

Limitarea noastră față de microcosmos se ba- 
zează, evident, pe Principiul de Nedeterminare. 
De fapt, înainte de descoperirea lui Heisenberg 
nu ar fi fost absurd să credem că am putea asam- 
bla, atom cu atom, o moleculă și, în timp, chiar 
o celulă. Şi dacă, după cum susțin eu, Principiul 
lui Heisenberg exprimă mai curînd o limitare ine- 
rentă a simțurilor noastre și a instrumentelor care 
le prelungesc decît o lege obiectivă a materiei, 
nu poate fi vorba de infirmarea lui. Un Arhimede 
modem ar putea deci exclama „Daţi-mi o 
pensetă inframoleculară și voi putea construi o 
celulă vie de la început“. 

Omul nu poate manipula materia decît în mare, 
pînă și în reacțiile chimice. Aceeași afirmație este 
valabilă și pentru diversele tehnici de remodelare 
în care o cantitate de energie liberă este folosită 
pentru a declanșa niște modificări în structura 
chimică a celulelor. Dar, dată fiind complexitatea 
structurii chimice a unei celule, probabilitatea de 
a „nimeri“ corect este extrem de mică. În schimb 
probabilitatea unei lovituri mortale este foarte 
mare. Folosind un termen actual, putem spune 
că toate aceste perturbări atomice sînt foarte 
„impure“. Sîntem deci obligați să folosim un nu- 
măr imens de celule pentru a avea oarecare șanse 
de a nimeri cu folos. Aceasta înseamnă că orice 
procedeu utilizat în acest scop ar costa atît de 
mult și ar provoca o asemenea risipă încît apli- 
carea lui la alte organisme decît bacteriile, in- 
sectele și unele plante ar fi neeconomică. După 
cîte putem aprecia, în cazul animalelor superioare 
costul lui ar fi prohibitiv chiar și în scopuri ex- 
perimentale.5! 

Încă de la pătrunderea chimiei în biologie, mulți 
biologi par să fi căpătat un complex de superio- 
ritate care ne amintește de cel al fizicienilor clasici 
și va avea, cu siguranță, aceeași soartă. Deocam- 
dată sîntem însă periclitați de pretențiile lor exa- 


51 Pentru amănunte, vezi Anexa G, mai jos. 

gerate şi viziunile lor exaltate. De aceea Medawar 
a găsit de cuviință să informeze ascultătorii pro- 
fani: „Veţi fi probabil surprinși aflînd că nu avem 
încă o teorie cuprinzătoare a ameliorării anima- 
lelor domestice prin selecţie“ 52. Cuvintele lui spun 
foarte mult despre ceea ce nu putem face încă 
în agricultură. Însă și alți mari biologi au recu- 
noscut că biologia a progresat mai încet decît 
fizica şi chimia. Biologia, observă ei, a fost și 
continuă să fie tributară celorlalte două ştiinţe 53. 
După cum sugerează însă argumentele prezentate 
aci, diferența dintre biologie și fizicochimie este 
mai mare decît dacă ar fi provocată doar de o 
răminere în urmă. 

Întreaga istorie a realizărilor tehnice ale omului 
dovedeşte clar același lucru. În lumea materiei 
moarte am îmblînzit pe rînd sursele de energie. 
De asemenea, imaginația noastră a putut depăși 
majoritatea obstacolelor tehnice. Rezultatul este 
că astăzi putem ţese un cot de pînză de o mie 
de ori mai repede și mai bine decît pe vremea 
faraonilor. Abia zilele trecute am aruncat în jurul 
lunii un bumerang cu trei oameni călare pe el. 
În schimb, avem nevoie aproximativ de tot atît 
timp cît era necesar în Egiptul antic pentru a 
crește un fir de orez dintr-o sămînță de orez. 
Perioada de gestație a animalelor domestice nu a 
fost scurtată cu o iotă. Iar timpul necesar unui 
animal din această categorie pentru a ajunge la 
maturitate s-a redus prea puțin, dacă s-a redus 
cît de cît. Progresele făcute în agricultură au 
fost realizate pur și simplu așteptînd să se producă 
mutații şi imitînd apoi opera selecției naturale. 
Desigur, fiind mai irapresionante, inovațiile în 
materie de artefacte ne-au subjugat imaginaţia 
și, tpso facto, părerea despre ce poate realiza omul. 

Societatea cultivată a fost atît de impresionată 
de invențiile mecanice din secolul XVII, deși 
acestea erau modeste, încît un autor după altul 


52 P.B. Medawar, The Future of Man (New York, 1960), 
p. 62. 
53 Waddington, Nature of Life, p. 17. 

a ajuns să susțină că omul poate face orice cu 
ajutorul artei industriale. O dezvoltare industrială 
efervescentă (îndeosebi în Anglia) în apropierea 
regiunilor unde existau încă pămiînturi nedesțe- 
lenite a favorizat părerea că țara făgăduinței era 
la îndemînă cu condiția ca să se găsească suficiente 
brațe de muncă pentru activitatea industrială. 
Problema producției de alimente pentru o populație 
în creștere a ajuns astfel să fie considerată im- 
plicit rezolvată prin progresul industrial și, în 
consecință, a fost dată deoparte. William Petty, 
care considera natura mama bogăției, spunea: 
„Puţini oameni, iată adevărata sărăcie; o națiune 
care cuprinde opt milioane de oameni este de 
peste două ori mai bogată decît aceeași întindere 
de pămînt pe care se află doar patru“ 54. 
Într-adevăr, cînd este vorba să evaluăm valoarea 
invențiilor omului, riscăm să ne facem vinovați 
de îngîmfare intelectuală. Pretenția lui Lewis H. 
Morgan constituie un exemplu ca oricare altul: 
„Oamenii sînt singurele ființe despre care putem 
spune că au ajuns să dețină controlul absolut 
asupra producției de alimente“ 55. Această pozi- 
ție face parte din doctrina marxistă după care 
nu există suprapopulație decît în sens relativ, 
mai exact, producția de alimente „poate ține pasul 
cu populația [umană] oricît de mare ar fi aceasta “56. 


54 Petty (nota 9 de mai sus), I, 34. Este un fapt binecu- 
noscut că lipsa forței de muncă industriale a ascuțit lupta 
de interese dintre capitaliști și proprietarii funciari, luptă 
care s-a terminat cu victoria celor dintii prin abolirea rela- 
țiilor feudale în agricultură. După părerea mea, același exces 
de cerere de produse i-a făcut pe economiștii britanici să vadă 
în forța de muncă singura sursă a valorii, părere care a fost 
exprimată înainte de Petty. 


55 Lewis H. Morgan, Ancient Society, or Researches în the 
Lines of Human Progress from Savagery through Barbarism 
and Civilization (New York, 1878), p. 19. Citat cu adăugiri 
în F. Engels, The Origin of the Family, Private Property, 
and the State (ed. a 4-a, New York, 1942), p. 19. [Vezi și K. 
Marx, F. Engels, Opere, vol. 21, București, Editura politi- 
că, 1965, p. 29 (nota trad.).] 


56 În legătură cu unele afirmații mai vechi și mai recente 
în acest sens, vezi Cépède ş.a., Population and Food, pp. 
64—66. 

Totuşi cînd l-a citat pe Morgan, Engels însuși 
a găsit cu cale să introducă „aproape“ pentru 
a atenua pe „absolut“. Realitatea pe care o avem 
acum în față — o lume care poate produce auto- 
mobile, televizoare etc. cu o viteză mai mare 
decît se înmulțește populația, dar care în același 
timp este amenințată de foamete în masă — este 
tulburătoare. Nu încape îndoială că, așa cum au 
arătat unele studii serioasc, amenințarea rezultă 
în mare parte din repartiția inegală a populației 
în raport cu terenurile agricole și din utilizarea 
terenurilor agricole în alte scopuri. Nu încape 
îndoială nici că producția mondială de alimente 
mai poate fi mărită prin răspîndirea celor mai 
eficace metode de cultură cunoscute în agronomie*?. 
A privi însă lucrurile în felul acesta — după cum 
se pare că au făcut-o toate aceste studii — înseamnă 
a trece superficial peste adevărata problemă. 

Adevărata problemă are două dimensiuni care, 
deși nu sînt perfect independente, trebuie des- 
părțite și analizate separat. Numai una din aceste 
dimensiuni este recunoscută cînd se pune între- 
barea actuală astăzi: cît de mare este populația 
care ar putea fi hrănită cum se cuvine dacă ba- 
rierele enumerate mai sus sînt îndepărtate şi dacă 
se introduc modificări favorabile în regimul de 
alimentaţie și metodele de producţie înainte de 
anul 2000? 5 Dimensiunea ignorată este: cî/ de 
mult timp va putea fi hrănită în continuare această 
populație. Ea dispare implicit pentru cei ce adoptă 
părerea lui Jevons — și a altora citați mai sus — 
despre reproducţia indefinită a recoltei pe aceeași 
bucată de pămînt. 

Jonathan Swift, neîndurătorul critic al tezei lui 
William Petty despre populațies?, era pe calea 
bună pentru vremea lui cînd susținea că „oricine 


57 Cf. Cepede ş.a., pp. 441—461. 

58 Conform previziunilor celor mai îngrijite, populaţia 
globului va ajunge la 7 miliarde în anul 2000. Vezi World 
Population Prospects as Assessed în 1963, Naţiunile Unite, 
Population Studies, nr. 41, 1966, pp. 134—137. 

59 Vezi The Works of Jonathan Swift, sub îngrijirca lui 
Walter Scott (12 vol., Edinburgh, 1814), VII, 454—466. 

putea să facă să crcască două spice de grîu 
sau două fire de iarbă pe locul unde mai înainte 
creștea numai unul merită răsplată de la omenire''60. 
După cum ne învață astăzi Legea Entropiei, ar 
fi un miracol dacă am face să crească un singur 
fir de iarbă an de an, la infinit, în același loc! 
Faptul că scăderea proporției de energie solară 
care ajunge pe glob este imperceptibilă la scara 
timpului nostru și rolul predominant pe care îl 
are această energie în producția agricolă nu 
trebuie să ne împiedice să recunoaștem impor- 
tanța crucială a degradării entropice a solului în 
urma cultivării lui continue. Pentru a ne con- 
vinge de degradarea solului nu e nevoie să obser- 
văm natura pe perioade de timp astronomice. 
Cultivatorii din vechime care au descoperit avan- 
tajele îngrășării cu băligar ştiau foarte bine că a 
cultiva un cîmp înseamnă a extrage parțial mine- 
ralele din sol. 

Ar fi însă greșit să credem că răspîndirea îngră- 
șămintelor poate învinge Legea Entropiei şi 
transforma producția de alimente într-o mișcare 
pendulară. Să ne închipuim o turmă de bivoli 
trăind în sălbăticie pe o bucată de pășune. Chiar 
dacă numărul lor nu va crește, solul se va degrada 
continuu. Entropia joasă care întreține viața 
include nu numai entropia joasă transmisă de 
soare, ci și pe cea din mediul terestru. Altfel, 
însorita Sahară ar fi un paradis pentru viețui- 
toare. Degradarea solului este desigur mai lentă 
în cazul răspîndirii îngrășămintelor naturale, atît 
de lentă încît nu ne va izbi imediat. Dar acesta 
nu e un motiv ca să o ignorăm într-o perspectivă 
mai largă asupra celor întîmplate și celor ce se 
vor întîmpla în viitor în producția de alimente. 
Am menționat mai înainte cazul migrației celei 
mari. Mă voi referi acum la un eveniment mai 
recent în legătură cu bivolii, boii, caii şi îngrășă- 
mintele naturale. 

Faptul că munca este un factor negativ pentru 
plăcerea de a trăi explică de ce cu mii de ani în 


% Tbid., XII, 176. 

urmă omul a căutat să domesticească și să folo- 
sească animalele de tracțiune în agricultură și 
transport. Formula substituției a funcționat splen- 
did atît timp cît a existat destul pămînt pentru 
a hrăni atît oamenii cît și animalele fără a solicita 
prea mult. puterea pămîntului. Cînd populația 
a crescut și raritatea pămîntului a început să 
se facă simțită, rotația culturilor și răspîndirea 
îngrășămintelor naturale au acoperit nevoia pre- 
santă de alimente. Pînă la urmă strîmtoarea a 
ajuns însă atît de mare încît omul și-a dat seama 
că — după cum spune o vorbă românească de 
duh — „cai mănîncă oameni“. În multe părți 
ale lumii, povara fermierului a devenit insupor- 
tabilă: pe o suprafață de pămînt insuficient de 
mare și degradată de cultivarea ei timp de milenii, 
trebuia să obțină alimente pentru el, ceva pentru 
oraș (spre a-și plăti impozitul) şi pentru animale. 
Scena era gata pentru actul următor, care nu 
mai putea fi evitat: îndepărtarea animalelor de 
povară ca sursă a forței de tracţiune și a îngrășă- 
mintelor naturale. | l 

Chiar dacă nu ar mări producția pe hectar, 
mecanizarea agriculturii tot ar trebui extinsă în 
toate părțile lumii. Pentru a avea o imagine 
clară a acestei . necesități trebuie să remarcăm 
mai întîi că bivolul mecanic este făcut din minereu 
de fier și cărbune (în primul rînd) și se hrăneşte 
cu petrol; iar apoi, că băligarul bivolilor de 
altădată trebuie să fie înlocuit cu îngrășăminte 
chimice. Consecințele ar trebui să fie limpezi: 
dat fiind că energia și elementele înviorătoare nu 
mai provin din radiația solară prin intermediul 
animalelor de tracțiune, ele trebuie să fie obți- 
nute printr-o exploatare suplimentară a rezer- 
velor minerale din scoarța terestră. Această tre- 
cere de la o sursă de entropie joasă la alta contează 


êl Interesant este că Sir Thomas More a avut aceeași 
idee, Utopia with the 'Dialogue of Comfort’ (Londra, 1913), 
p. 23: „Oile care erau atit de sfioase și blinde, și mîncau atît 
de puțin, sînt acum niște căpcăuni și atît de sălbatice încît 
mănîncă tot, înghițindu-i pînă și pe oameni“. 

țoarte mult în problema: cît timp va putea globul 
să hrănească o populație dată? 

Planificată corect și făcută temeinic, mecanizarea 
agriculturii în toată lumea va permite probabil 
omenirii să hrănească chiar peste șapte miliarde 
de oameni în anul 2000. Avantajele ei sînt de netăgă- 
duit, dar numai dintr-un punct de vedere îngust. 
Căci, spre deosebire de ceea ce cred și propovă- 
duiesc unii entuziaşti, aceste avantaje se plătesc. 
Le putem obține numai consumînd mai repede 
„capitalul“ de entropie joasă cu care este înzes- 
trată planeta noastră. Acesta este prețul pe care 
l-am plătit și continuăm să-l plătim nu numai 
pentru mecanizarea agriculturii, ci și pentru 
orice progres tehnic. Să ne gîndim, de pildă, la 
înlocuirea plugului de lemn cu plugul de fier 
cu secole în urmă, la înlocuirea  mangalului 
prin cărbune în fabricarea fierului în trecutul 
mai puțin îndepărtat și la înlocuirea altor mate- 
riale naturale cu metale și produse sintetice în 
epoca contemporană. 


În linii mari putem spune că omenirea dispune 
de două surse de bogăţie: în primul rînd, rezerva 
finită de resurse minerale din scoarța pămîntului, 
pe care, în anumite limite, o putem face să se 
scurgă sub forma unui flux aproximativ în ritmul 
dorit de noi; în al doilea rînd, un flux de radiație 
solară pe care nu-l putem regla. Socotind în entro- 
pie joasă, rezerva de resurse minerale nu este 
decît o fracțiune minusculă din energia solară 
primită de glob într-un an. Mai exact, cea mai 
optimistă evaluare a resurselor de energie terestră 
nu depășește cantitatea de energie liberă primită 
de la soare în patru zile! În plus, fluxul de radia- 
ție solară va continua să aibă (practic) aceeași 
intensitate încă mult timp de acum înainte. Din 
aceste motive și deoarece entropia joasă primită 


62 Eugene Ayres, „Power from the Sun“. Scientific American 
CLXXXIII (august 1950), 16. [Noile evaluări duc la o durată 
de două săptămini. Diferența nu schimbă însă ordinul de 
mărime chiar dacă ar fi vorba de o sută de săptămîni. Notă 
ulterioară a autorului.) 

de la soare nu poate fi transformată în materie 
în cantități molare, timpul de supravieţuire al 
speciei umane nu este limitat de rezerva de energie 
finită a soarelui. În schimb, mica rezervă de 
resurse terestre este cea care constituie raritatea 
crucială. Să însemnăm prin S această rezervă 
și prin 7 viteza medie cu care este consumată. Este 
limpede că S = Xî, în care £ reprezintă timpul 
cît se va menține specia umană. Această formulă 
elementară ne arată că, cu cît vom consuma mai 
repede pe S, cu atît mai scurt va fi /. Pe de altă 
parte, 7 poate crește din două motive. Mai întîi, 
populația pămîntului poate creşte. Apoi, la aceeași 
populație, putem accelera consumarea resurselor 
naturale pentru a satisface nevoi inventate de 
om, de obicei nevoi extravagante. 

Concluzia este simplă. Dacă lăsăm de-o parte 
amănuntele, putem spune că orice copil născut 
acum reprezintă o viață umană în minus în viitor. 
Dar şi fiecare Cadillac produs oricînd înseamnă 
mai puține vieți în viitor. Pînă astăzi, am tot 
plătit pentru progresul tehnic cu trecerea de la 
sursa mai bogată de entropie joasă — radiația 
solară — la cea mai puțin bogată — resursele 
minerale terestre. Este adevărat că în lipsa acestui 
progres unele resurse minerale nu ar fi ajuns să 
aibă valoare economică. Dar acest adevăr nu 
face ca bilanţul schițat aci să fie mai puţin perti- 
nent. Ceteris paribus, creşterea populaţiei și pro- 
gresul tehnic scurtează cariera speciei umane 
numai pentru că ambii factori provoacă un con- 
sum mai rapid al zestrei ei. Probabil că soarele 
va continua să strălucească deasupra pămîntului 
tot atît de puternic ca astăzi și după dispariția 
omenirii, hrănind cu entropie joasă alte specii, 
cele fără nici un fel de ambiţii. Căci nu trebuie să 
ne îndoim că natura omului fiind ceea ce este, 
destinul speciei umane 'este să-și aleagă o carieră 
într-adevăr strălucită dar scurtă, nu una lungă 
și anostă. „Civilizaţia este economia energiei 
[entropie mică]“, după cum a spus Justus von 

Liebig cu mult timp în urmă, dar termenul 
economie trebuie înțeles ca aplicîndu-se mai curînd 
problemelor de moment decît întregii vieți a 
omenirii. Confruntată, în viitorul îndepărtat, cu 
epuizarea iminentă a resurselor minerale (care 
l-a determinat pe Jevons să se teamă pentru 
rezervele de cărbuni), omenirea va face cale 
întoarsă — vor zice unii încercînd să ne încura- 
jeze. Asemenea oameni ignoră faptul că, evoluția 
fiind irevocabilă, în istorie nu se poate face cale 
întoarsă. 

În situația de nesiguranţă în care ne aflăm, am 
da dovadă de aroganță dacă am încerca să pre- 
vedem ce probleme vor apărea în evoluția ome- 
nirii și în ce mod va încerca omul să le rezolve. 
Cred totuși că analiza cuprinzătoare a condițiilor 
entropice, așa cum am prezentat-o în acest capitol, 
schițează forțele materiale care exercită un efect 
foarte lent dar continuu asupra evoluției. În ge- 
neral, aceste forțe sînt mai importante decît cele 
care acționează cu o viteză vizibilă. Omul îmbă- 
trîneşte din cauza factorilor entropici care încep 
să acționeze la naștere, ba chiar înaintea ei, și 
acționează încet dar prin acumulare. Orice biolog 
ne va spune că acești factori sînt cel mai important 
element din viața biologică a omului. Accidentele, 
cum ar fi moartea cauzată de pneumonie sau de 
o cădere într-o ascensiune pe munți, ne impresio- 
nează mai puternic deoarece în astfel de cazuri 
cauzele duc la efect mult mai rapid. Însă, la 
persoanele în vîrstă riscul mai mare de a muri 
prin cauze accidentale este rezultatul acțiunii 
lente a cauzelor îmbătrînirii. La fel, degradarea 
zestrei de entropie joasă a omului în urma pro- 
priei lui activități ambiţioase este cea care stabi- 
leşte ce poate și ce nu poate face omul. Pe baza 
acestei imagini generale putem încerca să eva- 
luăm unele tendințe, măcar pentru viitorul apro- 
piat. 

Putem fi siguri că va interveni un reviriment 
— nu o întoarcere înapoi — în utilizarea energiei 


63 Citat în Jevons, Coal Question, p. 142. 

libere. Încă de pe acum, căderile de apă — energie 
produsă indirect de radiaţia solară — sînt folo- 
site tot mai mult drept sursă de energie liberă 
sub formă de electricitate. Este cert că această 
tendință se va accentua. Dacă încercările spora- 
dice de a folosi direct radiația solară drept sursă 
de energie vor reuși să ducă la aplicarea opera- 
țională a ideii, nu vom fi poate atît de uimiţi 
ca atunci cînd am aflat, într-un mod macabru, 
că omul a putut utiliza energia atomului. Avînd 
în vedere cele spuse în acest subcapitol, un ase- 
menea succes ar constitui o binefacere cu mult 
mai mare — din cauza duratei ei — pentru ome- 
nire. Din aceleași motive, cred că succesul se va 
realiza sub imboldul necesității. 

Tot necesitatea va provoca o reconsiderare a 
grabei cu care folosim acum resursele minerale 
pentru a produce energie liberă și înlocuitori 
sintetici. Această nevoie este dictată de pericolul 
crescînd al deşeurilor de orice formă. După cum: 
am văzut în paginile precedente, din punct de 
vedere pur material procesul economic nu face 
decît să transforme entropia joasă în deşeuri. 
Cu cît procesul economic este mai rapid, cu atît 
mai repede se acumulează deşeurile nocive. Pentru 
pămînt în întregime nu există nici o metodă de 
eliminare a deșeurilor. Odată produse, deșeurile 
nocive rămîn pe loc, afară de cazul cînd am folosi 
energie liberă pentru a le elimina într-un mod 
sau altul» Știm aceasta de mult timp din vechiul 
obicei de colectare a gunoaielor menajere. Recent 
însă au început să apară în viața noastră alte 
deşeuri, iar costul pentru a scăpa de ele nu mai 
este modic. Arderea cărbunilor în procese indus- 
triale şi, apoi, folosirea altor cărbuni pentru a 
produce energia necesară spre a împrăștia smogul 
constituie un cerc vicios. Folosirea detergenților 
pentru a economisi resurse și muncă și recurgerea 
ulterioară la procedee costisitoare pentru a reface 
echilibrul vital în lacuri și pe malul rîurilor consti- 
tuie un alt cerc vicios. Cel puțin energia indus- 
trială pe care o obţinem sau am putea-o obține 
din radiația solară nu produce deșeuri nocive. 

Automobilele alimentate de baterii încărcate cu 
energie solară sînt mai ieftine atît pentru că eco- 
nomisesc entropia joasă rară cît și pentru că 
asigură condiții salubre — motiv pentru care cred 
că, mai curînd sau mai tîrziu, ele vor trebui să 
fie inventate. 

În fine, doresc să spun că, deși problema ali- 
mentației unei populații de șapte miliarde de 
oameni sau mai mult prin reorganizarea radicală 
a agriculturii mondiale poate părea rezolvată pe 
hîrtie, soluționarea ei în fapt ridică probleme de-a 
dreptul ameţitoare: cum să organizăm o așa de 
imensă masă de oameni. Nu trebuie să trecem 
cu vederea faptul că şi scara organizării politice 
este supusă unor limitări pentru bunul motiv că 
nu poate exista fără un eșafodaj material. De 
asemenea nu trebuie să uităm nici că, pentru a 
reorganiza agricultura din temelii, așa cum s-a 
propus, este necesar ca o cantitate fantastică de 
resurse alocate astăzi producției de bunuri de 
consum de folosință îndelungată să fie realocată 
producerii de bivoli mecanici și îngrășăminte 
artificiale. La rîndul ei, această realocare reclamă 
ca orașul să renunțe la privilegiile lui economice 
tradiționale. Dată fiind baza acestor privilegii și 
natura omenească imperfectă, o asemenea abdi- 
care este aproape imposibilă. Spasmul biologic 
prin care trece specia umană astăzi — căci de 
spasm este vorba — se va resimți cu siguranță în 
organizarea politică viitoare. Războaiele și fră- 
miîntările politice care au izbucnit pe glob cu o 
frecvență înspăimîntătoare în istoria recentă nu 
sînt decît primele simptome politice ale acestui 
spasm. Nu avem însă nici un motiv să credem că 
rezultatul — oricare ar fi el—ar putea elimina 
conflictul social care, sub o formă sau alta, a 
fost pînă acum volantul istoriei politice. 

4. De la lupta pentru entropie la con flictul social. 
Am făcut accastă ultimă afirmaţie deoarece, ca 
și Marx, cred că conflictul social nu este o simplă 
creație a omului, fără nici o legătură cu condițiile 
materiale. Dar, spre deosebire de Marx, consider 
că, tocmai pentru că are o bază materială, con- 

flictul nu poate fi eliminat nici prin hotărîrea 
omului de a-l elimina, nici prin evoluția socială 
a omenirii. 

În rolul lor de demoni ai lui Maxwell care sor- 
tează entropia Joasă pentru a se bucura de viață 
și a continua să trăiască, toate viețuitoarele 
folosesc organele lor biologice. Aceste organe diferă 
de la o specie la alta, chiar de la o varietate la 
alta, dar se caracterizează prin faptul că fiecare 
individ se naște cu ele. Alfred Lotka le numeşte 
instrumente endosomatice. Cu cîteva excepții mar- 
ginale, omul este singura ființă care folosește în 
activitatea lui și „organe“ care nu fac parte din 
constituția lui biologică. Noi, economiştii, le numim 
utilaje de producție, dar termenul lui Lotka, 
instrumente exosomabice, este mai instructiv$. 
Acest termen reliefează faptul că, în linii mari, 
procesul economic este o continuare a celui bio- 
logic. În același timp trasează diferentia speci fica 
dintre cele două feluri de instrumente, care for- 
mează laolaltă un singur gen. În mare, evoluția 
endosomatică poate fi descrisă ca un progres al 
eficienței entropice a structurilor vii. Putem spune 
același lucru şi despre evoluția exosomatică a 
omenirii. Instrumentele exosomatice îi permit 
omului să obțină aceeași cantitate de entropie 
joasă cheltuind mai puţin din propria lui energie 
liberă decît dacă și-ar folosi numai organele endo- 
somatice66. 


După cum am arătat, în tot domeniul biologic 
lupta pentru viață este consecința naturală a 
Legii Entropiei. Este o luptă dusă între specii ca 
și între indivizii aceleiași specii, dar numai în 
cazul speciei umane a luat și forma conflictului 
social. A spune că conflictul social este o urmare 


65 Alfred J. Lotka, „The Law of Evolution as a Maximal 
Principle“, Human Biology, XVII (1945), 188. 


66 De ce cheltuirea propriei lui energii libere, chiar dacă 
aceasta este înlocuită continuu, produce în om un sentiment 
de neplăcere rămine o problemă controversată. În lipsa 
acestui sentiment însă, probabil că omul nu ar fi ajuns să 
inventeze instrumente exosomatice, să subjuge alți oameni 
sau să domesticească animalele de povară. 

a luptei omului cu mediul înconjurător înseamnă 
a recunoaște un fapt destul de evident, dar nu 
și a-l explica. Dat fiind că explicaţia are o deosebită 
importanță pentru orice om de știință care se 
ocupă de viața. socială, voi încerca să schițez 
o astfel de explicație. 

Pentru a da un exemplu simplu, orice pasăre 
zboară după o insectă cu propriile ei aripi şi o 
prinde cu propriul ei cioc, adică cu instrumentele 
endosomatice care prin natură sînt proprietatea ei. 
Același lucru se poate spune și despre instrumen- 
tele exosomatice primitive folosite în prima fază 
de organizare a omului, comunismul primitiv, 
cum îl numește Marx. Pe atunci fiecare familie 
trăia din ce putea ucide cu propriul ei arc şi 
propria ei săgeată sau ce putea pescui cu propria 
ei plasă. Și nimic nu-i împiedica pe membrii fa- 
miliei să-și împartă produsul mai mult sau mai 
puțin în raport cu nevoile lor vitale. 


Dar instinctele omului, îndemînarea și curio- 
zitatea dezinteresată, au inventat treptat instru- 
mente exosomatice capabile să producă mai mult 
decît avea nevoie o familie. În plus, atît pentru 
a construi cît și pentru a manipula noile instru- 
mente — o barcă de pescuit sau o moară de făină, 
de exemplu — era nevoie de mai multe brațe de 
muncă decît putea furniza o singură familie“?. 
Producția s-a transformat atunci dintr-o activi- 
tate familială într-una socială. 


Și mai importantă este constatarea că abia 
atunci a început să acționeze diferența dintre 
instrumentele exosomatice și cele endosomatice. 
Deoarece instrumentele exosomatice nu sînt pro- 


prietatea naturală, indisolubilă, a individului, 
avantajul rezultat din perfecționarea lor a deve- 
nit baza inegalității dintre diverşii indivizi ai 
speciei umane ca și dintre diversele colectivități. 
Repartiția venitului obștesc — venitul fiind soco- 
tit un factor compus din venitul real și timpul 


67 Cf. Karl Kautsky, The Economic Doctrines of Karl 
Marx (New York, 1936), p. 8 şi urin. 

liber — a devenit astfel o problemă socială, a 
cărei importanță nu a încetat să crească. După 
cum voi arăta imediat, ea va continua să fie un 
focar de conflict social atît timp cît va exista o 
societate omenească. 

Rădăcina perenă a conflictului social legat de 
repartiția veniturilor rezidă în faptul că evoluția 
noastră exosomatică a transformat producția 
într-o activitate socială. Este limpede că sociali- 
zarea mijloacelor de producţie nu ar putea schim- 
ba acest fapt. Oamenii ar înceta să se lupte pentru 
partea lor anonimă din venitul total numai dacă 
umanitatea ar reveni la situația în care fiecare 
familie (sau clan) este o unitate economică inde- 
pendentă. Dar omenirea nu va putea niciodată 
să-și inverseze sensul evoluției exosomatice, tot 
așa după cum nu poate inversa sensul evoluției 
endosomatice. 

Socializarea mijloacelor de producţie nu poate 
garanta implicit — după cum afirma Marx —o 
soluționare rațională a conflictului legat de repar- 
tiție. Deși ne vine greu să admitem, din cauza 
părerilor noastre curente în materie, fapt este că, 
după toate probabilitățile, proprietatea obștească 
asupra mijloacelor de producție este singurul regim 
compatibil cu orice mod de repartiție. Feudalismul 
constituie exemplul cel mai frapant, deoarece nu 
trebuie să uităm că pămîntul a devenit proprieta- 
te individuală numai după desființarea domeniilor 
feudale, cînd nu numai iobagii, ci și foștii seniori 
au devenit în mod legal proprietari de pămînt. 
În plus, devine tot mai evident faptul că proprie- 
tatea socială asupra mijloacelor de producție 
este compatibilă chiar cu venituri care pentru 
unele persoane sînt, din punct de vedere practic, 
nelimitate în unele direcţii, dacă nu chiar în 
toate. 


Există însă și un alt motiv pentru care con- 
flictul dintre indivizi pentru partea lor din venitul 
social duce inevitabil la un conflict de clasă în 
toate societățile cu excepția comunismului primitiv. 


% Cf. subcapitolul 2 al acestui capitol. 

Producţia socială și corolarul ci, organizarea so- 
cială, necesită o anumită categorie de servicii 
fără de care nu pot funcționa. Această categorie 
cuprinde serviciile controlorilor, coordonatorilor, 
factorilor de decizie, legiuitorilor, predicatorilor, 
profesorilor, ziariştilor. Serviciile acestora se deo- 
sebesc de serviciile unui zidar, țesător sau poştaș 
prin aceea că nu pot fi măsurate obiectiv. Cu toate 
acestea, etichetarea celor dintîi drept neproduc- 
tive şi a celor din urmă drept productive — conform 
tradiției rămase de la Adam Smith — este un 
mod înșelător de a le deosebi: producția are 
nevoie de amîndouă. i 

Chiar dacă întregul produs social s-ar obține 
exclusiv prin servicii care pot fi măsurate obiectiv, 
problema repartiției venitului ar fi destul de încur- 
cată. Dar faptul că societatea are nevoie și de 
servicii care nu pot fi măsurate obiectiv adaugă 
noi dimensiuni modelelor de repartiție. Economiștii 
o ştiu din eșecul pe care l-au avut căutînd o 
măsură pentru serviciile întreprinzătorului. De 
fapt, în acest caz este vorba de o dificultate care 
nu contează în practică; se presupune că (cel 
puţin în principiu) întreprinzătorul este mulțumit 
dacă primește pentru serviciile lui „neproductive“ 
profitul rezidual care poate fi un cîştig sau o 
pierdere în funcție de succesul sau insuccesul 
acțiunii. Ceea ce contează cu adevărat este lipsa 
vreunei posibilități de a măsura obiectiv celelalte 
servicii „neproductive“. Societatea organizată nu 
poate aplica în cazul acestor servicii același mod 
de remunerare ca în cazul întreprinzătorilor. Toți 
„directorii“ trebuie să primească o retributie 
contractuală, adică să aibă un venit stabilit 
înainte de a fi angajați. Nivelul just al venitului 
pentru servicii care nu produc un rezultat palpabil 
constituie rădăcina adîncă și perenă a conflictului 
social din orice societate organizată. 

Dacă nu ar cunoaște istoria politică a umanității 
și nu ar avea prejudecățile noastre intelectuale, o 
minte din altă lume ar socoti, cu siguranță, că 
cei care execută servicii necproductive pe această 
planetă primesc doar un venit stabilit de munci- 

torii productivi. Cu alte cuvinte, s-ar aștepta ca 
omenirea să trăiască sub o adevărată dictatură a 
muncitorilor. Logica unei asemenea minți ar 
trebui să fie evidentă oricărui economist: dat 
fiind că o persoană care face o muncă neproduc- 
tivă nu poate să prezinte un rezultat tangibil al 
activității sale, prin forța lucrurilor întreaga clasă 
se află în situația de tocmeală socială, o situație 
de inferioritate. E ușor de înțeles poziția dificilă 
a unei astfel de persoane atunci cînd cere „din 
partea societății o dovadă că a îndeplinit cutare 
cantitate de muncă“, pe baza căreia, așa cum își 
închipuia Lenin, fiecare membru al colectivității 
ar primi „din depozitele publice... o cantitate 
corespunzătoare de produse“70. Aflat în această 
situație grea, oricine îndeplineşte servicii nepro- 
ductive ar trebui să fie fericit dacă regulile în 
vigoare ar fi cele preconizate de Marx și Lenin, 
anume ca muncitorii productivi „să-și angajeze 
propriii lor tehnicieni, supraveghetori, contabili, 
retribuind munca tuturor acestora ca şi în general 
munca tuturor funcționarilor 'de stat' printr-un 
salariu de muncitor'71. 

Dar, dacă aceeași minte ar cunoaște natura 
umană cu toate prejudecățile și slăbiciunile ei, 
și-ar da imediat seama că poziția slabă a clasei 
care execută servicii neproductive poate fi trans- 
formată — după cum s-a și întîmplat — într-o 
armă formidabilă și trainică în conflictul social. 
Căci, într-adevăr, numai importanța unui lucru 
nemăsurabil poate fi exagerată fără dificultate. 
Acesta este principalul motiv pentru care elita 
privilegiată din toate societățile a constat întot- 
deauna — și, după cum susțin eu, va continua să 
constea — din cei care, sub o formă sau alta, 
execută servicii neproductive. Oricum se va numi 
partea pe care o primește elita, ea nu va fi nicio- 


70 VI. Lenin, State and Revolution (New York, 1932), 
p. 76. Sublinierea mea. [Vezi şi V.I. Lenin, Opere com- 
plete, vol. 33, București, Editura politică, 1964, p. 92 
(nota trad.).] 

71 Ibid., p. 43 şi passim. [Vezi și V.I. Lenin, Opere complete, 
vol. 33, București, Editura politică, 1964, p. 50 (nota trad.).] 

dată egală cu salariul muncitorilor, chiar dacă, 
așa cum se întîmplă uneori, i se va da această 
denumire. 


Pareto a explicat cum fiecare elită este răstur- 
nată de o minoritate invidioasă care agită masele 
denunțind abuzurile conducerii și pînă la urmă 
înlocuiește elita aflată la putere”. Elitele, spune 
el, circulă. Evident, numele și justificarea privile- 
giilor lor se schimbă. Dar este de asemenea impor- 
tant de observat că fiecare elită creează o nouă 
mitologie sociopolitică cu ajutorul căreia inter- 
pretează noua situație în favoarea ei. Totuși, 
același laitmotiv se întîlneşte în toate aceste 
autoglorificări: „ce s-ar face oamenii dacă nu ar 
exista serviciile noastre“? În Egiptul antic, elita 
marilor preoți pretindea că contribuie la bunăstarea 
poporului citind viitorul în stele; consulii și gene- 
ralii din Imperiul Roman se lăudau că promovează - 
cauza progresului introducînd Pax Romana în 
restul lumii; mai tîrziu, fiecare senior feudal se 
prezenta drept apărătorul supușilor lui împotriva 
seniorilor vecini; mai recent, marii industriași și 
financiari pretindeau că ei erau cei care furnizau 
maselor muncitoare mijloacele de trai. Elita pe 
cale de a se ridica acum pare să spună că fără 
serviciile ei oamenii nu pot prospera din punct 
de vedere economic. Foarte recent și în termeni 
neechivoci, un distins economist a adus un argu- 
ment și mai puternic în favoarea clasei intelec- 
tuale: „Din moment ce au rolul de a interpreta 
valorile în toate domeniile culturii, intelectualii 
sînt cei mai indicaţi pentru a identifica aspiraţiile 
care sînt expresia celor mai profunde tendințe 
ale sentimentelor sociale“73. Ergo, ei trebuie să 
preia conducerea în toate domeniile. 


Fiecare din aceste pretenții conține cu siguranță 


o mare doză de adevăr pentru epoca ei. Orice elită 
face o muncă folositoare, a cărei natură derivă 


72 Vilfredo Pareto, Les systèmes socialistes (2 vol., ed. a 
2-a, Paris, 1926), I, p. 30 și urm. 


73 Celso Furtado, Diagnosis of the Brazilian Crisis (Berkeley, 
1965), p. 37. 

din evoluția exosomatică a omenirii și este con- 
tinuu modificată de aceasta. Chiar și cititul în 
stele era extrem de util pentru reglementarea 
muncilor agricole în antichitate. Dar faptul că 
orice elită execută servicii care nu produc un 
rezultat palpabil şi măsurabil duce nu numai la 
privilegii economice, după cum am arătat mai 
sus, ci şi la abuzuri de tot felul. Puterea politică 
deținută de o elită aflată la conducere îi dă posi- 
bilitatea' de a exagera valoarea serviciilor ei în 
ochii maselor, făcînd astfel ca orice extindere a 
privilegiilor ei să apară „logică“. În plus, acolo 
unde serviciile nu produc un rezultat palpabil, 
comoditatea sc dezvoltă de la sine pur şi simplu 
pentru că nu poate fi dovedită în mod obiectiv. 
Implicaţiile economice ale abuzurilor inerente ori- 
cărei elite i-au reținut atenția lui Adam Smith 
care a descris, cu meticulozitatea ce-l caracte- 
rizează, pe cele predominante în vremea lui. 
Ulterior, în „Manifestul comunist“, Marx și 
Engels au mers mai departe admițînd că pînă 
atunci (1848) toate mișcările sociale fuseseră 
realizate de minorități în favoarea unor minori- 
tăți”5. Evident, ei credeau și propovăduiau că 
revoluția comunistă va constitui o excepție de 
la regulă. Istoria nu a infirmat încă teza lui Pareto 
despre veșnica circulație a elitelor. Şi, dacă argu- 
mentele din această parte a capitolului sînt înte- 
meiate, factorii sociali care produc circulația 
elitelor nu vor dispărea decît în amurgul speciei 
umane, cînd societatea se va dezintegra probabil 
în grupuri mărunte de oameni. 

Este de asemenea important să știm din ce 
se nasc elitele. Părerea lui Georges Sorel că fiecare 
revoluție înseamnă „înlocuirea unor intelectuali 
prin alți intelectuali“?? este cu siguranță eronată. 
Dar ea ne deschide totuși ochii asupra unui fapt. 


74 Adam Smith, The Wealth of Nations, sub îngrijirea lui 
E. Cannan (2 vol., ed. a 5-a, Londra, 1930), I, 324—326. 

75 The Communist Manifesto of Karl Marx and Friedrich 
Engels, sub îngrijirea lui D. Ryazanoff (Londra, 1930), p. 40. 

77 Citat în Vilfredo Pareto, Manuel -d'économie politique 
(ed. a 2-a, Paris, 1927), p. 474. Traducerea mea—N.G.R. 

Încă de la începuturile civilizaţiei fiecare elită a 
cuprins cîțiva oameni cu carte în sensul strict al 
cuvîntului ; în sensul cel mai larg, a constat numai 
din oameni cu carte. Pe scurt, nici o elită nu s-a 
compus doar din persoane care executau servicii 
productive, fie ei muncitori sau țărani. În plus, 
ori de cîte ori aceştia au fost incluși în comitete 
revoluționare, alegerea lor s-a făcut numai în 
scop de paradă. De obicei, cei care fuseseră cîndva 
țărani sau muncitori nu mai erau așa în momentul 
respectiv. În raport cu epoca ei, atît înainte de 
a veni la putere cît și după aceea, fiecare elită 
se compunea din oameni cu o cultură generală 
destul de vastă pentru a putea susține că erau 
capabili să conducă colectivitatea cu maximă efi- 
ciență. De fapt, o mare parte din fiecare elită a 
fost într-adevăr capabilă de a face aceasta. 

Ar trebui deci să fie evident de ce fiecare elită 
s-a născut din colectivitatea urbană și a rămas 
legată de ea. Mediul rural nu este în nici un fel 
locul în care să se dezvolte profesiile care, după 
cum spunea Xenofon, trăiesc de pe urma agri- 
culturii. Progresul acestor profesii reclamă relații 
sociale și intelectuale de felul celor care nu pot 
exista decît într-o localitate foarte activă, cum 
este orașul. Astfel, de îndată ce agricultura a ajuns 
să poată hrăni mai multe suflete decît erau nece- 
sare pe cîmp, meseriașii au plecat de la țară pentru 
a-și înființa propriile lor așezări. Forța motrice 
a societății — pentru a folosi una din expresiile 
lui Marx — s-a concentrat astfel în oraș și de 
acolo nu a încetat de a-și exercita supremația 
asupra colectivității rurale, deşi i-a rămas tribu- 
tară pentru mijloacele de subzistență. 

Chiar în prima fază a evului mediu — perioadă 
la care se va gîndi poate cititorul în acest moment — 
vechile cetăți din fostul Imperiu Roman şi-au 
păstrat ascendența și alte orașe au început să 
crească în pas cu puterea politică. De asemenea, 
vîrfurile mai mărunte ale elitei feudale locuiau 
în cîte un burg mai important de pe domeniile 
lor. Ce membru de bază al vreunei elite din orice 
epocă ar fi preferat sau ar prefera să trăiască 

permanent într-un sat? Dealtfel, aceasta. ar fi o 
imposibilitate tehnică. 

„Ruptura dură dintre viaţa rurală și cea urbană“ 
pe care Ruskin a denunțat-o drept „o barbarie 
modernă'“78, este, de fapt, urmarea naturală a 
evoluției exosomatice a omenirii și a diferenței 
pe care această evoluție a creat-o între procesul 
agricol și procesul industrial. Marx nu a avut 
deci dreptate cînd a acuzat burghezia de a fi 
„Supus satul stăpiînirii orașului“?9. Această supu- 
nere datează de la începutul civilizației umane 
și se datorește dezvoltării meseriilor industriale 
ca activitate separată. Cu altă ocazic, Marx a 
observat însă în treacăt: „Se poate spune că 
întreaga istorie economică a societății este rezu- 
mată în mișcarea acestei opoziții “ — opoziţia din- 
tre orașul industrial și satul agricol8. Poate că 
a fost o scăpare din condei, căci, deşi a adăugat 
„nu ne oprim asupra ei în acest moment“, Marx 
nu a mai revenit niciodată la ea. Probabil că 
această problemă l-a incitat pe Engels să predice 
că statul comunist va construi „palate ... care vor 
servi drept locuinţe comune unor comunități de 
cetățeni care se vor ocupa cu industria şi agricul- 
tura“82, E curios, dar cel care a pus degetul pe 
rană cu mult timp în urmă a fost un socialist 
„utopic“: „Alimentele ieftine sînt cele care mențin 
salariile la un nivel scăzut pe seama suferinței 
fermierului [țăran]“8. Astăzi, nimeni nu se mai 


78 Prefaţa la The Economist of Xenophon, p. XII. 

79 The Communist Manifesto, p. 31. [Vezi și K. Marx, 
F. Engels, Opere, vol. 4, București, Editura politică, 1958, 
p. 470 (nota trad.).] 

80 Marx, Capital, I, 387. [Vezi și K. Marx, F. Engels, Opere, 
vol 23, București, Editura politică, 1966, p. 363 (nota trad.).] 

82 F. Engels, „Principles of Communism“, retipărit în The 
Communist Manifesto, sub îngrijirea lui Ryazanoif, p. 332. 
[Vezi și K. Marx., F. Engels, Opere, vol. 4, București, Editura 
politică, 1958, p. 376 (nota trad.).] 

s3 J.C.L. Simonde de Sismondi, Nouveaux principes d'Eco- 
nomie politique (2 vol., Paris, 1819), I, 346. Vezi de asemenea 
Max Weber, „The Relations of the Rural Community to 
Other Branches of Social Science“, International Congress 
of Aris and Science (St. Louis, 1904), VII, 727. 

îndoiește că, pînă și în țările în care conflictul 
oraș-sat este mult atenuat de unele condiţii spe- 
ciale, venitul personal mediu al fermierului este 
mai mic nu numai decît cel realizat în toate acti- 
vitățile urbane, ci și decît cel al muncitorilor 
industriali. 

Pentru ca această situație să se schimbe, eli- 
tele privilegiate ar trebui să separe propriile lor 
interese de cele ale populației urbane. O asemenea 
separare este peste putință din cauza ierarhiei 
nevoilor umane. Un venit din ce în ce mai mare 
implică în mod necesar consumarea de produse 
industriale mai numeroase şi mai noi — de unde 
interesul tuturor elitelor pentru promovarea arte- 
lor industriale, care la rîndul ei cere „pîine ieftină“. 
Toate acestea nu sînt străine de ideea așa de 
fascinantă astăzi că industrializarea în sine antre- 
nează automat dezvoltarea economică. Actul ma- 
gic al demonului despre care am vorbit în subca- 
pitolul precedent ne-ar dezvălui nu numai că 
planurile economice actuale duc la o capacitate 
excesivă a industriei grele, ci și că multe din ele 
tind să furnizeze mai curînd produse de lux decît 
bunuri accesibile salariaților și, cu atît mai puțin, 
bunuri care să potolească foamea. Nu trebuie însă 
să invocăm un demon pentru a ne convinge de 
această tendință, căci există cazuri grăitoare. În 
unele țări— ca Egiptul și India de exemplu — 
unde problema alimentației reclamă acțiuni ime- 
diate, o parte impresionantă din resurse este 
totuși investită în producția de bunuri de consum 
inaccesibile maselor rurale, ca și celor urbane 
dealtfel. Dacă stăm să ne gîndim, este o extrava- 
ganță nesăbuită să dezvolți continuu industria 
de automobile, frigidere, televizoare şi alte bunuri 
de consum în țări al căror venit anual pe cap de 
locuitor este de cîteva sute de dolari. Experții 
economici care susțin că inflația este singurul 
mijloc rațional de dezvoltare economică în America 
Latină trec cu vederea un element important, 
anume că recomandarea lor duce la creşterea 

Și, în consecință, la dezvoltarea continuă a indus- 
triei bunurilor de lux. Dezvoltarea prin inflație 
nu numai că ascute conflictul social — după cum 
știm cu toții — dar creează și o blocare structurală 
care se agravează apoi de la sine%®. Extravaganța 
la scară națională nu are mai mult rost economic 
decît la scară individuală ; de fapt este mult mai 
dăunătoare. 

La sfîrșitul unui eseu plin de învățăminte, 
Gerschenkron și-a exprimat speranța că „întoc- 
mind planurile progresului lor industrial [țările 
subdezvoltate] se vor grăbi să aleagă acele căi 
pe care vor putea să asigure cheltuieli scăzute și 
mărirea producției pentru bunăstarea și fericirea 
omului“8. Multe țări subdezvoltate sînt departe 
de a realiza această speranţă. Planurile și politica 
lor economică, care pretind că asigură progresul 
economic prin industrializare, sînt cel mai des 
raționalizări ale motivelor ascunse ale elitei. 
Inflația din America Latină, susține un expert 
în economie, răspunde „aspirațiilor maselor de 
a-și îmbunătăți nivelul de consum“&%; de fapt ea 
răspunde aspirației claselor de sus de a duce o 
viață mai luxoasă. Aceeași aprobare, de formă 
numai, a bunăstării maselor ascunde aspirațiile 
acelorași clase în multe economii planificate. 

În una din lecţiile lui concludente, Schumpeter 
a observat că pe vremea reginei Elisabeta a 


86 Vezi articolele mele „O Estrangulamento: Inflação 
Estrutural e o Crescimento Económico“, Revista Brasileira 
de Economia, XXII (martie 1968), 5—14 și „Structural Infla- 
tion-Lock and Balanced Growth“, în Economie mathema- 
tique et Econometrie (Cahiers de II.S.E.A., Paris), IV (1970), 
557—605. 

8? A. Gerschenkron, Economic Bachwardness in Historical 
Perspective (Cambridge, Mass., 1962), p. 51. Sublinierea îmi 
aparține. 

8 Roberto de Oliveira Campos, „Inflation and Balanced 
Growth“, în Economic Development for Latin America, lucră- 


rile unei conferinţe a Asociaţiei economice internaționale, sub 
îngrijirea lui H.S. Ellis (Londra, 1962), p. 82. 

Angliei numai aceasta își putea permite să poarte 
ciorapi de mătase,-pe cînd astăzi orice muncitoare 
din Marea Britanie și-i poate permite%. Învăţă- 
tura de tras este că dezvoltarea economică rămîne 
o vorbă goală în lipsa unei realizări de felul 
acesteia. Unii sînt acum înclinați să conchidă 
că tot ce avem de făcut pentru a dezvolta o eco- 
nomie este să construim fabrici de ciorapi sau 
fabrici de automobile (chiar dacă nu pot să apro- 
vizioneze decît piața internă). Dar dezvoltarea 
economică a Marii Britanii nu s-a realizat prin 
creşterea industriei de ciorapi de mătase. Înainte 
ca muncitoarele britanice să-și poată cumpăra 
astfel 'de ciorapi, clasa muncitoare din acea țară 
reușise să-și satisfacă treptat alte trebuințe, mai 
importante. De fapt, istoria economiei demonstrea- 
ză pe deplin că extinderea industriei sau comerțului 
de bunuri accesibile muncitorilor nu este o cerință 
pur etică a dezvoltării economice, ci o condiție 
organică. Ideea că numai industria de bunuri de 
lux declanșează dezvolțarea economică, pe care, 
în formă puțin schimbată, o regăsim la Mandeville 
în „Fabula albinelor“, nu este un principiu eco- 
nomic sănătos. Și dacă este aplicată de factorii 
care hotărăsc politica economică — cum se întîm- 
plă deseori acum — ea nu poate decît să împingă 
conflictul social pînă la punctul de fierbere. 
Prin observațiile de mai sus nu vreau să spun 
că nici o industrie și nici un comerț nu trebuie să 
se intereseze de bunurile de lux. Un asemenea 
gînd ar fi utopic avînd în vedere că evoluţia 
exosomatică a omului a creat necesitatea ca ome- 
nirea să fie veșnic împărțită în controlori şi con- 
trolați, directori şi dirijați, conducători și conduși. 
La rîndul ei, existența elitelor face inevitabilă 
producția bunurilor.de lux — ca urmare a faptului 


8% Joseph A. Schumpeter, Capitalism, Socialism, and 
Democracy (ed. a 2-a, New York, 1947), p. 67. 

că, prin definiție, asemenea bunuri satisfac nevoi 
care nu apar înainte ca venitul unui individ să 
fi depășit cu mult venitul mediu al colectivități. 
Pe scurt, aceasta este esența luptei de clasă. 

Așadar, lupta de clasă nu va fi înăbușită defi- 
nitiv dacă se va pune capăt uneia din fazele ei — să 
zicem aceea în care marii industriași, negustori și 
bancheri își reclamă veniturile în numele proprie- 
tății private. 


Capitolul XI 


ȘTIINȚA ECONOMICĂ: CÎTEVA 
CONCLUZII GENERALE 


1. Frontiera procesului economic. Într-un grad 
variabil de importanță relativă, controversa a 
fost un stimulent permanent în toate domeniile 
de activitate intelectuală, de la critica literară 
la fizica pură. Îndeosebi evoluția gîndirii econo- 
mice a depins de controversă într-o măsură care 
poate părea exasperantă neinițiaților. Este însă 
adevărat că spiritul în care au fost abordate unele 
probleme fundamentale a dăunat progresului 
științei noastre. Acest neajuns este exemplificat 
în modul cel mai elocvent de controversa asupra 
fronticrei economiei politice sau, ceea ce revine 
la acelaşi lucru, asupra frontierei procesului eco- 
nomic. 

Această problemă a fost implicit ridicată mai 
întîi de şcoala istorică germană, dar nu a provocat 
practic nici o agitație înainte ca Marx și Engels 
să fi expus doctrina materialismului istoric. Din 
acel moment, propoziția care constituie princi- 
palul stîlp al acestei doctrine a făcut obiectul 
unei controverse susținute și îndreptate greșit. 
Propoziția spune că procesul economic nu este un 
sistem izolat. Economiștii nemarxiști cred pro- 
babil că demonstrînd existența unor frontiere 
naturale ale procesului economic vor demonstra 
implicit .absurditatea materialismului istoric și, 


508 


prin urmare, a  corolarului său: socialismul 
științific. Dar, orice am avea de spus despre 
ceilalți stîlpi ai marxismului, cu greu putem găsi 
un adevăr mai evident decît acela că procesul 
economic nu constituie un sistem izolat. Pe de 
altă parte, tot atît de evidentă este și necesitatea 
de a delimita într-un fel acest proces: altfel nu 
ar avea nici un sens să vorbim despre procesul 
economic. | 

Problema se leagă de un fapt pe care m-am 
străduit să-l stabilesc în cuprinsul acestei cărți, 
anume că frontierele obiectelor concrete și îndeo- 
sebi ale evenimentelor sînt penumbre dialectice. 
Tocmai pentru că este imposibil să spunem, de 
exemplu, unde se termină procesul chimic și 
unde începe cel biologic, nici măcar științele 
naturale nu au frontiere fixate strict și trasate 
net. Nu există nici un motiv pentru ca economia 
să facă excepție în această privință. Din contra, 
totul tinde să indice că domeniul economic este 
înconjurat de o penumbră dialectică mult mai 
largă decît aceea a oricărei ştiinţe naturale. 

În această vastă penumbră economicul se îm- 
pletește cu socialul și politicul — după cum orice 
student de anul II știe din celebra enigmă: ce se 
întîmplă cu venitul naţional dacă un celibatar se 
căsătorește cu menajera lui? Fără această penum- 
bră cum am putea explica stagnarea economică 
din Europa evului mediu care a durat un mileniu 
întreg? Cum altfel am putea explica războaiele 
purtate de națiunile europene pentru stăpînirea 
piețelor externe și â resurselor naturale ori transfor- 
mările tehnice provocate de această luptă? Sau 
cum am putea explica uriașa deosebire dintre 
dezvoltarea economică a Americii de Nord și a 
Americii Latine — resursele naturale fiind tot atît 
de bogate în ambele — altfel decît prin factorii 
sociali și politici diferiți? 

Ne amintim că Malthus a susținut că există 
de asemenea o: legătură intimă între evoluția 
biologică a speciei umane și procesul economic. 
În general economiștii au respins doctrina lui 
deoarece pînă foarte recent ei nu și-au dat seama 

că, în ciuda modului nefericit în care s-a exprimat, 
Malthus avea în esență dreptate. Aceasta se poate 
constata ușor din analiza entropică pe care am 
făcut-o procesului economic. Faptul că factorii 
biologici și cei economici se pot suprapune și 
pot interacționa în moduri surprinzătoare este 
puțin cunoscut printre economiști. 


În trecut, cînd comunitățile din multe părți 
ale lumii au trăit secole în șir fără să fie zguduite 
de vreo mișcare socială importantă, astfel încît 
efectele genetice ale împărțirii în clase sociale au 
avut timp să se manifeste aproape complet, un 
caracter comun al claselor de sus — observat chiar 
de James Cook la unele populații din Pacific — 
consta din trăsături fizice mai fine decît ale 
celorlalte clase. Anatomistul britanic W. Lawrence 
a explicat fenomenul mult înainte ca cunoștin- 
tele despre ereditate să fi depășit stadiul pur 
emipiric. El l-a atribuit posibilității bărbaților 
din clasele de sus de a se căsători cu cele mai 
frumoase femei din țară. O teză similară a fost 
emisă ulterior de Francis Galton în celebra sa 
lucrare Hereditary Genius (1869). Folosind date 
genealogice complete, Galton a arătat cum do- 
rința de bogăție — evident, un factor economic — 
a contribuit la dispariția biologică a 12 din cele 
31 familii engleze nobile de la origine. El a consta- 
tat că „pairii“ se căsătoreau de cele mai multe 
ori cu „moștenitoare“ bogate introducînd astfel ge- 
na fecundității scăzute în descendenții lor direcţi“. 
La circa 40 de ani după descoperirea lui Galton, 
J.A. Cobb a arătat că acest fenomen este mult 
mai general. Într-o societate în care averea per- 
sonală și poziția socială sînt strîns corelate — ca 
în sistemul de proprietate privată — gena fecun- 
dității scăzute tinde să se răspîndească printre 
bogați, iar cea a fecundității crescute printre cei 
săraci. În general, familia cu foarte puțini copii 
urcă în ierarhia socială, iar cea cu un număr de 


* Conform legii engleze, femeile nu pot moșteni nimic 
U A 


dacă au un frate în viață. „Mosṣtenitoare“ în engleză înseamnă 
o fiică singură la părinți (nota trad.). 

descendenți superior mediei coboară. În plus, 
dat fiind că bogațţii se căsătoresc de obicei cu 
bogaţi, săracii nu se pot căsători decît cu săraci. 
Bogaţii devin astfel și mai bogați, iar săracii mai 
săraci din cauza unei nebănuite interacțiuni a 
factorilor economici și biologicil. 


Problema delimitării, chiar aproximative, a 
sferei economiei este deci o problemă spinoasă. 
În orice caz, nu este atît de simplă pe cît ne 
îndeamnă Pareto s-o credem spunînd că, așa cum 
geometria ignoră chimia, economia poate face 
abstracție de komo ethicus, homo religiosus şi 
toți ceilalți homines?. Pareto nu este însă singurul 
care susține că procesul economic are limite natu- 
rale bine definite. Aceeași poziție este caracteris- 
tică școlii de gîndire care a urmat calea atrăgă- 
toare deschisă de primii marginalişti matemati- 
cieni și care poate fi numită economia politică 
„standard“. Conform unei formulări mai recente 
a acestei poziții, sfera economiei se limitează la 
studiul modului în care mijloace date sînt folosite 
pentru a îndeplini scopuri dafe?. Mai exact: în 
orice moment de timp sînt date atît mijloacele 
de care dispune fiecare individ cît și scopurile 
sale pentru viitor; de asemenea sînt date modali- 
tățile (tehnice şi sociale) în care aceste mijloace 
pot fi folosite direct sau indirect pentru îndepli- 


1 W. Lawrence, Lectures on Physiology, Zoology and the 
Natural History of Man (Salem, 1822), p. 389 și urm. ; Francis 
Galton, Hereditary Genius (Londra, 1869), pp. 132—140. 
Pentru o magistrală discuție a acestei categorii de probleme 
— foarte instructivă pentru orice economist — vezi R.A. 
Fisher, The Genetical Theory of Natural Selection (Oxford, 
1930), cap. X și XI. De asemenea, J.B.S. Haldane, Heredity 
and Politics (New York, 1938), p. 118 și urm. S-ar părea 
că dintre economiști numai A.C. Pigou și-a dat seama de 
interacțiunile posibile între economic și biologic. Vezi „Eugen- 
ics and Some Wage Problems“, în lucrarea lui Essays in 
Applied Economics (Londra, 1924), pp. 80—91. 

2 Vilfredo Pareto, Manuel d'économie politique (Paris, 
1927), p. 18. 

3 De departe cea mai clară apărare a acestui punct de 
vedere restrîns i se datorește lui Lionel Robbins, An Essay 
on the Nature and Significance of Economic Science (ed. a 2-a, 
Londra, 1948), p. 46 şi passim. 

nirea tuturor scopurilor date sau a unora din ele; 
obiectivul esențial al economiei este alocarea 
mijloacelor date în vederea îndeplinirii optime a 
scopurilor date. Economia este redusă astfel la 
„mecanica utilității şi a interesului propriu“. 
Într-adevăr, orice sistem care include un principiu 
de conservare (mijloace date) și o regulă de maxi- 
malizare (satisfacție optimă) este un analog me- 
canici. 

Natura economică a alocării unor mijloace 
date pentru îndeplinirea optimă a unor scopuri 
date nu poate fi negată. În forma ei abstractă, o 
asemenea alocare reflectă o preocupare perma- 
nentă a fiecărui individ. Nu putem nega nici că 
deseori problema se prezintă în termeni concreți 
și este susceptibilă de o soluție numerică deoarece 
toate datele necesare sînt efectiv date. Rezul- 
tatele obţinute recent în această direcție în 
urma muncii de pionierat a lui T.C.. Koopmans 
merită cea mai mare laudă. Totuși, deși aceste 
rezultate sînt de mare valoare, noul domeniu al 
ingineriei economice :(sau al managementului) 
nu cuprinde tot procesul economic, tot așa după 
cum zootehnia nu epuizează tot ce este important 
în domeniul biologic. 

Mă grăbesc să adaug că acuzarea economiei 
„standard“ numai pentru motivul că se ocupă 
de „indivizi imaginari care vin pe pieţe imaginare 
cu liste gata întocmite ale prețurilor de ofertă 
și licitație“5 este evident absurdă. Chiar dacă 
ignoră Schimbarea, abstracția nu este un „privi- 
legium odiosum exclusiv“ al științei economice®. 
Abstracția constituie cea mai valoroasă scară a 
oricărei ştiinţe. Așa cum a argumentat convingă- 


4 Cf. Henri Poincaré, The Foundations of Science (Lancaster, 
Pa., 1946), p. 180. Pentru un studiu amănunțit al analogiei 
perfecte dintre sistemul Pareto-Walras și ecuațiile lui Lagrange, 
vezi V. Pareto, „Considerazioni sui principii fondamentali 
del'economia politica pura“, Giornale degli economisti, IV 
(1892), 409 şi urm. i 

5 Wesley C. Mitchell, „Quantitative Analysis in Economic 
Theory“, American Economic Review, XV (1925), 5. 

ê Joseph A. Schumpeter, Essays, sub îngrijirea lui R.V. 
Clemence (Cambridge, Mass., 1951), p. 87. 

tor Marx, ĉa este ci atit mai indispensabilă în 
științele sociale unde „capacitatea de abstracti= 
zare“ trebuie să compenseze imposibilitatea de a 
folosi microscoape sau reacții chimice?. Dar misiu- 
nea științei nu este să se urce pe scara cea mai 
lesne de urcat şi să rămînă pentru totdeauna 
acolo sus distilind și redistilînd același material 
nediferențiat. Opunîndu-se oricărei sugestii că 
procesul economic ar putea fi ceva mai mult 
decît un mozaic cu toate elementele date, economia 
„standard“ s-a identificat cu dogmatismul. Și 
acesta este un privilegrtum odiosum care a împie- 
dicat înțelegerea procesului economic oriunde a 
fost exercitat. 


Așadar, economia „standard“ este pasibilă de 
o critică îndreptăţită din cauza dogmatismului ei 
și nu pentru că folosește abstracția. Observarea 
întimplătoare a fenomenelor care se produc în 
sfera organizațiilor economice sau între aceste 
organizații şi indivizi dezvăluie fenomene care nu 
constau într-un proces de tatonare în vederea 
atingerii cu mijloace date a unor scopuri date 
respectînd reguli date. Aceste fenomene arată fără 
urmă de îndoială că în toate societățile individul 
tipic urmăreşte în continuu un scop pe care cadrul 
„standard“ îl ignoră:. să-și mărească venitul pe 
care îl poate pretinde în conformitate cu poziția 
sa actuală și cu normele de repartiție a veniturilor. 
Urmărirea acestui scop este ceea ce face ca individul 
să fie un adevărat agent al procesului economic. 

Individul poate urmări acest scop prin două 
metode. Mai întîi poate căuta moduri de a îmbu- 
nătăți calitativ mijloacele pe care le posedă deja. 
În al doilea rînd, poate căuta să-și mărească 
partea lui din stocul sau fluxul de mijloace sociale, 
ceea ce echivalează cu schimbarea relațiilor de 
repartiție existente. Întrucît chiar într-o societate 
socialistă activitatea individului este îndreptată 


7 Prefaţa la prima ediție a operei Karl Marx, Capital 
(3 vol., Chicago, 1932—1933), I, 12. [Vezi și K. Marx, F. 
Engels, Opere, vol. 23, București, Editura politică, 1966, 
p. 12 (nota trad.).] 

pînă la urmă tot către aceste ținte, peste tot se 
inventează mereu noi mijloace, se creează noi 
nevoi economice și se introduc noi reguli de 
repartiție&. 

Întrebarea care se pune este de ce o știință 
interesată de mijloacele, scopurile și repartiția 
economică poate să refuze în mod dogmatic să 
studieze și procesul prin care se creează noi mij- 
loace economice, noi scopuri economice și noi relații 
economice. Un răspuns ar fi, poate, că elementele 
care urmează să fie incluse în sfera oricărei științe 
speciale sînt o chestiune de convenție sau de divi- 
ziune a muncii. Pentru a reveni la o paralelă făcută 
mai înainte, oare zootehnia nu constituie o ade- 
vărată știință şi o disciplină foarte folositoare în 
ciuda faptului că nu se ocupă de evoluția biolo- 
gică? Există însă un motiv foarte important 
pentru care economia nu poate urma exemplul 
zootehnie. 


Motivul este că ritmul de evoluție al „speciilor“ 
economice — adică al mijloacelor, scopurilor și 
relațiilor — este mult mai rapid decît al speciilor 
biologice. „Speciile“ economice au o viață mult 
prea scurtă pentru ca o „zootehnie“ economică 
să ne dea o imagine adecvată a realității econo- 
mice. Elementele evolutive predomină în toate 
fenomenele economice concrete de oarecare impor- 
tanță — în măsură mult mai mare chiar decît 
în biologie*. Dacă plasa noastră științifică lasă 
aceste elemente să se strecoare prin ea, rămînem 
doar cu o umbră a fenomenului concret. Fără 
îndoială, un navigator nu trebuie să cunoască 
evoluția mărilor; geografia reală îi ajunge, după 


8 Observațiile de mai sus trebuie comparate cu cele ale lui 
Frank H. Knight, Ethics of Competition (New York, 1935), 
p. 58 și urm. Totuși, nu sint sigur că activitatea specială 
descrisă mai sus coincide cu ceea ce Knight numește „,insti- 
tuția sportului“. 

? Aceasta nu este totuna cu a spune că materialul econo- 
mic este expus multor perturbări, după cum afirmă Joseph 
A. Schumpeter în Business Cycles (2 vol., New York, 1939), 
I, 33. Din punct de vedere mecanicist, fiecare fenomen con- 
cret poate suferi nenumărate perturbări. 

cum a afirmat Paretol0. Dar ideea mea este- că 
cxemplul lui Pareto nu ar fi de nici un folos dacă 
geografia terestră ar evolua tot atît de repede 
ca cea a lumii economice. Prin urmare, nu încape 
discuție că păcatul economiei „standard“ este 
aberația concretului prost plasat — prin care 
Whitehead înțelege „neglijarea gradului de ab- 
stracție implicat atunci cînd o entitate reală este 
considerată numai în măsura în care exemplifică 
anumite categorii de gîndire [alese dinainte]. 

Retrospectiv, apare natural ca acuzarea arse- 
nalului „standard“ de sterilitate să fi venit din 
partea unor oameni ca Marx şi Veblen care se 
interesau mai mult de relațiile de repartiție decît 
de alocarea eficientă a mijloacelor; aberația con- 
cretului prost plasat este mai evidentă în problema 
relațiilor. Dar, deși discipolii lui Marx şi Veblen 
revendică toată gloria pentru propriul lor maestrul?, 
lipsurile analizei statice inițiate de Ricardo au 
fost scoase în evidență mult înainte de Marx. 
J.B. Say, de exemplu, i-a prevenit pe contempo- 
ranii lui Ricardo, într-o scrisoare din 1821, că 
generațiile viitoare vor rîde de groaza cu care, 
din cauza analizei lui Ricardo, ei priveau efectul 
progresului tehnic asupra destinului muncitorilor 
industrialil3. Cu toate acestea, adevărul este că 
Marx, Veblen și Schumpeter sînt cei care ne-au 
dat lecții (poate singurele lecții importante) despre 
modul de a depăși în mod efectiv cadrul statici4. 


10 Pareto, Manuel, p. 101. 


11 Alfred North Whitehead, Process and Reality: An Essay 
in Cosmology (New York, 1929), p. 11. 


12 De ex., Karl Korsch, Karl Marx (Londra, 1938), p. 156; 
John S. Gambs, Beyond Supply and Demand (New York, 
1946), p. 10. i | 


13 Jean-Baptiste Say, Letters to Mr. Malthus (New York, 
1967), p. 70. 


14 După cum știu toți economiștii, numai Schumpeter nu 
a format vreo școală. Doresc să observ însă că, deși l-au sa- 
lutat pe Veblen ca pe profetul lor, instituționaliștii americani 
au moștenit puțin de la el în afara unui dispreț agresiv pentru 
„teorie“. Oricum, Paul T. Homan, în „An Appraisal of Insti- 
tutional Economics“, American Economic Review, XXII 
(1932), 10—17, n-a sesizat deloc problema ridicată de Veblen. 

Trebuie însă să recunoaștem de asemenea stră- 
dania lui Marshall, unică în felul ei, de a intro- 
duce puţină viață în scheletul analitic al economiei 
standard. Aproape în ironie — cum făcea deseori — 
Schumpeter a spus că Marshall „a vrut — bizară 
ambiție! — să fie citit 'de oamenii de afaceri “15. 
Fără îndoială, la urma urmei era o bizară ambitie 
din partea lui Marshall să insiste asupra respec- 
tului pentru pertinență în loc să se lase antrenat 
de spiritul epocii lui. Pentru a cita numai unul 
din numeroasele exemple elocvente: Marshall este 
cel care a arătat în modul cel mai incontestabil 
că pînă și o noțiune fundamentală ca oferta unei 
industrii cu „randament crescînd“ scapă prin 
plasa analitică deoarece. „randamente crescînde“ 
este un fenomen esențialmente evolutiv, în mod 
inevitabil ireversibil și poate chiar irevocabili6. 
Marshall şi-a exprimat respectul pentru analiză 
în nenumărate cuvinte, însă „el gîndea în funcţie 
de schimbarea evolutivă — în funcție de un proces 
organic ireversibil“. Dar Schumpeter a adăugat: 
„Viziunea lui Marshall despre procesul economic, 
metodele lui, rezultatele lui nu mai sînt ale noastre 
astăzi“18. Venind din partea unui economist în 
a cărui operă evoluția a ocupat un loc de frunte, 
această ultimă remarcă nu poate fi socotită decît 
ca o voalată lamentare. Minţile superioare — ca 
Lionel Robbins — care pînă la urmă se trezesc 
din „somnul dogmatic“1? sînt, din păcate, excepții 
rare. | 

În ce priveşte locul unde trebuie stabilită 
corect frontiera procesului economic, nu cunosc 
un răspuns mai bun decît definiția dată de Mar- 


15 Joseph A. Schumpeter, Ten Great Economists (New York, 
1951), p. 97. 

16 Alfred Marshall, Principles of Economics (ed. a 8-a, New 
York, 1924), p. 808. Vezi de asemenea Schumpeter, Essays, 
p. 53, nota 2, și Knight, Ethics of Competition, p. 166 și urm. 

1? Schumpeter, Ten Great Economists, p. 101. 

18 Ibid., p. 92. 

19 După cum recunoaşte Lionel Robbins însuşi în The 
Economic Problem in Peace and War (Londra, 1947), p. 67 
şi urm. 

shall științei economice ca „studiul omenirii în 
activitățile obișnuite ale vieţii“20, cu condiția să 
nu vrem neapărat o interpretare aritmomorfică 
a fiecărui termen. Exemplele și observaţiile pre- 
zentate în acest subcapitol ar trebui să fie sufi- 
ciente pentru conturarea penumbrei dialectice a 
acestei științe. 

2. De ce nu este știința economică o știință 
teoretică? Fiecare din noi folosim termenul 
„teorie“ în sensuri variate. De exemplu, într-un 
loc Schumpeter îl folosește în sensul de „cutie“ 
de instrumente analitice 21. În utilizarea discri- 
minatorie însă, termenul denotă în general un 
edificiu logic. Or, după cum am explicat clar 
(capitolul 1.4, mai sus), teoria înseamnă o clasi- 
ficare logică a tuturor cunoştinţelor existente într- 
un anumit domeniu, astfel încît fiecare propo- 
ziție cunoscută să fie sau conținută în temelia 
logică sau să poată fi dedusă din aceasta. Că 
această clasificare are meritul unic de a asigura 
imtelhigibihtatea este un laitmotiv moştenit de la 
Aristotel. Totuşi, nu s-a acordat aproape nici o 
atenție faptului că inteligibilitatea presupune şi 
comprimabilitatea cunoștințelor existente în nu- 
mai cîteva propoziții œ. Dacă cunoştinţele noas- 
tre dintr-un anumit domeniu nu sînt comprima- 
bile, adică dacă clasificarea lor logică duce la 
un număr foarte mare de propoziții ó, nu obți- 
nem inteligibilitatea aristotelică. Am exemplificat 
aceasta prin chimie unde, din cauza frecvenței 
noutății prin combinație, orice temelie logică tre- 
buie să conțină mult mai multe propoziții decît 
categoria f. Din acest motiv o temelie logică a 
chimiei ar trebui să fie permanent „în curs de 
construcție“. Este limpede că o teorie chimică 
nu ar servi nici unui scop??. Același lucru se 
aplică cu şi mai multă putere oricărei științe care 
se ocupă de evoluţie, întrucît noutatea domină 
scena evoluției. 


20 Marshall, Principles, p. 1. 
21 Schumpeter, Essays, p. 227. 
22 Vezi capitolul V.1, mai sus. 

După cele spuse despre sfera ştiinţei economice 
răspunsul la întrebarea din titlul acestui subca- 
pitol este atît de evident încît ar putea părea 
superfluu să insist asupra lui. Dar, întrucît păre- 
rea că propoziţiile referitoare la procesul econo- 
mic pot fi aranjate într-o teorie este foarte răs- 
pîndită, o scurtă analiză a principalelor argu- 
mente aduse în sprijinul ei poate fi instructivă. 

Cel mai vechi și de asemenea cel mai des întil- 
nit argument este acela că economia politică tre- 
buie neapărat să fie o știință teoretică întrucît 
fiecare fenomen economic decurge logic dintr-o 
mînă de principii elementare. Această idee se 
trage din școala clasică, care învăța că toate fe- 
nomenele economice se bazează pe „dorința de 
avere“ caracteristică oricărui „individ normal“ .și 
sînt guvernate numai de două legi generale. Prima 
lege spune că „un cîştig mai mare este preferat 
unuia mai mic“; a doua este tendinţa de a obţine 
„cea mai mare cantitate de avere cu cît mai pu- 
țină muncă și abnegație“%. La aceste două legi 
generale marginaliștii au adăugat două principii 
cu un conținut mai substanțial, principiul utili- 
tății marginale descrescătoare și al randamen- 
tului descrescător. Dar economiștii au continuat 
să susțină că principiile fundamentale ale econo- 
miei ne sînt cunoscute direct prin intuiție și, 
prin urmare, ne putem bizui pe adevărul lor 
„cu mai multă încredere și siguranță decît... [pe] 
orice afirmație despre orice fapt sau eveniment 
fizic concret'24. Şi mai importantă este pretenția 
că, datorită acestei proprietăți particulare a legi- 
lor ei fundamentale, economia politică este știința 
deductivă prin excelență. În consecință, toate 


23 John Stuart Mill, A System of Logic (ed. a 8-a, New 
York, 1874), p. 623 și urm.; Knight, Ethics of Competition, 
p. 135 şi urm. 

24 Frank K. Knight, On the History and Method of Econo- 
mics (Chicago, 1956), p. 164. De asemenea, W. Stanley Jevons, 
The Theory of Political Economy (ed. a 4-a, Londra, 1924), 
p. 18. 

propozițiile economice sînt valabile în orice cadru 
instituțional 25. 

Fără îndoială, este greu să ne închipuim o 
tautologie mai evidentă decît principiul , ftecare 
individ acționează așa cum dorește“26. Sau, cum 
este exprimată aceeaşi idee în jargonul modern, 
fiecare acționează în așa fel încît să-și maxima- 
lizeze satisfacția în orice condiții date. Este lim- 
pede că a ne gîndi că un individ ar prefera să fie 
mai puțin fericit este tot așa de absurd ca și a 
ne imagina un pătrat cu cinci laturi. Chiar o 
viață de austeritate materială și autonegare repre- 
zintă cea mai mare fericire pentru cel care s-a 
hotărît să se călugărească. Şi absolut nimeni nu 
poate demonstra că un călugăr este mai puțin 
fericit decît un bon vivant (în franceză în text, 
nota trad.) avut care se bucură de toate bogă- 
țiile și frivolitățile din lume. Pe de altă parte, 
compararea principiului satisfacției maxime cu 
„orice afirmaţie despre orice fapt fizic concret“ 
este o propunere fără miez dacă nu se descrie 
mai concret și noțiunea de „satisfacție“. 

Este vorba de o cerință esențială. Nici măcar 
teoria „standard“ nu a putut-o ignora: edificiul 
ei teoretic nu a fost înălțat pe o noţiune generală 
și vagă de satisfacție, ci pe propoziția precisă: 
satisfacția unui individ depinde numai de acele 
bunuri și servicii de care se poate bucura personal. 
În consecință, în teoria „standard“ ofelimitatea 
este numai o funcţie de cantitățile acestor bunuri 
și servicii. l 

După cum am arătat în altă lucrare 2”, această 
formulă specială reflectă o trăsătură proprie (şi, 
poate, de asemenea specifică) marilor comuni- 
tăți urbane din societățile industrializate. Ace- 


25 Cf. Jevons, Theory, p. 19; Knight, Ethics of Competi- 
tion, p. 137 şi urm. şi passim. 

26 Irving Fisher, Mathematical Investigations în the Theory 
of Value and Prices (New Haven, 1925), p. 11; Pareto, 
Manuel, p. 62. 

27 „Economic Theory and Agrarian Economics“ (1960), 
partea III (2), republicată în AE și cap. 6 în volumul meu 
Energy and Economic Myths. 

lași lucru este adevărat și despre o altă piatră 
unghiulară a teoriei „standard“, anume propo- 
ziția că, pentru un vînzător, „cîștigul“ se măsoară 
exclusiv în încasările bănești. Dar — reamintind 
protestul lui Marx — „rațiunea burgheză [nu] este 
rațiunea omenească normală“28. Așa cum a scos 
cu grijă în evidență Marshall, nici măcar în socie- 
tatea burgheză această rațiune nu este rațiunea 
generală 2%. Cu atît mai puțin ne putem aștepta 
ca ea să fie valabilă în toate cadrele instituţio- 
nale. În realitate, în comunităţile rurale fericirea 
individului nu depinde numai de cantităţile de 
bunuri și servicii disponibile ci și de alte variabile 
sociale, iar cîștigul depinde și de alți factori în 
afară de încasările bănești. 

Prin urmare, afirmația că principiile fundamen- 
tale ale economiei sînt universal valabile poate 
fi adevărată numai în ce priveşte forma lor. Con- 
tinutul lor este determinat de cadrul instituțional. 
Şi în lipsa acestui conținut instituțional, princi- 
piile nu sînt altceva decît „cutii goale“ din care 
nu putem obține decît generalități goale. Aceasta 
nu înseamnă că teoria „standard“ lucrează cu 
„cutii goale“. Din contra, după cum am văzut, 
aceste cutii sînt umplute cu un conținut institu- 
ţional distilat din modelele culturale ale societăţii 
burgheze. Ele pot fi umplute numai parțial — 
cum și sînt de fapt. Într-adevăr, multe trăsături 
ale acestor societăți au fost lăsate pe dinafară, 
unele pentru că nu erau pe deplin dezvoltate la 
vremea cînd s-au pus bazele teoriei „standard“, 
altele pentru că nu pot fi adaptate structurii 
aritmomorfice pe care o are în mod necesar o 
teorie 30. 


28 Karl Marxi A Contribution to the Critique of Political 
Economy (Chicago, 1904), p. 93. [Vezi şi K. Marx, F. Engels, 
Opere, vol. 13, Bucureşti, Editura politică, 1962, p. 67 (nota 
trad.)]. 

29 Marshall, Principles, p. 762 și urm. 

30 Cititorului ar trebui să nu-i fie greu să descopere motivul 
pentru care concluziile premergătoare se deosebesc în mod 
fundamental de cele ale unor binecunoscute discuții pe 
aceeași temă, cum este de pildă cea a lui Knight, Ethics of 
Competition, p. 135 și urm., sau J.H. Clapham, „Of Empty 

Voi repeta aci cele. spuse în articolul meu inti- 
tulat „Economic Theory and Agrarian Economics“ 
(1960), republicat în Analytical Economics. Cer- 
cetătorii procesului economic care au trăit în 
medii sociale necapitaliste au respins teoria „stan- 
dard“ tocmai pentru că cutiile acestei teorii erau 
deja pline cu un conţinut instituțional specific. 
Principalele exemple sînt școala istorică din Ger- 
mania și narodnicismul din Rusia. Deşi este vorba 
de un fapt semnificativ, nu i s-a acordat atenţie 
decît în treacăt. Marshall este printre puținii 
care au reproșat economiştilor „standard“ că şi-au 
elaborat „teoriile presupunînd tacit că lumea 
se compune din orăşeni'“3l. Totuși, nici critica lui 
Marshall nu ţintește adevărata problemă. 


Nici un economist, nici măcar un Ricardo sau 
un Walras, nu poate fi criticat pentru că nu a 
construit o teorie deopotrivă semnificativă și va- 
labilă pentru toate cadrele instituționale. Socie- 
tatea nu este o entitate imuabilă, ea evoluează 
în continuu în nenumărate forme care variază 
atît cu timpul cît și cu locul. Este deci normal ca 
fiecare mare economist să-și fi umplut cutiile 
analitice cu un conținut instituțional inspirat din 
modelele culturale ale societății pe care o cunoştea 
cel mai bine: societatea în care trăia. 


Economiștii trebuie să accepte cu o imensă 
mîndrie acuzația lui Bridgman de oportunism 
practic 5. Într-adevăr, ar fi fost cu totul regre- 
tabil dacă Quesnay nu s-ar fi interesat de proble- 
mele economice specifice Franţei din secolul XVIII, 
dacă Keynes nu ar fi studiat problemele econo- 
mice ale organizațiilor statale moderne sau dacă 
nici un economist contemporan nu ar fi fost atras 
de problema dezvoltării economiilor înapoiate — 


Economic Boxes“, Economic Journal, XXXII (1922), 305— 
314. Aceşti autori folosesc termenul „conținut“ în sensul lui 
Pareto, adică ansamblul tuturor funcțiilor „standard“ de 
ofelimitate și producție. 

31 Marshall, Principles, p. 762 și urm. 

32 P.W. Bridgman, Reflections of a Physicist (cd. a 2-a, 
New York, 1955), p. 443 și urm. 

care este problema epocii noastre*. Prin urmare, 
economistul „standard“ nu poate fi acuzat, după 
cum nu poate fi acuzat nici Marx, pentru că și-a 
construit teoria luînd drept model societatea capi- 
talistă. Economistul „standard“ păcătuiește grav 
prin altceva. Întrucît neagă necesitatea de a 
acorda atenție aspectelor evolutive ale procesu- 
lui economic, este obligat să propovăduiască şi 
să aplice dogma conform căreia teoria lui este 
valabilă în żoate societățile 33. 


În aparență, celebrul Methodenstreit s-a desfă- 
șurat în jurul metodologiei. Dar, după cum ar 
trebui să rezulte limpede din analiza de mai sus, 
în fond lupta s-a dat în jurul afirmației că este 
posibil să se construiască o teorie economică uni- 
versal valabilă. Adversarii ricardienilor au susți- 
nut că între această afirmație și natura evolu- 
tivă a procesului economic există o Mare Anti- 
nomie. După cum am văzut, economiștii „stan- 
dard“ s-au baricadat pe poziția că legile econo- 
mice fundamentale au o bază intuitivă directă. 
Dar o altă încercare remarcabilă de -a rezolva 
Marea Antinomie pornește de la o bază obiectivă. 
În esență este o doctrină chimică a societăţii 34. 

O doctrină chimică afirmă în primul rînd că 
toate formele de societăți pot fi descompuse obiec- 
tiv într-un număr finit de elemente imuabile și, 
în al doilea rînd, că o societate nu poate avea 
alte proprietăţi decît cele inerente componentelor 


* Scris în 1964, după cum se vede din AF, p. 110. 

33 Pentru a fi drept față de Marx, trebuie să observ că el 
nu a adoptat niciodată această atitudine. Din contra, Marx 
a subliniat în repetate rinduri că analiza lui se referă numai 
la sistemul capitalist: de ex., Marx, Critique, p. 269. El era 
de asemenea conștient de faptul că deosebirile dintre școlile 
economice franceză și germană reflectau diferențele institu- 
ționale dintre țările respective, Ibid., p. 56, nota. Totuși, 
la sfîrșit, Marx a comis marea greșeală de a extinde fără 
discernămiînt legile unei societăți capitaliste la economia 
unei societăți agricole. Vezi capitolul I(2) din articolul meu 
„Economic Theory and Agrarian Economics“ (1960) repu- 
blicat în AE şi în Energy and Economic Myths, cap. 6. 


34 Vezi mai sus, capitolul V.2. De fapt, termenul „chimică“ 
este nepotrivit, după cum se va vedea imediat. 

ei elementare. Hoarda de Aur, cetatea medie- 
vală Florența, Elveţia secolului XX nu ar fi deci 
„animale“ diferite, avînd fiecare comportamentul 
său specific, ci doar cocteiluri mai tari sau mai 
slabe care se pot amesteca dintr-o listă finită de 
ingrediente. 

Lui Walter Eucken îi datorăm cea mai convin- 
gătoare expunere a doctrinei chimice a proce- 
sului economic. El susține că elementele perene 
ale oricărui sistem economic se împart în trei 
categorii: conducerea (centrală sau multiplă), piața 
(cu formele ei obișnuite) și convențiile monetare 
(banii-marfă, creditul-marfă, creditul-bani). O 
economie nu este altceva decît o combinație a 
acestor elemente, cîte unul din fiecare categorie. 
Tot ce trebuie să cunoaștem este formula specială 
după care se face combinația în fiecare caz avut 
în vedere. 

Pentru a clarifica această poziție epistemolo- 
gică, Eucken recurge la o analogie: deși se deo- 
sebesc, lucrările compozitorilor au fost create 
„combinînd un număr limitat de tonuri pe care 
le-au folosit toți [compozitorii] “35. Alegerea acestei 
analogii este însă nefericită, căci fără să-și dea 
seama Eucken dezvăluie principalul defect al tu- 
turor doctrinelor chimice despre societate. 


Gamele muzicale au evoluat și viitorul ne re- 
zervă game cu totul noi. În plus, muzica cere 
instrumente; instrumente noi au fost inventate 
chiar în timpul generației noastre. Este deci 
complet greșit să spunem că toată muzica poate 
fi descompusă într-o serie de tonuri date și o serie 
de instrumente date. Dar acesta nu este princi- 
palul neajuns al doctrinei chimice. 


După cîte ştim, activitatea este de neconceput 
în lipsa unui agent de conducere; încă din zorile 
istoriei au existat piețe; chiar în societățile din 
antichitate se găsesc unele forme de întreprin- 
deri capitaliste și bani. Caracterul evident al pro- 


35 Walter Eucken, The Foundations of Economics (Lon- 
dra, 1950), partea a III-a, cap. II. 
36 Ibid., p. 226 şi urm. 

poziției generale după care orice economie constă 
din conducere, piață și convenții monetare poate 
fi însă periculos de atrăgător. Întrucît, cel puţin 
pentru cine refuză aberația concretului prost pla- 
sat, este tot atît de evident că această formulă 
combinatorie nu descrie nici măcar parțial aspec- 
tele esențiale ale unei economii existente. 


După cum am avut ocazia să observ mai înainte, 
fiecare compus chimic are unele proprietăți pe 
care nu le posedă nici unul din elementele 
lui; de asemenea, nu există nici un principiu 
general pe baza căruia să se deducă fiecare 
proprietate a unui compus din formula lui 
chimică. Dacă nu ar fi așa, pentru omul de 
știință modern, care poate număra protonii din 
întregul univers, ar fi un joc de copil— cum a 
remarcat P. Green în legătură cu altă problemă — 
să afle prin calcul punctele albe de pe o bibilică%. 
Dat fiind că doctrina „chimică“ nu se aplică nici 
în domeniul chimic, ar fi nesăbuit să contăm pe 
reușita ei în științele sociale, unde numărul 
compușilor este aproape nelimitat și calitatea 
predomină într-un grad incomparabil mai mare 
decît în domeniul materiei elementare. 


Este profund semnificativ că un matematician 
modern, nu un mistic din evul mediu, a fost cel 
care a pus nimicitoarea întrebare: cum poate un 
naturalist care a studiat numai compoziția chi- 
mică a elefantului ști ceva despre comportamentul 
acestui animal 38? Cu tot tributul crescînd pe care 
îl plătește cunoștințelor chimice, biologia nu a 
așteptat intervenția cuiva din afară pentru a 
respinge doctrina chimică. După cum ne infor- 
mează un laureat al Premiului Nobel, în biologia 
modernă „o genă se cunoaște prin acțiunea eci, 
nu prin proprietățile ei fizico-chimice“3%. Această 
afirmație simplă rezumă noua concepție biolo- 


3? P. Green, „Time, Space and Reality“, Philosophy, 
IX (1934), 463. 


38 Poincaré; Foundations of Science, p. 217. 


39 P.B. Medawar, The Future of Man (New York, 1960), 
p. 119. Vezi de asemenea ancxa G la acest volum. 


524 


gică, cunoscută sub numele de epistemologie 
organismică 40. Aceasta este o recunoaștere tar- 
divă a existenței noutății prin combinație, însă 
fără accente vitaliste. 

Aceleiași concepții nu i-a mers tot atît de bine 
în științele sociale şi cu atît mai puţin în econo- 
mie. Întrucît economistul are de studiat un proces 
care evoluează deseori mai repede decît își poate 
termina el pregătirea profesională, este normal 
ca el să fie mai însetat decît oricare altul de 
obiectivitatea fizicii clasice. Desigur, o asemenea 
sete devine şi mai chinuitoare dacă este alimen- 
tată cu propoziții care desfid algebra, ca teza 
după care „societatea nu este suma indivizilor“. 
Să observăm însă că acesta este un mod destul 
de nefericit de a spune că societatea are proprie- 
tăți pe care individul singur nu le poate avea. 
Unora li se poate părea superfluu, altora futil să 
se mai insiste asupra acestui punct care este cris- 
talizat astăzi în geștaltism îl. În mod curios, 
opoziția față de această filozofie este mult ma: 
răspîndită printre specialiștii în științele sociale 
(și, desigur, printre filozofii pozitiviști) decît prin- 
tre reprezentanții științelor naturii. Max Planck, 
de pildă, a recunoscut deschis că „întregul nu 
este niciodată egal cu suma diverselor lui părți“42. 
H. Weyl s-a alăturat integral ideii pentru care 
H. Driesch a luptat atît de' dramatic. Pînă și în 
lumea anorganică — inclusiv fizica cuantică — 
„este exclus să deducem starea întregului din 


40 Esența acestei idei este însă mult mai veche decit 
par să-și dea seama promotorii ei. Vezi Platon, Philebos, 14 
și urm. 

41 Vezi K. MKoffka, „Gestalt“, Encyclopedia of Social 
Sciences (New York, 1930—1935), VI, 642—646, sau A Source 
Book of Gestalt Psychology, sub îngrijirea lui Willis D. Ellis 
(New York, 1938). Solomon E.Asch, „Gestalt Theory“, Inter- 
national Encyclopedia of the Social Sciences (New York, 
1968), VI, 158—175, face o apreciere critică la zi. 

42 Max Planck, The New Science (New York, 1959),p. 255. 
Vezi de asemenea A.S. Eddington, New Pathways în Science 
(Ann Arbor, 1959), p. 296. 


525 


starea părților lui“, ne previne Weyl%. Să luăm 
o melodie, exemplul clasic folosit de C. von Ehren- 
feld pentru a ilustra ce înseamnă geștaltismul. 
Criticii geştaltismului susțin că o melodie nu este 
decît o succesiune de note care pot fi identificate; 
fiecare notă are o existență independentă deoa- 
rece ea sună totdeauna la fel fie că este cîntată 
într-o melodie, fie că este cîntată singură. Ceea 
ce în mod inexplicabil refuză să vadă ei este că 
succesiunea are o calitate ( Gestaltquahităt ) pe care 
nu o posedă nici o notă singură: melodia însăşi 44. 
Într-adevăr, găsim Gestalt pînă şi în matematici. 
Un număr luat singur nu este nici rațional, nici 
irațional; de asemenea nu este continuu sau dens. 
Numai o pereche de numere poate fi rațională sau 
iraţională. Cînd spunem că v, de exemplu, este ira- 
tional, spunem de fapt că perechea (1, z) este astfel. 
De asemenea, numai o mulțime de numere soco- 
tite ca un întreg poate poseda calitatea continui- 
tății sau densității. După cum învăța Leibniz, 
în noțiunea de continuum „întregul precede păr- 
tile“. Nu există nici o modalitate de a reduce 
antinomia pe care analiza o creează între pro- 
prietățile întregului și proprietățile părților luate 
izolat 45. Să dăm cîteva exemple elementare din 
domeniul social: cu toate că fiecare centimetru 
din ravagiile făcute de o mulțime furioasă poate 
fi atribuit acțiunii unui anumit individ, un indi- 
vid singur nu poate prezenta niciodată proprie- 
tățile particulare ale unei atari mulțimi. De 
asemenea, un singur individ nu poate avea toate 
manifestările unei secte religioase sau cele pe care 


43 H. Weyl, The Open World (New Haven, 1932), p. 55 și 
urm. Gestalt este exemplificat extrem de interesant în struc- 
turile electrostatice de unul din fondatorii doctrinei: Wolf- 
gang Köhler, „Physical Gestalten“ (1920), în Source Book 
of Gestalt Psychology, sub îngrijirea lui _ Ellis, PP. 17—54. 

44 Max Wertheimer, „Gestalt Theory? (1925), în Source 
Book, citată în nota precedentă, p. 4. 

45 Făcind excepție printre pozitiviști, Bertrand Russell, 
The Principles of Mathematics (Cambridge, Anglia, 1903), 
p. 477, recunoaște explicit antinomia; dar el merge cu sigu- 
ranță prea departe cînd spune că aceasta se aplică. chiar și 
efectului compus al forțelor mecanice. 

le vedem la unele ceremonii de redeșteptare reli- 
gioasă. . Marx. avea perfectă dreptate să ridiculi- 
zeze economia lui Robinson Crusoe %6, în care 
nu există monopolişti, sindicate, conflicte în legă- 
tură cu repartiția sacrificiului și recompensei. 

Pe de altă parte, este mai bine să recunoaștem 
că ezitarea manifestată de cei mai mulți dintre 
noi cînd este vorba să renunțăm la teza că socie- 
tatea este suma indivizilor izvorăște dintr-o con- 
diție istorică: singurul caz în care teza este aproxi- 
mativ adevărată este societatea burgheză în care 
am crescut şi care se apropie cel mai mult de So- 
cietatea Civilă a lui Hegel *. Totuși, pînă și socie- 
tatea burgheză evoluează și în zilele noastre pro- 
babil că nu se mai potrivește cu normele enun- 
tate de Hegel 4%. 

Privită ca o reducere teoretică a unui do- 
meniu de fenomene, orice doctrină chimică este 
eronată de la început — exceptînd cazul acelor 
fenomene fizice care sînt indiferente faţă de di- 
mensiune. Ea poate fi cel mult acceptată ca un 
cod de procedură pentru analiza morfologică. 
În acest rol şi-a dovedit utilitatea în chimie, în 
fizica nucleară și, în măsură mai mică, în biolo- 
gia organismului. După toate probabilitățile, aci 
se situează limita ei, avînd în vedere că un eco- 
nomist atît de capabil ca Eucken nu a putut 
extrage din ea decît cîteva generalităţi vagi de 
mică valoare chiar pentru analiza morfologică. 
Doctrina lui Eucken îl lasă pe economist tot atît 
de nelămurit cum ar fi un naturalist căruia i 
s-ar spune numai că nutriția, apărarea și reproduce- 
rea sînt numitorul comun al tuturor organismelor. 

Importanța concluziei că știința economică nu 
poate fi o știință teoretică și în același timp una 
pertinentă poate părea pur academică. Din pă- 


46 Marx, Critique, p. 266. 

4? Hegel's Philosophy of Right, traducere de T.M. Knox 
(Oxford, 1953), pp. 124 și urm., 267. 

48 Pentru unele scurte observații asupra acestui punct 
vezi capitolul III(2) din articolul meu „Economic Theory and 
Agrarian Economics“ (1960), în AE și în Energy and Economic 
Myths, cap. 6. 

cate, nu este așa. Tenacitatea cu care aderăm la 
teza că teoria „standard“ este valabilă în toate 
cadrele instituționale — fie pentru că principiile 
ei sînt universal valabile, fie pentru că toate siste- 
mele economice nu sînt decît combinații ale unor 
elemente invariabile — influențează puternic efor- 
turile mondiale de dezvoltare a economiei națiu- 
nilor ale căror instituții se deosebesc de cele ale 
țărilor capitaliste. Aceste consecințe vor intra în 
istorie ca cel mai mare monument al arogantei 
siguranțe de sine a unor slujitori ai ştiinţei. 

De exemplu, cei mai mulți dintre noi jură pe 
axioma — care ne vine de fapt de la Marx — că 
dezvoltarea industrială este singura cale spre dez- 
voltarea generală, adică și spre dezvoltarea sec- 
torului agricol. Drept dovezi concrete se invocă 
faptul incontestabil că industrializarea a dus la 
dezvoltarea generală a Sudului Statelor Unite. 
Dar concepția înrădăcinată în ştiinţa economică 
„standard“ — anume că ceea ce este indicat pentru 
o țară este indicat pentru oricare alta — ne împie- 
dică să constatăm mai întîi că. Sudul face parte 
integrantă din cea mai dezvoltată economie capi- 
talistă și apoi că fermierul american nu este 
identic (sau măcar comparabil) din punct de ve- 
dere instituțional cu făranul din India sau din 
oricare altă țară. De fapt, cu cît este mai mare 
dezvoltarea industrială realizată de o națiune 
subdezvoltată cu un sector agricol predominant, 
suprapopulat și dezorganizat, cu atît mai temeinic 
dovedeşte o asemenea națiune că axioma indus- 
trializării este greșită: țărănimea continuă să fie 
la fel de înglodată în sărăcie ca mai înainte — 
un spectator pasiv și sumbru la bunăstarea cres- 
cîndă a cercului închis al celor care se desfată în 
Cadrilul Cererii Efective, singurul care se mișcă 
zi de zi tot mai repede. Dar pentru cine crede că 
relațiile de repartiție constituie miezul procesului 
economic, pînă și această situație are o explicație 
simplă. Ea nu este decît o fază în evoluția con- 
flictului social. 

3. Modelele aritmomorfice şi ştiinţa economică. 
Într-un pasaj deseori citat din „In the Neolithic 
Age“ Rudyard Kipling spune: 


Există șaizeci şi nouă de moduri de a compune 
imnuri tribale 
Şi fiecare din ele se potrivește perfect! 


Acesta nu este însă singurul motiv pentru care 
economia nu poate fi o știință teoretică. Întrucît 
chiar dacă nu ar exista decît 69 de imnuri econo- 
mice, tot nu am putea deduce legile lor dintr-o 
singură temelie logică. Legile -societății capita- 
liste, de pildă, nu sînt valabile în sistemul feudal 
și nici într-o economie agrară suprapopulată. Mai 
mult încă, numărul imnurilor economice nu este 
nici măcar finit ; în schimb există o gamă continuă 
de forme care alunecă una într-alta pe măsură ce 
procesul economic evoluează și care pînă la urmă 
ajung să se deosebească tot atît de mult ca o 
pasăre de un vierme. Natura evolutivă a proce- 
sului economic este deci cea care exclude înţele- 
gerea tuturor aspectelor lui importante cu aju- 
torul unui model aritmomorfic, fie el chiar dina- 
mic. „Meca economistului se află“, după cum a 
accentuat Marshall, „în biologia economică mai 
curînd decît în dinamica economică“4%. Totuși, 
cum a spus Marshall în continuare, nu avem altă 
alternativă decît să începem cu dinamica econo- 
mică. Ceea ce nu a spus el este că prin dinamică 
economică trebuie să înțelegem dinamica fiecărei 
specii cunoscute de imnuri economice, nu dina- 
mica generală în care crede știința economică 
„standard“. 

Am putea socoti deci că prima sarcină a știin- 
ței economice este să stabilească niște criterii 
generale de clasificare a tuturor sistemelor eco- 
nomice în genuri, specii și varietăți. Din păcate, 
cunoștințele noastre economice în această pri- 
vință sînt atît de reduse încît nici măcar un Linné 
economic nu ar putea elabora un sistem de clasi- 


42 Marshall, Principles, p. xiv. Vezi şi cap. 9 din volumul 
autorului Energy and Economic Mylhs. 

ficare. Tot ce putem face în stadiul de față este 
să cercetăm fiecare realitate economică în sine 
fără să căutăm neapărat caracteristici taxono- 
mice. Scopul nostru trebuie să fie construirea 
unui tip ideal care să prezinte „clar şi inteligibil 
din punct de vedere pragmatic“ trăsăturile spe- 
cifice ale acelei realități 5. Se poate susține însă 
că pînă şi această sarcină mai ușoară nu poate 
fi realizată în lipsa unui cod de clasificare. Prea 
mulți dintre noi considerăm astăzi că .sistemele 
de clasificare, noțiunile analitice abstracte şi, după 
K. Popper, chiar. „teoriile sînt anterioare obser- 
vațiilor“5!, ca și cum știința le-ar găsi pe toate 
gata elaborate. Uităm, se pare, nu numai că știința 
s-a născut din observația nedirijată, ci şi că unele 
idei preștiințifice preced întotdeauna pe cele știin- 
țifice 52. 

Lipsa unui cod de clasificare nu i-a împiedicat 
pe economiștii clasici — pentru a cita un singur 
exemplu — să descopere trăsăturile semnificative 
ale economiei capitaliste. În toate științele, nu 
numai în economie, există unele sarcini care re- 
clamă o doză apreciabilă de „finețe şi subtilita- 
te. 

Odată ce am adunat o serie utilizabilă de pro- 
poziții descriptive despre o realitate dată, con- 
struirea unui model aritmomorfic este o muncă 
relativ uşoară. Fiecare realitate economică ar 
trebui să fie înzestrată cu un asemenea model 
de îndată ce aceasta devine posibil 54%. Cu atît mai 


50Max Weber, The Methodology of the Social Sciences 
(Glencoe, Ill., 1949), p. 90. 

51 Karl R. Popper, The Poverty of Historicism (Boston, 
1957), p. 98. Ideea apare implicit sau explicit în multe lucrări; 
de ex., Jevons, Theory, p. 22. 


52 Albert Einstein, Ideas and Opinions (New York, 1954), 
p. 276. 


53 Marshall, Principles, p. 769. 


54 În ce privește pierderea suferită pentru că nu s-a proce- 
dat astfel, vezi capitolul I(4) din articolul meu „Economic 
Theory and Agrarian Economics“, republicat în AE și în 
Energy and Economic Myths. Fără îndoială, instrumentele 
analitice elaborate de economia „standard“ s-au dovedit 
potrivite în multe alte situații. Acesta nu este un motiv pentru 

greu este de înțeles părerea că „teoretizarea este 
prematură chiar în cazul sistemului capitalist“55. 
De fapt, judecînd după imensele dificultăți întîm- 
pinate de Werner Sombart și alți economiști 
inspirați, ar trebui mai curînd să spunem laolaltă 
cu Marshall că economia politică nu este încă 
matură pentru istoriografie 5. Și dacă știința 
economică pare că se deplasează acum în sens 
opus, este numai pentru că economiștii moderni 
își petrec cea mai mare parte a timpului teoreti- 
zînd, unii din ei teoretizînd doar în van. 

Modelele aritmomorfice, din fizică sau din ori- 
care altă știință, satisfac unele nevoi legitime ale 
Intelectului şi, după părerea mea, ale Didacticii 
într-o măsură chiar mai mare. Omul de știință 
care neagă că mintea lui, cel puțin, înţelege o 
reprezentare sub formă de diagramă şi, dacă el 
are o oarecare pregătire, un model matematic 
mai bine și mai repede decît o analiză verbală 
a aceleiași situații este liber să iasă la raport 
oricînd vrea. În plus, dintre toți oamenii de știin- 
tă, economiștii nu trebuie să-și dea greșeala pe 
față opunîndu-se folosirii instrumentului matce- 
matic în analiza economică, deoarece această ati- 
tudine echivalează cu încălcarea principiului efi- 
cienței maxime. În numele aceluiași principiu 
trebuie însă să deplîngem afecțiunea exagerată 
pentru matematică care-i face pe mulţi să o folo- 
sească chiar atunci cînd pentru problema res- 
pectivă în forma ei nealterată ar fi suficientă o 
simplă diagramă. 


a spune împreună cu Schumpeter, Essays, p. 274, nota, că un 
model în care prețurile factorilor nu sînt proporționale cu 
productivitățile lor marginale este „totuși teorie a producti- 
vității marginale“. Căci atunci teoria lui Einstein ar fi tot o 
teorie newtoniană : în ambele teorii există o formulă de adunare 
a vitezelor. 

55 Gambs, Beyond Supply and Demand, p. 64. 


56 Memorials of Alfred Marshall, sub îngrijirea lui A.C. 
Pigou (Londra, 1925), p. 489. 

Voi adăuga că poziţia adoptată de mulți din 
colegii mei care spun că „matematica este limbaj “57 
tinde mai curînd să ascundă faptul că ori de cîte 
ori se poate folosi instrumentul matematic pro- 
cesul analitic poate fi realizat mai repede decît 
atunci cînd se efectuează numai cu ajutorul lo- 
gicii obișnuite. Dacă se urmăreşte geneza lui, 
arsenalul matematic este fără îndoială produsul 
logicii obișnuite, după cum filogenetic mijloa- 
cele de producție se trag din muncă, iar organis- 
mele vii din materia elementară. Dar, odată năs- 
cute din cauza lor materială, aceste forme au pre- 
zentat calităţi noi care de atunci le-au deosebit 
continuu de logica obișnuită, respectiv de muncă 
și de materia inertă. Pentru a obține un cal, de 
exemplu, nu mergem înapoi urmărind procesul 
evolutiv prin care un cal s-a născut treptat din 
substanța fără viață. Nici nu producem ciocane 
de oțel folosind ciocane de piatră găsite întîm- 
plător în natură. Este mai eficient să profităm 
de faptul că putem obţine un cal dintr-un cal 
și mijloace de producție cu ajutorul mijloacelor 
de producție. La fel, ar fi perfect absurd să ne 
bazăm numai pe logica obișnuită ori de cîte ori 
putem folosi un instrument matematic sau ori 
de cîte ori vrem să demonstrăm o propoziţie 
matematică. Fiecare generație învață matema- 
tica de la început în şcoli tocmai pentru că ast- 
fel vrem nu numai să ne menţinem intact capita- 
lul matematic ci și să dezvoltăm talentul mate- 
matic al generațiilor viitoare. Este înspăimîn- 
tător să ne închipuim distrugerea tuturor mijloa- 
celor de producție actuale, dar şi mai înspăimîn- 
tător este să ne închipuim că toți oamenii au 
uitat dintr-odată toată matematica. Acest gînd 
însă ne poate face să ne dăm seama că din punct 
de vedere calitativ matematica nu este numai 
limbaj și că, deşi a fost creată de om, nu este 


5? P.A. Samuelson, „Economic Theory and Mathematics 
— An Appraisal“, Papers and Proceedings, American Eco- 
nomic Review, XLII (1952), 56. 

numai un joc arbitrar de semne și reguli ca, de 
pildă, șahul. 

Imensa satisfacție pe care i-o dau Intelectului 
modelele aritmomorfice nu trebuie să ne inducă 
în eroare făcîndu-ne să credem că și celelalte 
roluri ale lor sînt aceleași în științele sociale și 
științele naturale. În fizică un model este și „un 
instrument de calcul, cu care putem calcula răs- 
punsul la orice întrebare despre comportamentul 
fizic al sistemului fizic respectiv“58. Același lucru 
este adevărat și pentru modelele din ingineria 
economică. Descriem mai bine rolul specific al 
unui model fizic spunînd căun asemenea model 
este un Zar exact al unui anumit segment al 
realității fizice. Dar chestiunea, pe care am ri: 
dicat-o în „Economic Theory and Agrarian Eco- 
nomics“ (republicat în Analytical Economics) şi 
pe care îmi propun s-o explic acum mai în amă- 
nunt, este că un model economic nu constituie 
un tipar exact ci o schiță analitică. 


Economiștilor le place să spună că, din moment 
ce nici un model, din fizică sau din economie, 
nu este exact în sens absolut, putem doar alege 
între un model mai exact și unul mai puțin exact. 
Unii susțin de asemenea că precizia necesară 
depinde de obiectivul nostru imediat: folosirea 
unui model mai puțin exact poate fi uneori mai 
rațională 5. Aceasta este adevărat, dar nu vine 
în sprijinul părerii — afirmate explicit de Pa- 
reto — că nu are rost să subliniem inexactitatea 
modelelor economice. O asemenea poziție igno- 
rează un amănunt important, anume că în fizică 
un model trebuie să fie exact în raport cu cel mai 
fin instrument de măsură existent în acel moment. 
În caz contrar, se renunță la model. Există deci 
un sens obiectiv în care putem spune că un model 
fizic este exact, și acesta este sensul în care este 


58 P.W. Bridgman, The Nature of Physical Theory (Prin- 
ceton, 1936), p. 93. Sublinierea îmi aparține — N.G.R. 


59 Pareto, Manuel, pp. 11, 23 și passim; de asemenea 
Milton Friedmann, Essays, în Positive Economics (Chicago, 
1953), pp. 3—43. 

folosit termenul în „tipar exact“. În științele so- 
ciale nu există însă o asemenea normă obiectivă 
a exactității. Prin urmare, nu există nici o probă 
strictă a -valabilității unui model economic. Și 
nu folosește la nimic să-l imităm pe Aristotel, 
care spunea că un model este „adecvat dacă reali- 
zează acel grad de exactitate care este propriu su- 
biectului său“50. Putem oricînd declara că modelul 
nostru posedă gradul adecvat de exactitate. În plus, 
factorii responsabili de absența unei norme obiec- 
tive a exactităţii fac ca şi compararea cxactității 
să fie o problemă spinoasă. 

Pentru a ilustra acum deosebirea dintre tipar și 
schiță analitică voi aminti că nu trebuie să știm 
electronică pentru a asambla un aparat de radio 
pe care l-am cumpărat sub formă de piese deta- 
șate. Tot ce trebuie să facem este să urmărim 
automat planul însoțitor, care este o reprezen- 
tare operațională prin simboluri a mecanismului 
corespunzător. Nu este necesar să demonstrez 
faptul că nici un model economic propriu-zis nu 
poate servi unui neinițiat și nici măcar unui eco- 
nomist desăvirșit drept îndrumător de acțium 
automate. Cunoaştem cu toții nemulțumirea expri- 
mată de membrii consiliilor de administrație după 
fiecare adunare în care un consultant economic 
și-a prezentat „teoria lui ridicolă“. Mulţi absol- 
venți ai facultăților sînt de asemenea profund 
dezamăgiți descoperind că, în ciuda celor auzite 
mai înainte, economia politică nu le poate da 
un manual de operații bancare, planificare, pro- 
bleme fiscale și așa mai departe. Fiind doar o 
schiță. analitică, un model economic nu poate 
servi drept îndrumător decît inițiatului care și-a 
format discernămîntul analitic printr-un antre- 
nament laborios. Măiestria economică nu se poate 
lipsi de „fineţe și subtilitate“ — să-i spunem artă, 
dacă doriți. Şi este profund regretabil că uneori 
economistul se lasă întrecut de profan în această 
privință. Părerea răspîndită că rolul economistului 


60 Aristotel, Etica nicomahică, 1094? 12—14. 

este de a analiza politicile posibile, pe cînd adop- 
tarea acestora este arta guvernării îl nu consti- 
tuie o scuză. O analiză făcută fără artă nu poate 
folosi unei arte. 

Speranţa lui Jevons că pînă la urmă economia 
va deveni o știință exactă a umplut inimile multor 
mari economiști. Irving Fisher mai nutrea această 
speranţă la 80 de ani €2. Și dat fiind că prin știință 
exactă sau adevărată toți au înțeles o știință 
constînd din mijloace de calculat — definiție care 
ne vine de la Iluminism ® — toţi au căutat să 
sublinieze natura cantitativă a domeniului eco- 
nomic. Schumpeter a susținut chiar că economia 
este „cea mai cantitativă... din toate ştiinţele“, 
întrucît faptele pe care le observă sînt „transfor- 
mate în numere de viață însăși & — argument 
mult mai impresionant decît al lui Jevons. Ca și 
Jevons, unii economiști au mers mai departe şi 
au susținut că pînă și plăcerea poate fi calcu- 
lată exact'6. Dar nici unul nu a acordat atenție. 
faptului că reprezentanții științelor naturii, care 
știu ce sînt cu adevărat măsurătoarea și calculul, 
zîmbeau adesea la această idee 66. Ciţiva econo- 
mişti au subțiat însă treptat definiția clasică a 
științei exacte făcînd o deosebire între mijloace 
cantitative şi numerice 6. Pentru acest punct de 
vedere, un model economic este exact chiar dacă 
nu serveşte ca mijloc de calcul, cu condiția să 
constituie o reprezentare cu creionul pe hîrtie a 
realității. 


61 Cf. Homan (nota 14, mai sus), p. 15. 

62 Ragnar Frisch, „Irving Fisher at Eighty“, Econometrica, 
XV (1947), 74. 

63 Cf. The Logic of Hegel, traducere de W. Wallace (ed. 
a 2-a, Londra, 1904), p. 186. 

64 Schumpeter, Essays, p. 100 și urm. 

65 Deși poate părea surprinzător, exact această idee se 
întilnește la Platon: “Dacă nu ai avea capacitatea de a cal- 
cula, nu ai putea calcula plăcerea viitoare și viața ta nu ar fi 
viața unui om, ci viața unei stridii sau unui pulmo marinus“. 
Philebos, 21. 

6 De ex., Max Planck, The New Science, p. 308. 

67 Robins, An Essay (nota 3, mai sus), p. 66; Joseph A. 
Schumpeter, History of Economic Analysis (New York, 1954), 
p. 955. 

Să ne amintim că, cu agresivitatea lui carac- 
teristică, Pareto a susținut că Walras transfor- 
mase deja economia într-o știință exactă. Dar, 
deși afirma cu tărie că putem stabili valoarea 
oricărui parametru vrem, el a declarat explicit 
că, în opoziție cu Walras, nu crede în posibili- 
tatea de a rezolva efectiv un sistem walrasian 
concret 65. Asemenea lui Cournot înaintea lui, 
Pareto considera că singurul obstacol care împie- 
dică economia să fie o ştiinţă numerică, la fel cu 
astronomia, este imensitatea ecuațiilor ®. 


Mulți împărtăşesc încă ideea că sistemul walra- 
sian ar fi un instrument de calcul exact pentru 
un demon laplacean. Să ne închipuim însă un 
nou demon care poate face cu viteza gîndului 
toate observaţiile necesare pentru a determina 
toate funcţiile de ofelimitate și producție, rezolva 
sistemul și comunica soluția tutror celor inte- 
resați. După Pareto, toți vor fi perfect satisfă- 
cuți de soluție și economia va rămîne în echilibru, 
dacă nu pe vecie, cel puțin pînă cînd echilibrul 
va fi tulburat de noi forțe venite din afară. 

Acest mod de a gîndi ignorează un fenomen 
crucial: faptul că un individ pus într-o nouă situa- 
ție economică își poate modifica preferințele. Ex 
posi el poate descoperi că răspunsul pe care l-a 
dat demonului nu era corect. Echilibrul calculat 
de demon este astfel tulburat imediat nu prin 
intervenția unor factori exogeni ci din cauze 
endogene. Prin urmare, dacă din întîmplare nu 
posedă o minte divină capabilă să scrie întreaga 
istorie a lumii înainte ca aceasta să se întîmple, 
demonul va trebui să recalculeze mereu echilibre 
care dispar imediat ce sînt calculate. Dar atunci 


68 V, Pareto, „Teoria matematica dei scambi foresteri“, 
Giornale degli economisti, VI (1894), 162. Trebuie să adaug 
că acest izvor ne arată că G. Demaria greșește spunînd că 
Pareto credea că sistemul lui le va permite economiştilor să 
facă același fel de previziuni ca astronomii. Vezi V. Pareto, 
Scritti teorici, sub îngrijirea lui G. Demaria (Milano, 1952), 
P. XiX. 

6 A. Cournot, Researches into the Mathematical Principles 
of the Theory of Wealth (New York, 1897), p. 127, 

el nu ar mai fi un demon „ştiinţific“. Primul dintre 
mulți alții, Pareto nu a vrut să aibă nimic de-a 
face cu clarviziunea. 


Există cel puţin încă o dificultate pe care ar 
întîmpina-o cu siguranță demonul cînd ar rezolva 
sistemul walrasian. Este vorba de efectul Edip 
care se reduce la următoarele: anunțarea unei 
acțiuni care urmează să fie întreprinsă modifică 
datele pe care fiecare individ își bazează antici- 
pările şi, prin urmare, îl face să-și revizuiască 
planurile pe care le avea mai înainte. Preferin- 
tele pot fi şi ele supuse unui efect Edip. Cineva 
preferă un Rolls-Royce unui Cadillac, însă poate 
să renunțe la el dacă află că și vecinul lui va cum- 
păra un Rolls-Royce. Dificultatea constă în aceea 
că nici un proces în care acționează efectul Edip 
nu poate fi reprezentat printr-un model analitic. 
Într-o formă foarte simplă: dacă mă hotărăsc 
să stabilesc abia sîmbăta viitoare, nu mai înainte, 
cum îmi voi petrece sfîrșitul de săptămînă, nu am 
cum să știu acum ce voi face duminica viitoare. 
Așadar, nici un instrument analitic nu-mi poate 
permite mie (sau oricui altcuiva) să descriu cursul 
viitoarei mele acțiuni și, prin urmare, nici pe a 
comunității din care fac parte. 

Edgeworth a spus odată că „tratarea varta- 
bilelor ce şi cum ar fi constante este eroarea carac- 
teristică economistului nematematician'70. Dar un 
economist care se limitează la modelele matema- 
tice este împovărat cu un păcat și mai mare căci 
el ignorează complet factorii calitativi care pro- 
voacă variabilitatea endogenă. Bridgman a avut 
deci dreptate să reproşeze specialistului în știin- 
tele sociale că nu reușește să aleagă factorii semni- 
ficativi cînd descrie realitatea socială 71. 

Încă o dată constatăm dezavantajul introducerii 
unei evanghelii din fizică în economie și inter- 
pretării ei într-un mod mai catolic decît consis- 


70 F.Y. Edgeworth, Mathematical Psychics (Londra, 1932), 
p. 127 nota. 


71 Bridgman, Reflections, p. 447 și urm. 

toriul fizicienilor??. Fizica este îndreptățită să se 
bizuie numai pe ce poate fi perceput prin simțuri, 
adică numai pe ce este observabil, deoarece acesta 
este singurul contact pe care-l avem cu lumea 
exterioară. Este de asemenea de înțeles că fizica 
tratează drept ficțiune şi priveşte cu neîncredere 
fenomenele neobservabile pe care a trebuit să le 
inventeze pentru a unifica într-o singură imagine 
fenomene observabile disparate și a-și simplifica 
astfel temelia logică. Dar economia politică nu 
are absolut nici un motiv să trateze drept ficțiune 
izvoarele acțiunii economice — trebuințele, cre- 
dintele, anticipările, atitudinile instituționale etc. 
Întrucît de aceste elemente luăm cunoștință direct, 
adică mai bine decît de oricare din „observabile- 
le““ economice — prețurile, vînzările, producția 
ș.a. 

Fără îndoială, mulți economiști matematicieni 
trebuie să fi fost conștienți de faptul că într-un 
model aritmomorfic nu există loc pentru încli- 
națiile omenești. Jevons i-a pornit pe toți în cău- 
tarea unei măsuri cardinale a utilității. Mai recent 
alți economiști au încercat să stabilească o ase- 
menea măsură și pentru incertitudine. Toate aceste 
strădanii trebuie privite cu mîndrie căci știința 
nu trebuie să lase nici o piatră neîntoarsă.Cu 
toate acestea, tocmai aceste strădanii ne-au făcut 
să ne dăm treptat seama că măsurabilitatea, 
ordinală sau cardinală, reclamă condiţii foarte 
stricte. Uncle din aceste condiții au fost scoase 
la lumină pentru prima dată în articolul meu 
din 1936 „The Pure Theory of Consumer's Be- 
havior“, republicat în Analytical Economics. 
Urmînd această linie de gîndire în alte cîteva 
articole, incluse în partea a II-a a acelui volum, 
am putut arăta —în mod convingător, sper — 


—— 


72 Unii economişti nu vor să accepte cu nici un chip modelele 
aritmomorfice în economie. De ex., F.A. Hayek, „The Use 
of Knowledge in Society“, American Economic Review, XXXV 
(1945), 519—530. Aceasta este o poziție extremă pe care, 
după cum trebuie să rezulte limpede din observațiile prece- 
dente, nu o împărtăşesc. Eu susțin că Marshall avea perfectă 
dreptate în această privință. Vezi Principles, anexa D. 


538 


că nici trebuințele, nici anticipările nu îndepli- 
nesc condițiile măsurabilității. Toate demonstra- 
țiile privind modul de a stabili o măsură a tre- 
buințelor și anticipărilor sînt aparent corecte da- 
torită „aberației ordinaliste““ — cum am propus 
să numim ideea că o structură în care întîlnim 
„mai mult“ și „mai puţin“ este neapărat un 
continuum liniar*. 

Dar setea noastră de măsură este atît de puter- 
nică încît unii economiști au încercat să elimine 
toate dovezile și argumentele logice împotriva 
măsurabilității înclinațiilor omenești spunînd că, 
dacă atitudinile psihice sînt „inaccesibile științei 
și măsurătorii, partida este pierdută înainte de 
a face prima mișcare“?8. Este limpede că jocul 
căruia i se aplică această afirmație nu poate fi 
altul decît „știința este măsurătoare“. Dar de ce 
să fie acesta singurul joc pe care-l poate juca un 
om de știință? Tocmai din cauza acestei întrebări 
am încercat să prezint în aceste pagini toate 
dovezile pe care le-am putut aduna — oricît de 
tehnice sau de plictisitoare ar putea părea la 
prima vedere — pentru a demonstra că nici o 
știință nu poate evita complet noţiunile dialec- 
tice. După cum am explicat, știința nu poate 
face aceasta deoarece nu poate ignora la infinit 
Schimbarea. Ideea că înclinațiile omenești, care 
constituie principalul vehicul al Schimbării eco- 
nomice, nu sînt noțiuni aritmomorfice nu este 
deci un capriciu al unui mod de gîndire neştiin- 
țific. 

Concluzia evidentă este că, pentru a fi o știință 
nu numai a cantităților „observabile“, ci: și a 
omului, economia trebuie să se bazeze în mare 


* A se vedea și noile rezultate din volumul Energy and 
Economic Myths, cap. 13. 

73 S.S. Stevens, „Measurement and Man“, Science, 21 fe- 
bruarie 1958, p. 386. Acesta este vechiul refren al lui Bentham. 
Dar Bentham a mărturisit cel puțin că merge împotriva 
faptelor elementare. Vezi capitolul IV, mai sus, nota 3. 

măsură pe raționamentul dialectic 74. Poate că 
aceasta înțelegea Marshall prin „finețe și subtili- 
tate“. Dar în același timp el a adăugat că ştiinţa 
economică „nu trebuie să fie nevertebrată... [ci] 
să aibă o coloană vertebrală solidă constînd din 
analiză și raționament făcut cu grijă“?5. Faptul 
că Marshall nu a spus „raționament exact“ este 
profund semnificativ. Pentru că raționamentul 
dialectic nu poate fi exact. Dar, după cum am 
spus mai înainte (în capitolul 11.6), raționamentul 
dialectic poate fi și trebuie să fie corect. Există 
două metode cunoscute de verificare a corecti- 
tudinii raționamentului dialectic: analiza socra- 
tică și schița analitică. În mod destul de surprin- 
zător i le datorăm lui Platon, care le-a folosit 
frecvent în Dialoguri 76. Două mii de ani mai 
tîrziu, în 1690, William Petty i-a uimit pe repre- 
zentanții științei politice cu propunerea de a aplica 
una din metodele lui Platon în raționamentul 
economic: „Metoda la care recurg pentru aceasta 
nu este încă foarte obișnuită, căci în loc de a 
folosi numai Termeni comparativi şi superlativi 
și Argumente intelectuale, am trecut la... expri- 
marea în Numere, Greutăţi sau Măsuri, [care] în 
cel mai rău caz sînt suficiente ca Supoziţii pentru 
a arăta calea spre Cunoașterea la care țintesc“7. 

Poate că cel mai evident merit al unui model 
aritmomorfic este cel recunoscut de mai toate 
criticile economiei matematice: meritul de a scoate 
la lumină erori importante din lucrările unor 
economiști literați care au raționat dialectic. În 
această privință, rolul modelului matematic în 
economie, ca și în multe alte științe, este analog 


74 Vreau să amintesc cititorului că sensul pe care-l dau eu 
raționamentului dialectic se deosebește de sensul lui Hegel, 
deci și de al lui Marx. Cf. capitolul II, mai sus, nota 27; de 
asemenea mai jos, nota 80. 

75 Marshall, Principles, p. 769. 

76 Citatul „Ideile superioare ... nu pot fi exprimate decit cu 
ajutorul exemplelor“ (Omul politic, 277) este suficient pentru 
ilustrare. 

7? The Economic Writings of Sir William Petty, sub îngri- 
jirea lui C.H. Hull (2 vol., Cambridge, Anglia, 1899), I, 244 
și urm. 

rolului pe care îl are în aritmetică proba prin 
eliminarea lui 9*. Amîndouă sînt moduri expe- 
ditive de a descoperi greșeli în operații mintale. 
Ambele acționează negativ; dacă nu dau la iveală 
nici o greșeală, nu înseamnă că argumentul dia- 
lectic sau calculul aritmetic sînt perfect corecte. 
Deşi acest lucru este important, se pare că numai 
F.H. Knight a văzut că teoria economică arată 
„ce este 'greşit' mai curînd decît ce este 'corect''78. 

Al doilea rol al modelului aritmomorfic este 
să ilustreze anumite aspecte ale unui argument 
dialectic pentru a le face mai inteligibile. Putem 
folosi, de exemplu, o funcţie de ofelimitate care 
conține un parametru special pentru a discuta 
în mod didactic problema modificării gusturilor 
sau o distribuție a probabilității pentru a ilustra 
situația unui individ față în față cu incertitudi- 
nea 79. Ori, asemenea lui Walras sau Leontief, 
putem construi un sistem cu dimensiuni nedefi- 
nite pentru a ilustra unele aspecte importante 
ale întregii economii 80. 

Aceste două roluri ale modelului matematic cir- 
cumscriu rațiunea de a fi a ceea ce trece în mod 
curent drept: „teoria economică“: să dea rațio- 
namentului nostru dialectic o „coloană vertebrală 
solidă“. O schiță analitică trebuie deci să fie for- 


* Dacă adunăm pe rînd cifrele membrilor unei sume și 
eliminăm (scădem) pe 9 de fiecare dată cînd obținem un număr 
mai mare decit el, restul trebuie să fie egal cu celrezultat 
în urma efectuării acelorași operaţii cu cifrele totalului 
sumei (nota trad.). 

738 Knight, On the History (nota 24, mai sus), p. 177. 

79 Am folosit exact această metodă platoniciană pentru 
a analiza efectele histerezisului și noutății în alegerea pe care 
o face consumatorul. Cf. „The Theory of Choice and the 
Constancy of Economic Laws“ (1950), republicat în AE. 
Concluzia la care am ajuns— simetrică cu observația lui 
Marshall cu privire la oferta pe termen lung a unei industrii— 
este că și curbele cererii consumatorului sînt ireversibile. 
Aceeași schiță analitică mi-a permis de asemenea să scot în 
evidență iluzia că experiențele făcute cu un individ îl lasă 
tot cum era el la început și că, prin urmare, cu ajutorul lor 
putem să prevedem comportamentul lui. 

80 Vreau să adaug că o șchiță analitică nu reușește dacă 
abordarea epistemologică a procesului economic urmează exact 
dialectica hegeliană, ca în cazul lui Marx. Cf. capitolul IX. 13 și 14. 

mulată cu maximum de rigoare fără nici o con- 
siderație pentru aplicațiile ei practice. De ase- 
menea, în „teoria pură“ nu există loc nici măcar 
pentru noțiunile pseudoaritmomorfice, cum sînt 
indicele prețurilor, costul vieții, producția globală 
și altele. Acestea au fost atacate de mai toate 
autoritățile în materie de teorie 8! — şi pe bună 
dreptate în ce privește teoria pură. 


Deşi au fost aprig criticate, aceste noțiuni pseu- 
do-aritmomorfice au avut o soartă din ce în ce 
mai bună. Macroeconomia a ajuns să înăbușe 
aproape complet microeconomia. Departe de a 
crea nedumerire, acest fenomen se explică foarte 
simplu. Coordonate ca nivelul de trai, venitul 
național real, producția globală etc. sînt mult 
mai semnificative pentru procesul economic decît 
gusturile dlui X sau modul de fixare a prețurilor 
folosit de întreprinzătorul Y. Ca toate celelalte 
coordonate esențiale ale aceluiași proces ele sînt 
noțiuni dialectice. Se deosebesc de celelalte numai 
pentru că pot fi reprezentate -printr-un număr 
dacă sînt reduse la un individ și la un moment. 
Din acest număr putem construi o pseudomăsură 
care este totdeauna un tip de medie. Faptul că 
nu putem spune niciodată ce formulă trebuie să 
alegem pentru a calcula această medie și nici 
de ce un număr mai mare sau mai mic decît 
cel obținut printr-o formulă oarecare ar fi tot 
atît de nimerit ne arată că în esență o pseudo- 
măsură este o noțiune dialectică. 

După cum se întîmplă deseori, același motiv 
pentru care pseudomăsurile sînt otravă pentru 
„teorie“ explică succesul lor în descrierea și ana- 
liza faptelor concrete. În modul în care este uti- 
lizat, un indice sau un total nu este un glonte 
ascuțit, ci o bucată de chit care acoperă o ţintă 
dialectică ca, de pildă, „nivelul de trai“ sau „pro- 


81 De ex., N.G. Pierson, „Further Considerations on 
Index-Numbers“, Economic Journal, VI (1896), 127 și urm. 
Lionel Robbins, An Essay, p. 66; W.W. Leontief, „Implicit 
Theorizing: A Methodological Criticism of the Neo-Cambridge 
School“, Quarterly Journal of Economics, LI (1937), 350. 

dusul național“ mai bine decît un glonte. De aceea 
tot mai mulți economiști sînt de părere că, deși 
nu este prea clară, macroanaliza dă rezultate mult 
mai bune decît microeconomia tradițională care 
utilizează briciul lui Ockham *. Dar adevăratul 
motiv este poate acela că, pînă la urmă, și-au 
dat seama că variabilele cele mai semnificative 
se referă la societate, nu la individ. 

Observațiile de mai sus trebuie interpretate ca 
o inițiativă menită să așeze macromodelul mate- 
matic pe un piedestal înalt în galeria planurilor 
exacte. De fapt, privit ca un astfel de plan, un 
macromodel are mai multe puncte vulnerabile 
decît un micromodel. 


În primul rînd, spre deosebire de modelul lui 
Walras-Pareto, un macromodel este recunoscut 
drept incomplet deoarece, ni se spune, macro- 
coordonatele semnificative sînt prea numeroase 
pentru capacitatea noastră de calcul. Scuza este 
cunoscută. Adevărul este însă că numărul coor- 
donatelor depășește capacitatea noastră analitică 
și, prin urmare, nu putem spune nici măcar care 
sînt cele semnificative. Dacă ne amintim discuția 
anterioară despre exactitatea obiectivă, înțelegem 
de ce nu este prea edificator să explicăm ex Post 
că un model nu este un tipar exact întrucît unele 
variabile semnificative sînt lăsate pe dinafară. 
Totuşi, foarte adesea sîntem nevoiţi să dăm această 
explicaţie. 

În al doilea rînd, în general modelele macro- 
economice constau dintr-un sistem de ecuaţii care 
are o structură cu totul specială: cuprinde numai 
funcții analitice. Or, o funcție analitică, f(x), are 
o proprietate particulară: valoarea ei pentru orce x 


* Principiu formulat pentru prima oară de William din 
Ockham în secolul XIV. Cunoscut astăzi și sub denumirea 
de principiul economiei sau legea  parcimoniei, el afirmă că 
în orice sistem, un model economic de exemplu, trebuie să 
existe un număr minim de propoziții nelegate între ele şi de 
propoziţii nedemonstrate. Astfel, cînd. avem de hotăriît între 
două explicații ale aceluiași fenomen, trebuie să o alegem pe 
cea care cere mai puține presupuneri simplificatoare (nota 
trad.) 

este determinată complet de valorile pe care le 
are f(x) într-un interval oarecare oricât de mic 82. 
Motivul pentru care folosim numai asemenea func- 
ţii este evident. Fără funcţii analitice nu am pu- 
tea extrapola modelul dincolo de domeniul ob- 
servațiilor trecute 8. Dar de ce trebuie legile eco- 
nomice, sau de fapt orice alte legi, să fie exprimate 
prin funcţii analitice? Sîntem desigur înclinați 
să atribuim realității un grad de ordine mult mai 
mare decît cel confirmat de fapte. Aceasta este 
îndeosebi adevărat în cazul macromodelelor liniare 
— exceptînd poate modelele care se ocupă numai 
de fluxuri de materiale ca al lui Leontief. Totuși, 
pînă și macromodelele liniare sînt aclamate de 
obicei pentru că au trecut cu succes prin cele mai 
cumplite furci caudine ale analizei statistice. Ui- 
tăm deseori însă să întrebăm dacă furcile caudine 
nu au fost o simplă farsă. Valabilitatea testelor 
statistice, chiar a celor neparametrice, reclamă 
condiții pe care o structură care se modifică ra- 
pid, ca procesul economic, nu le îndeplinește 
decît accidental. În plus, dacă o formulă nu 
trece testul, putem oricînd adăuga încă o varia- 
bilă, scoate o alta și așa mai departe. Alegîndu-ți 
cu pricepere dălțile, poţi oricînd dovedi că în 
interiorul oricărei buturugi se află o madonă fru- 
moasă 84. 

În al treilea rînd, însăşi ideea de relație mate- 
matică (a se citi aritmomorfică) între pseudo- 
măsuri, ca cele folosite în economie, este o evi- 
dentă contradicție în termeni. Întrucît, spre deo- 
sebire de condiţiile existente în alte domenii, în 
economie nu există nici o bază pentru a repre- 


82 Cf. capitolul VIII.5. 

83 Vreau să adaug o idee care mi se pare importantă: fără 
funcțiile analitice nu am putea susține nici că o lege se schimbă 
odată cu dimensiunea sau cu fazele ciclului activității eco- 
nomice, de exemplu. 

84 Vezi comentariile mele la articolul lui G.H. Orcutt, 
„Toward Partial Redirection of Econometrics“, Review of 
Economics and Statistics, XXXIV (1952), 201—211, și 
„Further Thoughts on CorradoGini's Delusioni dell’ econometria“, 
Metron, XXV (1966), 265—279, ambele articole republicate 
în Energy and Economic Myths, capitolele 10 și 12. 

zenta venitul mediu, de exemplu, prin aceeași 
formulă de medie în toate timpurile sau peste tot. 
Deşi o afirmație ca „venitul real mediu crește 
odată cu proporția producției industriale din pro- 
dusul național brut“ nu este perfect clară, ea 
ridică mai puține întrebări decît dacă ar fi în- 
locuită printr-o formulă matematică complexă. 
Desigur, nu ar trebui să existe restricţii în pri- 
vința ingredientelor pe care le poate folosi în 
bucătăria analitică un economist sau un repre- 
zentant al științelor naturii. Dacă cineva consideră 
că „semicontinuitate inferioară“, „bicompactitate“, 
„condiţia lui Lipschitz“ sau oricare ingredient ra- 
finat de felul acestora ar putea da mai multă 
savoare bucatelor lui, trebuie să fie bineînțeles 
liber să le folosească. Dar nu trebuie să se lase 
atît de ademenit de aceste ingrediente exotice 
încît să uite pentru ce anume s-a dus la început 
în bucătărie. Calitatea produsului final este sin- 
gura care contează. În ce priveşte această cali- 
tate, un mare specialist în econometrie ne dez- 
văluie concluzia la care a ajuns după o îndelungată 
experiență, pentru ca noi să medităm asupra ei: 
„Trebuie să acceptăm faptul că modelele care 
folosesc noţiuni și instrumente teoretice și sta- 
tistice complicate nu au dat rezultate categoric 
mai bune, în majoritatea testelor existente, decît 
formulele de extrapolare cele mai simpliste și 
mecanice“ 85. 


După părerea mea aceasta nu este totul. Cu 
cît este mai complicat modelul și cu cît este mai 
mare numărul variabilelor pe care le conține, cu 
atît mai mult scapă controlului nostru mintal, 
singurul posibil în ştiinţele sociale. Nu există 
laboratoare în care fenomenele sociale să poată 
fi verificate experimental. La urma urmelor, un 


85 TC. Koopmans, Three Essays on the State of Economic 
Science (New York, 1957), p. 212. Natural, afirmația se 
referă la reușita modelelor în a prevedea evenimentele viitoare, 
nu în a ajusta observațiile din trecut folosite în evaluarea para- 
metrilor. După cum am observat mai sus, nu ducem lipsă de 
instrumente econometrice cu care un economist poate obține 
o ajustare oricît de bună dorește. 

model „simplist“ poate fi o reprezentare mai lă- 
muritoare a procesului economic cu condiția ca 
economistul să-și fi dezvoltat priceperea în așa 
măsură încît să poată alege cîteva elemente sem- 
nificative din mulțimea faptelor învălmășite. Ale- 
gerea faptelor care contează este principala pro- 
blemă a oricărei științe, după cum au insistat 
Poincaré și Bridgman 8; ea este problema esen- 
țială în știința economică, după cum ne previne 
acum un alt econometrician desăvirșit, James 
Tobin 8. Un model „simplist“ care conține numai 
puţini factori aleși cu grijă este și un îndrumător 
de acțiuni mai puțin înșelător. De aceea unii 
economiști preocupaţi de problemele dezvoltării 
economice au trecut. de la macromodelele mate- 
matice la o analiză mai puțin exactă dar mai 
valoroasă de felul celei profesate îndeosebi de 
S. Kuznets. O astfel de analiză poate să nu pară 
destul de rafinată. Dar rafinamentul nu este un 
scop în sine. Întrucît, după cum au observat nu- 
meroși fizicieni și economiști, „dacă — pînă la 
urmă — nu poţi spune tuturor ce ai făcut, tot 
ce ai făcut este lipsit de valoare“ 8. 

Din orice unghi am privi modelele aritmomor- 
fice, vedem că rolul lor este „să ușureze discuția, 
să clarifice rezultatele și să ne ferească astfel de 
eventualele erori de raționament — aceasta este 
totul“ 8%. Acest rol nu este numai folositor, după 
cum recunoaște toată lumea, ci și indispensabil — 
fapt pe care unii tind sau vor să-l ignoreze. Din 
păcate, se pare că avem tendința să ne lăsăm 


86 H. Poincaré, Foundations of Science, p. 363 şi nota 71, 
mai sus. 

8? Citat în Koopmans, Three Essays, p. 209. 

8 E. Schrödinger, Science and Humanism (Cambridge, 
Anglia, 1951), p. 8 şi urm. De aceeași părere sînt Werner 
Heisenberg, Physics and Philosophy: The Revolution in Mod- 
ern Science (New York, 1958), p. 168; J.K. Galbraith, Eco- 
nomics and the Art of Controversy (New Brunswick, N.J., 
1955), p. 43. 

89 Knut Wicksell, Value, Capital and Rent (Londra, 1954), 
p. 53. Sublinierea mea. Evident, ideea ne vine de la 
Marshall care, în plus, a pus-o în practică plasînd schițele 
matematice la sfîrşitul lucrării lui Principles. J.M. Keynes, 

fascinați în așa măsură de meritele modelelor 
aritmomorfice încît ne gîndim numai la bis- 
turiu și uităm bolnavul. Tocmai de aceea ar trebui 
să ne reamintim în permanență că un model aritmo- 
morfic nu are valoare decît dacă există un ratio- 
nament dialectic care urmează să fie veri ficat. Pentru 
a reveni la o analogie făcută mai înainte, regula 
eliminării lui 9 nu folosește la nimic dacă nu 
avem de verificat nici un calcul aritmetic. Dacă 
uităm aceasta, riscăm să devenim nu „în primul 
rînd matematicieni și în al doilea rînd economiști“ 
— după cum a spus odată Knight% — ci depă- 
nători de formule şi nimic mai mult. 

4. Economia politică și omul. Ca să repet, mo- 
delele aritmomorfice sînt tot atît de indispensabile 
în economie ca în alte domenii științifice. Aceasta 
nu înseamnă și că ele pot face tot ce este de făcut 
în economie. Căci, după cum a afirmat Schrödinger 
referindu-se la viața biologică, dificultatea econo- 
miei politice nu provine din matematică, de care 
are nevoie, ci din faptul că obiectul însuși este 
„mult prea complicat pentru a fi pe deplin acce- 
sibil matematicii“ 91. Şi acest obiect nu.poate fi 
verificat complet prin matematică din cauza ro- 
lului pe care-l joacă înclinațiile culturale în pro- 
cesul economic. Într-adevăr, dacă acţiunile econo- 
mice ale omului ar fi independente de înclinațiile 
lui culturale, imensa variabilitate a configurației 
economice în funcție de timp și loc nu ar putea 
fi explicată în nici un fel. 

Binecunoscutul conflict dintre economia „stan- 
dard“ și alte şcoli de gîndire economică este un 
exemplu izbitor în această privință. Conflictul 


The General Theory of Employment, Interest, and Money 
(New York, 1936), p. 297, este un alt economist celebru care 
insistă asupra faptului că „scopul analizei [economice] nu este 
să ne dea o mașină sau o metodă de minuire oarbă... ci o 
metodă ordonată și organizată de gîndire a problemelor noastre 
deosebite“. Și este foarte important să observăm că toți 
acești economiști erau matematicieni destul de subtili. 

90 Knight, Ethics of Competition, p. 49. Vezi de asemenea 
Keynes, General Theory, p. 298. 

91 E. Schrödinger, What Is Life? (Cambridge, Anglia, 
1944), p. 1. 

s-a născut din cauza diferențelor culturale dintre 
procesul economic cunoscut uneia din școli și cel 
cunoscut celeilalte. Era perfect natural ca econo- 
miștii „standard“ să nu-i poată înţelege pe colegii 
lor germani care țineau să introducă în știința 
economică idei „obscurantiste“ ca Geist sau Weltan- 
Schauung. Pe de altă parte, era tot atît de natural 
ca școala germană să respingă o idee care reduce 
procesul economic la un analog mecanic. 

Deşi astăzi economia „standard“ este mult mai 
bine văzută, poziția școlii istorice este cea funda- 
mental corectă. Această părere pare să se bucure 
de aprobarea, oarecum tacită, a unui număr cres- 
cînd de economiști. Şi, la urma urmelor, poate 
că nici nu prezintă complicaţii prea mari. 

Din toate timpurile, științele naturii au îndrăgit 
o epistemologie pozitivistă după care cunoașterea 
științifică cuprinde numai acele fenomene care au 
loc indiferent dacă sînt observate sau nu. Obiecti- 
vitatea, după cum este adesea numit acest cri- 
teriu, cere atunci ca o descriere ştiinţifică adec- 
vată să nu includă omul în nici o ipostază, ca 
lumea științei „să fie curățată treptat de toate 
elementele antropomorfice“ %. Astfel au ajuns unii 
autori să fie de părere că nici măcar gîndirea 
omului nu este un fenomen %. Dar, odată cu des- 
coperirea cuantei de acțiune și a Principiului de 
Nedeterminare, idealul unei ştiinţe lipsite de om 
a început să piardă repede teren printre fizicieni 
— în mod curios, mai mult printre fizicieni decît 
printre filozofii științei şi reprezentanții științelor 
sociale %. Naturalistul și-a dat seama că se află 
în permanență într-o luptă corp la corp cu natura, 
după cum s-a exprimat Louis de Broglie. Și 


92 Planck, The New Science, p. 188. 

93 După cum pare să subințeleagă A.J. Ayer, de exemplu, 
în Language, Truth and Logic (ed. a 2-a, New York, 1946), p. 
46 și urm., 57 și urm. și passim. Vezi însă E. SchrOdinger, 
Nature and the Greeks (Cambridge, Anglia, 1954), p. 90 și urm. 

94 Cf. Niels Bohr, Atomic Physics and Human Knowledge 
(New York, 1958), p. 98; Heisenberg, Physics and Philosophy, 
p. 52 şi urm. 

9% Louis de Broglie, Physics and Microphysics (Londra, 
1955), p. 131. 

fiind om, el nu poate descrie natura altfel decît 
în termeni „potriviți cu mentalitatea noastră“ %. 
Este adevărat că nu ne mai închipuim un atom 
ca o minge de biliard în miniatură; în schimb, 
ni-l imaginăm ca un sistem de ecuații. De ase- 
menea, în matematica pură nu mai privim nu- 
merele ca o reprezentare abstractă a realității 
intuite, ci ca simboluri supuse operațiilor cu sim- 
boluri. Dar aceasta nu demonstrează cîtuși de 
puțin că eșafodajul științei nu mai este antro- 
pomorfic şi nici nu infirmă intuiționismul lui 
Poincaré după care „nu există logică și episte- 
mologie independentă de psihologie“ %, indepen- 
dentă de modul în care funcţionează mintea ome- 
nească. Într-adevăr, chiar ecuaţiile simbolice sînt 
creațiile omului. Prin însăși natura realizatorului 
ei, orice întreprindere intelectuală a omului este 
și nu va înceta niciodată să fie omenească. Afir- 
mațiile contrare se învîrtesc într-un cerc vicios 
(dacă se adresează unei minți omenești) sau nu 
au nici un conținut (dacă nu i se adresează). 

Nu mai trebuie adăugat nimic pentru a vedea 
că este absurd ca o știință a omului să excludă 
cu totul omul din scenă. Cu toate acestea, eco- 
nomia „standard“ se mîndrește în mod deosebit 
cu faptul că operează cu o imagine din care 
omul lipsește. După cum a spus deschis Pareto, 
odată ce am stabilit mijloacele de care dispune 
individul și am obținut „o fotografie a gusturilor 
sale ... individul poate dispărea“ %. Individul este 
astfel redus la un simplu indice al funcției de 
ofelimitate p; (X). Logica este perfectă: omul nu 
este un agent economic, pur și simplu pentru că 
nu există nici un proces economic. Ca în jocul 


3% P.W. Bridgman, „Permanent Elements in the Flux of 
Present-Day Physics“, Science, 10 ianuarie 1930, p. 20. De 
asemenea, Broglie, Physics and Microphysics, p. 114; Hei- 
senberg, Physics and Philosophy, p. 81. 

9? H. Poincaré, Mathematics and Science: Last Essays 
(New York, 1963), p. 64. 

9% Pareto, Manuel, p. 170; V. Pareto, „Mathematical 
Economics“, International Economic Papers, nr. 5, 1955, 
p. 6l. 

în care un tablou trebuie să fie reconstituit din 
bucățelele în care a fost tăiat, în procesul eco- 
nomic mijloace date trebuie potrivite scopurilor 
date. Pentru o astfel de operație -este nevoie de 
un computer, nu de un agent. 


Dacă ştiinţa economică „standard“ nu a exilat 
complet individul din discursul ei, aceasta se da- 
torește unei premise atenuante care s-a adăugat 
celor schițate mai sus. Conform acestei premise, 
deşi fiecare individ își cunoaște propriile lui mij- 
loace și scopuri, nimeni nu cunoaște mijloacele 
și scopurile celorlalți. „Un fermier poate calcula 
ușor dacă la prețurile de pe piață este mai avan- 
tajos pentru el să folosească un cal sau un trac- 
tor ...; dar nici el, nici altcineva din toată lumea 
nu poate aprecia efectul [hotărîrii fermierului) asu- 
pra prețurilor cailor și tractoarelor“ %. Așadar, 
tabloul nu poate fi reconstituit decît bijbiind — 
prin tatonare. Așa a ajuns individul să fie în- 
zestrat cu o oarecare activitate economică, aceea 
și numai aceea de a transfera resurse, încercînd 
și rectificînd greșelile între diversele utilizări, con- 
temporane sau nu. Și deoarece fondatorii științei 
economice „standard“ aspirau — la fel cu majo- 
ritatea economiștilor — să analizeze realitatea eco- 
nomică în care trăiau efectiv, regulile tatonării 
ca și natura scopurilor au fost modelate după 
atitudinile şi practicile predominante într-o so- 
cietate capitalistă. Putem deci înțege de ce Rosa 
Luxemburg a socotit că economia studiază de 
fapt modul în care un sistem haotic și necoordo- 
nat cum este capitalismul poate totuşi să funcțio- 
neze. Era de asemenea naturală concluzia ei că 
știința economică va muri de inaniție odată cu 
instaurarea societății socialiste în care planificarea 
științifică va înlocui tatonarea 100. 

Nu încape îndoială că în toate societăţile ac- 
țiunile economice ale omului constau din alegere. 
Este de asemenea indiscutabil că rezultatul final 


99 Pareto, Manuel, p. 335. Tradus de mine — N.G.R. 
100 Rosa Luxemburg, „What Is Economics?“ (şapirogra- 
fiat, New York, 1954), pp. 46, 49. 

al alegerii economice poate fi exprimat printr-un 
vector X(x,, Xə, ..., Xa), ale cărui coordonate sînt 
cantități de mărfuri. Unele alegeri economice sînt 
libere, adică individul este liber să aleagă una 
din alternative ca și cum ar alege o carte de 
Joc dintr-un pachet sau un punct pe o linie. Dar 
de obicei cele mai importante alegeri nu sînt li- 
bere în acest sens. Ele presupun o anumită ac- 
țiune din partea agentului. În forma ei generală 
alegerea economică nu se face între doi vectori 
de mărfuri, Y şi Z, ci între două complexe (Y, B) 
și (Z, C), unde B și C reprezintă acțiunile prin 
care se poate ajunge la Y sau Z. De obicei există 
mai multe acțiuni, B,, B», ..., B, prin care se poate 
ajunge la Y de exemplu. Un dolar poate fi cerşit, 
sustras din casa de bani sau cerut patronului ca 
amintire. Cum anume va proceda cineva depinde de 
matricea culturală a societăţii din care face parte. 
Rezultatul alegerii va fi Y sau Z în funcție şi de 
valoarea pe care acţiunile B și C o au în raport 
cu matricea culturală a agentului economic. Să 
părăsești un patron cu care ai lucrat mulți ani 
pentru că un altul plătește mai bine nu este, cu 
siguranță, o acțiune compatibilă cu orice tra- 
diție culturală. Se poate spune același lucru despre 
un patron care-și concediază muncitorii de în- 
dată ce afacerile încep să meargă prost. 

Culturile se deosebesc şi într-o altă privință 
importantă. În unele societăți majoritatea acţiu- 
nilor au fie o valoare pozitivă considerabilă, fie 
o valoare negativă considerabilă, după matricea 
culturală predominantă. Aceste valori atîrnă atunci 
greu în alegerea pe care trebuie să o facă individul. 
La cealaltă extremitate se găsește Societatea Ci- 
vilă, în care, cu excepția acțiunilor interzise în 
mod expres de legile scrise, alegerea este deter- 
minată numai de vectorii mărfurilor Y și Z. Pu- 
tem vedea clar acum de ce i-a mers atît de bine 
științei economice „standard“ în ciuda lui komo 
oeconomicus pe care şi l-a creat singură. Căci acest 
homo oeconomicus alege liber, adică în conformi- 
tate cu o funcţie de alegere care conține numai 
vectorul mărfurilor. 

Se obișnuiește să se numească „societăţi tra- 
diționale“ societăţile în care alegerea este deter- 
minată și de factorul acțiune. Termenul este însă, 
evident, un pleonasm: fiecare societate are pro- 
pria ei tradiție. În Societatea Civilă numai legea 
scrisă, uneori numai opinia instanței judecă- 
torești, ne spune dacă o acțiune este permisă sau 
interzisă. Să ne gîndim, de exemplu, la cazurile 
frecvente în care Comisia Federală pentru Co- 
mert cere instanțelor să hotărască ele dacă ac- 
țiunea unei întreprinderi este conformă cu nor- 
mele acceptate din punct de vedere social. 

Părerea că funcţia de alegere a lui komo oeco- 
nomicus, adică indicele de utilitate, reprezintă în 
mod adecvat comportamentul economic în oricare 
societate persistă încă. Pot prevedea argumentul 
că la urma urmei acțiunile pot fi incluse în vec- 
torul mărfurilor deosebind, să zicem, pe x, care 
poate fi obținut prin acțiunea B de același x, 
care poate fi obținut prin acţiunea C. Nu sînt 
necesare comentarii pentru a arăta că această 
propunere nu face decît să ascundă o dificultate 
printr-un artificiu cu creionul pe hîrtie. Mai cu- 
noscută este însă poziția rezumată în argumentul 
lui Schumpeter că „țăranul își vinde viţelul în 
mod tot atît de șiret și egoist ca și agentul de 
bursă acțiunile“ 101, Implicația intenţionată este 
că funcţia standard de utilitate este suficientă 
pentru a descrie comportamentul economic chiar 
într-o comunitate țărănească. Este însă evident 
că Schumpeter s-a referit la un țăran care-și vinde 
vițelul pe o piață urbană unor cumpărători pe 
care nu-i cunoaște aproape deloc. În propria lui 
comunitate, un țăran cu greu se poate comporta 
ca un agent de bursă. După cum ne spun tot mai 
mulți cercetători ai societăților țărănești, pentru 
țăran nu contează dacă poate cumpăra ieftin nu- 
mai pentru că o văduvă, de exemplu, este nevoită 
să vîndă. Şi dacă agentul de bursă nu se sinchisește 


101 Joseph A. Schumpeter, The Theory of Economic Develop- 
ment (Cambridge, Mass., 1949), p. 80. 

de ce vînzătorul îi cedează ieftin acțiunile este 
pentru că el nu are cum ști de la cine cumpără. 


În ultimii ani, numeroşi economiști au studiat 
economiile țărănești din diverse țări subdezvol- 
tate. Atașamentul față de funcția de utilitate și 
funcția de profit ca „funcţii de alegere rațională“ 
i-a determinat pe mulți din ei să declare că țăranul 
— Şi, în general, orice membru al unei societăți 
„tradiționale“ — se comportă nerazional. De fapt, 
multe cercetări s-au ocupat de modul în care 
poate fi făcut țăranul să se comporte rațional. 
Dar majoritatea acestor autori nu par să-și dea 
seama că ceea ce-și propun ei este să determine 
comunitățile țărănești să aleagă, la fel cu lumea 
din Societatea Civilă, în conformitate cu o funcție 
de utilitate și de profit. Care comportament eco- 
nomic, acesta sau un altul, este rațional constituie 
în realitate o pseudoproblemă. 


5. Comportamentul rațional și societatea ratio- 
nală. Din punct de vedere determinist, noțiunea 
de „comportament rațional“ este inutilă. Date 
fiind gusturile, înclinațiile și temperamentul ei, 
o persoană care fumează deși a fost avertizată 
că „fumatul poate fi periculos pentru sănătate“ 
acționează dintr-un motiv definit și, prin urmare, 
nu poate fi taxată drept nerațională. Şi dacă ac- 
ceptăm concluziile la care au ajuns biologii după 
studierea gemenilor univitelini, anume că com- 
portamentul fiecărui om este determinat în mare 
măsură de genotipul lui, criminalii și instigatorii 
la război sînt tot atît de „raționali“ ca şi oamenii 
pașnici şi afectuoși 102. Dar pentru un determi- 
nist pînă și hrana (ecologică, biotică sau culturală) 
nu poate fi alta decît este: împreună cu natura, 
hrana exercită o dominație predeterminată și ne- 
înduplecată asupra individului. Probabil de aceea, 
cînd vorbeşte despre comportament nerațional, 
reprezentantul științelor sociale se referă în ge- 


102 Pentru dovezi în sprijinul acestei teze, vezi C.D. Dar- 
lington, Genetics and Man (New York, 1969), pp. 232—244, 
îndeosebi lista caracterelor care se transmit genetic, p. 240 
și urm. 

neral la un criteriu normativ. Să luăm sătenii 
dintr-unele părți ale lumii care de sărbătoarea 
lor anuală omoară practic toți porcii din sat. 
Ei sînt neraționali — spunem noi — nu numai pen- 
tru că omoară mai mulți porci decît pot mînca 
la un praznic dar și pentru că după aceea suferă 
de foame 12 luni. Eu susțin că este aproape im- 
posibil să cităm un comportament (al omului sau 
al oricărei alte ființe vii) care să nu fie nerațional 
în baza vreunui criteriu normativ. Tocmai de aceea 
comportamentul unui țăran filipinez i se pare 
nerațional unui fermier american. Dar și celui 
dintîi i se pare nerațional comportamentul celui 
din urmă. Cei doi trăiesc în nișe ecologice diferite 
și fiecare are altă Weltanschauung. Cercetătorul 
omului nu trebuie să se declare partizanul unui 
comportament sau altuia. Tot ce poate face este 
să recunoască că cele două comportamente sînt 
diferite, să caute motivele care pot explica deo- 
sebirile și să stabilească consecinţele. 

Să observăm de asemenea că pentru a dovedi 
că un comportament este liber de iraționalitate 
normativă ar trebui să cunoaștem toate conse- 
cințele lui posibile — ceea ce depășește, desigur, 
posibilitățile noastre intelectuale. Să admitem, de 
exemplu, că satisfacerea simțurilor fără dăunarea 
organismului este un comportament rațional. Cu 
un veac în urmă nu am fi spus însă că un fumător 
se comportă nerațional: pe vremea aceea fumatul 
nu era acuzat că este dăunător sănătății. Pe de 
altă parte, poate că pentru o minte demiurgică 
orice comportament are o „rațiune“ ultimă, ori- 
cît de nerațional ni s-ar părea acel comportament 
în lumina cunoştinţelor noastre incomplete. Exis- 
tența unei Ordini divine — Göttliche Ordnung — 
nu a fost nici dovedită, dar nici infirmată. 

„Neraţional“ se poate de asemenea aplica în 
cazul în care individul declară că o anumită re- 
gulă de conduită este bună dar din motive ina- 
parente se comportă altfel. „Inconsecvent“ pare 
termenul mult mai potrivit pentru această si- 
tuație, chiar dacă admitem că individul este liber 
să-și urmeze preceptul recunoscut. În fine, un 

comportament mai poate fi numit „nerațional“ 
dacă eludează orice regulă de previziune. 

În lumina acestor observaţii, ar trebui să fim 
nedumeriți de afirmaţia lui Bridgman că „nu vom 
avea o știință socială adevărată înainte ca ore- 
nirea să se fi educat pentru a fi mai rațională“ 193, 
Enigma este deopotrivă instructivă și complexă. 
Făcînd această afirmație, unul din cei mai mari 
fizicieni ai secolului nostru își exprimă credința 
în libertatea voinţei. Evident, omul trebuie să fie 
liber să vrea pentru ca să-și poată schimba com- 
portamentul din „nerațional“ în „rațional“. Dar 
Bridgman ne lasă să ghicim ce înțelege prin „ra- 
tional“. După toate probabilitățile, eminentul sa- 
vant care a pus bazele operaționalismului și care 
a privit știința ca pe un depozit de procedee de 
calculat care ne permit să prevedem comporta- 
mentul viitor al naturii a socotit că omenirea este 
nerațională pentru că în cele mai importante si- 
tuații comportamentul omului nu se pretează la 
asemenea calcule. Cu alte cuvinte, după Bridgman 
comportamentul omului este nerațional deoarece 
este dominat de acea categorie de fenomene pe 
care le-am numit raționale de gradul trei (capi- 
tolul V.1). Prin urmare, ce spune el în esență 
este că, dacă omenirea nu se autoeducă în așa 
fel încît comportamentul omului să fie previzibil 
în sensul în care este previzibil comportamentul 
materiei, nu poate exista o știință socială adevă- 
rată. Desigur, el nu a spus care din comporta- 
mentele posibile trebuie repetat iarăși și iarăși de 
fiecare ființă umană. Putem fi însă siguri că o 
inteligență ca a lui nu a ignorat imensitatea in- 
telectuală a problemei unui imperativ categoric 
etern și respectat cu strictețe. | 

Mai mult intrigă însă faptul că admiratorii unei 
societăți temeinic planificate, îndeosebi marxiștii, 
sînt de mai mult timp profund interesați de o 
variantă a poziției lui Bridgman privitoare la ce 
este de făcut pentru a avea o știință socială cu 


103 Bridgman, 'Reflections (nota 32, mai sus), p..451. 
Sublinierea mea. 

același grad de operaţionalitate ca fizica și chimia. 
Dintr-o direcţie diferită, această temă a fost ex- 
plicată cu talent de om de ştiinţă de către Adolph 
Lowe într-un volum recent: întrucît omul se 
comportă nerațional (adică imprevizibil), sarcina 
științelor sociale (în special a științei economice) 
este de a-l face să se comporte rațional (adică 
previzibil). Autorul ne invită să omorîm doi iepuri 
dintr-un foc: să realizăm atît „stabilitatea și creş- 
terea sistemelor industriale [cît și] acel grad de 
ordine care este premisa generalizării teoretice“ 104. 
Deşi împărtășesc nemulțumirea lui Lowe în le- 
gătură cu ştiinţa economică „standard“, îmi per- 
mit o obiecție fundamentală față de scrierea lui. 
Rațiunea mea este că remediul propus de el, anume 
înlocuirea actualei științe economice cu Politica 
Economică — care nu trebuie confundată cu ve- 
chea Economie Politică — presupune aceeași gre- 
șeală ca a științei economice „standard“, însă 
într-o formă mai gravă. 


Așa cum o prezintă Lowe, Politica Economică 
este „teoria sistemelor economice dirijate“ 105. Ea 
presupune o „autoritate conducătoare“ capabilă 
să aleagă „macroobiectivul'“ optim al economiei. 
Această alegere făcută, aceeași autoritate trece 
la următoarele sarcini: (1) stabilirea căii concrete 
care va duce sistemul spre macroobiectivul ales; 
(2) descoperirea comportamentelor cerute de aceas- 
tă cale și a motivărilor capabile să stimuleze 
aceste comportamente și (3) stabilirea dispozițiilor 
centrale care vor trezi motivările „adecvate obiec- 
tivului“ 106. Chiar dacă trecem peste problema 
existenței unei ținte optime obiective şi, în caz 
că aceasta există, peste aceea a capacității auto- 
rității conducătoare de a o descoperi întotdeauna, 
și chiar dacă admitem posibilitatea de a trasa 


pe hîrtie calea spre macroțintă, celelalte două 


104 Adolph Lowe, On Economic knowledge: Toward a 
Science of Political Economics (New York, 1965), p. xviii și 
passim. 

105 Jbid, p. 156. 

106 Jbid, îndeosebi pp. 133, 143. 

sarcini ridică probleme formidabile. Întrucît este 
cert că Lowe nu pledează în favoarea folosirii 
constrîngerii individuale directe pentru rezolva- 
rea acestor probleme, el trebuie să conteze pe 
existența unor procedee de calculat care să ne 
permită să dirijăm motivările pe baza unor pres- 
cripții obișnuite tot atît de eficient cum este 
reglată materia în masă de dispozitive inginerești. 
O asemenea supoziție presupune că și trăsături 
care nu-i sînt atribuite lui komo oeconomicus sînt 
supuse unui grad considerabil de ordine meca- 
nicistă, presupunere și mai neîntemeiată decît 
poziția fundamentală a științei economice „stan- 
dard“. În orice caz această presupunere este crezul 
pe care se sprijină credința în posibilitatea ingi- 
neriei sociale. Şi, ceea ce este destul de interesant, 
în argumentul lui Lowe găsim un ecou al ideii 
fundamentale care se întîlnește în toată lucrarea 
lui Lenin Statul și revolutia. Lowe spune: „Ne 
putem închipui cazul limită al unui colectivism 
monolitic în care prevederile planului central sînt 
realizate de salariați care se identifică complet 
cu macroobiectivele impuse. Într-un asemenea sis- 
tem procesele importante din punct de vedere 
economic se reduc aproape complet la manipulările 
tehnice“ 107. Dar cei care au încercat din greu și 
prin toate mijloacele disponibile să insufle acest 
sentiment de identificare totală cu macroobiecti- 
vul impus ne informează din cînd în cînd că nu 
au reuşit. 

Identificarea completă a salariaților — mai bine 
zis, a absolut tuturor membrilor monolitului di- 
rijat — cu macroobiectivul ne amintește desigur 
alte fiinţe cu viață socială, cum sînt albinele, 
furnicile și termitele. Acest fapt ne duce drept 
în miezul problemei pe care Politica Economică 
și toate celelalte doctrine care presupun ingineria 
socială o trec cu vederea. În cazul insectelor cu 
viață socială, producția socială s-a dezvoltat prin 
diviziunea muncii în cadrul evoluției endosomatice 
a fiecărei specii. O furnică paznic de intrare, de 


107 [bid., p. 142. 

pildă, își îndeplinește sarcina cu instrumentele 
endosomatice — îndeosebi cu capul ei turtit. De 
asemenea, structura ei biologică este astfel încît 
această furnică nu vrea altceva decît să blocheze 
cu capul intrarea în galerii. În schimb, în cazul 
speciei umane, producția socială este rezultatul 
evoluției exosomatice a omului. In general omul 
se naște cu o structură biologică care se potri- 
veşte tot atît de bine cu rolul omului care trage 
o ricşă cît şi cu cel al unui rege. De asemenea, 
nimic din constituția omului obișnuit nu-l îm- 
piedică să dorească să fie rege. Întrebarea care 
se pune este: de ce un om să tragă o ricșă în loc 
să fie rege? 

Deosebirea dintre armonia aparentă în care tră- 
jesc insectele cu viață socială și conflictul perma- 
nent dintre membrii societăților omenești a atras 
de mult atenția filozofilor sociali asupra deza- 
cordului dintre natura biologică a omului și aspi- 
rațiile lui economice. Astfel, Platon, cel dintii 
promotor al unei societăți „raționale“ “conduse 
de o elită oligarhică, a recomandat ca „fiecare 
individ să fie folosit în scopul pentru care l-a 
destinat natura“ 108, gîndind, evident, că natura 
sortește pe unii oameni să fie sclavi și pe alții 
să fie filozofi-dictatori. lar constatarea comple- 
xului biosocial în toate societățile de animale l-a 
făcut pe Platon să elaboreze chiar reguli de pro- 
tecție a castei gardienilor (cum și-a numit supra- 
oamenii) împotriva degenerării prin amestecarea 
genetică cu kot polloi 1%. Pe vremea aceea însă, 
Platon nu avea cum să se gîndească la acțiunea 
inversă: obținerea unor oameni care se potrivesc 
prin naștere unei munci necesare în societatea 
planificată. Pînă recent, această idee împodobea 
numai Visul lui d Alembert, o satiră scrisă de 
enciclopedistul francez Denis Diderot, şi viziunea 


108 Platon, Statul, 11.374 și V.423. 

109 [bid., V. 459—460. Este interesant că aceste reguli 
conțin și unele șiretlicuri pentru prostirea maselor, care 
trebuiau să constituie secretul oligarhiei conducătoare. În 
Platon, specialiștii moderni în a răsuci capetele oamenilor 
au avut cu adevărat un precursor ilustru. 

satirică și utopică a lui Aldous Huxley în Bravă 
lume nouă. Dar recentele descoperiri din biologia 
moleculară au înflăcărat imaginația multor popu- 
larizatori și ziariști amatori de senzație precum 
și pe a cîtorva autoriţăți în materie de biologie. 
Prezicerea acestor descoperiri, ni se spune, este 
că omul va fi în curînd în stare să „modifice 
direct sau să producă lanțul genelor omenești“ 110. 
Și dat fiind că unii au insistat asupra faptului 
că „acestea nu sînt probleme ale viitorului în- 
depărtat, ci chestiuni iminente“, în decursul ul- 
timului deceniu unii din cei mai mari biologi s-au 
întrunit la cîteva simpozioane pentru a discuta 
venirea epocii de aur a biologiei și a ne recomanda 
cum să ne pregătim pentru ea 11, Puțin înainte 
de moarte, un biolog de talia lui J.B.S. Haldane 
a spus colegilor lui la unul din aceste simpozioane 
că omul viitorului va vedea nu numai. practici 
ca folosirea talidomidei pentru producerea de astro- 
nauți (a căror ocupaţie ar fi ușurată de picioare 
foarte scurte), ci și crearea unor himere în care 
se vor îmbina cele mai favorabile caractere bio- 
logice ale omului și ale altor animale". 

Dar nici unul din toți oamenii de ştiinţă con- 
sacrați nu a atins entuziasmul și siguranța cu 


110 Joshua. Lederberg, „A Crisis in Evolution“, The New 
Scientist, 23 ianuarie 1964, p. 213. Sublinierea îmi aparține. 


111 Cinci laureați ai Premiului Nobel au participat la sim- 
pozionul organizat de Fundaţia Ciba și intitulat Man and His 
Future, ale cărui lucrări au fost publicate sub îngrijirea lui 
G. Wolstenholme (Boston, 1963). Trei laureați ai Premiului 
Nobel au luat parte la simpozionul care a avut loc la Ohio 
Wesleyan University pe tema The Control of Human Heredity 
and Evolution, volum apărut sub îngrijirea lui T. M. Son- 
neborn (New York, 1965). Citatul din text este extras din 
Man and His Future, p. 363.. 


112 J. B. S. Haldane, „Biological ` Possibilities for the 
Human Species in the Next Ten Thousand Years“, în Man 
and His Future, sub îngrijirea lui Wolstenholme, p. 354 şi 
urm. Ideea a fost reluată de K. Atwood care, la un simpozion 
ulterior, a întrezărit crearea unor organisme „cu un creier 
mare pentru a se putea dedica filozofiei și de asemenea cu o 
porțiune de spinare destinată fotosintezei pentru ca să nu 


aibă nevoie să mănince“. Vezi „Discussion — Part I“ în 
Control of Human Heredity, p. 37. 

care Joshua Lederberg a anunțat într-o serie de 
articole iminența unui lung șir de minuni biolo- 
gice 1!3. El afirmă de exemplu: „Este de necrezut 
că nu vom poseda în curînd baza tehnicii de bio- 
inginerie prin care să reglăm, de exemplu, vo- 
lumul creierului omenesc“ 114, cu pilule de inte- 
ligență cum spun titlurile articolelor de ziar. Cel 
mai important pentru tema noastră este însă 
accentul deosebit pe care-l pune Lederberg asupra 
reproducerii vegetative a oamenilor, asupra clo- 
nării oamenilor (termenul preferat al lui Leder- 
berg), sau „a Einsteinilor din butași“ (expresie 
prin care ziariștii au dramatizat ideea). Acest 
miracol, afirmă insistent Lederberg, constituie 
„perturbația evolutivă“ pe care omul este pe cale 
de a o realiza 115. În treacăt, Lederberg ne infor- 
mează că prin clonare înțelege aplicarea la oameni 
a chirurgiei celulare inițiate acum circa 20 de ani 
de R. Briggs și T.J. King. Experimentul, între- 
prins și de alți biologi, constă în transplantarea 
de nuclei somatici în ouăle enucleate ale unor 
amfibieni din aceeași specie (sau chiar dintr-o 
specie înrudită). Unele din aceste ouă hibride 
au atins diverse stadii de dezvoltare, ajungînd 
uneori chiar în stadiul de animal adult 116. Na- 
tural, dacă acest procedeu ar putea fi aplicat 
omului cu un succes practic deplin, numărul „Ein- 


113 În afară de articolul citat în nota 110 de mai sus, vezi 
Joshua Lederberg, „Biological Future of Man“, în Man and 
His Future, sub îngrijirea lui Wolstenholme, pp. 263—273, 
și „Experimental Genetics and Human Evolution“, American 
Naturalist, C (1966), 519—531 (reprodus şi în Bulletin of the 
Atomic Scientists, octombrie 1966, pp. 4—11). 

114 Lederberg, „Biological Future of Man“, p. 266, și 
„A Crisis“, p. 213. Pentru aceste tehnici, care sînt de fapt 
ceea ce medicina caută să facă de mult timp, Lederberg a 
creat un termen nou: „eufenie“. Vezi lucrarea lui „Biological 
Future of Man“, p. 265 şi urm., și „Experimental Genetics“, 
p. 524. 

115 Lederberg, „Experimental Genetics“, p. 526; de ase- 
menea, „A Crisis“, p. 213. 


116 Pentru un rezumat corespunzător al celor mai semni- 
ficative rezultate obținute în această privință, vezi Morgan 
Harris, Cell Culture and Somatic Variation (New York, 1965); 
pp. 10—20. 

steinilor“ pe care i-am putea produce ar fi neli- 
mitat. Perspectiva deschisă astfel amintește vi- 
ziunea lui Diderot din Visul lui d Alembert: „în- 
tr-o încăpere încălzită cu podeaua acoperită cu 
ghivece şi pe fiecare din ele o etichetă: soldați, 
judecători, filozofi, poeţi, curteni în ghivece, pros- 
tituate în ghivece, regi în ghivece“ 117. 

Dar, după cum se poate convinge orice nespe- 
cialist răsfoind literatura despre această pro- 
blemă și unele afirmații tot atît de surprinzătoare 
în favoarea eufeniei, practic toți egalii lui Leder- 
berg nu sînt de acord cu pronosticurile lui excesiv 
de entuziaste 118. Iată cîteva păreri: G. Pontecorvo 
socotește că „pentru o intervenție rațională asu- 
pra omului, eugenică sau eufenică, sînt necesare 
cunoștințe mult mai vaste despre genetica umană 
decît cunoștințele impresionante pe care le avem 
deja despre genetica bacteriogafului T4, de exem= 
plu“, în timp ce P.B. Medawar ne sfătuiește „să 
ne abținem de la declarații retrospective sau pro- 
fetice grandilocvente despre bunăstarea genetică 
a omenirii“. Bentley Glass se plînge chiar de re- 
putația proastă pe care o are genetica din cauza 
concepțiilor exagerate ale cîtorva bi »logi care s-au 
hotărît să treacă cu vederea ime'sitatea igno- 
ranței noastre 119. Cred însă că există unele motive 
elementare dar hotărîtoare care nu cer cunoştinţe 
biologice foarte detaliate şi care în situația în care 


117 Denis Diderot, Le rêve de d'Alembert (Paris, 1951), 
p. 54. Tradus de mine—N.G.R. 

118 Lederberg însuși recunoaște dezacordul general cu 
poziția lui, dar susține că deosebirea se referă numai la 
timpul — cîțiva ani față de cîteva decenii — pînă cînd oamenii 
„în ghivece“ vor deveni o realitate („Experimental Genetics“, 
p. 531). Invitaţia lui serioasă de a începe să ne pregătim pentru 
o conversaţie inteligentă cu alte lumi este simptomatică 
pentru viziunea lui despre viitorul omenirii („A Crisis“, p. 212 
și „Biological Future of Man“, p. 270 şi urm.). 

119 G. Pontecorvo, „Prospects for Genetic Analysis in Man“, 
în Control of Human Heredity, sub îngrijirea lui Sonneborn, 
p. 89. (În același volum, vezi părerile exprimate de Sonneborn, 
pp. viii, 125, și de S. E. Luria, p. 15 şiurm.) P. B. Medawar, 
The Future of Man (New York, 1960), p. 62. B. Glass, „Sum- 
mary and Concluding Remarks“, Cold Spring Harbor Sym- 
posia on Quantitative Biology, XXIX (1964), 480. 


561 


ne aflăm astăzi pledează împotriva miracolelor 
anunțate de Lederberg cînd a evaluat posibili- 
tățile biologiei. 

Cîteva din obstacolele care se opun extrapolării 
la om a chirurgiei celulare preconizate de Briggs- 
King pot fi enunțate pe scurt aci 120. În primul 
rînd, este interdicția inerentă omului de a avea 
o nanopensă. În lipsa unei nanopense, chirurgia 
nucleului va lăsa pe oul hibrid cicatrice cu con- 
secințe imense la nivelul inframolecular. Natural, 
asemenea cicatrice vor interveni în dezvoltarea 
normală a oului respectiv. În al doilea rînd, este 
vorba de principiui, admis de majoritatea spe- 
cialiştilor în biologie moleculară, că după un anu- 
mit stadiu de dezvoltare un nucleu somatic își 
pierde complet capacitatea de a iniția un nou 
ciclu de dezvoltare 121. Dat fiind că nici un fapt 
cunoscut nu a pus încă la îndoială acest principiu, 
trebuie să considerăm proiectul de a obține un 
organism nou dintr-un nucleu somatic al unui 
individ matur drept un produs al imaginaţiei. În 
fine, argumentul că chirurgia lui Briggs și King 
trebuie să se poată aplica și omului — cum sus- 
ține K. Atwood la unison cu Lederberg 122 — 
ignoră un fapt elementar, anume că pentru dez- 
voltarea normală a unui ou de amfibian este su- 
ficient un iaz mlăștinos sau un borcan cu apă 
și că, prin contrast, oul de om necesită condiții 
fantastic de complexe și extrem de delicate. După 
cum ştie oricine, medicina întîmpină dificultăți 


120 Pentru detalii suplimentare vezi paragraful 4 din 
anexa G, la sfîrşitul volumului. 

121 De ex., James D. Watson, Molecular Biology of the 
Gene (New York, 1965), p. 416 şi urm.; Harris, Cell Culture, 
p. 149 și urm.; G. Klein, „Discussion — Part II“, în Control 
of Human Heredity, sub îngrijirea lui Sonneborn, p. 94. 

122 Vezi „Discussion — Part I“ în Control of Human 
Heredity, p. 36. În acelaşi loc, Atwood face aluzie la povestea 
unei „imaculate concepțiuni“ a unei iepuroaice și conchide că 
același lucru „ar putea fi cu siguranță realizat“ și la om. 
Dacă există vreun fapt cert în spatele acestei povești este o 
chestiune controversată după cum rezultă dintr-o discuție 
între biologi experimentați, publicată în Man and His Future, 
sub îngrijirea lui Wolstenholme, p. 115. 

cînd are de salvat un copil care a părăsit pîn- 
tecele mamei chiar numai cu cîteva zile înainte 
de termen. 

Medawar a creat cuvîntul „geneticism“ pentru 
a eticheta complexul legat de pretenţia că în- 
țelegerea și cunoștințele noastre genetice sînt mult 
mai solide decît sînt în fapt 12. În mod similar 
putem folosi „biologism“ pentru a desemna starea 
de spirit din știință care slăvește astăzi minunile 
iminente ale unei noi eufenii (a se citi „știință 
medicală“) și posibilitatea de a crea oameni în 
laborator. Apariţia biologismului, ca și a econo- 
mismului, sociologismului și celorlalte asemenea 
„isme“ își are propria sa explicație. 

Omul a izbutit cu atît succes să dirijeze un 
fenomen fizic după altul în propriul său interes, 
încît a ajuns să creadă că este capabil de aceeași 
faptă măreaţă și în alte domenii. Fiecare epocă 
a avut partea ei de formule destinate construirii 
unei societăți raționale. În secolul nostru, „eco- 
nomismul“ a culminat declarînd că o economie 
pe deplin dirijată este piatra filozofală a econo- 
mistului. Însă, dat fiind că a devenit din ce în ce 
mai evident că, fără a fi puternic constrînși, în 
general oamenii nu sînt dispuși să se identifice 
cu planul impus de sus, am început să acordăm 
tot mai multă atenţie mijloacelor de dirijare a 
minții. Şi, tot aşa cum s-a întîmplat cu ideea 
unei economii complet dirijate,. unii au sugerat 
că dirijarea minții este un eveniment normal în 
evoluție 124. După cum am văzut ceva mai sus, 
Lederberg ne asigură că același lucru este adevărat 
și despre controlul genetic asupra speciei umane 
prin clonare. 

Din toate acestea rezultă că ceea ce înflăcărează 
inimile celor care caută și pledează pentru di- 
rijarea omului printr-un mijloc sau altul este vi- 
ziunea omului „rațional“ și mai ales a societății 


123 Medawar, Future of Man, p. 61 și urm. 

124 De ex., Man and Civilization: Control of the Mind, 
simpozion ținut la San Francisco Medical Center al Univer- 
sității din California, sub îngrijirea lui S. M. Farber și R. H. L. 
Wilson (New York, 1961). 

„raționale“. Și, deoarece procesul economic este, 
după cum m-am străduit să argumentez în acest 
volum, o prelungire a esenței biologice a omului, 
apariția biologismului face parte din ordinea pre- 
văzută a lucrurilor. Aclamarea dogmatică a ideilor 
lui Liîsenko în U.R.S.S. vorbește de la sine în 
acest sens. Cred că biologismul reprezintă de ase- 
menea forma finală de manifestare a convingerii 
că știința îl poate ajuta pe om să se creeze din 
nou pe sine 125. Într-adevăr, dacă putem crește 
oamenii astfel ca un om cu ricșa să aibă puterea 
deosebită de a-și trage ricșa cît e ziua de lungă 
și pe deasupra să nu-și dorească altă soartă, atunci 
nu mai este necesar și un control asupra minții. 
Este de așteptat ca biologismul să atragă pînă 
la urmă atenția economiştilor care, oricum, abia 
așteaptă să răspundă oricărei chemări ocazionale 
la planificare. De bună seamă, la ce ne-ar folosi 
să știm cum să reproducem oamenii prin clonare 
dacă nu am ști ce fel de oameni să reproducem 
și în ce proporții? 

n mod paradoxal, premisa că „noi“ avem pu- 
terea mitologicelor Parce de a înzestra cu orice 
calitate copilul gata să se nască dă la iveală di- 
ficultatea ireductibilă pe care o întîmpină omul 
cînd vrea să planifice o societate „rațională“. Cu 
mult înainte ca cineva să se fi gîndit în mod se- 
rios la o omenire în ghivece, Pigou, unul din cei 
mai subtili economiști ai secolului nostru, a spus: 
„Orice reformator social înzestrat subit cu [o ase- 


menea] omnipotență s-ar trezi într-o situație di- 
ficilă“ 126. Evident, un asemenea reformator ar 
trebui să știe ce calități sînt mai bune pentru 
fiecare ființă umană nouă, ceea ce înseamnă că 
ar trebui să fie și atotștiutor. Și este într-adevăr 
foarte interesant de urmărit cît de repede încearcă 
adepții oricărui gen de planificare genetică să 


125 Acesta este principalul motiv pentru care am socotit 
că este instructiv să discut în Anexa G situația dificilă în 
care se află biologia așa cum o văd eu în lumina faptelor 
neînfrumusețate. 

126 A. C. Pigou, Essays in Applied Economics“, p. 82. 

treacă peste problema calităților de dorit. Tot 
ce ni se oferă sînt platitudini de soiul „calitate 
genetică superioară“ sau „înzestrare. confirmată “ 
sau „sănătate bună, inteligență superioară, bună- 
voință generală“ 1%. Diderot nu se putea gîndi 
decît la regi, aristocrați şi curteni, probabil pentru 
că pe vremea aceea acestea erau considerate pro- 
fesiile vitale pentru o societate. Mai semnificativ 
este cazul lui H.J. Muller care, în încercarea de a 
vinde faimoasa sa propunere de însămînțare arti- 
ficială folosind o bancă de spermă, a menționat 
numai bărbați geniali ca el însuși — „Lenin, Newton, 
Leonardo, Pasteur, Beethoven, Omar Khay- 
yàm, Pușkin, Sun Yat Sen, Marx“ — sau supra- 
genii îmbinînd calitățile unor asemenea perso- 
nalități 128. 

Foarte probabil vom constata curînd consecin- 
tele neplăcute a ceea ce noi, cărturarii, am încercat 
să sădim în mințile oamenilor, deoarece adevărul 
care trezește trebuie să ne izbească mai curînd 
sau mai tîrziu în față. Și adevărul care trezeşte — 
asupra căruia este foarte oportun să se pună ac- 
centul acum — este că o lume compusă numai din 
genii, þa chiar numai din oameni de știință sau 
din doctori universitari nu ar putea supraviețui 
nici un Singur minut (după cum nu ar putea su- 
praviețui nici una compusă doar din clica de la 
Versailles dinaintea revoluției). Tot atît de evi- 
dent este faptul că milioane de „Finsteini“ sau 
„Debussy“ realizați din butași nu ar mai revo- 


12? Julian Huxley, „The Future of Man — Evolutionary 
Aspects“, p. 17; Haldane, „Biological Possibilities“, p. 352; 
şi F.H.C. Crick, „Discussion“, p. 294, toate în Man and His 
Future sub îngrijirea lui Wolstenholme. 

128 H, J. Muller, Out of the Night: A Biologists View of 
the Future (New York, 1935), p. 113. Ulterior Muller a recu- 
noscut că este greu de hotărît ce calități sînt de dorit, dar a 
revenit totuși la veşnicile platitudini: „capacități intelec- 
tuale deosebite, calități temperamentale și caracteriale sau 
stare fizică bună“. Vezi lucrarea lui „Means and Aims in 
Human Genetic Betterment“, în Control of Human Heredity, 
sub îngrijirea lui Sonneborn, pp. 110, 115. 

luționa probabil fizica saw muzica. Orice nouă 
revoluție reclamă un intelect de alt tip decît 
cel care a inițiat cotitura precedentă: atît în 
știință cît și în artă, progresul este rezultatul 
noutății, nu al simplei creşteri numerice a ceea 
ce există deja. Simpla creştere numerică a cărtu- 
rarilor poate fi chiar dăunătoare dincolo de o 
anumită limită relativă. O avalanșă de lucrări 
mediocre, nesemnificative, nu numai că ar irosi 
resursele societății dar ar și mări dificultățile de 
comunicare și, tso facto, ar fi o povară inutilă 
pentru cei cu adevărat capabili să amplifice cu- 
noștinţele noastre. 

O lume vie are în primul rînd nevoie de oameni 
„productivi“: agricultori, mineri, tîmplari, guno- 
ieri, văcsuitori de ghete, oameni cu ricşa ş.a.m.d. 
Prin urmare, Mintea Supremă trebuie să planifice 
crearea oamenilor „în ghivece“ în proporții cores- 
punzătoare acestor ocupații. Nu încape îndoială 
că un clon al lui „Debussy“ va dori numai să 
compună muzică impresionistă. Dar refuz să cred 
că un clon al omului cu ricșa nu va vroi să facă 
altceva decît să tragă o ricșă — chiar dacă ad- 
mitem că într-o societate „rațională“ un astfel 
de om nu va mai fi plătit numai cu o mînă de 
orez pe zi. Această remarcă trebuie să pună capăt 
visurilor despre o societate „rațională“ lipsită de 
orice conflict social. Admiratorii societății pla- 
nificate vor trebui să recunoască —după cum 
recunosc mulți din ei—că în orice proiect de 
acest fel trebuie incluse niște controale exer- 
citate pe față. 

Omeneşte este cum nu se poate mai normal 
ca atunci cînd cineva — dumneavoastră sau eu — 
spune că „noi“ trebuie să exercităm un control 
asupra societății, acea persoană să aibă în minte 
o imagine în care este unul din „noi“, adică din 
controlori, nu din cei controlați. Un savant însă 
are convingerea că știe mai bine decît oricine 
ce trebuie alții să gîndească, să simtă și să dorească. 
Casta filozofilor-gardieni preconizați de Platon ocu- 
pă un rol de seamă în viziunile și aspiraţiile multor 
slujitori ai științei care au idei preconcepute nu 

numai în legătură cu cine va dirija societatea ci 
și cu scopul dirijării. Dar nici chiar știința nu dre 
dreptul să respingă în mod dictatorial cea mai 
fundamentală întrebare: pentru ce există oamenii? 
Pentru a se bucura de viață de dragul vieții. sau 
pentru a fi pioni într-o societate controlată, re- 
glementată de o oligarhie a Minţilor Superioare? 

Întrebările de etică nu au șanse să fie bine 
primite de către susținătorii societății planificate. 
Nici Muller, nici orice alt adept al ideii unei bănci 
de spermă, nu a stat să se întrebe dacă în general 
o femeie nu ar prefera să nască un fiu care să 
semene cu bărbatul ei plugar decît cu cineva pe 
care nu-l cunoaște și de care nu se sinchisește. 
Atitudinea multor oameni de știință față de această 
problemă este bine ilustrată de Crick și Pirie care 
pun la îndoială dreptul oamenilor de a avea co- 
pii şi susțin că dorința de a avea copii este rezul- 
tatul „genului de poveşti pe care le citim, de filme 
pe care le vedem“ 129. Situaţia nu a fost niciodată 
rezumată mai impresionant decît a făcut-o Adei- 
mantus cînd l-a apostrofat pe Platon: „Iu îi faci 
pe oameni nenorociți pentru binele lor“ 120. Și 
nu poți decît să te cutremuri în fața unora din 
ideile lui Haldane — că moartea prematură a cîtor- 
va milioane de oameni în fiecare an este un preț 
acceptabil pentru a da de lucru biologilor în la- 
borator sau că, în viziunea pe care o are el despre 
societate, părinții vor accepta să riște viața co- 
piilor lor într-o experiență biologică 151. Medawar 
avea alte motive cînd a spus: „Pentru formularea 
obiectivelor eugenice pe termen lung nu ne putem 
încrede în ființele omeneşti“ 132; însă, după cum 
vedem acum, cel mai important motiv este că, 
în entuziasmul nostru pentru experimentare, fără 
să ne dăm seama putem recomanda procedee care 


129 Vezi „Discussion“ în Man and His Future, sub îngri- 
jirea lui Wolstenholme, pp. 275, 283. Se pare că acești autori 
nu au auzit niciodată de dorința cea mai fierbinte a familiilor 
țărănești din timpuri străvechi! 

130 Platon, Statul, IV. 419. 

131 Vezi pp. 234 şi 358 din Man and His Future. 

132 [bid., p. 295. 

nu se deosebesc prea mult de cele folosite la 
Auschwitz. După cum a spus Marett, Societatea 
Eugenică poate fi incapabilă să ne „apropie fie 
de îngeri, fie de maimuțe“ 155. Dar este cert că 
ea ne poate apropia de diavoli. Pe bună dreptate 
un antropolog vigilent a protestat în fața unor 
biologi eminenți: „Oamenii de ştiinţă care nu 
cunosc altceva decît știința pot pune în pericol 
siguranța lumii“ 184. 

Problemele pur genetice nu sînt mai puțin for- 
midabile. După cum am accentuat în capitolul VIII, 
evoluţia nu este o idee mistică. Ea este rezultatul 
Schimbării calitative provocate în permanenţă de 
apariția noutății prin combinaţie şi de acțiunea 
unidirecțională a Legii Entropiei. Ne amintim că 
din cauza acestei Schimbări omul nu poate pre- 
vedea nici evoluția unei specii, nici a mediului 
înconjurător cu precizia cu care poate calcula, 
cel puțin în principiu, trecutul şi viitorul unui 
sistem mecanic. Îi auzim deseori pe biologi de- 
clarînd că evoluția genetică este „o poveste despre 
risipă, expediente, compromis și gafe“. După pă- 
rerea mea, aceasta este o judecată prezumțioasă. 
În opoziție cu părerea lui Medawar și a altor 
biologi, afirmaţia „natura nu știe mai bine“ nu 
este un adevăr profund 1%. În schimb, este iluzia 
creată de propria noastră necunoaştere a tuturor 
legilor evoluţiei. Aproape toți biologii critică fap- 
tul că evoluția menține specii care nu vor fi adap- 
tate condiţiilor viitoare. Este însă curios că nici 
unul din cei care s-au plins de aceasta nu au ob- 
servat că speciile ar trebui să fie nemuritoare 
dacă selecția naturală ar poseda o previziune per- 


133 R. R. Marett, Head, Heart, and Hands in Human 
Evolution (New York, 1935), p. 72. 

134 Carleton S. Coon, „Growth and Development of 
Social Groups“, în Man and His Future, sub îngrijirea lui 
Wolstenholme, p. 126. 

135 Medawar, Future of Man, p. 100. Vezi de asemenea 
Theodosius Dobzhansky, Genetics and the Origin of Species 
(ed. a 2-a, New York, 1941), p. 160, şi același în „Human 
Genetics: An Outsider's View“, Cold Spring Harbor Symposia 
on Quantitative Biology, XXIX" (1964), 5. 

fectă, ceea ce ar fi în flagrantă contradicţie cu 
Legea Entropiei. Cînd judecăm selecţia naturală 
putem avea tendința să fim înțeleși post factum, 
dar această înțelepciune este falsă. Înainte de a 
arăta natura cu degetul trebuie să dovedim că 
o lume în care specia umană, de exemplu, s-ar 
fi născut direct din nămolul cald originar — 
scurtcircuitînd astfel nenumărate specii astăzi dis- 
părute — ar fi fost viabilă. 


Dacă în selecţia artificială este o realitate că, 
deși „încercăm să fim înţelepţi ante factum,... 
prea des ne dovedim ignoranți“ 136, cum putem 
spera să reuşim în mărețul plan de a lua evoluția 
în propriile noastre miîini? Dificultatea crucială 
ne apare limpede dacă ne amintim splendida ma- 
ximă a lui Thoday: „Apţi sînt cei care sînt adap- 
taţi mediilor existente și ai căror descendenți vor 
fi adaptați mediilor viitoare“ 137. Trebuie să obser- 
văm că acest algoritm nu este o definiție a celor 
adaptați (după cum o voia Thoday), ci a speciei 
ideale, nemuritoare. Cu cît este mai ambițios planul 
de „ameliorare“ genetică a omenirii, cu atît mai 
puternică este credința implicită în posibilitatea 
unei specii ideale. Adevărul — care merită să fie 
accentuat de repetate ori — este că orice plan 
de felul acesta este mai curînd capabil să ducă 
omenirea într-o înfundătură fără ieşire decît să o 
transforme treptat într-o specie ideală. Și specia 
umană poate fi într-adevăr împinsă într-o astfel 
de înfundătură, dacă capacitățile ei de adaptare 
la condiții neprevăzute sînt ciuntite în mod pro- 
gresiv de continua selecție a purtătorilor de ta- 
lent, inteligență ascuțită sau numai forță atletică, 
cum propun Julian Huxley, J.B.S. Haldane și 
îndeosebi Joshua Lederberg. În realitate aceste 
propuneri tind să facă din selecţia artificială o 
acțiune şi mai dezastruos de oportunistă decît poate 
fi acuzată selecția naturală. 


136 Medawar, Future of Man, p. 49. 


137 J. M. Thoday. „Natural Selection and Biological 
Progress“, în A Century of Darwin, sub îngrijirea lui S. A, 
Barnett (Cambridge, Mass., 1958), p. 317. Subliniat de mine. 

Sîntem pur și simplu incapabili să știm dinainte 
ce pretenţii va avea mediul biogeografic de la 
specia umană la sfîrșitul secolului nostru şi cu 
atît mai puțin peste o sută sau două sute de ani. 
În plus, chiar dacă am cunoaște aceste pretenții, 
tot nu am putea elabora acum un plan genetic 
pentru a le satisface cu succes 1%. Numai o ex- 
perimentare foarte îndelungată, poate chiar ne- 
realizabilă, ne-ar permite să descoperim care din 
noi posedă gena corespunzătoare fiecărei cerinţe 
a mediului. Socrate, care cu siguranță nu putea 
avea decît o înțelegere superficială a unui plan 
eugenic, a exclamat totuși în legătură cu sistemul 
lui Platon: „Cerule! ... cît de desăvîrșiți trebuie să 
fie conducătorii noștri dacă același principiu [ca 
în cazul animalelor] este valabil în cazul speciei 
umane!“ 139. 

Greşeala capitală a biologismului (ca a ori- 
cărui scientism social) constă în refuzul de a 
recunoaşte că este o nebunie să crezi că într-un 
domeniu în care previziunea este imposibilă 
există mijloace cu care omul să poată atinge 
miște scopuri alese dinainte și numai aceste sco- 
puri. În această privință, ca şi în viaţa de toate 
zilele, omul nu poate obține ceva fără să dea 
nimic. Singura deosebire este că nu poate cunoaș- 
te dinainte prețul pe care vå trebui să-l plătească 
pentru a realiza scopurile biosociale pe baza unui 
plan întocmit de om. Iar pericolul oricărui „ism“ 
este că s-ar putea să descoperim doar prea tîr- 
ziu că, în ciuda reclamei făcute de omul de știin- 
tă prea zelos, trebuie să plătim un preț și că 
acest preţ este mult mai mare decît cel la care 
am fost îndemnați să cumpărăm. Specialiștii 
în biologie moleculară şi biochimiștii sînt mai 


138 Este foarte curios că Haldane, care altfel nu pare 
preocupat de ignoranța noastră, nu a renunțat niciodată 
la vechea lui opoziție față de amestecarea rasială pe motiv 
că nimeni nu poate spune cu certitudine ce consecințe va 
avea și că nimeni nu poate separa genele dacă integrarea se 
dovedește dăunătoare. Haldane, Heredity and Politics, 
p. 185, și „Biological Possibilities“, p. 356. 

139 Platon, Statul, V.459. 

sensibili la biologism. Biologii experimentați, 
din contra, sînt mai înclinați să ne prevină că 
cunoștințele noastre actuale sînt „efectiv insu- 
ficiente pentru a găsi remedii [genetice] de care 
să putem fi siguri că nu vor fi mai rele decît 
poala“140. Adevărul întreg este însă că această 
situație dificilă este permanentă, nu temporară, 
deoarece, cum am argumentat în acest volum, 
omul nu va ajunge niciodată la o cunoaștere 
divină. 

Întrucît cauzele fenomenelor biologice se des- 
coperă mai uşor decît cele din economie sau 
politică, monumentele în cinstea ereziei biolo- 
gismului sînt destul de numeroase. Cazul tali- 
domidei estec poate cel mai bine cunoscut din 
toate. Să ne gîndim de asemenea la multe alte 
„medicamente minune“ ale căror efecte secun- 
dare neprevăzute au dus la interzicerea lor. După 
unul din descoperitorii ei, probabil că „pilula“ 
anticoncepțională va avea aceeași soartă 141. Dar, 
mai înainte de toate să ne gîndim la rezultatul 
pe care-l va avea probabil pînă la urmă utiliza- 
rea în masă a antibioticelor și care se profilează 
deja la orizont. Apariţia unor tulpini de microbi 
rezistente la antibiotice este un semnal bine- 
cunoscut. Devenim de asemenea din ce în ce mai 
conștienți de faptul că problema echilibrului 
ecologic, chiar atunci cînd se limitează la echi- 
librul dintre om și microorganisme, este atît 
de complexă încît nici o minte omenească nu 
o poate înțelege. Vindecarea unei boli infecțioase 
lasă liberă o nişă ecologică pentru alte micro- 
organisme care se pot dovedi mult mai pericu- 
loase decît cele eliminate 1%. Oricît de necrezut 
li s-ar putea părea neinițiaților, la un simpozion 


140 Dobzhansky, „Human Genetics“, p. 3. 

141 G. Pincus, „Discussion“ în Man and His Future, sub 
îngrijirea lui Wolstenholme, p. 109. 

142 Pînă și imunizarea împotriva poliomielitei este bănuită 
acum că ar face loc unor noi infecții virotice. Vezi Hilary 
Koprowski, „Future of Infections and Malignant Diseases“, 
p. 201 și urm., și Lord Brain, „Discussion“, p. 367, ambele 
în Man and His Future. 

un microbiolog celebru a dat următorul sfat 
colegilor lui tot atît de distinși: „Dacă se va găsi 
un antibiotic universal, organizați imediat so- 
cietăți împotriva utilizării lui“1%. 

Binecunoscutul economist Colin Clark a fost, 
cred, numai exagerat de brusc dar nu s-a înșelat 
cînd a atacat, în faţa unor biologi de frunte, 
noul val al doctrinelor eugenice şi eufenice „sus- 
ținute de oameni de știință străluciți dar induși 
în eroare și care... va atrage o proporție de 
farsori“144. Ca și mine, Clark este un profan în 
biologie. Dar atît timp cît obiecțiile de felul 
celor formulate în acest subcapitol sînt evident 
valabile, ele nu vor putea fi date deoparte pe 
motiv că profanul nu cunoaște toate detaliile 
tehnice. Nici un detaliu tehnic nu poate elimina 
obstacolele fundamentale cu un caracter per- 
manent. 

Există desigur o altă armă cu care poate fi 
atacat un argument de felul celui prezentat aici: 
acuzaţia obișnuită că ești antiștiințific. Oricât 
de mult i-ar nemulțumi pe eventualii acuzatori, 
țin să spun din nou că majoritatea autorităților 
din știință sînt de partea mea. Dovadă faptul 
că Medawar a venit imediat în sprijinul lui Clark 
mărturisind că ceea ce îl sperie este imensa în- 
credere pe care o au în ei înșiși autorii planurilor 
eugenice de anvergură și convingerea lor totală 
că știu nu numai ce scopuri sînt de dorit ci și 
cum să le realizeze 115. Și aceasta este numai 
o parte din greşeala scientismului. Şi mai grăi- 
toare este afirmația lui James Shapiro din gru- 
pul Harvard care în noiembrie 1969 a reușit 
să izoleze o genă pură. Antiștiințifici —a spus 
recent Shapiro — sînt cei care „răspîndesc in- 
secticide în Vietnam ... fac grefe cardiace înainte 
de a cunoaște fenomenul rejecției și dau canti- 
tăți masive de antibiotice unor oameni care nu 


143 Koprowski, p. 216. 
144 „Discussion“, în Man and His Future, p. 294. 
145 Ibid., p. 296, 

au nevoie de ele'“146, pe scurt, cei care intervin 
în procesele vitale fără să se sinchisească de con- 
secințele neprevăzute şi incalculabile ale acţi- 
unilor lor. În contrast izbitor, doar cîteva săp- 
tămîni după aceea Christian Barnard a declarat 
— după cum a informat presa—că „La Cape 
Town ceea ce visez eu este grefa de creier“. Dacă 
s-ar fi gîndit la planul său dincolo de actul de 
îndemînare chirurgicală, el ar fi spus cu sigu- 
ranță „grefă de trup“, nu „grefă de creier“. Ceea 
ce vreau să spun este că prin operația pe care 
speră să o facă Barnard se salvează viața dona- 
torului creierului, nu a primitorului. Este cert 
că Barnard nu va putea salva viața unui savant 
genial care suferă de o tumoare cerebrală mor- 
tală, de exemplu, transplantîndu-i creierul unui 
donator cretin. 

Misterul vieţii, îndeosebi al vieții umane, va 
zeîndări întotdeauna imaginația specialiştilor şi 
nespecialiștilor. O minoritate a oamenilor de 
știință va prezenta deci mereu planuri eufenice 
sau eugenice fantastice pe măsură ce cunoștin- 
tele biologice, ca toate celelalte cunoștințe, vor 
progresa de la o descoperire la alta. Și, întocmai 
ca astăzi, pericolul nu va consta niciodată în 
faptul că asemenea planuri minunate vor bătea 
la ușă și omul nu va fi pregătit să le folosească 
în mod înțelept — după cum susțin sus și tare 
despre situația actuală unii biologi și nenumă- 
rați ziariști. Pericolul va fi întotdeauna cel in- 
vers: planurile nu vor fi verificate înțelept și 
oamenii vor fi prea grăbiţi să le aplice. „Aspira- 
ţia fascistului de a realiza un stat omenesc ba- 
zat pe modelul furnicii“ — cum a descris-o Wie- 
ner 1%? — va atrage foarte probabil tot mai 
multă atenție, energie și talent de vînzător pe 
măsură ce va deveni şi mai evident că nici o 


146 Citat în James K. Glassman, „Harvard Genetics 
Researcher Quits Science for Politics“, Science, 13 februarie 
1970, p. 964. 

147 Norbert Wiener, The Human Use of Human Beings: 
Cybernetics and Society (Cambridge, Mass., 1950), p. 60, 

știință socială nu poate da o formulă cu ajutorul 
căreia să se creeze societatea „rațională“. Putem 
fi însă siguri că deși multe miracole așteaptă 
încă să fie descoperite de om, contopirea evolu- 
tiei -endosomatice: și exosomatice a omenirii nu 
se va afla printre ele. Motivul nu constă în in- 
compatibilitatea dintre natura intelectuală a 
omului și cea a furnicii— după cum susține 
Wiener. Este vorba pur și simplu de faptul că 
pentru a se crea din nou omul are nevoie deopo- 
trivă de cunoștințe și de o 'putere care îl depă- 
șesc cu mult. De aceea, în viitor ca și în trecut, 
societatea omenească va trece de la conducerea 
de către o elită la conducerea de către o altă 
elită și fiecare elită va trebui să influențeze nu 
genotipurile oamenilor, ci părerile lor cu ajutorul 
unei mitologii aparent diferite, dar fundamental. 
omoloage. 

6. Omul și traditia. Asemenea insectelor cu 
viață socială, omul trăiește în societate, produce 
pe bază socială și repartizează produsul social 
între semenii lui. Dar, spre deosebire de insec- 
tele cu viață socială, omul nu se naște cu un 
cod 'endosomatic care să-i regleze atît viaţa biolo- 
gică, cît și activitatea socială. Şi, dat fiind că 
are nevoie de un cod social după care să se ghi- 
deze în mod acceptabil în complexa activitate 
socială, omul a trebuit să-și creeze singur acest 
cod. Rezultatul acestei creaţii este ceea ce nu- 
mim tradiție. Cu ajutorul tradiției omul își com- 
pensează „defectul din naștere“, lipsa unor in- 
stincte sociale înnăscute. Omul se naște deci 
cu un cod endosomatic (biologic) dar în cadrul 
unui cod exosomatic (social). Datorită codului 
endosomatic un chinez, de exemplu, are ochii 
oblici și părul drept. Datorită codului exoso- 
matic un țăran filipinez își cultivă pămîntul 
în felul țăranilor filipinezi, participă la sărbă- 
torile extravagante ale satului la anumite date 
calendaristice ș.a.m.d. Un proces biologic se 
îngrijește ca totalitatea genelor să se transmită 
de la o generație la alta. Tradiţia face același 
lucru cu ceea ce numim „valori“ sau, mai potri- 

vit, „instituţii“, adică modurile în care fiecare 
om acționează în cadrul propriei sale comunități. 
Paralela cere oarecare sublinieri. 

În primul rînd o deosebire fundamentală: 
evoluția biologică este darwiniană ; nu transmite 
caracterele cîștigate. Din contra, tradiția este 
hotărît lamarckiană, adică transmite numai ca- 
racterele cîștigate, mai ales pe cele care s-au do- 
vedit folositoare pentru comunitate. Inutil să 
spunem că, la felcu ereditatea biologică, tradiția 
transmite deseori instituții care sînt indiferente 
sau nocive. De mii de ani un chinez după altul 
s-a născut cu părul drept, caracter fenotipic com- 
plet lipsit de semnificație. La fel, instituția strîn- 
sului mîinii există de secole în anumite comuni- 
tăți deși nu are nici o valoare specială. În ciuda 
cazurilor de felul celor citate, este neîndoielnic 
că fiecare tradiție are o minunată logică tntertoară. 
Şi din cauza acestei logici nu putem crea o ma- 
trice culturală viabilă alegînd în mod arbitrar 
fiecare din elementele matricei, după cum nu 
putem combina elementele alese la întîmplare 
pentru a obține o singură substanță chimică sau 
crea o himeră dintr-o plantă și om (ca cea prevă- 
zută de K. Atwood). Dacă metafora este înțe- 
leasă corect, logica interioară a tradiției poate fi 
comparată cu legăturile chimice ale unei gene sau 
ale întregului nucleu. Aceste legături sînt respon- 
sabile de continuitatea biologică a speciei umane 
ca și a tuturor celorlalte specii. Logica interioară 
explică continuitatea existenței omului ca ani- 
mal social. Este adevărat că articulațiile dintre 
elementele unei matrice culturale nu sînt atît 
de rigide ca legăturile chimice. Acesta este mai 
curînd un merit, deoarece elasticitatea lor îl 
ajută pe om să se adapteze mai ușor și mai re- 
pede la schimbările evolutive provocate de pro- 
priile lui intervenţii, de creșterea lui numerică 
și de evoluția mediului biogeografic. Aceleași 
articulații sînt însă destul de tari pentru a explica 
inerția, uneori cu totul remarcabilă, de care au 
dat dovadă majoritatea tradițiilor sub tensiunea 
istoriei. 

În legătură cu această inerție pot cita o îm- 
prejurare picantă: biologii care s-au întrunit de 
curînd: într-un simpozion extraordinar pentru 
a discuta diverse planuri de control genetic al 
omenirii s-au văzut nevoiți pînă la urmă să vor- 
bească mai mult despre modul de a dirija tradi- 
ţia. Lederberg a recunoscut deschis că ei se aflau 
acolo deoarece majoritatea celor prezenţi „cre- 
dem că populaţia actuală nu este destul de in- 
teligentă pentru a se păzi de distrugere printr-o 
explozie“148. Acesta nu este singurul. caz în care 
tradiția a fost făcută răspunzătoare de nenoro- 
cirile omului. Conform judecății curente, tradiția 
se opune progresului și această părere este în 
oarecare măsură corectă. Pe de altă parte, în 
lipsa inerției tradiției, orice dictator setos de 
putere şi orice om de știință excesiv de încre- 
zător și ambițios ar fi supus fără nici o dificul- 
tate omenirea vastelor sale planuri de instaurare 
a societății „raționale“ al cărei rezultat ar fi 
fost probabil dispariția speciei umane încă de 
mult. Rolul tradiției în viața omenirii este însă 
mult mai cuprinzător. 

Să ne amintim că procesul economic nu se 
desfășoară de la sine. Ca orice proces neautomat, 
el constă din sortare. La rîndul ei, sortarea re- 
clamă un agent de felul prezentat în paradoxul 
lui Maxwell. Pe deasupra, agentul sortator este 
cel mai important factor într-un astfel de proces. 
Căci, oricum ar fi, entropia joasă se va transforma 
în entropie înaltă. Dar cantitatea mai mare sau 
mai mică de entropie joasă din mediul înconju- 
rător care este absorbită sau reținută de proces 
depinde de tipul activității de sortare. Cu alte 
cuvinte, de tipul demonului maxwellian care 
întreţine procesul. Este suficient să comparăm 
două varietăți ale aceleiași specii care trăiesc 
în același mediu pentru a ne convinge că toți 
demonii maxwellieni nu sînt identici. Nici măcar 


148 „Discussion“, în Man and His Future, p. 288. 

două exemplare din aceeași rasă nu sint întot- 
deauna demoni maxwellieni identici. 

În cazul unei singure celule, activitatea maxwel- 
liană respectivă pare să fie determinată numai 
de structura fizico-chimică moștenită de celulă; 
în cazul organismelor superioare, ea este de 
asemenea o funcție a instinctelor înnăscute. Un 
vultur poate zbura pentru că se naște deopotrivă 
cu aripi și cu instinctul de zbor. Dar omul poate 
și el zbura în zilele noastre deși nu posedă nici 
constituția biologică necesară zborului, nici un 
instinct de zbor înnăscut. Consecința este evi- 
dentă: activitatea maxwelliană a omului depinde 
de ceea ce se petrece în mintea lui poate chiar 
mai mult decît de orice altceva. Iar tradiția are 
rolul de a transmite de la o generație la alta atît 
cunoștințele cît şi înclinațiile. 

Marele interes manifestat pentru problema 
dezvoltării economice a țărilor „subdezvoltate“ 
a făcut ca un număr crescînd de savanți și cer- 
cetători să vină în contact direct cu numeroase 
„societăți tradiționale“. La început cei mai 
mulți au susținut că oamenii din astfel de socie- 
tăți se comportă „nerațional“ deoarece compor- 
tamentul lor se deosebește de al nostru, de cel 
al Societății Civile. Dar numeroși cercetători 
și-au dat treptat seama de importanța pe care o 
au înclinațiile culturale în procesul economic și 
de asemenea pentru strategia de declanșare a 
dezvoltării economice. Din păcate însă, majori- 
tatea politicilor de dezvoltare economică se ba- 
zează încă pe vechea eroare născută din filozo- 
fia mecanicistă, anume că mașinile sînt cele care-l 
dezvoltă pe om, nu omul cel care dezvoltă maşi- 
mile. Chiar dacă faptul poate părea profund sur- 
prinzător, cea mai deschisă și precisă recunoaşte- 
re a acestei erori vine din partea unui autor so- 
vietic: „Nu mașina creată de om, ci omul însuși 
este cea mai înaltă manifestare a culturii, deoarece 
gîndurile și visurile, preferințele și aspirațiile 

omului, creatorul, sînt deopotrivă complexe și 
măeţe'“149. 

Antropologii şi istoricii socotesc de mult că 
introducerea oricărei inovații economice într-o 
comunitate este încununată de succes numai 
dacă comunitatea se poate adapta din punct 
de vedere cultural la această inovaţie, adică nu- 
mai dacă aceasta este aprobată și înțeleasă din 
punct de vedere social1:6. Dintre economiștii 
anglo-americani de la un moment dat, numai 
un revoltat ca Veblen a susținut că este peri: 
culos să dai mașini moderne pe mîna unor oameni 
care mai au încă o concepție economică feudală 151. 
Fără îndoială, „periculos“ nu prea este termenul 
adecvat, dar Veblen a vrut probabil să accen- 
tueze uriașa pierdere economică şi marile neno- 
rociri sociale care ar rezulta din introducerea 
forțată a industriilor moderne într-o comuni- 
tate lipsită de înclinațiile corespunzătoare 122. 
Să fim însă sinceri: poate cineva nega că peri- 
colul născut din descoperirea energiei atomice 
nu se datorește faptului că din punct de vedere 
cultural omenirea a rămas în urma noii tehnici? 
Toate culturile au rămas întotdeauna în urma 
progresului tehnic de pe vremea lor, unele mai 
mult, altele mai puțin. Dar rămînerea în urmă, 
a întregii omeniri sau a unor părți din omenire, 
nu a fost niciodată atît de mare ca astăzi. 


149 S. T. Konenkov, „Communism and Culture“, Kom- 
mumnist, nr. 7, 1959. Traducerea engleză din Soviet Highlights 
nr. 3, I (1959), 3—5. Sublinierea îmi aparține. 

15 G. Sorel în „Introduction“ la G. Gatti, Le socialisme et 
l'agriculture (Paris, 1902), p. 8; Richard Thurnwald, Eco- 
nomics in Primitive Communities (Londra, 1932), p. 31; 
V. Gordon Childe, Social Evolution (New York, 1951), p. 33. 

151 Thorstein Veblen, Imperial Germany and the Industrial 
Revolution (New York, 1964), pp. 64—66, şi Essays in Our 
Changing Order, sub îngrijirea lui L. Ardzroni (New York, 
1934), p. 251 şi urm. 

152 Sau, după cum avea să spună P. N. Rosenstein-Rodan 
în „Problems of Industrialization of Eastern and South- 
Eastern Europe“, Economic Journal, LIII (1943), 204, „Un 
cadru instituțional diferit de cel actual este evident necesar 
pentru aplicarea cu succes a industrializării în zonele inter- 
naționale de depresiune economică“. 


578 


Acest fapt are implicaţii evidente pentru orice 
politică îndreptată spre accelerarea ritmului de 
creștere a unei economii. Aceste implicații au 
fost recunoscute aprioric și îndeosebi de econo- 
miștii „neortodocși“. Leonard Doob, de exemplu, 
a subliniat că nici o planificare nu poate reuși 
dacă nu se bazează pe cunoașterea mediului so- 
cial, adică a tradiţiei poporului căruia i se aplică. 
O teză şi mai netă a fost emisă de J. J. Spengler, 
care susține că ritmul creșterii economice depinde 
de gradul compatibilității dintre componentele 
economice și cele neeconomice ale culturii respec- 
tive 15. Aceste observaţii nu trebuie trecute ușor 
cu vederea, dat fiind că toate analizele cauzelor 
care au făcut ca rezultatele ajutorului economic 
pentru țările 'străine să nu fie deseori proportio- 
nale cu volumul lui au găsit o singură explicație: 
obiceiurile locale. 


În realitate există cîteva fapte care sugerează 
că influența exercitată de concepția economică 
asupra procesului economic este mult mai pro- 
fundă decît au bănuit autorii citați mai sus. 

Un caz grăitor este marele miracol economic 
din Japonia. Nu am nici o îndoială că numai 
concepția economică specifică japonezului în 
general poate explica acest miracol. Deoarece 
sînt sigur că nici un specialist în planificare nu 
ar putea întocmi un plan economic care să facă 
să avanseze o economie de la condiţiile Japoniei 
din 1880 la cele de astăzi. Şi dacă ar putea, el 
trebuie să fi știut dinainte că oamenii erau ja- 
ponezi și să-și fi dat de asemenea seama că da- 
tele complete ale oricărei probleme economice 
trebuie să includă și înclinațiile culturale. 

Departe de mine gîndul de a nega dificultă- 
tile pe care le ridică modalitatea de a studia con- 


153 Leonard Doob, The Plans of Men (New Haven, 1940), 
p. 6 și urm.; J. J. Spengler, „Theories of Socio-Economic 
Growth“, în Problems în the Study of Economic Growth, National 
Bureau of Economic Research (New York, 1949), p. 93. 
Vezi de asemenea K. Mannheim, „Present Trends in the Build- 
ing of Society“, în Human Affairs, sub îngrijirea lui R. B. 
Cattel et. al. (Londra, 1937), pp. 278—300. 

cepția economică a unei societăți în care cerce- 
tătorul nu a fost crescut din punct de vedere 
cultural. Nu sînt pregătit nici să scriu o serie de 
instrucțiuni asupra modului de a proceda mecanic. 
Dar, dacă negăm omului capacitatea empatiei, 
atunci nu ne mai rămîne nici un joc de jucat, 
în filozofie, literatură, știință sau familie. De fapt, 
trebuie să recunoaștem că jocul nu este același 
în științele fizice și în științele omului; că, spre 
deosebire de cele susținute de Pareto și nenumă- 
rați alți economiști, există mai mult decît o me- 
todă de a afla adevărul 15. 

În fizică nu ne putem încrede decît în instru- 
mentul cu ac indicator, deoarece nu ne aflăm în 
interiorul materiei. Totuși, de partea cealaltă 
trebuie să se găsească un om care să citească 
instrumentul, să compare datele citite și să le 
analizeze. Cu atît mai de neînțeles este deci ideea 
că nu ne putem încrede în om ca instrument în 
procesul cunoașterii. În mod curios, fizicienii 
sînt conștienți de handicapul lor, adică de faptul 
că nu pot chestiona natura: tot ce pot face ei 
este să observe comportamentul materiei. După 
cum a subliniat un mare fizician după altul, 
cercetătorul omului dispune de mijloace supli- 
mentare. El se poate transpune în fapte sau 
poate recurge la introspecţie sau, mai presus de 
toate, poate descoperi motivele celui pe care-l 
studiază punîndu-i întrebări 1%. Dacă, prin ab- 
surd, un fizician ar putea sta de vorbă cu elec- 
tronii, ar refuza oare să-i întrebe: de ce săriți? 
Cu siguranță că nu. Totuşi paralelismul cu fi- 
zica a fost exagerat de unii reprezentanți ai 
științelor sociale care au ajuns să spună că, 
din moment ce nu putem conversa cu materia 
moartă, nu trebuie să conversăm nici cu oamenii. 
Fizicienii au o rațiune esenţială pentru a îmbră- 
țișa behaviorismul pur, dar acesta nu-și are lo- 


156 Pareto, Manuel, p. 27. | 

157 De ex., Planck, ibid., p. 105; Bohr, ibid., p. 78; H. 
Margenav, Open Vistas: Philosophical Perspectives of Modern 
Science (New Haven, 1961), p. 198. 

cul în științele omului. După cum a remarcat 
F. A. Hayek în splendida lui pledoarie împo- 
triva dogmei behavioriste în științele sociale, 
„cînd vorbim despre om trebuie neapărat să 
presupunem prezența anumitor categorii mintale 
familiare tuturor“158, adică a acelorași categorii 
intelectuale ca cele pe care le are vorbitorul. 
Pînă şi fizicienii au socotit necesar să amintească 
reprezentanților ştiinţelor sociale care hotărî- 
seră să ignore esența obiectului lor de studiu 
că „atunci cînd este vorba să înţelegem acțiu- 
nile oamenilor, problema principală constă în 
înțelegerea modului în care gîndesc — al modu- 
lui în care lucrează mințile lor“15. Şi, după cum 
am spus de multe ori în această carte, nici un 
electrod, nici un microscop, nici un dispozitiv 
fizic nu ne poate dezvălui cum funcționează min- 


tile oamenilor. Numai mintea unui om poate 
descoperi cum funcționează mintea altui om fo- 
losind puntea creată de categoriile mintale fami- 
liare tuturor și de înclinațiile care le sînt co- 
mune amîndurora. Poate că omul nu este un in- 
strument tot atît de precis ca microscopul, dar 
el este singurul care poate observa ceea ce nu 
pot observa toate instrumentele fizice laolaltă. 
Căci dacă nu ar fi așa, pentru a afla ce gîndesc 
și ce simt oamenii și care va fi următoarea lor 
acțiune, nu am trimite ambasadori, consilieri, 
ziariști și alți observatori, ci niște politoscoape; 
și dat fiind că nu posedăm încă politoscoape, ar 
trebui să nu trimitem nimic. 

Poate că într-o bună zi ne vom da cu toții 
seama că și omul este un instrument, singurul 
care poate studia înclinațiile omului. În ziua aceea 
nu vor mai fi oameni uitaţi, uitaţi pentru că 
astăzi pretindem că nu ştim cum să-i studiem 
și cum să raportăm ce gîndesc, ce simt și ce vor. 


158 F.A. Hayek, The Counter- Revolution of Science (Glencoe, 
II]., 1952), p. 79. 
158 Bridgman, Reflections, p. 450. 

Avem nevoie de „o armată de pace“, nu numai 
de un „corp de pace'“*. Recunosc că aceasta poate 
fi o idee utopică, care amintește de deviza na- 
rodnicilor: „Către popor“. Dar prefer să fiu uto- 
pist în privința. acestui punct decît în privința 
epocii de aur pe care scientismul necritic de un 
fel sau altul i-o promite omului. 


* Aluzia este la „Peace Corps“, o organizaţie de specialiști 
de tot felul pe care Statele Unite îi trimite ca ajutor în țările 
nedezvoltate (nota trad.). 


ANEXE 


Anexa A 


DESPRE STRUCTURA CONTINUULUI 
ARITMETIC 


1. Cred că dacă, în capitolul III.2, metafora 
mea despre mărgele distincte înșirate fără fir 
ar fi fost limitată doar la numerele naturale, 
nu ar fi provocat nici o încruntare. Ne rămîne 
așadar să vedem dacă nu cumva ceva în construc- 
ţia progresivă a continuului aritmetic pornind 
de la întregii ordonați, dar neînșirați, n-ar putea 
face metafora ilegală. În această anexă voi exa- 
mina problema dintr-un punct de vedere atît 
de larg pe cît pare justificat de legătura ei in- 
timă cu tema dezvoltată în capitolul III. 

În zilele noastre, faptul că există un gol mare 
între un număr întreg și succesorul lui ni se pare 
culmea evidenţei. Cu toate acestea putem să ne 
imaginăm foarte bine mărgele întregi înșirate 
astfel încît fiecare mărgea să-și atingă vecinele. 
Trebuie să spunem atunci că mulțimea numere- 
lor întregi este o alăturare continuă fără nici un 
gol între elemente? Poate că oamenii s-au gîn- 
dit cîndva la ea în acest fel, dar nu în acești 
termeni mai rafinați. 

Oricum, pentru claritatea argumentului, să 
ne imaginăm mărgelele întregilor aranjate în 
acest fel. Cînd a apărut nevoia de numere frac- 
ționare (raționale), nimic nu a oprit mintea ome- 
nească să împingă mărgelele întregi la o parte 

pentru a face loc celorlalte. Intercalarea mărge- 
lelor noi schimbă structura mulțimii dinainte 
numai într-o singură privință de interes imediat. 
În noua mulțime, între două mărgele oarecare 
există o infinitate de alte mărgele; de asemenea, 
nu se poate spune care mărgea precede și care 
mărgea succede unei mărgele date. Dar această 
diferență nu înseamnă că acum mărgelele sînt 
strîns unite împreună pe un fir. Încă de pe vremea 
lui Pitagora se ştie că şi noua mulțime este plină 
de goluri; adică, tot nu există un fir. Dacă însă 
nu am ști de existența acestor goluri — cum 
de fapt nici pitagoricienii nu ştiau înainte ca ei 
să fi descoperit numerele iraționale —am fi cu 
toții derutați de sugestia că mulțimea „mărge- 
lelor“ raționale nu este ţinută strîns laolaltă de 
un fir. Ce s-a întîmplat după aceea este o po- 
veste binecunoscută. 

Cu fiecare „sarcină“ nouă inventată pentru 
numere s-a descoperit o nouă serie de goluri în 
entitatea care mai înainte părea „continuă“. Și 
de îndată ce se descopereau noi goluri, ele erau 
umplute cu numere noi. Aceasta s-a întîmplat 
de mai multe ori pînă cînd totalitatea numerelor 
a atins întinderea ei de azi cunoscută sub nu- 
mele de continuul aritmetic. Este de prisos să 
amintim că în fiecare din fazele precedente s-a 
putut susține sus și tare că nu este posibil să se 
conceapă nici o continuitate dincolo de cea re- 
prezentată de sistemul de numere -din epoca res- 
pectivă. Totuşi, ex post știm că, ori de cîte ori 
a fost făcută, fiecare declarație de acest gen a 
fost greşită. De ce ar trebui atunci aceeaşi decla- 
rație a lui Bertrand Russell despre continuul 
aritmetic să nu implice același gen de autoîn- 
șelare? Cum a observat Poincaré, „forța creatoare 
a minţii [nu a fost] epuizată de crearea continu- 
ului matematic“l. Ar fi deci ridicol să credem 
că nu se vor mai găsi „sarcini“ noi pentru nu- 


1 Henri Poincaré, The Foundations of Science (Lancaster, 
Pa., 1946), p. 50. 

mere şi, deci, că nu se vor mai descoperi goluri 
noi în continuul lui Dedekind și Cantor.: 

De fapt, nu trebuie să așteptăm şi nici să că- 
utăm prea departe asemenea „sarcini. Ca să luăm 
un exemplu familiar pentru economistul matema- 
ticiarni, calculul probabilităților ne învață că proba- 
bilitatea ca o variabilă absolut continuă, X, să ia 
o valoare dată, x, este zero. Totuși, acest „zero“ 
reprezintă o gamă infinită de cazuri distincte și 
semnificative. Există cazul în care este absolut 
imposibil pentru X să ia valoarea x: dispersia 
eșantionului, de exemplu, nu poate avea o va- 
loare negativă. Dar „zero“ include și cazul în 
care X trebuie în mod obligator să ia din cînd 
în cînd valoarea x: într-o schemă abstractă, 
există o infinitate de bărbați a căror înălțime 
exactă este de 180 cm. De asemenea, bărbații 
de 180 cm sînt, într-un anumit sens, mai frec- 
venți decît cei de 210 cm. Totuși, aceste difé- 
rențe nu pot fi exprimate direct cu ajutorul ele- 


mentelor continuului aritmetic. Desigur, mutăm 
problema de la o diferență de probabilități zero 
la una de densități de probabilitate. Dar chiar 
și acest procedeu nu ne permite să distingem între 
cazul în care X = x este imposibil și cel în care 
X = x, cu toate că este posibil, are o densitate 
de probabilitate zero. 

Şi dacă, la fel cu cei mai mulţi dintre noi, un 
profesor de statistică se luptă cu dificultăți imen- 
se pentru a-i face pe studenții săi să înțeleagă 
bine de ce Prob[x, < X < x] poate fi pozitivă 
cu toate că Prob[X = x] = 0 pentru orice x, 
X, S x < Xə, el nu trebuie să dea vina nici.pe 
el însuși, nici pe studenți. Aceste dificultăți sînt 
în afara statisticii. Rădăcinile lor merg pînă în 
adîncul analizei matematice însăşi. Poate că 
matematicienii, după ce s-au convins că sistemul 
numerelor reale este „perfect și conex“, se împo- 
trivesc acum în oarecare măsură ideii că ar pu- 

tea fi „imperfect“ din cauză că are încă goluri 
care ar putea fi umplute cu noi numere ?. 
Oricum ar fi, dificultățile reale au două surse 
— după cum sper să arăt în această anexă. Chiar 
dacă pare surprinzător, prima sursă este confu- 
zia creată de introducerea pe sub mînă a ideii 
de măsură într-un stadiu prematural analizei 
aritmetice. A doua sursă (o sursă obiectivă) 
este imposibilitatea construirii numai cu ajuto- 
rul numerelor reale a unei scări satisfăcătoare 
pentru infiniții mari sau pentru infiniții mici. 


2. Două lucruri trebuie lămurite perfect de la 
început. Mai întîi, pentru a marca diferențe ca 
aceea dintre probabilitatea ca un bărbat să aibă 
sub 180 cm și probabilitatea ca înălțimea unui 
bărbat să fie exact 180 cm, nu trebuie neapărat 
să atribuim un număr real fiecărui caz. Ar fi 
absolut suficient să ordonăm toate probabili- 
tățile într-o mulţime de elemente nespecificate. 
În al doilea rînd, după cum indică considerațţiile 
din paragraful precedent, nu există nimic (adică, 
nu apare nici o inconsecvență în legătură cu or- 
dinea) care să ne împiedice să intercalăm ele- 
mente noi în golurile obținute prin tăierea în 
două a unei mulțimi ordonate. 

Astăzi este un loc comun matematic că rădă- 
cina noțiunii de număr este operaţia de ordonare 
a elementelor și nu aceea de măsurare a unei 
cuante. Un mod mai expresiv de a spune ace- 
lași lucru este că rolul fundamental al noţiunii 
de număr este de a ne permite să vorbim despre 
elementele unei totalități ordonate. Dacă sînt 


2 Definiţia unei mulțimi continue ca o mulțime perfectă 
și conexă aparține lui G. Cantor, Contributions to the Founding 
of the Theory of Tyansfinite Numbers (New York, nedatată), 
p. 72. Pentru definiția continuului liniar a lui Dedekind, 
vezi R.L. Wilder, The Foundations of Mathematics (New York, 
1956), p. 140 și urm. 

Să reamintim că în limbajul matematicienilor o mulțime 
ordonată este „perfectă“ dacă orice șir al mulțimii are ca 
limită un element din mulțime și fiecare element este un 
punct limită al vreunui șir. O mulțime ordonată este „conexă“ 
dacă între oricare două elemente se află un alt element. 

dezbrăcate de orice veșmint tehnic, numerele 
nu sînt decît nume care pot fi date unei totali- 
tăți ordonate într-un mod consecvent cu struc- 
tura acelei totalități. De exemplu, numerele 
reale sînt numerele care pot fi date unei totali- 
tăți ordonate care are proprietățile mulțimii 
numite continuul aritmetic. Trebuie să subliniem 
faptul că mulțimea în discuție este cea care de- 
termină cum trebuie numite elementele ei și 
nu invers. 

Nu este nici o noutate că, dată fiind o mulți- 
me ordonată de elemente distincte, putem con- 
strui o nouă mulțime intercalind niște mulțimi 
ordonate între elementele primei. Putem folosi 
chiar termenul scris cu literă mare, Număr, 
pentru a înțelege că este vorba de un element al 
mulțimii ordonate obținute astfel din continuul 
aritmetic. Dar ce vreau să fac să se înțeleagă 
este că, indiferent de cîte ori repetăm această 
operație, elementele noii mulțimi nu-și pot pier- 
de proprietatea de a fi discret distincte. Cu alte 
cuvinte, nu putem ajunge la continuitate dialec- 
tică pornind de la nişte mulțimi discret distincte, 
oricît de „dense“ ar fi ele. 

În această conjunctură merită menţionat de 
asemenea că „Zero“ cu sensul de Nimic este to- 
tal străin de noţiunea de ordine: Într-o mulțime 
ordonată orice element poate primi numele de 
Zero tot așa de bine ca și oricare alt nume pe 
care l-am inventa. Dacă însă procedînd astfel 
stabilim și vreo legătură între acel element și 
Nimic, atunci alterăm implicit noțiunea de ora 
dine printr-o impuritate de măsură. Orice am 
spune după aceea despre acea structură nu se 
mai referă la ordinea pură. Același lucru este 
adevărat pentru orice utilizare a lui „infinit“ 
în legătură cu o mulțime ordonată dacă termenul 
implică infinitul efectiv. Aproape că nu pot sub- 
linia îndeajuns afirmația mea că toate bazele 
axiomatice propuse pentru sistemul numerelor 
naturale, cum este celebra bază propusă de 

G. Peano 3, sînt impure în acest sens pentru că pre- 
supun un. prim element înaintea. căruia este Ni- 
mic. 


3. Pentru a proceda sistematic, să notăm ca 
de obicei continuul aritmetic cu R şi să-l tăiem 
în două submulțimi, numerele nepozitive şi cele 
pozitive. În golul astfel creat să punem o mul: 
time [æ] care constă din mulțimea ordonată a 
tuturor numerelor pozitive. Această operație 
duce în mod natural. la ordinea Zero <a< r 
pentru orice « și orice 7 pozitiv. În mod simetric, 
putem intercala mulțimea [— a] între submul- 
țimea numerelor negative a lui R și Zero cu or= 
dinea —r < —a < Zero. Mai general să definim 
o mulțime [p] a Numerelor date sub forma com- 
plexă p = (r, y), unde 7 și y sînt orice numere 
din R, şi să ordonăm mulțimea după următoarele 
reguli: 


(1) (ri Yı) < (72, Y2) dacă Yı < 7; 
(7, Y1) < (r, Y2). dacă yr < ka. 


Imediat se vede că această ordine, care repre- 
zintă ordinea obişnuită a punctelor din planul 
euclidian (r, y) conform regulii lexicografice, 
este tranzitivă. O operație extinsă a adunării 
în [2] se prezintă imediat: 


(2) (7 Y1) + (72 Y2) = (71 +72 Yı + Yə). 


Față de această operație [7] este un grup abelian 
cu element neutru (0, 0). 

> Să încercăm acum să introducem în [2] o mă- 
sură care să păstreze ordinea şi adunarea (2). 
Este suficient să luăm în considerare numai sub- 
mulțimea acelor p pentru care (0, 0) < p sau 
p = (0, 0). Condiția de păstrare a ordinii cere ca 


(3) Măs (0, 0) < Măs (0, y) < Măs (r, 0) 


pentru orice y > 0. Din (2) obținem n x (1, 0) = 
= (n, 0) pentru orice întreg n și din aceasta, 


act Wilder, Foundations, p. 60. 

printr-un procedeu binecunoscut, putem deduce 
y X (1,0) = (7,0). Această relație ne face să 
definim 


(4) Măs (7,0) =, r > 0, 
și să înlocuim pe (3) cu 
(5) 0 < Măs (0,y) <r 


pentru orice rœ 0. Un principiu fundamental al 
teoriei măsurii, care spune că o măsură mai mică 
decît orice număr pozitiv este zero, este invocat 
în acest moment t. Pe baza lui, din (5) se trage 
concluzia că pentru orice y >œ 0 


(6) Măs (0, y) = 0, 


concluzie la care voi reveni mai tîrziu (în para- 
graful 10). 

Să observăm de asemenea că din (1) și (2) re- 
zultă că pentru y > 0, 7>0, 


(7) S,(0, y) = (0, ny) = n(0, y) < (7,0), ie[n] 


unde în sumă apar tot atîția termeni cît este 
puterea mulțimii [n] = (1, 2, ..., n). În consecin- 
tă, spre deosebire de R, mulțimea [f] nu satis- 
face axioma lui Arhimede; cu alte cuvinte, nici 
un Număr (r, 0) nu poate fi obținut prin aduna- 
rea repetată a lui (0, y). Putem exprima acest 
fapt spunînd că față de (0, y) orice (r, 0) este 
un Număr infinit de mare. Pentru a vedea în- 
treaga consecință a acestei concluzii, să obser- 


4 Acest principiu fusese folosit implicit în analiza aritmetică 
cu mult înainte ca teoria modernă a măsurii să fi fost introdu- 
să de Émile Borel. Borel însuşi l-a folosit implicit în analiza 
mulțimilor de măsură zero (Émile Borel, Leçons sur la théorie 
des fonctions, Paris, 1898, p. 47), dar a fost mai explicit în 
cartea lui Les nombres inaccessibles (Paris, 1952), p. 128. În 
general însă, principiul este exprimat doar imperfect: de 
exemplu, „măsura liniară a mulțimii de puncte dintr-un 
interval liniar (a, b) este socotită a fi b—a“ indiferent dacă 
punctele de la capăt sînt incluse sau nu în interval, sau „măsura 
plană a unui interval liniar este zero“. E.W. Hobson, The 
Theory of Functions of a Real Variable and the Theory of 
Fourier’s Series (2 vol., New York, 1957), I, 165. 

văm că putem stabili pentru submulțimea [(0, y)] 
o scară prin același procedeu ca cel folosit pentru 
(7, 0). Pe această scară secundară 


(8) măs (0, y) = y,  măs (r, 0) = œ, 
ultima relaţie fiind obținută din măs (0, y)< 
<măs(r, 0) invocînd un alt principiu al măsurii: 
un număr mai mare decît orice număr pozitiv 
este infinit, œ. 

Relațiile (8) sînt corelativele evidente ale re- 
lațiilor (4) și (6). Şi deoarece vrem ca măsurile 


să fie compatibile cu operația de adunare, avem 
în general 


(9) Măs (r, y) =r 
ȘI 
(10) măs (r, y) = oo sau y, 


după cum 7> 0 saur=0. 


4. Nu mai trebuie adăugat nimic pentru a 
stabili o legătură între mulțimea [(0, +)] şi no- 
țiunea de infinitezimal care a răsărit din fluxiu- 
nile lui Newton și în cursul anilor a fost ținta 
unor controverse la care au participat unii din cei 
mai mari matematicieni. După numai zece ani 
de la moartea lui Newton, un filozof celebru, epis- 
copul Berkeley, a denunţat infinitezimalul ca 
„fantoma cantităților plecate în altă lume“; în 
secolul nostru un alt mare filozof a declarat că 
„filozofia infinitezimalului ... este îndeosebi ne- 
gativă“6. Adesea citim de asemenea că G. Can- 
tor şi G. Peano au demonstrat „inexistența mări- 
milor care sînt efectiv infiniți mici“. 
=- Adevărul este că ei au demonstrat doar că 
aceste numere infrafinite — cum ar fi prefera- 


5 Cf. Cantor, Contributions, p. 81; Hobson, Theory of 
Functions, I, 57 şi urm. 

6 George Berkeley, „The Analyst, or A Discourse Ad- 
dressed to an Infidel Mathematician“, The Works of George 
Berkeley (4 vol., Oxford, 1901), III, 44; Bertrand Russell, 
Mysticism and Logic (New York, 1929), p. 84. 

? Philip E.B. Jourdain în Prefaţa la Cantor, Contributions, 
p. 81. 

bil să le numim pentru a evita orice confuzie cu 
infinitezimalul din analiză — nu satisfac toate 
axiomele continuului aritmetic. Avînd în vedere 
această diferență, cineva poate fi îndreptățit 
să aprecieze că „în Analiza Aritmelică conceptia 
in finitezimalului efectiv nu are ce căuta“. Într- 
adevăr nu are ce căuta, dar numai pentru că (cum 
vom vedea mai jos în paragraful 10) a fost sur- 
ghiunită din analiza matematică de către un 
postulat ascuns. A susține atunci — cum a fă- 
cut Hobson în continuare — că numărul infra- 
finit este o „variabilă în stare de flux, niciodată 
un număr, ... o formă de exprimare, atrăgătoare 
pentru un mod de a gîndi care este esențialmente 
ne-aritmetic“ înseamnă a trata o problemă se- 
rioasă în spiritul lui Berkeley și Russells. 

Este adevărat că înlocuirea fiecărui număr real 
cu un domeniu infrafinit, ca în construcția lui 
[p], distruge proprietatea arhimediană a siste- 
mului de numere reale?. Dar același lucru îl 
face și completarea lui R cu numerele cardi- 
nale transfinite, numerele alef ale lui Cantor. 
Acestea satisfac 


(1 1) SN, < Ya tE I, 


chiar dacă I are puterea lui Y,. De fapt, în spri- 
jinul infrafinitului putem invoca apărarea trans- 
finitului de către Cantor însuși: „Toate aşa-zi- 
sele demonstrații ale imposibilității numerelor 
efectiv infinite sînt ... false deoarece încep prin 
a atribui numerelor în chestiune toate proprie- 
tățile numerelor finite, pe cînd numerele infini- 
te ... trebuie să constituie un gen cu totul nou de 
număr“. 


Trebuie deci să ne aşteptăm ca unele propo- 
ziții despre infrafinit să ne irite bunul simț obiș- 


8 Hobson, Theory of Functions, 1, 43. 

3 În completare trebuie să adăugăm că o altă proprietate 
a lui R — separabilitatea — este de asemenea aruncată peste 
bord. CI. Wilder, Foundations, p.: 140 şi uri, 

10 Cantor, Contributions, p. 74. Subliniecrea îmi aparține. 

nuit, după cum au făcut, la început, celelalte 
propoziții despre numerele transfinite. De exem- 
plu, relațiile stabilite în paragraful anterior duc la 


(12)  Măs (r, 0) + Măs (0, y) = Măs (r, 0). 


Fără îndoială, aceasta este ceea ce Johann Ber- 
noulli, S.D. Poisson și mulți alți matematicieni 
clasici au vrut să spună prin „o cantitate- care 
este mărită sau micșorată cu o mărime infini- 
tezimală nu este nici mărită, nici micşorată“. 
Poate că acesta nu a fost un mod foarte fericit 
de a-și exprima ideile. Dar a învinui ideea în- 
săși că s-ar învecina „cu misticul şi absurdul“! 
este un semn de regretabilă părtinire. Pentru că 
astăzi nu mai găsim nimic mistic sau absurd în 
relația corelativă lui (12), 


(13)  măs (r, 0) + măs (0, y) = măs (r, 0). 


Exact pe această idee — că față de o scară 
infrafinită toate numerele finite au o măsură in- 
finită după cum toate numerele transfinite au o 
măsură infinită pe o scară finită — G. Veronese 
și-a clădit geometria infrafinitului și transfini- 
tului 12. În termeni mai generali, există — după 
cum vom argumenta imediat — o succesiune in- 
finită (în amîndouă direcțiile) de clase de Numere, 
fiecare clasă avînd scara ei proprie; fiecare clasă 
este finită față de scara ei, trans finită față de 
scara clasei imediat premergătoare și tnfra finită 
față de cea a clasei următoare. Ce scară să ale- 
gem drept scara finită este un lucru tot atit de 
arbitrar cum este alegerea originii coordonatelor 
pe o dreaptă omogenă 8. 


11 H. Eves și C.V. Newsom, An Introduction to the Foun- 
dations and Fundamental Concepts of Mathematics (New York, 
1958), p. 186. De asemenea E.T. Bell, The Development of 
Mathematics (New York, 1940), p. 263. 

12 Giuseppe Veronese, Fondamenti di Geometria (Padova, 
1891), din care există și o traducere în limba germană, Grund- 
ziige der Geometrie (Leipzig, 1894). 

13 Chiar pe această bază (omogenitatea liniei drepte), 
Veronese (Fondamenti, pp. 101—103) a susținut că, în opo- 
ziție cu şirul ordinal transfinit al lui Cantor w, w + l,w + 2, 

5. Nu încape îndoială că există nenumărate 
cazuri în care fără infrafinit ar fi imposibil să 
se exprime diferențele pe care le-a creat și con- 
tinuă să le crceze tăierea firului în patru de că- 
tre analiză pe drumul ci aparent ireversibil. 
Mulțimea [p], deși este un prim și destul de im- 
perfect pas în lumea infrafinitului, ne oferă cî- 
teva ilustrări simple. Astfel, dacă domeniul va- 
lorilor posibile ale unei variabile stocastice abso- 
lut continue, X, este (4, B), probabilitatea X = 
= y, pentru A < x < B, este reprezentată de un 
(0, y), pe cînd probabilitățile Á < xı < X < 
S<% < B, A<xsSX<x; <B sînt repre- 
zentate de două p-uri diferite (7, +,) și (7, Yə). 
Pentru o ilustrare și mai instructivă să luăm 
cazul simplu în care Prob [X = x] = (0, y) pen- 
tru orice A < x < B. Atunci, printr-o analogie 
fructuoasă cu integrala Lebesgue, putem scrie 


(14)  S40,v) = [r(B—4),0], ie(4,8B), 


unde S, ceste o sumă în care există cîte un termen 
pentru orice element al intervalului (4, B). Nu 
trebuie decît să înlocuim fiecare membru al re- 
laţiei (14) prin măsurile corespunzătoare pentru 
a o transforma în cel mai simplu tip de integrală 
Lebesgue. Ceea ce ne spune (14) în plus este că, 
deși axioma arhimediană nu este satisfăcută 
în cazul unei sume nwmărabile de numere infrafi- 
nite, poate fi satisfăcută dacă puterea sumei 
este cea a continuului aritmetic. Că acest lucru 
nu este totdeauna adevărat ne-o arată faptul 


© + 3,..., trebuie să concepem infinitul 00, nu numai urmat 
de œ, + 1, œ, +2, ©, + 3,..., ci de asemenea precedat 
de ..., ©; — 3, 00, —2, œ ,— l1. „Nu există un prim număr 
infinit“ deoarece în infinitul omogen există „multe numere 
00, — n, deosebite de o,, între numerele finite și numărul 
œ,.“ Este instructiv să raportăm această poziţie la faptul 
că în sistemul lui Cantor propoziția conform căreia Nọ este 
Primul număr transfinit a fost demonstrată numai cu aju- 
torul controversatei Axiome a Alegerii a lui Zermelo (mențio- 
nată în nota 24 din cap. III). Vezi Hobson, Theory of Functions, 
I, 208. 

că, în conformitate cu exact acecași idec a lui 
Lebesgue, 


(15) Măs [$4(0,1)] =0, ser, 


unde T este celebra mulțime ternară a lui Cantorif. 


6. Nu se poate nega faptul că vălul măsurii 
numerice ascunde spectrul infinit al diferențelor 
existente. Astfel este, de exemplu, diferența din- 
tre S,(0, y), ter și $,(0,y), e N unde N este mul- 
țimea tuturor întregilor pozitivi. Problema care 
se pune este dacă există vreo scară pe care să 
poată fi reprezentate sistematic toate aceste 
diferenţe. 

Primul pas spre construirea unei astfel de scări 
presupune rezolvarea unei probleme relativ mai 
simple: ce tip de număr infrafinit trebuie să-l 
înlocuiască pe (0, y) în (15) sau în S, (0, y), 
i e N, astfel încît aceste sume să aibă o măsură 
finită. Cu alte cuvinte, există vreun număr 
infrafinit z cu proprietatea Măs (S,r) = 1 pentru 
i e N? Chiar dacă această din urmă chestiune 
poate părea cca mai simplă din categoria ei, ea 
este deosebit de potrivită pentru a arăta cît de 
extraordinar de complexe sînt problemele ridicate 
de noțiunea de infrafinit. 

Întrebarea se leagă de problema alegerii unui 
întreg pozitiv complet la întîmplare, adică printr-un 
procedeu astfel ca probabilitatea alegerii ori- 
cărui număr întreg să fie aceeași. În analiza arit- 
metică, răspunsul este că această probabilitate, 
x, este zero. Este un răspuns paradoxal, deoarece, 
dacă x = 0, probabilitatea alegerii unui număr 
care să nu fie mai mare decît n este Sr=0, 
4 e [n], pentru orice n. Trebuie deci să ajungem 
la concluzia, cum remarcă Borel, că numărul 
ales va fi desigur un „număr inaccesibil“, adică 
un număr care depășește limita, nu a puterii 
noastre de imaginație, ci a posibilității noastre 


13 Pentru care vezi, de exemplu, B.R. Gelbaum și J.M.H. 
Olmsted, Counteresamples în Analysis (San Francisco, 1964), 
PP. 85—587. 

de a lucra cu el în fapt. Pe baza acestui paradox 
Borel susține că distribuția uniformă pe o mul- 
time numărabilă este o absurditate matematică. 
Așadar, trebuie neapărat să atribuim numerelor 
inaccesibile probabilități mai mici — cu cît sînt 
mai inaccesibile numerele, cu atît mai mici sînt 
și probabilitățile lor 15. Borel recunoaște că con- 
cluzia sa se bazează în mare parte pe considera- 
tii practice. Să observăm însă că, dacă considera- 
țiile practice ar fi criteriul de separație între sens 
și nonsens, multe lucruri care trec drept mate- 
matică înaltă ar fi un nonsens. 

Cu toate acestea argumentul lui Borel poate 
fi aplicat chiar dacă se presupune existența unui 
număr infrafinit, x, cu proprietatea ca Măs (Sr) = 
=], ieN: pentru că atunci în mod necesar 
Măs (Sz) = 0, 1e[n]. Şi aceasta nu constituie 
un paradox diferit de cel care se naște din opo- 
ziția între (14) şi (15). Așadar, cazul probabili- 
tăților numărabile nu poate fi situat de unul 
singur pe această bază. După părerea mea, ceea 
ce distinge o sumă numărabilă de o sumă con- 
tinuă, ca (14) sau (15), este faptul că nu există 
încă o noţiune de măsură pentru o mulțime nu- 
mărabilă. Aceasta este explicația faptului, ob- 
servat de Borel, că, deși noțiunea matematici- 
anului despre o serie nelimitată de întregi este 
„aparent atît de clară şi precisă“, problema pro- 
babilităţii pe o mulțime numărabilă este mult 
mai încurcată decit în structura complexă a 
continuuluilt. 


15 Borel, Les nombres inaccessibles, pp. 37—42. În paran- 
teză fie spus, ideea lui Borel despre un număr inaccesibil este 
o ilustrare deosebit de interesantă a noțiunilor dialectice 
omniprezente, în sensul meu. Există numai o graniță imper- 
fect definită (adică, o penumbră limitată de alte penumbre) 
care separă numerele accesibile de cele inaccesibile. Totuși 
aceasta nu ne împiedică să fim siguri că 11 este un -număr 
accesibil pe cînd 10001900 este un număr inaccesibil (Borel, 
tbid., P. 4). 

16 Émile Borel, Probability and Certainty (New York, 
1963), p. 79; Borel, Les nombres inaccessibles, p. 100. Pro- 
blema provoacă mult mai multă nedumerire decit o sugerează 

Urmînd o idee a lui Borel putem admite că 
mulțimea punctelor de abscise (10, 102, 105,...) 
este mai rarefiată decît aceea a punctelor de ab- 
scise (1, 2, 3,....).!? În cazul în care ordinea ele- 
mentelor este dată de datele obiective ale proble- 
mei, putem folosi ușor observaţia lui Borel pentru 
a construi o măsură. Măsura submulțimii [mn] 
a lui N pentru un m dat este 1/m iar cea a lui 
[10%] este zero. Cu toate acestea, noțiunea de 
mulțime numărabilă implică doar că există vreun 
fel, și nu unul dat, de a ordona toate elementele 
într-un șir. Aproape toate mulțimile de puncte 
dintr-un spaţiu de o dimensiune mai mare decît 
prima nu au nici o ordine „naturală“. Acest lucru 
își găseşte o excelentă ilustrare într-un paradox 
folosit de Borel împotriva distribuţiei uniforme 
pe o mulțime numărabilă și care este independent 
de faptul că admitem sau nu existenţa unui număr 
infrafinit r. 

F. Hausdorff a arătat că putem construi pe 
o sferă trei mulțimi disjuncte și numărabile A, 
B, C, astfel încît o rotaţie să-l facă pe A să coin- 
cidă cu C + B şi o altă rotație să-l facă pe A 
să coincidă cu B, pe B cu C și pe C cu A. Din 
ideea aparent inevitabilă că probabilitățile de 
alegere a unui punct din mulțimi de puncte care 


observaţia lui Borel. Cum a scos în evidență Paul Levy, 
Théorie de l'addition des variables aléatoires (Paris, 1937), 
p. 25, pentru distribuțiile de probabilitate pe o mulțime de 
o putere mai mare decît cea a continuului „există un haos 
total“. Situaţia se datorește fără îndoială faptului că noţiunea 
de măsură — s-o recunoaștem —se bazează pe noțiunile 
noastre intuitive de lungime, suprafață și volum. Poate că 
refuzul de a avea de-a face cu infrafinitul ne împiedică să 
abordăm problema din direcția sugerată mai sus: ce fel de 
infrafinit corespunde lui Măs (S;, o) = 1, 2e F, dacă F este 
o mulțime de o putere dată care o depășește pe cea a conti- 
nuului? 

1? Borel, Les nombres inaccessibles, p. 85 și urm. Natural, 
dacă lăsăm mulțimile să fie reamestecate în felul folosit deseori 
în analiza puterii numărabile, atunci rarefierea își pierde 
orice sens. Dar să nu uităm că amestecarea distruge măsura 
chiar pe continuu: reamestecind pe I putem să-i atribuim 
orice măsură ne place. Acestea sint probleme matematice 
nelămurite încă. 

sint congruente în geometria euclidiană. sint egale, 
rezultă că Prob [x eA4]=Prob [x eB] + 
+ Prob [xe C] din prima rotație ṣi Prob [xe A] = 
= Prob [x e B] = Prob [x e C] din a doua. Toate 
aceste. probabilități trebuie să fie atunci nule. 
Dacă însă A, B și C sînt singurele mulțimi din 
care se alege un punct, suma aceloraşi probabi- 
lități trebuie să fie egală cu unitatea. De aci 
paradoxul 18. 


7. Este elementar că numărul infrafinit + care 
ar satisface Măs (St) = 1, zel, trebuie să apar- 
țină unei clase diferite de cea a lui (0,7) din (14) 
sau de cea a lui x din Măs (Sx) = 1, 1ieN. 
Faptul că produsul a două numere infrafinite 
(0, Yı) X (0, Y2) nu poate să aparțină lui [p] fără 
să contrazică structura lui ne-arhimediană ne 
duce la aceeași concluzie. Ajungem astfel să defi- 
nim (0, Yı) X (0, Y2) a (0, 0, YıY2), unde (0, 0, YıY2) 
este un număr infrafinit de ordinul doi. Evident, 
aceasta ne antrenează în același regres infinit ca 
cel pe care Cantor l-a descris atît de pătrunzător: 
„în formarea succesivă a claselor de numere, 
putem să mergem totdeauna mai departe fără 
să ajungem vreodată la o limită care nu poate fi 
depăşită — aşa că nu ajungem niciodată la o 
[înțelegere] măcar aproximativă a Absolutului... 
Absolutul poate fi doar [conceput], dar niciodată 
[priceput], nici măcar aproximativ“!9, Diferenta 


18 Borel, Les nombres inaccessibles, pp. 95—100, 124—126; 
Borel, Les paradozes de linfini (ed. a 2-a, Paris, 1946), pp. 
198—210. Borel complică chiar paradoxul folosind Axioma 
de Alegere a lui Zermelo pentru a împărți întreaga sferă fn 
trei mulțimi care au aceleași proprietăți ca A, B şi C. Însă 
în acest caz se poate obiecta că, din moment ce aceste mulțimi 
nu sînt măsurabile, nu trebuie să vorbim despre probabili- 
tate în legătură cu ele. În matematică „probabilitate“ şi 
„măsură“ sînt noțiuni care se pot înlocui una cu alta. Prin 
urmare, nu este cîtuși de puțin sigur că paradoxul lui Haus- 
dorff demonstrează — cum susține Borel în Les paradoxes, 
p. 210 — că axioma lui Zermelo trebuie respinsă. 

19 Cantor, Contributions, p. 62 nota. În mod evident, Cantor 
s-a gîndit la Infinitul Absolut al lui Hegel, adică acel infinit, 
(2, pentru care nu este permis să scriem Q + 1, deoarece 
nu există nimic care să nu fie deja cuprins în Q. In conse- 

constă în faptul că infrafinitul se deplasează în 
sensul contrar, de la finit la Nimicul Absolut care, 
dacă stăm să ne gîndim la el, este o noțiune filo- 
zofică tot atît de derutantă ca și Infinitul Abso- 
lut. Borel credea chiar că „infinitul mic, cu toate 
că aparent ne este mai apropiat și mai familiar 
decît infinitul mare, este relativ vorbind mai 
greu de măsurat și de înțeles“20. 

Cînd ne ocupăm de regresul infinit al claselor 
infrafinite, o idee foarte simplă este să definim 
un Număr 


(17) (Poe To) 
astfel încît 7, să fie un număr infrafinit de ordinul 
întîi față de 7,_,, de ordinul al doilea față de 7, 3,... 
și un număr transfinit de ordinul întîi (nu în 
sensul lui Cantor) față de 7,,, și așa mai departe. 
Ideea de a ordona această nouă mulțime după 
regula lexicografică se potriveşte în mod natural. 
Operaţiile de adunare și de înmulțire ca și defi- 
nițiile măsurii pe scări diferite se extind foarte 
ușor pentru [p] în același fel în care au fost folo- 
site pentru [f]. Operația de împărțire se obține 
atunci direct, după cum poate fi ilustrată cu urmă- 
torul caz simplu 
(18) pi: (lv =p x (L — y v, =y). 
Noutatea ideii lui Veronese față de cea a lui 
Dedekind este aceea că dreapta geometrică constă 
din toate punctele care au drept abscisă pe [p] 
și nu numai din cele care au drept abscise numere 


reale. Dar sîntem așa de total condiționați să 
ne gîndim la dreaptă numai conform cu postu- 


cință, nici antinomia lui Burali-Forti, nici cea a lui Bertrand 
Russell nu pot avea loc în cazul lui Q. De fapt, soluția pro- 
pusă de Bertrand Russell pentru antinomia lui — anume, să 
eliminăm noțiunea de „clasă a claselor“ din Logică — echiva- 
lează cu a spune că Logica trebuie să recunoască că Q este 
singura clasă care nu poate fi un element al vreunci clase care 
conține și alți membri. (Pentru antinomiile menționate, vezi 
Wilder, p. 55 şi urm., 124.) 
20 Émile Borel, Probability and Certainty, p. 84. 

latul lui Dedekind ?!, încît sîntem înclinați să 
tratăm reprezentarea dreptei ca un continuu Ve- 
ronese drept o absurditate matematică. Totuși, 
nimeni altul decît David Hilbert, creatorul geo- 
metriei pur axiomatice, a arătat că o geometrie 
ne-arhimediană, ca cea a lui Veronese, este tot 
atît de bună ca şi cea a lui Dedekind”. 


8. Avînd în vedere numeroasele declarații dog- 
matice că infinitezimalul efectiv pur și simplu nu 
există, nu trebuie să omitem să menționăm o 
aplicație elementară a lui [e] în care infrafinitul 
este atît de adevărat încît chiar un elev din primii 
ani de liceu ar putea să-l deseneze pe o foaie de 
hîrtie. Unghiuri obișnuite, cum este unghiul B,0X 
din figura 3, sînt măsurate pe o scară de numere 
reale finite. Dar se pot lua în considerare — cum 
au făcut chiar geometrii greci — unghiuri curbi- 
linii formate dintr-o dreaptă și o curbă sau din 
două curbe. A,0B, și 4 OQA}; sînt exemple de 
astfel de unghiuri. Este de înțeles că unghiul 
AOX trebuie considerat ca fiind mai mare decît 
unghiul 40X: unghiurile formate de tangentele 
la curbele OA, și O4, satisfac inegalitatea BOX > 
> BOX. Este de asemenea de înțeles că unghiul 
curbiliniu A,0X trebuie considerat mai mare decît 
unghiul BOX. Problema își dezvăluie aspectele 
mai subtile cînd considerăm unghiurile curbilinii 
AOX şi 4,0X (OA, şi OA, fiind tangente în O 
la OX). Deoarece pentru amîndouă aceste unghiuri 
curbilinii unghiurile corespunzătoare cu laturile 
drepte sînt nulc, diferența lor nu poate fi repre- 
zentată decit pe o altă scară, o scară infrafinită 


21 R, Dedekind, Essays on the Theory of Numbers (Chicago, 
1924), pp. 6—8; vezi de asemenea nota 22, capitolul III. 

22 David Hilbert, The Foundations of Geometry (ed. a 2-a, 
Chicago, 1921), pp. 34—36. În legătură cu teza mea despre 
structura granulară a continuului aritmetic este foarte semni- 
ficativ să amintim că Dedekind, Essays, p. 37 și urm., a 
presupus corect că validitatea „Elementelor“ lui Euclid nu 
este afectată dacă, invers, „subțiem“ dreapta excluzind 
toate punctele care au drept abscise numere transcendentale, 

A, 
B, 
An 
B2 
A3 
al at 
O E 
Tig. 3 


între finit și zero. Şi pe această scară, la rîndul ei, 
nu pot fi reprezentate toate diferențele de ordinul 
al doilea, adică diferențele între diferențele pre- 
zentate de unghiuri ca 40X și 4,0X. 

Modul în care această chestiune uluitoare poate 
fi parțial rezolvată cu ajutorul lui [p] devine per- 
fect clar dacă nu considerăm decît curbele, (OA), 
care în vecinătatea originii sînt convexe și repre- 
zentate de o funcție analitică 


(19) yY = 1% FH rx Fra +. 
ri > 0, 7%, > 0. 


Mulțimea unghiurilor curbilinii care au drept la- 
turi una din aceste curbe și pe OX constituie un 
exemplu bătător la ochi de mulțime ordonată 
de elemente mici care nu poate fi reprezentată 
de continuul aritmetic pentru că acest continuu 
nu are suficiente „mărgele“. Revenind la geo- 
metria simplă, dacă pentru două curbe, C’ și 
C", avem 7, > vj, unghiul curbiliniu mai mare 

este cel format de OX și C”. Dacă, așa după 
cum este cazul lui 043 şi O4, nñ =f], 
dar 7, > 72, unghiul curbiliniu mai mare este 
cel al lui C’, cu toate că diferența dintre cele două 
unghiuri măsurată pe aceeași scară ca în cazul 
precedent este zero. Orice unghi curbiliniu, ca 
AOX, reprezintă un număr infrafinit. Așadar, 
infrafinitul, departe de a fi o fantomă a cantită- 
ților plecate în altă lume, apare aci „în carne și 
oase“ chiar în fața noastră pentru ca oricine do- 
rește să-l poată vedea. 


Clasa de funcţii (19) poate fi extinsă, mai întîi, 
ca să includă chiar și funcții neanalitice care au 
derivate de orice ordin pentru x = 0. În legătură 
cu aceasta, Felix Klein face următoarea obser- 
vație extrem de interesantă: unghiul curbiliniu 
format de funcția y = Ae-!/*, A > 0, ale cărui 
derivate de orice ordin sînt nule în 0, este mai 
mic decît orice unghi curbiliniu format de o curbă 
(19).23 Ar fi însă o greșeală grosolană dacă am 
deduce din această observaţie că funcţiile lui 
Klein umplu tot „spaţiul“ între finit și zero şi o 
greșeală colosală să credem că putem ajunge la 
zero cu astfel de funcții. Zero nu corespunde decît 
lui y = 0; şi Ae-!l* > 0 pentru orice A > 0, 
x > 0. O observaţie și mai subtilă este aceea că 
există funcții — y = Ae-1/*, de exemplu — care 
formează un unghi curbiliniu mai mic decît cele 
formate de funcțiile lui Klein şi altele care for- 
mează un unghi mai mic decît cele formate de 
funcţiile „supra-Klein“ și așa mai departe ad 
infinitum. Vedem astfel că și p = [0, 0, 0, ...] cu- 
prinde o varietate nesfirșită de unghiuri curbi- 
linii, nu numai unghiul care nu are absolut nici 
un conținut. Pe lîngă aceasta, unghiurile curbilinii 
ale multor curbe sînt reprezentate de același p 
deși sînt diferite; motivul însă este acum de 
altă natură. De exemplu, unghiurile formate de 
OX cu curbele y = x3/? și y = x%3 corespund ace- 
luiași p = (0, +0, —œ, +œ, ...). Sîntem astfel 


23 Felix Klein, Elementary Mathematics from an Advanced 
Standţoint: Geometry (New York, 1939), p. 206. 

siliți să vedem cum putem distinge un oo de alt 
00. Toate acestea dovedesc că nici măcar [pe] nu 
este suficient de bogat pentru a descrie toate dife- 
rențele posibile între unghiurile curbilinii. 


9. Observaţia corelativă privind înaintarea de 
la finit la Infinitul Absolut este cunoscută de 
multă vreme. Mă refer la descoperirea lui Paul 
du Bois-Reymond cu privire la un șir infinit de 
funcții din ce în ce mai crescătoare 


(20) gilx) < Pela) < pal) < < Pr (x) < 


„din ce în ce mai crescătoare“ însemnînd că, 
pentru orice K > 0 dat, există un X, > 0 astfel 
încît pentru orice x > X, avem ọ,41(x) > Kọ,(x). 
Celebra teoremă demonstrată de Bois-Reymond 
spune că pentru orice șir (20) putem găsi o func- 
ție și mai rapid crescătoare, ọ, adică astfel încît 
Pa < ep pentru orice n. O a doua teoremă afirmă 
că pentru orice ọ care satisface această condiţie, 
putem găsi o funcţie y, astfel încît ep, < Yi < Ẹọ 
pentru orice n. Prin repetare obținem modelul 
ordinal. 


(21) PS P < P3 <... << po < Yi <p. 


Acest model demonstrează că nu există o scară 
arhimediană pentru toate clasele infinitului 
mare 24. 

Fără îndoială, drumurile de la finit sau la Zero 
Absolut, sau la Infinitul Absolut prin domeniul 


24 G.H. Hardy, Orders of Infinity: The Infinitärcalül 
of Paul du Bois-Reymond (Cambridge, Anglia, 1924), p. 11 
şi urm. Deoarece ordinea lui (21) aminteşte de șirurile crescă- 
toare şi descrescătoare prin care numerele iraționale sînt 
definite într-una din abordările familiare, este bine să scoatem 
în evidență — pentru a utiliza observația mai tirziu — că 
(21) nu definește neapărat o funcție de tăietură, x, adică 
cu proprietatea Pp < % < Ọm pentru orice m şi n. Cu 


alte cuvinte, fie (4) clasa funcțiilor astfel ca f° pl dx să 


existe și (ọ) clasa funcţiilor pentru care aceeași integrală 
nu există. Evident, nici o funcție nu corespunde cu această 
tăietură. Pentru această observație şi pentru altele foarte 
interesante despre problema scării, vezi Borel, Leçons sur 
la théorie des fonctions, pp. 111—119. 

Analizei sint la fel de lungi şi nu ajung niciodată 
la destinația finală. Poate că ne vine greu să ne 
dăm seama de acest lucru dacă ținem să ne uităm 
numai la jaloanele răzlețe înfipte pe aceste dru- 
muri de continuul aritmetic. 


10. Pentru a întregi argumentul din accastă 
anexă trebuie să revenim la punctul, menționat 
mai înainte, privitor la postulatul ascuns prin 
care infrafinitul este eliminat ab initio din analiza 
aritmetică. O parabolă ne va permite să reducem 
la tăcere unele din ideile preconcepute pe care, 
din cauza obișnuinței noastre aritmetice de a 
gîndi, le putem avea fără a ne da seama. 

Să ne închipuim o lampă fermecată care „se 
aprinde“ și „se stinge“ singură la nesfîrșit după 
următorul orar. Lampa arde în / = 0; după aceea, 
în fiecare moment 


1 l 
22 AN E N E aa 
(20) usri ee barioa 


(n= 23h 


lampa „se stinge“ sau „se aprinde“ singură după 
cum n este impar sau par, timpul însemnînd 
timpul măsurat de un ceas ?5. Cîteva lucruri trebuie 
să fie acum clare, deși poate că nu toate sînt 
imediat evidente. 


25 Faptul aparent evident că nici o lampă adevărată n-ar 
putea efectiv să pilpiie în modul descris, care în esență ne 
vine de la Aristotel, Fizica, 263? 15— 35, nu este luat drept 
bun de toți filozofii. Bertrand Russell, „The Limits of Empir-_ 
icism“, Proceedings of the Aristotelian Society, XXXVI 
(1935/6), 143 și urm., a fost cel care a lansat ideea că a cfectua 
un număr infinit de sarcini într-un interval de timp finit nu 
este o absurditate logică. Lampa fermecată i-a permis însă 
lui J.F. Thomson, în „Tasks and Super-Tasks“, Analysis, 
XV (1954), 1— 13, să respingă ideea. Totuși, recent, pare să 
existe un entuziasm sporit pentru planurile unor maşini care, 
chipurile, pot îndeplini suprasarcini ca tipărirea tuturor zeci- 
malelor lui x sau enumerarea tuturor întregilor într-un inter- 
val de timp finit. Cf. A. Griinbaum, „Are “Infinity Machines’ 
Paradoxical?“ Science, 26 ianuarie 1968, pp. 396—406. 

În primul rînd, deoarece orice 7, este un număr 
rațional mati mic decit 7* = 2, prin nici un fel de 
logică nu-l putem socoti pe 7/* un membru al 
mulțimii (4, t» d, ...). În al doilea rînd, starea 
lămpii — există patru stări în total — este deter- 
minată complet în orice moment / dacă / este 
un număr real cu proprietatea 0 < £ < ł*. În al 
treilea rînd, fără informații suplimentare este 
imposibil de stabilit starea lămpii în momentul 
t = 100 sau chiar în /*: parabola nu ne spune 
nici un cuvînt despre aceste stări 25. Lampa poate, 
de pildă, să „dispară complet“ în 7* fără să con- 
trazică parabola. În al patrulea rînd — și cel mai 
important — lampa poate foarte bine să dispară 
chiar într-un moment / premergător momen- 
tului ż¿*. 

Trebuie să ne așteptăm ca a patra afirmaţie 
să fie declarată pe loc complet absurdă de aproape 
toți matematicienii. Dacă t' este un moment 
anterior lui î* — vor replica ei— atunci există 
un Å astfel încît t, este un moment ulterior mo- 
mentului /'. Şi dat fiind că, conform parabolei, 
lampa trebuie să continue să pilpiie după 4, 
este absurd să presupunem că ar putea dispărca 
mai devreme. 

O asemenea ripostă ignoră însă un lucru esen- 
tial: din faptul că / îl precede pe /*, adică, £’ < t*, 
nu rezultă că /' < tk pentru vreun k. Modelul 
analitic amintit în paragraful precedent în le- 
gătură cu teoremele lui Bois-Reymond demon- 
strează că ordinea î, < ł < t < ... < t* este pe 
de-a-ntregul compatibilă cu existența unui ¢¿’ cu 
proprietatea 4, < 7” < tt pentru orice k. Pentru 
a preveni posibilitatea ca adevărul acestei obser- 
vații să fie pus la îndoială în cazul discutat aci, 
să observăm în primul rînd că parabola nu spune 
nimic despre structura continuului timp și, în 
al doilca rînd, că dacă acest continuu cstc similar 
cu cel al [fl-urilor din paragraful 2, mai sus, 
există momente tł = (£*, y), y < 0. Pentru oricare 
astfel de moment, łą < t < t* oricare ar fi %. 


26 Cf. Thomson, citat mai sus, p. 5 şi urm. 

Ceea ce elimină această ultimă alternativă este 
o serie de postulate. Primul proclamă geometriza- 
rea timpului: 

Continuul timpului şi cel al dreptei sînt identice. 

Logica măsurării timpului după poziția vîrfu- 
lui acului pe cadranul unui ceas se bazează pe 
acest postulat. Al doilea postulat este cel al lui 
Dedekind: 


Continuul dreptei și cel al Numerelor sînt identice. 

Rămîne să arătăm de ce Numere ca (r, y) nu 
sînt cuprinse în categoria recunoscută de analiza 
aritmetică. Excluderea lor este rezultatul unui 
postulat care, cu toate că este continuu folosit în 
mod implicit în analiza aritmetică, nu poate fi 
găsit, oricît am căuta, enunțat explicit în litc- 
ratură. Il putem numi Postulatul Negării Infra- 
finitului: 

Dacă un Număr (considerat fără semnul său ) 
este mai mic decît orice număr real pozitiv, acel 
Număr este zero. 


În lumina paragrafului 3 de mai sus putem 
vedea că acest postulat își are originea în noțiu- 
nea de măsură, nu în aceea de ordine pură. Ceea 
ce spune el în esență este că, deoarece Zero este 
singurul Număr (să observăm majuscula N) de 
măsură zero, relația (6) spune că (0, y) nu poate 
fi decît zero. Deci, infrafinitul nu există. Afir- 
mația generală că măsura este un proces străin 
de ordine este desigur adevărată. Dar, din cauza 
infiltrării ultimului postulat în operațiile preli- 
minare ale analizei aritmetice, afirmația tot atît 
de generală — că analiza aritmetică este total 
independentă de noțiunea de măsură — cere o 
revizuire. 


11. Ceea ce trebuie subliniat acum este că pos- 
tulatele enunțate mai sus tot nu ne permit să 
stabilim starea lămpii noastre fermecate în mo- 
mentul /*. Recunoașterea acestui fapt își are 
locul său determinat în analiza matematică, și 
anume în noțiunea de discontinuitate obișnuită. 


Şi, după cum a arătat J.F. Thomson, ea repre- 

zintă de asemenea lovitura de grație pentru afir- 
maţia că o infinitate de sarcini pot fi înfăptuite 
într-un interval de timp limitat. 

Pe această bază — și observînd paralelismul 
între felul în care este aranjată pilpiirea lămpii 
și modul în care descrie Zenon goana lui Ahile 
după broasca țestoasă — putem fi tentaţi să sus- 
ținem că chiar analiza matematică îi dă dreptate 
lui Zenon. Există însă o deosebire fundamentală 
între cele două parabole, pe care Aristotel a scos-o 
clar în evidență. Locomoţia este Schimbarea con- 
tinuă prin excelență; în limbajul cinematicii, 
mișcarea este o funcție continuă între două varia- 
bile continue, timpul și distanța. Deci, cînd 7* — 
— t = 0 şi distanţa dintre Ahile și broasca ţestoasă 
trebuie să fie zero, nu vreun număr nedeterminat. 
Toate celelalte forme ale Schimbării, ca pîlpîitul 
lămpii sau tipărirea unei alte zecimale a lui e, 
constau din „sarcini“ precise (în limbajul lui 
Thomson) sau din unităţi „efective“ (în cel 
al lui Aristotel)”. Dibăcia lui Zenon, cum a obser- 
vat Aristotel, a fost că el a descris deplasarea lui 
Ahile ca şi cum ar fi constat dintr-un număr infi- 
nit de sarcini sau unități, dintr-o suprasarcină, 
și apoi a strigat „paradox“28. Dar a merge de la 
A pînă la B nu este o sarcină diferită decît aceea 
de a merge mai departe de la B pînă la C, excep- 
tind cazul cînd cineva se oprește efectiv în B — 
fapt care ar introduce discontinuitatea de care 
avem nevoie. 


12. Înlăturarea obișnuită a paradoxului lui 
Zenon se bazează pe ideea că suma unui șir infinit 
(obținută din 74, pentru n —> œ) 


| | 
|n Era e ae als 2 cil a 
jo a ue 


este /* = 2, suma fiind înțeleasă în sensul obiș- 
nuit în care se aplică unui număr finit de ter- 


2? Aristotel, Fizica, 260° — 261% și 263 4—5. 
28 Ibid., 2634 22—23. 

meni?%. Unii matematicieni susțin chiar că din punct 
de vedere logic nu se poate reproșa absolut nimic 
suprasarcinii de a efectua o infinitate de adunări 
distincte %. Astfel de idei, cred, se nasc din cîteva 
expresii confuze care estompează caracterul esen- 
tial al noţiunii de limită și pe care le lăsăm de- 
seori să se strecoare în texte matematice. Chiar 
dacă aceste expresii nu fac aproape nici un rău 
analizei aritmetice per se, ele ar trebui evitate 
pentru că pot da naștere unei gîndiri confuze 
despre unele probleme înrudite, în special despre 
existența și natura numerelor infrafinite. 

Noţiunea de limită este o asociație îndreptă- 
țită (și fructuoasă) între un șir infinit și un nu- 
măr. Orice ar putea sugera o relație mai strînsă 
între cei doi termeni — în special o relație de 
identitate — hrănește confuzia analitică. Drept 
exemplu concret și izbitor să luăm asociația dintre 
zero și un șir de numere pozitive 


(23) E EL, POD N, ARON IE 


astfel încît pentru oricee> 0 să avem 4,<e 
pentru orice n > N(e). Este perfect justificat 
să se exprime această asociație printr-un simbo- 
lism, ca „lim 2, =0 pentru n —> oo“, sau prin 
oricare altă expresie, ca, de pildă, „a, este o 
aproximație a lui zero“. Dar se lasă să se stre- 
coare o oarecare confuzie dacă nu se subliniază 
clar că 0,999..., de exemplu, este doar o notație 
convenabilă în loc de „lim (b, = 92210-4) pentru 
n > co“. Din nefericire, chiar _lucrările multor 
matematicieni de seamă nu vorbesc despre deo- 
sebirea esențială dintre reprezentarea zecimală a 
lui 1/4 prin 0,25 și prin 0,24999...51 Dar cea mai 


29 Această poziţie este adoptată chiar de Alfred North 
Whitehead, Process and Reality: An Essay in Cosmology 
(New York, 1929), p. 107. 

3% Vezi îndeosebi J. Watling, „The Sum of an Infinite 
Series“, Analysis, XIII (1952), 39—46. 

31 De exemplu, în Borel, Les paradoxes de l'infini, p. 118, 
găsim argumentul straniu că limita șirului 0,19, 0,199, 0,1999, 
trebuie scrisă 0,1999... nu 0,2, dacă „continuitatea nu tre- 
buie suprimată“. 

mare sursă de confuzie este expresia folosită 
deseori „la limită“ sau, cum spune Bertrand Rus- 
sell, „după un număr infinit de operaţii a„ devine 
zero“. Adevărul este că, a, nu devine nictodată 
zero, pentru că, oricît de departe vom merge pe 
șirul (23), vom găsi numai numere pozitive. Lu- 
crurile stînd astfel, trebuie să fie evident pentru 
oricine că limita acestui șir, adică zero, este fan- 
toma numerelor pozitive 4, plecate în altă lume. 
Calamburul episcopului Berkeley este folosit aci 
nu pentru a zeflemisi noțiunea de limită, ci pen- 
tru a accentua că această noțiune implică un salt 
transfinit. Cantor, la care ne putem întoarce încă 
o dată pentru a ne lămuri, nu identifică primul 
său număr transfinit « cu șirul nesfîrșit de întregi; 
nici nu spune că numărul întreg și finit n devine 
la limită œ. În schimb, îl plasează pe œ la capătul 
transfinit al șirului de întregi, adică după ce toţi 
acești întregi au plecat în altă lume. 

Confuzia, în stare latentă, între infrafinit și 
un șir cu limita zero domneşte în multe idei din 
analiza infinitezimală. Să dăm un exemplu grăitor: 
din cînd în cînd întîlnim argumentul că, deorece 
1—6, poate fi mai mic decît orice număr pozitiv 
e, 1 — 0,999... = 0 este adevărat în sensul pur 
aritmetic în conformitate cu Postulatul Negării 
Infrafinitului. Dar nu este aşa. Postulatul se re- 
feră la un număr, nu la o variabilă în „stare de 
fluxiune“, așa cum este 1—b,. Hobson, putem 
vedea acum, a făcut o legătură între această 
stare şi un obiect greșit. Căci, dacă numărul infra- 
finit este conceput corect, el este o entitate tot 
atît de fixă și de distinctă ca orice număr finit 
sau transfinit. 


13. Tocmai din cauza acestei ultime proprietăți 
infrafinitul nu ne poate permite (după cum nu 
poate nici numărul obișnuit) să ajungem la o 
reprezentare aritmomorfică a Schimbării. Totuși, 
el nu numai că aruncă lumină asupra cîtorva 
imperfecțiuni nebănuite inerente mulțimii „per- 
fecte“ a numerelor obișnuite, dar ne ajută și să 
înlăturăm cîteva din aceste imperfecțiuni. Pentru 

exemplificare să ne întoarcem la problema eveni- 
mentelor care, deși sînt posibile, au o măsură de 
probabilitate zero. Cu ajutorul infrafinitului putem 
da o definiție precisă a cvasi-imposibilității sau 
cvasi-certitudinii astfel încît să facem o deose- 
bire clară între aceste situaţii, pe de o parte, și 
imposibilitate și certitudine, pe de altă parte. 
Cum am susținut în altă parte, o asemenea 
deosebire este indispensabilă pentru o analiză 
completă a anticipărilor chiar dacă nu influen- 
țează în continuu comportamentul nostru în fața 
incertitudinii. Numai cu ajutorul infrafinitului 
putem evita încurcătura analitică cuprinsă în sfatul 
lui Borel „nu vă temeți să folosiți cuvîntul certi- 
tudine pentru a descrie o probabilitate căreia 
îi lpsește o cantitate foarte mică pînă la unitate %. 
Că o asemenea probabilitate, fiind finită, este mai 
mică chiar decît cvasi-certitudinea este un lucru 
de importanță minoră; dar egalarea eicu certi- 


tudinea ne duce direct la doctrina lui Azais și 
Marbe 34. 


14. Acum ar trebui să fim în măsură să vedem 
că dincolo de și deasupra complicațţiilor tehnice 
ale temei discutate în această anexă străluceşte 
limpede ca cristalul învățătura lui Aristotel despre 
noțiunea generală de continuu. Pentru că, după 
ce am spus tot ce trebuie spus, nu putem să nu 
recunoaștem că, oricum l-am defini sau înțelege, 


32 Vezi articolul meu „The Nature of Expectation and 
Uncertainty“ (1958), republicat în AE, pp. 251—253. În legă- 
tură cu aceasta, vezi de asemenea Richard von Mises, Proba- 
bility, Statistics and Truth (ed. a 2-a, Londra, 1957), p. 33 şi 
urm. 

33 Borel, Probability and Certainty, p. VII. 

34 Pentru care vezi anexa C din acest volum. În legătură 
cu aceasta vreau să menționez și o altă încurcătură. Toate 
testele statistice se bazează pe presupunerea că coeficientul 
de probabilitate este un număr pozitiv; nu există nici un test 
pentru cazul evenimentelor cvasicerte. Deci, argumentele 
care invocă eșecul testelor statistice pentru a susține existența 
Percepţiei Extrasenzoriale sînt fără rost: poate că Percepția 
Extrasenzorială este posibilă, însă cu o probabilitate zero. 
(Este de prisos să adaug că punctul meu de vedere nu înseamnă 
că acesta este cazul în realitate.) 

continuul este indisolubil legat de o idee funda- 
mentală asupra căreia a insistat Aristotel în mod 
străduitor. Ceea ce este divizibil la infinit rămîne 
așa tot timpul. Şi deoarece un punct este indivi- 
zibil, nu există nici o punte între o parte proprie 
a unei drepte, adică o parte care are calitatea 
specifică de dreaptă, și un punct. Dreapta, ca 
orice lucru continuu, „este divizibilă [numai] în 
părți care sînt infinit divizibile“35. Chiar unui 
calomniator al lui Aristotel —un fenomen care 
nu este rar astăzi — i-ar fi greu să închidă ochii 
în fața justificării ideii acestuia de către însăși 
analiza aritmetică. Într-adevăr, dacă în (23) a,- 
urile reprezintă părțile succesive ale unei diviziuni 
infinite a unui segment de dreaptă, noțiunea de 
limită însăși, dacă nu este folosită abuziv, ne 
arată că procesul nu va produce niciodată un 
punct, adică un „segment“ fără lungime. 

Dar Aristotel a afirmat de asemenea că „nimic 
continuu nu poate fi compus din obiecte indivi- 
zibile, adică, o dreaptă nu poate fi compusă din 
puncte, dreapta fiind continuă, iar punctele indi- 
vizibile“36. Pe de altă parte, continuul aritmetic 
a fost creat exclusiv din obiecte indivizibile — 
mărgelele distincte din metafora mea. Contradic- 
tia a fost dată în vileag de mulți matematicieni 
de vază: „deosebirea generică dintre un obiect 
geometric și un punct... situat în acest obiect nu 
poate avea o reprezentare aritmetică directă'“%?. 
Continuul aritmetic conceput doar ca o mulțime 
de indivizibili nu oferă nici un loc pentru pro- 
prietățile metrice ale spațiului sau ale oricărei 
alte structuri continue dealtfel. Geometria metrică 
poate fi „un colțișor al Geometriei“ — cum a 
spus odată Bertrand Russell? — dar rolul ei în 
problemă este uriaș: ea oferă singura probă infai- 
libilă pentru semnificația continuului aritmetic 


3 Aristotel, Fizica, 231? 15—16. 

36 Ibid., 2312 24—25. Vezi de asemenea Immanuel Kant, 
Critique of Pure Reason (Everyman’s Library, New York, 
1934), p. 136. 

3? Hobson, Theory of Functions, I, 89. 

38 Russell, Mysticism and Logic, p. 91. 

în afara analizei aritmetice. Şi deoarece pentru 
identificarea unui punct într-un spațiu metric 
trebuie să folosim coordonate metrice, adică lun- 
gimi, noțiunea de măsură a trebuit să fie țesută 
ulterior în urzeala originară a continuului arit- 
metic. În felul acesta, continuul aritmetic a fost 
înzestrat cu părțile infinit divizibile pe care — 
cum a spus Aristotel — trebuie să le posede orice 
continuu. Despărțit de noțiunea de măsură, lo- 
cul continuului aritmetic — chiar în ceea ce pri- 
vește celelalte ramuri ale matematicii — ar tre- 
bui probabil să se afle într-o vitrină de sticlă pen- 
tru ca să fie doar admirat ca cea mai sublimă și 
totuși complet inutilă creație a minții omenești. 

Un alt eveniment, care a izvorît recent din cî- 
teva idei incluse latent în analiza aritmetică, jus- 
tifică de asemenea poziția lui Aristotel. Este 
vorba de analiza dimensională care recunoaște 
deschis prăpastia de netrecut dintre punct, linie, 
suprafață etc. Fără îndoială, Aristotel ar fi spus 
nu numai că punctul nu reprezintă nici o parte 
a dreptei, dar şi că dreapta este capătul unei 
suprafețe, nu o parte a ei. Sau, cu alte cuvinte, 
la nivelul suprafeței dreapta apare ca indivizi- 
bilă. Dacă aceste învățături ar fi greșite, atunci 
ar trebui să cugetăm mult asupra următorului 
fapt: de ce nu a fost analiza matematică în stare 
pînă acum să transforme dimensiunea însăși într-o 
noțiune continuă astfel încît dimensiunea y2, 
de exemplu, să existe şi ea ca o concepție cu un 
sens. Poate că tocmai absurditatea unei imagini 
care are dimensiunea între cea a punctului și cea 
a dreptei explică de ce analiza dimensională nu 
s-a aventurat măcar în această direcție. 

În general vorbind, se pare că dificultatea 
esențială care copleșeşte toate încercările noastre 
de a pătrunde misterele noţiunii generale de 
continuu cu ajutorul vreunei structuri a nu- 
merelor este imposibilitatea de a evita complet 
discontinuitatea. Discontinuitatea apare în mod 
inevitabil, după cum tocmai am văzut, în ana- 
liza dimensională; de asemenea, nu poate fi 
evitată din orice model aritmomorfic menit să 

plaseze transfinitul sau infrafinitul pe baze ac- 
ceptabile pentru Logică. Printre elementele pe 
care şi-a clădit Cantor noţiunea de transfinit 
ca și printre cele pe care se sprijină sistemul 
[e], cea mai clară discontinuitate — aceea din 
sistemul întregilor — ocupă un loc de frunte. 
Poate că acest fapt este consecința inevitabilă a 
păcatului originar al tuturor încercărilor de a 
reduce continuul la opusul său, Numărul discret 
distinct. Cine ţine să semene numai semințele 
discontinuității nu trebuie să se mire de disconti- 
nuitatea inerentă recoltei sale. Dar nici nu trebuie 
să încerce să-i nege existența. 


ANEXA B 


IGNORANŢĂ, INFORMAȚIE 
SI ENTROPIE 


1. După cum am văzut în capitolul V, subcapi- 
tolul 4, entropia unui sistem a fost definită pen- 
tru prima dată de către Clausius ca o funcție de 
alte macrocoordonate care pot fi măsurate di- 
rect. Această definiţie este și acum singura care 
ne permite să determinăm entropia unui sistem 
real. Odată cu apariția termodinamicii statistice 
entropia a fost redefinită ca funcție a poziţiilor 
și vitezelor tuturor particulelor incluse în sistem 
(capitolul VI, subcapitolul 1). Conform acestei 
definiții noi, entropia poate fi calculată pe baza 
cunoașterii acestor microcoordonate. Desigur, con- 
trariul nu este valabil; dacă este dată valoarea 
entropiei unui sistem, nu putem deduce pozițiile 
și vitezele luate în parte. Totuşi lipsa noastră 
de cunoștințe despre microstarea efectivă nu este 
completă și nici gradul acestei ignoranțe nu este 
același pentru oricare valoare a entropiei. 

Să luăm exemplul foarte simplu a patru parti- 
cule denumite U, X, Y,Z și a două stări A și 
B. Să considerăm microstarea U, X, Y în A şi 
Z în B şi să notăm prin S entropia acestei micro- 
stări. Întrucît macrocoordonatele nu depind de 
faptul care anume particule se află în fiecare 
stare, oricare microstare în care trei particule se 
află în A și cealaltă în B trebuie să aibă aceeași 

entropie S. Pe baza cunoașterii lui S cunoaștem 
deci macrostarea, adică ştim că există trei parti- 
cule în A şi una în B, nu ştim însă care anume par- 
ticulă se află în fiecare stare. Dar știm că există 
patru microstări care sînt compatibile cu S. Iar 
în eventualitatea în care ne-am ocupa de micro- 
starea în care U și X se află în A, iar Y și Z în 
B, atunci am ști din cunoașterea entropiei cores- 
punzătoare S' că există șase microstări compati- 
bile cu S'. Ideea remarcabilă a lui Boltzmann 
este că S = k ln 4 şi S' = k ln 6.1 

Pe această bază G.N. Lewis a demonstrat într-o 
lucrare din 1930 că entropia unui sistem consti- 
tuie un indice al gradului nostru de ignoranță 
cu privire la microstarea sistemului. Ideea este 
perfect rezonabilă. Cunoscînd pe S, ne punem 
întrebarea care dintre cele patru microstări com- 
patibile este cea efectivă ; cunoscînd pe S', gama 
de posibilități sporește la șase microstări?. Este 
deci limpede că, pe măsură ce entropia sistemului 
nostru creşte de la S la S', gradul nostru de igno- 
ranță — sau gradul nostru de incertitudine — cu 
privire la microstarea reală creşte de asemenea. 
După cum afirmă Lewis: „Creșterea entropiei are 
loc atunci cînd o distribuție cunoscută trece într-o 
distribuție necunoscută. Pierderea, care carac- 
terizează procesul ireversibil, este o prerdere de 
informatie“. 

Pentru argumentarea ce va urma este necesar 
să fie lămurite mai întîi o serie de aspecte cruciale. 

În primul rînd, analiza de mai sus nu implică 
nicidecum existența unui indice al gradului de 
ignoranță pentru oricare altă situație, de pildă, 


1 Vezi capitolul VI, formula (2). 

2 Aici este important să se reamintească faptul că trebuie 
luate în considerare numai acele microstări care au aceeaşi 
energie totală (cf. nota 5, capitolul VI). Cu toate că formula 
lui Boltzmann dă același S, S = k In 4, și pentru oricare dintre 
cele patru microstări în care o particulă se află în A și trei 
particule în B, de fapt aceste microstări nu trebuie luate în 
seamă dacă cealaltă microstare (constind din trei particule 
în A şi una în B) reprezintă energia totală dată. 

3 G.N. Lewis, „The Symmetry of Time in Physics,“ Science, 
6 iunie 1930, p. 573. 

în cazul în care ne punem întrebarea dacă cxistă 
viaţă pe Marte sau dacă o substanță chimică a 
cărei sinteză s-a realizat de curînd poate vindeca 
rinita alergică. Tot ce putem deduce din acea 
analiză este că un asemenea indice poate fi aeter- 
minat și pentru cazurile în care putem stabili o 
măsură pentru fiecare alternativă posibilă. 

În al doilea rînd, nu trebuie să trecem cu ve- 
derea că, chiar atunci cînd această din urmă con- 
diție este îndeplinită, gradul de ignoranță nu 
este o variabilă măsurabilă. Gradul de ignoranță 
are în comun aceleași dificultăți analitice cu no- 
țiunile de ordine (sau dezordine) din termodi- 
namica statistică sau cu cele ale nivelului prețu- 
rilor sau ale produsului național din economia 
politică. Toate aceste variabile nu sînt măsura- 
bile nici măcar în sens ordinal. Li se aplică rela- 
tiile „mai mult“ sau „mai puțin“, dar numai dacă 
aceste relaţii sînt interpretate dialectic. Ca urmare, 
tot ce putem face este să stabilim pseudomăsuri 
pentru fiecare din ele. Mai mult chiar, gama aces- 
tor pseudomăsuri este tot atît de nelimitată ca 
și cea a mediilor, deoarece și alegerea unei pseudo- 
măsuri este limitată numai de un număr restrîns 
de condiții. Şi tocmai din cauza naturii dialectice 
a pseudomăsurilor nu există nici o cale de a eli- 
mina acele cazuri în care două pseudomăsuri ale 
aceleiași variabile duc la ordonări cu totul dife- 


rite. 

O ilustrare instructivă pentru aceste din urmă 
observații o constituie propunerea lui O. Oni- 
cescu ê de a se măsura ordinea (sau informația) 
prin ceea ce el numește „energie informațională“: 


(1) 8 = > (NIN) = ai 


în care f; = N,N. Aceasta constituie desigur o 
pseudomăsură a ordinii tot atît de bună ca şi 


4 Octav Onicescu, „Energie informationnelle“, Comptes 
Rendus de l’ Academie des Sciences, Seria A, CCLNIII (1966), 
841 și urm. Vezi formula (8), cap. VI. 

ceea ce numim în prezent negentropia per par- 
ticulăs: 


(2) H = F5 (NIN) în (N/N) = = Y/n 


La fel ca și H, & atinge un minimum pentru micro- 
starea cu cea mai redusă ordine, fi = f = ... 
= f, (şi numai pentru aceasta) și un maximum 
pentru oricare macrostare cu cea mai mare ordine, 
fą = 1 (şi numai pentru aceasta). Dar, după cum 
am spus, nu stabilește rangul ordinii în ace- 
lași fel ca H.6 După cum a arătat însă Onicescu, 
6 are unele proprietăți analitice tot atît de inte- 
resante ca și cele ale lui H.? De exemplu, dacă 
Ti '/" este o structură compusă, atunci 

H er) 2 = e! f')8(f''). Deci, log 6 are aceeași proprie- 
tate aditivă ca și H 

O sugestie interesantă rezultă din relația simplă 
între energia informațională și abaterea standard 


a N a PR NE A | 
(3) s ra 


Această relație ne face să ne amintim că procesul 
prin care se ajunge la echilibrul termodinamic 
constă dintr-o difuziune progresivă a căldurii dis- 
ponibile, deci dintr-o reducere progresivă a dife- 
rențelor dintre nivelele de energie. Din acest 
motiv aproape oricare pseudomăsură a dispersiei 


5 Vezi formula (6), cap. VI. 

6 Întrucît afirmaţia este importantă pentru înțelegerea 
specificului pseudomăsurilor, considerăm util să fie demon- 
strată. Deoarece Bf; = 1, avem 


dê = (pi — Ps)dpi, dH = Xian pi — In ps)dps. 


Pentru ca dê și dH să aibă același semn pentru oricare df4, 
coeficienţii lui dp, în aceste sume trebuie să fie întotdeauna 
proporționali. Evident, dacă se exclude cazul s = 2, aceasta 
nu poate fi adevărat pentru toate valorile lui £z. 

7 În privința proprietăților analitice ale lui H, vezi C.E. 
Shannon și W. Weaver, The Mathematical Theory of Commu- 
nication (Urbana, Ill., 1949), pp. 19—22. 

poate servi ca pseudomăsură a ordinii. De fapt 
chiar funcția H a lui Boltzmann este o pseudomă- 
sură a dispersiei. Aceasta se poate demonstra 
prin mijloace algebrice relativ simple. 

Fie g(x) o funcție strict convexă pe intervalul 
închis [a, b], a < b, adică o funcție definită pen- 
tru fiecare xe[a, b] și astfel încît pentru oricare 
x, vela, b] și «el[0, 1] avem 


(4) slax + (1 —a)y] < g(x) + (1 —a)e(9), 


în care egalitatea subzistă dacă şi numai dacă 
x=y saua = 0, 1. Fie æa < x, ss... ss, 
<b şi fie G = X: g(x), Xi = Et nsi M, = XI. 
Din (4) rezultă că 


(5) ae) =E gla) + gl), 
și prin adunare 
G _b—M, M,—a 
(6) — < g(a) gtb), 
S b—a b—a 


unde egalitatea este valabilă dacă și numai dacă 
ea este valabilă și în expresia (5) pentru oricare t. 
La rîndul ei, această din urmă condiţie este 
echivalentă cu 


a = Xi = X% = ... = 


(7) 


Xiti = Xj4+2 = e] = Xo = b, 
pentru 7 oarecare. De asemenea din (4) și din 


desi M-a + Xp S Xp 
è 


(8) Ma < M; = 


l<Rk ss, 


8 Spun „aproape“ deoarece pentru s > 3 și ordinea cea 
mai mare intervalul intercuartil este zero. 

obținem 


k— | 
k 


(9) s(M,) < 


unde egalitatea persistă dacă și numai dacă M,- = 
x, ȘI prin urmare dacă și numai dacă 


(10) Xi = a = ce = kp 

Prin simplă inducție, din (9) rezultă 

(11) s(M,) < Gls, 

unde egalitatea este valabilă dacă și numai dacă 
(12) Xy Xa e = Xe 


Din relaţiile (6) şi (11) obținem imediat rezul- 
tatul următor: 


LEMA A: Dacă valorile x, sînt supuse restric- 
liei X, = ta + (s —t)b pentru numere întregi şi 
pozitive date s și t, t < s, atunci G ajunge maxim 
pentru (7) şi minim pentru (12). 

Să considerăm cazul 0 < x < 1 şi X, = 1. 
Pentru g(x) = x log x (unde g(0) = 0), obținem 
proprietatea extremelor lui H, iar pentru g(x) = x? 
cea a lui 8. O clasă cuprinzătoare de funcții care 
au aceeaşi proprietate este definită de g(x) = 
= xe, a > 1. Cazul lui g(x) = |x — (1fs)|*, pentru 
a > 1, ne dă clasa cunoscută a momentelor în 
jurul mediei?. 

Fie (29) = (x9, x3, ..., x?) o mulțime astfel încît 
Zi x = 1 și Os sl. Dat fiind k, 0 < k < 
< s, să notăm cu (x*) mulțimea astfel încît x? = +? 
pentru i < k, şi xf = (Xg, x?)/(s— k) pentru 


9 Cazul a = 1 il putem verifica direct dacă ne uităm la 
semnul diferențialei totale a lui G (ca în nota 6, mai sus). 

Te 
x 
xv 
l 
_ 
CO 
jet) 
c 
E. 


îi > Rh. Este clar că Vi = 


mare la Lema A avem 


s sS 


(13) 3 atat) 


F 
Dacă punem G, = £} g(24), expresia (13) ne dă 
(14) Gi <G, s... < G= Gp 


o relație care se va dovedi utilă în cele ce urmează. 

Dacă admitem interpretarea statistică a căl- 
durii și, în special, dacă admitem principiul că 
formula lui Boltzmann dă în fiecare caz aceeași 
valoare ca valoarea entropiei determinată expe- 
rimental prin formula lui Clausius, atunci trebuie 
să preferăm în mod evident funcţia H a lui Boltz- 
mann față de toate celelalte pseudomăsuri ale 
ordinii din termodinamică. Dar funcția H pre- 
zintă un avantaj vădit față de celelalte și în teoria 
informației, unde, după cum vom vedea numai- 
decît, ea este legată direct de frecvența relativă 
a unui anumit eveniment”. 


2. Între entropie şi informaţie există însă o 
relație de o altă natură decît cea analizată mai 
sus și care provine din faptul că nu putem obţine, 
transmite și nici chiar păstra înmagazinate infor- 
mații de nici un fel fără o creștere a entropiei 
totale a sistemului izolat în care acționăm. Pen- 
tru a determina viteza unei particule trebuie să 
aruncăm un fascicul de lumină asupra ei; aceasta 
va produce în mod necesar o pierdere a energiei 
disponibile și va spori deci entropia totală. Același 
rezultat îl produce lătratul unui cîine care dorește 
să-și informeze stăpînul că vrea să i se dea drumul 
în casă. Un tipograf sporește de asemenea entropia 
totală atunci cînd culege literele unei fraze, chiar 
dacă se întîmplă să culeagă o succesiune de litere 


10 Relația (42), mai jos. 

lipsită de sens. În gencral, dacă între două mo- 
mente de timp fb <, s-a obţinut ori s-a transmis 
o informație de orice fel, atunci creşterea entro- 
piei S, — Sọ poate fi descompusă în două părți: 
S — So, creșterea care ar fi apărut dacă operaţiile 
necesare pentru obținerea sau transmiterea infor- 
mației nu s-ar fi efectuat, și S} — S, care prin 
definiție reprezintă creşterea entropiei cauzată 
prin aceste operații. Relaţia 


(15) Sı — So = (S — So) + (Sı — S) 


este o consecință tautologică a Legii Entropiei. 
Argumentul a fost utilizat într-un articol din 1929 
de către L. Szilard pentru a anihila paradoxul 
demonului lui Maxwell. Szilard a argumentat că 
nici un demon de acest fel nu ar putea executa 
sarcina pe care și-a asumat-o, dacă nu obţine 
mai întîi informatii cu privire la particulele care 
se apropie, adică fără a spori mai întîi entropia 
totală a sistemului". 

Este totuşi necesar să se sublinieze acum un 
aspect elementar: relația (15) nu mai este o tauto- 
logie dacă o inversăm și spunem că S, — S este 
o măsură a „cantității de informație“ obținută 
prin acea creştere adițională a entropiei totale. 
Am putea, desigur, să o transformăm într-o 
tautologie numai dacă definim implicit „canti- 
tatea de informație“ ca fiind egală cu S,—SsS. 
Dar o asemenea definiție implicită ridică nume- 
roase probleme spinoase. 

În primul rînd, definiția implicită ne-ar con- 
strînge în fapt să afirmăm în continuare că toți 
termenii din expresia (15) reprezintă cantități 
de informaţie. Într-adevăr, tocmai aceasta l-a 
dus pe Lewis la concluzia că „sporul de entropie 
înseamnă întotdeauna pierdere de informație și 
nimic altceva“!2. Dar, oricît de puternice legături 


u L. Szilard, „Uber die Entropicverminderung in einem 
thermodynamischen System bei Eingriffen intelligenter 
Wesen“, Zeitschrift für Physik, LIII (1929), 840—856. Cu 
privire la demonul lui Maxwell, vezi cap. VII, subcap. 7, 
mai sus. 

12 Lewis, „Symmetry“, p. 573. 

antropomoriice at avea, Legea Entropiei este 0 
lege a naturii exprimabilă în termeni pur fizici. 
Conform interpretării sucite a lui Lewis, ar trebui 
să renunțăm la verificarea acestei legi pe masa 
de lucru a fizicianului prin măsurarea variabilelor 
fizice din definiția ei clasică — o recomandare pe 
care cu greu am putea-o accepta. Nu îmi pot 
imagina că un specialist în fizică și chimie care 
discută structura moleculei unui compus chimic 
sau un inginer care supune analizei un motor 
termic ar găsi nimerit să se spună că entropia 
sistemului respectiv nu reprezintă altceva decît 
propriul său grad de ignoranță. 

În al doilea rînd, definiția implicită ar modi- 
fica noțiunea fundamentală de informaţie făcînd-o 
de nerecunoscut, ba mai mult, lipsind-o de orice 
utilitate practică. Adică, transmiterea unui mesaj 
complet lipsit de sens poate provoca o creștere 
mai mare a entropiei totale decît comunicarea 
unci descoperiri extrem de importante. 

Ar fi deci instructiv să examinăm mai îndea- 
proape succesiunea de idei care a dus încetul cu 
încetul la punctul de vedere că entropia și infor- 
mația sînt entități echivalente. 


3. O definiţie specifică a „cantității de infor- 
mație“ în raport cu o distribuție de probabilitate 
a” fost introdusă în 1948 de către Norbert Wiener 
prin considerarea problemei nu ex ante (cum a 
procedat Laplace), ci ex post 15. Așa cum a expli- 
cat el, „dacă știm a priori că o variabilă este 
situată între O și 1 și a posteriori că este situată 
pe intervalul (a, b) în interiorul intervalului (0,1 )“, 
este cu totul rezonabil să se considere oricare 
funcție pozitivă și monoton descrescătoare de 


13 Norbert Wiener, Cybernetics (ed. a 2-a, New York, 1961), 
p. 61 și urm. Ideea de bază a fost exprimată cu mult mai 
înainte, la o conferință din 1927, de către R.V.L. Hartley, 
„Transmission of Information“, Bell System Technical Jour- 
nal, VII (1928), 535—544. 

[măsura lui (a, )/măsura lui (0, 1)] drept o măsură 
ordinală a cantității de informație a posteriori. 
Pe scurt, 


(16) 

; : . măsura lui (a, b) 

Cantitatea de informatie = F| ——————-— |, 
măsura lui (0, 1) 


unde F(x) este o funcție strict descrescătoare 
de x. Dar, întrucît este rezonabil să ne aşteptăm 
ca (16) să dea aceeași valoare pentru toate inter- 
valele egale cu (a, b), este necesar să presupunem 
că variabila din (16) este uniform distribuită pe 
intervalul (0, 1), în care caz [măsura lui (a, b)]/ 
[măsura lui (0, 1)] este probabilitatea ca variabila 
să fie situată în intervalul (a, b). 

O altă modalitate de a privi problema este 
următoarea. Dintr-un pachet urmează să se ex- 
tragă la întîmplare o carte. În acel moment avem 
în minte 52 de semne de întrebare. Dacă ni se 
spune apoi că acea carte care a fost extrasă este 
un onor*, 32 din aceste semne de întrebare dispar: 
numai 20 din ele rămîn. Dacă ni s-ar spune că 
acea carte este un onor de pică, ar rămîne numai 
cinci semne de întrebare. Deci, cu cît este mai mică 
proporția din semnele de întrebare rămase după 
ce o informație oarecare i se pune la dispoziţie 
unei persoane, cu atît este mai mare importanța 
(sau cantitatea) acestei informaţii. Principiul ge- 
neral este astfel evident: cantitatea de informație 
I(E) că evenimentul E de probabilitate p s-a 
produs se măsoară ordinal prin formula 


(17) I(E) = F(p), 


undc F este o funcție strict descrescătoare despre 
care, din motive evidente, se poate presupune că 
satisface condiția F = 0 pentru p = 1. Putem 
pune, de exemplu, F = 1 — p. Wiener a ales 
logaritmul negativ 


(18) I(E) = —log p. 


* La jocul de bridge, zecele, figurile și asul sînt „onoruri“ 
(nota trad.). 

Această alegere are avantaje evidente. Dacă 
admitem în expresia (16) că a = b, informaţia 
este extrem de prețioasă deoarece determină va- 
riabila complet. Pentru (18), valoarea expresiei 
(16) este infinită. Dacă, pe de altă parte, (a, b) = 
= (0, 1), atunci informaţia nu ne spune decît 
ceea ce știm deja. Valoarea lui (18) este în acest 
caz zero și totul este în ordinet. Dar avantajul 
cel mai important al introducerii logaritmului 
provine din transformarea formulei clasice pentru 
compunerea evenimentelor 


(19) P(A N B) = £(4) x 2(814) 


într-o sumă 


(20) logz(4 N B) = log 2(4) + log 4(B]4). 


Din formula (18) rezultă atunci că acele cantități 
de informație care se succed sînt aditive 


(21) I(4 N B) = NA) + 184). 


4. Pînă aici totul este în ordine. Dar printr-o 
argumentare foarte obscură (pe care o atribuie 
unei sugestii a lui J. von Neumann) Wiener a 
conchis că „o măsură bună pentru cantitatea de 
informație“ asociată cu densitatea de probabili- 
tate f(x) este 


(22) (tog F (a)dx, 


— œ 


14 Trebuie să subliniez că, atîta vreme cît vorbim de gradul 
de credință ex ante că un eveniment E de probabilitate p va 
avea loc, oricare funcție strict crescătoare a lui p constituie 
o măsură ordinală a acestei credințe. Mai mult chiar, după 
cum a argumentat G.L.S. Shackle în Expectations in Econom- 
ics (Cambridge, Anglia, 1949), cu cît este mai mare gradul 
de credință ex ante, eu atît este mai mic gradul de surprindere 
după ce E a avut loc. Înrudirea strînsă între gradul de sur- 
prindere ex post și cantitatea de informație este vădită. Prin 
urmare, orice formulă pentru cantitatea de informație este 
şi o măsură a gradului de surprindere şi invers. 

și a afirmat în continuare că această expresie 
este „negativa cantităţii definită uzual ca entropie 
în situaţii similare“15. În argumentarea lui Wiener 
există atît o analogie falsă cît și o eroare elemen- 
tară de analiză matematică. Nu este de mirare 
că problema relației dintre funcția H a lui Boltz- 
mann și cantitatea de informație nu este nici 
pe departe elucidată, chiar după atîția ani. 

Faptul că funcția logaritmică apare atît în 
(18) cît şi în (22) nu este o rațiune suficientă 
pentru a considera că și (22) reprezintă o măsură 
a unei cantități de informație. Este ciudat că 
Wiener nu și-a dat seama că în expresia (18) 
avem logaritmul unei probabilității, pe cînd în 
expresia (22) logaritmul se aplică unei densități 
de probabilitate. Şi, după cum voi arăta imediat, 
(22) nu poate fi considerată nicidecum drept 
forma continuă a funcției H. Mai mult chiar, 
conceptul de entropie în modul definit de către 
Boltzmann — adică prin funcția H din relația 
(2) — nu poate fi extins la o distribuție continuă. 

Vom începe prin observația că în conformitate 
cu definiția lui Wiener (18), care este în prezent 
cea general acceptată, nu avem dreptul să vorbim 
de o cantitate de informație dacă nu ne referim 
la apariția unui eveniment stocastic: extragerea 
unui onor dintr-un pachet de cărți, plasarea unui 
proiectil în al doilea cerc din jurul centrului țintei 
etc. Trebuie deci să ne întrebăm: care este eve- 
nimentul survenit care poate consta într-o distri- 
buţie de probabilitate? Răspunsul este că nu 
există nici unul. Totuşi există mai multe căi 
prin care se poate stabili o relație între informație 
— înțeleasă într-un sens foarte restrîns, așa cum 
este cazul și în formula (18)—și funcția H. 
De fapt, acest lucru este adevărat pentru o clasă 
cuprinzătoare de funcții. Voi continua argumen- 
tarea pentru cazul general tocmai pentru a lămuri 
cu prisosință că problema nu cere să se apeleze 
neapărat la conceptul lui Boltzmann despre 
entropie. 


15 Wiener, p. 62. 

Fie £E, E, ..., E, o mulțime de evenimente com- 
plet exhaustive şi care se exclud reciproc, și fie 
Bu Pa -Pa XP, = 1, probabilitățile lor. Conform 
relației (17), atunci cînd (și dacă) evenimentul 
E, se va produce, cantitatea de informație că 
s-a produs va fi F(4,). Dar întrucît încă nu ştim 
care anume eveniment se va produce, putem 
recurge doar la o ghicire rațională a viitoarei 
cantități de informație. O cale de mult bătută ne 
duce la sferanța matematică a cantității de 
informație: 


(23) %,(5) = DEP). 


Ca alternativă putem interpreta O, ca speranța 
matematică a gradului de surprindere provocat 
de unul din evenimentele viitoare ale aceleiași 
distribuții de probabilitateit. În ambele cazuri 
0, este o estimație ex ante a unei coordonate 
ex post. Considerat analitic, 0,(2) este de fapt 
o caracteristică statistică proprie distribuțiilor şi, 
după cum am spus, nu o caracteristică a unui 
singur eveniment. Utilizez termenul „propriu“, 
deoarece O, este o caracteristică statistică care 
implică numai probabilitățile unei distribuții. 

Dat fiind un cîmp de evenimente stocastice, îl 
putem diviza într-un număr foarte mare de 
moduri. Și este limpede că valoarea lui O, depinde 
de modul în care am divizat cîmpul: O, nu este 
"deci o caracteristică invariantă a unui cîmp Stocas- 
tic. Pentru a evita complicaţii inutile, să luăm 
F(p) = 1 — p şi să considerăm cîmpul de cărți 
extrase dintr-un pachet obișnuit printr-un meca- 
nism aleator nedistorsionat!?. Dacă fiecare carte 
este considerată drept un eveniment separat, 


(24) ($) = 1— (3z) ahi 


16 Cf. nota 14 de mai sus. 
17 Deoarece F = 1 — b, avem Ọ = 1—8. 


627 


şı dacă se divizează cîmpul în „onoruri“ şi „cărți 
oarecare“, 


(25) dp) = 


132 


Faptul că O, este mai mare pentru prima par- 
tiție, mai fină, este o proprietate comună unei 
clase mari de funcții F(p). Trebuie să presupunem 
numai că A(p) = pF(p) este strict concavăl18 și că 
h(0) = 0. Să transformăm partiţia ($) în (2) astfel 
încît fiecare pẹ să fie împărțit într-o sumă 


(26) pr = fpi Fii +- FB 0. 


Fie x şi y astfel încît 0O<x<y<x+y<l. 
Din această ordonare și din condiția de concavi- 
tate strictă, obținem 


a) > Ho) +E h(s), 
y si 
(27) 
Mo) h(a) +4 h(a +) 

Aceste inegalităţi ne dau 
(28) h(x) + h(9) > h(x +y), 
ceea ce duce pas cu pas la 
(29) Op(5) < br(p). 


Această proprietate, pe care o au în comun 
în special — H şi 1— 8, exprimă faptul că o 
clasificare mai fină este întotdeauna în stare să 
furnizeze mai multă informație!?. Nu trebuie să 
ne lăsăm însă induși în eroare de construcțiile 
noastre cu creionul pe hirtie, nici în acest caz și 


18 O funcție k(x) este strict concavă atunci cînd g(x) = 
= — h(x) este strict convexă. 

19 Printr-o clasificare mai fină nu înțelegem aici un număr 
mai mare de clase (care s-ar putea suprapune peste cele iniţiale), 
ci divizarea în continuare a claselor inițiale, după cum arată 
expresia (26). 

nici în altul: faptul nu este dovedit prin relația 
(29); aceasta confirmă numai că formalizările 
noastre sînt adecvate. 


Să considerăm acum densitatea de probabili- 
tate f(x) a unei distribuții absolut continue. 
Întrucît avem 


(30) ( În leii 


putem găsi n intervale —oo < x, < Xa <....< 
< X„-ı + oo astfel încît probabilitatea pentru 
fiecare din ele să fie 1/n. Pentru această partiție, 
expresia (23) devine 


(31) D,(n) = F =.) 


Din (27) rezultă că 


(32) hx) >= hy) 
x y 


pentru oricare x, 0< x< y. Prin urmare, 
F(1/n) are o limită, finită sau infinită, pentru 
n > œ. Dacă o notăm prin Fə, din (31) rezultă 
(33) lim (n) = Fo. 

Acesta este un rezultat extrem de interesant, 
pentru că arată că speranța matematică a cantității 
de informație pentru o distribuție absolut continuă 
depinde numai de măsura ordinală adoptată — sau, 
mai exact, de lim F(p) pentru p > 0—și nu de 
distributia însăşi. 

De exemplu, dacă F(p) = 1— p (formula lui 
Onicescu modificată), atunci avem 


(34) lim O(n) = 1. 

Pentru entropie, adică pentru F(4) = —ln $, 
avem 

(35) lim p(n) = + oo. 

Această relaţie justifică afirmaţia mea de mai 
înainte că funcția H a lui Boltzmann nu poate fi 
extinsă la o distribuție continuă. 


5. Mai există o a doua cale (pe care o cred ori- 
ginală) de a găsi o relaţie între funcția H sau ge- 
neralizarea ei și informaţie. Fie A,, 42, ..., 4, un 
număr de s indivizi, dintre care fiecare posedă o 
suprafață oarecare de teren, x, Să presupunem 
că pentru început cunoaștem numai suprafața 
totală de teren, X = Zx, Singura imagine pe 
care o putem avea despre distribuția terenului 
este cea la care ajungem pe baza Principiului 
Raţiunii Insuficiente, și anume că fiecare individ 
posedă aceeași suprafață de teren, X/s. Dacă 
mai tîrziu aflăm suprafața pe care o posedă A,, 
imaginea despre ceilalți va fi că fiecare posedă 
(X — x)/(s — 1). Dacă îl aflăm și pe xə, ghicirea 
noastră rațională este că fiecare din ceilalți posedă 
(X — xı — %ə)|(s — 2). Pînă la urmă, cînd se 
cunoaște x, se cunoaște întreaga distribuție. 

Ceea ce ne trebuie acum este o funcție de 
distribuția lui X astfel încît ea să crească (sau să 
nu descrească) pe măsură ce distribuţia efectivă 
ajunge treptat cunoscută. Așa cum arată relația 
(14), funcția G = Bax,e(x,) satisface această con- 
diție. Ea poate fi luată, prin urmare, ca măsură 
a informației pe care o avem despre distribuția 
lui X. Dacă distribuția efectivă este uniformă, 
atunci Go = G,, ceea ce este natural: informaţia 
completă nu modifică în nici un fel ideea pe care 
o aveam în minte mai înainte de a dispune de 
vreo informație?0. 

Rezultatele de mai sus sînt desigur valabile 
cînd se înlocuieşte fiecare x, prin cota-parte rela- 
tivă £, = x,|Ă, în care caz XE, = 1. Şi dacă ne 
amintim propozițiile demonstrate în paragraful 1, 


20 Cred că nu este nevoie să adaug că H și 8 au proprie- 
tatea (14) și, ca urmare, considerațiile de mai sus se referă la 
informația disponibilă cu privire la o distribuție discretă 
de probabilitate. 

nai sus, cu privire la extremele lui G = ZE,e(E,), 
edem că această formă generalizată a funcției H 
ate servi și ca o măsură a concentrație. 


6. Încă o modalitate de a face legătura între 
ntropie și informație i se datorește lui C.E. 
Shannon, care a prezentat-o aproape simultan 
zu Wiener într-un memoriu cu privire la teoria 
omumicației, devenit acum clasic. Spre deosebire 
le Wiener, Shannon dorea să găsească o măsură 
ı capacității (sau puterii) unui sistem codificat 
le a transmite sau de a înmagazina mesaje. De 
asemenea spre deosebire de Wiener, Shannon 
nu era preocupat de faptul dacă un mesaj conținea 
vreo informaţie de valoare sau nu?!. Pentru un 
specialist în comunicaţii aceasta este perfect 
inteligibil: costul transmiterii unui mesaj este, 
pentru orice scopuri practice, independent de 
faptul dacă mesajul are o importanță vitală pentru 
lumea întreagă sau este cu totul lipsit de sens. 
Problema de bază în domeniul comunicațiilor 
este să se afle care cod are cea mai mare capaci- 
tate „de a transmite informații“22. Schimbarea 
înțelesului „informației“ este subliniată de către 
Shannon de la început: „numărul de mesaje ... sau 
orice funcție monotonă a acestui număr poate fi 
considerat ca o măsură a informației produse 
cînd se alege un mesaj din mulțimea“ tuturor 
mesajelor de aceeași lungime?5. 

Numărul de mesaje diferite compuse din N 
semnale din codul binar — N puncte sau linii — 
este 2”. În general, atunci cînd codul este compus 
din s semnale diferite, numărul de mesaje este 
s". Însușindu-și propunerea lui R.V.L. Hartley 
(citată în nota 13), Shannon a adoptat logaritmul 
acestui număr ca măsură a capacităţii de infor- 
mare. Avîndu-se în vedere de asemenea rolul 
important pe care îl are sistemul binar în siste- 


21 Shannon și Weaver, Mathematical Theory of Communi- 
cation, p. 3. l 

22 Ibid., în special pp. 7, 106. 

23 Ibid., p. 3. 

mele electronice de transmitere și înmagazinare, 
a părut normal să se aleagă logaritmul cu baza 2. 
Astfel, informaţia după Shannon pentru un sis- 
tem de N semnale binare este pur şi simplu 


în unități denumite „biți“ (în engleză „bits“, 
prescurtare pentru „binary units")24. Pentru s > 2, 
aceeași informație se măsoară prin N logas > N. 
Astfel, informația după Shannon per semnal este 
un bit pentru codul binar șilog> s biți pentru 
cazul general. Rolul ei important în teoria comu- 
nicației rezultă din faptul că este independentă 
de lungimea mesajului. 

Cazul mesajelor transmise într-un limbaj obiș- 
nuit este mai complicat, avînd în vedere că nu 
toate succesiunile de semne constituie mesaje. 
O succesiune lungă formată din aceeași literă, 
de exemplu, nu are înțeles în nici o limbă; prin 
urmare ea nu trebuie luată în considerare la 
măsurarea capacității de informare a limbajului. 
Pentru a ajunge la formula pentru acest caz, 
Shannon a căutat o funcție care ar îndeplini 
niște condiții analitice rezonabile?5. La aceeași 
formulă se poate ajunge însă pe o cale directă, 
care prezintă avantajul de a scoate în relief 
cauza pentru care această formulă este identică 
cu funcția H a lui Boltzmann. 

Vom considera drept un simplu fapt că frec- 
vența relativă cu care apare oricare semn scris 
— o literă, un semn de punctuație sau un spațiu 
gol — într-o limbă oarecare are o limită pseudo- 
ergodică. Notînd cu pi, z -ps aceste limite 
de frecvență?6, un mesaj tipic de N semne trebuie 
să conțină N, = £$,N, N = PN, ..., N = PN 


24 Ibid. pp. 4, 100. 

25 Ibid., pp. 18—20, 82 și urm. 

26 Motivul pentru care refuz să mă refer la acești coeficienți 
ca „probabilități“ ar trebui să fie clar din cele arătate de 
mine în cap. VI, subcap. 3. Este adevărat că într-o limbă lite- 
rele nu se succed conform unei reguli fixe, dar nici nu apar 
în mod întimplător, cum apar punctele cînd se aruncă za- 
rurile. 

semne de fiecare tip. Numărul total de mesaje 
tipice este dat de binecunoscuta formulă din 
analiza combinatorie 


N! 
Nit Na... N, 
Misterul apare acum dezlegat: (37) este aceeași 


formulă din care Boltzmann a dedus funcția H 
pentru un număr N foarte mare: 


(38) In W = —NEZp, n 5, 


care este relația (4) din capitolul VI, mai sus. 
Informația Shannon per semnal este astfel 


(39) (In W)IN = — AH, 


care se dovedeşte din nou independentă de N. 

Putem reține de asemenea că frecvenţa relativă 
a mesajelor tipice dintre toate mesajele de lungime 
N este deci 


(40) P = WFF pe = Wh, 


în care p este frecvența oricărui mesaj tipic dat. 
De aici rezultă 


(37) W = 


(41) po PIN peN ca paN, 
De unde urmează?” 
(42) pamen 


ceea ce scoate în evidență o legătură interesantă 
între funcția H și o frecvență relativă (sau o pro- 
babilitate, dacă doriți). 

Ca și Wiener, Shannon a remarcat identitatea 
dintre expresia (39) și formula lui Boltzmann și 
a propus să fie considerată drept „entropia mul- 
țimii de probabilități 4, 22, -.-, Pa 28. Nu trebuie 
să omitem însă să observăm și o diferență funda- 
mentală între cele două abordări. Legătura dintre 
informația Shannon și funcția H este inevitabilă, 


2? Shannon și Weaver, p. 23. 
28 Ibid., p. 20. 

întrucît numărul de mesaje tipice (elementul de 
bază în teoria lui Shannon) este dat de expresia 
(37), sau, pentru un număr N mare, de e”. 
Astfel, indiferent care funcție de W o alegem 
pentru măsurarea capacității de informare a unui 
limbaj, nu ne putem debarasa de H. În cazul 
mesajelor tipice, formula lui Wiener (18) ne dă 
—log(1/W) = log W = — NH, care este aceeași 
formulă ca cea a lui Shannon (38). Pentru Shannon 
însă aceasta reprezintă o coordonată strict teh- 
nică, numărul de biți în mesaje tipice de lungimea 
N, pe cînd pentru Wiener aceeași formulă repre- 
zintă cantitatea de informație. Dealtfel, după 
cum am explicat în paragraful 4, mai sus, abor- 
darea lui Wiener poate fi extinsă la informația 
anticipată (sau surprinderea anticipată). Abia 
atunci H apare ca o formulă valabilă pentru 
oricare distribuţie. Dar această formulă nu este 
unică; există nenumărate altele și acestea nu au 
nici un fel de legătură cu H. 

În ciuda faptului că funcţia H apare atît în 
abordarea generalizată a lui Shannon, cît și în 
cea a lui Wiener, aceste abordări nu sînt identice 
— ceea ce desigur nu înseamnă că nu au nici 
un fel de puncte de contact. 


7. La scurt timp după ce Wiener și Shannon 
și-au prezentat rezultatele cercetărilor, Weaver 
a remarcat că „atunci cînd cineva întîlnește con- 
ceptul de entropie în teoria comunicațiilor, el 
are dreptul să se simtă oarecum înflăcărat—dreptul 


de a bănui că a dat peste ceva care s-ar putea 
dovedi fundamental și important“2%. Într-adevăr, 
faptul că formula entropiei a apărut în teoria 
comunicaţiilor a adus din nou în discuție ideile 
exprimate mai înainte de către Szilard și Lewis 
și i-a făcut pe unii autori să susțină nu numai că 
obținerea ori transmiterea informaţiei produce 
o creştere a entropiei, ci de asemenea că „infor- 
matia este negentropie“ — cum se exprimă apă- 


29 Ibid., p. 103. 

rătorul acestei teze, L. Brillouin3. Implicația 
întreagă a acestei opinii este scoasă în evidență în 
mod instructiv de către R.C. Raymond atunci 
cînd spune că „entropia [unui] organism poate fi 
considerată ca entropia de echilibru a constituen- 
ților organismului minus entropia informației ne- 
cesare pentru sinteza organismului din compo- 
nentele de echilibru cu entropii cunoscute“3l. 
Trebuie să presupunem că el ar fi explicat de 
asemenea că entropia universului este egală cu 
cea a haosului minus informația necesară pentru 
reconstruirea universului din haos. Exemplifi- 
carea lui Raymond, mai mult decît oricare alta 
pe care o cunosc, pune în lumină problemele de 
bază ale tezei în discuţie: definiția informației 
și echivalența acestei definiții cu entropia fizică. 

Miezul exemplificării oferite de Raymond este 
formalizat în ceea ce a fost denumit de către 
Brillouin Principiul Negentropiei Informaţiei??. 
Acesta enunţă că 


(43) Si = S —]I 


în care S° este entropia unui sistem partial 
(neizolat) înainte ca „un agent extern“ să fi 
introdus în sistem cantitatea de informaţie Z, 
Sl este entropia finală a sistemului, și 


(44) I = —ANH, 


unde este constanta lui Boltzmann’. Este 
elementar că, pentru ca expresia (43) să aibă un 


30 L. Brillouin, Science and Information Theory (ed. a 2-a), 
New York, 1962), p. XII (sublinierea îmi aparține). 
Propoziția lui Wiener că „după cum cantitatea de informație 
dintr-un sistem este o măsură a gradului său de organizare, 
tot astfel entropia unui sistem este o măsură a gradului său 
de dezorganizare“ (Cybernetics, p. 11) pare să difere de cea 
a lui Brillouin. 

31 R.C. Raymond, „Communication, Entropy, and Life“, 
American Scientist, XXXVIII (1950), 277. 

32 Brillouin, Science and Information, cap. 12; „Physical 
Entropy and Information“, Journal of Applied Physics, 
XXII (1951), 338—343; „The Negentropy Principle of Infor- 
mation“, ibid., XXIV (1953), 1152—1163. 

33 Cu privire la această constantă vezi cap. VI, subcap. 1. 

sens fizic, / trebuie măsurat în aceleași unități 
ca entropia, adică ca și constanta lui Boltzmann. 
Dar de ce trebuie definită cantitatea de infor- 
maţie prin relația (44)? Rolul valoros al formulei 
lui Shannon (38) în teoria comunicaţiei și concor- 
danța ei cu funcția H a lui Boltzmann poate să 
sprijine cel mult alegerea expresiei (44) indepen= 
dent de (43). Dar atunci trebuie să dovedim că 
(43) este adevărată bazîndu-ne pe fapte. Dacă 
definim, pe de altă parte, cantitatea de informaţie 
prin diferența S0—S!, atunci, așa cum am argu- 
mentat în paragraful 2, transformăm relația (43) 
într-o tautologie și golim Principiul Negentropiei 
Informaţiei de orice semnificație faptică. 
Demonstrația minuțioasă a acestui principiu, 
prezentată de Brillouin se reduce în esență la 
identitatea noastră (41). Brillouin pretinde doar 
că expresia k log P este entropia fizică a siste- 
mului și k log p entropia mesajului dat și defi- 
nește diferența lor, —k log W, drept cantitatea 
de informaţie cuprinsă în mesaj, care în cazul cînd 
N este un număr mare se reduce la (44).34 Dar 
este clar că relația astfel stabilită nu coincide 
u (43). O altă demonstraţie, mai simplă, prezen- 
tată de Brillouin, se bazează tot pe o identitate 
algebrică și nu răspîndește mult mai multă lumină5. 
Traducerea termenilor unei identități formale 
în niște termeni concreți nu este nicidecum calea 
potrivită pentru stabilirea unui adevăr faptic. 
Pericolul se întrevede și mai clar în cazul Princi- 
piului Negentropiei Informaţiei deoarece, cum am 
văzut, H este susceptibil de o serie de interpretări 
concrete. Rațiunea pentru care trebuie abando- 
nată ideea că în definitiv acest principiu poate fi 
corect și că expresiile (43) şi (44) nu fac decît 
să-l confirme a fost subliniată de mulți specialiști 
în domeniul comunicațiilor. Formula (39) a lui 
Shannon dă numai numărul de biți per semnal 


34 Brillouin, „Physical Entropy“, pp. 340—342. 
35 Brillouin, Science and Information, p. 152 şi urm. 

într-o codificare optimă; altfel, „ea se află la o 
distanță apreciabilă de entropia fizică“. 
Pentru a putea distinge ceea ce este alb de 
ceea ce este negru și chiar de ceea ce este cenușiu, 
atît în privința Principiului Negentropiei Infor- 
mației cît şi în privința diferitelor pretenţii care 
se bazează pe el, să întrunim într-o singură repre- 
zentare toate elementele implicate explicit sau 
implicit. Fie un sistem izolat împărțit în două 
subsisteme U și U, şi fie entropiile respective în 
fœ S° > S}. Fie S} — S? creşterea entropiei lui 
U, cauzată de operațiile necesare pentru a obține 
o informație oarecare I care se transmite apoi 
lui U. U, este „agentul extern“ al lui Brillouin 
și U este sistemul neizolat la care se referă (43). 
De exemplu, U poate fi la început o bandă mag- 
netică neimprimată pe care se Înregistrează apoi 
un anumit mesaj cu ajutorul negentropiei pier- 
dute de U,. În această situație putem face ab- 
stracție, la sugestia lui Brillouin, de toate creş- 
terile entropiei care nu sînt legate de obținerea și 
transmiterea informației?” Rezultatul final este 
evident. Se modifică entropia ambelor subsisteme. 
Principiul Negentropiei Informației afirmă că 
entropia subsistemului U este S° — I în care I 
este cantitatea de informație dată de expresia (44). 


Cu toate că ni se spune că „numai informația 
referitoare la anumite probleme fizice specifice ... 
se va considera drept legată de entropie“38 — și 
sînt convins că banda înregistrată menționată mai 
sus face parte din această categorie — un aspect 
nu este încă lămurit. În cazul în care banda nu 
ar fi fost neînregistrată la început, nu ar fi posibil 
ca mesajul înregistrat ulterior să mărească entro- 
pia ei inițială și prin urmare să avem S° < S!? 
Avînd în vedere că această posibilitate nu este 
deloc exclusă, nu ar trebui oare să schimbăm 
semnul lui Z din expresia (43) și să spunem că, 


3 D. Gabor, „Communication Theory and Physics“, Philo- 
sophical Magazine, XLI (1950), 1169. 

3? Brillouin, Science and Information, p. 231. 

38 Ibid., p. 152. 

în acest caz, am imprimat negin formatie? Poate 
că de fapt ar trebui să spunem așa. Căci dacă 
„informația poate fi transformată în negentropie 
și vice versa“ — aşa cum pretinde Brillouin 3? — 
atunci, desigur, neginformaţia trebuie să se trans- 
forme în entropie. Echivalenţa trebuie să fie vala- 
bilă în ambele sensuri. Cred că acest aspect 
arată că Principiul Negentropiei Informaţiei este 
un simplu joc de cuvinte: negentropia înlocuiește 
o descreștere a entropiei într-un subsistem și 
informația înlocuiește negentropia. Și mă tem că 
în acest caz ne înșelăm cînd credem că în acest 
principiu am dat peste ceva original și de impor- 
tanță fundamentală. Riscul căruia ne expunem 
este cel al unor pretenții exagerate. 


Din moment ce am început să considerăm că 
informația și negentropia sînt două noţiuni echi- 
valente, nu însă identice, nimic nu pare mai firesc 
decît să continuăm și să afirmăm că „cantitatea 
de negentropie utilizată pentru descoperirea unei 
legi științifice este proporțională cu 'informația 
absolută” cuprinsă în această lege.“40 Făcînd 
abstracție de faptul că în această afirmaţie „infor- 
mație“' nu mai are același înțeles ca în expresia 
(44), o putem scrie sub forma 


(45) Si — S? = al, 


unde «œ trebuie să fie o constantă universală. 
Această relație stabileşte creșterea entropiei sub- 
sistemului U,, considerat mai sus. Cu toate că 
(45) este o propoziție mult mai tare decît (43), 
nu se face nici măcar o încercare de a o demonstra. 
De fapt, sînt de părere că nici nu poate fi demon- 
strată. Să o considerăm cu toate acestea drept 
valabilă. Entropia întregului sistem, U + U,, a 
crescut atunci cu (a — 1), care trebuie să fie 
strict pozitiv dat fiind faptul că între timp siste- 
mul a produs lucru mecanic. În consecință, ideea 
că a= l nici n-ar fi trebuit să ne treacă prin 


39 Ibid., p. 184. Sublinierea îmi aparține. 
40 L. Brillouin, „Thermodynamics and Information Theory“, 
American Scientist, XXXVIII (1950), 597. 

minte pentru simplul motiv că ar fi însemnat că 
putem face contrabandă de entropie. Totuși 
citim că „o informație trebuie să fie plătită întot- 
deauna în negentropie, prețul plătit fiind mai 
mare decît (sau egal cu) cantitatea de informaţie 
primită “1. Contrabanda de entropie este implicată 
în Şi mai mare măsură în analiza schematică 
făcută de Brillouin demonului lui Maxwell. Cu 
ajutorul informației (negentropiei) introduse în 
subsistemul U de către o lanternă electrică (sub- 
sistemul nostru U,), demonul „pune în funcțiune 
trapa și reconstituie entropia negativă, încheind 
astfel ciclul 

negentropie — informație — negentropie“42. 

O primă dificultate este evidentă în acest ciclu. 
Se cheltuiește negentropie nu numai pentru obţi- 
nerea informației, dar și pentru utilizarea ei — de 
fapt, chiar pentru menținerea ei intactă prin 
înmagazinare. Astfel, pentru a pune în funcțiune 
trapa, demonul trebuie să utilizeze negentropie 
suplimentară. lar dacă nu acceptăm paradoxul 
lui Maxwell ca o infirmare a Legii Entropiei, 
această negentropie suplimentară nu poate fi 
recuperată în nici un caz prin acțiunile demonului. 
Cu atît mai puțin putem afirma că aceste manipu- 
lări vor recupera parțial negentropia cheltuită 
pentru obținerea informației. 

O a doua dificultate se referă la problema de 
mai înainte: ce anume se măsoară prin expresia 
(44) şi, deci, care anume este semnificația opera- 
țională exactă a lui (43). După cum admit în 
mod explicit Brillouin și majoritatea autorilor 
din domeniul teoriei informaţiei, cantitatea de 
informație definită de (44) face complet abstracţie 


41 Brillouin, „The Negentropy Principle“, p. 1153. Subli- 
nierea îmi aparține. 

42 Brillouin, Science and Information, p. 164. Ideea că 
informația poate fi utilizată pentru a reduce entropia siste- 
mului în care acționăm și „recupera [astfel] o parte din negen- 
tropia utilizată mai înainte pentru obținerea informaţiei“ 
(Brillouin, „The Negentropy Principle“, p. 1153) pare să 
fie o aserțiune fermă a teoriei informației. 

de elementul de gîndire. % Cu alte cuvinte, notele 
unei simfonii a lui Beethoven amestecate în mod 
arbitrar ar rămîne totuşi o „simfonie“. Să presu- 
punem că înregistrăm pe bandă informația de 
care are nevoie demonul dar că amestecăm sune- 
tele astfel încît mesajul devine complet neinte- 
ligibil. Avînd în vedere că amestecarea nu scade 
cantitatea de informație așa cum este definită 
Brin relația (44), mai putem oare să susţinem că 
demonul încă mai poate utiliza acea informație 
pentru a pune în funcțiune în mod eficient trapa? 
O altă realizare glorioasă cu care se laudă teoria 
informației este o pretinsă generalizare a Legii 
Entropiei 4%. Aceasta se obține prin schimbarea 
semnului termenilor pentru entropie din relația 
(43), astfel încît S = —S este entropia negativă, 
negentropia. Se pretinde apoi că relația nouă, 
S1 = S +I, înseamnă că negentropia totală a 
unui. sistem este compusă din negentropie și 
informație. Faptul că entropia totală nu poate 
descrește se exprimă astfel prin inegalitatea 


(46) A(S +1) <0 


care este prezentată ca o generalizare a inegali- 
tății AS > 0. Dar nici de data aceasta nu găsim 
comentarii cu privire la înțelesul faptic al acestei 
legi noi stabilită doar prin manipularea unor 
cuvinte și simboluri. Eu însumi mă întreb dacă în 
teoria informației există ceva care ne-ar putea 
împiedica să înlocuim relația (46) prin 


(47) AI < 0, 


aşa cum, dacă ne amintim, a propus G.N. Lewis 
să se exprime Legea Entropiei. Cel puțin, această 
din urmă relație nu ridică problema transformării 


lui S în Z și invers. 


43 Brillouin, Science and Information, pp. X—XI, 155; 
„Negentropy and Information in Telecommunications, Writ- 
ing, and Reading“, Journal of Applied Physics, XXV (1954), 
599. De asemenea Shannon, citat în nota 23 de mai sus. 

44 Brillouin, Science and Information, p. 153—156. 

8. Nu încape îndoială că există legături şi ase- 
mănări între negentropie și informație, înțeleasă 
în sensul unor cunoștințe utile. În primul rînd 
avem faptul, exprimat prin relația noastră (15), 
că nici o informaţie nu poate fi obținută, trans- 
misă sau primită fără consumul unei oarecare 
energii libere. În al doilea rînd, ca și energia 
liberă (negentropia), informaţia este supusă degra- 
dării. Cînd este transmisă, ea poate fi în parte 
stîlcită ; cînd se primește, ea poate fi știrbită de 
erori de înregistrare; cînd este înmagazinată, ea 
se degradează treptat prin degradarea entropică 
inevitabilă a structurilor ordonate.%5 


După toate probabilitățile fapte ca acestea au 
generat noțiunea unei echivalenţe între negentropie 
și informație în modul arătat în paragraful pre- 
cedent. Dar din momentul în care termenul „infor- 
matie“ a fost adoptat ca o etichetă nouă pentru 
ceea ce Shannon a denumit inițial negentropia 
transportată prin cablul prin care se transmite o 
telegramă —o noțiune doar vag înrudită cu 
informația în sens uzual — confuzia dintre cele 
două înțelesuri ale „informației“ a devenit un 
risc inevitabil. Poate că fără adoptarea acestui 
termen noua disciplină nu ar fi avut strălucirea 
de suprafață care, după părerea mea, a provocat 
vilvă în jurul teoriei informației. Să ne gîndim, 
de exemplu, la un fizician de talia lui de Broglie, 
care la început a susținut că chiar o analogie 
între negentropie și informație, „oricît de instruc- 
tivă și atrăgătoare ar fi, este plină de capcane“, 
dar care mai tîrziu părea înclinat să accepte 
pretinsa generalizare a Legii Entropiei, mentio- 
nată mai sus46. 


45 Brillouin („Thermodynamics and Information“, p. 595) 
vorbeşte de „o lege a degradării informației absolute, foarte 
asemănătoare cu renumita lege a degradării energiei enunțată 
de Lord Kelvin“. Este curios că de data aceasta el se referă 
la degradarea valorii informației , susținînd că legile lui Newton, 
de exemplu, nu mai au astăzi valoarea pe care au avut-o pe 
vremuri. 

46 Louis de Broglie, New Perspectives in Physics (New York, 
1962), pp. 66, 72 şi urm. 

În realitate, în literatura din domeniul teoriei 
informației avertizările (dacă există eventual) 
că „informația“ I trebuie înțeleasă nu în sensul 
de cunoștințe ci strict în sensul special în care 
este definită de (44) sînt în minoritate față de 
pretenţiile ultraoptimiste. Citim, de exemplu, că 
Principiul Negentropiei Informației „are aplicații 
în diferite ramuri ale fizicii, tehnologiei, şi chiar 
în unele probleme foarte generale de cunoaștere“ 47. 
Asemenea remarci ne amintesc de pretenții simi- 
lare că mașinile pot gîndi, care au crescut din 
faptul că termenului „gîndire“ i s-a dat un sens 
diferit de gîndire 48. Şi în cazul de față pretenţiile 
nu țin seama de faptul că „informație“ nu este 
informație. Chiar întemeietorul ciberneticii a pro- 
testat că „informaţie este informație, nu materie 
sau energie“, ceea ce implică faptul că nu este 
nici entropie 49. Dar pentru unii se pare că totul a 
fost în zadar. 


Din cînd în cînd ne dăm seama de pericolul de 
a numi o lopată „cazma“ pe motivul că există 
o oarecare asemănare între ele și de faptul că 
terminologia științifică nu trebuie confundată cu 
limbajul obișnuit. Dar mintea noastră pur şi 
simplu nu poate fi atît de schizofrenică încît 
să separe complet cele două terminologii. Ceea 
ce a spus Bentham despre „utilitate“ și ceea ce 
eu însumi am spus cu altă ocazie în eseul de 
față despre „continuu“ și „gîndire“ este valabil 
și pentru „informație“ în teoria informației: a 
fost un cuvînt nefericit ales pentru înțelesul care 
s-a intenționat să i se dea. 


47 Brillouin, „The Negentropy Principle“, p. 1153 (subli- 
nierea mea); de asemenea Science and Information, p. XI. 

48 Vezi cap. III, subcap. 10, mai sus. 

4? Wiener, Cybernetics, p. 132. 


Anexa C 


UN MODEL SIMPLU 
PENTRU TEOREMA H A LUI 
BOLTZMANN 


Pentru a ilustra cum ciocnirile dintr-un sistem 
de particule care se supun numai legilor locomoției 
duc la o stare haotică dacă sistemul satisface 
postulatul statistic (menţionat în capitolul VI, 
subcapitolul 2), P. și T. Ehrenfest au imaginat 
un model extrem de simplu. Modelul este utilizat 
în același scop de unele manuale de mecanică 
statisticăl. El prezintă marele avantaj că nu cere 
o familiarizare deosebită cu știința termodina- 
Micii în sine și, ca urmare, analiza lui este accesi- 
bilă și neinițiaților. Este însă curios că, dacă un 
neinițiat (ca mine) duce această analiză mai 
departe decît este dusă în mod obișnuit, el desco- 
peră că modelul scoate în evidenţă fisurile cumu- 
lative din aserțiunea că abordarea statistică con- 
stituie o punte de legătură între locomoție și 
fenomenele termodinamice. O asemenea analiză 
sprijină în special afirmația mea anterioară că 
existența ciocnirilor face ca majoritatea argumen- 
telor formale ale mecanicii statistice să fie lipsite 
de valoare în raport cu sistemele reale. 


1P. și T. Ehrenfest, The Conceptual Foundations of the 
Statistical Approach in Mechanics (Ithaka, N.Y., 1959), 
pp. 10—13. De asemenea D. ter Haar, Elements of Statistical 
Mechanics (New York, 1954), pp. 336—339, 

Să ne imaginăm un număr foarte mare de par- 
ticule care se mișcă într-un plan, fiecare din ele 
avînd inițial numai una din cele patru direcții 
ale vitezei arătate în figura 4. În același plan 
există de asemenea o serie de obstacole constînd 
din pătrate identice distribuite neregulat și orien- 
tate așa cum se arată în aceeași diagramă. Este 
clar că direcția vitezei unei particule după cioc- 
nirea cu un obstacol se poate schimba în una din 
alte două direcţii. De exemplu, direcţia 1 se poate 
schimba fie în 2, fie în 4, nu însă în 3. În orice 
moment nu există deci în sistem decît patru 
„Stări“ (direcţii). 

Fie N}, N3, N}, N}, BN}; = N, numărul de par- 
ticule în fiecare stare în momentul ż,. Fie Nọ, nu- 
mărul de particule care, în urma ciocnirilor în 
decursul intervalului de timp Aż, = fosa — Én, se 
schimbă din starea í în starea j. Întrucît At, 
poate fi ales atît de mic încît nici o particulă să 
nu se ciocnească cu mai mult decît un singur 
obstacol într-un asemenea interval, avem N” = 


= N4 = N} = N", = 0. Postulatul statistic enun- 
tă atunci că distribuţia particulelor în ș, este astfel 
încît 

(1) N = Na = KN}, Nz = Na = kN, 

Na = Ng = KN}, Na = Nas = KN}. 
Evident, trebuie să avem 0 < 2k < 1. Din rela- 
țiile (1) obținem 

Not = A + N? TAE e 

Ne = E j- KEN: __ 2) ip, 

NI = (N? + N3 — 2Na) + Na, 
și mai departe 

Ne — N3" = (1 — 2x)(N2 — N), 
(3) NEI — Ng” = (1 — 2x) (N — N), 

Nre > Na ii Nat = Nr = (1 SEA 4K) 
(N? + Ng — N} —N?), 


Acest sistem ne dă 


Nî — N; = (Nì — N5) (1 — 2x)”, 
(4) N? — N} = (N} — NO(L — 2x)”, 
N? +N} — N} — N? = (N? +N} — 


T E a ei 


Mai întîi să luăm în considerare cazul în care 
0< 1—2x< 1, atunci cînd |l—4k]|< 1. În 
combinație cu N” = N, relaţiile (4) ne dau pentru 
n > 00 


(5) lim N? = lim N? = lim N? = lim N? = N/A. 


Dacă starea inițială este haotică, adică dacă 
NO = NO = N9= NO, atunci relaţiile (2) arată 
că sistemul va rămîne pentru totdeauna în aceeași 
stare. Dacă starea inițială nu este haotică, atunci 
(5) arată că el va tinde către o stare haotică. Am 

ajuns astfel la rezultatul obținut de P. și T. 
Ehrenfest?. 
Pentru x = 1/2 însă, relaţiile (4) ne dau 
Nì = N; = NA + (—1)"(N? + N$ — Na — 
(6) — NYA, 
Nz = N; = NJ4—(—1)" (NÌ +N3 — Na — 
— No)]a. 
În acest caz, sistemul mecanic tinde spre o stare 
haotică, numai în cazul în care condiția inițială 
specială N? +N}? = N} + N} = N/2 este şi eå 
valabilă. Presupun că această excepție ar putea 
fi exclusă prin argumentul că A/, poate fi luat 


întotdeauna atît de mic încît să avem xK < Pi 


Dacă admitem acest din urmă punct de vedere, 
atunci putem lua un Aź atît de mic încît £ = 
= (AN)/N, să fie oricît de mic am vrea. Pe 
această bază putem demonstra de asemenea că 
teorema H a lui Boltzmann, sub forma ei mai 
strictă, este valabilă pentru modelul luat în con- 
siderare. Din relațiile (2) avem 


AN? = K(N} +N} — 2N?), 
(7) AN? = (N? + Ng —2N3), 


( 
ANS = (Na + Ne — 2N5), 
AN = ( 
Dat fiind că acum putem să neglijăm termenii 
de al doilea ordin de micime în raport cu e, 
din formula lui Boltzmann H = EN In(N,/N)]N 
și relaţiile (7) obținem 
(8) NAH” = XAN? ln N? = k2(N? — 

— N’) In (N3/N}) <0, 


2 Un aspect interesant este că același rezultat apare în 
condiții mult mai generale. Relațiile (5) rămîn valabile chiar 
cînd K se înlocuiește în (1) prin Kn, cu condiția ca să avem 
de asemenea 0 < 1 — 2k < 1 pentru oricare n > 0. 

3 Acest caz ciudat al unui sistem care, nefiind inițial haotic, 
devine haotic după primul interval Aż constituie o ilustrare 
interesantă care arată cît de departe merg presupunerile în 
interpretarea statistică a termodinamicii. 

unde indicii din ultima sumă sînt luați prin rotație. 
Teorema este astfel demonstrată. 


Să reexaminăm însă în mod critic demonstra- 
țiile de mai sus. 


Putem observa în primul rînd că (așa cum am 
remarcat în cap. VI, subcap. 2) nimic nu ne 
oprește să presupunem că relaţiile (1) sînt vala- 
bile în realitate pentru o singură valoare a lui n. 
Demonstraţiile rezultatelor (5) și (8) cer însă ca 
aceleași relații (1) să fie satisfăcute pentru oricare 
n. Se înțelege de la sine că această cerință nu 
este îndeplinită decît pentru unele modele con- 
struite în mod special. 


În al doilea rînd, demonstraţia rezultatului (8) 
mai cere ca să putem alege pe Aż, atît de mic 
încît e să fie suficient de mic. Condiţia explicită 
este să avem K = KgAÂ/,, adică K însuși este de 
primul ordin de mărime în raport cu A4,. Cît de 
importantă este această condiție în legătură cu 
(1) se poate vedea dacă ne imaginăm pe Aż, atît 
de mic încît în decursul acestui interval nici o 
particulă să nu se ciocnească de vreun obstacol. 
Aici apare o problemă dificilă care ţine de carac- 
terul discret al fazelor prin care trece sistemul pe 
măsură ce timpul variază continuu. Această pro- 
blemă se ivește chiar dacă admitem că există o 
succesiune infinită [7,] astfel ca (1) să fie adevărat 
pentru oricare /, și că de asemenea x este atît 
de mic încît e să fie suficient de mic. Căci tot ce 
putem dovedi atunci este numai că (5) și (8) 
sînt adevărate pentru succesiunea discretă a mo- 
mentelor [£,]. Prin urmare, nu se afirmă nimic 
despre starea sistemului în oricare £ Æ 4,. Aceasta 
înseamnă că nu știm dacă Ni, numărul de parti- 
cule în starea 7 în £ z î,, va tinde către N/4 pentru 
t > œ. Şi nici nu știm dacă AH” va crește între 
t şi t' în cazul cînd ż şi £' nu fac parte din succe- 
siunea [7,]. 

În al treilea rînd, să ignorăm inconvenientele 
menționate mai sus și să presupunem că sistemul 
nostru satisface postulatul statistic exprimat prin 
relația (1). Să considerăm apoi sistemul obţinut 

prin inversarea tuturor vitezelor în 4, n >0. 
Acest sistem nu mai satisface postulatul statistic 
necesar pentru verificarea teoremelor noastre (5) 
și (8). Căci, dacă l-ar satisface, relaţiile (3) ar 
rămîne valabile după înlocuirea lui x printr-un 
Kx’ oarecare și schimbarea lui n cu n + 1. Această 
condiție ne dă (1 — 2x) (1 — 2x') = 1, ceea ce, 
dat fiind faptul că 0 < 1—2kx < 1 şi 0 < 1 — 
— 2x’ < 1, nu poate fi adevărat. 


4 Bineînțeles că nu se poate afirma nimic despre sistemul 
obținut prin inversarea tuturor vitezelor în 4. 


Anexa D 


ANALOGIILE LUI BOLIZMANN 
PENTRU CURBA H 


Boltzmann a conceput o serie de analogii 
grăitoare pentru a explica cum se reflectă Legea 
Entropiei în curba H preconizată de el1. Pentru 
a examina din nou una din aceste analogii,să 
considerăm o serie de aruncări cu o monedă 
perfectă şi să adoptăm e, = 1 sau 0 după cum 
aruncarea de rangul k cade sau nu cu „stema“. 
Fie n un număr întreg dat și a; = &; +&âu+ 
+... FE soma Osumă de 2v termeni succesivi ai seriei 
(6;). Prin reprezentarea punctelor 
4; 


— — 


n 


T 
(1) Xi = — s» Yı =” 


obținem ceea ce Boltzmann numeşte curba H 
a acestei „loterii“. Din statistică se știe că majo- 
ritatea acestor puncte sînt situate în apropierea 
axei absciselor, pe cînd cele pentru care y, este 
apropiat de unitate constituie evenimente extrem 
de rare. Boltzmann are dreptate cînd trage con- 
cluzia că aceste din urmă puncte au mai multe 
șanse să constituie „vîrfuri“ ale curbei H decît 
să se afle pe o ramură ascendentă sau descen- 
dentă: y,_3 < Yp Yı < Y, este mai probabil decât 


1 Vezi nota 24 din cap. VI, mai sus. 


649 


V-au 29; 2 Yu. Concluzia se poate verifica prin 
operații algebrice obișnuite, dar prea complicate 
pentru a fi incluse aci. Aceleași operaţii algebrice ne 
arată însă un aspect care nu a fost menționat de 
Boltzmann: cînd y, este foarte apropiat de zero, 
există aproape aceeași probabilitate pentru y; < 
< Yąı ca pentru y,> Ya. Pe baza analogiei 
propuse, aceasta înseamnă că șansele ca o stare 
haotică, odată atinsă, să se perpetueze într-un 
interval de timp foarte lung nu sînt atît de mari 
cum pretinde în general Boltzmann cînd își apără 
formularea pe care a dat-o el Legii Entropiei. 


O diferență între microstările reale ale unui gaz 
și exemplul analitic care este crucial pentru afir- 
mația lui Boltzmann despre „tendința“ medie a 
curbei H se referă la structura specială a seriei 
(a). Cu alte cuvinte, dacă y; = 1, probabilită- 
tile pentru Yu = 1 Și Yaşı <1 sînt aceleași, 
adică 1/2.2 Dealtfel, dacă y; = 1 și Yaşı = 1 — 
— 1/n, avem evident vu SY;2 pentru oricare 
k < 2n. O propoziție similară este valabilă pentru 
cazul în care y, = 1, Yayı = 1 — 1fn, Yag S Yan 
Pentru analogia propusă aceasta înseamnă că, 
dacă entropia începe să crească de la nivelul ei 
cel mai redus, nu este posibil să se reîntoarcă la 
acesta înainte ca sistemul să treacă prin N modi- 
ficări suplimentare, N fiind numărul de particule 
din sistem. În cazul unui gaz acest număr este 
de ordinul 10?3, o mărime impresionantă. Pe de 
altă p.rte, nimic în ipoteza că microstările sînt 
echiproba ile nu împiedică o moleculă care a 
provocat nulificarea de la y,= 1 la yu = 
= 1— 1/n să revină după aceea la starea ei 
anterioară. Dimpotrivă, formula probabilității ter- 
modinamice — (5) sau (6) din capitolul VI — 
se bazează pe premisa unei independențe complete 


2 Dacă se determină, în schimb, fiecare a; printr-o aruncare 
independentă a 2n monede în același timp, atunci probabili- 
tatea pentru Yi+ı = 1 este independentă de faptul dacă y; = 1 
sau nu şi este întotdeauna egală cu 1/22”. Boltzmann utili- 
zează această formulă pentru determinarea numărului mediu 
de cazuri pentru care yọ = 1 într-un şir de N valori succesive 
a; (ceea ce este o greșeală). 

a microstărilor succesive. Aceasta înseamnă că 
oricare macrostare poate fi urmată imediat de 
către cea mai puțin probabilă. Dar atunci există 
o discrepanță între probabilitatea termodinamică 
a lui Boltzmann și „loteria“ lui: în cadrul loteriei, 
a, este corelat stocastic cu Gaya, Ayos -s Crama 
în loc să fie independent de oricare g,. Poate că, 
fără să-și dea seama, Boltzmann a căutat să redea 
în analogie ideea intuitivă că trebuie să existe o 
„corelație“* oarecare între macrostările succesive. 
Este într-adevăr greu să ne imaginăm că în de- 
cursul unui interval de timp scurt, Aż, moleculele 
de gaz dintr-un colț al recipientului au aceeași 
„şansă“ să se ciocnească cu cele din colțul opus 
ca şi cu cele învecinate 3. Dar oricît ar fi de intui- 
tivă această idee, Boltzmann nu a făcut nici o 
aluzie la ea, probabil pentru că ar fi fost din 
nou confruntat cu diferența fundamentală dintre 
o succesiune stocastică și succesiunea de fază a 
unui sistem mecanic. 


3 Cf. P.W. Bridgman, Reflections of a Physicist (ed. a 2-a, 
New York, 1955), pp. 255—257. 


Anexa E 


TEOREMELE LUI BIRKHOFF 


Fie D un domeniu mărginit și fie T o transfor- 
mare biunivocă a lui D în el însuși. Adică, T 
este astfel încît oricărui punct M al lui D îi cores- 
punde un punct și numai unul singur M, = T(M) 
al lui D și reciproc. De asemenea, fie T o mă- 
sură care conservă transformarea, ceea ce înseamnă 
că dacă submulțimea S a lui D se transformă 
în submulțimea S’, atunci S și S’ au aceeași 
măsură. Să notăm prin f„(M; S) frecvenţa rela- 
tivă a punctelor 


(1) M, M, = TM), M: = T(M,) = 

= T?(M), ..., Ma = T”(M) 
care aparțin unei submulțimi oarecare date S a 
lui D. 


Teorema „ergodică“ a lui Birkhoff! afirmă că, 
dacă T are proprietățile de mai sus, atunci 


(2) lim fa(M; 5) = /(M; 5). 


Cu alte cuvinte, frecvența relativă f, are o limită 
care depinde nu numai de S, ci și de M. 

Să presupunem că T are și următoarea proprie- 
tate: măsura oricărei submultimi proprii S a lui 


1 Vezi nota 40 din cap. VI, mai sus. 

D care se transformă prin T în ea însăși este 
fie zero, fie egală cu cea a lui D. În acest caz se 
metrice, ori a nedecompozabilitătii, ori a ergodici- 
tății. Cea de a doua teoremă a lui Birkhoff 2 afirmă 
că în această condiție mai tare 

Măsura lui S 
(3) lim h(M; Sa = 
n>a Măsura lui D 


HS). 


Cu alte cuvinte, limita lui f, este aceeași indife- 
rent de starea inițială. Prin urmare, toate stările 
brute vor apărea cu aceeași frecvenţă în oricare 
sistem mecanic care este metric tranzitiv. 

Ca exemplu pentru o transformare continuă 
netranzitivă, care este înrudită cu sistemul nostru 
simplu al unei bile de biliard perfect elastice 3, 
fie D pătratul 0< x< 1, O<y«<1 şi fie 
M(x +y, y) sau M,(x +y— 1, y) corespun- 
zător lui M(x, y) după cum x +y < 1 sau >l. 
Aceasta este o transformare biunivocă, care 
transformă pe D în el însuși și menține suprafe- 
tele, dar nu este ergodică. Submulțimea 0 < 
<x<s<1l, O<a<y<b<l, b—a%#0 se 
transformă în ea însăși. Pentru Mo(Xo, Yo), CU Yo 
irațional, frecvența lui f (Mo, S) tinde către o, 
o fiind măsura liniară a intersecţiei lui S cu dreapta 
y = Yə Este clar că o poate avea orice valoare 
între O și 1. Dacă y, este rațional, transformarea 
intersecţiei între D și dreapta y = Yy este iarăși 
netranzitivă şi, prin urmare, relația (3) nu este 
valabilă ; limita lui f (Mo, S) depinde și de Mo. 


2 Vezi nota 37 din cap. VI, mai sus. 
3 Figurile 1 şi 2 şi nota 42 din cap. VI, mai sus. 


Anexa F 


PROBABILITATEA ȘI DIMENSIUNEA 
TIMPULUI 


1. Propoziţiile care ne-au fost transmise prin 
intermediul unui lung șir de autorități ştiinţifice 
pot să ajungă la un grad de rezistență surprin- 
zător. Acesta pare să fie cazul propoziției denun- 
tate de mine drept falsă în cap. VI, subcap. 4, 
care este: 

A. Dacă un eveniment incert nu s-a petrecut 
în decursul unei serii de observații, înseamnă că 
nu am aşteptat destul de mult timp. 

Această propoziție nu survine regulat numai 
în taifasurile noastre despre unele probleme de 
probabilitate, ci apare şi în argumentele formale 
ale multor autorități în acest domeniu. Chiar și o 
autoritate în materie de probabilitate ca Henri 
Poincaré a căutat să susțină stringența logică a 
termodinamicii statistice afirmînd că „șansele sînt 
că va trebui să așteptăm mult timp concursul de 
împrejurări care ar permite retrogradarea [entro- 
piei]; dar mai devreme ori mai tîrziu ele se vor 
ivi, după un număr de ani care trebuie scris cu 
milioane de cifre“. Mai recent, A. Wald a invocat 
o idee echivalentă pentru a apăra școala frec- 


1 H. Poincaré, The Foundations of Science (Lancaster, Pa., 
1946), p. 304. 

ventistă a probabilității?. Într-adevăr, ideea este 
absolut fundamentală pentru această școală de 
gîndire. Amintim că frecventiștii definesc coeficien- 


tul de probabilitate p al unui eveniment E ca 
limita către care tinde frecvența observată, fya 
într-o serie nelimitată de observații. Aceasta 
înseamnă că pentru oricare g > 0 există o valoare 
N(e), astfel încît pentru oricare n > N(e) avem 


(1) [fa — $| < E. 


Singura diferență între această definiție — care 
implică în realitate un postulat cu privire la fapte 
fizice — și cea a limitei matematice este că, așa 
cum insistă frecventiștii în mod explicit, N(e) 
există numai, dar nu poate fi numit’. Se poate 
arăta fără dificultate că în ciuda acestei restricții, 
poziția frecventistă secătuiește noțiunea de pro- 
babilitate £. Dar relația, oarecum ascunsă, dintre 
această poziție și Propoziția A mai cere unele 
aprofundări. 

Să considerăm cazul simplu în care p = 1/2 şi 
să reprezentăm frecvențele absolute succesive ale 
lui E şi non-E într-o serie de observații cu ajutorul 
coordonatelor Ox şi respectiv Oy (vezi figura 5). 


2 A. Wald, „Die Widerspruchsfreiheit des Kollektivbe- 
griffes“, Colloque consacre à la théorie des probabilités (Paris, 
oi II, 92. 

3 În această privință vezi Wald, ibid., p. 92 și, în special, 
Ernest Nagel, „Principles of the Theory of Probability“, 
International Encyclopedia of Unified Science (Chicago, 1955), 
vol. I, partea a 2-a, pp. 363, 369. Hans Reichenbach, în The 
Theory of Probability (Berkeley, 1949), p. 347, exprimă con- 
vingerea că impasul poate fi evitat dacă se pune numai con- 
diția ca șirul fa să fie semiconvergent înțelegînd prin aceasta 
ca numai șirul finit al lui fa accesibil observației să fie conver- 
gent „în mod 'rezonabil'“. El adaugă chiar că, dacă restul 
infinit nu este convergent, „o asemenea divergență nu ne-ar 
deranja“. Această propunere sau ignoră dificultatea de a 
defini convergența pentru o serie finită, sau introduce prin 
contrabandă expresia dialectică „în mod rezonabil“ într-o 
filozofie evident pozitivistă. 

4 Cf. cap. II din articolul meu „The Nature of Expec- 
tation and Uncertainty“ (1958), republicat în AE. 

Desfășurarea oricărei serii de acest fel este repre- 
zentată printr-o linie de forma unei scări ca OH. 
Toate rezultatele posibile la sfîrșitul a n observaţii 
sînt puncte pe dreapta x-+y=n. Fie dat 
0 < e < 1/2 şi fie OX și OY dreptele corespun- 
zătoare ecuațiilor y = (1 — 2e)x/(1 + 2e) şi res- 
pectiv y = (1 + 2e)x/(1 — 2e). Fie AB corespun- 
zător cu x + y = N(e). Condiţia (1) poate fi 
interpretată acum astfel: deasupra dreptei AB, 
nici o linie a istoriei nu poate ieși din domeniul 
XSTY, dar nu putem cunoaște ex ante forma 
ei exactă. Trebuie notat că ex ante nu putem 
exclude nici posibilitatea ca linia istoriei să iasă 
din spațiul OST înainte de a ajunge la AB și 
nici ca ea să treacă printr-un punct arbitrar ales 
în cadrul domeniului XSTY. 

Să presupunem că avem cazul în care H'(x', y') 
este în afara spațiului OST și să adoptăm x” + 
+ y'= n". Să ignorăm primele n’ observaţii și 
să aplicăm raționamentul de mai sus la restul 

seriei. Fie astfel H'X” și H'T” paralele cu OX 
și respectiv cu OY şi fie A'B' corespunzător cu 
x +y = N'(e) +n', unde N'(e) se referă la seria 
trunchiată și nu trebuie să fie egal cu N(e). Putem 
afirma atunci că începînd din H’ linia istoriei 
trebuie să rămînă în interiorul domeniului X'S'T'Y' 
și că nici un punct special din acest domeniu 
nu este exclus. Cu alte cuvinte, linia istoriei poate 
trece prin [H,. Aceasta contrazice însă prima „pre= 
viziune“. Și nu trebuie omis să observăm de 
asemenea că demonstraţia acestei contradicții 
invocă numai că N(e) și N'(e) există, nu însă că 
pot fi și numite. 

Contradicția ar putea fi rezolvată dacă am intro- 
duce încă un principiu straniu. Un individ care 
apare în calitate de chibiţ, cum s-ar spune, în 
timp ce o altă persoană este pe cale să observe un 
fenomen, nu trebuie să facă nici o previziune 
stocastică, deoarece previziunea sa ar putea con- 
trazice pe cea a primului observator. Cît de 
stranie este într-adevăr această propunere se poate 
aprecia dacă observăm că orice om este un chibiţ 
în raport cu un observator permanent imaginar 
al naturii. Concluzia este că numai un astfel de 
observator poate enunța previziuni stocastice 
valabile și numai dacă originea O din diagrama 
noastră reprezintă originea universului! Deci numai 
în raport cu această origine putem afirma dacă 
un observator a așteptat „un timp destul de lung“. 
Dacă se lasă originea unei serii de observaţii să 
alunece în mod arbitrar pe scara timpului cosmic 
se ajunge la contradicția pe care am lămurit-o 
mai sus. 


2. Dintre diversele paradoxuri imaginate de 
Emile Borel în legătură cu probabilitatea, cel 
mai amuzant este cel cu maimuțele dactilografe 
care ar putea să bată la mașină din întîmplare, 
să zicem, operele complete ale lui Shakespeare. 
Morala paradoxului este că, deși operațiile cu 
creionul pe hîrtie pot atribui unui eveniment o 
probabilitate fozrizvă, nu este nevoie ca eveni- 
mentul să fie observat în realitate. Și, după cum 

am văzut, o formă echivalentă a acestui paradox 
amenință interpretarea probabilistă a termodina- 
micii: deși inversarea entropiei are o probabilitate 
pozitivă, ea nu a fost niciodată observată. Scopul 
Propoziției A este tocmai înlăturarea paradoxu- 
rilor de acest tip. Este însă curios că propoziţia 
se invocă numai în legătură cu evenimente cu o 
probabilitate extrem de redusă. Pentru celelalte 
cazuri, teoria acceptată este că, dacă evenimentul 
nu s-a petrecut, este mai bine să revizuim proba- 
bilitățile a priori utilizate în calculele noastre în 
loc să mai așteptăm. 

Eu susțin că Propoziția A este greșită deoarece 
ea confundă o propoziție adevărată cu reciproca 
ei, ușor modificată printr-o jonglerie verbală. 
Propoziția adevărată este că probabilitatea ca un 
eveniment aleator să aibă loc într-o serie de 
observații viitoare tinde monoton către unitate 
pe măsură ce numărul de observaţii crește neli- 
mitat 5. Transpusă în limbaj obișnuit, ea afirmă 
că „dacă sîntem dispuși să așteptăm un timp destul 
de lung evenimentul trebuie neapărat să se pe- 
treacă“. Această propoziție este apoi transfor- 
mată în „evenimentul se va petrece numai 
dacă așteptăm un timp suficient de lung“. 

Trebuie să observăm, în primul rînd, că pe 
parcurs „un număr suficient de mare de.obser- 
vaţii“ a fost tradus în „un timp suficient de lung“. 
Putem admite — cu oarecare rezerve însă — că 
prima expresie are o oarecare semnificație obiec- 
tivă. Care ar putea fi însă semnificația celei de-a 
doua expresii? Un interval de timp este o entitate 
dimensională și nu un număr pur. Şi ca pentru 
toate entitățile dimensionale, măsura lui poate 
fi fantastic de mică sau fantastic de mare în raport 
cu unitatea aleasă. Să amînăm însă deocamdată 
discutarea acestei probleme și să trecem la a doua 
observaţie. Chiar și fără traducerea denunțată, 
nimic în teoria probabilității nu sprijină propo- 
ziția inversată. Dimpotrivă, teoria general ac- 
ceptată ne învaţă că aceasta este categoric falsă. 


5 Vezi capitolul II, subcapitolul 7, mai sus. 

Conform acestei teorii, o mînă compusă numai 
din pici, deși este un „eveniment rar“, poate fi 
prima care să fie distribuită la un joc de bridge. 
Deoarece, chiar dacă această mînă nu s-a ivit 
deloc în decursul unui milion de distribuiri de 
cărți, probabilitatea ei nu este mai mare la distri- 
buirea următoare (a un milion și una) decît la 
oricare alta. Nici nu este însă mai mică în cazul 
în care mîna s-a ivit la distribuirea imediat pre- 
cedentă. Se vede deci că ascunsă adînc în replica 
aparent inofensivă „nu ai așteptat un timp destul 
de lung“ se află dogma eretică a lui Hyacinthe 
Azaïs și Karl Marbe despre un, hazard inerent 
compensator ê O modalitate simplă pentru a de- 
masca această erezie este să atragem atenţia asu- 
pra faptului că dacă, după un șir lung de „steme“ 
la aruncarea unei monede nedeformate, un mi- 
lion de oameni ar arunca fiecare cîte o monedă 
nedeformată, tot aproximativ jumătate din ei vor 
obține „stema“ — așa după cum afirmă teoria ge- 
neral acceptată. Iar dacă cineva ar aduce contra- 
argumentul că dogma Marbe-Azais se aplică numai 
la aruncarea aceleiași monede — ceea ce este o 
interpretare gratuită — ar trebui să i se amintească 
celebrul aforism al lui Joseph Bertrand că ,mo- 
neda nu are nici conștiință și nici memorie“ 7. 

Un alt aspect care ar trebui să fie clar este că 
paradoxul lui Borel se referă la un fapt fizic, nu 
la stări mintale legate de convingeri subiective 
și nici la o mișcare rațională într-un joc care 
implică riscul. Aceasta înseamnă că observația 
că probabilitatea unei inversări a entropiei chiar 


$ Cu privire la aceasta vezi AE, p. 250. Cum am descoperit 
ulterior, Azais și Marbe au avut un precursor în persoana lui 
J.L. d'Alembert. Vezi Mélanges de littérature, d'histoire et de 
philosophie (5 vol., Amsterdam, 1767), V, 283. D'Alembert 
pledează că ipoteza ca „marca“ să nu apară niciodată „este 
posibilă într-un cadru strict matematic. Doar fizic propoziţia 
este falsă“. Și, la fel cu Azais și Marbe, el ne sfătuiește ca după 
un șir lung de „mărci“ să pariem pe „stemă“, „aşa cum pro- 
cedează mulți jucători“ (p. 289). Traducerea îmi aparține — 
N.G.R 


? Joseph Bertrand, Calcul des probabilités (Paris, 1889), 
PpP. XXII. Traducerea îmi aparține — N.G.R. 

într-un strop de apă este atît de mică încît „putem 
să nu ne gîndim la ea“ ar putea fi luată în seamă 
în decizia rațională de a bea apă sau nu, dar ea 
este complet străină de paradox. Totuși, chiar 
și un laureat al Premiului Nobel pentru fizică 
moleculară argumentează că „la scara de mărimi 
care prezintă interes practic pentru noi, mișcarea 
perpetuă de gradul doi este în general atit de ne- 
semnificativă încît ar fi nechibzuit să o luăm în 
considerare “8. La fel de binecunoscută este 
afirmația că „putem paria [că o inversare a en- 
tropiei nu va avea loc] în timpul unui miliard de 
generaţii viitoare“ 9. Asemenea afirmații nu pot 
înlătura paradoxul, tot așa după cum faimosul 
calcul al lui Blaise Pascal cu privire la avantajul 
de a miza pe credința în Dumnezeu nu poate 
demonstra existența faptică a lui Dumnezeu. 

Numai un argument care consideră probabili- 
tatea drept o coordonată fizică poate fi relevant 
în această privință. Dificultatea în acest caz este 
însă că o probabilitate pozitivă, oricît de mică 
ar fi ea, înseamnă prin definiție că evenimentul 
corespunzător trebuie să aibă loc cîndva — numai 
că nu știm cînd 10. Nici o credinţă și nici un pariu 
nu pot schimba acest adevăr. 


3. Ca să dăm un exemplu concludent pentru 
argumentul bazat pe probabilitatea fizică, să ci- 
tăm o autoritate de talia lui Bridgman: „Aceste 
probabilități [de inversare a entropiei] sînt atît 
de fantastic de mici încît chiar în decursul în- 
tregii istorii a speciei umane sînt 'șanse' foarte 
Mici ca așa ceva să se întîmple și, bineînțeles, 
încă mai mici ca vreun individ să observe un 


8 Jean Perrin, Atoms (Londra, 1920), p. 87; vezi și 
K. Mendelssohn, „Probability Enters Physics“, în Turning 
Points in Physics, sub îngrijirea lui R.J. Blin-Stoyle (Amster- 
dam, 1959), p. 51. 

? Philipp Frank, „Foundations of Physics“, International 
Encyclopedia of Unified Science (Chicago, 1955), II, 451. 

10 Argumentul este valabil și pentru evenimentele cvasiimpo- 
sibile. Această categorie nu are însă importanță deosebită 
pentru discuția de față. 

asemenea lucru în cursul propriei sale vieți“ [. 
O enunţțare mai strictă a aceleiași idei, care își 
are originea la Boltzmann, s-a perpetuat dintr-o 
carte în alta: „Un calcul simplu, care utilizează 
legea adecvată de probabilitate [dovedește] că o 
combinație întîmplătoare de mișcări care ar re- 
aduce tot hidrogenul și oxigenul [amestecate] în 
[poziţiile] lor inițiale nu ... ar avea Joc timp de 
101010 ani“ 12, 

Se vede astfel că dimensiunea timpului este 
complet ignorată în ciuda rolului crucial pe care 
îl are în probleme de acest gen. Să presupunem, 
de exemplu, că probabilitatea unui eveniment E 
în structura stocastică a unor rezultate este 10-4. 
Chiar dacă această probabilitate este mică, există 
totuși o probabilitate foarte mare, 1—10-10, ca 
E să aibă loc cel puţin odată la 2,3 x 105 rezul- 
tate. Dacă un rezultat apare în fiecare secundă, 
trebuie să fim dispuşi să așteptăm numai trei 
zile pentru ca să fim destul de siguri că vom 
asista la evenimentul E. În acest caz este greu 
să afirmăm că E este un eveniment rar. Dacă 
însă viteza rezultatelor este de un rezultat pe 
secol, același eveniment E ar fi un eveniment 
extraordinar chiar în viața planetei noastre. 


În general, fie A intervalul de timp în decursul 
căruia un mecanism dat produce un rezultat și 


11 P.W. Bridgman, The Nature of Thermodynamics (Cam- 
bridge, Mass., 1941), p. 162 și urm. Vezi de asemenea Mendels- 
sohn, „Probability Enters Physics“, p. 53. Într-o altă lu- 
crare însă, Bridgman argumentează că „considerații statis- 
tice de natură pur logică nu pot fi o justificare ca să prezicem 
evenimente atît de rare încît încă nu au fost observate nicio- 
dată“ (Reflections of a Physicist, ed. a 2-a, New York, 1955, 
p. 261) — un punct de vedere cu care sînt perfect de acord. 

12 David Bohm, Causality and Chance in Modern Physics 
(Londra, 1957), p. 161 (sublinierea îmi aparține); vezi 
de asemenea Perrin, Atoms, p. 87 nota. Numărul „magic“ 
101010 provine din lucrarea lui L. Boltzmann din 1898, Lectures 
on Gas Theory (Berkeley, 1964), p. 444. Metoda pe care și-a 
bazat calculele este dată în lucrarea citată în nota 32 din 
cap. VI, de mai sus, și este prezentată cu amănunte în 
D. ter Haar, Elements of Statistical Mechanics (New York, 
1954), p. 342. În privința criticii mele aduse metodei, vezi 
cap. VI, subcap. 2. 

numai unul singur. Dacă se împarte scara tim- 
pului în mod adecvat în intervale de mărimea A, 
în decursul fiecăruia din aceste intervale un anu- 
mit eveniment E poate să aibă loc fie numai o 
dată, fie deloc. Să presupunem, cum este potrivit 
în aceste condiţii, că mecanismul este veșnic (adică 
rămîne mereu identic cu el însuși). Fie p proba- 
bilitatea că E va avea loc în intervalul de timp 
A şi fie ¿= nA un interval în decursul căruia 
sîntem dispuși să observăm rezultatele. Proba- 
bilitatea ca £ să aibă loc în intervalul 7 este 
P(t) = 1 — (1 — p)" = 1 — (1 — p)". Aceasta 
arată limpede că argumentul lui Bridgman — că 
P(t) este mic deoarece p este fantastic de mic — 
nu este valabil cînd A este atît de mic încît żt/A 
este fantastic de mare. Pentru a putea afirma 
ceva despre mărimea probabilității P(7) trebuie 
să cunoaștem viteza 1/A cu care mecanismul res- 
pectiv produce rezultatele. Numai în raport cu 
A, luat ca unitate, putem spune că £ este mare 
sau mic. 


Pe de altă parte însă, legile termodinamicii nu 
ne spun nimic despre viteza cu care se schimbă 
macrostările. în raport cu timpul arătat de ceas. 
Nu există deci nici o bază pentru a vorbi de un 
flux de entropie în sensul strict 13. Acesta este 
motivul pentru care termodinamica nu poate enun- 
ta previziuni în același mod ca mecanica 14. Ar- 
gumentul lui Brideman rămîne astfel fără punct 
de sprijin. De fapt, acesta ar fi cazul chiar dacă 
am admite că P(t) este mic. 


4. Pentru a explica de ce nu s-a observat încă 
o inversare a entropiei, unii autori au introdus 
în plus o propoziție de natură atemporală. În 
special Borel este cunoscut pentru pledoaria sa 
ca axioma „evenimente a căror probabilitate este 
extrem de mică nu au loc niciodată [sînt faptic 
imposibile)“ să facă parte integrantă din prin- 
cipiile de bază ale probabilității fizice. În chip 


13 Bridgman, Nature of Thermodynamics, p. 140 şi urm. 
14 Vezi nota 65 din cap. V, mai sus. 

de exemplu, Borel a susținut, ca mulți autori 
deja citați, că, dacă probabilitatea unui eveniment 
este de ordinul 10-2%, evenimentul „nu a fost 
niciodată observat și nu va fi niciodată observat 
de vreun om în întregul univers“ 15. Enunţată sub 
această formă strictă, propoziția subminează ipote- 
za general acceptată că viața pe pămînt a apărut 
datorită jocului unor combinații întîmplătoare 16. 

Considerăm drept evidentă o dificultate deo- 
sebit de neplăcută legată de axioma lui Borel. 
Această axiomă ar fi oare valabilă pentru 10189, 
entru 10-1% etc.? Unde trebuie să ne oprim? 
n interesul discuţiei să admitem că categoria 
„probabilităților extrem de mici“ are o cea mai 
mică limită superioară, m. Cu alte cuvinte, să 
admitem că ar putea exista o cuantă elementară 
și pentru probabilitate !?. Din punctul de vedere 
al calculului curent al probabilităților, în calea 
acestei speculații stau o serie de obstacole se- 
rioase. În primul rînd este greu să presupunem 
cum s-ar modifica formulele de bază ale calculului 
probabilităților în concordanță cu noua lege. În 
al doilea rînd, ceea ce este mai important, exi- 
stența unei cuante de probabilitate ne-ar obliga 
să admitem pe baza acestor formule că orice 
eveniment de probabilitate p > m nu poate să 
se producă într-o serie mai lungă decît 7, 7 fiind 
determinat de inegalitatea ° > x > "ti. În 
această situație, scheletele lui d'Alembert, Azais 
și Marbe vor trebui să fie nu numai scoase din 
dulap * ci și readuse la o viață plină de glorie. 


15 Emile Borel, Elements of the Theory of Probability (ed. 
rev., Englewood Cliffs, N.J., 1965), p. 57 şi urm. Boltzmann, 
în Gas Theory, p. 444, exprimă aceeași idee sub o formă dia- 
lectică: o probabilitate extrem de mică este „practic echiva- 
lentă cu niciodată“. Ideea poate fi însă urmărită pînă la d' Alem- 
bert, nota 6, mai sus. i 

16 P, Lecomte du Noujj, The Road to Reason (New York, 
1948), pp. 122—126. 


17 Astfel cum s-a propus de către R.B. Lindsay și H. Mar- 
genau, Foundations of Physics (New York, 1936), p. 167. 

* În limba engleză „scheletul din dulap“ este o expresie 
folosită pentru a desemna un lucru umilitor, un secret de 
familie, care trebuie ascuns cu grijă (nota trad.). 


663 


Anexa G 


LIMITĂRI ȘI EXTRAPOLĂRI 
ÎN BIOLOGIE 


1. Una din principalele teze ale doctrinei Schim- 
bării dezvoltate în acest volum este modul profund 
diferit în care realitatea îi apare unei minți cu- 
rioase atunci cînd această minte își mută treptat 
atenția din domeniul anorganicului spre acela al 
supraorganicului. În două rînduri, discutarea unor 
probleme economice m-a obligat să insist mai în 
amănunt asupra deosebirii dintre domeniul bio- 
logic și cel fizico-chimic. Poziţia pe care m-am 
situat atunci este că în general biologia nu poate 
dobîndi rezultate de aceeași importanță practică 
ca cele ale științelor materiei moarte și, mai cu 
seamă, nu poate realiza isprăvile extravagante 
despre care cîțiva biologi hiperentuziaști pretind 
că sînt acum deja în perspectivă 1. Pentru a 
justifica această poziție, cu siguranță că unui 
nespecialist ca mine îi este suficient să aducă 
dovezi pe care majoritatea autorităţilor în materie 
le împărtășesc într-o formă sau alta 2. Acesta 
este privilegiul nespecialistului. În schimb, ne- 
specialistul este împovărat de un imens handicap: 
mult răspîndita prejudecată că el răstălmăcește 
sau exagerează. Cred că o declarație foarte re- 


1 Vezi capitolul X.3 şi capitolul XI.5 
2 Vezi capitolul XI.5, mai ales nota 119. 

centă a lui Erwin Chargaff ar trebui să apere 
poziția mea de orice apreciere pripită. Este evi- 
dent că Chargaff, ale cărui laborioase analize ale 
diverșilor acizi nucleici au furnizat schela indis- 
pensabilă progreselor recente în cunoașterea nu- 
cleului și care, de aceea, ar trebui să fie foarte 
în măsură să judece situaţia, a considerat că 
aceasta cere o exprimare în termeni duri: „Nătîn- 
gile pronosticuri de fericire instantanee prin in- 
termediul  eugeniei comandate prin corespon- 
dență din cataloage (în fiecare casă un Einstein, 
eventual înfrumusețat cu nasul Cleopatrei) pot 
fi clasate printre simptomele de instalare a bar- 
bariei, așa după cum mărturiseşte și creșterea 
brutalizării omenirii“ 3. 

Cu toate acestea cred că îi datorez cititorului 
interesat o scurtă și explicită expunere a propriei 
mele poziții, conform căreia obstacolele care ne 
limitează puterea (și într-o oarecare măsură și 
înțelegerea) în domeniul biologiei sînt inerente 
însăși condițiilor de existență ale omului și, în 
consecință, vor dura atît timp cît vor dura și 
aceste condiții. 


2. După o serie de ezitări de-a lungul a o sută 
de ani, practic toţi biochimiștii sînt acum de acord 
că fiecare componentă a unei celule vii are o 
structură moleculară definită, cel puţin cînd se 
află într-o stare (de obicei starea cristalină) care 
poate fi analizată 7% vztro prin procedee fizico- 
chimice. Cu toate acestea, cele mai importante 
și cele mai numeroase componente ale celulei vii 
se deosebesc de moleculele obișnuite în cîteva 
privințe esențiale. 

În primul rînd este vorba de dimensiunile uriașe 
ale biomoleculelor. Așa cum sînt descrise acum 


în multe manuale, majoritatea biomoleculelor sînt 
macromolecule, adică asociații complexe, gigan- 


3 Erwin Chargaff, „What Really is DNA? Remarks on 
the Changing Aspects of a Scientific Concept“, Progress in 
Nucleic Acid Research and Molecular Biology, VIII (1968), 
329. 

tice de acizi nucleici „înconjurate de nori de elec- 
troni cu forme fantastice și schimbătoare“ 2. 

Complexul ADN al cromozomului rudimentar al 
unui Virus mic, cum este bacteriofagul T4, are 
în total vreo 200 000 perechi de nucleotide (apro- 
ximativ 1,3 X 108 daltoni), împărțite între circa 
100 de gene. Complexul cromozomial al unor 
animale acvatice conține între 1011 şi 1012 perechi 
de nucleotide; cel al omului, ca și al oricărui mami- 
fer are circa 5 X 10? astfel de perechi 5. Dar chiar 
o biomoleculă singură poate avea o greutate mo- 
leculară de pînă la 108 (după unii, chiar 1011). 
Aceasta înseamnă că o biomoleculă poate avea 
tot atîția atomi cîți oameni sînt într-o țară de 
dimensiuni medii sau cîte stele sînt într-o galaxie 
de proporții medii. Diferența constă în aceea că 
structura unei molecule este atît de ordonată şi 
delicată, încît simpla schimbare a cîtorva atomi 
poate modifica în mod drastic funcția calitativă 
a biomoleculeit. 

A doua diferență este că macromoleculele sînt 
polimeri, adică sînt constituite dintr-un anumit 
număr de elemente de construcție tip — două- 
zeci de amino-acizi pentru proteine și cinci baze 


4 Albert Szent-Gyrgyi, „The Promise of Medical Science“ 
în Mau and His Future, sub îngrijirea lui G. Wolstenholme 
(Boston, 1963), p. 192; James D. Watson, Molecular Biology 
of The Gene (New York, 1965), pp. 111—115. 

5 Despre structura celulei și a macromoleculelor, vezi 
Watson, Molecular Biology, pp. 2—10, 69, 80—93 și passim. 
Pentru o descriere tehnică a complexului ADN, vezi Watson, 
pp. 261—296 şi în special Chargaff (citat mai sus). Prezentări 
mai scurte, simplificate, se găsesc în C.H. Waddington, 
The Nature of Life (New York, 1962), pp. 36—52; S.E. Luria, 
„Directed Genetic Change: Perspectives from Molecular 
Genetics“, în The Control of Human Heredity and Evolution, 
sub îngrijirea lui T.M. Sonneborn (New York, 1965), pp. 
4—9; C.D. Darlington, Genetics and Man (New York, 1969), 
pp. 119—123. 

6 Descoperirea lui V.M. Ingram, după care diferența dintre 
celula de hemoglobină normală și de hemoglobină siclemică 
constă dintr-un singur amino-acid, a fost menționată în 
capitolul X (vezi nota 50). Pe de altă parte, în cazul unei 
proteine foarte mari s-ar putea ca o diferență palpabilă să nu 
apară înainte de modificarea unui număr însemnat de ase- 
menea acizi. 

organice pentru acizii nucleici. Dacă ar exista 
compuși în care sodiul și clorul, să zicem, ar 
intra în proporții variabile, nu am putea deduce că 
„substanţa“ analizată este sare de bucătărie numai 
pe baza unei analize care ar indica un număr 
egal de atomi de sodiu și de clor. Fapt este că, 
în legătură cu substanțe ce pot exista sub formă 
de diverşi polimeri sau izomeri, „substanța pură“ își 
pierde valoarea operațională. În multe părţi ale 
acestui domeniu nu există decît umbre. Într-ade- 
văr, un chimist care lucrează cu o substanță 
formată din molecule uriașe nu o va privi nici- 
odată așa cum putem privi sarea sau aspirina. 
Din toate aceste motive, unele autorități în bio- 
chimie se îndoiesc că putem vorbi despre o mo- 
leculă de ADN, de pildă, în sensul clasic al acestui 
termen 7. 

A treia diferență constă în faptul că, deși bio- 
moleculele sînt gigantice, lanțurile din care sînt 
formate sînt unite de obicei prin legături chimice 
slabe — cu alte cuvinte, laxe. În consecință, nu 
este nevoie de prea multă energie pentru a frînge 
asemenea biomolecule fragile în unele mai mici 
— aşa cum se întîmplă, de exemplu, cu dubla 
spirală a ADN-ului care, numai ușor încălzită, 
se desface în cele două benzi ale sale. Aceasta 
ne ajută să înțelegem cum înăuntrul unei celule 
vii legăturile slabe se rup și se refac în continuu 
la temperatura fiziologică obișnuită, deși feno- 
menul de refacere este încă înconjurat de mari 
mistere’. 

A patra diferență devine evidentă de îndată 
ce ne întrebăm nu numai „ce sînt aceste substanțe, 
dar și ce fac ele“. Această întrebare ne duce 
în mod categoric dincolo de chimie, în mecanica 


? N.W. Pirie, „Patterns of Assumption about Large Mole- 
cules“, Archives of Biochemistry and Biophysics, supl. 1, 
1962, pp. 21—29, și Chargaff, „What Really Is DNA?”“, 
pp. 320—323, 327. 

8 Watson, pp. 60 și urm., 102—139, 285; Chargaff, „What 
Really Is DNA?“ p. 323. 

? Albert Szent-Győrgyi, Introduction to a Submolecular 
Biology (New York, 1960), p. 10. 

cuantică. După toate probabilitățile, ceea ce face 
ca o celulă să funcţioneze este un anume curent 
de electrozi zolați care „se prăvălesc în cascadă 
și-și cedează treptat energia“. Așadar, lumea vie 
nu constă din molecule obișnuite închise, ci din 
complexe de transfer de sarcini care formează 
o „acumulare de ioni față de un gradient, concen- 
trațiile egalizîndu-se odată cu moartea“10. Aceas- 
tă părere, care pare a cîştiga teren, nu va lămuri 
misterul vieții. Dar, împreună cu structura legă- 
turilor slabe, conferă un oarecare suport teoretic 
faptului general acceptat că în interiorul unei 
celule vii se produc în continuu multe reacții 
într-un mod nereproductibil in vitro 11. Exemplele 
obișnuite sînt transformarea glucozei în lucru me- 
canic cu foarte puțină pierdere de căldură și fi- 
xarea azotului de către plantele leguminoase la 
temperatura obișnuită a solului. Și mai important 
este faptul că majoritatea proteinelor sintetizate 
în afara unui sistem celular nu au activitate bio- 
logică și că majoritatea celor care au asemenea 
activități nu pot fi sintetizate. Lupta împotriva 
cancerului și a respingerii organelor transplantate 
este atît de dezamăgitoare tocmai din cauza im- 
posibilității formării anticorpilor în afara unui corp 
viu L?, 


3. Nu trebuie să privim mai departe pentru a 
înțelege de ce o autoritate în domeniul biologiei 
moleculare ca James D. Watson a trebuit să ce- 
deze și să recunoască existența unei chimii spe- 
ciale a lumii vii: „sinteza unei proteine nu se 
desfășoară conform regulilor care guvernează sin- 
teza moleculelor mici“ 13. 


10 Ibid., pp. 25, 64, 132—134. Vezi mai cu seamă explica- 
ţia inspirată dată de Szent-Gy&rgyi fotosintezei, ibid., cap. 
III. În ce priveşte concentrarea față de un gradient și transfor- 
mările entropice corespunzătoare, vezi de asemenea Watson, 
pp. 80—83, 102—109, 138, 160. 

11 Albert Szent-Gy&rgyi, Nature of Life: A Study on Muscle 
(New York, 1948), pp. 17, 69 şi urm., 76 şi urm. 

12 Watson, pp. 396, 437, 441. 

13 Watson, p. 160, care ar trebui comparat cu declarațiile 
anterioare ale lui Watson, p. 68. 

Desigur, nu ne putem gînd: să sintetizăm vreo 
substanță dacă nu avem un plan al structurii 
sale. Iar în cazul macromoleculelor chiar și această 
muncă analitică este formidabilă. Descifrarea struc- 
turii liniare a insulinei — o proteină nespecifică 
și destul de mică, formată din numai cincizeci 
și unu de amino-acizi—a fost o faptă demnă 
de Premiul Nobel (F. Sanger, în 1958). Dat fiind 
dimensiunile acestor molecule, chiar cu aparatura 
realizată recent sînt necesari mai mulți ani de 
muncă intensă pentru a rezolva structura liniară 
a unei proteine de proporții mici 14. Şi nu numai 
că biomoleculele sînt complexe uriașe, dar şi nu- 
mărul de molecule posibile din orice tip dat'ne 
uluiește. Să luăm cazul unei proteine de dimen- 
siuni moderate, să zicem de 20 000 daltoni sau 
circa 170 amino-acizi. Deoarece există numai două- 
zeci de amino-acizi diferiți, numărul tuturor even- 
tualelor proteine de asemenea dimensiuni este 
201%. Latura unei cutii cubice care ar conține 
o singură moleculă din fiecare tip ar avea o lun- 
gime de 105% ani-lumină! Dacă credem că univer- 
sul s-a născut prin „marele bang“, nu a trecut 
destul timp pentru ca toate aceste molecule să 
existe. Şi nici nu vor fi observate toate în timpul 
care-i mai rămîne de trăit speciei umane 15. Di- 
mensiuni ca acestea pot fi descrise pe bună drep- 
tate ca supracosmice. 


Este de la sine înţeles că această varietate fan- 
tastică acționează împotriva oricărei cristalizări 
într-un procedeu general a priceperii câştigate. În 
cele mai multe cazuri fiecare încercare reușită 
acționează numai în anume condiții specifice. Aşa- 
dar, în momentul de față nimic nu ne încurajează 
să gîndim că planul fiecărei macromolecule — ca 
să nu mai vorbim de sinteza ei — va putea fi 
obținut pînă la urmă printr-un procedeu general 
pentru toate macromoleculele. De fapt, nici 


14 Ibid., p. 170. 

15 Harold C. Urey, „The Origin of Organic Molecules“, în 
The Nature of Biological Diversity, sub îngrijirea lui John 
M. Allen (New York, 1963), p. 2. 

măcar pentru sinteza micilor molecule anor- 
gamice nu există o rețetă generală. Specialiștii 
în biologie moleculară, care nu sînt adepții eva- 
luării exagerate a realității, nu trec cu vederea 
faptul că chiar și celula unei bacterii conţine între 
3 000 și 6 000 de biomolecule diferite, din care 
aproximativ jumătate sînt molecule proteinice 
uriașe. Concluzia lor este că „nu vom cunoaște în 
viitorul apropiat (posibil nici chiar în cel îndepăr- 
tat ) structura tridimensională exactă a tuturor mole- 
culelor mici chiar din celulele cele mai mici“ 1. 
De bună seamă, ei nu se așteaptă să poată cu- 
noaște structura integrală a unei celule în toate 
detaliile ei și cu atît mai puțin să fie capabili să 
construiască o celulă din componentele sale ele- 
mentare — atomi și electroni. Se mulțumesc cu 
speranța că vor înțelege din ce în ce mai bine 
ceea ce se petrece în interiorul unei celule, şi 
aceasta constituie o perspectivă minunată în sine 
însăşi. 

Evident, problema privește puterea omului de 
a interveni în domeniul microcosmic. Şi, după 
cum am argumentat în capitolul X.3, Principiul 
de Nedeterminare îi refuză omului această putere: 
omul nu poate mînui decît materia în masă. Pentru 
a sintetiza o substanță, compusă din molecule mici 
sau mari, trebuie să recurgem la reacții chimice 
în care atomii sînt eliberați din legăturile lor ini- 
țiale și rearanjați în formații noi datorită diferitelor 
forțe submoleculare. Dar chiar și pentru structuri 
foarte simple, fără legături slabe, problema sta- 
bilirii în fiecare caz nou a compușilor chimici 
care trebuie folosiți în reacție și a energiei libere 
care poate declanșa reacția nu este deloc ușoară. 
Cînd este vorba de sinteza unui compus macro- 
molecular obstacolele sînt formidabile și nu e greu 
de ghicit de ce. Pur și simplu nu există o cale 
sigură de a constrînge milioane de atomi să-și 


16 Watson, p. 100. Vezi de asemenea Chargaff, „What 
Really Is DNA?“ p. 329. Amintim din nou că Max Perutz 
și J.C. Kendrew au primit Premiul Nobel în 1962 pentru rezol- 
varea structurii tridimensionale a hemoglobinei și mioglobinei. 

ocupe pozițiile lor exacte în structura tridimen- 
sională corespunzătoare. În afară de aceasta, nu- 
meroasele legături slabe complică și mai mult 
problema: structura chimică este susceptibilă de 
a se rupe în bucăţi înainte de a fi construită în 
întregime. 

Desigur, se poate proceda la sinteza unui poli- 
mer cu Structură cunoscută prin construirea sa 
treptată, element cu element. Performanţa lui 
Vincent du Vigneaud, care a sintetizat prima pro- 
teină în 1953, va fi cu siguranță repetată cu alte 
biomolecule (așa cum s-a și făcut dealtfel). Dar, 
lăsînd de o parte faptul că această extindere nu 
se va produce automat, fiecare sinteză avînd di- 
ficultățile sale specifice, trebuie să observăm că 
oxitocina sintetizată de Vigneaud constă numai 
din opt elemente structurale! Această cifră mar- 
chează poate limita inferioară a simplităţii pro- 
teinelor. Dar este tot atît de sigur că trebuie să 
existe și un prag superior al numărului de ele- 
mente structurale pe care omul le poate asambla 
corect printr-o reacție chimică obișnuită. 

Putem înțelege acum de ce i-au trebuit naturii 
pe planeta noastră şi îi trebuie aiurea miliarde 
de ani pentru a asambla cea mai simplă celulă. 
Și totuşi, mulți biochimiști cred astăzi că omul 
este pe punctul de a realiza aceeași ispravă într-un 
timp mult mai scurt și într-un mod mult mai 
spectaculos: amestecînd cîteva ingrediente fără 
viață într-o eprubetă și exclamînd „să fie“, așa 
cum a început Geneza după Scriptură. Aproape 
nici o trecere în revistă care glorifică puterea bio- 
logiei nu omite să menționeze experiența lui 
S.L. Miller, care a obținut un amestec de compuși 
tipic organici (inclusiv cîțiva amino-acizi) prin des- 
cărcarea unui curent de înaltă tensiune într-un 
amestec de compuși simpli 17. Ţinînd însă seama 
de complicațiile amintite în legătură cu sinteza 


1? S.L. Miller, „Production of Some Organic Compounds 
Under Possible Primitive Earth Conditions“, Journal of 
The American Chemical Society, LXXVII (1955), 2351—2361; 
S.L. Miller and H.C. Urey, „Organic Compound Synthesis 
on the Primitive Earth“, Science, 31 iulie 1959, pp. 245—251. 

sistematică a macromoleculelor, ca și de impene- 
trabila complexitate a transferului de sarcini 
într-o celulă vie, putem fi siguri că omul nu va 
deveni un dătător de viață. Să ne gîndim numai 
la faptul că, în ciuda zarvei făcute de ziariști, 
tot nu știm încă cîte proteine sînt în cea mai 
mică celulă, ca să nu mai vorbim de felul lor. 
Și, după cum am subliniat mai înainte, aceste 
proteine nu pot fi numărate pe degete. Chiar și 
unii dintre biologii care nu se pot abține de a 
declara că recentele descoperiri „ne vor da posi- 
bilitatea să întelegem toate trăsăturile fundamentale 
ale materiei vii“ sfîrşesc prin a recunoaște că „struc- 
tura unei celule nu va fi niciodată înțeleasă așa 
cum a fost înțeleasă [structura] moleculelor de 
apă sau de glucoză“ 18. 


4. De bună seamă, ceea ce omul poate face 
nu este totdeauna precedat de ceea ce înţelege. 
Aruncarea unei pietre, aprinsul focului sau to- 
pirea unui minereu nu sînt Singurele exemple. 
Nu avem încă nici cea mai vagă idee despre modul 
în care acţionează majoritatea substanțelor medi- 
camentoase (inclusiv cele produse de organismul 
însuși). Biologii sînt atît de obișnuiți cu această 
situație încît chiar cei care aclamă noile realizări 
teoretice acceptă posibilitatea unor descoperiri em- 
pirice semi-oarbe pentru ca să apere un punct 
de vedere prea entuziast despre ce ne pregătește 
biologia 19. Din ce succese empirice se alimentează 
asemenea păreri? 

Deoarece nu putem construi o celulă vie în 
același fel în care construim o casă (de exemplu), 
am fost nevoiți să recurgem la ideea de a lua 


18 Watson, pp. 69, 85. Poate că este instructiv pentru 
cititor să arunce o privire pe lunga listă de mistere biologice 
a lui Watson care începe cu „funcția primară a histonelor“ 
și se încheie cu cauzele care fac ca o celulă normală „să înce- 
teze de a crește și de a se divide la timpul potrivit“. Ibid., 
pp. 185, 442 și passim. 

19 De ex., E.L. Tatum, „Perspectives from Physiological 
Genetics“, p. 28 și, mai cu seamă, Sonneborn, „Discussion —Part 
III“, p. :126, ambele în Control of Human Heredity. 

celule gata-făcute și de a încerca să le „remodelăm“ 
după dorința noastră. Metoda, care este un în- 
locuitor fidel al unei reacții chimice, echivalează 
cu bombardarea a miliarde și miliarde de confi- 
guraţii de bile de biliard cu nori de bile similare, 
în speranța de a obține, prin eliminarea unor 
bile, cîteva modele dorite. Analogia se aplică nu 
numai folosirii oricărei radiații sau oricărui agent 
mutagen, ci și tehnicilor mai moderne de algenie — 
un alt termen creat de Lederberg ca prescurtare 
pentru alchimie genetică:0. Aceste tehnici noi con- 
stau din transformare, transducţie și conjugare?1. Din 
metafora mea reiese clar de ce probabilitatea unei 
lovituri nimerite este extrem de mică — chiar dacă 
unele bile sînt purtate de un virus, așa cum se 
întîmplă în transducție — în timp ce probabili- 
tatea unei mutații letale sau a unei mutații ne- 
dorite este foarte mare. Cu o asemenea eficiență 
scăzută algenia are un cîmp limitat de aplicare 22. 
Şi, avînd în vedere dificultățile inerente naturii 
macromoleculelor, nu pare. probabil ca această 
eficiență să poată fi îmbunătățită substanțial în 
viitorul apropiat sau îndepărtat. Cu atît mai puțin 
putem spera să ducem această eficiență la perfec- 
țiune așa încît o singură celulă, nu numai unele 


20 Joshua Lederberg, „Experimental Genetics and Human 
Evolution“, American Naturalist, C (1966), 521. 

21 Transformarea este procesul în care se folosește un lanț 
ADN selectat pentru a elimina și a înlocui un lanț echivalent ' 
dintr-un nucleu celular. În transducție se foloseşte un virus 
ca purtător al lanțului în interiorul nucleului. Conjugarea 
corespunde unui proces similar cu împerecherea celulară. 
Vezi Morgan Harris, Cell Culture and Somatic Variation 
(New York, 1964), pp. 84—95; Watson, pp. 215—228; 
Darlington, Genetics and Man, pp. 174—176. 

22 În legătură cu aprecierile mele privind aplicaţiile prac- 
tice ale cunoștințelor biologice în agronomie (capitolul X.3) 
trebuie să adaug că mutații ocazionale care erau de dorit la 
plante s-au obținut prin radiații sau mutageni chimici. ‘Cu 
toate acestea, cele mai multe progrese din agronomię au fost 
pînă acum rezultatul unor „accidente“ în hibridizare — inclu- 
siv cel mai celebru caz: porumbul hibrid. O interesantă trecere 
în revistă este oferită de Paul C, :Mangelsdorf îm „Genetics, 
Agriculture, and the World Food Problem“; Proceedings! of 
the American Philosophical Society, CIX (1965), 242—248. 

celule dintr-un număr imens, să fie remodelată 
exact conform intențiilor noastre. Această obser- 
vație este importantă, deoarece fără o asemenea 
tehnică intervenția dirijată în biologie nu poate 
avea valoare practică. De asemenea, ea ne duce 
la un alt obstacol serios căruia profeții epocii de 
aur a geneticii nu par a-i acorda atenție. 

Să presupunem, pentru argumentul nostru, că 
am şti să remodelăm o singură celulă astfel încît 
să-i dăm o configurație aleasă dinainte. Este evi- 
dent că dacă dorim numai să remodelăm o structură, 
o celulă sau o construcție trebuie neapărat să 
avem un plan complet al acestei structuri. Tot 
pentru argument, să trecem cu vederea dificul- 
tățile obținerii acestui plan, care au fost menţionate 
ceva mai sus. Mai există încă o dificultate, care 
probabil că nu: atrage atenția unui specialist în 
biologie moleculară. Deoarece lucrează aproape 
exclusiv cu populații imense de fagi și de bacterii, 
specialiștii în biologie moleculară au tendința să-și 
identifice poziția cu aceea a chimiștilor. Într-ade- 
văr, dacă specialistul în biologie moleculară deter- 
mină structura unei singure bacterii dintr-o co- 
lonie rezultată dintr-o bacterie, el este practic 
sigur că oricare altă celulă a coloniei va avea 
aceeași structură 2%. După cum se ştie, probabili- 
tatea unei mutații este extrem de mică. 

Problema se schimbă în mod fundamental cînd 
dorim să remodelăm oul unui animal superior, 
mai cu seamă al omului. În afara cazului necon- 
cludent al părinților genetic identici și total homo- 
zigoți (cu excepția sexului), un ou fecundat al 
oricărei specii cu reproducere sexuată este o en- 
titate unică, în sensul că nu putem obţine pentru 
nimic în lume o copie fidelă a sa 24. Același lucru 


2 Este inutil să adăugăm că aceasta este valabil și pentru 
ouăle animalelor cu reproducere asexuată. Aș sublinia de 
asemenea că, pentru a determina structura unei colonii, poate 
fi de fapt necesar să sacrificăm un număr destul de mare 
de indivizi. 

24 Deoarece acesta este un argument prin reductio ad ab- 
surdum, el poate să ignore faptul că un animal superior 
total homozigot nu este viabil; la homozigoți există tot- 
deauna citeva gene letale. 

se poate spune și despre gameți, adică: despre un 
ovul sau un spermatozoid. Impasul este ireducti- 
bil: dacă folosim celula unică pentru: analiză, 
nu rămîne nimic de remodelat. 


5. În ingineria eugenică apar aproape din 
toate direcțiile obstacole de netrecut. Să observăm 
de pildă că, dacă dorim să modificăm structura 
chimică a unei celule sau a oricărui compus, o 
facem nu de dragul structurii, ci de dragul func- 
țiilor sale calitative. În consecință, pentru ca 
ingineria genetică să devină o realitate utilă, 
trebuie să știm nu numai să transformăm celula C, 
în Cə, dar și ce anume manifestări calitative 
sînt asociate cu fiecare structură celulară. Cu 
alte cuvinte, trebuie să cunoaștem relația com- 
pletă dintre genotipul și fenotipul fiecărei specii 
de animal, plantă sau bacterie pe care dorim să 
o remodelăm. 

Faptul că caracterele sînt numai în mod excep- 
tional legate de reacții chimice bine definite este 
acceptat fără rezerve de aproape toți specialiștii 
în biologie moleculară. Unii dintre aceştia observă 
de asemenea că majoritatea caracterelor sînt 
„iremediabil complexe“ 35, aşa încît chiar și descri- 
erea completă a unui fenotip este o sarcină fără 
speranță de reușită. In plus situația grea în care 
se află chimistul (de care m-am ocupat în capi- 
tolul V.1) este și mai apăsătoare pentru specia- 
listul în genetică. Deoarece în majoritatea cazu- 
rilor trebuie să studiem mai întîi structura chi- 
mică pentru a-i cunoaște calitățile, specialistul 
în genetică moleculară trebuie să studieze și să 
descrie fenotipul oricărui genotip posibil. Şi de 
data aceasta simpla aritmetică ne arată imposi- 
bilitatea acestei cerințe. 

Să recapitulăm mai întîi cîteva proprietăţi ale 
ADN. De la descoperirea lui Crick și Watson 
știm că fiecărui nucleotid îi corespunde una din 
cele patru baze organice — adenină (A), citosină 
(C), guanină (G) şi timină (T) — în așa fel încît 


25 Watson, p. 420. 

A este totdeauna cuplată cu T și C este tots 
deauna cuplată cu G.2 În plus, conform unei 
descoperiri mai vechi și foarte importante a lui 
Chargaff, proporția de perechi (A, T) — şi, 
implicit, de perechi (C, G) — din complexul ADN 
al fiecărui individ dintr-o specie dată este aceeași?7. 
In sfîrșit, trebuie să ținem cont de faptul că 
orice schimbare de poziție a unei perechi produce 
un ADN diferit deoarece cele două benzi ale 
dublei spirale nu-și pot schimba locul între ele?8. 

Să notăm cu N numărul total al perechilor de 
nucleotide din complexul ADN al unei specii 
date și cu fi fa, fi +fa = 1, proporția specifică 
a perechilor (A, T), (C, G). Numărul total al 
tuturor genotipurilor posibile, viabile sau nu, din 
această specie este 

N! yN 


0) N,! Na 
n care N, = fN. 
Aici intervine formula H a lui Boltzmann — 


din nou pseudoentropia! Pentru valori mari ale 
lui N, (1) dă 2 


) 


(2) T 2 LON(oe 2- Hu), 
dacă folosim logaritmul cu baza 10 și 
(3) T a 200 Aa), 


dacă folosim logaritmul cu baza 2. 


26 Watson, p. 261. 

27 Erwin Chargaff, „Chemical Specificity of Nucleic Acids 
and Mechanism of Their Enzymatic Degradation“, Experien- 
tia, VI (1950), 201—209; Chargaff, „Isolation and Compo- 
sition of the Deoxypentose Nucleic Acids and of the Corre- 
sponding Nucleoproteins“, în The Nucleic Acids, sub îngri- 
jirea lui E. Chargaff și J.N. Davidson (3 vol., New York, 
1955—1960), I, 350—360. De asemenea, Watson, p. 265 
Și urm. 

28 Chargaff, „What Really Is DNA?“, p. 319. 

29 Aici trebuie bine precizat un detaliu. În forma logarit- 
mică a formulei lui Sterling, log(n !) == n log(n/e) + (1/2) log 
(2rn), pentru valori foarte mari ale lui n, putem neglija ultimul 
termen. Am procedat astfel în capitolul V, relația (4) și în 
Anexa B, relația (38). Deoarece ne interesează numai ordinul 
de mărime, putem continua să procedăm astfel și aci, deși 
ne interesează mai cu seamă T, nu log I. 

Reamintim că pentru specia umană N este 
estimat a fi 5 x 109. Şi, după rezultatele lui 
Chargaff 30, fi = 0,605. Deci, cu (3), codul genetic 
al omului are o capacitate de informaţie de 
1010 biți. Acest număr reprezintă și cantitatea 
de informație (în sensul lui Norbert Wiener 31) 
a complexului ADN al oricărui om, al dumnea- 
voastră sau al meu. 


Dimensiunea raportului dintre genotipul și 
fenotipul uman poate fi sesizată mai direct prin 
(2), care dă T = 10x1, un număr de același 
ordin de mărime ca și numărul magic 1010, 
prin care Boltzmann credea că s-ar putea repre- 
zenta infinitul concret 3. Este adevărat că nu 
știm (și, foarte probabil, nu vom ști niciodată) 
cîte complexe ADN din T sînt viabile 3. Dată 
fiind dimensiunea fantastică a lui [, nu trebuie 
să ne îndoim că complexele viabile sînt mai 
numeroase decît toți protonii din univers (al 
căror număr, după calculul făcut de Eddington, 
ar fi de 107). Să reținem de asemenea că, deoarece 
greutatea moleculară a unei perechi de nucleotide 
este de 660 daltoni, greutatea moleculară a unui 
complex ADN uman este 33 x 101, adică de 
165 X 106 ori mai mare decît cea a proteinei 
de dimensiuni medii introdusă în cutia supra- 
cosmică menționată în paragraful 3, mai sus. 
Această greutate moleculară este atît de mare 


30 Chargaff, „Isolation and Composition“, p. 353. 

31 Vezi formula (18) în Anexa B de mai sus. 

32 An-xa F, nota 12, mai sus. 

33 Sărăcia cunoștințelor noastre despre complexul ADN 
la om este un alt factor care contrastează în mod acut cu 
încrederea manifestată de unii în posibilitatea iminentă de 
realizare a intervenției eugenice sau chiar eufenice. Abia 
acum cîțiva ani s-a arătat că numărul corect al cromozomilor 
la om este 46 și nu 48 cum s-a crezut mult timp. Vezi J.H. Tjio 
și A. Levan, „The Chromosome Number of Man“, Hereditas, 
XLII (1956), 1—6. În ce priveşte numărul de gene la om, 
există numai speculații arbitrare, conform cărora ar putea fi 
de numai 50 000, dar ar putea fi chiar de 1000 000. Numai 
circa o sută de gene au fost identificate și numai citeva au 
fost localizate în mod superficial. Vezi G. Pontecorvo, „Pros- 
pects for Genetic Analysis in Man“, în Control of Human 
Heredity, sub îngrijirea lui Sonneborn, p. 89. 

încît putem fi siguri că,. introducînd numai 
complexele viabile într-o cutie, și această cutie 
ar avea dimensiuni supracosmice. 


Pe de altă parte — şi în mod destul de surprin- 
zător — toate complexele ADN ale actualei popu- 
latii a lumii ar putea fi ușor depozitate într-un 
mic degetar! Dacă un biolog ar izbuti — ceea ce 
este imposibil — să analizeze genetic și să descrie 
fenotipic fiecare persoană actualmente în viaţă, 
acest eşantion al întregii populații posibile ar 
fi proporţional mult mai mic decît o picătură 
de apă în raport cu toate oceanele pămîntului. 
În ciuda dimensiunii sale absolute mari, un ase- 
menea eșantion ar fi cu totul insuficient pentru 
ca să facem vreo deducție semnificativă asupra 
unei relații care (așa cum e cazul aci) include o 
variabilă calitativă (fenotipul). 


Dar ideea de a analiza genetic un număr mare 
de oameni se loveşte de un obstacol elementar, 
în mod inexplicabil ignorat de planurile eugenice 
care reclamă clinici în care fiecare individ să 
poată fi analizat din acest punct de vedere. 
Important este că numai pentru tipărirea ini- 
țialelor A, T, G, C ale șirului de nucleotide de 
pe o singură bandă a unui complex ADN am avea 
nevoie de circa 6 000 de volume de dimensiuni 
similare celui pe care îl citiți acum. Oricît de 
greu ar fi de crezut, fișa completă de identificare 
a fiecărei persoane este o mică bibliotecă, care, 
pe deasupra, nu trebuie să conțină nici o gre- 
șeală tipografică! Aşadar, înainte de a vîntura 
ideea unor clinici genetice ar trebui să socotim 
cîte tipografii și ciți corectori perfecţi ar fi nece- 
Sari pentru a asigura realizarea proiectului și 
să ne gîndim dacă omenirea ar mai fi capabilă 
să facă față oricărei alte activități publicistice. 
Fără îndoială, după cum considera Bentley Glass, 
cuvîntul cel mai nimerit pentru descrierea viziunii 
unei clinici genetice este „coșmar“ 54. 


34 Bentley Glass, „Summary and Concluding Remarks“, 
Cold Spring Harbor Symposia on Quantitative Biology, XXIX 
(1964), 478. Nu trebuie să mai insist asupra unor dificultăți 

Cred că nimic altceva nu. poate expune mai 
dramatic situația precară a bioingineriei ca știință 
analitică judicioasă. La un capăt se află numărul 
astronomic de complexe ADN cu tot atîtea hărți 
fenotipice individuale distincte ; la celălalt capăt, 
dimensiunile inframicroscopice ale componentelor 
unui imens complex care trebuie îndepărtate, 
înlocuite sau. schimbate între ele. 


6. Celor spuse pînă acum li se poate opune 
argumentul că în biologie, mai mult decît în 
alte științe ale naturii, majoritatea descoperirilor 
cu valoare operațională sînt rezultatul unei 
cercetări inspirate şi, totuși, semi-oarbe. Această 
poziție — la care am făcut deja aluzie — pre- 
tinde că epoca de aur a eufeniei și eugeniei 
omenirii ar putea fi introdusă numai printr-o. 
serie de lovituri norocoase în laborator: cunoaș- 
terea relațiilor complete de tipul celor analizate 
în subcapitolul precedent nu este o premisă 
indispensabilă succesului operațional. Argumen- 
tul nu se sprijină însă exclusiv pe poziţia facilă. 
după care nimeni nu poate afirma că, cu timpul, 
nu se vor deschide noi drumuri 55. De obicei, 
extrapolează unele fapte stabilite empiric și 
eventual invocă de asemenea unele principii de 
lucru din biologia moleculară. Dar ceea ce tre- 
buie să ne rețină în primul rînd atenţia este faptul 
că aceste extrapolări (cel puțin toate cele într- 
adevăr semnificative) nu sînt de aceeași natură 
cu cele întîlnite în alte științe ale naturii. Cele 
din urmă sînt de obicei extrapolări cantitative; 
cele dintîi pendulează pe un spectru calitativ 


speciale — că, în prezent, nu avem nici cea mai vagă idee cum 
să izolăm cromozomi intacți, cum să descifrăm chiar o mole- 
culă mică de ADN, și altele. Cf. Chargaff, „What Really 
Is DNA ?“, pp. 327—329; H.J. Muller, „Means and Aims in 
Human Genetic Betterment“, în Control of Human Heredity, 
p. 107. 

35 Argumentul este folosit, de pildă, de Tatum în „Perspec- 
tives“, p. 34, și de Robert DeMars în „Investigations in Human. 
Genetics with Cultivated Human Cells: A Summary of Pre- 
sent Knowledge“, in Control of Human Heredity, p. 77. 

care poate fi atît de larg încît să includă totul 
de la fagi la mamifere. Fie și numai din acest 
motiv, trebuie să ne așteptăm ca o extrapolare 
biologică să se prăbușească la cea mai simplă 
examinare. Dealtminteri, majoritatea extrapolări- 
lor se şi prăbuşesc. 

Este ușor de înțeles de ce microorganismele 
și mai cu seamă fagii au constituit domeniul 
de cercetare preferat al biochimiștilor și specia- 
liștilor în biologia moleculară. Bacteriile și viru- 
surile sînt ieftine și, mai presus de orice, produco 
nouă generație în numai cîteva minute. Dar 
această facilitate a costat scump: ea a provocat 
o deformație profesională față de care numai 
cîțiva specialiști în biologia moleculară au rămas 
imuni. Am putea s-o numim complexul bacteriei. 
Este dogma conform căreia „orice succes în 
manipularea sau dirijarea materialului genetic 
al microorganismelor trebuie să fie în ultimă 
instanță aplicabil organismelor pluricelulare supe- 
rioare, inclusiv omului“ 36. Pentru a justifica 
această proorocire este nevoie de mult mai mult, 
de infinit mai mult, decît simpla observaţie că 
biochimia celulei este supusă acelorași legi în 
ambele cazuri. Dacă organismele implicate sînt 
tot atît de vizibil diferite ca bacteria de om, 
atunci identitatea principiilor nu asigură în mod 
necesar același succes. Celulele organismelor supe- 
rioare sînt mai complicate decît bacteriile: ele 
posedă o garnitură dublă de cromozomi, în loc 
de una simplă. Printre multe altele, putem cita 
diferența dintre membranele celulare și nucleare 
ale celor două categorii de celule. 

Cea mai importantă diferență își are însă 
rădăcinile în faptul că, spre deosebire de toate 
celulele somatice ale unui organism, o colonie 
a unei bacterii sau a unui fag „eprezintă o masă 


36 Tatum, „Perspectives“, p. 22. Dar Tatum ajunge curind 
să se îndoiască, ca și majoritatea colegilor săi la fel de distinși, 
că oricare dintre „tehnicile de inginerie genetică microbiană 
este suficient de eficientă sau specifică pentru a justifica mari 
speranţe de aplicabilitate eugenică în situații dincolo de excep- 
ţional la organismele superioare cum ar fi omul“. Ibid., p. 28. 

omogenă. Bacteriile și fagii se înmulțesc la infinit 
și, majoritatea timpului, dau produşi identici. 
n contrast cu această situație, oul fecundat 
al unui organism superior dă naștere unui număr 
imens de celule noi, care prezintă diferențe cali- 
tative categorice. Nici una din aceste celule nu 
este identică, nici măcar aproape identică, cu 
oul însuși. 

Dacă sînt desprinse de organism și dacă li se 
asigură condiții adecvate de creştere, celulele 
somatice se divid şi formează colonii. Dar chiar 
și în acest caz, procesul nu este la fel cu cel al 
bacteriilor. După cum subliniază mulți spe- 
cialiști, orice cultură celulară sfîrșește prin a fi o 
colonie de celule degenerate, asemănătoare mai 
degrabă celulelor canceroase decît celor normale 37. 


Dacă, de pildă, o bacterie vine în contact cu 
un bacteriofag, ştim ce se va întîmpla: fagul va 
pătrunde în celula bacteriei și, în funcție de 
condiții, fie că o va distruge, fie că va fi încor- 
porat în ea. Dar cînd virusurile pătrund în 
corpul omului nimeni nu poate prezice exact 
care celule vor fi afectate sau ce se va întîmpla 
cu organismul însuși. Faptul este important 
avînd în vedere că mulți biologi au lansat ideea 
vindecării diabetului sau altor boli ereditare 
similare prin înlocuirea algenică a genei vinovate. 
Ideea presupune probabil că gena vinovată va fi 
înlocuită în fiecare celulă a organismului. Totuși, 
s-ar părea că nimeni nu a încercat măcar să 
sugereze cum ar putea fi îndeplinită o asemenea 
operație fantastică. Un organism uman are 
aproximativ 5 x 1012 celule somatice! 


Din aceste motive ca şi din altele, de ordin 
mai tehnic, mulți biologi subliniază că un sistem. 


3? Harris, Cell Culture, pp. 162—169, 176 și urm.; Alex 
Comfort, „Longevity of Man and His Tissues“, în Man and 
His Future, p. 225; G. Klein, „Discussion — Part II,“ în 
Control of Human Heredity, p. 93. Acest fapt adaugă un mare 
semn de întrebare unei alte extrapolări pe care Joshua Leder- 
berg își construiește o parte din marile lui speranțe. Vezi 
lucrarea sa „Biological Future of Man“, în Man and His 
Future, sub îngrijirea lui Wolstenholme, p. 265. 

de microorganisme sau o cultură de celule trebuie 
privite doar ca un model util, „o unealtă de 
învăţat trucuri și. de elaborat tehnici“ în scopuri 
ulterioare 3. Și aceiași autori sînt unanimi în 
a ne preveni împotriva falselor speranțe născute 
din extrapolarea operațiilor algenice valabile 
pentru organismele unicelulare la organismele 
pluricelulare. Watson ne pune în gardă că „nu. 
trebuie să ne lăsăm hipnotizaţi de succesele 
noastre din trecut în așa fel încît să susţinem 
fără rezerve că realizările noastre la nivel mole- 
cular pe bacterii pot fi extinse automat la celulele. 
[unor organisme mult mai complexe cum sînt] 
plantele și animalele superioare“ %. Poate însă 
că modul cel mai simplu și cel mai direct de a 
expune principala dificultate este protestul cu 
care încheie Klein: „cînd o celulă umană se com- 
portă... ca un microb, ea nu mai este o celulă 
umană, și cu atît mai puțin un om“ “%. 


7. După cum am menționat mai sus, în capi- 
tolul XI.5, experiențele inițiate de R. Briggs 
și T. J. King pe amfibieni au asigurat baza pentru 
afirmaţia că clonarea oamenilor este un tur de 
forță biologic iminent. Chiar dacă în acest caz 
extrapolarea este cu mult mai modestă decît 
de la microb la om, ea se sprijină pe o confunzie 
a principiilor și a faptelor tot atît de mare ca și 
aceea întîlnită în orice altă viziune eufenică sau 
eugenică extravagantă. 

Este important să avem fixate în minte de la 
început cele două principii care constituie cadrul 
teoretic indispensabil pentru a putea reproduce 
vegetativ nu numai omul dar și oricare specie 


38 G. Pontecorvo, „Discussion—Part II“, în Control of 
Human Heredity, p. 96. 

39 Watson, p. 414. Avertismente similare, și chiar mai 
puternice, vin de la mulți alți autori. De ex., Luria, „Directed 
Genetic Change“, pp. 14—16; R.D. Hotchkiss, G. Klein, 
„Discussion—Part I“, în Control of Human Heredity, pp. 
41—44; Pontecorvo, „Prospects“, p. 89. l 

40 Klein, „Discussion—Part II“, în Control of Human 
Heredity, p. 92. 

cu înmulțire sexuată. Aceste principii sînt: 
(1) Suficiența Cromozomială, conform căreia toată 
informația necesară dezvoltării și funcționării 
unui organism este conținută în ADN-ul cromo- 
zomial al oului fecundat; și (2) Identitatea Cromo- 
zomīală, după care complexul cromozomial al 
oricărei celule somatice este identic cu cel din 
oul din care s-a dezvoltat organismul îl. 

De fapt, posibilitatea clonării artificiale a fost 
sugerată de celebrele experiențe ale lui Hans 
Driesch (1891), care au demonstrat că un organism 
se poate dezvolta pornind nu numai de la un ou, 
dar și de la o celulă somatică, dacă aceasta pro- 
vine dintr-o fază embrionară foarte timpurie 2. 
Descoperirile lui Briggs și King reprezintă un 
nou pas în aceeași direcție: ele demonstrează că, 
transplantat într-un ou enucleat, nucleul somatic 
este capabil să inducă dezvoltarea chiar dacă se 
află el însuși într-o fază mai înaintată de dezz 
voltare. Dar ele mai demonstrează ceva tot 
atît de important, și anume că, cu cît faza de 
dezvoltare din care provine nucleul somatic 
este mai avansată, cu atît este mai mică pro- 
babilitatea ca oul „meșşteșugit“ să se dezvolte 
dincolo de un anumit stadiu. Cu alte cuvinte, 
cu fiecare nouă fază de dezvoltare nucleul somatic 
îşi pierde progresiv puterea de a induce dezvol- 
tarea. Dacă faza este prea avansată, nucleul nu 
mai poate produce nici un fel de dezvoltare %. 


41 Pentru aceste principii, vezi Watson, pp. 10 și urm., 
255, 418. (Principiul Identității Cromozomiale nu trebuie 
confundat cu specificitatea ADN, stabilită de Chargaff.) 

42 Vezi mai sus, capitolul V.1, mai cu seamă notele 16— 18. 
De asemenea Jacques Loeb, The Organism as a Whole from 
a Physicochemical Viewpoint (New York, 1916), cap. VI; 
Harris, pp. 3—5. 

43 R. Briggs și T.J. King, „Changes in The Nuclei of Diffe- 
rentiating Gastrula Cells, as Demonstrated by Nuclear Trans- 
plantation“. Proceedings of The National Academy of Sciences, 
XLI (1955), 322, și „Nuclear Transplantation Studies on the 
Early Gastrula, Rana pipiens“, Developmental Biology, II 
(1960), 252, 266. Vezi și nota 116 din capitolul XI, de mai sus. 

Chiar dacă socotim rezolvată problema locu- 
lui unde dezvoltarea unui ou uman „meșteșugit“ 
s-ar desăvîrși în siguranță (operația fenomenului 
de respingere nu trebuie trecută cu vederea), 
experiențele lui Briggs și King pot justifica numai 
reproducerea oamenilor din celule embrionare. 
Dar FEinsteinii și Beethovenii nu se recunosc la 
nivel embrionar. În ultimă instanță, rezulta- 
tele obținute de Briggs și King (și, mai tîrziu, 
și de alții) indică exact direcția opusă celei 
preconizate de susținătorii posibilității clonării. 
Departe de a veni în sprijinul acestei viziuni, 
aceste rezultate au scos în evidență cîteva obsta- 
cole importante. In primul rînd, ele pun la îndoială 
validitatea Principiului Identității Cromozomiale. 
Şi mai mult încă, ele întăresc, nu slăbesc, poziția 
după care dezvoltarea unui organism dintr-un 
ou este un fenomen ireversibil (sau, mai degrabă, 
irevocabil). Așadar, o celulă somatică complet 
diferențiată — o celulă nervoasă, hepatică sau 
-medulară a unui animal adult, de exemplu — 
nu poate reveni nici singură, nici cu intervenția 
omului, la stadiul inițial al unui ou capabil să 
dea naştere unui nou organism 44. 

În mod curios, existența acestei ireversibilități 
este acceptată chiar de acei biologi care nu se 
îndepărtează nici cu o iotă de la Principiul 
Identității Cromozomiale, cu care ireversibilitatea 
«este în evidentă contradicție. Așa că nu trebuie 
să fim surprinși dacă unii dintre aceiași biologi 
recunosc pînă la urmă că procesul prin care un 
„organism se dezvoltă dintr-o celulă este o per- 
manentă sursă de nedumerire 45. În această 
privință ei sînt de acord cu biologii „tradițio- 
naliști“, care au insistat în permanență asupra 
faptului că dezvoltarea la orice nivel de organizare 
„este încă „un proces în mare măsură inaccesibil 
şi ininteligibil“ 46 din punct de vedere molecular. 


44 Pentru bibliografie, vezi mai sus, nota 121 din capitolul XI. 
45 Watson, p. 416. 
-46 Darlington, p. 162. 

Cele mai multe dintre marile dificultăţi ale dez- 
voltării survin mai cu seamă în legătură cu Prin- 
cipiile Suficienței și ldentității Cromozomiale. 
Recapitulînd pe scurt, fie C* una din celulele 
existente după primele diviziuni k ale oului 
fecundat CÌ. După rezultatele lui Driesch, C! 
și C} pot fiecare să dea naștere unui organism 
complet dacă sînt separate în acest stadiu. În con- 
secință, ar trebui să fie identice 2% /o/o cu CO. Dar, 
în acest caz, de ce aceleași celule, dacă rămîn 
meseparate, dau naştere unui singur individ? 
Pe deasupra, dacă C =Q = 1. prin inducţie 
ar trebui să avem C=C pentru orice 7 și k; 
adică nu s-ar produce deo ltăre: ci numai 
creştere — ca în cazul bacteriilor. Pe de altă 
parte, dacă acceptăm ideea că dezvoltarea începe 
numai după o anumită diviziune, introducem 
un salt calitativ greu de justificat din punct 
de vedere fizico-chimic. Ar trebui poate să pre- 
supunem că în interiorul fiecărui ou fecundat 
există un fel de ceas. Dacă însă presupunem 
acest mecanism, cum putem împăca dezvoltarea 
cu Principiul Identității Cromozomiale? 

Pentru a salva acest principiu, s-a sugerat 
că nu toate genele sînt în permanență active. 
La rîndul ei această idee a dus la un sistem 
complicat de „represori“ și „inductori“. Dar, 
în repetate rînduri, toate dovezile despre acest 
sistem represor-derepresor sînt furnizate de fagi 
sau de bacterii 7. În plus, nimeni nu pare dispus 
să demonstreze că acest sistem este suficient 
pentru a explica diferențele de comportament 
fie chiar numai în cazul microorganismelor. 
Cea mai importantă este însă absența oricărui 
indiciu care să atribuie unui represor-derepresor 


4: Despre acest sistem și problema diferențierii somatice, 
vezi Watson, cap. 14 și 15. În ultimii ani, datele (pentru fagi 
și bacterii) au fost imbogățite de izolarea cu succes a unor 
„represori“'. Vezi, de asemenea, W. Gilbert and B. Miller-Hill, 
„Isolation of the Lac Repressor“, Proceedings of the Nationa/ 
-lcademy of Sciences, LYI (1966), 1891— 1898 și, de aceiași! 
autori „The Lac Operator Is DNA“, Ibid, LVIII (1967), 
2415—2421. 

responsabilitatea pentru faptul că proteinele 
sintetizate de celula hepatică sînt deosebite 
de cele sintetizate de celula nervoasă. Așa cum 
susțin unii biologi, s-ar putea ca genele inhi- 
bate „să nu existe deloc“. Și, pe drept cuvînt, 
ei accentuează că nu avem nici un fel de dovadă 
a Principiului Identităţii Cromozomiale 4. 

În apărarea indirectă a acestui principiu 
(îmbunătățit de un sistem represor-derepresor) 
ar veni faptul că „nimeni nu va fi vreodată 
capabil să elaboreze toate detaliile chimice“ ale 
dezvoltării somatice și că sîntem în continuare 
incapabili „să studiem diferențierea în afara unui 
organism intact'4%. În felul acesta izbutim doar 
sa mascăm adevărul, anume că dezvoltarea 
unui organism nu se poate reduce la biologia 
unei celule individuale. Dezvoltarea este un 
proces în care sînt implicate toate părțile unui 
ou (nu numai ADN-ul cromozomial) și, mai 
tîrziu, toate celulele somatice. După părerea 
meâ, aceasta este o judecată sintetică și, ca 
atare, nu trebuie demonstrată. Numai o filo- 
zofie ultramecanicistă ne-a putut face să o res- 
pingem. De aceea atribuim acum oricărei dovezi 
de laborator o valoare mai mare decît cea jus- 
tificată de conținutul ei specific 50. 

Şi Principiul Suficienței Cromozomiale ridică o 
întrebare stingheritoare în legătură cu rezul- 
tatele lui Briggs și King. Dacă citoplasma nu 
joacă un rol aparte în dezvoltare, de ce induce 
nucleul somatic dezvoltarea numai dacă este 
transplantat în citoplasma unui ou? După cîte 


48 Klein (citat în nota 37), p. 94. În legătură cu acest dubiu 
putem nota faptul recent stabilit că celulele unui organism 
feminin nu sînt identice genetic: există o diferență marcată 
intre cei doi cromozomi X ai unor celule și ai altora, Watson, 
p. 419. 

49 Watson, pp. 418, 438. 

50 Aceasta nu înseamnă că unele dovezi de interacțiune 
celulară nu sînt extrem de interesante prin ele însele. Pentru 
asemenea dovezi, vezi, de pildă, W.R. Loewenstein, „Commu- 
nication through Cell Junctions: Implications in Growth 
Control and Differentiation“, în Developmental Biology, 1968, 
supl. 2, pp. 151— 183. 

știu eu, nici un biolog nu și-a pus măcar această 
întrebare. Explicația este, cred, destul de simplă 
și în același timp grăitoare. 

Biologii moderni fiind fascinați de algebra 
combinatorie a modelului mendelian simplu și, 
mai recent, de coduri și codoni, nici unul din 
ei nu pare să-și fi dat seama că este mult mai 
important să cunoaștem „cauza“ care face ca o 
plantă de mazăre să asbă flori decît „cauza“ 
care face ca florile ei să fe roz 51. E curios să vezi 
un biolog după altul negînd orice simpatie pentru 
idealism dar vorbind despre formă fără esență, 
adică numai despre determinantele caracterelor. 
Chiar acei biologi care nu reduc biologia la feno- 
menele moleculare ne informează că moștenim 
doar posibilitatea de a avea un caracter sau 
altul 5. Așa se face că nimeni nu-și mai pune o 
întrebare foarte simplă: de ce nu se dezvoltă 
un iepure alb sau chiar un urs alb din oul fecundat 
al unui șoarece alb? Dar pentru a vorbi despre 
organismul concret, nu numai despre caractere, 
trebuie să recunoaștem că și citoplasma joacă 
un rol definit atît în ereditate cît și în dezvol- 
tarea somatică. Acest rol însă, cu toate că nu 
mai este pus la îndoială, nu se potrivește cu 


51 Modelul mendelian simplu presupune că fiecare caracter 
are numai două forme — să spunem roz și alb — determinate 
de o pereche de alele independent de alte caractere. Dar în 
majoritatea cazurilor o genă comandă mai multe caractere 
(pleiotropism) şi un caracter este comandat de mai multe 
gene (poligenie). De asemenea, modul în care acţionează poli- 
genele continuă să fie un mare mister, fapt care limitează în 
mod drastic eugenia practică. Cf. P.B. Medawar, The Future 
of Man (New York, 1960), p. 54 şi urm.; Theodosius Dobzhan- 
sky, „Human Genetics — An Outsider's View“, Cold Spring 
Harbor Symposia on Quantitative Biology, XXIX (1964), 3. 
Această observație contează pentru viziunea eufenică mențio- 
nată mai înainte, care se bazează pe ideea că numai o singură 
genă este răspunzătoare de defectul înnăscut. 

52 De exemplu, C.H. Waddington, Nature of Life, p. 29. 

modelul mendelian *®. Darlington a pus degetul 
pe punctul vulnerabil al biologiei ADN cînd a 
spus că plasmogenele (acei determinanți plasmo- 
geni abia cunoscuți) ne scapă pur şi simplu 
pentru că sînt „însăși viața celulelor“ 5%. 

Totul tinde să sugereze că trebuie renunțat 
și la Principiul Suficienţei Cromozomiale. Dar 
în acest caz sîntem îndreptățiți să ne îndoim 
că indivizii obţinuţi prin transplantare Briggs- 
King sînt cloni adevărați, adică frați gemeni 
monozigoţi cu donatorul nucleului. Unele din 
caracterele lor pot proveni de la donatorul oului. 
Aceasta este o chestiune importantă pe care s-ar 
părea că nici un biolog nu a ridicat-o. Dar nici 
unul nu poate fi socotit vinovat. Din cauza 
numărului imens de calități și forme prezentate 
de viaţă, în biologie sîntem întotdeauna asal- 
taţi de neobișnuit de multe probleme. Este 
inevitabil ca să trecem mereu cu vederea multe 
din aceste probleme, poate chiar mai multe 
decît acelea cu care ne luptăm activ. Imaginea 
pe care am încercat să o schițez în această anexă 
atinge dimensiuni supracosmice însă e lipsită de 
contururi definite. Aceste două caracteristici merg 
mînă în mînă. 


53 Pentru rolul plasmogenclor — clementele active ale 
citoplasmei — în creditate, trebuie să ne adresăm de obicei 
literaturii de specialitate, de exemplu, Harris, pp. 2, 95— 113. 
Pentru o prezentare mai puțin tehnică, vezi Darlington, 
pp. 146— 149, 157— 163. Presupun că rolul citoplasmei în 
dezvoltare este demonstrat de rezultatele lui Briggs și King. 

54 Darlington, p. 153. 


amo to ab at i e e pie, o ditai n Ina rime SAR A Pat aa foi i orare tanar Etienne 


i e ae ie 


COLECȚIA 
IDEI CONTEMPORANE 


ÎN PREGĂTIRE: 


A. TOYNBEE 
Orașele în mișcare 


B. G. KUZNEŢOV 
Rațiune și ființare 


BARRY COMMONER 
Cercul care se închide 
(Natura, Omul și Tehnica) 


G. PRESTIPINO 
Natura şi societatea 


E. SCHRODINGER 
Ce este viața? și Spirit și materie 
LOUIS DE BROGLIE 
Certitudinile și incertitudinile științei 


ALBERT EINSTEIN 
Fizica și realitatea (texte) 


* * * 


Catastrofă sau o nouă societate? 
(Un model mondial latino-american) 
Modelul Bariloche 


SHINGO SHIBATA 
Filozofia marxistă și revoluția 
științifică-tehnică 


K. GALBRAITH 
Știința economică și interesu ju 


COLECTIV SUB EGIDA UNESCO 
Rasismul în fața științei 
PERTRAND DE JOUVENEL 
Progresul în om 
(Contribuţii la o critică a civilizației 
puterii) 
J. GALTUNG 
Metodologie şi ideologie 


ALBERT SZENT-GYORGYI 
A trăi pentru viață (texte) 


P. L. KAPIȚA 
Experiment, teorie, practică 


JÜRGEN HABERMAS 
Texte social-filozofice 


P.H. CHOMBART DE LAUWE 
Cultura și puterea 


ALFRED KASTLER 
Această stranie materie 


M.E. OMELIANOVSKI 
Dialectica: în fizica contemporană 


ERICH FROMM 
Scrieri filozcfice 


MARIO BUNGE 
Filozofia științei (texte) 


LUDWIG VON BERTALANFEFY 
Teoria generală a sistemelor 


HANS SELYE 
Mesajul omului de știință (texte) 


STEPHANE LUPASCO 
Logica dinamică a contradictoriului (texte) 


JEAN-PAUL SARTRE 
Critica rațiunii dialectice 


ERNST BLOCH 
Filozofia speranței 


KARL JASPERS 
Scrieri filozofice 


MARTIN HEIDEGGER 
Statiuni ale drumului 


EDMUND HUSSERL 
Scrieri filozofice alese 


Redactor : GHIORGHIŢA OANCEA 
Tehnoredactor : FLORIAN SĂPUNĂRESCU 


Format 24/60X90. Coli tipar 28,83. 
Bun de tipar 15 martie 1979. Apărut — aprilie 1979. 


“9 Decean S 


Comanda nr. 8719/2249, 
Întreprinderea poligrafică „13 Decembrie 1918“. 
Str. Grigore Alexandrescu nr. 89—97, 
Bucureşti, Republica Socialistă România 


ERATĂ 


Pagina rindul în loc de se va citi 
58 8de sus E = — fi log fi E = — È fi log fi 
355 l de sus Capitolul XI Capitolul IX 
446 2 de jos valoarea lui y (t) valoarea lui y (t) 
561 18 de sus bacteriogafului bacteriofagului 
606 15 de jos £? <tk V < tk 
s 12 1 = 1 1 
618 19 de sus = fi- —] + — 8 = fe +2 
9, viat Mur aae 
619 „6dejos Xa = ja = ... = XI = da = ... = 
= Xo =b = Xa = b 
629 9 de sus < žņn-1 + © < 301 < + o 
661 9 de sus 101010 1010 


661 7 de jos 101010 1010 


ÎN COLECŢIA «IDEI CONTEMPORANE» 
AU APĂRUT: 


* + + Ştiinţă şi sinteză — Colocviu UNESCO 
R. Garaudy: Marxismul secolului XX 

G. N. Volkov: Sociologia științei 

L. Althusser : Citindu-l pe Marx 

V. Roman: Revoluţia ştiinţifică şi tehnică. Eseuri 
R. Richta și colectiv: Civilizaţia la răscruce 
M. Dufrenne: Pentru om 

L. Goldmann : Sociologia literaturii 

P. V. Kopnin: Bazele logice ale ştiinţei 

I. Nikolov : Cibernetica și economia 

N. Wiener : Sint matematician 

N. N. Constantinescu: Problema contradicției în 
economia socialistă 

I. Hermann: Kitsch-ul, fenomen al pseudoartei 
A. Pelletier, J. J. Goblot: Materialismul istoric 
şi istoria civilizațiilor 

A. Toffler: Șocul viitorului 

R. Florian: Reflecţii asupra filozofiei marxiste 

» * + Mutaţii contemporane în ştiinţă și tehnică 
şi implicaţiile lor 

+ + + Ştiinţă, filozofie, ideologie 

M. : Muncă şi economie 

* + * Revoluţia ştiinţifică-tehnică şi progresul 

L. Sève: Marxismul şi teoria personalităţii 

G. Lukács: Ontologia existenţei sociale 

* * * Revoluţia socialistă și revoluția științifică- 
tehnică 

M. McLuhan : Galaxia Gutenberg 

M. Mesarovic, E. Pestel: Omenirea la răspintie 
C. Wright Milis: Imaginaţia sociologică 

T. Kotarbinski : Tratat despre lucrul bine făcut 

* * * Revoluţia ştiinţifică-tehnică și modernizarea 
forțelor de producţie 

M. Drăgănescu : Sistem și civilizaţie 

C, I. Gulian: Marxism și structuralism 

E. Bonnefous : Omul sau natura? 

N. N. Constantinescu: Economia protecției me- 
diului natural 

I. T. Frolov : Progresul științei şi viitorul omului 
H. Marcuse : Scrieri filozofice 

N. P. Dubinin : Mişcarea eternă 

+*+ * Problemele păcii şi ale războiului în con- 
diţiile revoluţiei științifice şi tehnice. Necesitatea 
istorică a dezarmării 

W. Heisenberg: Pași peste graniţe 

Coordonator Jan Tinbergen : Restructurarea ordinii 
internaţionale 

C. Lévi-Strauss: Antropologia structurală 

+*+ * Corelația dintre infrastructura, structura şi 
suprastructura societății socialiste din România 
in condiţiile revoluției științifice şi tehnice 


Legea Entropiei continuă să fie înconjurată 
de numeroase dificultăţi conceptuale şi de 
tot atitea controverse. Dar nu acesta este 
motivul pentru care majoritatea specia- 
liştilor în ştiinţele naturii sint de acord că 
ea ocupă o poziţie unică printre legile 
materiei. 

.. În prezent nimeni nu mai neagă că 
economia proceselor biologice este guvernată 
de Legea Entropiei, nu de legile mecanicii. 
Ideea că şi procesul economic trebuie să 
fie strins legat de Legea Entropiei se află 
la originea studiului care formează obiectul 
acestei cărţi. Cercetarea numeroaselor aspecte 
ale acestor legături m-a dus — și-l va duce 
pe cititor — în multe domenii aflate dincolo 
de granitele economiei ... 

